
Prolog 

Prima întîmplare bizară s-a petrecut atunci cînd Bob Newman, corespondentul 
însărcinat cu afacerile externe, a ajuns la Aeroportul Heathrow pentru a-şi întîmpina 
oaspetele american. 

El prezentase la control permisul SIS pentru a scăpa de formalităţi. 

Aflat în apropierea benzii rulante pentru bagaje, a mai privit încă o dată 
fotografia care îi fusese trimisă de la Washington. 

Pe spatele acesteia erau scrise cîteva cuvinte care îl descriau pe cel pe care îl 
aştepta. „Un metru optzeci înălţime, optzeci şi şase de kilograme, ras, treizeci şi cinci 
de ani." 

Newman l-a recunoscut de îndată pe Mark Wendover în mulţimea de călători 
care îşi aşteptau bagajele. Venind din spatele lui, Bob îl atinse cu mîna pe umăr: 

- Bine aţi venit, domnule Wendover... 

Americanul, care avea o constituţie atletică, reacţionă într-un mod cu totul 
neaşteptat. In timp ce îl ocolea, Newman văzu cum acesta îşi ridicase mîna dreaptă, 
pregătindu-se pentru a-i aplica o lovitură de karate. 

- Numele meu este Bob Newman şi am fost trimis să vă întîmpin. Nu aţi fost 
informat? V-am trimis un mesaj. 

- Mă bucur să te cunosc. Mulţumesc că ai venit. Pot să îţi spun Bob? 

- Bineînţeles. _ 

- Atunci poţi să îmi spui şi tu Mark. Imi cer scuze dacă te-am speriat. Nu am 
dormit deloc în ultimele douăzeci şi patru de ore. 

- Ai face bine să urmăreşti banda rulantă... 

- Ai dreptate. lată şi bagajul meu... 

Cei doi se aflau în maşina lui Newman, în drum spre Londra, şezînd unul lîngă 
celălalt, cînd Newman se hotărî să îi pună cîteva întrebări. „Dacă eu te-am speriat, 
atunci tu, cu siguranţă, m-ai speriat de moarte, se gîndi el. Erai pe punctul de a mă 
ataca. De ce?" 

- Nu ştim sigur care este statutul tău. Cord Dillon, directorul-adjunct al CIA, se 
grăbea atunci cînd ne-a telefonat şi a fost destul de evaziv în ceea ce te priveşte. 


- Eu însumi nu ştiu prea multe în legătură cu ceea ce am de făcut. Am colaborat 
cu CIA-ul timp de cinci ani. A fost bine, dar, din punctul meu de vedere, am avut de-a 
face cu prea multă hiîrţogăraie. Am făcut şi muncă de teren, adăugă el repede. Odată 
am împuşcat un sabotor în Denver. Am renunţat la ţinuta oficială - sau la Companie, 
cum încă îi mai spun unii veterani - şi am înfiinţat o agenţie de detectivi particulari. 
Treaba a mers bine, de vreme ce am lăsat în urmă un personal format din douăzeci de 
oameni. Se uită la Newman şi zîmbi, dar ochii lui albaştri rămaseră la fel de reci: însă 
nu acesta reprezintă motivul pentru care mă aflu aici. 

- Am înţeles că te afli aici pentru că deţii informaţii în legătură cu sinuciderea lui 
Jason Schultz, mîna dreaptă a Secretarului de Stat. 

- Numai că nu a fost vorba de o sinucidere, îi răspunse Wendover. A fost o crimă 

cu sînge rece, care a fost „aranjată" să arate ca o sinucidere de către un 
neprofesionist. 
„Oare de ce nu mă simt bine în preajma acestui individ? Se întreba Newman. Şi de ce 
am sentimentul că e neliniştit?" Maşina se blocă temporar în trafic, iar Newman se uită 
direct la 
pasagerul său. 

Wendover era blond, tuns foarte scurt şi avea o faţă cu trăsături puternice şi 
plăcute, genul de bărbat care le place femeilor. Avea nasul spart, lucru care părea să-i 
sporească farmecul. Gura îi era bine conturată, iar bărbia, deşi fermă, nu sugera 
agresivitate. 

- Dacă e opera unui amator, atunci de ce se spune că a fost o sinucidere? 

- Acesta e misterul. Cazul a fost declarat ca nefiind de competenţa F B l-ului. 
Şeful serviciului spumegă de furie şi este indus în eroare. Se spune că Schultz a ajuns 
cu maşina într-un parc din Washington, s-a plimbat printr-o pădurice, s-a sprijinit de 
trunchiul unui copac, a scos o armă şi s-a împuşcat în cap. El era o persoană extrem 
de importantă în cadrul Departamentului de Stat. 

- Aşadar, ce anume nu se potriveşte? insistă Newman, pornind maşina. 

- Mai întîi de toate, soţia lui Schultz jură că el nu a avut niciodată arme de foc - 
iar noi o credem. Arma, un revolver Smith & Wesson, avea numărul de serie şters. 
Deci, este imposibil să îi aflăm proveniența. In al doilea rînd, el a fost găsit prăbuşit în 
dreptul copacului. Problema e că modul în care îi erau degetele încleştate pe revolver 
este suspect. Arăta de parcă i-ar fi pus cineva arma în mînă după ce a fost împuşcat. 
In al treilea rînd, nu există nici o dovadă că maşina lui ar fi fost în parc. Maşina a fost 
găsită în locul ei obişnuit de parcare dintr-un garaj subteran. 

- Ţinînd cont de toate aceste dovezi, cine Doamne iartă-mă a suspendat 
investigaţiile F B l-ului? 

- Nu ştim. E destul de suspect. 

- Ţi-am rezervat o cameră la Hotelul Ritz. Dacă eşti de acord, te voi suna mai 
tîrziu şi vom cina în oraş. Ora şapte ţi se pare potrivită? 

- Numai să pot face un duş. Ora şapte sună foarte bine... N 

Nici nu mai vorbiră pînă cînd Newman opri maşina în faţa Hotelului Ritz. Inainte 
ca Wendover să îşi ia bagajul, acesta se întoarse spre Newman şi îi puse o întrebare: 

- Jason Schultz a murit în urmă cu cinci zile. Presupun că Dillon m-a trimis aici 
pentru că Tweed e îngrijorat, nu-i aşa? 

- Putem vorbi despre asta în timpul cinei. 

Il urmări cu privirea pe Wendover în timp ce acesta îşi căra bagajul voluminos şi 
sărea peste trepte de parcă ar fi avut douăzeci de ani. „Nu arată ca un om care nu a 
dormit de douăzeci şi patru de ore", se gîndi el. 


Cel de-al doilea eveniment ciudat se întîmplase mai devreme, în aceeaşi zi. 
Şeful lui Newman, Tweed, directorul-adjunct al SIS, plecase cu maşina spre East 
Sussex la invitaţia unui prieten vechi, Lordul Barford. El o luase cu el pe Paula Grey, 
asistenta lui. 

Soarele încă mai strălucea în acea după-amiază cînd el ajunsese în dreptul 

porţilor din fier forjat deschise şi intrase pe domeniul familiei Barford. Paula, care 
stătea în dreapta lui Tweed, admira parcul. Aleea dreaptă ducea spre o vilă 
impunătoare, construită în stil elisabetan. După gustare soarele îşi făcuse pentru 
prima dată simțită prezenţa, dar pe gazonul de un verde crud încă se mai zăreau 
insule albe de zăpadă. 

- Să înţeleg că îl cunoşti pe Lordul Barford de mult timp, remarcă ea. 

- Cînd am colaborat pentru prima dată cu SIS, el se ocupa de Filiala Specială. Pe 
vremea aceea erau destul de cooperanţi, între cele două agenţii nu exista rivalitatea 
acerbă şi stupidă de acum. El aparţine generaţiei trecute. Era foarte bogat, dar a 
simţit nevoia să îşi slujească ţara. E foarte iscusit. 

- Se pare că e o petrecere în toată legea, observă ea, cînd se apropiara de 
terasa din faţa vilei. 

O mulţime de automobile luxoase erau parcate pe alee. Ea numără un Porsche, 
patru Mercedesuri, o Lamborghini, cinci maşini marca Audi şi două Rolls-Royce. 

In timp ce urcau treptele, una din cele două uşi masive de la intrare se 
deschise. Un bărbat înalt, care avea în jur de şaptezeci de ani, îi întîmpină cu un 
zîmbet călduros. Deşi era sfîrşitul lunii martie, pe terasă sufla un vînt destul de aspru, 
din nord. 

- Lordul Barford, şopti Tweed. 

Gazda lor avea o faţă alungită, cu un nas acvilin şi ochi cenuşii vii, cărora, după 
părerea Paulei, le scăpau foarte puţine amănunte. El se apropie de ei, îmbrăcat doar 
într-un smoching din catifea. 

- Bine aţi venit pe domeniul Barford! Nu ne-am mai văzut de foarte mult timp, 
Tweed. Cine este încîntătoarea ta însoţitoare? 

-Ţi-o prezint pe Paula Grey, mîna mea dreaptă. 

- Imi face plăcere să vă cunosc, Lord Barford, spuse ea în timp ce îi stringea 
mîna întinsă. Sper că nu vă va supăra remarca mea, dar este foarte rece aici, pe 
terasă, iar dumneavoastră sunteţi îmbrăcat subţire. 

- Sînt obişnuit, draga mea. Odată eram la o vînătoare de urşi în Finlanda şi era 
atit de frig, că temperatura nu putea fi înregistrată de termometru. Intraţi, intraţi. 

El o studie pe Paula şi observă că era o femeie atrăgătoare, înjur de treizeci de 
ani, care avea un păr negru strălucitor şi des, o structură osoasă deosebită şi o bărbie 
ascuţită. Continuă să vorbească în timp ce pătrundeau într-un hol spaţios, iar 
majordomul le lua hainele. 

- Cred că eşti extrem de eficientă şi calmă, de vreme ce lucrezi pentru tiranul 
ăsta tînăr. 

- Tînăr? rise Tweed. începi să îţi pierzi vederea. Barford se uită la Tweed. Acesta 
era un bărbat nu foarte înalt, între două virste, bine făcut, fără să dea semne de 
îngrăşare şi care purta o pereche de ochelari cu rame de baga. Era genul de om pe 
care nu l-ai fi remarcat pe stradă, şi asta era doar una dintre calităţile care îl ajutaseră 
în profesia lui. 

Au fost conduşi într-un salon spaţios, mobilat cu mult gust. Citeva persoane 
dintre cele care şedeau pe canapele şi pe fotolii se întoarseră spre nou-veniţi. 

- Să vă fac prezentările, spuse Barford. V-am spus că Tweed urma să vină, 
începu el. Incîntătoarea domnişoară care îl însoţeşte, spre marea mea bucurie, este 
asistenta lui, domnişoara 
Paula Grey. Acesta este Lance, fiul meu cel mare. 

Un individ în vîrstă de patruzeci de ani, încă îmbrăcat în costum de călărie, se 
ridică încet în picioare. Figura sa arogantă era uşor alungită, lipsindu-i însă distincţia 
tatălui său. Proaspăt bărbierit, vorbi tărăgănat, pe un ton aristocratic, atunci cînd 
Paula îi zimbi şi îi întinse mîna. El se înclină, îi luă mîna şi îi sărută degetele - un gest 
care ei îi displăcea profund. i 

- Nu vedem des astfel de făpturi pe aici, draga mea. |ţi sugerez să petreci cîteva 
zile aici. Avem o mulţime de dormitoare libere. 

- Vă mulţumesc, dar trebuie să ne întoarcem la Londra chiar în această seară. 

- lar acesta este Aubrey, spuse Barford repede, aruncîndu-i o privire lui Lance. E 

puţin mai tînăr şi puţin mai politicos. 

Aubrey deja se ridicase în picioare şi zimbea. Zimbetul lui era cald, binevoitor. 
Costumul pe care îl purta îl făcea să pară un om de afaceri. li strînse mîna Paulei, fără 
a o reţine prea mult. 

- lar aceasta este una dintre invitatele noastre, Lisa, spuse Barford pe un ton 
entuziast. E la fel de deşteaptă pe cît e de frumoasă. 

Tweed fu de acord cu el în timp ce urmă exemplul Paulei şi dădu mîna cu o 
roşcată zveltă şi foarte atrăgătoare, care îl privea cu atenţie pe Tweed şi îi zimbea într- 
un mod straniu, în timp ce ochii ei albaştri îl cercetau amănunţit. |ţi inspira imediat 
inteligenţă, iar gesturile ei erau rapide şi graţioase. 

- Doream să vă cunosc de foarte mult timp, domnule Tweed. Vă rog, luaţi loc 
lîngă mine, pe canapea. 

- Imi face o deosebită plăcere... 

Le-au fost prezentate şi alte persoane. Citeva femei o priveau cu admiraţie pe 
Paula, aproape cu invidie. Tweed se aşeză lîngă Lisa şi începură să discute în timp ce 
le erau servite băuturile. Paula încercă să îl evite pe Lance, însă acesta o luă de braţ şi 
o conduse spre o canapea goală. 

- Am înţeles că aveţi o slujbă dificilă, începu Lisa pe un ton blind. Oferiţi un fel 
de asigurare specială pentru oamenii bogaţi, în cazul în care aceştia ar fi răpiți, şi 
negociaţi eliberarea lor în rarele ocazii în care sînt răpiți cu adevărat. 

- Cam aşa ceva, încuviinţă Tweed, mulţumindu-i în gînd gazdei sale pentru că 
nu îi dezvăluise adevărata identitate. 

- Dar dumneavoastră cu ce vă ocupați? Am sesizat o vagă urmă de accent 
străin. 

- Aveţi un auz fin. Tatăl meu era german, iar mama e englezoaică. 

- Aşadar, sînteţi lingvistă? 

- Intr-un fel, ezită Lisa, uitîndu-se lung la el. Vorbesc germana, franceza, 
spaniola, italiana şi suedeza. Cu ce mă ocup? Sînt... confidentă - ce cuvint stupid, 
spuse ea, de parcă şi-ar fi cerut scuze. Oamenii apelează la mine atunci cînd au o 
problemă delicată. Işi schimbă tonul: Am un client acum. Dar mai bine să nu discutăm 
despre asta aici. Poate ne vedem altă dată, deşi cred că veţi fi extrem de ocupat. 

Tweed luă o carte de vizită din portvizitul său şi i-o înmînă. Ea luă cartea de 
vizită cu discreţie, se uită în jur în treacăt şi o strecură în poşetă. Cartea de vizită pe 
care i-o dăduse Tweed menţiona numele lui, antetul firmei de asigurări General & 
Cumbria, numele de acoperire pentru SIS, adresa din Park Crescent şi numerele de 
telefon pentru persoanele care nu făceau parte din organizaţie. 

El simţise că Lisa fusese nervoasă. Aparent, se relaxase cînd luase cartea lui de 
vizită. Sporovăiră în continuare despre diverse locuri din Europa pe care le cunoşteau 
amîndoi. Tweed aproape a avut un şoc după cină, atunci cînd a văzut cît era ceasul. 
Barford s-a apropiat de el şi i-a şoptit: 

Ş - Ai primit un telefon urgent. Nimeni altcineva decît Gavin Thunder, ministrul 
Inarmării. Ce nume caraghios! A aflat unde eşti de la Monica, secretara ta din Park 
Crescent. Poţi vorbi de la telefonul din bibliotecă... 

Cînd, în cele din urmă, reveni, Tweed afişă o expresie afabilă. El o atenţionă pe 
Paula, iar apoi se întoarse spre Lisa: 

- Imi cer scuze, dar acum trebuie să plec. 

- Nici o problemă, zîmbi Lisa. Şi eu trebuie să mă întorc la apartamentul meu din 
Londra. Sora mea are grijă de cîine. Sau poate viceversa! 

- Te rog, fă-mi o vizită... 


- Ştii cum putem ajunge de aici la Alfriston? întrebă Tweed în timp ce părăseau 
domeniul Barford. 

- Da. îndreaptă-te spre Autostrada 27. Odată am fost într-o excursie de o zi la 
Alfriston. Este foarte vechi, are personalitate. Te voi îndruma. Paula îl privi; expresia 
feţei lui era încordată acum. Ne confruntăm, cumva, cu o criză? 


- Jeremy Mordaunt, subsecretarul ministrului înarmării, a fost găsit împuşcat. 
Gavin Thunder a vorbit cu mine personal. E genul de om arogant. Nu ştiu de ce am 
fost de acord să răspund rugăminţii lui. 

- Eşti convins că acest caz nu e de competenţa poliţiei? 

- Asta am spus şi eu. Dar, după ce am terminat conversaţia cu Thunder, l-am 
sunat pe prietenul meu, Roy Buchanan, agent special al Scotland Yard-ului. El mi-a 
spus că a fost contactat de ministru, care i-a cerut ca eu să mă ocup de investigaţii. 
Roy l-a consultat pe comisarul general şi a aflat că Thunder îl sunase şi ceruse ca eu 
să investighez sinuciderea. 

- Nu îmi place cum sună. Afacerea asta pare să aibă substrat politic, sugeră 
Paula. 

- Aşa cred şi eu. Şi cum de ştie ministrul că e vorba de o sinucidere? Cadavrul a 
fost descoperit abia în urmă cu o oră. Poliţia locală a sunat imediat la Ministerul 
înarmării. 

- Presupun că Thunder s-a gîndit la tine pentru că odinioară ai fost cel mai tînăr 
agent din cadrul departamentului de criminalistică al Scotland Yard-ului, după cum i se 
spunea pe atunci. 

-Tot nu înţeleg... 

Părăsiseră de-acum domeniul Barford şi se alăturaseră traficului rapid de pe 
Autostrada 27. Farurile maşinii lor străpungeau întunericul, iar cînd Paula se uită la 
ceas observă că era aproape miezul nopţii. 

- Cum a zburat timpul? se întrebă Paula. 

- Am luat cina pe îndelete, apoi am revenit în salon şi am mai discutat. 
Indicatorul spune că urmează să ajungem la Alfriston după prima ieşire, la stînga. 

- Tocmai eram pe punctul de a te avertiza în legătură cu ieşirea de pe 
autostradă. Vom ajunge la Alfriston în scurt timp. Mi-am dat seama de ce ai acceptat 
această misiune suspectă, dacă nu chiar ilegală. Ai primit două telefoane de la Cord 
Dillon, referitoare la sinuciderea lui Jason Schultz de la Washington. Aşa-zisa 
sinucidere, conform spuselor lui Cord, care te-a sunat de la un telefon public din afara 
oraşului Langley - fapt care demonstrează că nu are încredere în propria acoperire. 

- Acest misterios Mark Wendover pe care l-a trimis trebuie să fi ajuns pînă 
acum. Newman trebuia să îl aştepte la aeroport. Vom şti mai multe după ce îl vom 
cunoaşte pe Wendover. 

leşiseră de pe Autostrada 27, iar acum mergeau pe un drum prost iluminat, care 
era doar cu puţin mai mare decit o alee. Paula simţi că era timpul să destindă 
atmosfera: 

- Se pare că te-ai înţeles destul de bine cu Lisa, de vreme ce ai discutat cu ea şi 
înainte, şi după cină. 

- E o persoană foarte inteligentă şi foarte hotărită, remarcă Tweed, dar e totuşi 
ceva ciudat în legătură cu ea. 


Pe cînd Tweed se mai afla încă în East Sussex, Lisa ajunsese deja în 
apartamentul ei din oraş. Străbătuse întreaga distanţă în maşina ei sport decapotabilă, 
conducînd cu viteză. Trapa fusese închisă, iar încălzirea era pornită la maximum. 
Razele lunii începuseră să lumineze peisajul rural de îndată ce părăsise Autostrada 27, 
însă temperatura de afară coborise sub zero grade. 

După ce încetinise pentru a cobori drumul de la nord de Downs, Lisa accelerase 
din nou. La ora aceea tîrzie traficul era destul de degajat, iar de o parte şi de alta a 
drumului cîmpurile acoperite de zăpadă străluceau sub lumina lunii. „Incă nu e 
sfârşitul lui martie, îşi spuse ea, şi deja l-am contactat pe Tweed." 

Odată ce ajunse la Londra, Lisa începu să conducă mai calm. Ultimul lucru pe 
care şi-l dorea era să fie oprită de o maşină a poliţiei. Precaută ca de obicei, parcă pe o 
stradă aflată în apropierea locuinţei sale. Maşina reprezenta unica ei scăpare în caz de 
nevoie. 

În timp ce se îndrepta liniştită spre casă, mergînd pe strada goală, se întoarse 

dintr-odată şi privi înapoi. Nu o urmărea nimeni. Uitindu-se spre fereastra 
apartamentului ei situat la etajul întîi, văzu că lumina era aprinsă în spatele perdelelor. 
Helga, sora ei, nu trăsese draperiile, lucru care o deranja. Insă nu se aştepta ca sora 
ei să fie la fel de precaută ca ea. 

Oprindu-se un moment pentru a-şi căuta cheia, Lisa se uită din nou în direcţia 
ferestrei şi se încruntă. Geamul ferestrei luminate era crăpat. Să fi fost vorba de vreun 
act de vandalism? O cărămidă aruncată din stradă? Tiger, ciobănescul ei german, l-ar 
fi sfişiat pe făptaş dacă l-ar fi prins. 

Odată ajunsă în hol, închise uşa încet, o încuie şi puse lanţul. Era neliniştită. 
Fără a aprinde lumina în hol, se furişă în sus, pe scări, evitînd treptele care scîrţiiau. 
Ce se întîmpla cu ea? Tremura de nervi - probabil din cauza oboselii. 

Lisa îşi ţinea cheia apartamentului în mînă. Ca de obicei, o introduse în yală şi o 
răsuci cu grijă - un gest inutil, de vreme ce Helga şi Tiger se aflau înăuntru. Işi anunţă 
prezenţa de îndată ce închise uşa, nedorind să îşi sperie sora. Lisa sesiză imediat 
liniştea nefirească - în mod normal, Tiger ar fi auzit-o şi ar fi întîmpinat-o lătrînd de 
bucurie. 

Ea împinse uşa întredeschisă a camerei de zi, apoi înlemni. Helga era întinsă pe 
spate, cu picioarele răsucite din cauza căzăturii, cu o pată roşie pe bluză, în dreptul 
inimii. Lîngă ea, Tiger zăcea la fel de nemişcat, cu o gaură mare în locul ochiului drept. 

- O, nu! Dumnezeule! şopti ea. 

Lisa văzu perdeaua sfâşiată, cele două găuri zimţate din geam şi zgârieturile 
făcute de Tiger în apropierea celor două găuri. Simţind că n-o mai ţin picioarele, Lisa 
se aşeză pe un scaun din apropiere, cu un nod în git. 

- Incearcă să-ţi revii! izbucni ea. 

Mintea îi era pe jumătate paralizată de groază, în timp ce jumătatea cealaltă 
încerca să îşi dea seama ce se întîmplase. Helga, sora ei mai mare, era roşcată şi avea 
aceeaşi statură ca şi ea. Loviturile fatale veniseră de la o fereastră din blocul de peste 
drum. Lunetistul o văzuse pe Helga - care pesemne stătea la fereastră după ce se 
înserase - şi presupusese că era Lisa. Tiger se repezise la fereastră, zgiriind geamul. 
Asasinul îl împuşcase ca să îl facă să tacă. 

Lisa îngenunche, se tîrî spre partea cealaltă a camerei, în eventualitatea în care 
asasinul se mai afla încă în blocul de vizavi, şi îi luă Helgăi pulsul. Nu simţi nimic. Şi 
Tiger era mort. Ea se tîrî înapoi şi se ridică în picioare, avînd grijă să nu stea în dreptul 
ferestrei. 

- Fă ceva! Reacționează! 

Asta ar fi aşteptat de la ea angajatorul ei, nu să se piardă cu firea într-o situaţie 
de criză. Nu mai putea face nimic pentru a o ajuta pe biata Helga. Trebuia să 
părăsească imediat apartamentul - în viaţă. 

Avea o misiune extrem de importantă. Ea era Mesagerul. Trebuia să îl 
contacteze pe Tweed în dimineaţa următoare. Trebuia să îl avertizeze în legătură cu 
pericolul care îl pîndea. Asta era misiunea ei. 

Lisa se strecură în holul strîmt, trecu în dormitor, încercînd să îşi şteargă din 
minte imaginea cadavrelor din camera de zi. Işi împachetă lucrurile într-o valiză, cu 
meticulozitate, dar repede. Apoi dădu la o parte covorul şi folosi o şurubelniţă pentru a 
scoate cîteva scînduri din parchet. Răsuflă uşurată cînd văzu că dosarul conținînd 
informaţiile vitale se mai afla încă în ascunzătoare. Luînd dosarul, se ridică în picioare 
şi îl puse într-un compartiment din exteriorul valizei, care se închidea cu un fermoar. 
Aplecîndu-se din nou, puse scîndurile la loc şi le acoperi cu covorul. Nu putea să se 
mai întoarcă în camera de zi, însă, înainte de a pleca, şopti din faţa uşii: 

- Îmi pare rău, Helga. îmi pare atît de rău! Dar nu aş fi crezut niciodată că o să 
se întimple una ca asta... i 

Abia stăpînindu-se, Lisa ieşi din apartament, închise uşa şi o încuie. Işi scosese 
deja din poşetă micul revolver Beretta de calibrul 6,35 mm şi şi-l pusese la şold. Avînd 
valiza în mîna stingă şi cheia uşii de la intrare în mîna dreaptă, Lisa cobori încet 
scările, evitînd din nou treptele care scîrţiiau. Se opri pentru un moment înainte de a 
deschide uşa de la intrare. 


- Hai odată! se răsti ea. 

Deschise brusc uşa, ieşi afară, o închise repede şi cobori treptele de la intrare în 
fugă. Ajungînd în stradă, continuă să alerge, uitîndu-se la fereastra de la etajul întîi al 
clădirii de vizavi. Nu era nici o lumină aprinsă în tot blocul. Fereastra de la care 
veniseră loviturile fatale era întredeschisă. Un anunţ era agăţat de grilaj - „De 
vînzare". 

Nevăzind pe nimeni, Lisa se grăbi să ajungă la maşină şi demară, cu ochii 
pironiţi pe oglinda retrovizoare. Era singură în noaptea rece. Lisa parcă în apropierea 
Gării Victoria şi merse pînă cînd dădu peste un şir de cabine telefonice. Formă 999 şi 
ceru să i se facă legătura cu poliţia. Un individ cu o voce ascuţită îi răspunse. Ea îi 
povesti despre crimă, îi dădu adresa, refuză să îşi dezvăluie identitatea, trînti 
receptorul şi se întoarse la maşină. 

„Asta e tot ce pot face pentru tine, Helga", îşi spuse Lisa cu voce tare. 

Cînd închiriase apartamentul, folosise unul dintre numeroasele ei nume false şi 
plătise chiria în avans pe trei luni. Ajungînd în apropiere de Elbury Street, parcă într-o 
alee largă. Luîndu-şi valiza, Lisa se întoarse, trecu de colţ şi intră într-un hotel mic, 
încă luminat. În micul hol de la recepţie, în spatele tejghelei, se afla o femeie 
corpolentă, cu părul vopsit într-un roşu aprins, care stătea cu mîinile în şolduri. 

- Ce dorim noi la ora asta? întrebă femeia. 

- Aş dori o cameră... 

- Cam tîrziu să umbli singură pe străzi... 

- Care e tariful pe noapte? Lisa avea în mînă portmoneul ei ticsit cu bancnote. 
Sînt stewardesă, iar zborul meu a fost amiînat. j 

Femeia îşi luase mîinile din şolduri, iar acum se uita ţintă la portmoneul Lisei. li 
spuse o sumă exorbitantă. 

- Voi plăti acum pentru trei nopţi, izbucni Lisa, enervată. 

Camera situată la etajul întîi al hotelului era sărăcăcios mobilată, însă 
aşternuturile de pe pat erau curate. După ce încuiase uşa, Lisa ar fi dat orice să facă 
un duş, însă nu mai era în stare. Pînă acum rezistase, dar acum gîndurile o copleşeau; 
iar în minte îi revenea imaginea Helgăi zăcînd la pămînt, cu Tiger lîngă ea. Nu se 
înţelesese niciodată bine cu Helga, care îşi trata soţul ca pe un servitor, însă acum 
ajunseseră la un compromis. Suspinînd şi cu lacrimile şiroindu-i pe faţă, Lisa îşi scoase 
pantofii. 

„Nu aş fi putut face nimic mai mult, se înecă ea. Pe ea ar fi luat-o de acolo, iar 
pe mine m-ar fi reţinut pentru interogatoriu. lar eu sînt Mesagerul..." 

Se prăbuşi pe pat, tremurînd din cauza remuşcărilor. Dimineaţa, cînd se trezi, 
perna era udă de cît plinsese. 


Tweed intră în vechiul sat numit Alfriston, conducînd încet. Aflată în dreapta lui, 
Paula era încordată. Parcă ar fi intrat în Gaura Neagră din Calcutta. O maşină de poliţie 
îi opri în apropiere de High Street. După cum îşi amintea Paula, în unele locuri spaţiile 
erau atît de strimte, încît două maşini nu ar fi putut să treacă una pe lîngă alta. Unica 
sursă de lumină era un felinar aflat pe un zid. Clădiri vechi din piatră îi înconjurau din 
toate părţile. Tweed cobori geamul şi îi spuse pe scurt poliţistului între două virste cine 
era. 

- Sînt sergentul Pole, se prezentă polițistul, apoi se apropie de Tweed, care ieşi 
din maşină. Am auzit că va veni un agent de la Londra. Tweed încuviinţă dînd din cap 
şi evită să corecteze informaţiile referitoare la gradul său. 

- Cred că nu ar trebui să vă spun asta, continuă Pole, dar avem o problemă. A 
apărut un individ pe nume Bogle, comandantul-adjunct al Poliţiei. Care a început să-şi 
bage nasul... 

Polițistul se opri din povestit cînd apăru un om mic de statură, robust, cu un 
pardesiu închis la culoare şi cu o pălărie cu boruri late. Omul îi amintea Paulei de un 
porc, iar manierele personajului se potriveau întocmai cu asemănarea. 

- Tu cine naiba mai eşti? întrebă el. 


- Acesta este agentul Tweed, de la Londra, spuse repede Pole. 

- lar aceasta este asistenta mea, Paula Grey, adăugă Tweed. Putem merge să 
vedem cadavrul? Presupun că nu a fost mişcat. 

- Bineînţeles că nu, domnule, adăugă el după ce se gîndi cîteva momente, ştiu 
să îmi fac meseria. Mă numesc Bogle şi sunt comandantul-adjunct al Poliţiei din 
comitatul vecin. Cei din Eastborne au gripă şi, în plus, pe Autostrada 27 a avut loc un 
grav accident. Se întîmplă frecvent. Pole, nu sta cu miinile în sîn! Ridică banda să 
poată trece. Vă conduc eu... 

Trecînd prin faţa cîtorva case neluminate, care se aflau la capătul unor alei cu 
pavaj neregulat din piatră, ajunseră la un scuar care semăna un un alcov mai mare. In 
scuar se afla un magazin de îmbrăcăminte şi o pancartă luminată de un felinar care 
împrăştia o lumină slabă: „Scările spre Biserica Tye şi Casa parohială". 

Bogle nu se mai obosi să le spună ceva şi o luă înainte, luminînd drumul cu o 
lanternă. Pe o stradă paralelă se aflau două şiruri de scări din beton, apoi o poartă din 
fier forjat, larg deschisă şi sprijinită de perete, după care venea o cotitură bruscă la 
stînga, urmată de alte şase trepte care duceau spre un tunel ciudat din beton, cu un 
acoperiş boltit. Paula, care îşi înfăşurase gulerul de blană în jurul gitului, scosese o 
lanternă puternică şi îl călăuzea pe Tweed în subteran. Vechiul tunel din beton era lat 
de cîţiva metri şi dispărea undeva, în depărtare, unde se termina cu o arcadă luminată 
de lună. 

- Aici este, mormăi Bogle. Ce locuri afurisite şi ciudate aleg oamenii pentru a se 
sinucide. 

Deşi partea stîngă a craniului îi lipsea, Paula îl recunoscu de îndată pe defunctul 
Jeremy Mordaunt. Stătea în fund, rezemat de perete, cu capul atîrnînd în faţă; 
costumul Armani îi era plin de sînge, iar picioarele îi erau întinse, blocînd trecerea prin 
tunel. Pe umeri avea moloz, iar degetele miinii stîngi îi erau încleştate pe trăgaciul 
unui revolver Smith & Wesson de calibru 38. 

- Caz deschis şi închis, spuse Bogle. Sinucidere. S-a sprijinit de zid, şi-a pus 
arma la tîmplă, a apăsat trăgaciul şi şi-a pierdut cunoştinţa în timp ce aluneca la 
pămînt. 

- Chiar aşa să fi fost? Tweed îngenuchease lîngă cadavru. Nu prezintă urme de 
praf de puşcă pe mînă. 

- Dar era dreptaci, observă Paula. L-am văzut la un cocktail de curînd. Ţinea 
paharul în mîna dreaptă, iar cînd fuma, ţinea şi ţigara tot cu mîna dreaptă. 

Paşaportul lui Mordaunt, model vechi, cu o copertă neagră cu sigiliu auriu, se 
afla lîngă piciorul acestuia. Era deschis la pagina care dădea detalii despre posesor. 
Tweed, încă ghemuit, şezînd cu faţa la cadavru, arătă în direcţia paşaportului. 

- Domnule Bogle, întrebă el, fără a întoarce capul, cine ţi-a sugerat că ar fi 
vorba de o sinucidere? 

- Dar e evident, nu-i aşa? 

- Zău? Pe cine ai sunat cînd ai raportat această tragedie? 

- Am sunat la Londra. 

- In Londra sînt mulţi oameni. Pe cine ai sunat la Londra? 

- Păi, am aflat cine era verificîind paşaportul. Aşadar, am decis că era o 
chestiune diplomatică. Am sunat la Ministerul înarmării. 

- Desigur, spuse Tweed pe un ton amabil, continuînd să nu privească în direcţia 
lui Bogle, care începuse să îl deranjeze pe poliţist. Mai exact, cu cine ai vorbit? 

-Nu văd relevanţa acestei întrebări. Am vorbit cu ministrul Gavin Thunder. 
Trebuie să recunosc că am fost un pic surprins cînd a răspuns personal la telefon. 

- Da, e destul de ciudat. Parcă ar fi aşteptat telefonul. Şi cine a menţionat 
pentru prima dată cuvîntul „sinucidere"? 

- Ei, bine... Bogle se foi pe loc. El, ministrul. A spus ceva de genul: 
„Dumnezeule! Jeremy s-a sinucis, sărmanul nenorocit! încearcă să păstrezi secretul. 
Fără publicitate. Voi trimite imediat o persoană care să preia cazul". Apoi a închis 
telefonul. 

- Dar i-ai povestit ministrului ce vedem noi acum? 


- Nu am avut timp. Ti-am relatat întreaga conversaţie pe care am purtat-o cu el 
înainte de a-mi închide telefonul în nas. Ce-i drept, i-am spus că Mordaunt se afla într- 
un tunel subteran de aici, din Alfriston, dar nimic mai mult. Bogle privea în altă parte 
acum, cînd Tweed se uita fix la el. A spus lucrurilor pe nume, nu-i aşa? Sinucidere. 

- Cum poţi să spui asta cînd domnişoara Grey tocmai ţi-a spus că Mordaunt era 
dreptaci? Sugerezi cumva că un individ care foloseşte un revolver pentru a se sinucide 
ar ţine arma în mîna dreaptă, ar îndrepta-o spre partea stângă a feţei, ar reuşi cumva 
să ţintească spre cealaltă parte a frunţii, ar apăsa pe trăgaci, iar apoi şi-ar pune arma 
în mîna stîngă? 

- Autopsia va clarifica toate aceste aspecte, spuse Bogle strigînd aproape. 

- Asta îmi aduce aminte de ceva. Trebuie să sosească dintr-un moment în altul o 
ambulanţă de la Londra, împreună cu profesorul Charles Saafeld pentru a lua cadavrul 
şi a-l transporta la laboratorul acestuia. Este cel mai bun medic legist din ţară - el; va 
face autopsia. L-am sunat înainte să vin aici. 

- La naiba! se precipită Bogle. Am sunat deja la Eastborne să ne trimită o 
ambulanţă. Avem medici legişti şi aici... 

- Atunci poate că ar fi cazul să îţi foloseşti telefonul mobil şi să anulezi cererea, 
îi sugeră Tweed, ridicîndu-se în picioare. judecând după urmele de praf de pe pereţi, 
echipa ta deja a fost la locul faptei, a cercetat împrejurimile şi, probabil, a făcut şi 
fotografii. 

- Sigur că da, mormăi Bogle şi dispăru, urcînd scările. 

- Cred că Saafeld şi ambulanţa au sosit, raportă Paula după ce ieşi din tunel 
pentru un moment. Il voi conduce... 

- Dacă vrei, te rog... 

Un individ impunător îşi făcu apariţia. Pentru un om de statura sa, Saafeld 
cobora scările destul de sprinten. Faţa rotundă, plinuţă, cu o nuanţă trandafirie avea 
un aer autoritar. Saafeld îl privi atent pe Tweed, uitîndu-se la el pe deasupra 
ochelarilor săi cu lentile în formă de semilună, dădu din cap şi cercetă locul cu 
rapiditate. 

- Bună, Paula, spuse el liniştit. 

- Locul acesta e ca un mormiînt. îşi înfăşură gulerul de blană şi mai strîns în jurul 
gâtului. E îngrozitor de frig. 

- Un mormiînt, repetă Saafeld. Un mormînt în toată legea, cu cadavru cu tot. 
Saafeld se uită înapoi la un tinerel care ţinea în mînă un aparat de fotografiat: Reg, 
fotografiază repede locul. Se aplecă, îşi puse mănuşi din latex şi apăsă delicat cu un 
deget mîna dreaptă a lui Mordaunt: încă nu a intrat în rigor mortis, dar ar fi bine să ne 
grăbim. 

- Comandantul-adjunct al poliţiei locale jură că e vorba de o sinucidere, îi şopti 
Tweed, aplecîndu-se în dreptul medicului legist. 

- Sinucidere pe naiba! Doar la prima vedere, avertiză Saafeld. Nu îmi place 
modul în care degetele sînt încleştate pe trăgaci. lar dacă ar fi stat în picioare, cu 
spatele sprijinit de zid, atunci ar fi căzut într-o parte cînd ar fi fost atins de glonţ - şi nu 
ar fi alunecat de-a lungul zidului. Dar e prea devreme să mă pronunt. 

- Pot să te sun dimineaţă - în dimineaţa asta? 

- Încearcă să mă suni pe la opt. După cum ştii, lucrez toată noaptea. Nu îţi 
promit nimic... 

Tweed împrumută lanterna Paulei. Ea îl urmă în timp ce el parcurse întregul 
tunel. Pavajul nu le-ar fi fost de folos pentru a lua urme. leşind pe sub arcada aflată la 
capătul îndepărtat al tunelului, el se opri şi inspiră adînc. Sub lumina lunii, priveliştea 
era fascinantă - o fişie lungă de iarbă şi o minunată biserică cu clopotniţă. îndreptă 
lanterna spre un drum aflat în imediata apropiere a arcadei. Acolo se puteau vedea 
urmele destul de vagi lăsate de sute de maşini. Nişte case vechi se aflau de o parte şi 
de alta a drumului. 

- Este posibil ca el să fi fost adus aici cu maşina şi atras în tunel. E o linişte de 
mormiînt. 

Se întoarseră prin tunelul înfricoşător. Reg făcuse deja fotografiile, iar acum îşi 

punea aparatul de fotografiat în husă. 

- Reg, strigă Saafeld. Adu targa! O să îl ducem afară acum. Va fi al naibii de 
greu să urcăm cu el scările astea. 

Tweed se oferi să îi ajute. 

- Nu, mulţumesc - e o treabă pentru două persoane... Tweed şi Paula ajunseră în 
piaţetă, unde îl găsiră pe Bogle, care îi aştepta, stînd lîngă o maşină şi cu un rînjet 
neplăcut pe faţa lui ciupită de vărsat. 

- Eu am plecat să scriu raportul - un raport complet despre amestecul vostru. 

Se aruncă pe scaunul din dreapta al maşinii şi se răsti la şofer. Maşina demară, 
iar farurile din spate se pierdură în noapte. 

Tweed se întoarse pentru a vorbi cu sergentul Pole: 

- Te ocupi de zona asta de mult timp? 

- De cînd mă ştiu, domnule. 

- Locuiesc oameni importanţi pe aici? Poate chiar foarte bogaţi? 

- Doar Lordul Barford. Familia lui locuieşte aici de generaţii. 

- Au mai sosit şi alţii de curînd? 

- Păi... începu Pole cu prudenţă. Mai există şi un oarecare domn Rondel, un 
străin. A venit în urmă cu doi ani. Aş spune că e putred de bogat. Călătoreşte deseori 
în străinătate. Şi-a construit o vilă imensă într-o carieră de piatră abandonată, în 
Downs. Casa a fost gata foarte repede. Au lucrat acolo muncitori germani. 

- Poţi să îl descrii pe acest Rondel? 

- L-am văzut o singură dată. Conducea un Bugatti roşu pe strada asta, de parcă 
s-ar fi aflat la Le Mans. Nu l-am văzut prea bine. Avea părul blond şi era destul de 
tînăr. Are un eliport în apropierea vilei sale. 

- Ai idee unde zboară? 

- O fată care locuieşte aici a lucrat odată ca stewardesă la Aeroportul Heathrow. 
Ea mi-a spus că l-a văzut urcînd la bordul unui avion Gulfstream. Cred că aşa mi-a 
spus că se numeşte. Era un avion particular. Treabă serioasă! 

- Putem să ajungem la domeniul lui de aici? Acum? 

- Aţi putea. Pole părea sceptic. Cînd ieşiţi din Alfriston şi intraţi pe Autostrada 
27, faceţi la stînga. Dacă nu sînteţi atent, o să rataţi drumul spre Eagle's Nest - aşa îşi 
numeşte Rondel impozanta reşedinţă. In scurt timp va trebui să faceţi din nou la 
stînga - chiar înainte de a ajunge la curba cu semnul de „drum lateral". 

- Imi amintesc de curba asta, interveni Paula. 

- Afurisit drum... mă scuzaţi, îi spuse el Paulei. E neamenajat, întortocheat şi 
ajunge pînă deasupra domeniului Downs. Cînd ajungi în vîrf, drumul este drept, iar 
apoi începe să coboare. Acolo locuieşte Rondel, mult în stînga, chiar în interiorul 
carierei de piatră. 

Pole se încruntă, orbit de farurile cu fază lungă ale unei maşini care intra în sat. 
Farurile semnalizară de două ori şi apoi se stinseră. Maşina se opri, iar din ea cobori 
Bob Newman. 

- Monica m-a sunat chiar după ce am luat cina, îi explica Newman în timp ce 
conducea pe Autostrada 27, avindu-l pe Tweed în dreapta sa. În spatele lor, Paula 
conducea maşina lui Tweed, gîndindu-se că ar fi trebuit să se afle în faţa celor doi, 
pentru a-i ghida. Oare Tweed avea să vadă curba? 

- M-a sunat pe telefonul mobil, continuă Newman. M-am întîlnit cu Mark 
Wendover la Heathrow, l-am cazat la Ritz şi am luat cina cu el la Santorini's. 

- Povesteşte-mi mai tîrziu, ne apropiem de curbă. Trebuie să spun şi eu ceva... 

Tweed vorbi fără întrerupere, oferindu-i lui Newman toate informaţiile despre 
întîlnirea lui cu Lisa pe domeniul Lordului Barford, despre sosirea lui la Alfriston şi 
despre ceea ce găsise acolo. 

In timp ce vorbea, îndemînarea lui Newman în materie de şofat fu pusă la grea 
încercare, deoarece drumul pe care mergeau avea multe serpentine - stînga, apoi 
dreapta din nou, iarăşi stînga. Urcară cu rapiditate de-a lungul unui drum plin de gropi 
care nu fuseseră astupate. 

In spatele lor, Paula conducea, de asemenea, cu uşurinţă şi îndeminare, 

răsfăţindu-se în căldura din maşina ei. Cu o mînă înmănuşată şterse geamul din 
lateral, care era aburit. Priveliştea era de-a dreptul ameţitoare. 

Dincolo de Downs se întindeau spre nord şesuri acoperite de zăpadă. Apoi văzu 
un şir de lumini care se îndreptau spre vest şi îşi dădu seama că era trenul local, care 
probabil se 
întorcea la depou. Paula simţi că întreaga Anglie se desfăşura în faţa ochilor ei. 

Tweed îi spuse lui Newman că i se păruse că Lisa are o personalitate 
extraordinară. Încercă să i-o descrie, subliniind faptul că era inteligentă; se întrebă 
care era adevăratul ei rol în toată povestea şi de ce era atit de nerăbdătoare să-l 
revadă. 

- Ne apropiem de culme, anunţă Newman. Nu mi-ai spus că Pole a zis că drumul 
va deveni drept, apoi va începe să coboare, iar reşedinţa lui Rondel se va afla în 
stînga? 

- Ba da, confirmă Tweed. 

Ajunseră în virf. Newman încetini, iar în spatele lor, Paula, care privea prin 
parbriz, rămase aproape fără cuvinte. De cealaltă parte a domeniului Downs se 
desfăşura o privelişte minunată. La est şi la vest se întindeau dealuri vaste. în 
depărtare, spre sud, se vedea marea, sub lumina lunii, strălucind ca un lac de argint 
viu. Drumul începuse să coboare. 

Incetiniră. Newman mai conduse încet cîţiva metri şi opri. Lăsă motorul în 
funcţiune să nu se facă frig, ieşi din maşină după Tweed şi i se alătură Paulei, care 
deja coborise. 

- lat-o, spuse Newman. Arată ciudat şi pare a fi costisitoare. 

O placă mare de aluminiu, gravată cu numele domeniului era aşezată în faţa 
unui gard înalt de sîrmă ghimpată - Eagle's Nest. Două porţi metalice înalte străjuiau 
intrarea spre aleea şerpuită din spatele lor. La capătul îndepărtat aleea cotea spre o 
casă albă 
imensă, construită din piatră. Arhitectura era suprarealistă, ca o colecţie de cuburi 
albe aşezate unele peste altele. într-o parte se ridica un turn înalt şi rotund. Intregul 
edificiu era plasat în interiorul unei vechi cariere de piatră, iar treptele acesteia 
duceau undeva, în spatele casei. 

- Uite! strigă Paula. lese ceva din turn. 

- Am văzut, îi răspunse Tweed. 

Undeva, în spatele lor, se auzea zgomotul înăbuşit al unui vehicul. Paula privi 
înapoi - exact la timp pentru a observa silueta unui individ aflat pe o motocicletă care 
îşi croia drum pe o pantă abruptă, ducînd după cum bănuia Paula, spre creastă de 
unde se putea vedea întregul domeniu Downs. 

- E Harry Butler, o linişti Newman. A insistat să îmi păzească spatele cînd am 
plecat de la Londra... 

El tăcu în timp ce o tijă subţire, ca periscopul unui submarin, cu vîrful plin de 
antene parabolice, continua să se ridice pînă cînd ajunse la o înălţime de aproximativ 
şase sute de metri deasupra fostei cariere din Downs. Paula îl înghionti pe Tweed. 

- Cineva vine pe alee cu o viteză destul de mare. Pare a fi o femeie în vîrstă, 
înarmată cu o puşcă. 

Personajul acela grăbit se ivi cu o viteză uimitoare undeva, departe, în spatele 
porţilor închise. Ea se opri şi îşi îndreptă arma, o puşcă de vinătoare, spre ei. Vocea îi 
era aspră: 

- Cine sînteţi? Aceasta este o proprietate privată. Ce căutaţi aici? 

- La care întrebare aţi dori să vă răspund mai întîi? o întrebă Tweed pe un ton 
liniştit. 

Femeia purta un palton bleumarin vechi, care îi ajungea pînă aproape de glezne 
şi Paula se întrebă cum de se mişcase atit de repede înveştmîntată astfel. Avea un nas 
acvilin, o faţă osoasă, înjur de şaizeci de ani şi era o apariţie cu adevărat 
amenințătoare. 

- Nu mai îndreptaţi chestia aia spre noi, îi spuse Newman, poruncitor. Armele de 
vînătoare se pot declanşa singure. Vreţi să vă petreceţi tot restul vieţii în închisoare 


11 


pentru omor din culpă? 

- Nu mă sperii, mîrîi ea, dar îndreptă arma în sus, iar aceasta se descărcă în aer, 
fără a răni pe nimeni. 

- Acum înţelegeţi ce vreau să spun! strigă Newman la ea. Cine sînteţi? 

- Doamna Grimwood... menajera... dacă vreţi să ştiţi, împuşcătura, care 
răsunase pe o distanţă destul de mare în aerul rece al nopţii, ar fi trebuit să fie auzită 
din interiorul ciudatei case. Tweed ignoră confruntarea verbală, stînd cu ochii aţintiţi 
spre „periscop". La cîteva secunde după ce puşca de vinătoare se descărcase în aer, 
acesta începuse să coboare încet şi dispăruse în interiorul turnului. 

- Aceasta este o proprietate privată, strigă doamna Grimwood. 

Propoziția asta începuse să sune de parcă ar fi fost repetată la nesfârşit de un 
gramofon vechi care se înţepenise, iar sunetele se repetau la nesfârşit. Tweed ridică 
din umeri, întrebîndu-se de ce Paula se strecurase în spatele lui cu cîteva minute mai 
devreme. 

Femeia în vîrstă deschise un nou subiect: 

- Fata care e împreună cu voi are un aparat de fotografiat. Vreau filmul. 

- Nu, nu am, minţi Paula. Nu recunoaşteţi un binoclu? V-aş sugera să vă faceţi 
un control la ochi. 

„Vacă bătrînă şi proastă", îşi spuse ea în gînd, în vreme ce Tweed se îndrepta 
spre maşini. Cîteva minute priviră marea. Acum părea a fi doar o întindere de cristal, 
perfect nemişcată. Paula auzi zgomotul înăbuşit al motocicletei lui Harry Butler, care 
cobora panta dinspre Downs. 

- Am o propunere, spuse Newman, alăturindu-se grupului. Harry a avut o 
călătorie lungă şi obositoare. Aş putea să îi pun motocicleta pe portbagajul meu, tu, 
Tweed, l-ai putea lăsa să îţi conducă maşina - iar noi trei am putea merge împreună şi 
să stăm de vorbă. 

- Bună idee! fu Tweed de acord. Ai făcut poza? o întrebă el pe Paula. 

- Pozele. Am văzut un eliport - şi un elicopter - pe jumătate ascuns în spatele 
casei. L-am fotografiat şi am fotografiat şi „periscopul". Cu siguranţă vor să păstreze 
chestia aia - orice ar fi ea - secretă... 

Se aflau pe Autostrada 27, îndreptîndu-se către ieşirea spre Petworth. Newman 
conducea una din maşini, avîndu-l pe Tweed în dreapta sa, iar pe Paula pe bancheta 
din spate. Butler venea în urma lor în maşina lui Tweed. Neliniştiţi de vizita lor la 
Eagle's Nest şi de atmosfera din Downs, tăcură cîteva minute. La scurt timp după ce 
ajunseră pe A27, Paula privi în oglinda retrovizoare. 

- Un elicopter zboară la o distanţă apreciabilă faţă de noi. Ceea ce mi se pare 
ciudat e că pare să vină din direcţia domeniului Barford. Lordul are un elicopter? 

- Nu am idee, răspunse Tweed, cu ochii pe jumătate închişi. 

- Bob, ce impresie ţi-a făcut Mark Wendover? continuă Paula. 

- Spune că e liber-profesionist, ceea ce mi s-a părut ciudat. Cum e? Vorbeşte cu 
un vag accent american. Mama lui era englezoaică. Are o minte excepţională, se 
pricepe la ceea ce face. Şi nu îi scapă multe chestii. E convins că Jason Schultz a fost 
asasinat şi că apoi treaba a fost aranjată astfel încît să pară o sinucidere. 

- Două sinucideri înscenate! gîndi Tweed cu voce tare. La cinci mii de kilometri 
distanţă una de cealaltă. Ambele victime deţineau posturi importante în cadrul 
guvernului - aşadar, amîndoi aveau acces la secrete de stat. Care e legătura? Nu am 
nici cea mai vagă idee, dar, după cum ştiţi, nu cred în coincidenţe. Oare e posibil ca 
asasinul să fie una şi aceeaşi persoană? 

- Foarte posibil, îi răspunse Newman. Crimele au avut loc la aproximativ cinci 
zile una faţă de cealaltă - timp suficient pentru ca la Washington cineva să îşi facă 
treaba, iar apoi să ia avionul încoace de pe Aeroportul Dulles. 


În vreme ce ei coborau drumul spre Autostrada 27, o voce liniştită comunică 
prin telefon cu pilotul, care aştepta lîngă elicopterul său: 
- Urmăreşte două maşini care părăsesc Eagle's Nest. Raportează itinerarul lor. 

Probabil se îndreaptă spre Park Crescent, Londra. Trimite-i lui Bronze rapoarte 
regulate asupra poziţiei lor... 

Persoana care avea acea voce liniştită formă apoi un alt număr. 

- Ascultă-mă cu atenţie. Şi să nu faci greşeli, altfel ştii ce te aşteaptă. Un pilot 
de elicopter îţi va transmite la intervale regulate poziţiile celor două maşini. Sînt sigur 
că destinaţia lor este Park Crescent. Bronze, acţionează rapid! Fură un vehicul 
neobişnuit - ţinta este deşteaptă. Ai descrierea ei. Spune-i lui Zero să îl omoare pe 
Tweed. 


- Elicopterul încă ne mai urmăreşte, spuse Paula cînd ajunseră în centrul 
Londrei. 

- Probabil că nu e acelaşi elicopter, îi spuse Newman. Mai tot timpul zboară 
elicoptere pe deasupra Londrei. lar Tweed doarme buştean. 

- Poate că ar trebui să încetăm cu şuşoteala. 

- Incetează tu, îi sugeră Newman. Ne apropiem de Park Crescent. 

- la uite ce vine spre noi! La ora asta! La 3 dimineaţa! Nu pot să cred. 

Vehiculul care se îndrepta spre ei de pe o stradă care, de altfel, ar fi trebuit să 
fie pustie, era un autobuz de agrement de modă veche, supraetajat, cu platforma de 
sus descoperită. Semnul afişat în dreptul cabinei şoferului era inutil. „SE RETRAGE". 
Paula se ghemui să vadă mai bine autobuzul care se apropia de ei. Era, cu siguranţă, 
dinaintea celui de-al doilea Război Mondial, un exponat de muzeu, care le plăcea la 
nebunie turiştilor. Văzu cum şoferul, care avea o şapcă pusă ştrengăreşte, se uita ţintă 
la drum. Apoi, observă cum pe platforma de sus a autobuzului se afla un om care 
stătea aşezat pe locul din faţă, ochind cu un obiect cu ţeavă. 

- Fii atent! strigă ea. Are un lunetist la bord... 

Newman întoarse maşina din calea autobuzului care se îndrepta spre ei. Două 
zgomote ascuţite rupseră tăcerea. Gloanţele găuriră geamul lateral al maşinii, ratîndu- 
| pe Tweed, care alunecase în scaun. Alte două găuri apărură în geamul lateral de 
vizavi, în timp ce gloanţele îşi urmau traiectoria nemiloasă. Newman frînă, iar maşina 
se izbi de un zid. 

- Ai păţit ceva? îl întrebă neliniştită Paula pe Tweed. 

- Nu. Aşadar, cine a dat telefoane de la Alfriston? Sau de pe domeniul Barford? 


Lisa se trezi pentru a cincea oară şi observă că se lumina de ziuă. Cînd se 
trîntise în pat îmbrăcată, era extenuată. După ce dormise o oră, se hotărî să îşi 
cerceteze camera. Neîndrăznind să aprindă lumina încă o dată, se tîrîse spre geamul 
acoperit de 
draperii, trăgînd cu atenţie una dintre ele. Ceea ce văzuse o îngrozise peste măsură. 

In faţa geamului se afla o scară de incendiu, care dădea în aleea largă unde îşi 
parcase maşina. Putea să vadă vehiculul aflat la o distanţă de cîţiva metri. Dacă ar fi 
urmărit-o cineva ar fi putut să urce pe scara de incendiu şi să intre în camera ei. Nu se 
mai 
simţea deloc în siguranţă. 

Ca să verifice cremona şubredă care închidea fereastra, Lisa riscă şi aprinse 

lumina. Mişcîndu-se cu rapiditate, trase trei scaune de lemn în dreptul ferestrei, le 
întoarse pe o parte şi le rupse. Cel puţin aşa avea un sistem de avertizare în caz de 
pericol. 
Se gîndi apoi să facă un duş, dar oboseala îşi făcu simțită prezenţa, înainte de a se 
prăbuşi din nou pe pat, îşi ascunse revolverul Beretta sub perna umedă şi adormi. La 
ora şapte dimineaţa, lumina zilei care se strecura prin draperiile subţiri o trezi din nou. 
Se hotărî să se ridice din pat. 


13 


Lisa se mai gîndi încă o dată să facă un duş în baia mică, apoi respinse ideea, 
circumspectă. In cazul în care cineva ar fi urcat pe scara de incendiu, ea ar fi fost 
neajutorată, captivă în duş, aşa că se spălă rapid, îşi pieptănă părul des şi roşcat, se 
fardă puţin şi astfel începu să se simtă mai bine. Telefonul sună. Lisa se sperie 
îngrozitor, dar reacţiona rapid. Ridicînd receptorul, spuse: „Alo" cu o voce calmă. La 
capătul celălalt al 
telefonului o auzi pe femeia bătrînă şi ridicolă care se afla la recepţie cînd ajunsese la 
hotel. 

- M-am gindit că ar fi bine să te avertizez. Doi bărbaţi se îndreaptă acum spre 
camera ta. Au spus că sînt de la poliţie. Nişte mitocani... 

- Mulţumesc. 

Işi dădu seama că femeia o avertizase pentru că nu îi plăcuse modul în care cei 
doi i se adresaseră. In plus, recepţionera avea dubii în legătură cu identitatea lor, 
aşadar aceştia nu erau îmbrăcaţi în uniformă. Ca o precauţie - obosită fiind cînd 
ajunsese - Lisa îşi deschisese valiza, dar nu scosese nimic în afară de trusa de machiaj. 
Ea fugi în baie, o luă, o îndesă înapoi în geamantan şi îl închise. 

Lisa deschise fereastra, puse valiza pe o treaptă de metal din exterior, şi era 
deja cu un picior pe pervaz cînd auzi bătăile puternice din uşa dinspre coridor. 

- Poliţia! Ştim că eşti înăuntru. Deschide! Poliţia... Vocea era aspră, 

poruncitoare. 

Bătăile din uşă continuară. Lisa începu să coboare pe scara de incendiu cu 
prudenţă, să nu se accidenteze. Auzi lemnul uşii despicîndu-se. Cei doi spărgeau uşa. 

Doi bărbaţi se năpustiră în cameră, amindoi îmbrăcaţi în costume. Unul din ei 
era de înălţime medie, gras, iar sprîncenele lui negre, de aceeaşi culoare cu părul, se 
uneau la capătul nasului lui de boxer. Insoţitorul lui era scund, slab, avea pomeţi slavi, 
părul lung, prins într-o coadă, o faţă îngustă, fioroasă şi perciuni. Acesta avea în mîna 
dreaptă un cuţit imens. Ordinul fusese ca operaţiunea să se desfăşoare în linişte. 

- Nu e în baie, raportă scund. 

- Panko, fereastra aia nenorocită! 

Eyebrows se grăbi spre fereastră, privi afară şi înjură. O văzu pe Lisa, care între 
timp ajunsese la capătul scărilor şi, uitîndu-se în sus, îi zări faţa şi începu să alerge 
spre maşină. Are un mijloc de transport. Eu aduc maşina, tu du-te după ea. Vin să te 
iau cu rabla... 


Lisa îşi păstră calmul şi introduse cu atenţie cheia în contact, în timp ce Panko 
cobora în grabă pe scara de incendiu. Motorul maşinii era pornit cînd acesta ajunse jos 
şi se aşeză în mijlocul aleii largi. Fără a ezita, Lisa conduse drept spre el. Omul sări în 
lături, roti cuțitul în aer şi se lipi de zid. 

Lisa apăsă cu toată puterea pe acceleraţie, dar aleea pavată cu piatră cubică îi 
încetini demarajul. Uitîndu-se în oglinda retrovizoare, văzu un Ford de culoare albastră 
oprindu-se în dreptul scării de incendiu. Tipul mai scund sări în maşină, apoi Fordul 
porni pe urmele ei. 

- Aştia nu sînt poliţişti, îşi spuse ea cu voce tare. Unul din ei flutură în dreapta şi 
în stînga un cuţit ameninţător. Fetiţo, acum chiar ai dat de necaz... 

Hotări să se îndrepte către Gara Waterloo, dar în curînd fu blocată de traficul 
aglomerat. Pericolul se ivi atunci cînd se apropie de podul peste Tamisa. Sperase să 
treacă pe galben odată cu maşina din faţa ei, dar se făcu roşu, iar maşina se opri. Lisa 
frînă şi ea. 

„Cel puţin sînt înconjurată de maşini şi de oameni", se linişti ea. A 

Uitîndu-se din nou în oglindă, scurtul moment de relaxare luă sfârşit. Işi încleştă 
dinţii. Bărbatul mic de statură se dăduse jos din Fordul care staţiona la o distanţă 
apreciabilă, iar acum îşi croia drum printre autovehiculele oprite. Maşina în care se 
afla Lisa era un model vechi, care nu dispunea de un mecanism pentru închiderea 
automată a tuturor uşilor. 

Tot ce trebuia să facă Skinny atunci cînd ar fi ajuns în dreptul automobilului era 

să deschidă portiera din dreptul ei, iar apoi să îşi folosească cuțitul de măcelar. Lisa îşi 
căută revolverul Beretta sub haină. Nu reuşea să ajungă la el. Se mai uită o dată în 
oglindă, apoi privi semaforul de culoare roşie. 

„ Verde! se rugă ea. Pentru numele lui Dumnezeu, fă-te verde..." Skinny 
ajungea din ce în ce mai aproape. Lumina semaforului se încăpăţina să rămînă roşie. 
Skinny se afla acum la o distanţă de numai o maşină faţă de ea şi înainta destul de 
repede. Ea nu reuşea să pună mîna pe revolver. Oricum, gestul ar fi fost catastrofal. 
Dacă ar fi izbutit să îl împuşte, situaţia ar fi ajuns în atenţia poliţiei, care, probabil, ar fi 
reţinut-o. Skinny rînjea acum. Mîna lui dreaptă era vîrîtă sub pardesiu. 

„Oh, te rog!". 

Tipul ajunsese acum chiar în spatele automobilului ei, iar mîna lui era pe 
jumătate scoasă de sub pardesiul descheiat. Ea îi văzu ochii răutăcioşi sclipind, 
victorioşi. Luminile semaforului se schimbară în galben, iar apoi în verde. Traficul 
începu să se mişte, iar ea se mişcă odată cu el. Omul era prins în mijlocul 
autovehiculelor în mişcare. 

- Călcaţi-l pe nemernic, spuse ea printre dinţi. 

Lisa îşi parcă maşina într-un garaj subteran. Luîndu-şi valiza, porni grăbită spre 
clădirea Gării Waterloo, crezînd că cei doi îi pierduseră urma. Peronul imens era plin 
de oameni care se grăbeau să ajungă la lucru după ce coborâseră din trenurile cu care 
sosiseră, lucru care îi convenea de minune. Te puteai pierde cu uşurinţă în mulţime. 

Văzînd un şir de telefoane publice, Lisa intră într-o cabină liberă, care era 
încadrată de cabine libere. Prima dată sună la compania de închiriat maşini la care 
apelase. Le spuse unde parcase maşina şi îi anunţă că nu va mai avea nevoie de ea. 
„Se vor bucura", se gîndi ea şi se pregăti să dea un alt telefon - închiriase o altă 
maşină pentru două săptămîni. Scoţind din poşetă cartea de vizită pe care i-o 
înmînase Tweed, formă numărul de telefon. li răspunse o voce feminină. Ea îi vorbi 
grăbită: 

- Lisa Trent la telefon. Vreau să vorbesc cu domnul Tweed. L-am cunoscut la o 
petrecere. Mi-a spus să îl sun ca să ne întîlnim cît mai curând. 

- Imi pare rău, dar domnul TWeed nu se află la birou momentan, ci la o întîlnire 
oficială. S-ar putea să nu se întoarcă prea curând. 

- In acest caz, aş putea vorbi cu Paula Grey? Am cunoscut-o cu aceeaşi ocazie. 

- Imi pare rău încă o dată. Domnişoara Grey îl însoţeşte pe domnul Tweed la 
acea întîlnire. Aţi dori să lăsaţi un mesaj? îi sugeră Monica. 

- Nu chiar. Trebuie să vorbesc neapărat cu domnul Tweed. Voi reveni mai tîrziu. 
Vă rog să îi transmiteţi că l-am căutat. Sunt convinsă că va dori să ne întîlnim... 

Lisa puse jos receptorul şi se întoarse, apoi încremeni. Eyebrows şi Skinny 
mărşăluiau hotăriţi pe peron. Se îndreptau spre ea! 


Monica lovea cu furie tastele computerului ei atunci cînd Harry Butler intră în 
încăpere şi se aşeză pe braţul unui fotoliu. El îşi scoase fularul care îl proteja de gerul 
aspru de afară. 

- Monica, am fost cu maşina la reparat. Am dus-o la un prieten care nu va spune 
nimic poliţiei în legătură cu cele două urme de gloanţe din geamurile laterale. Tweed 
nu ar fi dorit aşa ceva. Maşina mea se afla la o distanţă prea mare faţă de a lor şi nu 
am văzut autobuzul - altfel i-aş fi prins pe ticăloşi. Ce scrii acolo? 

- Raportul lui Tweed asupra aşa-zisei sinucideri a lui Jeremy Mordaunt. 

Ea îşi scoase căştile de la urechi: 

- Mi l-a înregistrat pe dictafon, spunînd că gîndeşte mai repede dacă lucrează cu 
o maşinărie. Vrei să auzi verdictul lui? 

- Presupun că oricum o să-mi spui. 

Butler era mic de statură, cu umeri laţi, un bărbat cu o forţă fizică deosebită. 
Avea capul rotund şi faţa inexpresivă. În mod normal era zgiîrcit la vorbă, comportîndu- 
se ca şi cum cuvintele ar fi fost valută forte. 

- Tweed nu are nici o îndoială că Mordaunt a fost asasinat. Respinge cu 

desăvîrşire ideea că acesta s-ar fi sinucis, ba, mai mult, o consideră ridicolă. De ce 
sună mereu telefonul exact cînd am ceva de spus? 

- Compania de asigurări General & Cumbria... începu ea. Oh, dumneavoastră 
eraţi, domnule profesor Saafeld. Mi-e teamă că domnul Tweed nu e aici, dar ştiu că de- 
abia aşteaptă să afle raportul autopsiei pe care aţi făcut-o... 

- Tu eşti, Monica? întrebă vocea ascuţită. Raportul meu e gata - în mai multe 
exemplare. 

- Voi trimite de îndată un curier să le ia. Monica ezită. Puteţi să îmi spuneţi pe 
scurt concluzia dumneavoastră? 

- Crimă cu sînge rece. Nu am nici cea mai mică îndoială. Raportul conţine detalii 
de specialitate. Asta voi spune în faţa anchetatorilor. 

El termină conversaţia, iar Monica dădu un telefon pentru a-l trimite pe unul 
dintre curieri la locuinţa lui Saafeld din Holland Park. Apoi scoase la imprimantă 
raportul pentru Tweed, vorbind în timp ce îşi făcea treaba: 

- Acum nimeni nu îl poate acuza pe Tweed. Saafeld spune că e vorba de o crimă 
cu sînge rece. De obicei, el nu vorbeşte în termeni atît de duri. 

- Copiile rapoartelor trebuie să ajungă la cineva? 

- Da. Mai întîi la Gavin Thunder. El îşi va da acordul. 

Harry se ridică în picioare: 

- M-am tot gîndit cine ar fi putut ordona asasinarea lui Tweed. Newman mi-a 
povestit de unde venea Tweed. Ai fişa Lordului Barford? 

- Da. E în seif. Combinația e 87, 24, 95. De ce? 

- Sînt curios. 

Harry se îndreptă spre un seif impunător care fusese adus de curînd şi aşezat 
într-un colţ al camerei. Degetele lui se mişcară cu repeziciune şi formară combinaţia, 
iar uşa grea se deschise. O mulţime de sertare din metal erau pline de dosare 
ultrasecrete. Căută în secţiunea cuprinsă între literele A şi B, găsi dosarul lui Barford, 
închise seiful şi se reaşeză pe marginea fotoliului. 

- Bine, dar Lordul Barford este una dintre cele mai distinse personalităţi din 
Marea Britanie! protestă Monica. 

- Aşa a fost şi Maxwell o vreme. 

Monica era intrigată. Ea ştia că Butler nu avea încredere în nimeni şi nu era 
impresionat de nimeni - cel puţin pînă în momentul în care integritatea persoanelor 
respective era testată şi dovedită. El răsfoi dosarul cu rapiditate. Monica, poţi să notezi 
pasajele astea pe măsură ce ţi le dictez? Bine. Ascultă: 


Brigadierul Bernard Barford. A participat la Războiul din Golf în calitate de ofiţer 
de telecomunicații. Decorat cu Crucea Militară. Ulterior s-a spus că a activat ca 
persoană de legătură pentru obținerea unor contracte pentru livrare de armament 
către Orientul Mijlociu şi alte tări din Asia central-estică. Indonezia a fost menționată 
ca fiind unul dintre statele căruia Marea Britanie i-a livrat cantități importante de 
echipament militar. Aceste zvonuri nu au fost confirmate. înainte de Războiul din Golf, 
Barford a fost colonel în cadrul Signal Corps. Călătoreşte de pe domeniul lui la 
aeroportul din Londra cu ajutorul unui elicopter Sikorsky. 


- Asta e tot, spuse Butler. Acestea sînt pasajele care mi se par interesante. Şi de 
ce a creat guvernul un Minister al Inarmării, independent de Ministerul Apărării? 

- Politicienii încearcă să pară inteligenţi. Un astfel de minister pune capăt 
criticilor legate de comerţul cu arme. Şi toate chestiile alea despre Barford nu sînt 
decît zvonuri. 

- Mai puţin partea cu elicopterul. 

- De ce are o importanţă atît de mare? 

- Pentru că am fost urmăriţi de un elicopter la întoarcerea din Downs. 

- Dar, obiectă Monica, Paula a spus că omul acela ciudat, Rondel, avea un 
eliport pe care se afla un elicopter. 

- Eu mă aflam în cealaltă maşină. Am avut senzaţia că elicopterul a decolat de 

undeva, din apropierea domeniului Barford. Nu sînt sigur, sublinie el. Şi unde au plecat 
Tweed, Newman şi Paula? 

- Tweed a avut ideea de a o vizita pe soţia lui Jeremy, doamna Mordaunt. 
Locuieşte la Eaton Square. Nu m-a lăsat să îi telefonez şi să o anunţ că vor trece pe 
acolo. 


Cînd îi văzu pe Eyeborws şi pe Skinny îndreptîndu-se spre ea în Gara Waterloo, 
Lisa îşi luă valiza, aşteptă cîteva secunde pînă cînd un grup de oameni de afaceri trecu 
prin dreptul cabinei telefonice în care se afla, apoi se strecură afară, profitind de 
acoperirea pe care aceştia i-o ofereau. In mijlocul peronului se afla un stand mare de 
cărţi. Ea se grăbi să intre, se amestecă în mulţime şi ieşi pe partea cealaltă. 

Oprindu-se pentru un moment, scoase din buzunar un batic împăturit şi îşi 
acoperi părul roşcat. Acum trebuia să scape de valiza care o incomoda, aşa că o predă 
unui individ de la Bagaje; în sfîrşit, se putea mişca într-adevăr. 

Următoarea ei oprire a fost la metrou. Işi cumpără un bilet pentru prima 
destinaţie care îi sări în ochi cînd se uită pe o hartă. Privind înapoi în timp ce se 
îndrepta spre scările rulante, îl văzu pe Eyebrows, care împingea lumea în lături, 
venind spre ea. „Oh, Doamne! îşi spuse ea, ţinîndu-şi respiraţia. Chiar nu pot să scap 
de ei?" 

Lisa văzu un paznic în uniformă. Ducîndu-se la el, îi vorbi intenţionat cu o voce 
tremurătoare: 

- Omul acela brunet tocmai mi-a făcut o propunere indecentă. Sînt speriată. 

- Nu vă îngrijoraţi; o să stau eu de vorbă cu el... 

Lisa privi înapoi din capătul scării rulante. Paznicul îi spunea ceva urmăritorului 

ei. 

Eyebrows îi aplică o lovitură puternică în stomac. Numărul de paznici se dublă în 
timp ce Lisa cobora în fugă pe scara rulantă. La capătul ei, căută indicatoarele pentru 
linia din partea dreaptă şi continuă să alerge. Se mişca mult mai repede fără 
geamantan. 

Cînd ajunse pe peron, un tren aglomerat tocmai sosea în staţie. Lisa se uită 
înapoi. Skinny se îndrepta spre ea rînjind, cu o mînă în pardesiu. Intotdeauna rînjea 
atit de hidos? Eyebrows îl urma îndeaproape. 

Pe măsură ce o parte din pasageri coborau din tren, alţii se urcau. Vagonul era 
plin pînă la refuz, oamenii stăteau în picioare. Lisa nu avea de ales. Se urcă în tren, 
spunînd: „Scuzaţi-mă" în dreapta şi în stînga şi înainta în vagon. Uşile se închiseră, iar 
trenul începu să se mişte. Incă îşi mai făcea loc prin mulţime, zimbind şi scuzîndu-se. 
Trenul continua să se mişte, înclinîndu-se în dreptul curbelor. Se prinse de o bară, să 
nu se dezechilibreze. Ajunsese în faţa uşilor din capătul opus al vagonului. 

- Vreţi să luaţi loc, doamnă? o întrebă un domn, încercînd să se ridice. 

- Mulţumesc, dar nu călătoresc departe. 

Trenul se opri de trei ori. Lisa se întrebă dacă să coboare. Nu, era mai sigur în 
mulţime. Aruncînd o privire prin vagonul aglomerat, Lisa văzu că Skinny avea de furcă 
mai mult decit avusese ea. Pasagerii protestau şi îl opreau din drum. Trenul era în 
mişcare cînd văzu un controlor de bilete îmbrăcat în uniformă întrebîndu-l pe 
Eyebrows dacă avea bilet. Nu avea, pentru că în urmă cu cîteva minute, el şi Skinny 
săriseră peste barieră. 

- Imi cer scuze, domnule controlor, începu Eyebrows pe un ton politicos. Poftiţi 
banii pentru două bilete. Prietenul meu mărunţel trebuie să ajungă la spital. 

- Trebuie să plătiţi o amendă de zece lire... 

Eyebrows scoase o bancnotă de douăzeci de lire şi o puse în mîna controlorului 
de bilete. Skinny îşi reluă traseul, apropiindu-se de ea. Lisa îşi dădu seama că trenul 
era o capcană a morţii. Tot ce trebuia să facă el era să aştepte ca trenul să sosească 


17 


în staţia următoare ca să înfigă cuțitul în ea şi să coboare din vagon. Lisa îşi încorda 
piciorul drept. Trenul intra în staţia Tottenham Court Road. Cunoştea bine zona. Skinny 
o ajunse din urmă cînd se deschiseră uşile. Lisa ridică piciorul şi îl lovi cu pantoful în 
fluierul piciorului. Omul începu să ţipe. Lisa cobori din tren, iar Eyebrows se grăbi să îl 
sprijine pe Skinny, care nu se putea mişca. 

- Faceţi loc! strigă el, ţinîndu-l pe Skinny de subsuoară. Pe amicul meu îl doare 
un picior. 

Eyebrows tocmai îl scotea pe Skinny din tren cînd Lisa dispăru pe o scară 
rulantă. Inainte de a păşi la capătul acesteia, se uită înapoi. Cei doi se holbau la ea de 
jos. 

Se simţi uşurată cînd ieşi în aerul rece şi proaspăt. Străbătu Tottenham Court, 
apoi intră pe o stradă laterală şi ajunse în Bedford Square. încetinind, inspiră adînc. 
Piaţeta, mărginită de case frumoase, era goală, iar Lisa se îndreptă spre părculeţul din 
centrul acesteia. 

„Mi-a ajuns cu vîrf şi îndesat", îşi spuse ea. 

Se mai uită încă o dată înapoi. Printre copaci îi văzu pe cei doi indivizi făcîndu-şi 
apariţia. Skinny mergea normal şi se părea că îşi revenise de pe urma loviturii. Lisa 
trebuia să găsească un loc unde să se ascundă. Dar unde să se fi dus? Deocamdată 
ştia cu certitudine că bandiții nu o mai văzuseră din momentul în care ieşise din 
metrou. 

Apoi observă un lucru pe care ar fi trebuit să şi-l amintească. Fiecare dintre 
vilele cu terasă avea un demisol la care se ajungea coborînd scările aflate în spatele 
unor porţi din grilaj, ce erau mereu descuiate. Ea mai privi înapoi încă o dată, văzu că 
bărbaţii continuau să se apropie şi se strecură printre barele de metal într-unul dintre 
demisoluri. 

Doar atunci îşi dădu seama că demisolul era deja ocupat. Un vagabond bătrîn, care 
ţinea în mînă o sticlă de whisky, şedea într-un colţ. El scoase dopul şi îi întinse sticla. 

- Vrei un strop de licoare bună, cucoană? o întrebă el, ridicînd sticla. 

Avea accent neaoş londonez. Faţa îi era ridată din cauza vîrstei, dar ochii îi 
sclipeau de inteligenţă. Lisa trebuia să aibă încredere în cineva, aşa că îi vorbi încet, 
cu o voce tremurătoare - lucru care nu era dificil pentru ea: 

- Mă urmăresc doi indivizi care vor să îmi facă rău. 

Evită să spună „să mă omoare" - ar fi fost prea dramatic, iar ea dorea cu orice 
preţ ca el să o creadă. Cerşetorul îi arătă cu gitul sticlei o ascunzătoare aflată sub 
trotuar. 

- Bagă-te acolo, cucoană. E locul unde se pun pungile cu gunoi, dar asta e 
singura ascunzătoare. A 

Lisa se ghemui, se strecură sub trotuar şi se sprijini cu spatele de perete. In jur 
plutea o miasmă înfiorătoare pe care de-abia o sesiza. Era convinsă că cei doi bandiți 
aveau să se îndrepte exact spre locul acela. 

„Totuşi am pistolul, îşi spuse ea. Nu pot să îl scot. Vagabondul se va speria de 
moarte. Ca şi mine, de altfel..." Auzi zgomotul de paşi în apropiere. Lisa încremeni 
atunci cînd bărbaţii se opriră deasupra capului ei. Cerşetorul apucă din nou sticla, 
trase o duşcă şi îşi trase fesul peste ochi de parcă s-ar fi pregătit să doarmă. 

- Hei, tu de colo! Ai văzut o fată cu părul roşu trecînd pe aici? Vagabondul 
deschise ochii şi îşi ridică fesul. Apoi făcu exact ceea ce se temuse ea că avea să facă 
după ce ar fi auzit remarca referitoare la părul ei. Se uită în direcţia ei. Lisa ştia că o 
şuviţă 
de păr îi alunecase de sub batic. Cei doi aveau să coboare scările, iar ea nu ar fi avut 
scăpare. 


Tweed, împreună cu Paula şi Newman urcaseră scările casei vechi din Eaton 
Square şi traversaseră o parte a terasei atunci cînd uşa de la intrare se deschise. În 
uşă apăru un om îmbrăcat cu un costum care ar fi fost la modă în urmă cu treizeci de 
ani. Cercetîndu-l pe Tweed, el cobori treptele, jucîndu-se cu bastonul lui cu măciulie de 

argint şi se îndepărtă. 

Tweed ţinu uşa deschisă cît timp citi numele şi numerele de pe plăcuţa de pe 
zid, apoi intră. 

- Voi vorbi eu, îi spuse el lui Newman. 

- Aşadar, eu voi fi partenerul taciturn. 

Copacii din parcul de peste drum semănau cu nişte schelete negre pietrificate. 
Un vînt nemilos bătea în scuar. Ajuns în hol, Tweed găsi numărul căutat şi sună. Auziră 
o cheie răsucindu-se în yală şi un lanţ care era ridicat. Uşa se deschise. 

- Da? 

- Mă numesc Tweed. Aceştia sînt asistenții mei, Paula Grey şi Robert 
Newman.Dumneavoastră sînteţi doamna Mordaunt? 

- Da. 

Doamna Mordaunt era o brunetă tunsă scurt, destul de atrăgătoare. Purta o 
rochie neagră, cu un guler alb din dantelă, avea un nas ascuţit, o gură cu buze 
cărnoase, sprîincene bine conturate şi ochi negri, reci. Tweed îşi drese vocea: 

- Imi cer scuze că vă deranjez, dar mă aflu aici cu ocazia investigaţiilor legate 
de moartea tragică a soţului dumneavoastră. Condoleanţele mele, deşi ştiu că aceste 
cuvinte nu vă ajută cîtuşi de puţin. 

- Mai bine aţi intra. 

Femeia îi conduse într-un salon spaţios, cu ferestre înalte, cu mobilă 
confortabilă, aleasă cu gust - canapele şi fotolii acoperite cu şaluri indiene colorate, 
draperii asortate, lungi pînă la pămînt. In cameră se mai aflau cîteva piese rare de 
mobilier Sheraton şi o tapiserie neterminată, care era aşezată pe speteaza unei 
canapele. 

- Luaţi loc, vă rog! 

- Mulţumim. Nu vă vom reţine mult. 

- Asta e bine. Trebuie să ies în curând. Aţi dori un pahar cu sherry? îi întrebă ea 
pe un ton studiat atunci cînd ei se aşezară pe fotolii. 

- Doar dacă veţi servi şi dumneavoastră. 

Tweed se aşteptase ca ea să le ceară să se legitimeze, însă doamna Mordaunt 
uitase să solicite acest lucru. Atunci cînd suferi, nu mai eşti tu însuţi. El remarcă o 
sticlă voluminoasă de sherry, pe jumătate goală, aflată pe o măsuţă şi o scrumieră 
plină cu mucuri de ţigară. Ca şi cum gazda lor i-ar fi aşteptat. Primiră imediat cîte un 
pahar de apă cu un pic de sherry. Lor nu le plăcea băutura, dar Tweed se gindise că 
gestul ar fi ajutat-o să se destindă. 

- Ce neatenţie, spuse ea şi luă paharele de apă. Voi aduce pahare potrivite. 

Ea se îndreptă spre un dulap impunător şi îl deschise, lăsînd să se vadă rafturi 
întregi pline cu cărţi legate în piele. Doamna Mordaunt înjură şi trînti uşile. 

- De-abia îmi dau seama ce fac. 

Merse apoi spre celălalt dulap din cameră, al cărui stil contrasta cu cel al 
dulapului pe care îl deschisese prima oară. Dînd la o parte uşile, în faţa ochilor lor 
apăru o colecţie de pahare scumpe. Ea alese patru pahare de sherry şi le puse pe 
masă. Paula se uită la Tweed care o urmărea cu atenţie pe gazdă. 

- Mă simt mai bine acum, spuse ea şi le turnă băutura în pahare. Cum aş putea 
să vă ajut? întrebă după ce se aşeză picior peste picior şi începu să-şi bea sherry-ul cu 
înghiţituri mici. 

- Ştiţi cumva dacă soţul dumneavoastră se simţea tensionat în ultima vreme? 

- Tensionat e puţin spus. 

In timp ce vorbea, părea că priveşte undeva, în spatele umărului stîng al lui 
Tweed. 

- Am fost extrem de îngrijorată. Bestia de Gavin Thunder se poartă ca un stăpîn 
de sclavi. Jeremy dormea foarte puţin în ultima vreme. lar eu nu ştiam niciodată cînd 
anume va ajunge acasă. 

- Doamnă Mordaunt, spuse Paula, aplecîndu-se spre ea. Am înţeles că aveaţi un 
nume de alint pentru soţul dumneavoastră. Care era acesta? 

- Poftim? 


19 


Tweed, enervat de intervenţie, începu să îşi şteargă ochelarii cu o batistă 
curată. În timpul unui interogatoriu o diversiune ar fi putut strica totul. Paula insistă: 

- Un nume de alint, pe care îl foloseaţi doar cînd eraţi singuri şi, poate, şi în 
preajma prietenilor apropiaţi. Nu e ceva neobişnuit în cadrul cuplurilor care sînt 
căsătorite de mult timp. 

- Nu vreau să vorbesc despre asta. 

- Aşadar, interveni Tweed autoritar, este posibil să fi fost deprimat? 

- Da, era, îi răspunse ea surescitată. Era foarte deprimat. 

- Gavin Thunder v-a vizitat vreodată aici? 

- Nu l-am cunoscut niciodată pe individul acesta. Şi nici nu vreau să îl cunosc. 
Sînt convinsă că felul lui dictatorial de a se purta l-a demoralizat şi mai mult pe soţul 
meu. 

- Acum trebuie să vă pun o întrebare delicată, spuse Tweed precaut. Ar fi fost 
de înţeles dacă, într-o astfel de situaţie, Jeremy ar fi început să bea mult... 

- Golea sticlele de whisky una după alta. Doamna Mordaunt începuse să 
răspundă mai repede la întrebări după ce Paula îi adresase acea întrebare; se uită la 
ceasul de mînă încrustat cu diamante. Nu vă supăraţi, dar mai aveţi multe întrebări? 
Mă aşteaptă o maşină şi trebuie să ajung la o întîlnire importantă. 

Tweed se ridică în picioare, iar Newman şi Paula îi urmară exemplul. Paula privi 
camera cu curiozitate, iar apoi ochii i se opriră asupra gazdei sale, care se întinsese 
după un pardesiu de culoarea nisipului, aruncat pe marginea canapelei. Tweed îi 
mulţumi pentru timpul acordat, iar ea îi conduse spre uşa principală, scotocind în 
poşetă şi scoţind un şirag de chei. Incercă să introducă o cheie în yală, apoi înjură din 
nou: 

- Cheile astea afurisite! Niciodată nu ţin minte care unde se potriveşte. În timp 
ce încerca o altă cheie, ea le spuse peste umăr: 

- Aşadar, la revedere... 

Doamna Mordaunt deschise uşa. O limuzină era parcată în faţa casei. Un şofer 
în uniformă se plimba în sus şi în jos pe alee. 

- Joseph ştie că am întîrziat... A 

Tocurile pantofilor ei ţăcăniră cînd cobori scările. Il lăsă pe Tweed să închidă uşa 
din faţă. Şoferul deschise portiera din spate, o închise la loc şi se grăbi să se urce la 
volan. Paula îşi notă numărul de înmatriculare al limuzinei. 

Tweed ţinu uşa de la intrare deschisă. O femeie înaltă, purtînd o haină de blană, 
trecută probabil de şaptezeci de ani, dar cu trăsături distinse, începuse să urce scările 
într-o manieră demnă. Tweed deschise uşa şi mai larg. 

- Tocmai am vizitat-o pe doamna Mordaunt, se scuză el. Doamna pe lîngă care 
aţi trecut şi care se urca în limuzină. 

- Ce spui, tinere? Modul ei de a vorbi era autoritar: Aceea nu era doamna 

Mordaunt. Era o străină. 

- Poftim, sînteţi sigură? 

- Dacă sînt sigură? Tonul ei devenise de-a dreptul indignat: Locuiesc aici de 
peste zece ani. Nu crezi că ar trebui să îmi cunosc vecinii de-acum? 

Spunînd acestea, ea intră în clădire, semănînd cu un crucişător aflat pe punctul 
de a deschide focul asupra inamicului. 


- Tweed e mort. 

Individul care era cunoscut sub numele de Domnul Blue de către foarte puţini 
ofiţeri importanţi din anumite cercuri se relaxa în timp ce vorbea cu personajul agresiv 
aflat la capătul celălalt al firului. Avea o masă undeva, în partea din dreapta a barului 
May-Fair. O tejghea lungă se afla în partea opusă locului unde stătea el. Era unicul 
client al barului, iar afişul de pe masă nu îl deranja cîtuşi de puţin. „Folosirea 

telefoanelor mobile este interzisă." 

Sosind în distinsul local, individul îi ceruse barmanului cea mai scumpă marcă 
de coniac pe care o văzuse pe raft. El îi lăsase un bacşiş bun, deci se asigurase că nu 
va primi nici o plingere. 

Cîteva momente mai devreme, după ce îşi pusese paharul pe masă, fusese în 
spatele barului. Lîngă toaletă cuvintele IEŞIRE DE INCENDIU erau afişate la vedere pe 
un perete. Indreptîndu-se spre ieşirea de incendiu, ridicase bara de metal, deschisese 
uşa şi privise afară. Aleea era pustie. La cîţiva metri în stînga lui, aceasta dădea într-o 
stradă aglomerată. 

Satisfăcut de faptul că exista o cale de scăpare - o precauţie pe care şi-o lua 
întotdeauna - se întorsese la masă, băuse puţin coniac şi dăduse un telefon. Vorbea în 
şoaptă. Personajul aflat la celălalt capăt al firului îl provocă în mod grosolan: 

- Cum poţi fi sigur că e mort? g 

Blue tăcu un moment şi îşi aprinse o ţigară mentolată. Amînă răspunsul. Işi 
dăduse seama de mult că oamenii credeau tot ceea ce le spunea dacă obțineau cu 
greutate informaţiile de la el. Mi s-a spus că două gloanţe au lovit ţinta. Tweed a 
alunecat în scaun. Se pare că maşina a intrat într-un zid. Nimeni nu a părăsit vehiculul 
cît timp acesta s-a afla în vizorul celor doi indivizi care şi-au îndeplinit misiunea. Dacă 
nu îţi ajung aceste informaţii, atunci nu mai am nimic să îţi spun. 

El termină convorbirea înainte ca interlocutorul său să mai reacționeze în modul 
intempestiv care îl caracteriza. 


„Nu te mai uita la mine, pentru numele lui Dumnezeu", îşi spuse Lisa în gînd, 
dorindu-şi ca vagabondul să îşi mutte privirea în altă parte. 

Se părea că dorinţa i se împlinise. Vagabondul privi sticla de whisky, apoi îi puse 
dopul. Îşi schimbă poziţia şi acum stătea în capul oaselor. Sughiţă, apoi privi în sus 
spre grilajul de la marginea străzii. 

- O fată cu părul roşu? 

- Asta am spus, mirii Eyebrows. Nu mai repeta tot ce spun şi răspunde-mi la 
întrebare, păduche! 

- O fată cu părul roşu, spuse din nou vagabondul. Am trei femei aici jos. Două 
brunete şi o blondă. Nu cred că vrei să le împarţi cu mine. Coboară aici şi o să îţi 
stilcesc mutra cu asta. 

Dorind să facă o demostraţie, el apucă sticla de gît. Schimonosindu-se, 
vagabondul ridică sticla în aer şi o roti înainte şi înapoi. Se ridică apoi în picioare, 
continuînd să-şi agite arma improvizată. 

- Mă duc jos să îl spintec pe boşorogul ăsta, Barton! spuse o voce sinistră de 
sus. 

- Panko, tacă-ţi fleanca! E doar un beţivan bătrîn. Ne pierdem timpul. Hai să ne 
mişcăm... 

Răsuflînd uşurată, Lisa auzi zgomotul paşilor care se îndepărtau pe trotuar. 
Acum cunoştea numele celor doi: Barton şi Panko. Cel de-al doilea nume părea a fi 
balcanic. Oricum, îi remarcase deja accentul ciudat. Vagabondul întinse un deget spre 
ea. 

- Stai acolo. O să mă asigur că au plecat gunoaiele alea. Vagabondul lipsi mai 
mult decît se aşteptase. Lisa se întreba dacă nu cumva dispăruse în căutarea unui alt 
loc în care să se ascundă. El reapăru, împleticindu-se atunci cînd cobori scările. 

- Gunoaiele s-au cărat. Au luat-o pe Gover Street. Mai bine te-ai duce în cealaltă 
direcţie. Imi cer scuze pentru duhoarea de acolo. 

- Iţi sînt recunoscătoare. Doar Dumnezeu ştie de la ce m-ai salvat. 

Lisa ieşi din mica ascunzătoare şi se ridică în picioare, începu să caute ceva în 
poşetă, neştiind dacă vagabodul îi va accepta răsplata. Acesta îi citi gindurile. Işi 
scoase din haina lui jerpelită un portmoneu plin de bancnote şi i-l arătă. 

- Nu am nevoie de nimic. E bine să fii gunoier. E un mod ciudat de a-ţi cîştiga 
existenţa, dar măcar stai bine cu banii. Du-te acum... 

Ea îi trimise o sărutare din virful degetelor, urcă treptele, se uită în stînga ei, nu 
văzu pe nimeni şi se grăbi să o ia în direcţia opusă. Ajungind pe Tottenham Court, Lisa 
opri un taxi. 

- Vreau să ajung la Cheiul Reefers din East Ennd. Cunoaşteţi drumul? 

- Nu ajung pe-acolo des, dar bineînţeles că ştiu drumul. Am aflat... 

Peste aproximativ o jumătate de oră Lisa plăti cursa, apoi începu să meargă pe 
jos. Se gindise că era mai bine dacă taximetristul nu ştia adresa exactă la care dorea 
să ajungă. Era o zi de tîrg. Strada largă era plină de tarabe, iar oamenii îşi făceau 
reclamă în gura mare. 

Lisa deveni ţinta preferată a comercianților deoarece purta o haină din păr de 
cămilă peste costumul ei cu pantalon. 

- Coniţă, le vindem pe nimica toată. E Ziua Păcălelilor, iar eu sînt păcălitul... 

Merse grăbită prin mulţime pînă văzu firma de deasupra unei cîrciumi vechi: La 
Ştreangul Spînzuratului. Lisa deschise uşa şi intră în localul în care cîţiva comercianţi 
stăteau şi beau bere. Un bărbat din spatele barului o recunoscu, îi făcu semn şi se 
duse în colţul mai ascuns al barului. 

- Herb, îi spuse ea cu o voce joasă, am nevoie de o cameră. Nu am mai dormit 
bine de douăzeci şi patru de ore. M-au urmărit nişte indivizi, dar mi-au pierdut urma. 

- Camera numărul trei. E în spate, spuse şi îi strecură o cheie pe sub tejghea. 

- Sus pe scări, apoi drept înainte. Eşti din ce în ce mai frumoasă, dar acum pari 
extenuată. Ai mîncat ceva? 

- Nu. 

- Mă gîndeam eu. [i-ar plăcea nişte ochiuri cu şuncă? 

- Imi lasă gura apă. Dar am o problemă. Mi-am lăsat geamantanul la Gara 
Waterloo. Am chitanţa... 

- Dă-mi-o. O să se ducă Bert acolo cu maşina mea. Se întoarce cît ai clipi. 

Ea îi dădu chitanţa, care dispăru în buzunarul şorţului lui. 

- Anunţă-mă cînd vrei să măniînci. 

- Mulţumesc, Herb. Dar aş vrea să fac un duş mai întii. 

- Camera trei are tot confortul. Bert îţi va aduce geamantanul peste cîteva ore. 

El se aplecă spre ea şi îi vorbi în şoaptă: 

- Nu ai primit nici un mesaj din partea lui, oricine o fi el şi oriunde s-ar afla. 

- E plecat din ţară. E o persoană foarte influentă. Nu l-am văzut niciodată şi nu 
am nici cea mai vagă idee unde este sau cine este. 


Newman şi Paula îl urmară pe Tweed în biroul acestuia. Newman o avertiză pe 
Monica ridicînd un deget şi îndreptîndu-l către Tweed, care îşi scosese haina şi se 
aşezase la birou. 

- Nu vorbi cu el. De cînd am plecat din Eaton Square nu a scos un cuvint. 

- Trebuie să îi spun ceva, se împotrivi ea. Raportul profesorului Saafeld şi copiile 
acestuia se află în plicul de pe biroul lui, împreună cu raportul lui dactilografiat. 

- Mulţumesc, Monica, spuse Tweed pe un ton liniştit şi deschise ambele plicuri. 
Să vedem acum ce se spune despre autopsie. 

- Paula, continuă Monica, plicul galben, sigilat, de pe biroul tău este de la Art 
Baldwin. În el sînt fotografiile pe care le-ai făcut la Eagle's Nest în Downs. Art a insistat 
să fie de faţă atunci cînd îl vei deschide. 

- E un expert, spuse Newman. Şi, ca majoritatea oamenilor de ştiinţă, nu vede 
decit ceea ce îl interesează. Nu există nimic în afara lumii lui. 

- Nu încă, ordonă Tweed. Aproape am terminat de citit ambele rapoarte şi ar fi 
bine să ştii ce conţin... i 

Paula se minuna pentru a nu ştiu cîta oară de mintea ageră a lui Tweed. In afară 
de capacitatea lui de a-şi aduce aminte cu exactitate conversațiile şi de memoria lui 
excelentă, acesta citea cu o rapiditate ieşită din comun. Tweed dădu la o parte 
rapoartele, îşi scoase ochelarii, şi-i şterse cu o batistă, apoi şi-i puse din nou pe nas. 

- Raportul lui Saafeld e incriminator, începu el. E vorba de omucidere în cazul 

Jeremy Mordaunt. Ceea ce se leagă de concluziile mele. Monica, ia cîte o copie a 
fiecărui raport, pune-le într-un plic pe care să scrie „In atenţia lui Gavin Thunder, 
persona!" şi trimite-le de îndată la minister printr-un curier. 

- Ministrul va exploda, comentă Paula. Am înţeles că era convins că a fost vorba 
de o sinucidere. 

- Nu pot să fac nimic în legătură cu asta, îi răspunse Tweed în timp ce Monica 
lua copiile de pe biroul său. Acum, în legătură cu vizita noastră la Eaton Square. A 
sesizat cineva ceva suspect atunci cînd ne-am aflat în salon? 

- Eu da, spuse Paula. Tipa nu ştia unde se aflau paharele. S-a îndreptat spre alt 
dulap. Cînd am ajuns noi acolo, deja băuse sherry-ul acela dezgustător dintr-un pahar 
pentru apă. Evident, nu s-a mai deranjat să caute paharul potrivit, aşa că s-a mulţumit 
cu unul luat din bucătărie. Cînd am ieşit, a ales o cheie greşită pentru a deschide uşa 
principală. lar, apoi, modul în care era decorată camera nu se potrivea cu 
personalitatea ei. 

- Foarte bine. Ce rost avea întrebarea despre numele de alint al lui Jeremy? 

- M-am gîndit că ar fi descumpănit-o - şi aşa s-a şi întîmplat. l-am dat senzaţia 
că am fi ştiut numele lui de alint, iar ea nu mi-a putut răspunde. 

- Apoi ne-am întîlnit cu doamna aceea arogantă care locuia acolo, iar ea ne-a 
confirmat suspiciunile - deşi ne dăduserăm deja seama că aşa-zisa doamnă Mordaunt 
era o impostoare. 

- Probabil că cineva a ghicit că o vom vizita pe doamna Mordaunt, spuse Tweed. 
Aşadar, aceasta a fost substituită cu o persoană care să-mi dea răspunsurile pe care le 
aşteptam, care să-mi sugereze că Jeremy avea motive să se sinucidă. Tweed clipi. lar 
persoana care a făcut toate astea ar putea fi cea care a ordonat asasinarea mea. Nu, 
nu ar putea fi aceeaşi persoană. Dacă ar fi crezut că am murit, atunci întreaga şaradă 
cu aşa-zisa 
doamnă Mordaunt nu ar fi avut nici un sens. Ceva îmi scapă. 

- Dar unde e adevărata doamnă Mordaunt? 

- Misterul acesta mă îngrijorează destul de tare. Cred că ar fi cazul să îl sun pe 
Roy Buchanan şi să îi spun să înceapă să o caute. Acum... 

Tweed vorbea la telefon cînd Harry Butler intră în cameră ţinînd în mînă o foaie 
de hîrtie împăturită. Harry se aşeză în timp ce Tweed vorbea cu Buchanan. 

- Ce ai în mînă? întrebă Paula, curioasă ca orice femeie. 

- Aşteaptă. O să vezi imediat. 

j Harry îi înmînă hîrtia lui Tweed de îndată ce acesta termină de vorbit la telefon. 
Incepu să vorbească în timp ce Tweed despăturea foaia de hirtie. 

- Vă aduceți aminte de elicopterul care ne-a urmărit la întoarcere din Alfriston? 
Mie mi s-a părut că a decolat de pe domeniul Lordului Barford. 

- La ce înălțime se afla atunci cînd l-ai văzut? 

- Cam la aproximativ trei sute de metri. 

- Şi lua altitudine? insistă Tweed. 

- Nu, avea o traiectorie stabilă. 

- Atunci ar fi putut fi elicopterul pe care l-am văzut la locuința lui Rondel. 

- Citeşte raportul meu. Conține numai extrasele din dosarul Lordului Barford. 

Tweed, surprins de faptul că Harry se gîndise să verifice dosarul, citi de două ori 
raportul succint, apoi se lăsă pe spate şi se uită fix la tavan, încruntîndu-se. 

- Inteligent din partea ta, Harry, spuse el în cele din urmă. Ai omis că, după cea 
ieşit din armată Bernard Barford a fost o vreme şeful Brigăzii Speciale 

- Nu mi s-a părut relevant. 

- Sînt de acord. Relevant e faptul că e proprietarul unui elicopter Sikorsky, cu 
care călătoreşte la Londra. Probabil are şi un pilot - ştiu că nu a pilotat un avion 
niciodată în viaţa lui. 

Tweed se uită la Paula. Aceasta îi spuse că Monica dactilografiase raportul. El îşi 
mută privirea spre Newman. 

- Asta înseamnă, remarcă Newman, că nu ştim ce elicopter ne-a urmărit pînă la 
Londra, raportîind, fără îndoială, coordonatele noastre, pentru ca lunetistul să fie 

pregătit. 

- L-aş chema pe Art Baldwin, sugeră Paula. Apoi vom putea deschide plicul cu 
pozele pe care le-am făcut. S-ar enerva cumplit dacă nu l-aş deschide în prezenţa lui. 

- Dumnezeu să ne ferească de experţi, sări Newman. Dar recunosc că Art este 
cel mai bun specialist din ţară în interpretarea fotografiilor. 

Tweed îi făcu semn Monicăi, care îl chemă pe Baldwin prin telefon. Peste cîteva 
minute se auzi o bătaie uşoară în uşă. Tweed strigă: „Intră". Uşa se deschise şi 
înăuntru se strecură un omuleţ a cărui faţă semăna cu mutrişoara unei veveriţe. 
Acesta purta ochelari cu lentile groase. Paula zîmbi şi îi făcu semn să intre. În timp ce 
ea deschidea plicul, Art vorbi cu o voce piţigăiată: 

- Am developat fotografiile pe care le-ai făcut în Sussex în mărime iniţială şi am 
mărit unele cadre. Art scoase din buzunar o lupă. Sînt foarte interesante. Am unele 
comentarii de făcut. 

Toţi cei aflaţi în birou, cu excepţia Monicăi, se ridicară în picioare şi se adunară 
în jurul biroului Paulei. Aceasta împrăştie fotografiile. Ea folosise noul aparat de 
fotografiat, cel inventat de experţii de la demisol. Aparatul putea face fotografii 
extrem de clare pe timpul nopţii, fără a avea nevoie de bliţ. 

- Elicopterul din fundal, spuse Newman. Putem vedea o imagine mai clară, te 
rog? 

Art desfăcu mica lupă sub formă de cutiuţă şi o puse deasupra cadrului cu 
eliportul. 

Newman se aplecă, uitîndu-se la secţiunea mărită, şi mormăi, apoi se îndreptă 
şi fluieră înainte de a vorbi: 

- Doamnelor şi domnilor, acela este un Sikorsky. 

Aşadar, gîndi Paula cu voce tare, elicopterul care ne-a urmărit... 

Ea se opri, amintindu-şi că Baldwin se afla printre ei. Paula ar fi vrut să spună: 
„Elicopterul ar fi putut veni din direcţia locuinţei lui Rondel". 

- Mă interesează, de asemenea, tija care avea în virf antena aceea complicată, 
spuse Tweed. 

- Fred, începu Baldwin, care, după cum ştiţi, este expert în sisteme de 
comunicaţii, a spus că antena aceea e de ultima generaţie, ceva cu totul nou. 

El puse lupa deasupra antenei. Paula sesiză că Art era neliniştit şi că nu avea de 
gînd să mai spună ceva. Ea se uită la Tweed şi observă că şi acesta reacţionase la fel. 
Newman privi imaginea şi dădu din cap. Nu îi spunea nimic. 

- Asta a fost tot? întrebă Tweed. 

- Fred mi-a spus să nu vă mai spun nimic pînă cînd nu îşi va termina cercetările, 
răspunse Art. 

- Dar ce e atit de secret? Trebuie să aflu acum, spuse Tweed. 

- Se întreabă dacă antena respectivă nu cumva emite nişte raze laser extrem de 
puternice, care să blocheze orice semnal de la sateliții aflaţi pe orbita Pămîntului. 

- Spune-i lui Fred să îşi continue cercetările, să abandoneze celelalte proiecte şi 
să se concentreze asupra acestei antene. 

- O să îi transmit. Pot să plec acum? întrebă Art şovăielnic. 

Paula ştia că el nu se simţea bine în prezenţa atitor oameni. Locuia practic la 
demisol. Mîncarea îi era adusă de la un restaurant din apropiere. Ea îi făcu lui Tweed 
cu ochiul. 

- Sigur că poţi să pleci, spuse Tweed pe un ton amabil. Mulţumesc pentru 
colaborare. 

- Pur şi simplu mi-am făcut datoria, murmură Art şi se repezi spre uşă. 

Tweed merse la fereastră şi privi spre Parcul Regent. Rămase acolo citeva 
momente, cu mîinile vîrîte în buzunarele de la haină. Paula îşi duse un deget în dreptul 
buzelor, făcîndu-le celorlalţi semn să tacă. Atunci cînd Tweed se întoarse, se duse spre 
birou, se aşeză şi se uită în jur. 

- Am verificat plăcuţa de înmatriculare a limuzinei din Eaton Square, raportă 
Newman. Am apelat la cunoştinţele mele. Limuzina a fost închiriată prin intermediul 
firmei Malibu Motors din Mayfair. Am sunat acolo şi m-am recomandat ca fiind din 

partea Brigăzii Speciale. O domnişoară pe nume Leatherbrother, însoţită de un şofer în 
uniformă, a plătit o garanţie şi o sumă în plus, în bancnote. Şoferul a adus maşina 
înapoi. 

- Deci, nu am aflat nimic, comentă Tweed. Exact cum mă aşteptam. 

- Trebuie să spun un lucru pe care ar fi trebuit să îl aflaţi mai devreme, spuse 
Harry. Probabil că nu e important, dar am mers cu motocicleta pînă în virful platoului 
Downs, de unde se putea vedea casa aceea ciudată... 

- Eagle's Nest? îl completă Paula. 

- Da. In virf, la aproximativ şase metri de marginea carierei de piatră se aflau o 
mulţime de vizuini de iepuri sau cel puţin aşa am crezut. Am băgat mîna într-una 
dintre ele şi nu i-am putut atinge fundul. Era ca o crevasă care înconjura platoul la 
şase metri de marginea prăpastiei. Cred că locul e destul de instabil. 

- Sînt convins că un om care îşi permite o astfel de casă a cercetat zona 
amănunţit, îi răspunse Tweed cu indiferenţă. 

- Voiam să vă spun că bănuielile mele iniţiale se adeveresc. Acest scenariu 
misterios care începe să se contureze trebuie să aibă implicaţii extrem de periculoase, 
poate chiar de anvergură internaţională. Nu mă întrebaţi despre ce anume este vorba 
pentru că nu am nici cea mai vagă idee. 

Telefonul sună. Monica răspunse, rugă persoana de la capătul firului să aştepte 
şi îi transmise Paulei că un oarecare Aubrey Barford dorea să-i vorbească. Paula păru 
uimită, ridică din umeri, luă receptorul şi, cu o voce calmă, întrebă cu ce putea să îl 
ajute. 

Convorbirea dură puţin, iar cînd puse receptorul jos, Paula ridică din nou din 
umeri şi se întoarse la biroul ei. 

- Pentru un motiv sau altul, Aubrey Barford m-a invitat să iau prînzul împreună 
cu el la restaurantul Martino, la ora unu. Am acceptat invitaţia - poate voi obţine nişte 
informaţii de la el. Cel puţin el e simpatic. Pe fratele lui, infatuatul acela de Lance, nu-l 
pot suferi. 

- Vezi dacă poţi să afli cîte ceva despre stilul de viaţă al 
tatălui său din ultima vreme, îi sugeră Tweed. 

- Voi încerca... 

Telefonul sună din nou. De data aceasta, Monica se uită la Tweed cu o faţă acră. 

- Vă caută ministrul Gavin Thunder. Rapoartele asupra decesului lui Jeremy 
trebuie să fi ajuns de acum... 

- Tweed la telefon... 

- Mulţumesc că mi-ai trimis rapoartele. Vreau să te rog să îmi faci un serviciu. 
Ne-am putea întîlni pentru o mică discuţie? Sînt membru al Clubului Marlows, un club 
cam demodat de pe Pall Mall. 

- Aş dori să vin însoţit de asistenta mea, Paula Grey. 

- Va fi bine venită. Marlows nu are restricţii în ceea ce priveşte femeile, slavă 
Domnului. 

- Cînd aţi dori să venim? 

- Aţi putea ajunge în jumătate de oră? N-aş vrea să vă încurc programul. 

- Un moment. 

Tweed se uită la ceas. Invitaţia putea fi acceptată, iar Paula ar fi avut suficient 
timp pentru a ajunge la întîlnirea ei de la Martino. 

- Da, putem veni. 

- De-abia aştept să ne vedem. îţi mulțumesc încă o dată... 

Paul îşi dădu ochii peste cap: 

- Pun pariu că ţi-a luat capul după ce a citit rapoartele. 

- Dimpotrivă, a fost politicos, chiar amabil. Vom lua un taxi. 

Monica naviga pe internet atunci cînd în cameră se auzi un ţiuit strident. Se uită 
cu suspiciune la ecranul monitorului, acoperindu-şi urechile cu mîinile, apoi le făcu 
semn celorlalţi să vină şi să arunce o privire. 

Zgomotul era atît de puternic, încît cu toţii îşi acoperiră urechile. Paula se 
încruntă. Nu mai văzuse niciodată aşa ceva. Linii groase ca nişte torpile venind din 

diferite direcţii apăreau pe ecran la nesfârşit. Newman îşi folosi una din miini pentru a 
apăsa pe mouse. Nu se întîmplă nimic. Işi acoperi din nou urechile. Paula se uitase la 
ceas în momentul în care internetul o luase razna. Zgomotul asurzitor continuă, iar 
liniile răzlețe continuară să se afişeze pe ecran. Cînd zgomotul încetă, iar ecranul 
reveni la normal, Paula se uită din nou la ceas: 

- Chestia asta a durat exact şaizeci de secunde, anunţă ea. 

- Să mergem, propuse Tweed. Nu ne-am acomodat încă suficient cu tehnologia 
asta nouă. 

- Dar nu am mai văzut niciodată aşa ceva! protestă Monica. S-a întîmplat ceva 
foarte ciudat, insistă ea, dar ei deja ieşiseră. 

Era ora unsprezece dimineaţa. Lisa luase micul dejun pe care Herb i-l adusese în 
cameră. Se simţea foarte bine după al doilea duş pe care îl făcuse şi se hotărî să iasă. 
Se îmbrăcase în aşa fel încît să fie în ton cu atmosfera din zonă - o pereche de blugi 
purtaţi, o bluză veche, o geacă şi o pereche de pantofi vechi, cu flecuri metalice. Işi 
aruncă pe umăr o geantă roasă şi îşi acoperi părul cu un şal jerpelit. 

Lisa coborî scările, nerăbdătoare să dea o raită prin piaţă. li plăcea la nebunie 
atmosfera. În timp ce se îndrepta spre uşă, Herb o strigă din spatele barului: 

- Stai un pic, vin şi eu cu tine! El se întoarse spre o femeie corpolentă aflată în 
spatele tejghelei. Millie, dragă, ai tu grijă de local puţin. les să iau o gură de aer... 

De-abia ieşiseră pe stradă, cînd soarele îşi făcu apariţia dintre nori. Lisa se lăsă 
îmbătată de mirosul fructelor şi al legumelor proaspete, pierzindu-se printre tarabe. 
Strada pietruită era plină de frunze de varză aruncate, iar locuitorii caselor vechi, 
ademeniţi de lumina strălucitoare a soarelui, se aplecau peste ferestrele de la primele 
etaje. Deodată, Lisa se opri brusc, iar apoi reveni la pasul ei agale. 

- L-ai văzut? spuse Herb. 

- Da. 

Işi scoase din geantă o pereche de ochelari fumurii şi şi-i puse la ochi. 

- E Delgado. Ce caută aici? E cam departe de Bulgaria sau de unde o fi venind. 

- Din cauza asta te-am însoţit. 

Delgado, care avea în mînă o pungă mare maro, din hirtie, se oprise în mijlocul 
drumului şi cerceta amănunţit zona cu ochii lui închişi la culoare. Era un uriaş de 
aproape doi metri, cu o constituţie pe măsura înălţimii. Coama lui neagră, unsuroasă şi 
netunsă ascundea o figură neprietenoasă, cu un nas mare, spart în mai multe locuri, o 
gură mare şi fălci agresive. Purta o haină lungă, închisă la culoare, care îi ajungea pînă 
în dreptul gleznelor. 

- Şi a venit însoţit şi de o mică bandă de nemernici, remarcă Herb. Toţi sînt 
străini. Uite-l pe unul dintre ei. 

Un om mic şi solid, care purta o şapcă întoarsă cu cozorocul la spate, se oprise 
în dreptul unei tarabe şi înşfăcase o banană, pe care acum o mînca. Proprietarul 
tarabei îl rugă să plătească banana. Omuleţul se întoarse încet, termină de mîncat 
banana, îi aruncă coaja în ochi, iar apoi aşteptă cîteva momente. Tarabagiul se hotărî 
să nu mai pretindă nimic cînd îl văzu mai de-aproape pe făptaş. 

- L-am văzut pe Delgado luînd o ciozvîrtă de miel de pe o tarabă şi vîrînd-o în 
geantă. Atunci cînd i s-a cerut să plătească, Delgado a scos un cuţit. Lama trebuie să fi 
avut cel puţin douăzeci de centimetri. Nu a mai plătit. 

- Ce se întîmplă? întrebă Lisa. 

- Cercetează zona. S-a uitat bine la cârciuma mea. Se uită după locuri în care s- 
ar putea ascunde. Banditul acela mic i-a furat şapca lui Bert. 

- Cînd? 

- Au apărut aici în urmă cu citeva ore, s-au dat jos din maşini, au cercetat 
repede locurile, apoi au plecat. L-am pus pe Bert să îi urmărească cu motocicleta. Au 

ajuns în West End, au parcat, apoi au fost prin restaurante simandicoase, prin 
discoteci. Acum au venit din nou aici. 

- Crezi că se pregătesc pentru o confruntare? g 

- Nu încă, îi spuse Herb. După cum cred eu, nu. Işi aleg ținte pentru mai tîrziu. 
Uite încă şase haidamaci, tot străini. Merg răzleţiţi, de parcă nu s-ar cunoaşte între ei. 

Alegîndu-şi un măr de pe o tarabă, Lisa întrebă cît costă. Tarabagiul dădu din 
cap şi zimbi, apoi schimbă cîteva cuvinte cu Herb, care continuă să vorbească în timp 
ce ei îşi reluară plimbarea, iar ea muşca din măr. 

- Asta s-a întîmplat pentru că erai cu mine. Vezi grupul acela de indivizi fioroşi 
care tocmai a apărut? Trec pe lîngă Delgado de parcă nici nu ar exista. Asta e o 
mişcare intenţionată. L-ai mai văzut vreodată pe individul acela? 

- Da. Demuult, într-un bar din Bruxelles. M-a văzut cînd m-am uitat la el şi cred că 
îşi aduce aminte figurile pe care le vede. Nu ar trebui să te aperi cumva, de vreme ce 
oamenii lui Delgado dau tîircoale prin zonă? 

- Am o puşcă sub tejghea. E ilegal. Dar nu va fi şi atunci cînd Delgado va intra 
agitînd un cuţit. Mai bine ne-am întoarce ca să o pot ajuta pe Millie. 

- Bert a făcut o listă cu ţintele de aici şi din West End de care ar putea fi 
interesat Delgado? 

- Da. 

- Pot să îmi fac o copie? 

- Sigur că da. O să i-o cer lui Bert chiar acum. Nu ştiu de ce o vrei, dar nu mă 
amestec. In plus, eşti o tipă deşteaptă... 


Clienţii începuseră să se adune în bar, dar Lisa reuşi să ajungă pînă în capătul 
celălalt al barului. Ea copie lista lui Bert, apoi îl sună din nou pe Tweed. Îi răspunse 
aceeaşi voce amabilă, care îi spuse cu părere de rău că Tweed ieşise din birou şi o 
întrebă dacă nu ar putea să o contacteze. 

- Voi reveni mai tîrziu, mulţumesc. 

Tweed şi Paula intrară în Marlows, un club obscur situat în Pall Mall, în 
vecinătatea unor aşezăminte faimoase. Tweed tocmai îl întreba pe portar dacă domnul 
Gavin Thunder ajunsese, cînd un om mic de statură şi îmbrăcat cu un costum de 
culoare gri îşi făcu apariţia în hol. Era bine construit, iar Paula aprecie că nu avea 
peste un metru şaptezeci înălţime. Debordînd de energie, Gavin Thunder îi întinse 
mîna Paulei, zimbind. 

- Bine ai venit, Tweed. A trecut mult prea mult timp de la ultima noastră 
întîlnire. lar aceasta trebuie să fie ultraeficientă domnişoară Paula Grey. Dacă îmi 
permiteţi: sînteţi foarte atrăgătoare. 

- Mulţumesc, răspunse Paula în timp ce îi strîngea ferm mîna. Nu ştiu dacă sînt 
ultraeficientă, dar mă descurc. 

- Vă descurcaţi excepţional, după spusele multor persoane care v-au cunoscut. 
Mergem în bibliotecă? E mai multă linişte acolo. Vă voi conduce... 

Gavin Thunder era exact cum şi-l închipuise Paula. Avea aproximativ patruzeci 
de ani, păr castaniu, o frunte înaltă, un nas impunător şi o gură bine conturată. 
Thunder mergea repede şi avea un comportament afabil, care îi relaxa pe 
interlocutori. Cea mai remarcabilă trăsătură a lui erau ochii de un albastru intens, care 
te priveau direct. 

g Tweed şi Paula îl urmară într-o cameră plină de sus pînă jos de rafturi cu cărţi. 
In încăpere nu se mai afla nimeni în afară de un chelner, iar Thunder îi invită să ia loc 
la o măsuţă înconjurată de fotolii confortabile. 

- Bem o cafea împreună? le propuse el şi îi făcu semn chelnerului. 

Thunder şedea aplecat înainte, cu mîinile împreunate în poală şi îşi privea 
invitaţii pe rînd. 

- Am primit rapoartele tale, Tweed, după cum ţi-am spus la telefon. Le-am citit 
pe amîndouă. 

Vorbea repede, dînd dovadă de o inteligenţă deosebită. Nu există nici o îndoială 

în legătură cu ceea ce i s-a întîmplat bietului Jeremy Mordaunt. A fost asasinat. 

- Mi-e teamă că da, a aprobat Tweed, după care a tăcut. 

- Ceea ce mă nelinişteşte cu adevărat, continuă Thunder, după ce observă că 
Tweed nu mai avea nimic de spus, e ancheta. Bineînţeles, aceasta se va face la 
Eastbourne. Asta s-ar putea să ţină departe măcar o parte din presă. Guvernul nu are 
nevoie de un scandal acum. 

Se opri cînd chelnerul reveni pentru a le servi cafeaua. Thunder îşi continuă 
ideea numai după ce uşa fu închisă... 

- Spuneţi-mi Gavin. Pot să îţi spun Paula? Mulţumesc. M-am săturat să mi se tot 
spună: „Domnule ministru". Zîmbi. îmi vine să mă uit în jur, ca să mă asigur că nu mă 
aflu într-o biserică. 

Paula chicoti, iar Thunder ridică mîinile în aer, ca o apreciere la adresa lumii în 
care trăiau. El se uită direct la Tweed, care îşi luase un aer grav. 

- Pot să îţi adresez o întrebare personală? Dacă nu vei dori să răspunzi, voi 
înţelege. 

Se aplecă din nou înainte. La anchetă, îi vei spune procurorului că mai continui 
investigaţiile şi vei solicita o amînare? 

- Aşa voi face. 

- Mulţumesc că mi-ai răspuns la întrebare - va rămîne numai între noi trei. 

- Să presupun, aşadar, că încă mă mai ocup de anchetă? începu Tweed, pe un 
ton uşor iritat. 

- Da, poţi presupune asta. Ştiu că nu e procedura obişnuită - unii o numesc chiar 
inadecvată. Dar, de vreme ce acum ştim că e vorba de o crimă, ar putea exista 
implicaţii politice. Vedeţi voi, Jeremy era un om sclipitor din punct de vedere 
profesional. 

Thunder tăcu un moment. 

- Vă voi ruga din nou să rămînă între noi trei. 

Se opri din nou. 

- Cu cîteva zile înainte de a pleca la Alfriston, Jeremy a descoperit că în biroul 
meu fuseseră instalate microfoane. 

- Şi ai discutat probleme confidenţiale în încăpere? întrebă Tweed. 

- Da, am discutat. Am crezut că era un loc sigur. Aşadar, Jeremy a îndepărtat 
toate mijloacele de interceptare. Am hotărît să nu raportez asta nimănui. 

- De ce? 

- Deoarece începusem să mă întreb în cine puteam avea încredere. 

- Chiar şi în privinţa membrilor cabinetului? 

- Aş prefera să nu răspund la această întrebare, dacă nu te superi. Dar am 
vorbit numai eu. Nu vrei să îmi pui nici o întrebare? 

- Ba da. Ştii motivul pentru care Jeremy Mordaunt a plecat la Alfriston? Cu cine 
avea de gînd să se întîlnească? 

- Nu am nici cea mai vagă idee. Eu i-am dat mînă liberă - era un tip inteligent şi 
nu îmi spunea unele lucruri înainte de a afla toate detaliile. Am făcut nişte investigaţii. 

- Referitoare la ce anume? 

- M-am interesat cu discreţie despre persoanele care locuiesc acolo. Pînă acum 
nu am reuşit să aflu decît numele Lordului Barford. Dar, de vreme ce acesta a 
renunţat la poziţia de şef al Brigăzii Speciale, nu s-a pensionat? 

- Asta ar fi fost de aşteptat. 

- Oh, mai am ceva să vă spun. Thunder se uită la Rolexul lui. Va trebui să plec în 
scurt timp. Trebuie să ajung la o şedinţă de Cabinet. Se uită la Paula şi zimbi. Nu ai 
vrea să vii să îmi ţii de urit ca să nu mă plictisesc de moarte? 

- Nu cred că membrii Cabinetului s-ar bucura de prezenţa mea, spuse ea, 
zimbind. 

- Inainte de a pleca, spuse Tweed, ce anume voiaţi să îmi spuneţi? 

- Mi-ar face plăcere să colaborezi cu inspectorul-şef Roy Buchanan în timpul 
investigaţiilor. Asta ar apropia situaţia de normal. 

- Oricum intenţionam să fac asta. 

Părăsiră biblioteca, Thunder îşi luă pardesiul şi ieşiră în stradă. În acest timp o 
limuzină apăru în faţa trotuarului. Thunder înjură, iar apoi îşi ceru scuze faţă de Paula. 

- Le-am spus să trimită o maşină obişnuită după mine. Mă enervează fastul în 
situaţiile astea. Vă mulţumesc amîndurora pentru că aţi acceptat invitaţia mea. Mi-a 
făcut plăcere să mă aflu în compania voastră. Incepu să vorbească în şoaptă atunci 
cînd şoferul deschise portiera ceremonios: E mai mult decît mă aştept să pot face cînd 
mă voi întoarce în Downing Street... 

- Du-te să iei prînzul împreună cu Aubrey Barford, îi aminti Tweed în timp ce 
limuzina pleca. Mai avem timp să ne plimbăm pe St. James înainte să iei un taxi? 

- Da, mai avem. 

Cei doi începură să se plimbe. 

- M-a surprins întîlnirea. Mă aşteptam să îşi iasă din fire. 

- Am auzit că o face în cazul în care un angajat nu se mişcă destul de repede 
sau uită ceva. lar numele de Thunder i se potriveşte de minune atunci cînd ia cuvîntul 
în Camera Comunelor. E un orator excepţional. Am auzit un zvon potrivit căruia un 
grup de miniştri complotează să îl dea jos pe actualul prim-ministru, ca să-l pună în loc 
pe Thunder. 

- Ce părere ai despre povestea cu Jeremy Mordaunt, care mai întîi a descoperit 
microfoanele în biroul lui, iar apoi le-a îndepărtat? întrebă Paula. 

- Gavin Thunder e un spirit inventiv. 

În timp ce Tweed şi Paula se aflau la Clubul Marlows, un elicopter ateriza pe 
Aeroportul Heathrow. Doi pasageri coborâră şi se despărţiră unul de celălalt chiar cînd 
soarele îşi făcea apariţia dintre nori. Amîndoi aveau aceeaşi înălţime şi aveau în jur de 
patruzeci de ani, acestea fiind unicele lor trăsături comune. 

Individul atletic, al cărui păr blond strălucea în lumina dimineţii, se urcă în 
vehiculul motorizat care intrase pe pistă de îndată ce elicopterul aterizase. lţi inspira 
imediat bunăstare. Era îmbrăcat cu un costum Armani, purta pantofi marca Gucci şi o 
cravată Channel, şi avea o servietă costisitoare. 

De îndată ce se urcase la bordul avionului, se aşezase comod pe scaun şi 
începuse să asculte motoarele care porneau. O stewardesă atrăgătoare îi adusese un 
pahar cu şampanie, iar el se lăsase pe spate pentru a se relaxa. Pilotul avionului îi 
prezentase planul de zbor spre Aeroportul Schiphol, în apropiere de Amsterdam. 

Zborul dură mai puţin de o oră. Aterizînd la Schiphol, pasagerul părăsi avionul şi 
se urcă în limuzina care îl aştepta. Apoi fu condus la cel mai bun hotel din oraş, unde 
cobori, iar şoferul îi înmînă portarului bagajul pe care îl ridicase de la aeroport. 

El se înregistră la recepţie sub numele de Victor Rondel. Rămas singur în 
apartament, observă cu bucurie o sticlă de şampanie care îl aştepta într-o frapieră cu 
gheaţă. Intră în baie şi încuie uşa. 

Scoţindu-şi cu atenţie peruca blondă, un păr negru şi des se revărsă de sub 
aceasta. Se uită la ceas şi se hotărî ca, mai întîi, să tragă un pui de somn, iar apoi să ia 
cina la restaurantul hotelului. La căderea serii, avea să părăsească hotelul şi să se 
plimbe pe o anumită stradă pentru care Amsterdamul era faimos, unde fete frumoase, 
îmbrăcate sumar, erau expuse în vitrine. Avea să îşi aleagă pe îndelete preferata. 


Puțin mai devreme, tot pe Aeroportul Heathrow, celălalt pasager care coborise 
din elicopter se îndreptase spre un alt terminal, cărînd o valiză obişnuită. Purta o 
beretă şi un pardesiu închis la culoare. Cînd mijlocul de transport pentru pasageri se 
întoarse de la avion, se urcă în el şi fu transportat către terminal. Prezentă la control 
paşaportul pe numele de Rene Pinaud şi ajunse exact la timp pentru a prinde avionul 
spre următoarea 

sa destinaţie. 

Călătoria fu plictisitoare şi dură aproximativ cincizeci de minute. Uitîndu-se din 
cînd în cînd prin hublou, nu văzu nimic altceva în afară de nori. Pasagerul refuză toate 
trataţiile. Cînd avionul ateriză, se numără printre primii care coborîră. După ce trecu 
prin vamă cu uşurinţă, se urcă într-o maşină care îl aştepta. El fu condus spre pistele 
destinate avioanelor particulare şi se îmbarcă la bordul unui avion Gulfstream de 
douăsprezece persoane. Interiorul aeronavei fusese redecorat, iar proaspătul pasager 
se relaxa într-un fotoliu din piele. Stewardul, îmbrăcat cu o uniformă de un alb 
imaculat, se apropie de el. Acesta îi vorbi în germană: 

- Domnul ar dori să servească ceva de băut? 

- Un coniac, îi răspunse pasagerul în aceeaşi limbă. Şi aş mai dori o sticlă cu apă 
minerală. Zborul cu avionul te deshidratează... 

Cînd stewardul reveni, pasagerul îşi scosese deja bereta pe care şi-o trăsese 
peste urechi, iar acum îşi pieptăna părul blond, uitîndu-se într-o oglindă. 

- Aţi dori şi ceva de mîncare, domnule? îl întrebă stewardul. 

- Nu, Hans. Voi fi aşteptat cu masa cînd voi ajunge acolo... 

Privi prin hublou şi, din nou, nu văzu nimic în afară de nori. Atunci cînd rămase 
singur, scoase un telefon mobil special, care avea un dispozitiv ce nu permitea 
interceptarea convorbirilor şi putea fi folosit în timpul zborului cu avionul. Formă un 
număr de telefon. La capătul celălalt al firului i se răspunse în germană: 

- Da? 

- Rondel la telefon. Voi ateriza peste o jumătate de oră. Cred că situaţia începe 
să evolueze într-o direcţie periculoasă. Ei se grupează formidabil de... 

- Aş prefera să aştepţi pînă cînd vei ajunge... 

Apoi se auzi un clic, iar Rondel îşi dădu seama că legătura fusese întreruptă. 
Vocea fusese autoritară ca de obicei, dar nu şi arogantă. | se vorbise încet, iar fiecare 
cuvînt fusese rostit clar. Acea voce aparţinea unei persoane deosebit de inteligente. 

Soarele ieşea dintre nori în timp ce avionul zbura deasupra coastei, iar Rondel 
se concentra asupra unduirilor albastre ale Mării Baltice. Din uscat nu vedea decit o 
bucăţică din Travemünde, în rest nu mai era nimic altceva decît apa mării. Avionul 
începuse să piardă altitudine, iar pasagerul încercă să vadă mai bine insula. Berg Insel 
- sau Insula Muntelui - era situată în afara tuturor rutelor avioanelor de pasageri, fiind 
un loc privat izolat. Avionul mai cobori puţin, iar el putu să vadă insula. Un vîrf abrupt 
de munte se înălța în mijlocul acesteia. în partea de sud a insulei, stînci mari de granit 
dădeau spre Marea Baltică, iar debarcaderul şi pista de aterizare se aflau în partea de 
nord. . 

In timp ce avionul se apropia din ce în ce mai tare de pămînt, văzu farul aflat pe 
culmea muntelui, care funcţiona întotdeauna la căderea serii sau atunci cînd ceața 
învăluia insula în timpul zilei. Puțin mai jos de toate acestea, el văzu înaltul edificiu 
care semăna cu un horn şi care adăpostea cel mai avansat centru de cercetare din 
lume. 


- Nu reuşesc să îl găsesc pe cel cu care trebuie să mă întîlnesc, spuse Lisa. L-am 
sunat de mai multe ori şi mi se spune tot timpul că este plecat. 

- Oricine ar fi persoana asta, trebuie să insişti, o sfătui Herb. 

Cei doi luau masa de prînz într-un separeu aflat în spatele barului La Ştreangul 
Spînzuratului. Herb făcea tot ce îi stătea în putinţă pentru a o linişti, dar nu reușea. 

- Dar am insistat al naibii de mult, izbucni Lisa, aruncîndu-şi furculiţa. 

- Ai o adresă? întrebă Herb. 

- Da, am. 

- E, cumva, genul de persoană cu care trebuie să vorbeşti numai la telefon? 

- Nu, presupun că nu. Cred că ar trebui să îmi fac o programare. 

- Atunci fă asta cînd poţi. 

- Crezi că nu am încercat de nenumărate ori? lar cînd l-am văzut pe Delgado 
dînd tîrcoale, asta a pus capac! Lisa ridică tonul: Pune la cale ceva extrem de violent... 

Ea făcu o pauză. Uşa barului se deschise, iar în pragul ei se opri un bărbat care 
se uita la ei. Era Delgado. Lisa se descheie la haină şi îşi scoase revolverul Beretta. 
Silueta impunătoare se apropie de ei. 

- Mi-am auzit numele. Ce faceţi voi doi aici? 

- Acesta este un salon privat, spuse Herb. 

- Ce faceţi voi doi aici? repetă Delgado, apropiindu-se şi mai mult. 

Millie intră grăbită în cameră, se năpusti în bucătărie şi de acolo veni învirtind 
un făcăleţ. Era roşie la faţă. începu să rotească ameninţător făcăleţul deasupra 
capului. 

- leşi! Treci în partea cealaltă a barului! Apoi ieşi afară din cârciumă înainte să 
îţi sparg ţeasta aia idioată. 

Millie părea mai impunătoare decit şi-o închipuise Lisa. Delgado făcu un pas 
înapoi, apoi altul, în vreme ce Millie îl urma ţipînd la el din toate puterile. Delgado ieşi 
în fugă pe uşă şi sări de cealaltă parte a barului. Herb se ridicase în picioare, stînd 
chiar în spatele lui Millie. Delgado se uită la el. 

- Barul tău va fi primul care se va face scrum... 

Spunînd acestea, ieşi pe uşa principală, răsturnînd o masă. 

Berea clientului se vărsă pe podea, iar Delgado dispăruse. 

- Imi cer scuze, domnilor, spuse Herb calm. A băut mai mult decit ar fi trebuit. A 
vărsat nişte bere. Vă mai aduc. E din partea casei... 

inchise uşa separeului, lăsînd-o pe Lisa singură înăuntru. Ea ridică receptorul 
unui telefon aflat în cameră şi formă un număr. Respira cu dificultate şi simţi un nod în 
gît atunci cînd îi răspunse aceeaşi femeie, se recomandă şi întrebă dacă putea vorbi 
cu Tweed. A 

- E aici. Imi pare rău că aţi avut atît de multe probleme... 

- Tweed la telefon. Cu cine vorbesc? 

- Sînt Lisa. Ne-am cunoscut ieri, la petrecerea Lordului Barford. Vă aduceţi 
aminte de mine? 

- Sigur că da. Doreai să ne întîlnim ca să îmi comunici ceva. Herb intrase în 
cameră. Ţinea în mînă o găleată şi o cîrpă pe care le folosise ca să şteargă berea 
vărsată. Se opri un moment, neştiind dacă Lisa dorea să fie singură. Ea îi zimbi şi 
continuă să vorbească: 

- Aş putea veni la ora şase? Se va înnopta atunci şi cred că va fi mai sigur. 

- La ce te referi? 

- Domnule Tweed, grupuri mari şi organizate de refugiaţi au împînzit oraşul, 
alegîndu-şi diferite locuri care se vor transforma în ţinte ale atacurilor lor 
devastatoare. Nu cred că sînt pregătiţi încă, dar vă pot indica ţintele pe care le-au ales 
pînă în momentul de faţă. 

- Eşti sigură că asta vor să facă? 

- l-am văzut cu ochii mei. E o operaţiune mare şi, momentan, acoperă Londra 
din West End în East End. Aveţi cîțiva oameni bine antrenați care să vă însoţească? 
Pentru orice eventualitate. 

- Cred că putem rezolva această problemă, dar, mai întîi de toate, ai putea 
ajunge aici pe la cinci şi jumătate, să zicem, şi să stăm la taclale? Ai adresa. 

- Voi veni exact la cinci şi jumătate. Să nu vă surprindă modul în care voi fi 
îmbrăcată. 

- De-abia aştept să ne vedem... 

Lisa îi mulţumi, puse jos receptorul, se întoarse şi îl văzu pe Herb uitîndu-se fix 
la ea, cu găleata şi cîrpa în mînă. El dădu din cap. 

- Am cam exagerat, nu? Grupuri mari şi organizate... Nu erau chiar atît de mulţi. 
Şi ai văzut cum a fugit Delgado cînd l-a ameninţat Millie. 

- Bert mi-a dat o listă lungă cu locurile din West End pe care le-au cercetat. 
Delgado va avea nevoie de mulţi oameni pentru a vandaliza o zonă atît de mare. 

- Sînt convinsă că mai sînt şi alţii, pe care nu i-am văzut. 

- Cine e acest Tweed? 

- O cunoştinţă. Să nu cumva să pomeneşti numele acesta cuiva. 

- Pur şi simplu o să uit cu desăvirşire toată tărăşenia. Tare aş vrea să ştiu unde 
ai fost atunci cînd ai lipsit săptămîni întregi. 

- Nu vreau să vorbesc despre asta. Vreau să dorm puţin. Trebuie să mă 
pregătesc pentru diseară. 


În timp ce Tweed le relata Paulei, lui Newman şi lui Butler ce îi spusese Lisa, uşa 

biroului lui se deschise şi îşi făcu apariţia Marler, unul dintre membrii-cheie ai echipei 
lui. 
Marler, care avea în jur de treizeci de ani, era îmbrăcat impecabil ca de obicei. Purta 
un costum bej, o cămaşă de un alb imaculat, o cravată Valentino şi o haină de ploaie 
cazonă, cu revere mari. Işi agăţă haina în cuier, se aşeză la locul lui favorit, într-un colţ 
al camerei, şi-şi aprinse o ţigară. 

- Atmosfera e uşor tensionată, spuse el pe un ton aristocratic. Sînteţi cumva 
surescitaţi? 

Tweed îşi reluă şirul ideilor, reproducînd pe scurt conversaţia sa cu Lisa. Apoi, 
pentru a-l ajuta pe Marler, el evocă evenimentele care se petrecuseră în timpul 
călătoriei lui şi a Paulei la Alfriston şi urmările acesteia, cele două focuri de armă trase 
asupra maşinii lor. 

- Tweed, eşti un norocos, comentă Marler. lar maşina lui Newman e parcată 
afară şi e ca nouă. Lisa Trent e o persoană de încredere? 

- Sincer să fiu, nu sînt convins, îi spuse Tweed. Acesta este motivul pentru care 
te-am rugat să vii aici la ora cinci şi jumătate. Vreau să o testez. Dar ar trebui să fim 
pregătiţi. Harry, Pete Nield tocmai s-a întors din concediu. Poţi să îl suni? 

- Am vorbit cu el la telefon azi-dimineaţă, înainte să vin la birou. E plictisit. Pot 
să îi spun să vină aici peste o jumătate de oră. 

- Fă asta după ce terminăm. 

- Oare ar fi cazul să purtăm arme? sugeră Harry. 

- Nimic letal. Nu vrem să iniţiem un schimb de focuri. 

- Atunci gaze lacrimogene? 

- Dacă ţii neapărat! Dar dacă vom merge cu Lisa, şi am spus dacă, vom fi simpli 
observatori. 

- Grupuri organizate! comentă Newman. Mi se pare cam tras de păr. Cred că 
Lisa exagerează. 

- Eu, nu, obiectă Paula. Nu ai văzut-o, nu ai stat de vorbă cu ea. Eu, da. Eo 
persoană foarte echilibrată. 

- Aşa a fost şi la telefon, o aprobă Tweed. Deşi am sesizat o vagă urmă de 
anxietate. 

- Bob, începu Marler, îndreptîndu-se. Bande organizate. Ştii că am multe 
cunoştinţe în ţara asta - şi în străinătate, de altfel. O cunoştinţă, care s-a dovedit a fi 
de încredere în trecut, mi-a spus că a auzit că grupuri mari de aşa-zişi refugiaţi sînt 
antrenați în Ardeni în stil militar şi că folosesc muniţie adevărată. 

- Belgia e într-o dezordine totală, îi răspunse Newman expeditiv. 

- De asemenea, continuă Marler, o altă cunoştinţă, care locuieşte în orăşelul 
acela model de lîngă Weymouth, m-a sunat astăzi. Mi-a spus că se zvoneşte că un 
număr mare de refugiaţi au debarcat în secret, după lăsarea serii. M-am gîndit că ar fi 
bine să mă reped pînă acolo şi să văd ce şi cum. 

- Alte zvonuri, comentă Newman. în curând vom auzi că au aterizat marţienii. 

- Eu mă duc spre Dorset, spuse Marler hotărât. O să te sun, Tweed, dacă aflu 
ceva. Şi, pentru informarea ta, Bob, această cunoştinţă este, de asemenea, una de 
încredere. Vă salut... 


Cînd limuzina lui Gavin Thunder ajunse în Trafalgar Square, aceasta fu blocată 
în trafic. Ministrul, care tocmai sunase de pe telefonul său mobil, ciocăni în geamul 
care se afla între el şi şofer. Maşina staţiona, iar şoferul cobori geamul. 

- Carson, îi spuse ministrul, eu cobor aici. Îmi va face plăcere să merg pe jos 
restul drumului. 

- Prea bine, domnule... i 

Thunder se întoarse pe drumul pe care îl parcursese cu maşina. În Pall Mall, în 
timp ce se apropia de Marlows, văzu un om înalt şi gras, care se plimba pe trotuar. EI îl 
ajunse din urmă în apropierea intrării în club. 

- Sincronizare perfectă, comentă el. Acum să intrăm, să-mi povesteşti cum 
evoluează lucrurile. 

Oskar Vernon purta un pardesiu gri, descheiat. Pe dedesubt, avea un costum 
gri-deschis, o cămaşă roz şi o lavalieră gri. In vîrstă de aproximativ cincizeci de ani, el 
avea un cap mare, o faţă plină, cu ochi cenuşii bulbucaţi, un nas borcănat, buze 
groase şi maxilare puternice, care în curînd aveau să fie umbrite de o bărbie dublă. 
Aspectul lui Oskar era dominat de culoarea gri şi de grăsime. în dreapta lui 
musculoasă, ţinea un baston din lemn de palmier care avea un miner ciudat, rotunjit. 

- Ai vrea să bei ceva? îl întrebă Thunder cînd luară loc în bibliotecă. 

- Ca de obicei, chicoti Oskar. Un scotch dublu. 

- Voi bea şi eu ceva împreună cu tine. Tocmai am avut o conversaţie şi mi-a fost 
tare greu să mă stăpînesc. 

Thunder comandă băuturile, apoi se uită fix la Oskar, studiindu-l de sus pînă jos. 

Oskar jubila. 

- Trebuie să te îmbraci întotdeauna atit de fistichiu? 

- M-ai mai întrebat asta. Şi ţi-am mai răspuns că nimeni nu mă ia în serios. Toţi 
cred că sînt un bufon. Dacă ar şti ei... 

Thunder tăcu pînă cînd îi servi chelnerul, iar apoi închise uşa. Oskar îşi ridică 
paharul, bău jumătate din conţinutul acestuia, apoi afişă din nou acea expresie 
satisfăcută. Thunder se apropie de el şi-i vorbi în şoaptă, pe tonul său enervant: 

- Aşadar, cum evoluează lucrurile? 

- Sub comanda mea... Oskar bău restul rămas şi se uită la pahar - o aluzie pe 
care Thunder o ignoră... au progresat. Ca de obicei. Continuă să sosească forţe noi. In 
această seară va avea loc o repetiţie. 

- Ai face bine să fii al naibii de precaut. E mult prea devreme pentru o 
operaţiune adevărată. 

- Ştiu asta. Disciplină. Insist. Sub comanda mea... 

- Da, ştiu. Unde o să antrenezi şi o să ascunzi forţele noi? 

- La Bodmin Moor, în Devon. 

- Se pare că te-ai gîndit la toate, spuse Thunder, sceptic. Acum trebuie să plec. 

- Pleci? Oskar zîmbi, arătîndu-şi dinţii laţi. Ar mai fi ceva. Nu-i aşa? 

Thunder îşi vîri mîna înmănuşată în buzunar. El îi înmînă invitatului său un plic 
alb şi gros, ticsit cu bancnote de cincizeci de lire sterline. Erau zece mii de lire în total. 
Thunder obişnuia să îl facă pe Oskar să îi ceară banii. Acest gest îi oferea un grad de 
control asupra grasului. El purta mănuşi pentru a nu-şi lăsa amprentele pe bani sau pe 
plic. Thunder părăsi biblioteca. In timp ce ieşea, se întîlni cu chelnerul căruia îi spuse 
să îi mai aducă un scotch dublu oaspetelui său din bibliotecă. Acest lucru i-ar fi făcut 
plăcere lui Oskar. Ba, mai mult, l-ar fi împiedicat pe acesta să-şi facă apariţia înainte 
ca Thunder să fi părăsit clădirea. 

Oskar numără repede banii. Ministrul prefera să nu mai fie văzut pe Pall Mall în 
compania lui Oskar Vernon, din cauza felului în care acesta se îmbrăca. 


Paula ajunse la restaurantul Martino din apropiere de Picadilly Circus, îi dădu 
haina garderobierei şi îl văzu pe Aubrey aşezat la o masă dintr-un separeu de lîngă 
perete. El bea, iar pe masă se afla o sticlă cu vin roşu pe jumătate golită. 

„Dumnezeule! O să am necazuri cu el", se gîndi Paula. 

Aubrey se ridică în picioare şi aproape trase faţa de masă după el. Se aplecă să 
prindă sticla şi zîmbi larg. Apoi se apropie de Paula pentru a o săruta, dar ea îl evită, 
strecurîndu-se în separeu şi aşezindu-se în faţa lui. 

- Bine ai venit la petrecere, o întîmpină el, mormăind imperceptibil. Ce doreşti 
să bei? 

Chelnerul se afla deja acolo. Nu vreau nici un aperitiv, spuse ea repede. Aş dori 
calcan de Dover dezosat cu fasole verde. Fără cartofi. Aş dori să beau apă minerală, 
fără gheaţă sau lămiie. 

- Acelaşi lucru şi pentru mine. Şi o sticlă de şampanie. Să fie Krug, ceru Aubrey. 

- Sper că nu pentru mine. 

- Noi... doi... vom... lumina... oraşul, în timp ce făcea pauză între cuvinte, 
degetele lui se furişau încet peste faţa de masă care fusese întinsă de către chelner. 

- Şampania este pentru tine, îi spuse el. 

- Dar nu vreau să beau şampanie. Aşadar, dacă este numai pentru mine, 
anulează comanda. 

El dădu din cap, tresări, îşi umplu din nou paharul cu vin şi bău jumătate din el. 
Paula luă o chiflă şi începu să o ungă cu unt. Aubrey rînjea prosteşte. 

- Ce mai face Brigadierul? îl întrebă ea. 

- Bătrînul şi bătăiosul Brig. Papa se fiţiie de colo-colo. Nu poate să stea locului 
nici măcar cinci minute. Tu... ştii. El se aplecă peste masă, confidenţial. lţi spun... un 
secret. Rămiîne entre nous... zboară peste tot... Bruxelles, Paris, Berlin, Stockholm. 
Făcu o pauză şi mai bău puţin vin. Cum de ştiu... la asta te gîndeşti. 

Paula îşi dădu seama dintr-odată că avea o ocazie unică de a obţine informaţii 
fără a părea că face aceasta. Ea bău puţină apă în timp ce Aubrey se holba la ea cu 
ochii împăienjeniţi. 

- Nu cred nici măcar un cuvînt, spuse ea în cele din urmă. Fabulezi. 

- O, deci asta crezi. Frumoasă Paula, deseori mă ascund într-un dulap mare din 
biroul lui papa... şi ascult tot ce vorbeşte la telefon. Aşadar... asta e. Ce părere ai? 

Ea credea că lucrul ăsta dovedea că Aubrey era o secătură, care trăgea cu 
urechea la tot ce făcea tatăl lui. Ea zîmbi în timp ce îi răspundea: 

- Chiar aşa? 

- Da. Chiar aşa. Chiar aşa... Chiar aşa. El o imita. Ea îşi puse o mînă sub bărbie. 

- Nu pot să cred că acele telefoane erau importante. 

- Nu poţi? Nu prea ştii multe, nu-i aşa, Paula? Telefoanele pe care le dă sînt 
secrete. Asta e! 

Sosi mîncarea. Paula începu să măniînce de îndată ce farfuria i-a fost pusă în 
faţă. Gazda ei se uita la farfurie de parcă nu ar fi ştiut ce e. Mai bău un pic, apoi îi 
zimbi Paulei. 

- Tatăl meu... nu s-a pensionat deloc. 

- Foarte bine a făcut. 

- Matriculează oameni... 

- Matriculează? îmi cer scuze, Aubrey, dar nu înţeleg. _ 

- Ma-ni-pu-lea-ză oameni. El zîmbi din nou. Eşti o femeie extrem de frumoasă. In 
timp ce spunea asta, mîna lui se strecură pe sub masă şi o apucă de genunchi. Ea îl 
prinse de mînă, i-o îndepărtă cu forţa şi trînti jos cuțitul şi furculiţa. 

- Dacă mă mai atingi o dată, plec. Vocea ei era rece şi calmă. Credeam că tu 
eşti fratele manierat. M-am înşelat. Acum, stăpîneşte-te. Mănîncă ceva şi lasă sticla în 
pace. 

- Scuzele mele cele mai sincere. Nu ştiu ce mi-a venit. Te plac. 

- Ţi se răceşte mîncarea. 

- Crezi că sînt beat? 

-Nu vom vorbi despre asta. 

- Paula! El se aplecă peste masă. Mai e ceva? 

- Vezi-ţi de treaba ta! Ştii ceva? Nu îmi place deloc prînzul acesta. Mi-a pierit 
pofta de mîncare, continuă ea calmă. Acum voi pleca. 

- Nu poţi să faci asta. Expresia feţei lui se schimbă. Nimeni nu mă părăseşte. lar 
personalul de aici mă cunoaşte. 

- Sînt convinsă că te cunoaşte de acum. La revedere, domnule Barford! 

Paula se ridică şi părăsi repede separeul. Işi luă haina şi ieşi afară pentru a găsi 


34 


un taxi. Experienţa nu fusese una plăcută, dar obținuse informaţii interesante. 

Oskar Vernon se plimba pe St. James Street, cu bastonul din lemn de palmier la 
subsuoară, ţinîndu-l de parcă ar fi fost bastonul unui sergent. Le zîmbi senin unor 
femei care se uitau la hainele lui, nebăgînd de seamă că ele credeau că sînt 
extravagante. Luînd-o pe Picadilly, spre fîntîna arteziană, se uită la ceas şi începu să 
se grăbească. 

Stabilise să sune de la un telefon public la alt telefon public. Subordonatul cu 
care intenţiona să stea de vorbă aştepta deja. Coborînd în staţia de metrou, găsi o 
cabină telefonică liberă şi formă numărul. La celălalt capăt al firului, în apropiere de 
Cheiul Reefers, i se răspunse prompt. 

- Cu cine vorbesc? întrebă Oskar. 

- Sînt Delgado. S-a format o coadă de oameni care aşteaptă să folosească 
telefonul... 

- Şi ce dacă! Ascultă-mă cu atenţie. în seara aceasta, la ora zece, vei face 
repetiţia. A fost aprobată de sus. De mine... 

- Nu vor fi victime printre locuitori. 

- Ai face bine să nu fie. Acum ascultă-mă cu mare atenţie. Lumea va privi şi va 
vedea. Dar fără violenţă. Se va recurge la violenţă doar dacă vor trebui să scape de 
acolo. Mă auzi? 

- Da. Le voi spune... 

Delgado înjură cumplit, trînti receptorul şi îşi croi drum prin mulţime cu 
brutalitate. Oskar iarăşi îi închisese telefonul în nas. Ticălosul! 


După ce Paula se despărţise de el şi luase un taxi, Tweed se întorsese pe jos în 
Park Crescent. Mersul pe jos îl ajuta să gîndească mai bine, iar soarele strălucea atît 
de puternic, încît îi simţea razele pe faţă. 

Intrînd în biroul lui, îi găsi pe Newman, care citea ziarul, şi pe Harry Butler, care, 
cu o cîrpă aşezată în poală, reasambla un pistol automat Walter de calibrul 7,65 mm, 
pe care tocmai îl curăţase. El îi dădu haina Monicăi şi se aşeză la birou, luă un 
carneţel dintr-un sertar şi începu să mizgălească nişte nume. Spre enervarea lui, 
Monica începu să turuie: 

- iți aminteşti de chestia aceea extrem de ciudată care s-a întîmplat cu 
internetul? În timp ce erai plecat, am telefonat mai multor cunoştinţe. Sper că mă 
asculţi, nu-i aşa? 

Tweed mormăi. Newman îşi împăturise ziarul, iar acum o asculta. 

- Am vrut să aflu dacă a fost un incident local. Nu a fost. Am sunat la 
Birmingham, Manchester, apoi la New York, San Francisco, Miami, New Orleans, Paris, 
Berlin, Oslo şi chiar şi la Praga. Toate cunoştinţele mele mi-au spus că sistemele lor de 
operare au clacat în acelaşi timp cu al nostru - cu diferenţa de fus orar aferentă, adică. 
Şi toţi mi-au povestit acelaşi lucru - zgomotul asurzitor şi liniile ca nişte torpile care 
traversau ecranul. 

- A fost o eroare de sistem, mormăi Tweed. Niciodată nu mi-a plăcut internetul 
ăsta! 

Monica era pe punctul de a protesta, cînd Paula intră în cameră, roşie la faţă. Se 
duse direct la biroul ei, îşi aruncă baiera genţii peste spătarul scaunului şi se aşeză cu 
mîinile încleştate. 

- Ţi-a plăcut prînzul cu Aubrey? întrebă Tweed. 

- Pe naiba! 

Tweed încetă să mai mizgălească în timp ce Paula reproducea textual 
conversaţia ei din timpul prânzului şi descria starea lui Aubrey. Tweed începu să 

adauge alte nume în carneţel. 

- Imi pare rău că ai trecut printr-o astfel de experienţă, îi spuse el. 

- Dar am obţinut nişte informaţii ciudate de la el, referitoare la activitatea 
tatălui lui. Şi se pare că e destul de activ. Nici măcar nu pot să ghicesc ce face Lordul 
Barford. Să vedem... 

Ea merse la biroul lui Tweed, se aşeză în spatele acestuia şi se uită la carneţel şi 
la numele pe care el le scrisese la o distanţă destul de mare unul faţă de celălalt. 
Jason Schultz (mort), Jeremy Mordaunt (mort), Bogle, Lord Barford - Bruxelles, Paris, 
Berlin, Stockholm - Aubrey Barford, Gavin Thunder, Mark Wendover, aşa-zisa doamnă 
Mordaunt, Rondel, Lisa. 

- Am încercat să creez legături între persoane, explică Tweed. Pînă acum nu am 
ajuns nicăieri. Nu am idee ce se întîmplă, dar ceva se întîmplă. 

- Din cauza asta ai desenat cercuri mari în jurul fiecărui nume, remarcă Paula. Ai 
mai folosit metoda asta. Singurul cerc care are notat ceva în el este cel al lui Barford - 
ai scris numele oraşelor în care Aubrey spune că tatăl lui a dat telefoane. 

- Ceea ce nu îmi spune nimic. 

- De ce ai pus-o pe Lisa ultima pe listă? 

- Deoarece, în acest moment, ea este unica persoană care ne-ar putea spune ce 
se întîmplă. Presupuniînd că va apărea în seara asta, la cinci şi jumătate... 

- Sînt convinsă că va apărea. 

- Eşti? Nu ştim nimic despre ea. E o femeie misterioasă. Se uită la Newman: Ai 
idee de ce nu a venit Mark Wendover aici? 

- După cum ştii, am luat cina cu el aseară. Apoi m-a invitat să luăm un mic 
dejun de afaceri azi-dimineaţă. Imediat după aceea a plecat undeva. 

- De mare folos ne mai este! Tweed începu să îşi şteargă ochelarii. 

- Ai luat un aşa-zds mic dejun de afaceri cu el. A fost unul lung? 

- Da. A durat mai bine de o oră. 

- Şi în timpul acelui mic dejun i-ai spus tot ce ştiai referitor la călătoria noastră 
în Sussex - vizita pe care eu şi Paula i-am făcut-o Lordului Barford, apoi întîmplarea 
sinistră de la Alfriston? 

- Da, i-am spus tot. 

- Inţeleg. El îşi puse din nou ochelarii pe nas. Pur şi simplu sînt curios. Chiar sînt 
curios. 


Mai devreme în acea dimineaţă, Mark Wendover luase un mic dejun copios 
împreună cu Newman, apoi părăsise imediat Hotelul Ritz. Purta un pulover alb, blugi, 
pantofi sport şi avea pe braţ un trenci. Se grăbea să ajungă undeva. 

El îşi alese un Jaguar de culoare crem de la o firmă de închiriat automobile de 
pe Piccadilly, pe care o observase cînd Newman îl adusese de la aeroport în ziua 
precedentă. Se opri apoi la librăria Hatchards, de unde cumpără o hartă topografică a 
regiunii East Sussex şi o studie cel puţin două minute, după care se grăbi să se 
întoarcă la maşină. Nu avea nevoie de o hartă a Londrei - vizitele frecvente îl făcuseră 
să cunoască oraşul la fel 
de bine ca Washingtonul. 

Se afla în drum spre Petworth, cînd o blondă aflată la volanul unui Audi îl depăşi 
şi îi făcu semn cu mîna, victorioasă. „Nu pot accepta aşa ceva", se hotărî el. Mări 
viteza, o depăşi şi îi făcu, la rîndul lui, semn cu mîna. în curînd, femeia înţelese că nu 
avea nici o şansă să repete performanţa de mai devreme, iar maşina de culoare crem 
se pierdu în zare, micşorîndu-se pînă cînd deveni de mărimea unei jucării. 

După aceea, în timp ce părăsea Autostrada 27 şi se îndrepta spre Alfriston, 
reduse viteza. Era o zi minunată - soarele strălucea pe un cer fără nori. Wendover 
parcă maşina în apropierea satului şi îşi aruncă trenciul în portbagaj. 

Paşii lui mari îl purtară spre intrarea în Alfriston, iar el intră într-un bar care 
tocmai se deschisese. In provincie, barurile reprezintă locurile unde poţi auzi toate 
zvonurile din zonă. El îi zîmbi barmanului şi comandă o băutură slabă, apoi se aşeză la 

bar, pe un scaun. 

- Sînteţi primul meu client astăzi, îi spuse barmanul. Aţi venit în vacanţă, 
domnule? 

- Şi da, şi nu. Alfriston pare a fi genul de loc unde nu se întîmplă nimic niciodată. 

- Să nu credeţi aşa ceva. Tocmai s-a comis o crimă aici. Puțin mai sus, aseară. 

- Imi plac crimele, spuse Wendover bine dispus. Am citit multe romane de 
suspans. Presupun că era un localnic. 

- Nu, nu era de aici. După cîte am auzit, era o persoană publică importantă. 

- Dar locuia aici, nu-i aşa? 

- Nu. Nu l-am mai văzut prin zonă. De ce a venit tocmai aici ca să se împuşte 
într-un tunel subteran, nu ştie nimeni. 

- Pare a fi vorba despre o sinucidere. 

- Să vă spun ceva. Barmanul se aplecă peste tejghea. Poliţia e dată peste cap. 
Vă arăt unde s-a întîmplat, dacă ieşiţi afară cu mine. 

Mark de-abia se atinsese de băutură. El luă paharul afară cu el. Barmanul îi 
arătă un loc pe strada îngustă, unde benzile de restricţionare a accesului erau încă 
intacte. Doi fermieri intrară în bar. 

- Alţi clienţi. Mă scuzaţi... 

Wendover aşteptă să rămînă singur, apoi vărsă restul băuturii într-un şanţ. Era 
precaut şi nu dorea să conducă sub influenţa alcoolului. Ducînd paharul gol înăuntru, îi 
mulţumi barmanului, ieşi, merse puţin pe High Street, apoi intră în alt bar unde nu se 
mai afla nimeni, cu excepţia barmanului. El ceru o altă băutură slabă. Barmanul era 
scund şi îndesat, genul de om jovial. 

- Eu spun mereu că nu e rău să începi de dimineaţă. Atita timp cît nu conduci... 

- Satul acesta are personalitate, spuse Wendover. Dar nu cred că locuieşte nici 
o persoană importantă aici. 

- Dacă îmi permiteţi, domnule, vă înşelaţi. La aproximativ opt kilometri de aici 
locuieşte Lordul Barford. Are un domeniu mare. Familia locuieşte de generaţii acolo, la 
conacul Barford. 

- Chiar? Credeam că aristocrația a fost distrusă de impozite. 

- Aveţi dreptate în această privinţă. Au trecut doi inspectori pe aici nu demult. 
Unul din ei a fost trimis să inspecteze zona. Acesta îi povestea prietenului lui că Lordul 
are necazuri mari. Igrasie, lemn putred. Spunea că întregul acoperiş şi o parte din 
ferestre trebuie înlocuite. Asta l-ar costa pe Lord peste un milion de lire. El trăieşte 
bine, dar nu are banii ăştia. Are un elicopter şi un grajd cu cai. Adesea călăreşte peste 
cîmpiile din Downs, spre Eagle'sNest. 

- Ce e asta? întrebă Wendover, apoi gustă din băutură. 

- Una dintre casele acelea moderne şi aiurite. E foarte mare. Ea unui individ pe 
nume Rondel. 

- Pare a fi un nume străin. Să înţeleg că Barford şi Rondel sînt prieteni? 

- Nu prea cred. Lordul Barford şi-a petrecut mult timp în străinătate, în armată. 
Nu cred că îi plac străinii. Nici nu pot să îl învinovăţesc. 

Wendover ştia că intrase cineva în bar citeva minute mai devreme, iar acum 
stătea în picioare, aproape în spatele lui. Işi făcuse un obicei din a nu privi în jurul său. 
Nou-venitul vorbi pe un ton arogant, neplăcut: 

- Te-ar deranja dacă mi-ai spune ce cauţi aici? 

- Da, m-ar deranja. 

Wendover se întoarse. Un individ mic de statură se uita fix la el, cu o privire 
ostilă. El purta un costum închis la culoare, care nu îi venea bine. 

- Cine eşti tu? 

- Bogle. Comandantul poliţiei. 

- Comandantul-adjunct, spuse barmanul. 

- Barow! izbucni polițistul. Nu te amesteca! Vreau o limonadă. 

- Boogle? întrebă Wendover. Exact ca goarna pe care o folosesc soldaţii în 
timpul ceremoniilor? 

- Bogle, repetă polițistul. B-o-g-l-e. Ai înţeles? 

„Acum să te ţii", se gîndi Wendover. Newman deja îi povestise la cină despre 
întîlnirea lui Tweed cu acest personaj. li întoarse spatele şi mai gustă din băutură. O 
mînă îl bătu peste umăr. Wendover puse paharul jos, apoi se întoarse. 

- Nu-mi plac persoanele care mă ating. 

- lar mie nu-mi plac persoanele care mă ignoră. Investighez o crimă. Dumneata 
intri în baruri şi pui întrebări care mie mi se par dubioase. Aş dori să văd un act de 
identitate. 

- Chiar aşa? Vei fi dezamăgit. Ţi-l arăt doar dacă vrei să mă acuzi de ceva. 
Apropo, ţi se răceşte limonada. 

Rostind această replică înţepătoare, Wendover ieşi în stradă. Se îndrepta spre 
maşina lui şi tocmai trecea prin faţa primului bar pe care îl vizitase, cînd cineva îl 
strigă. Barmarnul ieşi afară în fugă. 

- Cred că v-a căzut asta cînd aţi scos portmoneul din buzunarul de la spate ca să 
plătiţi. 

li întinse lui Wendover un carneţel cu coperte din piele de culoare albastră. 
Deschizindu-l, Wendover văzu inițialele aurite ale Ministerului Inarmării gravate pe 
prima pagină din interior. Răsfoindu-l, văzu mai multe numere de cod şi cuvinte. 

- Mulţumesc, îi spuse el barmanului. Nu ştiu ce m-aş fi făcut fără el la serviciu. 

Strecurînd carneţelul în buzunar, se grăbi să ajungă la maşină. Cunoştea 
inițialele Ministerului Inarmării de pe vremea cînd se afla la Langley şi lucra pentru 
CIA. Wendover presupuse că Bogle pierduse carneţelul în timp ce îşi punea mănuşile, 
probabil pentru a adopta o ţinută cît mai oficială. Acum dorea să plece din Alfriston 
înainte ca Bogle să îşi dea seama ce pierduse. 

Wendover hotărise, de asemenea, să meargă direct în Park Crescent. Poate că 
lui Tweed i se vor părea importante informaţiile pe care le obținuse. 


Seattle, Statul Washington, Coasta Pacificului. Sediul Frontului de Eliberare a 
Lumii se afla într-un apartament care dădea spre Lacul Washington. Locul fusese ales 
datorită potenţialului pieţei din apropiere. Americanii care se bucurau de succes erau 
fericiţi să locuiască în această zonă. Nimeni - nici măcar FBI-ul - nu ar fi crezut că aici 
îşi aveau sediul nişte revoluționari periculoşi. 

In apartamentul spaţios de la parterul blocului cu vedere spre pajişte şi spre lac, 
un bărbat şedea în faţa unui computer şi naviga pe internet. Părul lui lung şi unsuros 
era prins într-o coadă de cal. Pe spătarul unui scaun din apropiere se afla haina 
costumului scump pe care îl purta. Atunci cînd părăsea apartamentul sau se întorcea 
în el, individul purta întotdeauna o pălărie, iar coada de cal era ascunsă sub aceasta. 
Vecinii acestuia credeau că era vreun geniu, specialist în electronică. 

Cînd se uită la ceas, observă că era miezul nopţii, apoi apăsă pe mouse pentru a 
urmări din nou un program despre fitness. Acest program era adresat insomniacilor de 
ambele sexe, care îşi petreceau orele de nesomn urmînd indicaţiile instructorului, un 
individ imens, musculos. Stînd în picioare pe un podium, avea în faţă o clasă mixtă de 
elevi, cărora le arăta diverse exerciţii. 

Bărbatul cu coadă de cal avea un carnet deschis în faţa sa şi nota fiecare cuvînt 
al instructorului, care vorbea rar. In momentul în care programul se termină, privi 
cuvintele care alcătuiau un mesaj, apoi ridică receptorul telefonului şi formă un număr 
secret de la Londra. 

- Oskar la telefon, îi răspunse o voce aspră. 

- Ai o voce de actor de comedie, îi spuse individul cu coadă de cal, iar legătura 
fu verificată şi acceptată. 

- Ai raportul? întrebă Oskar. 

- Această răsturnare de situaţie poate fi executată folosind minimum de 
presiune. Am încheiat raportul... 

Aflat în camera lui de deasupra unui depozit puţin frecventat de pe Cheiul 
Reefers, Oskar Vernon sugea capătul unui creion. Interpretarea corectă a cuvîntului 
„presiune" era „violenţă". 

„Cred că asta numesc britanicii escaladare a conflictelor, îşi spuse el. Londra va 
avea o noapte agitată." 


7 


Tweed reveni la birou după ce făcu o baie bună. Tocmai mîncase prînzul pe care 
i-l adusese Monica de la restaurantul din apropiere, iar acum părea iritat. 

- Mă întreb dacă vom auzi ceva de la băiatul-minune, Mark Wendover. Dacă va 
apărea, îl voi testa. 

- Am intrat pe mai multe site-uri americane, începu Monica. Am descoperit un 
site ciudat despre grădinărit - femeia care comenta a numit fiecare floare pe îndelete. 
Apoi, am intrat pe unul care prezenta exerciţii pentru a te menţine în formă. Şi acesta 
era ciudat - instructorul rostea indicaţiile extrem de rar. Am avut senzaţia că era un fel 
de mesaj codificat. 

- Auzi: am navigat pe internet, spuse Tweed. Parcă te-ai juca în valuri la Devon. 
Cît despre mesaje codificate... 

- Monica, interveni Paula, se ocupa de spargerea codurilor cînd lucra în clădirea 
Comunicaţiilor, mai jos, pe Crescent. Asta pînă cînd ţi-ai dat seama de potenţialul ei şi 
ai mutat-o aici. 

- Aş dori ca principalul nostru spărgător de coduri să analizeze ceea ce am notat 
de pe site-ul de gimnastică, insistă Monica. 

- Voi suna şi îl voi chema pe Jacko aici, spuse Paula, îndreptîndu-se spre telefon. 

- Nu mă băgaţi în seamă, mormăi Tweed. Eu doar lucrez aici. 

- Vine încoace, spuse Paula. 

Tweed îşi scoase carneţelul pe care încercuise numele şi începu să îl studieze. 
Cineva ciocăni în uşă cîteva minute mai tîrziu. In cameră intră o fată blondă şi 
subţirică, în jur de treizeci de ani, îmbrăcată într-un compleu din piele de căprioară, 
care se asorta cu nuanţa părului ei. 

- Eu sînt Jenny, se prezentă ea. Jacko s-a mutat la sediul GC în urmă cu o lună. 
Eu sînt noua şefă a Departamentului de decodificare. 

Ea luă foaia de hirtie pe care i-o întinse Monica. Newman o privea, iar ea era 
conştientă de faptul că acesta îi acorda atenţie. 

- Am senzaţia că e vorba despre ceva extrem de simplu, spuse ea. 

- Mă îndoiesc că este vorba despre un mesaj codificat, comentă Tweed. 

Zece minute mai tîrziu, ea îi întinse lui Tweed o filă din carneţel. El îşi strînse 
buzele în timp ce citea: Această răsturnare de situaţie poate fi executată 
folosind minimum de presiune. Am încheiat raportul. 

- Am făcut o selecţie, din trei în trei cuvinte, explică Jenny. 

- Evident, o corporație încearcă să încheie o afacere, spuse Tweed sceptic. 

Paula privea peste umărul lui. 

- Vezi, nu prea are sens, îi spuse el. 

- Mă pune pe gînduri. Cînd au avut loc acele revolte la Washington au fost 
nenumărate reportaje la televizor. Una dintre persoanele implicate a strigat în faţa 
camerei: „E o răsturnare de situaţie". Individul voia sau cel puţin încerca să spună că 
Washingtonul fusese luat cu asalt. 

- Chiar aşa? Tweed căzu pe gînduri, apoi le împărtăşi concluzia la care ajunsese: 
Cred că ne vom aduna forţele în expediţia din această seară împreună cu Lisa. Harry, 
sună-l din nou pe Pete. Ce păcat că Marler e în Dorset! 

- Dacă mai aveţi nevoie de mine, daţi-mi un telefon, spuse Jenny, ridicîndu-se. 

- Aşa vom face. îţi mulţumim pentru ajutor. 

- A fost floare la ureche... 

Femeia tocmai ieşise din cameră, cînd sună telefonul. Monica răspunse şi îl 
anunţă pe Tweed că Mark Wendover aştepta jos. 

- Spune-i să vină. M-am gîndit să îl urc în primul avion spre Statele Unite. 

Paula se arătă interesată de bărbatul înalt şi bine făcut care intră în birou. Îi 
plăcea cum era îmbrăcat şi modul în care zîmbi atunci cînd Tweed îl invită să ia loc. 

- Trebuie să te informez, începu Tweed pe un ton grav, că aici se lucrează în 
echipă. Nu am auzit nici măcar un cuvint de la tine toată ziua. Unde ai fost? Apoi aş 
vrea să îţi pun o mulţime de întrebări în legătură cu mediul din care provii. 

- Am încercat să îl sun pe Bob Newman înainte să plec de la Ritz, dar nu mi-a 
răspuns nimeni. 

- Am venit direct aici, îi spuse Newman. 

- Bine... Mark se uită din nou la Tweed. Am fost la Alfriston şi am aflat nişte 
lucruri care o să ţi se pară interesante. Pot să îţi povestesc despre excursia mea 
înainte să mă spînzuri de cel mai apropiat copac? 

- Chiar te rog. 

Expresia feţei lui Tweed se schimbă treptat într-una neutră în timp ce îl asculta 
cu atenţie pe Mark. Americanul le povesti amănunţit tot ce văzuse în East Sussex. El 
îşi aminti cu exactitate fiecare conversaţie pe care o avusese. Mark încheie arătîndu-le 
carneţelul cu coperte din piele de culoare albastră. 

- Ai făcut o treabă foarte bună, spuse Tweed examinîind carneţelul. Nu mai 
vreau să aflu nimic despre pregătirea ta. Ştii ce cred eu că s-a întîmplat cu acest 
carneţel? Bogle se afla acolo înainte ca eu şi Paula să ajungem. Ela negat că ar fi atins 
cadavrul, dar am ştiut că minţea. L-a găsit într-unul dintre buzunarele lui Jeremy 
Mordaunt şi l-a păstrat. Iniţialele Ministerului Inarmării. Foarte interesant! Paula, poţi s- 
o chemi din nou pe Jenny? 

- S-a întîmplat ceva? întrebă Jenny cînd intră în birou. 

- Nu. în lipsa ta, am intrat în posesia acestui obiect. El îi întinse carneţelul. 

- Crezi că datele de acolo sînt coduri? 

- Ar putea fi, spuse ea după ce răsfoi paginile. Va trebui să îl studiez înainte să 
vă pot spune ceva sigur. Hm, are inițialele Ministerului înarmării! 

- Intocmai. Ceea ce înseamnă că, în afară de tine, nici o persoană din 
Departamentul de comunicaţii nu trebuie să îl vadă. Poţi să faci asta? 

- Pot. Am propriul birou în care lucrez. Uşa are trei încuietori - două Banham şi 
una Chubb. Şi există şi un seif în care păstrez documentele ultrasecrete. 

- Carneţelul ăsta este un document ultrasecret. 

- Imi dau seama. Cui ar trebui să îi raportez în cazul în care rezolv misterul? 

- Mie sau Paulei. lar dacă nici unul din noi nu este disponibil, Monicăi. 

- O să îl „sparg" - cuvînt cu cuvînt - cît pot de repede. Puteţi să îmi daţi un plic 

mai gros sau ceva în care să pot pune carneţelul ca să nu-l vadă nimeni cînd mă voi 
întoarce în biroul meu? 
j Monica găsi un plic pentru ea. Jenny puse carneţelul înăuntru, apoi sigilă plicul. 
li făcu repede cu ochiul lui Newman. De-abia dacă îi aruncase o privire lui Mark, dar 
Paula era convinsă că l-ar fi recunoscut în cazul în care l-ar mai fi întîlnit vreodată pe 
american. 

- Această problemă îmi va lua probabil mai mult timp decît cealaltă, îl avertiză 
ea pe Tweed şi părăsi încăperea. 

Timp de cîteva minute Tweed îi explică lui Mark cum stăteau lucrurile cu Lisa. El 
sublinie faptul că nu avea prea mare încredere în ea şi îi povesti împrejurările în care o 
cunoscuse. 

- Din nou Lordul Barford, gîndi Mark cu voce tare. 

- Da. Şi, din cîte mi-ai spus, Bernard Barford nu stă bine din punct de vedere 
financiar. Nici măcar nu m-am gîndit la asta... 

Telefonul sună. Monica îl anunţă pe Tweed din biroul alăturat: 

- Lisa aşteaptă jos. A apărut la ora stabilită. 

- Spune-i să urce. 

Lisa intră în birou, purtînd o haină de ploaie gri. Monica se oferi să îi ia haina, 
dar ea refuză, dînd din cap, şi se aşeză la invitaţia lui Tweed. El începu prin a-i 
prezenta toate persoanele aflate în încăpere, mai puţin pe Paula, spunîndu-le doar 
numele mic. 

- Acum, înainte să plecăm undeva împreună, trebuie să aflu ceva mai multe 
despre tine. Unde locuieşti? 

- Intr-un bloc de pe Ebury Street. Aş prefera să nu vă dau adresa exactă. Doi 
bărbaţi cu înfăţişări nu tocmai plăcute m-au urmărit, dar am reuşit să îi fac să mă 
piardă din ochi, spuse Lisa. 

- Cine erau? Sau cine i-a trimis, în cazul în care au fost trimişi de cineva? 

- Nu ştiu. Nu am nici cea mai vagă idee. 

- Toată povestea asta e destul de lipsită de substanţă, îi spuse Tweed. La 
petrecerea Lordului Barford mi-ai spus că slujba ta era cea de confidentă. Poţi să fii 
puţin mai explicită? 

- Ar fi trebuit să vă spun că sînt consilier pe probleme de securitate. Lisa se 
relaxase acum şi nu mai şedea într-o poziţie atît de rigidă. Am grijă de unul dintre cei 
mai importanţi oameni din lume. El mi-a spus să vin să vă văd. 

- Sînt surprins că ştie de existenţa mea. 

- Are cunoştinţe peste tot în lume. El ştie identitatea dumneavoastră adevărată. 

- Aşadar, cine sînt? 

- Directorul-adjunct al SIS. Povestea cu asigurările este o acoperire. Persoana 
despre care vă vorbesc ştie că Londra este în mare pericol. M-a trimis să aflu care sînt 
zonele vizate ca să vă pot avertiza. Este vorba despre West End şi East End. In seara 
asta. 

- Cine sînt indivizii? 

- Guvernul vostru idiot lasă să intre în ţară mult prea mulţi refugiaţi. Oficialităţile 
nu ştiu că aceştia au fost antrenați în străinătate pentru a purta lupte de gherilă. Sînt 
aproape sigură că în această seară ei vor face un fel de repetiţie pentru atacul 
principal, care va avea loc ceva mai tîrziu. Vor să testeze reacţiile forţelor de ordine. 
Nu ştiu cînd anume vor ataca, dar sînt convinsă că o vor face după lăsarea serii. Ea îşi 
ridică mîna pentru a-şi aranja părul roşcat. De cîţi oameni dispuneţi? 

- Să zicem că de şase, dacă mă pun şi pe mine la socoteală. Toţi se află în 
această încăpere, mai puţin o persoană care trebuie să sosească în scurt timp. Unul 
dintre ei, continuă, evitînd să privească în direcţia lui Newman, a fost antrenat de 
către SAS. Ceilalţi se apropie de potenţialul lui. Paula se numără printre cei şase. Ar fi 
o greşeală să o subestimezi. 

Tweed ridică o sprânceană, uitîndu-se la Paula. 

- Ne-am cunoscut. Lisa zimbi. Cred că ar putea fi periculoasă. 

- Doriţi o cafea? întrebă cu întîrziere Monica; fusese fascinată de spusele Lisei. 

- Da, mulţumesc. 

- Aş dori să aflu numele acestei persoane influente despre care mi-ai vorbit, 
spuse Tweed. 

- Am promis că nu voi face asta niciodată. 

- Ar putea să fie Rondel, să zicem? întrebă el cu nonşalanţă. Lisa privi în jos. 

- Nu, nu ar putea să fie Rondel, spuse ea. 

- Ştii... Tweed începu să deseneze caricaturi pe carneţelul lui. Dacă nu ştiu unde 
să te caut, pur şi simplu nu putem colabora. 

- El mi-a spus, de asemenea, că sînteţi nu numai extrem de inteligent, ci şi 
deosebit de dur şi că nu vă daţi bătut niciodată. Eu nu mai locuiesc în apartamentul 
din Elbury Street. M-am mutat la La Ştreangul Spânzuratului. E un bar din East End, în 
apropiere de Reefers. Mă puteţi găsi acolo mai tot timpul sau, dacă sînt plecată, puteţi 
vorbi cu Herb, proprietarul localului. 

- E de încredere? 

- Ar trebui să fie. 

- Pot să întreb de ce? interveni Mark, care tăcuse în tot acest timp şi o 
observase. 

- De ce? Lisa se întoarse spre el. Pentru că a făcut parte din Serviciile Secrete 
ale Armatei. Ea scoase o hirtie împăturită din geantă şi i-o înmînă lui Tweed. Aceasta 
este lista potenţialelor obiective din această seară. 

Tweed citi lista cu atenţie, avînd grijă să nu îşi trădeze neliniştea, apoi o privi 

drept în ochi. 

- E o zonă destul de mare. Presupun că Herb, cu experienţa lui militară, te-a 
ajutat să întocmeşti lista. Aţi pus punctul pe „i". Lisa zîmbi. El mi-a spus, de asemenea, 
că vă prindeţi repede. 

- Te referi la Herb? 

- Nu, mă refer la persoana care m-a trimis aici în calitate de mesager ca să vă 
avertizez. Aţi spus că vom fi şase... 

- Şapte, dacă te includem şi pe tine. 

- Vom avea nevoie de un mijloc de transport, care să ne ducă din West End în 
East End. 

- Avem o groază de mijloace de transport, de toate formele şi mărimile, spuse 
Harry butler. 

- M-am gîndit cum o să călătorim, îi anunţă Tweed. Vom lua trei maşini. Eu voi 
conduce vehiculul numărul unu, împreună cu Paula. Newman va conduce vehiculul 
numărul doi, avîndu-i pe Mark şi pe Lisa drept pasageri. Vehiculul numărul trei va fi al 
tău, Harry, iar tu îl vei lua pe Peter Nield, în cazul în care va ajunge vreodată. 

- Va ajunge, spuse Harry. lar maşina mea va fi cea cu tracţiune integrală. Am 
întărit bara de protecţie din faţă. S-ar putea să ne fie de ajutor. 

- Pot să merg la toaletă? întrebă Lisa după ce termină de băut cafeaua. A fost 
foarte bună, adăugă ea, întorcîndu-se către Monica. Mulţumesc. 

- Te conduc eu, se oferi Paula. Cele două femei ieşiră din birou. 

- Ei, ce părere aveţi despre ea? întrebă Tweed, uitîndu-se la cei aflaţi în 
încăpere. 

- Va face faţă, spuse Butler. Am urmărit-o cu atenţie. 

- E inventivă, de încredere, fu de părere Newman. 

- Sînt de acord cu Bob, spuse Mark. 

- in cazul în care vă interesează opinia mea, începu Monica, eu cred că e 
formidabilă. lar în cazul în care vom avea probleme, pariez că putem conta pe ea. Aţi 
observat flecurile metalice de la pantofi? 

- Nu, nu le-am văzut, recunoscu Newman. 

- Asta pentru că a acoperit metalul cu un strat gros de cremă de ghete. 

- Se pare că va fi un membru important al echipei noastre, îi spuse Mark lui 
Newman. Şi am crezut că va trebui să o protejăm... 

- Poate că o să vă protejeze ea pe voi, le spuse Monica, în glumă. 

- Arme, spuse Harry. 

- Eu îmi iau pistolul Smith & Wesson, îi anunţă Newman. 

- Ascultaţi-mă. Tweed ridică tonul: Nu veţi trage focuri de armă în această 
misiune! Veţi recurge la asta doar dacă vă veţi afla în pericol sau vă veţi teme că aţi 
putea fi răniţi grav. Poliţia se va afla la faţa locului. 

- Asta abia cînd se va termina totul, spuse Newman cinic. Tocmai sfirşise ce 
avea de spus, cînd Pete Nield îşi făcu apariţia. El îl salută pe Tweed în treacăt. 

- Imi cer scuze că am întîrziat atît de mult. Am văzut un accident în drum spre 
voi. O doamnă şi-a fracturat piciorul. Ca de obicei, nimeni nu ştia cum să reacționeze. 
Am ridicat-o în braţe şi am aşezat-o pe bancheta din spate a unei maşini care urma să 
o ducă la spital. l-am adus un pahar cu apă de la o casă din apropiere şi am convins-o 
să ia nişte calmante. Intotdeauna am din astea la mine. 

- Eşti o adevărată farmacie ambulantă! spuse Harry. 

Cei doi lucrau adesea în aceeaşi echipă şi ştiau că se pot baza unul pe celălalt. 
Diferenţa dintre ei era izbitoare. Harry purta întotdeauna o geacă ponosită, pantaloni 
de blugi care apucaseră şi zile mai bune şi un pulover cu gulerul destrămat. Pe de altă 
parte, Nield, care era slab şi avea o ţinută impecabilă, era îmbrăcat cu gust într-un 
costum bleumarin, cu cămaşă şi cravată asortate. 

Tweed începu să îi povestească pe scurt lui Nield ce se întâmplase între timp. 
Nield asculta cu atenţie, aşezat pe marginea biroului Paulei. Tweed sublinie din nou 
faptul că nu trebuia să folosească armele de foc, îi arătă lista obiectivelor pe care i-o 
prezentase Lisa, lucru care îl făcu pe Nield să fluiere încet. 

- Au de gînd să distrugă Londra, nu-i aşa? 

- După cum ţi-am spus, izbucni Tweed, se vrea o repetiţie pentru o operaţiune 
mult mai mare, care va avea loc ulterior. Dacă spui tu... 

Tăcu deoarece uşa se deschise şi intră Lisa, urmată de Paula. Toţi se uitară la 
ele. Lisa ţinea pe braţ haina de ploaie cu buzunare încăpătoare şi era îmbrăcată într-o 
fustă din piele care se termina cu mult deasupra genunchilor. In afară de asta, mai 
purta o bluză lucioasă de mătase, fără miîneci şi foarte mulată. Newman îşi mută 
privirea, încercînd să se uite oriunde în altă parte, numai la picioarele ei nu. 

- Imi cer scuze pentru hainele mele de ţoapă, spuse Lisa. Dar unul dintre 
principalele obiective este o discotecă din West End. Trebuie să mă încadrez în 
atmosferă. Cînd vom pleca de acolo, mă voi îmbrăca cu ceea ce am în buzunarele 
hainei de ploaie - un pulover, o pereche de blugi şi o geacă uzată. Ea zimbi. Pur şi 
simplu v-am arătat această ţinută pentru a nu fi şocaţi mai tîrziu. 

Spunînd acestea, îşi puse haina de ploaie pe deasupra, apoi se uită la ceas şi îl 
privi pe Tweed. 

- Nu ar trebui să plecăm în următoarea jumătate de oră? Dintr-odată s-a făcut 
tîrziu. 

- Mijloacele de transport, mormăi Harry, apoi sări în picioare şi ieşi din birou. 

Tweed i-l prezentă Lisei pe Pete Nield, care îi strînse mîna şi îi zimbi. 

- Bine ai venit la consiliul nostru de război. 

- Nu mai vreau să aud astfel de exprimări, îi spuse Tweed. E o atitudine 
nepotrivită. 

- Ai vrea tu! spuse Newman în barbă. 


- Sper că echipa SAS pe care am chemat-o de la Hereford a sosit, se răsti Gavin 
Thunder la asistentul care îl înlocuise pe Jeremy Mordaunt. 

- Se află vizavi, ascunsă într-o clădire din apropierea fostului sediu al Scotland 
Yard-ului, domnule. Sper că nu vă va deranja întrebarea mea, dar nu ar trebui să se 
afle sub comanda Ministerului Apărării? 

- Ba da, dar am vorbit cu ministrul Apărării, iar acesta a fost de acord cu 
propunerea mea. Pot să îl conving oricînd de orice. Ai auzit zvonurile. In această seară, 
nenorociţii pe care i-am introdus în ţară au plănuit să dezlănţuie iadul pe pămînt. Vom 
vedea cum evoluează lucrurile, dar vom păstra trupele SAS pe poziţii. 

- Sper, domnule, că membrii Cabinetului vor fi de acord cu dumneavoastră. 

- Nu te amesteca. Dar, de vreme ce ai deschis subiectul, am discutat cu 
membrii Cabinetului şi i-am convins, deşi au fost destul de refractari. Va trebui să le 
arătăm pumnul de oţel. 

- Din cîte am auzit, domnule, aceasta este porecla dumneavoastră în cadrul 
Cabinetului - „Pumnul de Oțel". 


„Acţionaţi astăzi!" 

Cuvintele circulară pe internet, transmise de bărbatul cu coadă de cal aflat la 
sediul lui din apartamentul de pe malul Lacului Washington, în Seattle. Ele aveau să fie 
decodate de către „şefii executivi" din Londra, Paris, Bruxelles, Berlin şi Stockholm. 

In timp ce mesajul era descifrat, autobuze „turistice" se îndreptau spre centrele 
oraşelor respective. Autobuzele nu se mişcau în grup pentru a nu atrage atenţia 
poliţiei. Mijloacele de transport pline de oameni veneau din direcţii diferite şi se 
îndreptau spre ţintele lor. 

Bărbatul cu coadă de cal începu să opereze pe frontul de acasă. Aceleaşi 
instrucţiuni codificate fură trimise la San Francisco, Chicago, New York, Los Angeles şi 
New Orleans. În Statele Unite fuseseră deturnate autocare Greyhound în locuri 

dinainte stabilite din zona suburbană, iar pasagerii acestora fuseseră duşi în hambare 
şi sechestraţi. Toate telefoanele mobile le fuseseră confiscate. Bande de oameni cu 
mutre suspecte se urcaseră în autocare, iar apoi fuseseră duşi la destinațiile lor. 

Nimeni nu îşi dădu seama că mesajul alcătuit din cele două cuvinte fusese 
expresia preferată a lui Winston Churchill, prin care le cerea funcţionarilor de stat să 
reacționeze cu promptitudine. 


Era ora zece seara în Londra. Tweed şi echipa sa intraseră separat în 
restaurantul situat într-un demisol din Piccadilly Street şi se aşezaseră la trei mese 
diferite. Harry era singura persoană absentă, iar Nield fusese lăsat de unul singur. 

Savuraseră un fel de mîncare uşor, fără a bea alcool, cînd Harry cobori scările în 
grabă şi le făcu semn să plece. Lisa, care era îmbrăcată cu un pulover şi o pereche de 
blugi, intră în grabă în toaletă, cu haina de ploaie pe braţ. Ea se încuie într-o cabină şi 
se schimbă în cealaltă ţinută, iar apoi ieşi avînd haina de ploaie pe deasupra. 

- Discoteca Vorina, spuse Harry şi se grăbi să urce scările, urmat de Pete Nield. 

Maşina lor era parcată în apropiere, iar Harry şi Nield se suiră în ea. Tweed 
avusese grijă să plătească nota mai devreme, în timp ce îşi bea cafeaua. Ceilalţi 
făcuseră acelaşi lucru. 

Lisa apăru cu haina de ploaie strînsă bine în jurul taliei şi îi însoţi pe Newman şi 
pe Mark. Se urcară toţi în automobil, cu Newman la volan. Maşina în care se aflau 
Tweed şi Paula conducea convoiul - fiind parcată în faţa celorlalte două vehicule. 

- Unde naiba e Vorina? întrebă Tweed. 

- Pe una dintre străzile laterale din apropiere de Regent Street. Te voi ghida... 

Tweed văzu discoteca de îndată ce intrară pe strada laterală. Era imposibil să 
nu remarci luminile strălucitoare din spatele geamurilor imense. Citeva momente mai 
devreme, după ce se consultase cu Harry, Paula stabilise ca acesta să se ducă pînă 
acolo şi să cumpere trei invitaţii. O invitaţie era pentru maximum trei persoane. 

- Am dat doar nouăzeci de lire pe ele, îi spusese el atunci cînd se întorsese şi 
împărţise invitaţiile. 

- Nouăzeci de lire! exclamase ea. Trebuie să fie un loc exclusivist. 

- Vei vedea cu ochii tăi, îi spusese el. 

Se opriră pe o alee largă, automobilul cu tracţiune integrală fiind primul parcat. 
Un portar îmbrăcat într-o uniformă albastră le verifică invitaţiile, în timp ce Paula 
privea curioasă înăuntru, în spatele geamurilor dansau o mulţime de fete îmbrăcate 
sumar. Cînd uşa se deschise, fură întîmpinaţi de o larmă îngrozitoare - ultimul gen de 
„muzică", 

Sfere de cristal luminate atîrnau de tavanul sălii imense. Acestea se aprindeau 
şi se stingeau într-o mulţime de culori. Pe o scenă situată în stînga se afla un grup de 
cinci tineri dotați cu saxofoane, chitare şi Dumnezeu mai ştie ce altceva. Boxele 
imense care provocau zgomotul asurzitor făceau ca decibelii să ajungă la un nivel 
incredibil. La mese se aflau cupluri, bînd şi încercînd să se audă unul pe celălalt. In 
partea dreaptă se aflau separeuri, în care tinerii se prefăceau că-şi dezbracă 
partenerele. Cîţiva bărbaţi mai în vîrstă încercau să îşi convingă prietenele mai tinere 
să bea cît mai mult. Tweed nu observă activităţi care ar fi putut fi considerate obscene 
de către secţia de Moravuri. Acolo se aflau oameni de toate virstele, care se simțeau 
bine. Însă nu îi plăcea zgomotul drăcesc şi nici luminile intermitente. Dar, după cum ar 
fi spus francezii: C'est /a vie. Paula îl luă de braţ după ce privi în spate. 

- Avem necazuri. 

Lisa, care o luase înainte, se întorsese între timp la ei şi auzise ce spusese 
Paula. 

- Mari necazuri, îi avertiză ea. 

La intrarea principală, un uriaş îşi făcuse loc cu brutalitate, fiind urmat de o 
gaşcă de indivizi cu înfăţişări neprietenoase, îmbrăcaţi în haine de camuflaj zdrenţuite. 
Portarul îi ceruse lui Delgado să îi arate invitaţia. Acesta îl înşfăcase pe portar de git, îl 
ridicase în aer, iar apoi îl trîntise de perete. Victima lui leşină. Un agent de pază îşi 

făcu apariţia şi încercă să-l apuce pe uriaş de o mînă. Delgado îl apucă de încheietură, 
îi întoarse mîna pe dos şi îi dădu drumul brusc. Agentul de pază se lovi de perete, apoi 
se prăbuşi. Amicii brutei se infiltrară repede prin mulţime. 

Alergau de la o masă la alta, trăgînd feţele de masă de pe acestea, răsturnînd 
farfurii şi vărsînd mîncare şi băutură pe podea. Unul dintre ei mizgăli un perete cu 
ajutorul unui spray cu vopsea, scriind: „Jos cu bani!" Tweed sesiză un oarecare grad de 
agramatism. 

Se stîrni panică. Femeile începură să ţipe. Bărbaţii îşi ţineau de braţ partenerele, 
încercînd să le scoată afară din mulţimea dezlănţuită. O femeie îmbrăcată cu o rochie 
decoltată refuza să se ridice de la masă. Delgado ajunse în spatele ei şi îi sfâşie rochia 
cu mîna lui uriaşă. Butler apăru în spatele lui, îl apucă bine de păr şi îl izbi cu capul de 
masă, apoi plecă în altă direcţie. Delgado se ridică ameţit şi se clătină pe picioare. 

Mica orchestră formată din cei cinci tineri încetase să mai cînte, iar acum 
aceştia stăteau pe scenă, încremeniţi de spaimă. Unul dintre huligani sări pe scenă 
ţinînd în mînă un spray cu vopsea. El înşfăcă saxofonul şi îl stropi cu vopsea. 
Proprietarul instrumentului protestă. Bătăuşul întoarse instrumentul, ţinîndu-l invers. 
Folosind saxofonul pe post de bită, îl lovi pe tînăr peste picioare. Băiatul căzu de pe 
scenă. Mark tocmai îl lovise pe huligan peste grumaz. Victima lui se prăbuşi ca un sac 
cu cărbuni. 

- E timpul să plecăm, hotărî Tweed. 

- Cea mai simplă modalitate de a ieşi afară ar fi să o luăm pe lîngă zid, prin 
dreptul separeurilor... le sugeră Lisa. 

Tweed le făcu celorlalţi semn să plece. Butler îl văzu şi fluieră puternic, astfel 
încît să fie auzit peste ţipete şi strigăte. Separeurile erau goale, iar drumul din dreptul 
lor era liber. În apropiere de ieşire, Paula se uită înapoi, îl văzu pe Delgado, care îşi 
revenise între timp şi voia să iasă afară. El îşi făcea drum prin mulţimea speriată, 
îmbrîncind lumea în dreapta şi în stînga. Butler ieşise în stradă înaintea lor, urmat 
îndeaproape de Nield. Lisa îl apucă de braţ pe Butler înainte ca acesta să apuce să 
plece spre maşina lui. 

- Aşteaptă un minut după ce te urci la volan. Delgado a mai pus ceva cu totul 
diabolic la cale... 

Se aflau cu toţii în maşinile lor, cu motoarele pornite, cînd Tweed coborâ 
geamul, uitîndu-se furios la ceea ce mai rămăsese din Vorina. Delgado manevra un 
baros imens, care, probabil, fusese lăsat mai devreme pe trotuarul de afară. 

Barosul lovi cu putere geamul discotecii. Sticla căzu în interior şi se făcu ţăndări. 
O fată cu rochia sfişiată fugi în stradă. Un huligan o prinse, o luă pe sus, iar apoi o 
aruncă prin golul geamului. Ea căzu pe spate în interior, printre cioburile de sticlă. 
Lisa, care ieşise din maşina lui Newman, fugi la Butler, apoi la Tweed. 

- Urmează Piccadilly Circus. 

- Ştiu. Intoarce-te la maşina ta... 

Automobilul cu tracţiune integrală demară, fiind urmat de maşina lui Newman, 
apoi de Tweed. Sosiră în scurt timp pe Regent Street, la Piccadilly Circus. 

- A fost oribil, spuse Paula. Sînt convinsă că am văzut un om cu gitul rupt. Cine 
sînt nenorociţii ăştia? 

- Am remarcat, îi spuse Tweed, că unii erau englezi, dar majoritatea erau străini. 
Au venit din Kosovo, Turcia şi cred că am văzut chiar şi un afgan. Cel puţin ştim cu 
cine avem de-a face. Ar fi bine să ajungem la şeful lor. 

- Doamne! Priveşte! 

Fiecare maşină parcată sau abandonată pe care o vedeau pe Regent Street 
avea geamurile şi parbrizele sparte. Un magazin mare nu mai avea vitrine. Huliganii 
ieşeau din el cu braţele pline cu costume de lux. Incepuse jaful. 

Conduceau chiar pe Regent Street, avindu-l în faţă pe Butler. Cînd grupurile de 
vandali li se aşezaseră în cale, acesta se îndreptase în direcţia lor fără milă, iar ei se 
împrăştiaseră repede. In faţa fîntînii arteziene se afla o altă bandă. Eros deja fusese 
acoperit de graffiti. Un grup de „revoluţionari" se urcase deja pe statuie. Butler 
conducea cu geamul deschis. Un individ masiv aruncă o cărămidă spre maşina lui. 

Butler prinse din zbor cărămida cu o mînă, în timp ce şofa cu cealaltă. Opri şi aruncă 
din toate puterile înapoi cărămida. Aceasta îl lovi în falcă pe cel care o aruncase prima 
dată. 

- Hai să eliberăm partea aceea, îi sugeră Nield. Mai dă o tură în jurul lui Eros. 

Nield avea în mînă o armă de ultimă generaţie, cu o ţeavă lungă din metal. 
Butler se feri. În timp ce acesta ocolea încă o dată statuia lui Eros, Nield îndreptă 
ţeava spre vîrful acesteia. Apăsă pe trăgaci. Un jet de apă rece ca gheaţa îi stropi pe 
huligani, udîndu-i din cap pînă în picioare. Cînd Butler îşi termină ocolul, femeile şi 
bărbaţii de pe statuie erau uzi pînă la piele. 

- Le-am mai înmuiat elanul, spuse Nield, iar Butler se îndepărtă de Piccadilly 
Circus. 

Aflată pe bancheta din spate a maşinii lui Newman, în timp ce Mark ocupa 
scaunul din faţă al pasagerului, Lisa îşi puse blugii, puloverul şi haina. Era bucuroasă 
că Butler dăduse căldura la maximum. Deodată sună telefonul ei mobil. 

Femeia ascultă ce-i spunea interlocutorul ei, îi răspunse că erau pe drum, îl 
avertiză pe Newman, scoase o agendă în care îşi notase numărul de telefon al lui 
Butler şi pe cel al Paulei, apoi le transmise şi lor mesajul. 

- M-a sunat Herb. Incepe o confruntare în apropiere de La Ştreangul 
Spînzuratului. Una mare. l-am spus lui Herb că venim acolo... 

Atmosfera era calmă după ce ieşiră din West End. Paula se bucura de linişte şi 
de lipsa violenţei. La un moment dat, Tweed îi depăşi pe Newman şi pe Butler, ocupînd 
poziţia din faţă, în timp ce Paula îi dădea indicaţii cu ajutorul unei hărţi pe care o avea 
în poală. Dîndu-şi seama că era ora ştirilor, Tweed deschise radioul. Prezentatorul de 
abia începea: 

- Avem informaţii despre numeroase incidente violente din centrul oraşelor Paris 
şi Berlin. Unul dintre comentatori a declarat că aceste violenţe par a fi sincronizate 
deoarece au izbucnit în acelaşi timp în ambele capitale... 

Tweed închise radioul, întunecîndu-se la faţă. 

- Şi aici, de asemenea, spuse el. 

- Ce înseamnă asta? întrebă Paula. 

- Că evenimentul se desfăşoară la nivel mondial, lucru care mă îngrijorează. 
Ceea ce înseamnă că trebuie să ajungem la creierul din spatele acestor acţiuni. 

- Cred că Lisa ştie cine este, iar această informaţie demonstrează că ea face 
parte din tabăra adversă. 

- E un mister pe care încerc să îl dezleg. 

Nu-şi mai vorbiră pînă cînd se apropiară de East End. Tweed încetini, apoi 
deveni precaut. Văzu în oglinda retrovizoare că Butler şi Newman îl urmau 
îndeaproape. 

- În curând vom ajunge pe Cheiul Reefers, observă Paula. 

- Sînt curios de ce i se spune aşa. Poate pentru că e situat pe malul unui rîu. 

- Dar nu e aşa. Am întrebat-o pe Lisa despre asta cînd am condus-o la toaletă. 
La Ştreangul Spînzuratului e situat la cel puţin de jumătate de kilometru de Tamisa. Se 
pare că odinioară a fost un chei adevărat. Barje şi fregate de mici dimensiuni îl 
foloseau pentru descărcare. Ulterior, un agent imobiliar a avut ideea să îl desființeze 
ca să scoată bani. Aşadar, majoritatea depozitelor sînt acum birouri ocupate de 
companii care plătesc chirii extrem de mari. Cred că sîntem foarte aproape. 

Virară şi ajunseră pe strada care era piaţă în timpul zilei. Tweed văzu undeva, în 
depărtare, La Ştreangul Spînzuratului. Cineva agăţase de firmă un ştreang adevărat, 
care sugruma o figură grotescă. 

- Dacă în West Ennd a fost haos, aici e anarhie, spuse Paula pe un ton sumbru. 

Se părea că în zonă se aflau mult mai mulţi huligani decit cei pe care îi lăsaseră 
în urmă. Cînd piaţa era închisă, tarabele negustorilor erau strînse şi aliniate de-a 
lungul zidului. Acum fuseseră tiîrite în mijlocul străzii, aşezate una peste alta şi 
incendiate. Tweed opri în faţa barului La Ştreangul Spînzuratului. Coborîră din maşină 
chiar cînd Newman şi Butler parcau. 

Lisa ieşi din maşină şi veni în fugă la Tweed şi la Paula, arătîndu-le un om scund 

şi îndesat care ieşea din bar. Toate ferestrele fuseseră baricadate, iar Herb ţinea în 
mînă un par gros. 

- A fost iadul pe pămînt, spuse el, adresîndu-i-se lui Tweed. Au atacat atît femei, 
cît şi bărbaţi. 

Lisa plecă de lîngă ei. Un huligan bătea un om cu o bită. Se întoarse şi rînji cînd 
o văzu apropiindu-se. Lisa îşi încordă mîna şi îi aplică o lovitură de karate. El căzu la 
pămînt şi Lisa îi luă bita. O maşină de pompieri sosise deja, iar pompierii se pregăteau 
să stingă focurile aprinse de pe stradă, care ardeau ameninţător. Tweed observă un 
grup de indivizi care se adunase pe trotuarul opus, ascultind indicaţiile unui om 
corpolent şi înalt, îmbrăcat cu o cămaşă roz şi care agita un baston din lemn de 
palmier. 

Harry Butler văzu un pompier aplecat peste un hidrant, încercînd să monteze un 
furtun. Pompierul se chinuia să dea drumul la apă. Un bandit înarmat cu un cuţit îl 
surprinse pe la spate în timp ce pompierul îşi scotea casca. 

- Fereşte-te! strigă Butler, alergind spre el. 

Banditul îl lovi pe pompier cu bita pe care o avea în cealaltă mînă. Pompierul 
căzu la pămînt. Huliganul se întoarse spre Butler, care îi dădu un pumn. Banditul dădu 
drumul cuţitului, pierdu bita şi se clătină, ameţit de lovitură. Butler îl apucă de părul 
lung şi îl lovi cu capul de zid atît de puternic, încît i se păru că auzise cum îi crăpase 
craniul. 

Uitîndu-se înjur, Butler văzu o mulţime de borfaşi, împărţiţi în două grupuri, 
mişunînd pe stradă. Puțin mai jos, Mark, Newman şi Nield se luptau cu diferiţi 
adversari. Butler se aplecă şi verifică furtunul, care fusese legat la hidrant. Il ridică şi 
îşi folosi toată forţa pentru a roti valva. Apa ţişni din furtun. Butler îl ridică şi îndreptă 
jetul spre unul din grupurile care se apropia, apoi spre celălalt. jetul fu atît de puternic, 
încît îi trînti la pămînt e bătăuşi. 

Huligani înarmaţi cu cuțite îi atacau pe pompierii care încercau să coboare din 
maşini, împiedicîndu-i astfel să intervină. De îndată ce îşi termină treaba cu fiecare 
grup de atacatori pe care îl putea vedea, Butler îndreptă furtunul spre focurile care 
ardeau pe stradă. 

Paula îl urmărea de una singură pe omul corpolent în cămaşă roz. 
Comportamentul lui i se părea ciudat. Judecând după modul în care îşi ţinea bastonul 
cu ambele miîini, Paula trase concluzia că el coordona întreaga acţiune. Sau, cel puţin, 
observa îndeaproape eficacitatea operaţiunilor. Se uita în altă direcţie cînd Paula îl 
surprinse şi îi puse în spate revolverul ei automat Browning de calibru 32. 

- Aceasta este o armă, strigă ea pe un ton aspru. Dă-i drumul şi nu cumva să te 
întorci. 

Rotofeiul îşi aruncă bastonul. Îmbrîncită de un huligan, Paula îşi pierdu 
echilibrul. Ea se întoarse şi îl lovi pe huligan peste faţă cu ţeava pistolului. Acesta se 
dădu înapoi, alunecă de-a lungul peretelui şi căzu nemişcat. Cînd Paula reuşi în sfîrşit 
să se întoarcă pentru a se confrunta cu omul îmbrăcat cu cămaşa roz, acesta 
dispăruse cu desăvirşire, cu baston cu tot. 

Tweed alerga în spatele Lisei care îl urmărea pe Delgado. Haina ei de ploaie 
flutura în timp ce Delgado dispărea după un colţ. Pîndind-o de după colţ, acesta o 
atacă cu o bită, lovind-o uşor în dreptul tîmplei. Ea se clătină, apoi căzu. Delgado se 
întoarse şi ridică bita pentru a-i da o ultimă lovitură. Tweed apucă pistolul Beretta pe 
care Lisa îl ascunsese sub haina de ploaie. Il scoase şi îl îndreptă spre agresor. 
Delgado se răzgindi, apoi dispăru după colţ. Tweed privi în jur cu precauţie, exact la 
timp pentru a-l vedea pe uriaş dispărînd pe alee. El îşi îndreptă atenţia către Lisa. 

Pulsul îi bătea neregulat şi avea ochii închişi. Tweed o luă în braţe chiar în 
momentul cînd Newman îşi făcea apariţia. Acesta se uita uimit la Lisa, iar Tweed se 
răsti la el: 

- Trebuie să o ducem la clinică. Nu putem apela la ajutorul cuiva de aici. Aşadar, 
condu tu maşina mea, în cazul în care vom reuşi să ajungem vreodată la ea. 

Newman îşi făcu drum cu forţa pentru a ajunge la maşină. Deschise portiera din 
spate, iar Tweed o aşeză cu grijă pe Lisa pe banchetă, urcîndu-se şi el în spate şi 

ţinîndu-i capul în poală. Portiera fu închisă, iar Newman se urcă la volan. Maşina 
demară în trombă, în timp ce Newman claxona încontinuu. 

Aşteptau la clinică de o oră. Newman stătea pe un scaun de pe coridorul cu 
pereţi imaculat de albi. Tweed se plimba înainte şi înapoi, neputînd să stea locului. 

- De ce durează atît de mult? se revoltă Tweed. 

- Cred că trebuie să o supună unor investigaţii amănunțite, spuse Newman. Se află 
într-un salon privat? 

- Aici toate saloanele sînt private. Pe cine suni de pe mobilul ăla nenorocit? 

- Pe Harry, ca să îi spun unde sîntem. E în drum spre noi... Tăcu atunci cînd 
Butler îşi făcu apariţia, mergind grăbit pe coridor. Faţa acestuia era transpirată şi era 
evident faptul că telefonul lui Newman el îngrijorase. 

- Cum se simte? întrebă el. 

- Încă nu ştim. 

Medicul de gardă, doctorul Master, un prieten de-al lui Tweed, apăru pe coridor 
însoţit de o asistentă înaltă, cu faţă de cal şi care îi displăcu lui Tweed aproape 
instantaneu. Master îi privi pe cei trei cu o figură serioasă. 

- Tweed, am o problemă... 

- La naiba, cum se simte? Asta vrem să aflăm. 

- Bineînţeles. Are cel puţin o contuzie. Partea cea mai ciudată e că acum e 
conştientă şi e nerăbdătoare să te vadă. Vizita nu poate dura mai mult de cîteva 
minute. O, aceasta este sora Vandel, cea care va avea grijă de ea. 

- Domnule doctor, nu sînt de acord să o vadă cineva acum, spuse Vandel. 

- Mi-ai mai spus asta. Ce părere ai, Tweed? Vizita ta s-ar putea să o liniştească, 
asta în cazul în care încă mai e conştientă. 

- Vreau să o văd chiar acum, spuse Tweed pe un ton hotărît. Master îl conduse 
pe coridor şi deschise o uşă deasupra căreia se afla numărul 25. Camera era 
spațioasă, bine aerisită şi luminată. Lisa stătea întinsă în pat, cu ochii închişi, învelită 
cu cearşafuri şi cu o pătură. Partea dreaptă a capului îi era acoperită cu un pansament 
mare. Paloarea ei îl şocă pe Tweed. In mod obişnuit era îmbujorată, dar acum faţa îi 
era cenuşie. O parte din părul ei roşu fusese legat cu o panglică pentru a nu acoperi 
bandajul. 

- Vedeţi, spuse sora Vandel, iarăşi e inconştientă. Vizita aceasta nu are nici un 
sens. N 

Lisa îşi deschise ochii albaştri şi îl privi pe Tweed. Işi ridică o mînă fără vlagă, 
semn că dorea ca el să se apropie. Tweed, care îşi masca supărarea, îi zîmbi şi se 
aşeză pe un scaun de lîngă pat. 

- Te vei face bine, îi spuse el pe un ton-blînd. 

Ea îi zimbi, ridică din nou mîna slăbită în semn că ar vrea să o apuce de mînă. El 
o luă şi îi strânse uşor degetele. Ea îi răspunse făcînd acelaşi gest. Deschidea şi 
închidea gura, încercînd să îi spună ceva. 

- Nu trebuie să vorbească, ordonă Vandel de la celălalt capăt al patului. 

Tweed îi aruncă o privire rece, neprietenoasă. Paula cunoştea foarte bine 
această privire, pe care o vedea rareori, în momentele în care îşi exprima 
nemulţumirea faţă de erorile comise din prostie. Vandel se uită în altă parte, 
descumpănită. 

Tweed se apropie mai mult de Lisa. Ochii ei albaştri păreau a-i transmite că 
dorea neapărat să-i spună ceva. Deschise din nou gura, iar el observă că ea încerca să 
vorbească clar. 

- Ham... Dan. Ea făcu un ultim efort... Four S... 

Lisa închise ochii, dînd drumul miinii lui Tweed. Acesta se ridică în picioare, iar 
Vandel se apropie de el pentru a-l grăbi să iasă afară din cameră. Tweed îi spuse lui 

Master să trimită factura la adresa din Park Crescent, după ce Lisa se va fi recuperat 
complet şi va părăsi clinica. Pe coridor, cînd Master se îndepărtase de ei, Tweed se 
întoarse spre Vandel. 

- Pacienta dumneavoastră este un martor important. Există un oarecare pericol 
ca vreo persoană să încerce să pătrundă aici şi să o atace. In consecinţă, voi face în 
aşa fel încît un gardian să se afle aici în permanenţă. 

- Noi nu permitem... 

- Vă rog, uitaţi-vă la asta! îşi scoase legitimaţia care îl prezenta drept 
directorul-adjunct al SIS, o deschise şi i-o vîri sub nas. Dacă veţi continua să obiectaţi, 
voi discuta cu doctorul Master. 

- Nu este necesar, spuse ea repede. 

- Harry, strigă Tweed pe coridor, adu-ţi scaunul aici! Vreau să stai în faţa acestei 
uşi şi să o protejezi pe Lisa de eventualii intruşi, îi spuse el lui Harry în timp ce acesta 
ajungea în dreptul lor şi îşi posta scaunul în dreptul uşii. Singurele persoane care pot 
intra sînt doctorul Master, sora Vandel şi orice altă înlocuitoare a acesteia, pe care ţi-o 
va prezenta în prealabil. 

- Mi-e destul de clar, spuse Harry, privind-o pe asistenta medicală cu o privire 
care nu spunea nimic. 

- Dacă îşi va reveni, izbucni Vandel, va trebui dusă într-un alt salon pentru o a 
doua radiografie. 

- Am înţeles, dar domnul Butler o va însoţi. Un membru al echipei mele îl va 
înlocui pe domnul Butler peste cîteva ore. Voi alcătui un program de gardă. Intre timp, 
domnului Butler s-ar putea să îi fie foame şi sete. 

- Mi-ar ajunge o cană mare cu ceai cu mult zahăr şi cu un strop de lapte - şi un 
sendviş cu şuncă, dacă aveţi, îi spuse Harry. 

- Această instituţie nu este hotel pentru vizitatori, îi răspunse Vandel. 

- Atunci voi discuta cu doctorul Master. 

- Ei, bine, o să văd ce pot face... 

Sora dispăru pe coridor în grabă. Harry îşi desfăcu fermoarul de la geacă şi îi 
arătă lui Tweed tocul revolverului său. 

- Nici o persoană în afară de cele pe care le-ai pomenit nu se va apropia de ea. 
Acest Vandal e căpcăunul clinicii. Intotdeauna există şi un astfel de personaj. 

- Vandel, spuse Tweed. 

- Mie mi se pare că Vandal i se potriveşte mai bine, îi răspunse Tweed. 

- O să îl trimit pe Pete Nield să te înlocuiască de îndată ce voi putea, îl asigură 
Tweed pe Butler. 

- Nu e nici o grabă... 

In drum spre ieşire, Tweed îl mai văzu o dată pe Master. Se opri şi îi mulţumi 
doctorului pentru ceea ce făcea: 

- M-a deranjat un singur lucru. Sora Vandel a spus la un moment dat: „Dacă îşi 
va reveni". Cred că a vrut să mă sperie pur şi simplu. 

- Niciodată nu poţi fi sigur, dar sînt convins că exprimarea corectă ar fi trebuit 
să fie: „Cînd îşi va reveni", spuse el iritat. Voi sta un pic de vorbă cu Vandel. Vom avea 
mare grijă de pacientă... 

Afară, Tweed îl găsi pe Nield în parcare, la volanul maşinii lui. El începu să se 
explice în timp ce Tweed lua loc în dreapta lui. 

- M-am hotărît să rămîn în maşină. Era puţin probabil ca huliganii aceia să 
ajungă tocmai în această zonă, dar am vrut să mă asigur. Cum se simte Lisa? se 
interesă el, în timp ce plecau. 

- Pot să spun că e epuizată şi că are nevoie de linişte şi de odihnă. Nu cred că 
arăta prea bine nici cînd am plecat din Park Crescent. 

El îşi scoase carneţelul şi notă: „Ham... Dan... Four S", apoi îi arătă pagina lui 
Newman. 

- Are vreun sens? Lisa vorbea cu dificultate, dar a reuşit să îmi comunice asta. 

- Nu înţeleg nimic. E important? 

- Lisa a crezut că este, de vreme ce a făcut efortul de a-mi spune asta. 

- Poate că nu ai auzit bine. Avînd în vedere starea în care se afla, e posibil să fi 
fost destul de confuză. 

- Nu cred că era. Asta ar putea fi dezlegarea misterului acestor evenimente 
ciudate care au avut loc peste tot în lume. 

- Am auzit la radio că aceleaşi lucruri s-au petrecut şi la Paris, Berlin şi 
Bruxelles. Huliganii acţionează şi în străinătate. 

- Tocmai mi-am dat seama, spuse Tweed, că aceste trei oraşe se numără printre 
cele pe care le-a vizitat de curând Lordul Barford. Asta în cazul în care putem să ne 
încredem în ceea ce i-a spus Aubrey Barford Paulei într-un moment de beţie. Şi cred că 
putem face asta. 

Marler plecase cu maşina spre Dorset şi îşi vizitase cunoştinţa, un fost director 
al unei companii de securitate, care locuia în Abbotsbury, la nord-vest de Weymouth. 
El îi sugerase cunoștinței lui să îl însoţească, dar directorul îi spusese cu regret că nu 
mai era în formă pentru a face aşa ceva. 

- lar acei nenorociţi pe care i-am văzut venind cu feribotul azi-noapte aveau cele 
mai amenințătoare figuri pe care le-am văzut vreodată... 

Aşadar, timp de cîteva ore, Marler şofase singur. leşise de pe şoseaua care 
mergea în paralel cu Chesil Beach, şi o luase pe un drum abrupt. Rămăsese în maşina 
pe care o parcase în spatele unor tufişuri. lnălţimea la care se afla îi oferea o 
panoramă clară a canalului de la est de Weymouth, a regiunii Chesil şi a părţii de vest, 
spre Bridport. Ochelarii pentru vedere nocturnă îi atîrnau la git. 

Chesil Beach oferea o privelişte unică. In loc de nisip, nouă kilometri şi ceva 
acoperite cu pietricele se întindeau de la Weymouth spre vest. Marler cunoştea zona şi 
ştia că în apropiere de Weymouth „pietricelele" se transformau în bolovani de mici 
dimensiuni, care se micşorau treptat pe măsură ce malul se întindea spre vest, unde, 
din nou, redeveneau pietricele. Ştia, de asemenea, că pescarii care se întorceau la 
țărm cînd era ceaţă îşi dădeau seama de locul unde se aflau în funcţie de mărimea 
pietricelelor. Noaptea se lăsase de cîteva ore, iar aerul de afară era deosebit de rece. 
El se afla suficient de departe de Chesil, aşa că putea ţine în funcţiune instalaţia de 
încălzire a maşinii. Marler mîncase sendvişurile pe care le cumpărase de la o cafenea 
de pe marginea şoselei şi băuse din cînd în cînd apă minerală dintr-o sticluţă. 

Marler, cel mai bun lunetist din vestul Europei, fusese înzestrat cu o răbdare 
infinită. Era ora zece, iar afară era întuneric beznă, cînd văzu pe mare un punct 
luminos, la est de Weymouth. El îşi focaliză ochelarii şi văzu o bărcuţă de pescuit, 
cuprinsă de flăcări. Nu era nici urmă de echipaj. 

„Momeala, îşi spuse el. Trebuie să ţină paza de coastă departe de această zonă. 
Tocmai ajung, iar cineva este o persoană extrem de bine organizată." 

Cîteva minute mai tîrziu, Marler înjură. Tocmai observase o ambarcaţiune destul 
de mare, plină pînă la refuz cu oameni, care se îndrepta spre capătul plajei Chesil, 
spre un loc din apropiere de aşa-numita Crescătorie de Lebede. Apoi, văzu ceața 
ridicîndu-se din mare, camuflînd astfel ambarcaţiunea. Aşteptă în continuare. Citeva 
minute mai tîrziu, un autobuz turistic vechi, pe care tatăl lui l-ar fi numit „caretă cu 
motor", apăru dinspre Bridport. Autobuzul se opri, făcu o întoarcere din trei mişcări şi 
se întoarse în direcţia din care venea. Şoferul vehiculului parcase în apropierea unui 
loc unde Marler presupuse că acostează ambarcaţiunea. Autobuzul purta inscripţia 
Topsy Tours. Ceaţa învălui autobuzul. 

Marler deschise geamul şi îşi scoase mîna afară. Cîteva minute mai tîrziu simţi 
briza. Închise geamul, se ridică în capul oaselor, ţinînd ochelarii în mînă. Ceaţa se 
risipise. Autobuzul îi apăru din nou în faţa ochilor, precum şi ambarcaţiunea a cărei 
proră se afla în apropiere de Chesil. El îşi concentra privirile asupra acesteia. 

Un bărbat solid, încălţat cu cizme de pescar şi purtînd o haină de ploaie şi o 

pălărie impermeabilă veni la mal, se aplecă şi luă o pietricică în mînă. Marler nu reuşi 
să identifice obiectul pe care acesta îl ţinea în cealaltă mînă. Apoi, bărbatul urcă malul 
abrupt şi văzu autobuzul. Se întoarse spre ambarcaţiune, duse o portavoce în dreptul 
gurii şi dădu cîteva instrucţiuni pe cel mai jos ton cu putinţă. 

Marler nu auzise ceea ce spusese bărbatul, însă văzu cum acesta îi ajuta pe 
oameni să coboare din barcă, apucîndu-i de braţ şi aruncîndu-i spre malul în spatele 
căruia se afla autobuzul. Marler le studie feţele ciudate şi îi dădu dreptate cunoștinței 
sale, admiţind că acea adunătură era formată numai din răufăcători. 

Majoritatea acestora păreau a fi străini, provenind din Balcani. Lucrul care îl 
impresiona - şi îl îngrijora - pe Marler fu disciplina cu care se aliniaseră unul în spatele 
celuilalt şi se îndreptaseră spre autobuz, cărîndu-şi genţile voluminoase. Marler îşi 
scoase telefonul mobil şi formă numărul sediului de poliţie din Dorchester, număr pe 
care îl memorase dintr-o carte de telefon dintr-o cabină telefonică izolată. 

- Aţi sunat la poliţie, spuse o voce plictisită. 

- Vă anunţ că o bandă de refugiaţi a fost adusă la țărm ilegal în dreptul 
Crescătoriei de Lebede, la capătul plajei Chesil. Trimiteţi o patrulă... 

- Puteţi să îmi daţi datele dumneavoastră personale, domnule? întrebă vocea 
plictisită. 

- li veţi pierde dacă nu vă mişcaţi repede. Vă rog să îmi daţi la telefon un 
superior. 

- Aşteptaţi un minut, domnule. Poate că sergentul va dori să... 

- li veţi pierde, se enervă Marler, dar la capătul celălalt nu mai era nimeni. 

El aşteptă, privind cum întreaga coloană de oameni părăsea ambarcaţiunea şi 
se urca în autobuz. Numără douăzeci de oameni. Odată aflaţi în mijlocul de transport, 
autobuzul se îndreptă spre Bridport. Marler văzu că bărbatul solid încă mai aştepta la 
capătul plajei. Un al doilea autobuz apăru, făcu aceeaşi întoarcere şi parcă astfel încît 
să se afle cu faţa spre Bridport. Ceaţa se ridică de pe mare, iar Marler auzi zgomot 
înăbuşit de motoare. Două şalupe mari, pline cu oameni, se apropiau de ţărmul unde 
omul semnalizase de două ori cu o lanternă. 

- Pot să vă ajut cu ceva, domnule? Sergent Haskins la telefon. Care este 
problema? 

- Problema este că în acest moment un grup mare de refugiaţi ilegali este adus 
la țărm, în dreptul Crescătoriei de Lebede, la capătul plajei Chesil. Sînt luaţi de aici şi 
transportaţi spre Bridport, în autobuze turistice vechi, cu inscripţia Topsy Tours. 

- V-am auzit bine? Aţi spus „Topsy"? 

- Da. 

- Ce nume amuzant... 

- Pentru numele lui Dumnezeu, trimiteţi patrule de poliţie care să oprească 
autobuzele! Am spus că se află în drum spre Bridport... 

- Am auzit, domnule. Pot să vă întreb de unde anume vorbiţi? 

- Trimiteţi patrule de poliţie, altfel voi raporta această lipsă de cooperare şefului 
poliţiei... 

Marler suportase destul. Pasagerii bărcilor cu motor coboriseră cu o rapiditate 
uimitoare. Urcaseră deja pe mal, iar acum se aflau în cel de-al doilea autobuz. 
Bărbatul solid se întorsese pe ambarcaţiunea lui şi se îndreptă deja spre largul mării, 
unde, probabil, îl aştepta o navă mai mare, care urma să îl ridice la bordul ei. Apoi 
nava s-ar fi întors în punctul de plecare, de unde ar fi luat o altă şleahtă de borfaşi, pe 
care i-ar fi adus în Marea Britanie. 

Marler închise telefonul mobil, simțindu-se neputincios. Singurul lucru pe care îl 
putea face era să urmărească autobuzele. Se întoarse cu maşina pe drumul pe care 
venise şi care ducea spre Bridport, accelerând la maximum pentru a le ajunge din 
urmă. 

Cîteva minute mai tîrziu o maşină de poliţie se îndreptă spre el. Nu îi venea să 
creadă că poliţia reacţionase. Văzu girofarul maşinii şi i se făcu semn să încetinească. 
Marler redusese viteza cînd văzuse că maşina era o patrulă de poliţie, iar acum oprise. 
Maşina se întoarse pe contrasens şi parcă la cîţiva centimetri de maşina lui Marler. Un 

poliţist foarte tînăr coboră, iar Marler deschise geamul. 

- Ne cam grăbim, nu-i aşa, domnule? 

- Nu este o zonă urbană. 

Un al doilea poliţist, la fel de tînăr ca primul, sosi - un om destul de arogant, 
care avea expresia unui om conştient de importanţa statutului său. Ţinea ceva în mînă 
şi se aplecă pentru a-l privi pe Marler. 

- Aş dori să opriţi motorul. 

Marler făcu întocmai, apoi îşi încrucişa braţele şi încercă să afişeze o expresie 
indiferentă. 

- Aţi cam băut, nu-i aşa, domnule? 

- Da, asta. Numai asta. 

Marler se întinse după sticla cu apă minerală şi o ridică pentru ca polițistul 
arogant să o vadă mai bine. 

- Aţi avea ceva împotriva unui test cu fiola? Alternativa ar fi să ne însoţiţi la 
secţie. 

Marler inspiră adînc, îşi scoase mîna afară şi luă fiola. Suflă în ea cu toată 
puterea. Polițistul arogant luă fiola şi o studie. Aceasta nu înregistrase nimic. 

- Mulţumim, domnule. Puteţi pleca acum, după ce vom muta maşina. 

- Pot să vă sugerez, spuse Marler politicos, să luaţi legătura de urgenţă cu sediul 
din Dorchester? 

- Noapte bună, domnule... 

Cînd Marler sosi la Park Crescent era ora 3 dimineaţa. Nu-i venea să creadă ce 
repede zburase timpul. Era, de asemenea, surprins de faptul că toată lumea îl aştepta 
în biroul lui Tweed. Paula, Newman, Butler, Nield şi Mark beau cafea. Marler îi fu 
recunoscător Monicăi atunci cînd aceasta îi oferi şi lui o cană. 

- Ai făcut o treabă bună, începu Tweed. îţi mulţumesc că m-ai sunat de pe drum. 
Cred că poliţiştii de acolo ţi s-au părut extrem de necooperanţi. 

- Imi venea să îi strîng de git. 

- Nu-ţi face probleme. De îndată ce am terminat de vorbit cu tine, l-am sunat pe 
Roy Buchanan, de la Scotland Yard, şi i-am transmis toate informaţiile. El l-a sunat pe 
şeful poliţiei de acolo, iar apoi m-a mai sunat o dată. Au trimis un elicopter care să 
cerceteze zona despre care mi-ai vorbit în căutarea celor două autobuze. 

- Mă îndoiesc că le vor găsi. De la Bridport ar fi putut să o ia pe trei sau patru 
drumuri diferite. 

- Sînt de acord. Dacă poţi să mă asculţi, îţi voi povesti ce s-a întîmplat aici în 
timp ce tu te aflai la Chesil... 

Marler îl ascultă, ca de obicei, sprijinit de perete. După ce termină de băut 
cafeaua, îşi aprinse o ţigară. 

- Tărăşenia asta se transformă într-o conflagrație internaţională. Se întîmplă în 
toată Europa, iar acum a început şi în Statele Unite. 

- Ne-am uitat un pic la televizor, interveni Monica. Imaginile au fost 
înspăimîntătoare, iar Washingtonul e de părere că mai există şi alte oraşe-ţintă. Acum 
încearcă să afle care sînt acestea. 

- L-am chemat pe Keith Kent şi trebuie să sosească dintr-un moment în altul, îi 
spuse Tweed. ţi mai aduci aminte de Keith, care e expert în analiza transferurilor de 
sume mari de bani, de obicei ţinute secrete. Mi-a venit la un moment dat ideea că 
toată această operaţiune este finanțată de o avere imensă. Borfaşilor le place să fie 
plătiţi pentru treaba murdară pe care o fac. Nu luaţi în seamă sloganurile de genul: 
„Jos capitalismu”. Apoi ar mai fi problema transportului lor pe distanţe mari. Ceea ce 
ne-a povestit Marler demonstrează că acest lucru deja se întîmplă. Aşadar, cine 
plăteşte toate aceste sume imense? Şi de ce? 

Telefonul sună. Monica îi transmise lui Tweed că sosise Keith Kent şi că o rugase 
să îl lase să urce imediat. 

- Săracul de el! comentă Mark. E miezul nopţii. 

- E o pasăre de noapte, spuse Tweed. Lucrează cel mai bine la ore târzii... 

Keith Kent intră. Era de statură mijlocie, subţire! şi îmbrăcat cu un costum de 

bună calitate. Kent avea în jur de treizeci de ani, era ras, avea un păr des, închis la 
culoare şi ochi cenuşii, care fixau persoana cu care stătea de vorbă. Tweed i-l prezentă 
lui Mark, iar apoi îl întrebă cine ar fi putut finanța operaţiunea. 

- Cred că ar putea fi vorba de Zurcher Kredit Bank, îi răspunse Kent, aşezîndu-se 
picior peste picior. 

- Poftim? întrebă Tweed, surprins. Dar asta-i o bancă elveţiană... A fost. 
Mulţumesc, Monica, îi spuse el în timp ce aceasta îi întindea o ceaşcă cu cafea. Voi 
avea nevoie de asta. Intîmplarea face ca eu să fi petrecut o groază de timp observînd 
această bancă. Am să vă spun o poveste ciudată. 

In jurul anului 1790, Mayer Amschel Rothschild punea bazele activităţii bancare 
prin ceea ce avea să devină un adevărat colos financiar în Frankfurt Judengasse. 

Judengasse era ghetoul în care erau sechestraţi evreii şi locul de unde aceştia 
operau. Acum îşi face apariţia în acest ghetou Salomon Frankenheim, în plină 
adolescenţă. Deşi nu era evreu, el a studiat preceptele mozaice, ritualurile şi stilul 
evreiesc de viaţă. Apoi, el a apelat la Mayer pentru o slujbă. Mayer l-a pus să treacă 
prin toate etapele, a realizat că Frankenheim e un geniu în domeniul matematicii, apoi 
l-a cooptat. Frankenheim a învăţat fiecare şiretlic al lui Rothschild în ceea ce priveşte 
arta comerţului. Nu împlinise vîrsta de treizeci de ani atunci cînd l-a părăsit pe 
Rothschild, a evadat din Judengasse şi a iniţiat ceea ce avea să devină Dinastia 
Frankenheim la Paris. 

Timpul s-a scurs. Frankenheim s-a căsătorit şi a avut trei fii. După moartea 
tatălului lor, aceştia conduceau băncile Frankenheim de la Paris, Viena şi Roma, care 
prosperau. 

Timpul a trecut şi la conducerea băncilor s-au succedat mai multe generaţii, 
pînă în anul 1925. Toţi membrii familiei Frankenheim erau longevivi, dar, pînă la acel 
moment, Joseph, capul dinastiei, nu avea urmaşi. Aşadar, cine avea să preia 
conducerea acestei organizaţii pline de succes, deosebit de puternice şi extrem de 
secretoasă? 

După atît de multe generaţii, istoria s-a repetat. Joseph a adoptat un fiu, ale 
cărui nume şi origine nu au fost înregistrate, şi care, mai tîrziu, s-a dovedit a fi un 
geniu matematic, la fel ca fondatorul băncii, Salomon. Cînd acesta a împlinit vîrsta 
potrivită, deşi era încă tînăr, a aplicat strategiile care făcuseră familia Frankenheim 
atit de bogată. 

Recent, el a obţinut controlul asupra Zurcher Kredit Bank şi şi-a schimbat 
numele de Frankenheim. Dinastia cunoscută pentru atita timp drept Dinastia 
Frankenheim a devenit acum Zurcher Kredit. Actualul conducător al acesteia era 
cunoscut numai de cîţiva sub numele de „Rinocerul”. 

- Aţi avut cam multe de reţinut, spuse Keith Kent şi mai primi de la Monica o 
ceaşcă cu cafea pentru care îi mulţumi. 

- De ce tocmai „Rinocerul”? întrebă Tweed. 

- Deoarece unuia dintre Frankenheim-ii bătrîni îi plăcea să participe la safari în 
Africa. In cursul unei călătorii, acesta a împuşcat un rinocer. Drept urmare, simbolul 
băncilor Frankenheim a devenit capul unui rinocer, fiecare filială a băncilor avînd o 
plăcuţă gravată cu acest simbol. 

- Nu înţeleg, obiectă Tweed. Dar cum a putut să preia o bancă elveţiană? 
Elveţienii sînt foarte clari în privinţa faptului că nici una dintre băncile lor nu poate fi 
controlată decit de către un cetăţean elveţian. 

- A fost inteligent. El i-a convins pe directorii lui Zurcher Kredit să investească 
sume din ce în ce mai mari în proprietăţi valoroase din afara Elveţiei. Aceştia nu au 
realizat că el îşi folosea avocaţii pentru a plasa proprietăţile în cadrul unor companii pe 
care le controla în afara Elveţiei. Atunci cînd a acumulat optzeci la sută din capital, el a 
început să vîndă proprietăţile cu profit, iar apoi a reasamblat Zurcher Kredit pentru a 
înlocui băncile Frankenheim din Hamburg, Paris, Viena, Roma, Berlin şi Bruxelles. El 
are filiale şi în alte oraşe importante. 

- Cum au reacţionat elveţienii? întrebă Tweed. 

- A fost deosebit de generos cu foştii directori ai lui Zurcher Kredit Bank. l-a 

făcut pe toţi milionari. Care a fost rezultatul? Directorii au folosit procentul de douăzeci 
la sută pe care îl mai deţineau pentru a achiziţiona alte proprietăţi în străinătate, 
proprietăţi care le-au fost indicate de către Rinocer. Aceasta l-a făcut să se încadreze 
în prevederile legii bancare 
elveţiene. Proprietăţile au fost vindute la timpul potrivit, iar fondurile care au rezultat 
au revenit băncii Zurcher Kredit, care acum este controlată în exclusivitate de Rinocer. 
Toate acestea mi-au trezit curiozitatea, spuse Tweed. Aş dori să aflu cine este , unde 
locuieşte şi ce naţionalitate are. 

- Nu ştiu şi nu pot afla. 

Telefonul sună. Monica se arătă surprinsă cînd îl anunţă pe Tweed că era căutat. 

- Este un oarecare domn Rondel. 

- Tweed la telefon. Nu cred că vă cunosc... 

- Nu mă cunoaşteţi. Nu încă. Vocea era caldă, veselă: 

- Putem vorbi în siguranţă? 

- Da. 

- Deocamdată îmi fac temele. Ştiu destul de multe despre dumneavoastră. Nu 
mă refer la aparențele pe care le perpetuaţi - în special slujba de agent de asigurări 
pentru o companie specializată în asigurarea oamenilor bogaţi în eventualitatea că 
aceştia ar fi răpiți. Sînteţi directorul-adjunct al SIS. 

- Dacă spuneţi dumneavoastră. 

- Domnule Tweed, aş dori să ne întîlnim unde vă convine - cu condiţia să fie pe 
Continent - şi cînd vă convine. 

- Înainte să fiu de acord cu propunerea dumneavoastră, trebuie să ştiu subiectul 
pe care doriţi să îl discutăm. 

- Bineînţeles. 

Interlocutorul lui Tweed chicoti: 

- Acum înţeleg motivul pentru care aveţi poziţia pe care o aveţi. Subiectul are 
legătură cu măsurile pe care le putem lua pentru a preveni colapsul Vestului. Mă refer 
la incidentele recente, care au dorit să dezechilibreze sistemul actual. Vreau să aflu 
cine le organizează, cine dă o mulţime de bani pentru a finanța această operaţiune 
extrem de periculoasă pentru stilul nostru de viaţă. 

- Puteţi să îmi lăsaţi un număr de telefon unde să vă contactez? 

- Ah! rise persoana de la capătul firului. Problema este că eu călătoresc mult. 
Uneori nici eu nu ştiu unde mă voi afla a doua zi! Pot să vă mai sun? 

- Chiar vă rog. Şi vă mulţumesc pentru că m-aţi contactat... 

Tweed puse jos receptorul şi se uită la Keith Kent, care era la a treia ceaşcă cu 

cafea. 

- Ai auzit vreodată de o persoană numită Rondel? 

- Nu. 

- Chiar el a fost la telefon? întrebă Paula. 

- Da. 

- Cum ţi s-a părut? 

- Capabil, isteţ, cu simţul umorului, foarte plăcut. Aş zice că are o personalitate 
foarte puternică. 

Tweed se uită din nou la Kent: 

- Imi povesteai despre Rinocer. Cum acţionează? 

- Cu o discreţie totală. Locuieşte undeva, într-un loc retras - nu se ştie exact 
unde. 

- Vrei să spui că e un fel de Howard Hughes, milionarul american care stătea 
încuiat şi păzit de lumea din afară. E călugăr? 

- Dimpotrivă. Călătoreşte destul de mult. întotdeauna foloseşte un pseudonim - 
altul de fiecare dată. Foloseşte zborurile comerciale, mai mult. Uneori călătoreşte la 
clasa intermediară, alteori la cea economică. Niciodată nu merge cu clasa întîi. Pînă 
acum atit am reuşit să aflu despre obiceiurile lui şi nimic mai mult. 

- Este un individ cinstit? Te-am întrebat cum acţionează. 

- Acţionează exact cum făceau cei din familia Frankenheim pe vremuri şi la fel 

ca Rothschild. Rareori acordă un împrumut. Foarte mulţi oameni bogaţi au încredere în 
banca lui. Ei depun acolo sume importante de bani deoarece ştiu că e sigură. El 
percepe un comision destul de ridicat, dar lor nu le pasă. Plătesc pentru liniştea lor 
sufletească. E cinstit? Este bancherul cel mai de încredere din lume. Din această cauză 
mă nelămureşte ce am aflat. 

- Ce anume? 

- Sume uriaşe de bani „spălaţi", proveniţi din surse necunoscute, trec prin 
Zurcher Kredit. Nu pot să cred aşa ceva, dar e adevărat. Dar nu mi se pare în 
concordanţă cu descrierea pe care i-ai făcut-o lui. 

- E împotriva tuturor principiilor lui. Situaţia este mascată de calcule contabile 
deştepte. M-am împiedicat de ele. Asta e tot ce ştiu. 

- Dar despre finanţarea acestor incidente violente ce poţi să îmi spui? 

- Nu te pot ajuta. Mă voi interesa în continuare. 

- Incă o întrebare. Cît valorează Zurcher Kredit? 

- Optzeci de miliarde de dolari. Mai mult decît Microsoft... 

„Domnul Bleu", după cum era cunoscut în cadrul unui cerc restrîns al Securităţii 
din Franţa, persoana deja responsabilă pentru asasinarea lui Jason Schultz la 
Washington şi cea a lui Jeremy Mordaunt la Alfriston, se învîrtea pe lîngă motocicleta 
parcată în apropiere de Palatul Elysee, la Paris, dînd impresia că şi-o repară. 

Inalt şi suplu, dar bine făcut, bărbatul era îmbrăcat cu o pereche de pantaloni, 
cu o geacă din piele şi purta casca de motociclist. Se uita din cînd în cînd la ieşirea 
Palatului Elysee, reşedinţa preşedintelui francez. 

Aştepta să apară Louis Lospin, secretarul-şef al prim-ministrului şi cel mai 
important dintre consilieri. Un francez se îndreptă spre el. După toate aparențele, era 
un mecanic de profesie. Acesta se opri lîngă motociclist şi se oferi să îl ajute: 

- Merde! îi răspunse acesta în franceză. 

Mecanicul ridică din umeri, apoi îşi continuă plimbarea. Unii oameni pur şi 
simplu nu doreau să fie ajutaţi. După ce acesta plecă, domnul Bleu văzu o maşină 
ieşind din curtea palatului şi îşi notă numărul de înmatriculare al acesteia. Era maşina 
lui Louis Lospin. Bleu îşi trase vizorul, se urcă pe motocicletă, iar aceasta porni de 
îndată ce răsuci cheia în contact. Incepu să urmărească maşina, păstrînd distanţa între 
el şi aceasta. 

Maşina lui Lospin urmă acelaşi traseu pe care îl făcuse şi în ziua precedentă. 
Cînd opri în cele din urmă în faţa unui bloc din districtul Neuilly, motociclistul se opri şi 
el, parcă lîngă trotuar şi începu să privească. 

Avea în mîna stîngă un cronometru. Dorea să ştie exact cît timp îi lua lui Lospin 
să coboare din maşină şi să urce scările spre intrarea principală. Remarcă, de 
asemenea, că şoferul care îl adusese plecase repede, aşa cum o mai făcuse şi în alte 
dăţi. Lospin tocmai îşi scotea cheia pentru a deschide uşa de la intrare, cînd maşina 
dispăru în mare viteză după colţ, la fel cum se întîmplase şi în ziua precedentă. 

Domnul Bleu era deosebit de meticulos în ceea ce privea pregătirile, urmărindu- 
şi ţinta zi de zi, pentru a-i afla programul şi obiceiurile. După ce descoperea aceste 
lucruri, cronometra durata acţiunilor şi stabilea o cale de scăpare, se hotăra să îşi 
abordeze victima, îşi ducea la îndeplinire misiunea în cel mai scurt timp posibil, iar 
apoi dispărea. 

Bleu nu ştia că în sediul Interpolului, situat într-o clădire bine păzită dintr-un 
oraş aflat la mare distanţă de Paris, exista un dosar cu numele lui. In biroul lui 
înghesuit din acea clădire, Pierre Marin examina o copie a acestui dosar. Ambasadele 
Franţei de la Washington şi Londra transmiseseră telegrafic Interpolului informaţii 
despre acest personaj. 

De ce? Pentru că francezii se îngrijorează în permanenţă. Ei nu ştiau cu siguranţă că 

există legături între Schultz şi Mordaunt, dar presupuneau asta. Marin citise dosarul cu 
atenţie de trei ori, deşi acesta conţinea destul de puţine ddate. Tweed l-ar fi apreciat 
pe Marin. 

In cele din urmă, Marin trase concluzia că acea persoană nu putea fi interesată 
nici de el, şi nici de ţara lui. Serviciile de securitate franceze erau mult prea vigilente. 
Germania ar fi fost următoarea ţintă probabilă. El notă ceva în franceză pe ultima 
pagină a dosarului. „Nu e pentru noi, s-ar putea să fie pentru voi." Apoi, îi spuse unei 
secretare să îi trimită o copie a dosarului lui Otto Kuhlmann, şeful Poliţiei Federale din 
Germania. Kuhlmann, un om isteţ, citi dosarul o singură dată, citi şi ceea ce notase 
Marin pe ultima pagină. Luă un stilou şi adăugă un cuvint în dreptul remarcei. 
Dummkopf, cuvînt care înseamnă 
„timpit" în germană. 


În aceeaşi zi, la Park Crescent, Tweed primi un telefon din partea unui vechi 
prieten şi partener, agentul Roy Buchanan. Uneori erau de acord, alteori dimpotrivă, 
însă Buchanan era, poate, cel mai eficient detectiv din Marea Britanie. 

- Vino acum dacă vrei, îi propuse Tweed. 

- Eu sînt cel care bate la uşă. Trebuie să îţi arăt ceva. Peste un sfert de oră, intră 
în biroul lui Tweed ţinînd în mînă un plic mare din carton. Buchanan avea înjur de 
patruzeci de ani, era înalt, tras la faţă şi slab. Părul şi mustaţa lui erau şaten-închis. 
Ochii săi iscoditori cercetară camera şi persoanele aflate acolo, pe care le cunoştea - 
Monica, Paula care se afla la biroul ei, Newman care se aşezase pe un fotoliu şi Marler, 
care stătea sprijinit de un perete. 

- L-am lăsat jos pe sergentul Warden, spuse el. 

Tweed îl invită să ia loc, iar Monica ieşi pentru a-i aduce o cafea. Prima impresie 
pe care o lăsa Buchanan era de om calm, relaxat, iar greşeala de a-l considera aşa o 
făcuseră mulţi răufăcători. 

- Are legătură cu incidentele acelea violente? îl întrebă Tweed. 

- Şi da, şi nu. Mi-ar plăcea să îmi relatezi ce ai văzut. Unul dintre oamenii mei te- 
a văzut pe Cheiul Reefers şi te-a recunoscut. 

- Nu am văzut nici un poliţist în uniformă pînă aproape de sfîrşit, îi spuse 
Newman pe un ton iritat. 

- Asta din cauză că am luat o decizie mai puţin ortodoxă. Am trimis echipe 
îmbrăcate civil ca să nu devină ţinte. Au arestat douăzeci de nemernici. 

- Deşteaptă mişcare, spuse Tweed. Ceea ce am văzut... 

EI îi povesti lui Buchanan totul pe scurt. Buchanan nota în carneţelul lui. Tocmai 
îşi lăsase deoparte notițele - iar Tweed nu făcuse nici o referire la Lisa - cînd Monica îi 
aduse cafeaua. El bău jumătate de ceaşcă, apoi începu să le pună întrebări: 

- Aveţi vreo idee cine ar putea să se afle în spatele lor? Aici? In Europa? în 
Statele Unite? Ce păcat că nu avem un informator american. 

Mark Wendover iarăşi nu se prezentase la întîlnire. Nici măcar nu îl contactase 
pe Tweed, care începuse să se deprindă cu independenţa americanului. Clătină din 
cap în timp ce răspundea la întrebări. 

- Nu am nici cea mai vagă idee. Investighez potenţialele surse de finanţare. 

- Bună idee, foarte bună. Trecînd la un alt subiect aţi auzit vreodată de un 
individ pe nume Blue? 

- Da, spuse Marler. Ce ştii despre el? 

- Nu îi cunosc decît numele. Unul dintre oamenii mei care lucrează sub 
acoperire a auzit o aluzie referitoare la el într-un club de noapte de mina a doua. 
Aluzia a fost făcută de o persoană care ştie lucruri pe care nu le ştie nimeni altcineva. 
Am întrebat pur şi simplu pentru că m-a mirat numele lui. îl privi pe Marler. Acum e 
rîndul tău. 

- Blue, începu Marler, constituie cel mai ciudat caz pe care l-am investigat 
vreodată. Se zvoneşte - şi nu sînt doar vorbe goale - că ar fi un asasin de primă mînă. 
Partea cea mai ciudată este că nu poate fi angajat, indiferent de sumele care i se oferă 

în schimbul eliminării unor persoane. El îşi alege singur ţintele. Asta chiar este ciudat! 

- Aşadar, nu ştim nimic, comentă Buchanan. Acum să trecem la următorul 
subiect, la cazul de omucidere din acest oraş. Evenimentul a avut loc într-un 
apartament de pe Ebury Street. Mă aflam prin apropiere, deci am mers şi am 
intervievat-o pe proprietăreasa care închiriase apartamentul. Victima, Helga Trent, a 
fost împuşcată de la fereastra blocului de vizavi. Cîinele ei a fost împuşcat, de 
asemenea. 

- Mi se pare ciudat, spuse Tweed repede. 

- Am aici... Buchanan luă o foaie din plicul pe care îl adusese şi i-o întinse lui 
Tweed: Acesta este portretul-robot pe care unul dintre artiştii noştri l-a desenat ţinînd 
cont de descrierea pe care i-a făcut-o proprietăreasa surorii pe care o vizita Helga. 
Sora care închiriase apartamentul a dispărut. 

Tweed se uită la desen fără a schiţa nici un gest. Era portretul unei femei cu păr 
lung, de culoare roşcată, care semăna destul de mult cu Lisa. 

Tweed se ridică în picioare. Se îndreptă către Newman şi Paula, cu spatele la 
Buchanan. Le făcu semn, încruntîndu-se. Paula se uită la schiţă, apoi dădu din cap. 

- Nu te pot ajuta. 

Tweed îi arătă portretul lui Newman, care îl studie pe îndelete, apoi i-l înapoie 
lui Tweed. 

- Arată bine. Mi-ar fi plăcut să o cunosc. 

- Oricum, nu speram că m-aţi putea ajuta prea mult, spuse Buchanan în timp ce 
punea schiţa la loc, în plic. Dar voi cunoaşteţi diverse persoane. 

- Aşa e, recunoscu Tweed. Poate vrei să micşorezi potretul-robot, să ne încapă 
în buzunare - poate o vedem prin oraş. 

- O să fac trei copii: una pentru tine, una pentru Paula şi una pentru Newman. 

- Înainte să pleci... interveni Marler în timp ce Buchanan se ridica în picioare. Ai 
primit veşti de la Dorset? 

- Ştiam eu că ar mai fi fost ceva de spus. Buchanan se aşeză din nou. 

- Şeful de acolo a ordonat ca zona să fie survolată de un elicopter toată 
noaptea. Au schimbat echipajul la intervale regulate, iar elicopterul a zburat pînă 
dimineaţa. Nu a observat nimic suspect. Nu a văzut nici urmă din grupurile pe care le- 
a descris Tweed după spusele tale. Nu a văzut nici cele două autocare, deşi acestea ar 
fi putut fi ascunse în hambare vechi. 

- Oare acest Blue ar fi putut-o omori pe Helga Trent? întrebă Marler. 

- E un caz foarte ciudat, spuse Buchanan. Proprietăreasa spune că Helga era 
mai în vîrstă decit sora ei, dar că şi ea avea părul lung şi roşcat şi semăna puţin cu 
aceasta. Cadavrul se afla în faţa unei ferestre cu draperii grele. In geam au fost 
descoperite două găuri făcute de gloanţe - unul pentru Helga, celălalt pentru cîine. Mi- 
a trecut prin minte posibilitatea ca asasinul să fi greşit ţinta - poate că el o urmărea pe 
sora Helgăi şi a luat-o pe Helga drept aceasta cînd a văzut-o în spatele draperiilor şi cu 
lumina aprinsă în spatele ei. 

- Poţi să aduci vreun argument în sprijinul acestei teorii? întrebă Tweed. 

- Sora mai tînără a dispărut fără urmă şi nu a încercat să anunţe Poliţia. Trebuie 
să vă spun că proprietăreasa a declarat că surorile nu se înțelegeau prea bine. Helga 
încerca să îşi domine sora mai mică, iar proprietăreasa a auzit discuţii aprinse. 
Trebuie să plec acum... 

Monica îi deschise uşa şi se uită în jos, pe casa scărilor. Sergentul Warden şedea 
nemişcat pe un scaun aflat în faţa lui George, gardianul. Ca de obicei, Warden arăta ca 
un indian de lemn. 

Cînd Monica reveni în cameră, Paula îşi mutase scaunul în faţa lui Tweed. Se 
aşeză. 

- M-a şocat, spuse ea. Femeia din portretul-robot semăna perfect cu Lisa. 

- Aproape, spuse el. Vă felicit pe tine şi pe Bob pentru modul în care aţi 
reacţionat. 

- Lisa nu trebuie să fie deranjată de poliţie atita timp cît nu se simte bine, 
sugeră Newman. 

- Asta vine mai întîi de toate. Este lucrul cel mai important. Dar cred, de 
asemenea, că ea joacă un rol-cheie în criza care e pe punctul de a începe. Cred că 
teoria lui Buchanan e bună. Lisa era ţinta asasinului. Trebuie să o păzim zi şi noapte. 

- Harry tocmai a plecat la clinică pentru a-l schimba pe Nield, îi spuse Newman. 
Eu sînt schimbul următor. Nu va ajunge nimeni la ea. 

- Voi da un telefon la clinică să văd cum se mai simte, spuse Tweed. 

In timp ce acesta vorbea cu Master, Paula, Marler şi Newman rămaseră tăcuţi. 
Paula simţea că atmosfera din birou era destul de tensionată. După un timp, Tweed 
puse receptorul jos: 

- Master spune că are o contuzie deosebit de gravă. Vrea să o ţină acolo pînă 
cînd se va recupera definitiv. M-a avertizat că asta ar putea dura citeva săptămîni şi 
mi-a spus că mă va ţine la curent. 

- Speram să auzim mai multe, spuse Paula. 

- Sînt convins că asta doream cu toţii. Nu există nici o fractură a craniului, slavă 
Domnului! Master mi-a spus, de asemenea, că era extenuată şi că starea aceasta nu a 
ajutat-o cîtuşi de puţin. 

- Era normal să fie extenuată după noaptea trecută, comentă Newman. 

- Am o idee, începu Marler. Ce-ar fi dacă am merge şi am verifica zona din 
preajma lui Ebury Street? Asasinul ştia unde locuia Lisa. Asta înseamnă că a urmărit-o. 
Se poate să fi făcut asta cu cîteva zile în prealabil. Eu, unul, aşa aş fi procedat. 

- Aşadar, după ce anume te vei uita? întrebă Newman. 

- După „sediul" lui - după locuinţa în care a stat în tot acest timp cît a aşteptat 
ocazia potrivită. Poate obţin vreo descriere a lui de la cineva. S-ar putea să dureze 
cîteva zile. 

- Du-te, hotărî Tweed. Este singura cale de a afla ceva despre această 
întîmplare misterioasă. 

Paula se întinse după carneţelul pe care Tweed îşi făcea însemnările. El mai 
adăugase un nume şi îl încercuise - era cel al lui Blue. 

- Nu pot să îl asociez cu nici o altă persoană. 

Tweed îşi puse mîinile în cap. Se ridică, apoi se sprijini de birou cu ambele miini. 
Paula se întinse şi îi cuprinse mîinile. El se aşeză din nou pe scaun cu umerii căzuţi. 

- Nu te simţi bine, nu-i aşa? spuse Paula, trecînd în spatele biroului. 

- A început să mă doară capul... parcă m-ar fi lovit cineva cu un ciocan. E al 
naibii de cald aici... 

Monica scoase un termometru şi i-l dădu Paulei. Ea îl introduse în gura lui Tweed 
cu delicateţe, apoi se uită la ceas şi îi puse mîna la tîmplă. Apoi scoase termometrul şi 
i-l arătă lui Newman. 

- Are febră, şopti ea. 

- Într-adevăr. Şi e destul de mare, îi răspunse Newman tot în şoaptă. 

- Te ducem la clinică, spuse Paula, aplecîndu-se spre Tweed. Nu te... 

- Nu vreau la clinică... Tweed vorbea cu dificultate: Ştii că... urăsc toate chestiile 
medicale... spitalele, pretenţiile asistentelor. Du-mă acasă... E un ordin... Apoi cheamă- 
| pe doctorul Abbott... 

Tweed făcu un ultim efort. Sprijinindu-se de scaun, se ridică în picioare şi se 
clătină în timp ce Paula şi Newman îl apucară de braţ. Se îndreptă încet spre uşă 
susţinut de aceştia. 

- Aveţi grijă la trepte, îi avertiză Monica, înspăimîntată. 

- Adu-mi... carnetul de pe masă, îi spuse el Monicăi, apoi începu să tuşească. 

- Nu e o idee bună... începu ea. 

- Adu-mi carnetul de pe masă! urlă el. 

Toţi fură uimiţi de înverşunarea din vocea lui. Monica alergă repede şi luă 
carnetul. 

- Cobor imediat scările înaintea lui, spuse Marler. Decapotabila e parcată în faţă. 

Monica turnă apă într-un pahar, apoi i-l dădu Paulei. Tweed încercă să îl ia, dar 
Paula nu îl lăsă şi i-l duse la gură. El bău paharul cu apă, apoi tuşi din nou. Tweed de- 
abia putu să coboare treptele una cîte una, ajutat de ceilalţi. De îndată ce ajunse jos, 

se prăbuşi peste Marler, care se prinse de ambele balustrade şi se încorda pentru a 
susţine greutatea. In hol, George pricepu imediat care era situaţia, fugi să descuie uşa, 
apoi o deschise larg. Marler ieşi afară pentru a descuia decapotabila, apoi deschise 
portiera din spate. Tweed se opri pe marginea trotuarului şi inspiră adînc. Se uită la 
Paula şi îi zîmbi cu jumătate de gură. 

- Aerul îmi face bine... 

După ce Tweed căzu epuizat pe bancheta din spate, Marler fugi să se aşeze la 
volan, iar Paula se urcă în spate. Newman aştepta. 

- Eu trebuie să fac de gardă pentru ştiţi-voi-cine, le strigă el. 

Sus, în birou, Monica deja îl sunase pe doctorul Abbott, îi explicase situaţia şi îi 
spusese că Tweed era în drum spre casă. Maşina părăsi Park Crescent. 

Întîmpinară alte dificultăţi atunci cînd ajunseră în apartamentul lui Tweed, care 
avea două etaje. Tweed îi spuse Paulei unde să caute cheile, iar ea le luă din 
buzunarul lui şi descuie cele două yale Banham, apoi yala Chubb. Marler îl sprijinise pe 
Tweed în tot acest timp, apoi Paula îl luă de celălalt braţ şi intrară în hol. 

- Să-l aşezăm pe canapea, în camera de zi, spuse Paula. 

- Nu. Să mergem sus, în dormitor... e mai confortabil acolo, insistă Tweed. 

- Pentru numele lui Dumnezeu! izbucni Marler. Doar nu vrei să mai urci şi alte 
trepte. 

- Am spus că vreau în dormitor. Pot să ajung şi fără ajutorul vostru. 

Tweed se smulse din strînsoarea lor şi se ţinu de balustradă cu ambele miini, 
apoi începu să urce scările de unul singur. Paula şi Marler i-o luară înainte, îl apucară 
din nou de braţe şi îl ridicară. 

Tweed se aşeză pe marginea patului din dormitorul lui spaţios şi se aplecă să îşi 
scoată un pantof. Paula preluă iniţiativa şi îi scoase ambii pantofi, haina, cravata şi îi 
descheie nasturele de sus de la cămaşă. Marler şi Paula îl dezbrăcaseră, îi puseseră 
deja pijamaua şi îl băgaseră în pat, acoperindu-l cu un cearşaf, o pătură şi cu un pled 
de modă veche, cînd se auzi soneria. 

- Trebuie să fie doctorul Abbott, spuse Paula. Coboară şi deschide-i, te rog, 
Marler... 

Tweed puse capul pe pernă şi închise ochii. Apoi, îi deschise şi, în ciuda 
protestelor Paulei, se ridică într-un cot. 

- Carnetul meu, ceru el. 

- N-ai nevoie de el acum, spuse Paula pe un ton autoritar. 

- E în buzunar. Pune-l în sertarul noptierei. Apoi adu-mi stiloul din celălalt 
buzunar... 

- Nu ai să lucrezi... 

- Pune carnetul şi stiloul în sertar. E un ordin. 

Ea făcu ce i se spusese, iar el continuă să vorbească: 

- Nu trebuie să afle nimeni despre aiureala asta. Dacă mă caută cineva, sînt 
plecat şi nu se ştie cînd anume mă voi întoarce. Să comunici asta întregului personal. 
Asta e un alt ordin... 

Işi puse din nou capul pe pernă, apoi doctorul Abbott intră în cameră însoţit de o 
altă persoană, care aducea un aparat. Abbott era un individ vioi, care zimbea 
prietenos. El îl cunoştea bine pe Tweed şi îi era prieten. „Ştie cum să se poarte cu el", 
se gîndi Paula cînd Abbott începu să vorbească: 

- Ce e cu ameteala asta? în sfîrşit te-ai hotărît să îţi iei un concediu, Tweed? 

Paula cobori pentru a-i ţine companie lui Marler în camera de zi cît timp avea loc 
consultaţia. Aşezîndu-se, îşi ridică ochii spre el. 

N - Va fi un pacient extrem de dificil. li povesti lui Marler ce îi spusese Tweed. 
Inţelegi ce vreau să spun. 

- Asta îl motivează pe Tweed. O voinţă de fier... 

Abbott cobori în camera de zi un sfert de oră mai tîrziu, iar asistentul lui plecă 
spre maşină, luînd cu el aparatul. Paula îl cunoştea bine pe doctor. 

- Are febră mare şi presupun că e o formă rară de gripă. A venit recent în 
contact cu vreo persoană din străinătate? 

- Da. A mers împreună cu noi prin zonele în care au avut loc acele incidente 
violente, la care au participat indivizi de toate naţionalităţile. 

- De acolo a luat virusul acesta care acţionează rapid şi pe care încă nu am 
reuşit să îl identific. l-am administrat un antibiotic, iar acum doarme. Am vrut să îl duc 
la o clinică, dar nu am putut să îl conving. Spune că preferă să stea în patul lui şi că nu 
ar putea suporta asistentele medicale care s-ar învirti în jurul lui. Ar trebui totuşi să 
stea cineva cu el. 

- Pot să dorm aici, pe canapea. Ai cunoscut-o pe Monica - va veni ea să îmiia 
locul. 

- Monica este o persoană pe care poţi conta. Dacă se va întîmpla ceva, deşi nu 
cred că e cazul, să mă sune imediat oricare din voi. Acum voi pleca. Vreau să aflu 
rezultatul unor analize. 

- Sper că mă veţi ţine la curent. 

- Bineînţeles - pe tine sau pe Monica, dacă se va afla aici. Am numărul de 
telefon. Nu trebuie să se dea jos din pat. l-am pus o ploscă sub pat. 

- Doctore Abbott, cît credeţi că va dura pînă să-şi revină complet? 

- Clasica întrebare, spuse el şi zîmbi. Eu nu îmi dau niciodată cu presupusul. Dar 
pot să-ţi spun că va dura ceva timp... j 

Marler se ridică în picioare de îndată ce rămaseră singuri. Işi puse haina. 

- Trebuie să mă supun ordinelor. Mă duc acasă să-mi iau cîteva lucruri, apoi voi 
merge la adresa de pe Ebury Street şi voi căuta locul unde a stat cel care a încercat s- 
o elimine pe Lisa. S-ar putea să rămîn prin zonă timp de cîteva zile. Tocmai te gîndeşti 
la ceva. 

- Aşa e. Mă întreb unde naiba a plecat Mark Wendover? 


Era linişte în barul La Ştreangul Spînzuratului. Herb tocmai ştergea tejgheaua 
cînd Mark Wendover intră şi ceru un Martini sec. Herb se arătă circumspect: 

- Ai un uşor accent american. 

- Mama era englezoaică, iar tata american. Mi-am petrecut jumătate de viaţă 
aici. Am studiat aici şi în State. Ai înţeles acum? Care e problema? 

- Voi face tot posibilul, dar ştiu că americanii sînt pretenţioşi cînd e vorba de 
Martini. Te-am văzut în confruntarea cu nemernicii aceia, spuse Herb în timp ce 
prepara băutura cu o atenţie deosebită. De asemenea, te-am văzut împreună cu o 
prietenă de-a mea. Eu sînt Herb. 

- Eu sînt Mark, spuse Wendover şi tăcu un moment. Caut un individ pe nume 
Delgado. Am înţeles că îşi face veacul pe aici. 

- iți încerci norocul cu nişte personaje destul de periculoase. Nu ştiu unde se 
ascunde Delgado, dar l-am văzut dînd tîrcoale pe aici, mai ales pe Cheiul Reefers. E 
peste drum, la stînga. E bun? Nu mă supăr dacă nu plăteşti pentru el. 

Wendover tocmai gustase din Martini. Se linse pe buze, mai luă o înghiţitură, 
apoi ridică paharul în cinstea barmanului. 

- Este cel mai bun Martini pe care l-am băut de cînd am fost ultima oară la New 
York. Nici acolo nu ar fi putut să îl facă mai bine de atit. 

- Mulţumesc! 

Herb începu din nou să lustruiască tejgheaua. Wendover sperase că sinceritatea 
cu care îi lăudase băutura îl va face pe Herb mai vorbăreţ, dar englezii nu-şi dau uşor 
drumul la gură în prezenţa oaspeţilor. Aşa că încercă o nouă abordare: 

- Fie vorba între noi, motivul pentru care vreau să îl găsesc pe Delgado este 
pentru că lucrez la CIA. Wendover îşi scoase legitimaţia pe care în mod intenţionat 
omisese să o predea atunci cînd plecase de la Langley; fotografia lui se vedea clar pe 

legitimaţia pe care apoi o vîrî din nou în buzunar. Trebuie să aflu cît mai multe despre 
el. 

- Povestea cu CIA-ul rămîne între noi, la fel ca şi ceea ce am să îţi spun în 
continuare. Delgado este un client foarte neplăcut. A venit aici într-o zi şi a stat de 
vorbă cu un prieten chiar la acest bar. Eu am un auz bun. A spus: „Aş vrea să aflăm 
mai multe despre Rinocer". 

- Acesta este un animal, spuse Wendover. 

- Ştiu. Dar a vorbit de parcă ar fi fost vorba de o persoană, lucru care mi s-a 
părut ciudat. Cred că din cauza asta mi-a rămas în minte. 

Wendover părăsi barul, îndreptîndu-se spre Cheiul Reefers. Pe drum intră într-o 
cabină telefonică - una dintre cabinele vechi, paralelipipedice, pe care le prefera 
ororilor moderniste. 

- Bob, Mark la telefon. Ai auzit vreodată de un individ numit Rinocerul? 

- Unde ai auzit numele acesta? 

Vocea lui Newman trăda neliniştea. „Cel puţin am aflat că este numele unei 
persoane", se gîndi Mark. Ceru să vorbească cu Tweed. Mark învățase din experienţă 
că întotdeauna era bine să stea de vorbă cu persoana aflată la conducere sau, dacă 
nu, cu una situată cît mai sus pe scara ierarhică. 

- Nu este aici. A plecat într-o călătorie. Nu ştiu cînd se va întoarce. Acum, te mai 
întreb o dată: unde ai auzit numele acesta? Momentan eşti un membru al echipei şi 
trebuie să te comporţi ca atare... 

Newman vorbea deja de unul singur, pentru că Mark întrerupsese legătura. 
Avea de gînd să încerce să îl găsească pe Tweed mai tîrziu. în acel moment dorea să 
cerceteze Cheiul Reefers, aşa că se opri la capătul unei străzi largi, care ducea spre 
rîul din depărtare. 

De o parte şi de alta a străzii se aflau clădiri foarte mari, cu cinci etaje şi 
acoperiş înclinat. Clădirile din planul îndepărtat erau moderne, deoarece fuseseră 
renovate de un aşa-zis arhitect care încercase să păstreze aspectul iniţial de depozite. 
Aveau ferestre mari, cu geamuri opace, albastre, prin care nu puteai vedea înăuntru. 
Ele îi aminteau vag lui Wendover de o versiune în miniatură a lui Park Avenue din New 
York. 

Clădirile lîngă care se afla nu fuseseră atinse. Erau depozite care fuseseră 
construite în urmă cu foarte mulţi ani. Pereţii lor din lemn erau coşcoviţi, de parcă 
acele locuri ar fi fost părăsite de mult. Lucarnele de la etajul cinci păreau gata să cadă 
în stradă. 

El merse puţin, apoi se opri. Soarele răsărise, luminînd clădirile, dar partea de 
stradă pe care se afla era învăluită în umbră, iar de aici se desprindeau alei pietruite, 
foarte înguste şi întortocheate. Apoi îl văzu pe Delgado. Uriaşul, care ţinea o sticlă într- 
o mînă, venea spre el împleticindu-se pe partea însorită a străzii. Wendover se 
strecură pe o alee şi se ascunse în umbră, apoi aruncă o privire. Delgado trecuse de 
clădirile renovate în care Wendover putu să vadă acum că îşi aveau sediul diverse 
companii şi se plimbă mai departe prin dreptul depozitelor vechi. 

Un autobuz apăru pe stradă, iar Delgado fu mascat de acesta. Cînd autobuzul 
ajunse la capătul străzii, Mark nu îl mai văzu pe Delgado care dispăruse într-unul 
dintre depozitele vechi. Dar în care anume? Putea fi în oricare dintre cele patru. Se 
întoarse la La Ştreangul Spînzuratului şi îi povesti lui Herb cele întîmplate. 

- Va trebui să mai stau o vreme pe aici pînă cînd îl voi vedea din nou. Poate fi 
vorba de zile întregi. Ştii cumva unde aş putea găsi o cameră de închiriat? 

- Aici, la etaj. Poţi să stai în camera Lisei, fata atrăgătoare cu care te-am văzut 
în timpul atacurilor. A venit astăzi un taxi să îi ia lucrurile. 

Herb îl privi pe american. Acesta era înalt, blond, cu un fizic pe măsura înălţimii, 
însă pe Herb îl interesau hainele lui. 

- Sper că nu te vei supăra pe mine, dar eşti îmbrăcat prea bine ca să te vinturi 
pe aici timp de cîteva zile. leşi prea mult în evidenţă. Puțin mai jos e un magazin care 
se cheamă Wingers. Au acolo tot ce îţi trebuie. 

- Mulţumesc. Mă duc acolo chiar acum... 

Mark se întoarse puţin mai tîrziu cu o geantă în care îşi pusese costumul pe care 
îl purtase înainte. Herb se uita aprobator la noile lui haine. Mark era îmbrăcat într-o 
geacă ponosită, pantaloni de blugi uzati şi pe cap îşi pusese o beretă roşie. 

- E destul de bine. Hai să îţi arăt camera... 


Marler găsise apartamentul în care fusese asasinată Helga Trent. Nu îi fusese 
greu. Banda galbenă pusă de poliţie în jurul clădirii încă se mai afla acolo, iar la etajul 
întîi el observă cele două găuri făcute de gloanţe în geam. 

Puțin mai devreme, în timp ce căra o geantă de voiaj, găsise un „hotel", de fapt, 
o pensiune, cu un bar mic. Găsise şi o cameră liberă, pe care o închiriase. 

Acum, chiar înainte de căderea serii, trecu peste banda pusă de poliţie şi sună 
la uşa apartamentului. O femeie între două vîrste, cu o înfăţişare dezagreabilă şi cu 
ochi temători, îi deschise uşa şi se postă în faţa intrării cu braţele încrucişate ca un 
gardian. 

- Dumneavoastră sînteţi gazda? întrebă Marler. 

- Eu sînt proprietăreasa, dacă te interesează. 

- Sînt un prieten de-al Helgăi Trent. Marler zimbi şi, de obicei, cînd zimbea, sexul 
opus făcea acelaşi lucru. V-aş fi recunoscător dacă aţi putea să discutaţi cîteva minute 
cu mine despre ea... 

- Eşti un alt reporter afurisit. Pot să vă miros de la o poştă. 

- Nu, nu sînt. Numai cîteva minute... 

- Du-te şi aruncă-te de pe Beachy Head. 

Femeia îi trînti uşa în nas, iar el auzi cum o încuie. Marler concluziona că nu 
avea să obţină prea multe informaţii de la acea reprezentantă a sexului frumos. Se 
întoarse la hotel şi intră în bar. Oficial, el era un comis-voiajor care vindea panouri 
solare. Se gîndise că era puţin probabil să dea peste cineva care să aibă o astfel de 
ocupaţie. 

O blondă oxigenată îmbrăcată cu o fustă mini se aşeză pe scaunul de lîngă el. 
Ea îşi aprinse o ţigară şi îl măsură din cap pînă în picioare. 

- Nu vrei să îmi iei ceva de băut, dragule? 

- Locuieşti în zonă? 

- S-ar putea. 

- Nu cred că eşti de pe aici. 

- Atunci n-ai decit să bei de unul singur! 

Ea se ridică de pe scaun şi se îndepărtă, legănîndu-şi şoldurile, apoi ieşi din bar. 
Marler încercă să intre în vorbă cu cineva care cunoştea zona. 

Aşteptă cinci zile pînă cînd avu, în sfîrşit, noroc. Afară se înnoptase cînd un om 
cu o statură impunătoare, îmbrăcat într-un costum uzat, intră în bar de parcă ar fi fost 
proprietarul acestuia şi se aşeză pe un scaun. Strigă la fata care se afla în spatele 
barului: 

- Un scotch dublu, fără gheaţă. Şi nu cumva să îl îndoi cu apă! 

- Imediat, domnule Barton. 

- Ai mai văzut-o pe fata aceea cu părul lung şi roşcat de care te-am întrebat 
aseară? Era subţire şi foarte atrăgătoare. 

- Nu, îi răspunse fata în timp ce îi servea băutura. Nu a mai trecut pe aici. 

- Fac eu cinste, spuse Marler dintr-odată. 

El îşi apropie scaunul de cel al lui Barton şi observă că acesta avea miini foarte 
mari şi păroase. Ridicînd paharul, Barton se întoarse spre Marler, studiindu-l cu ochi 
neprietenoşi. Fata se dusese la celălalt capăt alt tejghelei, de vreme ce Marler îi 
dăduse banii pentru băutură. 

- O fată atrăgătoare cu părul roşcat, şopti Marler. Şi eu o caut. Plătesc pentru 
orice informaţie. Ce ştii despre ea? 

- Să mergem afară, îi propune individul corpolent. Pereţii au urechi aici... 

Afară era întuneric beznă. Strada era prost luminată. Ei merseră pînă la colţ, 
apoi trecură de acesta. Barton reuşise să rămînă în urma lui Marler. Din senin apăru un 

tînăr pe un skateboard, care se îndrepta cu viteză spre ei. Marler simţi în spate un 
obiect dur şi ascuţit. 

- E o armă, îi spuse Barton pe un ton ameninţător. Acum spune-mi tu mie ce ştii 
despre tipa cu părul roşcat... 

O maşină dădu un rateu. Tînărul privi înapoi peste umăr şi, nevăzind pe unde 
mergea, se izbi de Marler, care se răsuci în timp ce era împins în Barton. Il călcă pe 
picior pe Barton cît putu de tare. Acesta scăpă arma, începu să şchiopăteze şi să 
geamă. Marler se aplecă rapid şi ridică arma, un pistol automat Colt 455. Judecînd 
după greutatea acestuia, Marler îşi dădu seama că era încărcat, avind, probabil, şapte 
gloanţe! Minunat. Barton, care încă mai şchiopăta, strigă: 

- Vino şi ajută-mă, Skinny... 

Marler îşi lovi peste falcă atacatorul cu ţeava pistolului. Dezechilibrat, individul 
căzu pe scări undeva, mai jos de nivelul trotuarului, se lovi cu capul de un zid de 
cărămidă, apoi se prăbuşi, gemînd. Marler îşi mută privirea asupra unui personaj mic şi 
slab, care se afla pe trotuarul opus. Acesta ţinea în mîna dreaptă un şiş, a cărui lamă 
fusese scoasă la iveală. Marler aşteptă pînă cînd individul ajunse pe trotuar, privi în 
spatele acestuia, apoi strigă: 

- Aranjează.-l, Larry... N 

Era cel mai vechi truc din lume, dar funcționa. In timp ce Skinny se uita înapoi, 
Marler folosi din nou ţeava pistolului, dar de data asta ţinti într-o parte a capului 
acestuia. O lovitură ca la carte îl aruncă pe Skinny pe scări, după Barton. Acesta din 
urmă încă se mai afla la capătul scărilor. Marler se uită pe stradă. Era goală. Tînărul de 
pe skateboard dispăruse de mult după colţ. Marler cobori treptele. li luă pulsul lui 
Skinny şi constată că bătea cu putere, deşi acesta era inconştient. Ridicîndu-l din 
drum, Marler îl aruncă într-un colţ îndepărtat, apoi se întoarse spre Barton, care încă 
mai gemea. Se aplecă şi îndreptă pistolul spre el. 

- Ce aveai de gînd să îi faci roşcatei? 

- Să o scutur... 

- Deschide gura, altfel îţi zbor creierii. 

Ingrozit, Barton deschise gura. Din falca îi curgea sînge. Marler îi viri ţeava 
pistolului în gură. Lui Barton aproape că îi ieşiră ochii din orbite. 

- Din nou, spuse Marler pe un ton ameninţător. Ce aveai de gînd să îi faci? îţi 
dau trei secunde, apoi apăs pe trăgaci. li scoase ţeava armei din gură, pentru ca 
Barton să poată vorbi. Acesta avu nevoie de o jumătate de minut pentru a bolborosi 
ceva: 

- Aveam de gînd să o omorîm. 

- Bun. Cine v-a plătit să faceţi asta? 

- Pentru numele lui Dumnezeu, domnule... nu ştiu. Era un tip ca noi... purta 
ochelari fumurii. A plătit cu bani gheaţă... _ 

Marler era convins că Barton nu ştia. In orice caz, cel care îl instruise, care 
plătise suma respectivă, făcea parte dintr-un şir lung, care se întindea pînă cine ştie 
unde. Il privi pe Barton cu atenţie. Individul corpolent zăcea fără să mişte, cu ochii pe 
jumătate închişi, complet neputincios. Nici Skinny nu era într-o stare mai bună. 

Urcînd treptele, Marler se îndepărtă puţin, apoi îşi scoase telefonul mobil şi îl 
sună pe Buchanan pe linia privată. Agentul Scotland Yard răspunse imediat: 

- Da? 

- Marler la telefon. 

Reţinuse deja numele străzii şi numărul celei mai apropiate case din zonă. | le 
dădu lui Buchanan. 

- La această adresă vei găsi doi criminali, un pic „aranjaţi", care aşteaptă să fie 
luaţi de o maşină de poliţie... 

- Stai un moment. 

Marler îşi dădu seama că Buchanan deja anunţa o maşină de poliţie. El vorbi 
repede, ca să poată pleca înainte ca poliţiştii să ajungă la faţa locului: 

- Pe individul corpolent îl cheamă Barton, dacă acesta este numele lui real. 
Porecla celuilalt este Skinny. Barton a recunoscut că au încercat să omoare o fată, dar 

nu au reuşit... 

- Puțin „aranjaţi", ai spus. E opera ta? 

- Trebuie să încheiem conversaţia. Am rămas fără monede... Se grăbi să ajungă 
la hotel, urcă în camera lui şi încuie uşa. 

Cinci minute mai tîrziu, auzi sirena maşinii de poliţie. Luînd telefonul mobil, îl 
sună pe Newman la biroul din Park Crescent şi îi povesti ce se întîmplase. 

- Nu pot să mă ţin departe de astfel de întîmplări, nu-i aşa? Cum se simte 
Tweed? 

- Se luptă cu boala, din cîte am înţeles. Nu e cel mai docil pacient din lume. 

- Foarte bine. Despre Lisa ce ştii? 

- Se află încă la clinică. Doctorul nu pare îngrijorat, dar, ca şi în cazul lui Tweed, 
recuperarea s-ar putea să mai dureze. 

- Bine. Că tot veni vorba, am vorbit cu Buchanan şi nu am suflat nici o vorbă în 
legătură cu faptul că noi o cunoaştem pe Lisa, şi nici nu i-am pomenit numele. 

- Sînt convins că aşa ar vrea şi Tweed. Du-te şi mai găseşte-ţi nişte borfaşi cu 
care să stai de vorbă... 


- Îmi cer scuze că nu am înlocuit-o pe Monica mai devreme, spuse Paula în timp 
ce se aşeza pe pat, lîngă Tweed. Cum te mai simţi? 

- Mai bine. Tweed se ridicase pe pernă: Cred că prima doză de antibiotice pe 
care mi-a dat-o Abbott îşi face efectul. Nu cred că mai am nevoie de o a doua doză. 

- Ba da, ai nevoie. Abbott spune că e vitală. Poartă-te frumos. 

- Ai făcut tu ceva, doar ai întîrziat o oră! Tu nu întîrzii niciodată decît dacă ai un 
motiv foarte bun. Spune-mi tot! Se răsti Tweed. 

- Bine. Ştiam eu că o să vrei să afli tot. De vreme ce Monica avea grijă de tine în 
această după-amiază, am profitat şi am dat o raită prin Londra în speranţa că voi 
vedea ceva sau pe cineva care să ne explice ce se întîmplă. Am mers şi pe jos, şi cu 
taxiul. S-ar putea să fi aflat ceva în seara asta, spuse Paula. 

- Fii mai explicită! 

- Un taxi m-a lăsat în apropiere de Sartorini, restaurantul acela de lux a cărui 
terasă are vedere spre Tamisa. L-am văzut pe Brigadier, pe Lordul Barford şi pe 
nepoliticosul lui fiu, Aubrey, cel cu care am luat masa de prînz. Aceştia tocmai 
coboriseră dintr-un taxi, iar Aubrey avea o valiză imensă pe care erau lipite tot felul de 
etichete. Ştii tu, acelea pe care le primeşti cînd călătoreşti în străinătate... 

- Ştiu, spuse Tweed nerăbdător. 

- Am avut senzaţia că cei doi tocmai veniseră de la Aeroportul Heathrow - din 
cauza valizei. Nu ştiu care anume din ei sosise - se poate, ca Aubrey să-i fi cărat valiza 
tatălui său. Au intrat în restaurant. 

- Şi? 

- Am avut o idee trăsnită, îl anunţă Paula. Am intrat şi eu după cîteva minute. În 
tot acest timp, ei ar fi trebuit să se fi aşezat deja la o masă. M-am uitat şi la garderobă 
şi am văzut colţul valizei Brigadierului. Aşadar, m-am dus la garderobieră şi i-am spus 
că vin din partea domnului Swanton, care datora restaurantului zece lire. l-am întins 
un pumn plin cu monede, m-am aplecat peste tejghea, apoi m-am prefăcut că le scap 
din greşeală. Ea s-a aplecat să adune monedele, iar eu am făcut o poză 
geamantanului cu camera mea fără bliţ, apoi am luat un taxi şi m-am întors la Park 
Crescent, unde am developat filmul. 

- Şi ai poza latine. 

- Da. Cred că mai poate aştepta... 

- Dă-mi-o. 

Ea îi dădu fotografia, scoase o lupă din poşetă şi i-o întinse lui Tweed care 
începu să studieze fotografia. 

- Hoteluri din Bruxelles, Berlin, Paris şi Stockholm. Acestea sînt oraşele pe care 
le-a pomenit Aubrey cînd era beat. 

- Exact. 

- Dar se pare că una dintre etichete a fost dezlipită. 

- Intr-adevăr, îl aprobă Paula. Şi trebuie să se fi întîmplat de curând. Chestiile 
astea se lipesc foarte bine, dacă stau acolo doar o bucată de vreme. 

- Eticheta care lipseşte probabil avea numele locului de unde s-a întors astăzi. 
De ce atita mister? 

- Asta m-am întrebat şi eu. 

Ea îl privi pe Tweed punînd fotografia în sertarul de la noptieră. 

- Sper că nu ai mai notat nimic pe carneţel. 

- Am mai adăugat un nume: . 


Bleu plecase din Franţa. În timp ce acesta urmărea maşina în care se afla ţinta 
lui, Louis Lospin, se mirase cînd automobilul se îndreptă într-o altă direcţie decît cea 
obişnuită, ajungînd în cele din urmă la aeroport. 

După ce îşi parcase maşina într-o parcare cu etaj, Lospin se îmbarcase pentru 
un zbor spre Corsica. Bleu ridicase din umeri, dîndu-şi seama că Lospin tocmai îşi 
luase o vacanţă. Zborul cu avionul nu i se părea o idee bună în acel moment - 
aeroportul era plin de agenţi de securitate. Preşedintele Franţei trebuia să se întoarcă 
dintr-o vizită. Bleu îşi lăsase motocicleta în parcare şi luase un taxi spre Gara de Nord. 

Acolo, prinse un tren rapid spre Amsterdam. Astfel, putea fi reperat cu mare 
greutate, darămite prins. Nu dorea să aştepte la Paris întoarcerea lui Lospin. Ar fi 
putut fi considerat suspect, apoi abordat de serviciile de securitate franceze. 

Ajungiînd la Amsterdam, luă un taxi spre un hotel aflat în imediata apropiere a 
Aeroportului Schiphol. Folosind unul dintre multele nume false pe care le avea în 
colecţia lui de paşapoarte, se înregistră la recepţie, apoi urcă în cameră şi sună la 
aeroport pentru a se interesa de zborurile spre Marea Britanie din ziua următoare. 
Spre mirarea lui, află că încă mai putea prinde o cursă spre Heathrow chiar în seara 
aceea, dacă pleca imediat la aeroport. Exact asta făcu. 

Săptămînile treceau repede. Starea lui Tweed se agravase la un moment dat, 
dar apoi el începuse să se simtă mai bine. În clinică, Lisa revenea şi ea încet la normal. 
Intreaga echipă se reuni la adresa din Park Crescent în dimineaţa în care Tweed 
reapăru la birou. Acum era sfîrşitul lunii iunie. El şedea drept la birou şi privea în jurul 
lui. 

- Bine ai venit, spuse Paula. 

- Într-adevăr, bine ai venit, spuse Newman. 

- Ajunge cu urările! Am o idee mai clară în legătură cu ceea ce se întîmplă. E 
destul de vagă, dar e mai clară. Trebuie să acţionăm... 

Se opri cînd uşa se deschisese şi intră Lisa. Newman, Paula, Mark Wendover, 
Harry şi Pete, Monica şi Marler se uitau cu toţii la ea. Era din nou rumenă la faţă şi se 
părea că se simţea excelent. Nimeni nu ştia că ar fi ieşit din clinică. Ea îl privi pe 
Tweed. 

- M-am externat. 

- Oare a fost o idee bună? 

- Eu ştiu cînd mă simt bine. Trebuie să plec imediat undeva. 

- Are sens să te întreb unde? spuse Tweed. 

- Nu. 

Ea se aplecă, îl sărută pe amindoi obrajii, apoi se îndreptă spre uşă. 

- Vă spun la revedere. Vă mulţumesc pentru tot ceea ce aţi făcut pentru mine. 

- Nu vrei să ne dai nici un indiciu? insistă Tweed. 

- Ştii unde plec. Ea deschise uşa. Ţi-am spus, Tweed, te prinzi cam greu. 

Spunînd acestea, dispăru. Tweed căută în buzunar carneţelului său cu însemnări 

şi scoase o filă. Se uită din nou înjurul lui. 

- Intr-adevăr, mă prind greu. A fost tot timpul sub nasul meu. Cuvintele acelea 
pe care de-abia a reuşit să le rostească atunci cînd am adus-o la clinică. „Ham... Dan... 
Four S". Hamburg. Faimosul Hotel Four Seasons, pe care îl cunosc. Acolo se duce. Se 
uită la Monica. Fă rezervări pentru noi toţi la o cursă de miine. Impachetaţi-vă haine de 
vară, de vreme ce a început canicula. 

Valul de căldură începuse în urmă cu două zile, bineînţeles, neanunţat de 
meteorologi. Nu numai Marea Britanie fusese afectată de caniculă, ci şi nordul Europei. 
Tweed purta un costum din pînză de in. Işi scosese deja haina şi şi-o pusese pe 
spătarul 
scaunului. 

- Chiar că mă prind greu, continuă Tweed. Buchanan mi-a confirmat asta cînd 
mi-a spus că numele surorii asasinate a Lisei era Helga. 

Telefonul sună. Monica răspunse şi îi anunţă pe Tweed că îl căuta Keith Kent. 

- E la telefon? 

- Nu, e jos, în hol, ceea ce e destul de ciudat pentru el... 

- Spune-i să urce! 

Keith Kent intră în birou. El îi zîmbi Paulei, se strimbă la Newman, se aşeză şi 
refuză cafeaua pe care Monica se oferise să i-o aducă. 

- Nu pot să stau mult timp. M-am mai gîndit la o persoană care ne-ar putea 
furniza informaţii despre Rinocer. El îi întinse o foaie lui Tweed: 

- Numele lui este Kefler. Ai acolo adresa şi numărul lui de telefon. A locuit toată 
viaţa în Hamburg. Este considerat un geniu financiar în Germania. Pe drept cuvînt! 

- Ca să vezi, noi plecăm miine la Hamburg, Keith. Aş prefera să vorbesc cu el la 
telefon. 

- O, atunci ai grijă! Adresa aceea se află în apropiere de cheiul de pe Elba. E un 
loc destul de periculos noaptea. Poţi să dai peste nişte indivizi destul de neprietenoşi. 
Mi-ar plăcea să vin şi eu cu voi. Imi place Hamburgul. 

- Atunci vino. Vom sta la Four Seasons. 

- Acum chiar mă ispiteşti. Nu pot să plec miine. Poate vin peste cîteva zile, dar 
nu promit nimic. 

- Ce fel de persoană este Kefler? Ce gen de personalitate are? 

- Este mai viclean decît o duzină de vulpi. Ce personalitate are? îmi aduce 
aminte de un ursuleţ de pluş care chicoteşte. Trebuie să plec acum. Vacanţă plăcută! 

- Cred că excursia noastră va fi orice altceva, mai puţin o vacanţă. 

- Ne mai vedem... 

Kent plecă la fel de repede precum venise. Tweed ridică foaia de hirtie pe care i- 
o lăsase Kent. i 

- Aşadar, sîntem gata. Mai avem nevoie de o confirmare. Germania. Inainte să 
plecaţi la cumpărături, lucru pe care bănuiesc că o să îl facă unii dintre voi, vă voi 
prezenta pe scurt modul în care au evoluat lucrurile pînă în momentul de faţă, după 
cum m-am gîndit eu în timp ce zăceam la pat. Nu vă pot explica de ce, dar sînt 
convins că avem de-a face cu o confruntare între două forţe extrem de puternice. Încă 
nu mi-am dat seama cărei tabere îi aparţin personajele pe care le-am întîlnit - şi au 
fost destul de multe. Lisa s-ar putea să fie de partea celor buni, dar, în egală măsură, 
s-ar putea să fie şi de partea celor răi. lar această confruntare este una foarte 
importantă, deoarece implică guvernele, puterea. Doi consilieri importanţi ai unor 
persoane influente au fost asasinați - Jeremy Mordaunt şi Jason Schultz, la 
Washington... 

- Fă o pauză, îi ceru Newman. Cer permisiunea de a vorbi. 

- Hai, dă-i drumul. Ce este? 

- Nu cred că ai citit ziarul de astăzi. Newman îi întinse o copie a ziarului Daily 
Nation. leri, la Paris, cel mai apropiat om al prim-ministrului, un anumit Louis Lospin, a 
fost asasinat în faţa locuinţei sale. 

Paula îl văzuse rareori pe Tweed oprindu-se pentru a analiza implicaţiile unei 
situaţii care evoluase în mod neaşteptat. Stătea aproape nemişcat şi îşi luase un aer 

extrem de grav. Tweed îşi muşcă buzele. 

- Asta îmi confirmă suspiciunile referitoare la implicarea guvernelor şi a puterii. 
Confruntarea are loc la nivel înalt. Trebuie să fim precauţi. Sînt convins că cineva s-a 
gîndit că aceste persoane - Mordaunt, Schultz, iar acum Lospin - ştiau prea multe. 

- Ar mai fi ceva, spuse Newman. 

- Atunci spune totul pînă la capăt. 

- În timp ce tu erai imobilizat la pat, mi-am petrecut o parte din timp încercînd 
să reiau unele legături mai vechi, cu nişte reporteri. Aştia beau foarte mult. Unul dintre 
ei scrie articole pe teme de securitate. Cîndva a făcut parte din Brigada Specială. El 
mi-a spus că se pregăteşte o conferinţă internaţională secretă, care va avea loc în 
scurt timp... 

Tweed îl întrerupse: 

- La care va participa cine anume? 

- Te rog, lasă-mă să termin. Unul dintre invitaţi este vechiul nostru prieten... 
Newman zîimbi. Gavin Thunder. Un alt invitat este Secretarul de Stat american... 

- Ministrul lor de externe, interveni Paula. 

- Te rog, izbucni Newman. Un al treilea invitat este prim-ministrul Franţei. Al 
patrulea este cancelarul Germaniei. Toţi aceştia vor zbura în Bahamas, după care vor 
fi duşi pe o altă insulă, al cărei nume nu se cunoaşte. O echipă SAS va zbura acolo, 
plus un regiment întreg de forţe de securitate. Acum puteţi interveni. 

Tweed se ridică în picioare, apoi se îndreptă spre o hartă mare a emisferei 
vestice, are era desfăşurată pe un perete. Paula observă că acesta studia Insulele 
Bahamas. 

- Sînt al naibii de multe insule, spuse el. Ai spus că această conferinţă va avea 
loc în curând. Cît de curând? 

- informatorul meu a spus că ar putea avea loc în cursul lunii următoare. El, de 
asemenea, era de părere - sau cel puţin aşa a spus - că asta ar avea legătură cu 
incidentele violente din ultima vreme. Lucrurile sînt destul de misterioase. 

- Totul se leagă de situaţia pe care tocmai am descris-o, spuse Tweed, revenind 
la birou. Situaţia aceea incertă pe care am rezumat-o în cîteva cuvinte. Forțe extrem 
de puternice sînt pe punctul de a acţiona. Forțe care cred că sînt în stare să ne 
schimbe vieţile. 

- lar dezlegarea acestui mister se află la Hamburg? întrebă Mark. Vorbesc 
germana fluent, dacă asta vă ajută cu ceva. 

- Sper să aflăm ceva răspunsuri la Hamburg. Acest Kefler ar putea să ne ajute. 
Paula şi Marler vorbesc bine germana. Şi eu ştiu un pic... 

- Vorbeşti atît de bine, încît ai putea fi confundat cu un neamt, spuse Paula. Şi 
eşti conştient de asta. 

- Cu cît sîntem mai mulţi, cu atît mai bine, îi răspunse Tweed. 

- V-am rezervat locurile pentru Hamburg, îi anunţă Monica. Trebuie să fiţi la 
aeroport miine după-amiază. Am trimis un curier să aducă biletele - vi le voi da în 
această după-amiază. V-am rezervat şi locuri la întoarcere. 

- Da, sperăm să ne şi întoarcem, spuse Tweed pe un ton sumbru. 

Paula se gîndi că Tweed nu mai fusese niciodată într-o formă atît de bună şi atit 
de hotărît să acţioneze. „Călătoria asta nu va fi floare la ureche", îşi spuse ea. 

- Am rezolvat problema rezervărilor. Dar cum ne vom aşeza? întrebă Harry, 
aceasta fiind prima dată cînd deschisese gura în acea zi. 

- Bună întrebare, spuse Tweed. Eu voi sta lîngă Paula. Puțin mai departe de noi 
se vor aşeza Newman şi Mark. Harry şi Pete vor sta aproape de spatele avionului ca să 
ne poată supraveghea. Marler va sta în spatele tuturor. 

- Arme? întrebă Marler, sprijinindu-se de un perete. 

- Mai întrebi? spuse Tweed, aplecîndu-se peste birou. Ştim că trei persoane 
guvernamentale importante au fost asasinate. Paula mi-a spus că l-a auzit pe 
Buchanan zicînd că unul din cei doi nemernici pe care i-a arestat a recunoscut că 
fuseseră plătiţi pentru a o omori pe Lisa. Cineva a încercat să mă omoare cînd ne 
întorceam de la Alfriston. Şi îmi mai pui întrebarea asta? 

- Aşadar, din cîte am înţeles, răspunsul este afirmativ, îi răspunse Marler, deloc 
impacientat. Bine că am o cunoştinţă la Hamburg. E un individ de treabă, care 
locuieşte pe o străduţă nu prea liniştită, mai jos de Reeperbahn. Pentru asta va trebui 
să am nouăzeci de mii de mărci germane. 

- Ai de gînd să aduni un arsenal? glumi Harry. 

- M-am gîndit că ne va prinde bine, îi răspunse Marler, tot în glumă. 

Paula socoti repede în gînd. Nouăzeci de mii de mărci germane însemnau 
aproximativ treizeci de mii de lire sterline. Dar ea ştia că armele de foc ilegale, cu 
serii şterse şi care nu mai fuseseră folosite niciodată, erau destul de costisitoare. 

- Tweed, nu ţi-am spus toată povestea despre asasinarea lui Lospin. Aceea a 
fost doar versiunea londoneză. Presa franceză afirmă că a fost vorba de o sinucidere. 
S-a relatat amănunţit modul în care Lospin a aşteptat pînă cînd şoferul lui a plecat - 
probabil grăbit să îşi vadă ultima prietenă, după mintea mea - iar apoi s-a împuşcat în 
cap şi s-a prăbuşit în dreptul uşii apartamentului lui, cu arma în mînă. 

- Exact ca şi în cazul lui Jason Schultz, comentă Mark. A fost găsit jos, în dreptul 
copacului, cu mîna încleştată pe armă. Ar fi trebuit să cadă în lateral. 

- Exact ca şi în cazul lui Jeremy Mordaunt, spuse Tweed. Eu însumi am văzut 
cadavrul. Tocmai m-am hotărît - după ce am auzit ce ne-a spus Bob - să trec pe la 
Ministerul Inarmării, în eventualitatea că Gavin Thunder s-ar putea afla la birou. 

- Vrei să te însoțesc? întrebă Paula. 

- Nu. Din cîte am auzit, deşi Gavin este căsătorit, îţi va cere numărul de telefon 
de acasă. Plec acum. 


Lordul Barford se afla în biroul din conacul său. El putea vedea pe fereastră 
unduirile colinelor din Downs şi soarele care se reflecta într-o parte a carierei de 
piatră. Işi descuiase unul dintre sertarele biroului, iar acum studia un bilet de avion pe 
care îl cumpărase de la Aeroportul Heathrow în seara precedentă. Se anunţa o nouă 
călătorie în Europa. El viri repede în sertar un portofel mare din piele cînd fiul lui mai 
mic, Aubrey, intră în cameră. 

- Aşadar, papa, am ajuns la aeroport mai repede seara trecută, spuse Aubrey, 
luînd loc şi aşezîndu-se picior peste picior. 

- Ce e cu semnul acela roşu pe care îl ai în frunte? îl întrebă Barford. Sper că nu 
ţi-ai făcut de cap cu vreo tînără pe şaua motocicletei. 

- Am renunţat la motocicleta aceea veche. Semnul roşu este de la şapca prea 
mică pe care am purtat-o. 

- Sau cel puţin asta spui tu. Cum vrei să te cred pe cuvînt? Din întîmplare, miine 
voi fi din nou plecat cu treburi. Voi pleca devreme. Nu ştiu sigur cît va dura. 

- Pot să te duc la aeroport cu maşina, papa? 

- Nu. Voi pleca cu elicopterul. Barford se asigură că sertarul în care se afla 
portofelul era încuiat. Mă duc să fac o baie... 

După ce Lordul Barford plecă, Aubrey începu să cotrobăiască prin birou. Ridică 
pentru a doua oară ziarul francez pe care îl primiseră în urmă cu o săptămînă. Tatăl lui 
primea diverse publicaţii în limbi străine. 

Aşezîndu-se confortabil după ce aruncase o privire prin barul tatălui lui şi se 
servise cu un scotch dublu, citi din nou ziarul. Acesta consemna revenirea lui Louis 
Lospin la Paris după ce avusese întrevederi cu reprezentaţi ai poliţiei din Corsica pe 
marginea evenimentelor neplăcute care avuseseră loc pe insulă. 


Aflat în camera de observaţie a locuinţei sale, Eagle's Nest, situată în 
apropierea carierei de piatră din Downs, Rondel trase de maneta care ridica aparatul 
în turnul ce semăna cu un horn. Apoi, ieşi în aerul cald al nopţii, privi împrejurimile şi 
ascultă. Dispozitivul se înălţă încet, fără zgomot, şi apăru la capătul hornului, 
continuînd să urce pînă cînd aparatul îşi localiza ţinta de pe marginea platoului Downs. 
Satisfăcut, Rondel se întoarse în camera de observaţie şi trase de o altă manetă, care 

făcu dispozitivul să se retragă înapoi în horn. 

- Sînteţi pregătit să cinaţi, domnule? îl întrebă doamna Grimwood care tocmai 
intrase în salonul spaţios. Bucătăreasa v-a făcut o friptură de pui. Ca de obicei, v-a 
lăsat pe dumneavoastră să alegeţi vinul. 

- Bine. Miine voi pleca în străinătate. S-a putea să lipsesc un timp. Te voi suna 
cînd mă voi întoarce. 

- Călătoriţi destul de mult, domnule. Eu, una, aş fi extrem de obosită dacă aş 
călători cît dumneavoastră. Călătoriile acelea cu avionul... 

- Aşa sînt mijloacele de transport moderne. Cred că sînt gata să iau masa. 

Atunci cînd era plecat, doamna Grimwood folosea adeseori una dintre maşinile 
lui vechi pentru a se duce la un bar din Alfriston. Ei îi plăcea la nebunie să birfească. 
„E adevărat că Mildred ar fi însărcinată? Şi nici nu e căsătorită..." 

Uneori era întrebată de o prietenă unde se mai afla Rondel. Prietena comenta 
tot timpul, spunînd că Rondel călătorea fără nici un scop. Doamna Grimwood, după ce 
mai gusta puţin din ginul ei tare, îi spunea pe un ton confidenţial: 

- Elsie, ştii foarte bine că nu pot să vorbesc despre şeful meu. Nu e corect şi are 
secrete. Nu trebuie să spun nimic. 

Adevărul era că doamna Grimwood nu avea nici cea mai vagă idee unde se afla 
Rondel. 


14 


Tînărul funcţionar care şedea în spatele ghişeului din holul de la intrarea în 
Ministerul Inarmării îl privea pe Tweed cu o expresie ostilă. Atitudinea lui sugera că un 
protocol important fusese încălcat. 

- Ministrul nu poate vedea o persoană care nu a cerut audienţă. 

- Spune-i cum mă numesc. Va dori să mă vadă. 

- Vă spun că aşa ceva este imposibil. Dacă nu aveţi o... 

- Uită-te la asta. 

Tweed îşi scoase legitimaţia SIS şi i-o arătă atit de repede, încît funcţionarul nu 
apucă să vadă ce scria pe aceasta. 

- Acum, dacă vrei să-ţi păstrezi slujba, nu mă mai face să îmi pierd timpul şi fă 
ce ti- am spus. Vei avea mari probleme dacă îi voi povesti ministrului cum te-ai 
purtat cu mine. 

Atitudinea lui Tweed era severă, iar el adopta foarte rar această postură. Ştia 
cum să se poarte cu funcţionarii publici care îşi dădeau prea multă importanţă. Işi 
învîrti umbrela pe care arareori o lua cu el. Imaginea lui completă sugera faptul că era 
unul dintre membrii importanţi ai statului. 

- O să văd ce pot face, spuse tînărul arogant, ridicîndu-se încet de la biroul lui. 
Tweed aţi spus că vă numiţi? 

- Nu m-ai auzit prima dată? se răsti Tweed. 

Bruscat şi descumpănit, tînărul o luă în grabă pe scara largă pe care Tweedo 
urcase la ultima sa vizită acolo. Cînd privi în jos de la etajul întii, îl văzu pe Tweed 
studiindu-şi atent ceasul de la mînă. 

Un minut mai tîrziu, Tweed era condus în biroul spaţios al ministrului. Acesta se 
ridică în picioare şi veni spre el cu mîna întinsă. 

- Dragul meu Tweed, mă bucur să te revăd. Te rog, ia loc. Vrei o cafea sau ceva 
puţin mai tare? 

- Nu, mulţumesc, Gavin. 

- Sînt convins că ai venit să îmi spui că încă te mai ocupi de investigarea cazului 
lui Jeremy Mordaunt, spuse Thunder, aşezîndu-se pe o canapea, cu faţa la oaspetele 
lui. Ştiu că l-ai rugat pe agentul special Buchanan să studieze raportul medicului legist. 

- Am fost convocat în străinătate pentru o chestiune urgentă. Thunder era în 
cea mai bună dispoziţie. Avea obiceiul de a flata persoanele de care dorea să se 


69 


folosească. 

- Bineînţeles. Ai atît de multe responsabilităţi! La sugestia ta, Buchanan a cerut - 
şi a obţinut - o amînare, spunînd că era nevoie de investigaţii mai amănunțite. Sau 
acum te-ai răzgîndit cumva şi crezi că a fost vorba de o sinucidere deci, în consecinţă, 
cazul poate fi închis? 

- Nu. Şi nu a fost o sinucidere, ci o crimă. 

Oare i se păruse lui Tweed sau acesta chiar sesizase o undă de dezamăgire în 
ochii mari şi negri ai lui Thunder? 

- De fapt, continuă el, bănuiesc că asasinarea lui Mordaunt face parte dintr-o 
schemă mai mare, care are, probabil, implicaţii internaţionale. 

- Internaţionale? 

Faţa lui Thunder deveni inexpresivă: 

- Cum ai ajuns la această concluzie? 

- Persoana care l-a omorit pe Mordaunt este aceeaşi cu cea care l-a ucis pe 
Jason Schulz cu cîtva timp în urmă. Acum am auzit că Louis Lospin a fost asasinat la 
Paris. 

- Înţeleg. Thunder luă o tabacheră aurie şi îşi aprinse o ţigară mentolată: 
Povestea e atît de neobişnuită, încît aproape nu pot s-o cred. 

- Ai face bine să crezi, continuă Tweed, imperturbabil. Acelaşi modus operandi 
în toate cazurile. Nu te voi plictisi cu detalii. Crede-mă pe cuvint. 

- Bineînţeles, dacă spui tu. 

Urmă un moment de tăcere, apoi Tweed continuă: 

- În plus, o altă întîmplare bizară pe care o investighez m-a făcut să cred că ar 
putea avea legătură cu cele trei crime. 

- Şi...? Thunder se întinse după o scrumieră de cristal şi îşi stinse ţigara: Poţi să 
îmi dai un indiciu despre această întîmplare bizară pe care ai menţionat-o? 

- iți voi putea spune după ce voi fi rezolvat misterul. Numai atunci îţi voi putea 
prezenta un raport complet. 

- Inţeleg... Thunder scoase din nou tabachera aurie şi îşi mai aprinse o ţigară 
mentolată. Ai idee cînd se va întîmpla asta? 

- Nu se ştie niciodată. Dar presupun că te voi găsi aici în cazul în care se va 
rezolva repede. 

- E posibil să fiu plecat. Thunder îşi alegea cuvintele cu atenţie. Cred că nu voi 
lipsi mai mult de o săptămînă. Voi vizita o ţară care doreşte să negocieze cu noi un 
transport de armament. Marea Britanie ar putea primi un comision important. Dacă va 
trebui să plec, te voi suna cînd mă voi întoarce. 

Thunder îşi stinse şi cea de-a doua ţigară, de-abia începută, de parcă 
întrevederea s-ar fi apropiat de sfârşit. 

- Şi eşti pregătit pentru cel de-al doilea val de violenţe? Am auzit că va fi mult 
mai periculos, întrebă Tweed pe neaşteptate. 

Thunder îşi vîri mîna dreaptă în buzunar, căutînd tabachera. Se răzgîndi, se 
relaxă şi îşi duse mîinile după cap: 

- Chiar crezi că ne vom confrunta cu aşa ceva? 

- Tu, nu? 

- Intenţionam să îţi spun, Tweed. Cînd ne-am confruntat cu violențele care au 
avut loc acum cîteva săptămîni, am cerut să vină o echipă SAS care să rămînă pe 
poziţii. Nu a trebuit să apelăm la serviciile ei. Zimbi. Se afla la mai puţin de opt 
kilometri faţă de locul în care sîntem acum. 

„Cred şi eu, îşi spuse Tweed, astfel încît să apere Downing Street şi ministerele, 
inclusiv ministerul tău." Se uită la ceas. 

- Cred că ar fi cazul să plec. îţi mulţumesc pentru timpul acordat. 

- Mă vei ţine la curent cu investigaţiile tale legate de întimplarea aceea ciudată? 
spuse Thunder conducîndu-l pe Tweed spre uşă şi deschizîndu-i-o. Doar atunci cînd voi 
fi rezolvat acest mister extrem de complicat... 

Părăsind clădirea ministerului, Tweed părea mulţumit de faptul că îl lăsase pe 
Gavin Thunder într-o dispoziţie destul de agitată. 

- Am veşti proaste, Tweed. Sînt furios de-a dreptul! 

Roy Buchanan sunase la cinci minute după ce Tweed revenise la sediul din Park 
Crescent. 

- Ce s-a întîmplat, Roy? îl întrebă Tweed. Pari a fi extrem de nervos. 

- Sînt. iți aduci aminte de cei doi nenorociţi care aveau de gînd să o omoare pe 
sora Helgăi Trent, Lisa? Barton şi Panko? 

- Da. 

- Ei bine, deja au scăpat din arest, iar în acest moment se află în libertate. 
Dădusem ordine stricte să fie duşi într-o închisoare de maximă securitate, la 
Parkhurst, pe Insula Wight. Un idiot mi-a ignorat ordinele şi i-a trimis într-o închisoare 
oarecare din Londra, renumită pentru lipsa de securitate. 

- Cînd s-a petrecut asta? Cum au reuşit să scape? 

- Noaptea trecută. Au băgat un gardian în spital - tipul e grav rănit şi se pare că 
nu are şanse de recuperare. Cum au reuşit? Au folosit cea mai veche şmecherie - s-au 
strecurat în camionul cu lenjerie chiar înainte ca acesta să plece. Şoferul a intrat în 
trafic, a trebuit să oprească de cîteva ori deci, evident, s-au dat jos din camion în 
timpul uneia dintre opriri şi au dispărut. Am dat un avertisment: că sînt înarmaţi şi 
periculoși. 

- Inarmaţi cu ce, Roy? 

- Cu un cuţit. L-au înjunghiat de şaptesprezece ori pe gardian. Unele dintre 
lovituri cred că le-au dat din pură plăcere. 

- Noi vom pleca miine din ţară. Aş prefera să nu îţi spun deocamdată unde. 
Poate te sun din străinătate, îi spuse Tweed. 

- Poţi să îmi spui cîți plecaţi? 

- Aş prefera să nu o fac, dacă nu te superi. 

- Grupul vostru acţionează într-un secret absolut. Să fiţi atenţi. Te simţi bine? 
întrebă Buchanan. 

- Extrem de bine. 

- Ai grijă de tine... 

Nici unul dintre membrii echipei lui Tweed care avusese ocazia să îl întîlnească 
pe Delgado nu şi-ar fi putut imagina condiţiile în care trăia acesta. Camera de zi a 
apartamentului lui, situat la etajul patru al unui depozit vechi de pe Cheiul Reefers era 
mobilată cu canapele şi fotolii luxoase, alese cu gust. Scîndurile podelei vechi erau 
acoperite cu un covor de culoarea perlei, care se întindeau de la un capăt la altul al 
camerei. Intr-un dulap din lemn de mahon se afla un televizor cu ecran lat. Bucătăria 
lui Delgado era dotată cu ultimul tip de maşină de spălat vase, cu un cuptor şi avea 
dulapuri moderme. Un frigider imens, model american, fusese aşezat pe un perete. 
Dormitorul fusese decorat cu mult fast, ca şi baia. 

Nici unul dintre însoțitorii lui Tweed nu l-ar fi recunoscut pe uriaş. Îmbrăcat cu 
un costum lejer Aquascutum, Delgado părea un om de afaceri de succes. El fusese la o 
frizerie pe care nu o mai frecventase şi îi spusese frizerului că tocmai se întorsese de 
la un safari din Africa. Aşa se explica faptul că avea părul lung şi slinos. Frizerul îi 
schimbase înfăţişarea. Delgado avea acum părul tuns şi îngrijit. El achiziţionase, de 
asemenea, un baston ortopedic şi exersase mersul unui om şchiop, lucru care îl făcea 
să pară mai scund. În ziua următoare, în jurul prînzului, primi telefonul pe care îi 
aştepta de la Aeroportul Heathrow. 

- Donau la telefon. Pot să îţi spun care e destinaţia zborului lor de la Heathrow. 

Donau, denumirea germană a Dunării, era numele de cod pe care Delgado i-l 
dăduse unui om mic de statură, în vîrstă de treizeci de ani, care se mişca uimitor de 
rapid. Donau îi urmărâse pe cei din Park Crescent cu un binoclu, ghemuit într-un tufiş 
de la marginea Regent Park. 

Văzind că maşinile pleacă înainte de ora unsprezece şi că într-una dintre 
acestea se afla şi Tweed, Donau se urcase la volanul automobilului său parcat în 
apropiere, în faţa unui parcometru. El îi urmărise pînă în parcarea Aeroportului 

Heathrow. Luîndu-şi valiza în care avea cîteva haine de schimb, Donau îi urmărise pe 
Tweed şi pe însoțitorii acestuia cu mersul lui rapid. Ajungînd în aeroport, îşi cumpărase 
un bilet spre Paris deoarece nu se afla nici un pasager în dreptul ghişeului companiei 
Air France. El îi spusese fetei de la ghişeu că intenţiona să îşi ia valiza cu el, în avion. 

Mergiînd un pic mai încet - întotdeauna trebuie să îţi schimbi mersul atunci cînd 
urmăreşti o ţintă - el ajunsese exact la timp pentru a vedea cum echipa lui Tweed se 
pregăteşte să înceapă procedurile de îmbarcare. Era perioada vacanţelor, aşa că, 
atunci cînd întinse paşaportul pe numele Donaldson, i se făcu semn să treacă. 

Singurul lucru care îl deranja era căldura. Stătuse în soare tot timpul ciît îi 
pîndise ascuns în tufişul de la marginea parcului. Donau era leoarcă de transpiraţie, 
cînd, în cele din urmă, îşi văzu ţinta ajungind în dreptul porţii de îmbarcare spre 
Hamburg. 

Donau se întoarse imediat pe drumul pe care venise. Se mînji cu cretă albă pe 
faţă într-o cabină de la toaletă. Mergind cu dificultate cînd se prezentă în faţa 
autorităţilor aeroportului aflate în dreptul ieşirii, le explicase că nu se simţea bine şi că 
se hotărise să se întoarcă acasă. Il deranja stomacul, dar asta se întîmplă, probabil, 
din cauza homarului pe care îl mîncase cu o seară înainte şi care avusese un gust 
ciudat. După ce bagajul i-a fost verificat, iar el a fost percheziţionat cu atenţie, paznicii 
aeroportului i-au dat permisiunea să plece, după ce îi notaseră ceva pe paşaport. 

Odată ajuns afară, se îndreptase la pas spre un telefon - asta în eventualitatea 
în care ar fi fost supravegheat. Apoi, îl sunase pe Delgado. 

- Aşadar, unde naiba pleacă? izbucnise Delgado. 

- La Hamburg. l-am văzut intrînd în sala de aşteptare. 

- Asta e bine. Te-ai descurcat admirabil. Stai acolo, că vin şi eu. Vom prinde o 
altă cursă spre Hamburg. Stai un moment să verific orele de plecare ale avioanelor... 

Delgado avea o adevărată colecţie de pliante cu orele de plecare şi de sosire 
ale trenurilor şi ale curselor de avion internaţionale. După cîteva minute, îi spuse lui 
Donau unde să îl aştepte, apoi îl sună pe Oskar Vernon. Omul cu cămaşa roz răspunse 
imediat la telefon. 

- Vă voi însoţi, spuse Oskar. De vreme ce am aflat ora de plecare şi numărul 
zborului, voi suna la aeroport şi voi rezerva trei bilete. Instrucţiunile rămîn aceleaşi. 
Omoar-o pe Lisa, omoară-l pe Tweed... 

- Lisa s-a externat. l-am pierdut urma... _ 

- Unde se duce Tweed, acolo se duce şi Lisa. li vom găsi noi. 

- B şi P au reuşit să scape, îşi informă Delgado şeful. Se referea, desigur, la 
Barton şi la Panko, care evadaseră din închisoare. Le voi spune să ia expresul spre 
Newcastle, iar de acolo, feribotul spre Hamburg. Le voi da adresa Hotelului 
Renaissance, de pe Grosse Bleichein. 

Spre deosebire de modul prost în care vorbea engleza, Delgado vorbea 
germana fluent. Acest talent îl avea şi Oskar, care fusese suficient de precaut să nu îi 
spună acest lucru lui Delgado în eventualitatea că, ulterior, Delgado ar fi vorbit în 
germană, ca să nu fie înţeles de Oskar. Hotelul Renaissance era locul unde urma să 
locuiască şi Oskar, cînd ajungea la Hamburg. 

- Te-ai descurcat bine, spuse el. 

- Nu avem nici o protecţie, spuse Delgado. 

Cuvîntul „protecţie" era cuvîntul pe care îl foloseau atunci cînd vorbeau între ei 
despre arme de foc. N 

- Am un prieten în Bremen, îl linişti Oskar. Îl voi suna şi îi voi spune să aducă 
protecţia la gara centrală din Hamburg. Bremen e aproape de Hamburg. Acum trebuie 
să plec. 

Oskar nu crezuse necesar să îi explice că la Bremen, oraş-port, armele erau 
aduse în ţară prin intermediul navelor comerciale care ajungeau acolo. Oskar nu le 
transmitea colaboratorilor lui decît datele esenţiale, păstrînd restul informaţiilor pentru 
sine. 

Delgado puse jos receptorul, se duse în baie şi se privi în oglindă. într-adevăr, 
acum arăta ca un om de afaceri de succes. Se mai întrebă încă o dată cine era 

persoana care îi transmitea ordinele lui Oskar. 

Hamburg. 

Cînd Tweed şi Paula părăsiseră Aeroportul Fuhlsbutti afară era o caniculă 
insuportabilă. Limuzina care urma să îi ducă la Hotelul Four Seasons îi aştepta. Tînărul 
şofer era simpatic şi îi întîmpinase cu un zîmbet călduros. în curînd, ajunseră în inima 
oraşului, iar Paula privea pe geam, admirind casele impunătoare de pe 
Rothenbaum- chaussee. 

Deşi era sfîrşitul lunii iunie, avionul fusese pe jumătate gol, iar ei putuseră să 
vorbească nestînjeniţi. 

- Am fost urmăriţi la Heathrow, spuse Paula. Chiar pînă în sala de aşteptare. 

- Ştiu, îi răspunse Tweed. Un om mic de statură, care avea o valijoară. S-a 
comportat ca un adevărat profesionist. Şi-a schimbat mersul de mai multe ori - 
mergea ba repede, ba încet. S-ar putea să ne aştepte o petrecere de bun-venit la 
Hamburg. 

- Ai idee cine ar putea fi în spatele acestei acţiuni? 

- Nu am nici cea mai vagă idee... 

Mark Wendover venise pe culoar în dreptul lor şi răsturnase tava lui Tweed 
atunci cînd se aşezase pe locul de la margine. 

- Imi pare nespus de rău, se scuză el. 

- Nu face nimic. Zborul a fost destul de liniştit pînă acum. 

- Am petrecut ore, chiar zile întregi pe Cheiul Reefers aşteptîindu-l pe Delgado să 
apară ca să aflu unde locuieşte. Nu a mai apărut. l-am povestit lui Harry despre asta, 
iar el mi-a spus că ar fi trebuit să verific strada din spatele depozitului. Clădirile au 
ieşiri de incendiu - Harry crede că Delgado m-a văzut şi a început să folosească ieşirile 
de incendiu. Călătorie plăcută... 

Ei se aflau pe Neuer Jungfernstieg cînd Paula văzu pentru prima dată 
Binnenalster, cel mai mic dintre cele două lacuri care se aflau în centrul oraşului. Se 
arătă încîntată de apa albastră care se unduia şi sclipea în razele soarelui. Vapoare cu 
o singură punte navigau înainte şi înapoi, unele dintre ele îndreptîndu-se spre 
debarcaderul de la Jungfernstieg. 

- Mai avem puţin şi ajungem, spuse Tweed. 

In timp ce coborau pe trotuarul din faţa hotelului, un motociclist, care îi 
urmărise încă de cînd plecaseră de la aeroport, trecu în viteză pe lîngă ei şi dispăru. 
Tweed ridică din umeri şi intrară în holul spaţios al hotelului, unde se înregistrară la 
recepţie. 

- A trecut mult timp de cînd nu am mai avut plăcerea de a vă avea drept 
oaspete, domnule Tweed, îl întîmpină recepţionerul. j 

- Amîndoi avem apartamente la etajul al treilea, îi spuse Tweed Paulei. Işi cobori 
tonul: Hai să aruncăm repede o privire. Hotelul acesta a fost condus de aceeaşi familie 
vreme de generații. Tocmai a fost achiziționat de un lanț hotelier din străinătate. 
Vreau să văd dacă au reuşit să îi păstreze farmecul. 

In timp ce păşeau într-un spaţiu destinat recreării, se întîmplă un eveniment 
ciudat. Unul dintre lifturi coborise la parter. Uşile se deschiseră. Inăuntru se afla un om 
între două vîrste, de înălţime medie, bine făcut şi care purta o pereche de ochelari cu 
rame de aur. Privirea acestuia se intersectă cu cea a lui Tweed pentru citeva 
momente, apoi rămase în lift, apăsă pe buton, iar liftul urcă la etajul al doilea. 

- Ce ciudat! remarcă Paula. 

- Probabil a uitat ceva în cameră. 

El îi arătă o galerie de portrete cu rame aurite. Scaune cu tapiţerii deosebite 
erau plasate în apropierea tablourilor, astfel încît vizitatorii să poată lua loc şi să le 
admire. Apoi, Tweed o duse într-o altă sală spațioasă, unde cîţiva bărbaţi şi femei 

stăteau la un pahar, apoi în salon. 

- E impresionant, spuse Paula. Nu m-ar deranja să iau masa acolo. N 

Ea Îi arătă un separeu situat la mezanin, deasupra întregului restaurant. In timp 
ce se întorceau spre lifturi, Tweed aruncă o privire într-o sală mai mică, plină de mese. 

- Aici e Cafeneaua Condi, îi spuse el. E mai mult decit o cafenea - poţi lua masa 
de prînz aici. Serviciile sînt excelente, iar mîncarea, delicioasă. Cred că acum ar trebui 
să vedem apartamentele în care vom sta. Vreau să îl sun pe Kefler, geniul în materie 
de operaţiuni financiare, după cum l-a numit Keith Kent. Cu cît ne vedem mai repede, 
cu atit mai bine... 

Cei doi tocmai treceau prin dreptul recepţiei, cînd îl văzură pe Marler care se 
înregistra la recepţie. Acesta venise de la aeroport pe cont propriu, cu un taxi. El îşi 
ridică privirea, îi văzu şi se uită în altă parte, de parcă nu i-ar fi cunoscut. 

- Ai spus că stau în camera numărul...? strigă el tare. 

El le dăduse astfel de ştire unde putea fi găsit. 

Tweed fu condus în apartamentul lui, în timp ce un alt angajat al hotelului se 
ocupa de Paula. Rămas singur, ieşi pe balcon pentru un moment. Deşi copacii de pe 
cealaltă parte a străzii aveau un frunziş des, totuşi putea zări printre ei lacul 
Binnenalster. Era linişte. Intorcîndu-se în cameră, se aşeză, căută numărul de telefon 
pe care i-l dăduse Kent, formă interiorul pentru o convorbire în afara hotelului, iar apoi 
numărul neamţului. 

- Cu cine vorbesc? întrebă în germană o voce aspră. 

- Numele meu este Tweed. Avem o cunoştinţă comună... 

- Ah! Aţi ajuns repede. Keith m-a sunat, mi-a spus că veniţi şi v-a descris. E o 
precauţie necesară. Eu sînt Kefler. 

Germanul vorbea acum în limba engleză. O precauţie necesară? Suna destul de 
sinistru. 

- Momentan locuiesc la Hotelul Four Seasons, domnule Kefler spuse Tweed şi îi 
comunică numărul apartamentului lui. Aş dori să vă văd cît mai repede cu putinţă. De 
asemenea, aş dori să vin însoţit de asistenta mea, Paula Grey, şi de Robert Newman, 
corespondentul însărcinat cu afacerile externe. 

- Sînteţi bine veniţi. Dar trebuie să veniţi după ce se înnoptează. Luaţi un taxi şi 
spuneţi-i şoferului să vă lase în apropiere de Piaţa de peşte. Apoi mergeţi de-a lungul 
lui Grosse Elbstrasse. În curând, veţi vedea în dreapta voastră un deal înalt, acoperit 
cu iarbă. In apropiere se află o cărare care vă va duce spre o stradă cu case vechi. 
Urcaţi pe cărare. Eu locuiesc la numărul 23. Aveţi grijă să rămîneţi în umbră în tot 
acest timp. V-aş sugera să ne întîlnim la ora unsprezece. 

- In această seară? întrebă Tweed. 

- Da, în această seară. Cine ne poate garanta că va mai exista un miine? Vă 
mulţumesc pentru că m-aţi sunat... 

Cineva bătu la uşă. Cînd deschise uşa, Paula intră în cameră. Studie 
apartamentul, ieşi pe balcon şi luă o gură de aer, deşi afară încă mai era zăpuşeală, 
apoi se întoarse. 

- Ar fi trebuit să te întreb dacă e un moment potrivit. 

- Este extrem de potrivit. la loc. Ascultă. 

Tweed îi relată cuvint cu cuvînt convorbirea pe care o avusese cu Kefler. Ea se 
încruntă, uitîndu-se fix la el în timp ce îi vorbea, aşezat pe fotoliu. La sfîrşit, făcu un 
semn cu mîna. 

- Asta a fost tot, încheie el. 

- Aşadar, mergem? 

- Da. 

- Mi se pare că sună destul de periculos. „Trebuie să veniţi după ce se 
înnoptează. Rămîneţi în umbră tot timpul... Dacă va mai fi o zi de miine", comentă 
Paula. 

- Ba, dimpotrivă, Kefler mi s-a părut a fi un tip jovial, destul de deschis. 

- Într-adevăr, Keith Kent a spus că îi aminteşte de un ursuleţ de pluş. Dar nu 
crezi că a avut un ton oarecum misterios? 

- Ba da. În consecinţă, ne vom lua toate măsurile de siguranţă. Mai tîrziu, vom 
merge la Hotelul Renaissance, unde stau Harry Butler şi Pete Nield. Vreau ca Harry să 
ne escorteze, hotărî Tweed. 

- lar Mark? 

- Mark ar fi în plus. 

El se îndreptă spre uşă. Cineva bătuse destul de tare în ea. Deschizind, văzu un 
individ înalt stînd în faţa uşii. 

- Domnule Tweed, eu sînt Victor Rondel. 

Paula îl privi pe oaspete cu mare curiozitate cînd acesta intră în cameră şi îi fu 
prezentat. El îi strînse mîna în treacăt, dar ferm. Era mai degrabă uimită de apariţia 
aceasta. 

Rondel avea un metru optzeci înălţime, o constituţie atletică, era ras, iar părul 
lui blond era pieptănat pe spate, peste frunte. Ochii lui căprui erau jucăuşi, iar 
zîmbetul plăcut. Avea între treizeci şi patruzeci de ani şi era îmbrăcat cu un pulover 
bleu, pantaloni bej cu manşetă şi purta pantofi sport albi. El acceptă invitaţia lui 
Tweed de a lua loc şi ezită cînd Tweed îi arătă sugestiv şampania aflată la rece într-o 
frapieră, care-i fusese oferită de conducerea hotelului. 

- Nu a fost încă destupată. Poate aţi dori să o păstraţi pentru mai tîrziu. 

- Gheaţa din frapieră aproape s-a topit, spuse Tweed. Cred că ne-aţi face o 
favoare dacă aţi accepta să o desfac acum. 

- Atunci voi fi bucuros să vă fac această favoare. A 

El zimbi din nou cînd Tweed luă sticla şi o duse în baie pentru a-i scoate dopul. li 
surâse Paulei, care se aşezase pe rezemătoarea unui alt scaun. 

- Aceasta este prima dumneavoastră călătorie la Hamburg, domnişoară Grey? 

- Vă rog, spuneţi-mi Paula. Nu, nu este prima mea călătorie. Am mai fost aici 
acum cîţiva ani, pe vremea cînd familia încă se mai ocupa de el. De acest hotel, vreau 
să spun. 

- A, da, sfîrşitul unei dinastii. Mi-e teamă că acest lucru se întîmplă destul de 
frecvent în zilele noastre. Mulţumesc lui Dumnezeu că noii proprietari - cei ai lanţului 
hotelier - i-au păstrat personalitatea neschimbată. Am înţeles că dumneavoastră 
sînteţi asistenta personală a domnului Tweed. 

Ea nu îi răspunse, deoarece Tweed revenise în cameră cu sticla desfăcută. 
Turnă şampanie în trei dintre cele şase pahare care se aflau pe masă, apoi îşi ridică 
paharul. 

- Pentru pace şi prosperitate. 

- Cu siguranţă, voi bea pentru asta, spuse Rondel. 

- De unde aţi ştiut că mă aflu aici? întrebă Tweed deodată, încă stînd în picioare. 

- V-am văzut pe dumneavoastră şi pe domnişoara Grey... 

- Paula, vă rog, spuse ea din nou, zimbind. 

- V-am văzut pe dumneavoastră şi pe Paula intrînd în timp ce îmi beam cafeaua 
în salonul de jos. Acel salon este destinat în exclusivitate persoanelor de viţă nobilă 
din Hamburg. 

- Dar cum aţi ştiut cine sînt? insistă Tweed. 

- Informaţiile sînt esenţiale în meseria pe care o practic. Uneori sînt mult mai 
preţioase decît aurul. Dumneavoastră sunteţi directorul-adjunct al SIS-ului. 

- Pot să vă întreb care este ocupaţia dumneavoastră? 

- Tocmai aţi făcut-o. Rondel râse agreabil. Eu sînt unul din cei doi parteneri care 
deţin controlul asupra Zurcher Kredit Bank. 

- Cea mai sigură bancă din lume, după reputaţie. 

- Sper. Cel puţin aşa îmi place să cred. Rondel îşi goli paharul: Vă mulţumesc 
pentru băutură. Această şampanie este o marcă deosebită. V-am reţinut destul de 
mult. Am vrut doar să ne cunoaştem. Am fi extrem de încîntaţi dacă aţi accepta 
invitaţia noastră la unul dintre cele mai bune restaurante din oraş. Scoase din 
portvizitul de marochin o carte de vizită albă, pe care i-o întinse Paulei. V-am rezervat 
o masă pentru miine seară. Sper că vă va fi pe plac. Numărul mesei este scris pe 
spatele cărţii de vizită. 

- E un gest foarte amabil din partea dumneavoastră, îi răspunse Tweed. Ar fi 
deplasat dacă aş veni însoţit şi de o altă persoană, în afară de Paula? Este vorba 
despre un domn care se numeşte Robert Newman. 

- Ah! Faimosul corespondent însărcinat cu afacerile externe. Va fi mai mult decit 
bine venit. 

- Bineînţeles, voi plăti eu pentru el... 

- Nu veţi putea face asta. Rondel râse din nou. | se va comunica în prealabil 
şefului de sală să treacă nota dumneavoastră în contul meu. Vă rog, nu vă împotriviţi! 
Sper că nu veţi considera aceasta un gest lipsit de politeţe, dar veţi cina singuri. Eu 
mă voi afla la o altă masă, împreună cu partenerul meu de afaceri - pînă miine seară 
ar trebui să primim o telegramă urgentă şi va trebui să luăm o decizie. 

- Sună perfect. Aşadar, atunci cînd vorbiţi la plural, vă referiţi şi la partenerul 
dumneavoastră de afaceri. 

- După cum cred că am mai amintit, el va fi persoana cu care voi lua cina. 

Rondel se ridică în picioare. 

- În curând vom dori să ne faceţi o vizită la sediul nostru. 

- Care se află unde anume? 

- Momentan nu vă pot oferi nici o informaţie. Rondel zîmbi din nou, apoi le 
strînse mîinile: Vom păstra însă legătura... 

Rămas singur cu Paula, Tweed se uită la ea. El îşi scoase ochelarii, îi şterse cu o 
batistă curată, apoi îi puse din nou la ochi. 

- Cum ţi s-a părut? 

- Destul de impresionant. Mi-a plăcut. Nu am mai întîlnit niciodată o astfel de 
persoană. Am auzit de restaurantul acesta. Ea îi arătă cartea de vizită: Se spune că ar 
fi formidabil. 

- Restaurantul Fischereihafen, citi Tweed cu voce tare. Grosse Elbstrasse 143. 
Asta înseamnă că nu e departe de locuinţa lui Kefler. După cum ştii, hafen înseamnă 
„port". 

- Ţie ce impresie ţi-a făcut? întrebă Paula. 

- Mi s-a părut că e foarte secretos. Rondel s-a eschivat cînd a fost vorba să ne 
spună numele partenerului lui de afaceri şi adresa sediului lor. Mă întreb cum a aflat 
cine sînt şi că urma să venim aici? Paula, în timpul acestei călătorii nu putem avea 
încredere în nimeni altcineva decît în membrii echipei. În absolut nimeni. 

- Rondel ţi s-a părut suspect? 

- Nu am spus asta. 

Cineva ciocăni la uşă. 

- Poate că e Newman. El stă aici. Mark, de asemenea. Tweed deschise uşa şi 
rămase uimit. În pragul uşii stătea Lisa Trent care afişa o jumătate de zîmbet în colţul 
gurii. 

- Bine aţi venit la Hamburg! spuse Lisa, intrînd în cameră şi ducîndu-se să o 
îmbrăţişeze pe Paula. E uimitor, spuse ea, întorcîndu-se spre Tweed. E cu adevărat 
uimitor! Mi-ai descifrat mesajul, isteţule, spuse ea pe un ton obraznic. 

- Vrei un pahar cu şampanie? o întrebă Tweed. 

- Chiar mai multe, îi răspunse scurt Lisa după ce se uită la eticheta de pe sticlă. 
Pot să iau loc? E al naibii de cald, spuse, în timp ce se aşeza. 

„Era îmbrăcată cu o bluză albă şi cu o pereche de pantaloni scurţi, de culoare 
kaki. In picioare avea o pereche de sandale. Nu purta nici un fel de bijuterii - nici 
măcar un inel. Tweed îi întinse un pahar de şampanie, pe care Lisa îl bău pe jumătate. 

- De unde ai ştiut că ne aflăm aici? o întrebă Tweed în treacăt. 

- Treaba mea e să aflu ce se întîmplă. M-am gîndit că ţi-ai dat seama de asta 
cînd am venit la Londra pentru a te avertiza în legătură cu incidentele violente care 

aveau să se petreacă. Trezeşte-te, Tweed! spuse ea din nou pe un ton obraznic. 

- De ce ai venit să ne vezi tocmai acum? Nu că nu ne-am bucura de prezenţa 
ta... 

- Ai atins punctul sensibil. Eu cred că sînteţi pe urmele lui. 

- Oare aşa să fie? 

Tweed se aşeză cu faţa la ea, astfel încît să nu rateze nici cea mai mică 
schimbare a expresiei de pe chipul ei. 

- Şi ce s-ar întîmpla dacă acesta ar fi unul dintre motivele pentru care ne aflăm 
aici? 

- Atunci vă aflaţi în locul potrivit. Germania. 

- Este în Germania? Ai idee cam pe unde anume? 

- Nu am nici cea mai vagă idee. Lisa îşi umplu paharul şi bău jumătate din el. De 
data asta chiar va trebui să îţi pui mintea la contribuţie. 

- Mi s-a spus că sînt destul de bun la asta. Nu ai vrea să ne dai un mic indiciu? 

- Nu am nici o idee. Ea îşi schimbă dintr-odată atitudinea nonşalantă şi se uită 
fix la Paula. Dar vă pot spune că vă aflaţi într-un mare pericol. 

- Şi acest pericol din partea cui vine? 

- Interogatoriul vostru a mers prea departe. 

Ea se aprinse brusc, făcîndu-se roşie la faţă de miînie. Nu ştiu. Nu crezi că ţi-aş 
spune dacă aş şti? Ea îl înfruntă pe Tweed, ridicîndu-se în picioare. Există un sentiment 
numit încredere. Ai auzit de el? Incredere! strigă ea. De vreme ce, evident, nu ai 
încredere nu mine, nu mai avem ce discuta. Ea luă paharul cu şampanie, văzu că era 
gol, îl aruncă spre masa de pe care îl luase, spărgîndu-l. Şi cînd mă gîndesc prin cîte 
am trecut la Londra ca să te ajut, iar tu te porţi cu mine în felul acesta! 

- Imi aduc aminte foarte bine, Lisa... începu Tweed. 

- Nu mă lua pe mine cu „Lisa". Numele meu este Trent pentru tine. Ai înţeles? 
T-r-e-n-t. Uită de mine, strigă ea, îndreptîndu-se spre uşă. Paula, te compătimesc 
fiindcă lucrezi pentru acest om... 

Apoi dispăru. 

- Am dat-o în bară! spuse Tweed. 

- Totuşi, nu trebuia să ţipe în halul acela la tine. 

- Am dat-o în bară, repetă Tweed. leşi pe balcon, iar Paula îl urmă. Tocmai s-a 
externat din clinică şi probabil că ar fi trebuit să mai stea cîteva zile internată, dar are 
curaj. Şi eu m-aş fi externat dacă aş fi fost în locul ei. Am pierdut un personaj-cheie. 

- Aş putea să încerc să o găsesc... 

- Nu încerca. Trebuie să o lăsăm să clocotească, apoi să se calmeze. Sora ei, 
Helga, a fost ucisă. Probabil că înţelege că glonţul îi era destinat. Inspiră adînc. Cel 
puţin ne întîlnim cu Kefler diseară. 

- Şi poate şi cu Rondel. 

- Ce idee trăsnită! Să ne invite la masă, dar să nu stea împreună cu noi! E ceva 
ciudat la mijloc. 

- Vom afla miîine-seară, spuse Paula pe un ton liniştit. 

- Intre timp, cred că ar trebui să te duci la Renaissance şi să aranjezi cu Harry 
pentru diseară. Nu ştiu ce ne-ar putea aştepta în zona docurilor. 

Marler ajunse ca la comandă, aducînd cu sine o geantă mare, încăpătoare. 
Zîmbi şi refuză paharul cu şampanie care îi fusese oferit. 

- Tocmai am sosit de la Reeperbahn. M-am întîlnit cu Newman şi i-am dat 
pistolul lui favorit, un Smith & Wesson de calibru 38, cu toc cu tot şi cu gloanţe de 
rezervă. Mi-a spus că se simte mai bine acum. 

- De ce? Era neliniştit? îl întrebă Tweed, necrezindu-şi urechilor. 

- Oraşul acesta te nelinişteşte. L-am văzut şi pe Mark. Prietenul lui de acum 
înainte este un Walther de 7,65 mm. 

- De unde ai ştiut în ce camere locuiau? 

- l-am urmărit cu discreţie după ce au ajuns separat. Nici măcar nu au ştiut că 
eram acolo. 

- Probabil şi-au pierdut antrenamentul, glumi Paula. 

- Ai spus că acest oraş te nelinişteşte, îşi aminti Tweed. Ce te-a făcut să spui 
asta? 

- Cunoştinţa mea din Reeperbahn, individul care ne-a făcut rost de arme. El mi-a 
spus că există mulţi nemernici pe aici, dar că a auzit că urmează să ajungă şi alţii, din 
Marea Britanie - unii vor veni cu feribotul, alţii cu avionul. Am cumpărat suficiente 
arme, încît să putem ţine piept unei mici armate. Paula, ţine! 

El scoase din geantă arma pe care ştia că şi-o dorea aceasta. Era un pistol 
automat Browning de calibrul 32, cu muniţia aferentă. Ea cercetă arma goală, îi 
verifică toate mecanismele, îi puse un încărcător şi ascunse arma într-un 
compartiment special din poşetă. 

- Acum mă simt complet echipată, îi anunţă ea. 

- Te comporţi exact ca Newman, îi spuse Marler. Ce-ai zice de vreo două 
grenade şi de nişte butelii cu gaz lacrimogen? 

- Dă-mi-le, spuse ea, întinzînd mîna. 

- Şi ar mai fi şi arma ta, Tweed. Un Walther, dacă îmi aduc bine aminte. 

- Ştii că port arme foarte rar, se împotrivi Tweed, uitîndu-se cu neplăcere la 
pistolul automat care îi fusese întins. 

- la-l! se răsti Paula. Cred că nu ne va fi prea uşor de data asta. Nu vrei să îmi 
salvezi viaţa dacă va fi nevoie? 

- Eşti diabolic de convingătoare. Ar trebui să fii închisă pentru asta! 

El luă pistolul, tocul şi muniţia pe care i le întinsese Marler, apoi se uită la ceas: 

- Paula şi cu mine tocmai ieşeam pentru a ne întîlni cu Harry şi cu Pete, care 
stau la Hotelul Renaissance. 

- Atunci, de vreme ce şi eu urma să mă îndrept tot acolo, vă voi da un avans de 
treizeci de secunde, după care voi merge în spatele vostru şi n-o să vă scap din ochi... 

Încă nu se întunecase cînd Tweed şi Paula ieşiră din hotel, o luară la dreapta şi 
începură să se plimbe ca doi turişti. Soarele, care luminase ferestrele apartamentului 
lui Tweed, încă mai strălucea, deşi se apropia asfinţitul. 

Ei ajunseră la capătul străzii şi traversară. Paula se opri un moment, privind 
faleza Jungferstieg, care se afla vizavi. Feriboturile, în număr mult mai mic decît mai 
devreme, încă mai plecau de la docurile de pe Lacul Alster. 

- Dimineaţa devreme şi seara tîrziu, îi spuse Tweed, navetiştii care locuiesc în 
casele sau în apartamentele de pe malul lacului Alster folosesc feribotul. Aceasta îi 
scuteşte de grija de a găsi un loc de parcare. 

- E raiul pe pămînt! oftă Paula, uitîndu-se la clădirile frumoase de pe malul opus. 

- Trebuie să ne mişcăm, hotărî Tweed. 

Se uită înapoi. Marler îl supraveghea de la distanţă. Tocmai îl sunase pe Harry 
din proprie iniţiativă. Trecînd pe lîngă cei doi, le vorbi abia mişcîndu-şi buzele. 

- L-am sunat pe Harry pe telefonul lui mobil, deci am aflat numărul camerei lui. 
Urmaţi-mă îndeaproape după ce ajungem la Renaissance... 

Trecură prin dreptul unor magazine aflate în clădiri impresionante, care păreau 
că sînt acolo dintotdeauna. Marler o luă la dreapta pe Grosse Bleichen, intrînd pe o 
stradă mai îngustă, unde văzură foarte puţine persoane. Tweed şi Paula îl urmară pe 
Marler şi intrară în Hotelul Renaissance, care era un loc foarte liniştit şi confortabil. 
Paula aruncă o privire spre restaurantul hotelului, apoi se întoarse repede. 

- Ce s-a întîmplat? şopti Tweed. 

- E în restaurant. Nu are să-ţi vină să crezi! îţi aduci aminte de bărbatul 
îmbrăcat cu o cămaşă roz, rotund la faţă, cu capul mare, care se afla pe trotuarul de 
vizavi de La Ştreangul Spînzuratului? 

- Da. 

- E aşezat la o masă din restaurantul pe lîngă care tocmai am trecut. Şi cred că 
m-a văzut... 

- Grăbeşte-te, Marler ne aşteaptă... 

Harry Butler deschise uşa camerei sale după ce Marler bătu într-un anumit fel. 
El îi trase pe toţi înăuntru, apoi închise uşa şi o încuie. 

- Ce-i cu graba asta? întrebă Tweed. 

- Am veşti proaste, îi anunţă Harry. Omul cu cămaşa roz, personajul masiv şi 
urît, care le dădea ordine huliganilor de pe Cheiul Reefers, stă în acest hotel. 

- L-am văzut, spuse Paula. Veştile devin şi mai proaste, continuă Harry. Delgado 
e şi el aici. E bine deghizat, tuns scurt, şchiopătează şi are un baston ortopedic. M-am 
uitat în ochii lui. Ochii unui om spun întotdeauna adevărul despre el. 

- Cum de au ajuns aici atît de repede? se întrebă Paula. 

- Simplu: au prins prima cursă care i-a urmat celei cu care am venit noi. 

- Dar de unde au ştiut că vom fi aici? insistă Paula. 

- De la prichindelul vioi care ne-a urmărit pînă în sala de aşteptare de la 
Heathrow, îi spuse Tweed. Afară era un afiş pe care scria mare „Hamburg". După cea 
aflat asta, omuleţul a dispărut şi şi-a anunţat şefii. 

- Pur şi simplu uitasem de el. Sînt îngrozitor de bine organizaţi! 

- Asta înseamnă că ne vom organiza şi noi mai bine, îi răspunse Tweed. 

În timp ce ei doi discutau, Maler scoase din geanta lui încăpătoare un pistol 
marca Walther şi i-l dădu lui Harry. îi mai dădu încă o armă pentru Nield, împreună cu 
alte „cadouri": grenade, butelii cu gaz lacrimogen, fumigene şi o armă automată Uzi. 
Marler scoase altele şi pentru Pete Nield. 

- Incepem un alt război din Golf? glumi Paula. 

- S-ar putea să ne aştepte ceva de genul ăsta, îi avertiză Tweed. 

- Unde stă Nield? 

- In camera de alături. Harry le arătă cu degetul în dreapta lui. Am avut noroc. 
Am ajuns aici separat. A ieşit undeva, probabil inspectează terenul. 

- Trebuie să îţi spun ceva... începu Tweed. 

Harry ascultă, stînd cu braţele încrucişate şi nespunînd un cuvînt. Tweed îi 
explică toate detaliile referitoare la vizita pe care aveau să i-o facă lui Kefler la ora 
unsprezece în acea seară, îi dădu adresa şi îi arătă zona din apropierea docurilor pe o 
hartă luată de la recepţia Hotelului Four Seasons. 

- Voi fi acolo, spuse Harry, uitîndu-se la puşca aceea cu lunetă pe care i-o 
dăduse Harry. Am cumpărat o motocicletă. Aşa voi putea să urmăresc taxiul în care vă 
veţi afla. O să dispar atunci cînd veţi cobori din maşină. Nu îmi place deloc ceea cea 
spus Kefler. Nu îmi place zona în care locuieşte. Docuri, noaptea... 

- Mă simt în siguranţă, acum, cînd ştiu că vine şi Harry cu noi, spuse Paula cînd 
ieşeau din hotel. Ea îl strînse de braţ pe Tweed şi îi şopti: Uite cine e în faţa noastră. 

Un om care şchiopăta se plimba pe stradă, la douăzeci de metri în faţa lor. Avea 
în mîna dreaptă un baston. Bărbatul avea părul tuns foarte scurt. Tweed o trase pe 
Paula de braţ şi o întoarse astfel încît să se prefacă, la fel ca şi el, că se uită lao 
vitrină. 

- Noul Delgado arată exact cum ni l-a descris Harry - nu l-aş fi recunoscut. 

- Avem treburi de făcut, o avertiză Tweed. Ne vom întoarce la hotel - eu, unul, 
vreau să fac repede un duş - vom lua cina, iar apoi vom merge la întîlnirea cu Kefler. 

- Voi face şi eu un duş. Nu prea îmi e foame. 

- ţi va fi, dacă nu mănînci - ţi se va face foame la miezul nopţii. 

- A dispărut! 

Paula aruncase o privire pe stradă şi văzuse că era goală. Tweed se uită şi el, 
mormăi ceva, o luă de braţ şi traversă împreună cu ea pe partea cealaltă. Un şir lung 
de vehicule, printre care şi multe camioane, erau parcate pe timpul nopţii. 

- A dispărut într-unul dintre pasajele pe lîngă care am trecut atunci cînd ne 
aflam în drum spre Harry, îi spuse Tweed. Dacă mergem pe partea aceasta a străzii, 
nu vom putea fi văzuţi de camioane în cazul în care o să mai apară... 

Cei doi ajunseseră la strada principală care intersecta zona pietonală din 
apropierea docurilor. Tweed era pe punctul de a face la dreapta, cînd Paula îl trase de 
braţ. El îi făcu semn cu capul. 

Puțin mai departe de ei se afla un om cu o pălărie de paie pe cap, care manevra 
o cameră de luat vederi. Era Mark Wendover. Ei observară cum acesta, stînd cu 
spatele la ei, filma lacul Alster şi un feribot care tocmai sosea. Apoi, brusc, Mark 
îndreptă camera într-o altă direcţie, spre o clădire, şi filmă intrarea, geamurile de la 

parter şi pe cele de la etajul întîi. Clădirea impunătoare era sediul Zurcher Kredit. 

- larăşi a început, protestă Paula. Face totul de unul singur. Independentul... 

- Bine, dacă aşa lucrează el... 

- Voiam să îţi spun ceva, îi zise Paula în timp ce se apropiau de intrarea în hotel. 
Mi-a tot scăpat. Înainte să plecăm din Park Crescent - tu nu te aflai în birou - Monica 
mi-a spus că atunci cînd internetul a luat-o razna, nici telefonul nu a mai funcţionat. 

- Chiar aşa? îi răspunse Tweed cu indiferenţă. Credeam că le-a telefonat mai 
multor cunoştinţe pentru a afla dacă sistemele lor de operare funcționau. 

- Asta s-a întîmplat mai tîrziu, sublinie Paula. Ea crede că telefonul nu a 
funcţionat în timpul acelei experienţe îngrozitoare. Şi nu a funcţionat nici după aceea, 
cel puţin pentru cîteva minute. 

- O fi fost un scurtcircuit... 

- Ascultă-mă! Internetul este legat la reţeaua telefonică. 

- Interesant! 

Paula renunţă, enervată. Atunci cînd ajunse în camera ei, se duse în baie şi făcu 
duşul pe care dorise să îl facă mai devreme. 

Aflat în camera lui, Tweed îşi amină duşul şi îl sună pe Cord Dillon, formînd 
numărul de telefon secret de la apartamentul acestuia. 

- Ce s-a întîmplat, Tweed? întrebă o voce somnoroasă. E dimineaţă aici, iar eu 
nu mă trezesc devreme decit dacă trebuie neapărat. 

- Mark Wendover. Ce fel de agenţie de detectivi particulari a avut la New York? 

- A fost un fel de parteneriat. Delapidare. Cineva şi-a băgat mîna în borcanul cu 
dulceaţă, destul de adînc chiar. Ce face Mark? 

- Progresează. 

- Asta e tot? Bine. Slavă Domnului... Tweed îşi scoase carneţelul şi notă numele 
lui Zurcher Kredit Bank, îl încercui, îl legă de numele încercuit al lui Rondel, apoi de cel 
al lui Mark. Se uită la carneţel pentru cîteva momente, ţinînd în gură celălalt capăt al 
stiloului. Mormăi ceva, apoi intră în baie pentru a-şi face un duş. 


Puțin mai devreme în acea seară, după ce ţipase la Tweed, Lisa se întorsese în 
camera ei. După ce-a deschis uşa, a văzut un plic ce fusese strecurat pe sub uşă. In 
plic se afla un mesaj: Sună-mă de urgență. Dă-mi telefon din Gara Centrală. Rocco. 

Ea plecă imediat. Părăsind hotelul, se deplasă pe jos. Lisa se oprea din cînd în 
cînd, scuturîndu-şi o sandală de parcă ar fi avut o pietricică înăuntru. Acest gest îi 
dădea ocazia să privească înapoi şi să vadă dacă nu era urmărită. 

Nu era aglomeraţie cînd ajunse. Gara fusese construită în stil german, era foarte 
mare şi avea un acoperiş foarte înalt. Intră într-o cabină de telefon şi formă numărul. îi 
răspunse o voce familiară: 

- Lisa, nu ţi-ar plăcea să primeşti o sută de mii de mărci germane? 

- Ce-ai spus? 

- Cred că m-ai auzit destul de bine. De acum înainte vreau să afli de la Tweed 
tot ce poţi. Cîţi membri are echipa lui? Unde se duce? în Hamburg, în afara oraşului? 
Va trebui să raportezi toate acestea unei singure persoane şi aceea sînt eu... 

- Stai un pic, spuse ea. Cineva încearcă să intre. 

Se întoarse. Un individ pe care nu îl mai văzuse niciodată în viaţa ei stătea în 
faţa cabinei cu un plic alb în mînă. El îi puse plicul în mînă, îi spuse că era pentru ea, 
apoi plecă. 

- Ai primit plicul, spuse vocea de la telefon. Acum verifică-i conţinutul. Te aştept. 

Ea deschise plicul. Un teanc gros de bancnote de o mie de mărci se afla 

înăuntru. Numără banii. Zece mii de mărci germane. A 

Îi mai numără o dată. Nu, o sută de mii de mărci germane. În lire sterline, asta 
ar fi însemnat aproximativ treizeci de mii! Puse plicul în poşetă. 

- Nu uita, trebuie să îmi raportezi numai mie... 

Niciodată nu mai avusese atît de mulţi bani. 

Tweed şi Paula luau masa de seară în restaurantul hotelului. Rezervaseră unica 
masă de la mezanin, asigurîndu-şi astfel o vedere de ansamblu asupra întregului salon 
în care se aflau doar cîţiva oaspeţi ai hotelului, deşi se apropia începutul lunii iulie. 

- Nu e atît de multă lume pe cît m-am aşteptat, spuse Paula. Probabil e din 
cauza căldurii, care a ajuns chiar şi aici, sus. 

Ea mînca o omletă - un fel care nu se afla în meniu, dar ea îi spusese 
chelnerului că nu îi era prea foame din cauza căldurii. 

- Este extrem de neobişnuit pentru Hamburg, doamnă, îi răspunse chelnerul. 
Rareori ne confruntăm cu canicula. 

- Văd că Newman s-a aşezat la o masă de lîngă fereastră, iar Mark îl însoţeşte, 
remarcă Tweed. În timp ce intram, l-am auzit pe Mark întrebîndu-l dacă poate lua loc 
lîngă el şi spunîndu-i că detestă să ia masa de unul singur. 

- Se comportă ca şi cum nu s-ar cunoaşte, observă Paula. 

- lar Marler mănîncă nişte sendvişuri şi bea ceva la bar de unul singur. De acolo 
poate să observe fiecare persoană care intră în restaurant. Nu îi scapă nimic lui Marler 
al nostru! Nu te uita acum, dar nu ai să ghiceşti nici într-o sută de ani cine s-a aşezat 
singur la masa de lîngă perete, spuse Tweed. 

- Spune-mi, altfel va trebui să mă uit. 

- Brigadierul. Bernard, Lordul Barford. E îmbrăcat într-un frac alb. 

- Pe căldura înăbuşitoare din seara asta? exclamă Paula. Da, îl caracterizează. 
Trebuie să ai o anumită ţinută pentru masa de seară, indiferent de temperatură. Cred 
că a făcut asta de sute de ori atunci cînd lua masa la popotă, pe vremea cînd era în 
armată. 

- Dumnezeule! 

Observaţia lui Tweed tocmai o făcuse pe Paula să înţeleagă situaţia. 

- E ultima persoană de pe faţa pămîntului pe care m-aş fi aşteptat să o văd aici. 
Ce se întîmplă? 

- Nu am nici cea mai vagă idee. 

- Tu nu crezi în coincidenţe. lar Hamburgul e unul dintre locurile pe care le-a 
menţionat Aubrey, fiul lui, atunci cînd am luat prînzul împreună cu el la Martino, 
spunînd că este una dintre destinațiile lui frecvente. Mă întreb ce secrete are aici, la 
Hamburg? spuse Paula. 

- Nici măcar nu aş putea ghici. 

Tweed termină repede calcanul lui â la Dover. Era mort de foame. Cei doi 
evitaseră băuturile alcoolice, preferând apa în locul acestora pentru a nu se 
deshidrata. 

- Ne-a văzut? îl întrebă Paula în timp ce-şi termina de mîncat omleta. 

- Nu. Nu s-a uitat în sus cînd a intrat. Acum citeşte concentrat nişte documente. 

- Cu siguranţă o să ne vadă cînd vom pleca şi vom cobori scările de la mezanin. 

- Vom încerca să profităm de momentul cînd va fi servit de chelneri. Sînt destul 
de mulţi pe aici. 

Tweed puse jos tacîmurile şi se uită la ceas pe sub faţa de masă. 

- Care e următorul obiectiv - după ce îl vom vizita pe Kefler? 

- Să îl localizăm şi să îl identificăm pe Rinocer. Cafea? Desert? 

- Nu, mulţumesc, spuse Paula. 

- Atunci, acum ar fi un moment propice pentru a pleca. 

Pe cînd coborau scările, Paula se uită bine la apariţia neaşteptată. O cohortă de 
chelneri se învîrteau în jurul lui Barford în timp ce îi serveau friptura. Ea observă că 
lordul era vioi, se mişca cu agilitate, era extrem de stăpiîn pe sine şi stătea la masă 
într-o poziţie corectă. 

- Nu ne-a observat, spuse Paula în timp ce intrau în hol. 

- Nu te amăgi. E ca o pasăre de pradă. Nu prea îi scapă multe lucruri. 

Marler stătea de unul singur lîngă un palmier, la adăpost de privirile celorlalţi 
oaspeţi ai hotelului. Tweed se îndreptă spre el mergînd încet şi îi strecură în poală un 
bileţel, apoi îşi continuă drumul. 

- Ce scria pe bileţel? îl întrebă Paula. 

- L-am anunţat pe Marler că intenţionăm să-i facem cuiva o vizită. De 
asemenea, i-am spus că Harry ne va apăra spatele. 

După cum fusese stabilit, Newman îi prinse din urmă chiar cînd aceştia intrau în 

hol. Le vorbi cu o voce joasă: 

- Mark s-a descurcat foarte bine. Oricine ar fi stat lîngă noi şi ar fi ştiut limba 
engleză l-ar fi auzit vorbind despre New York, apoi punîndu-mi întrebări despre slujba 
mea. E perspicace. la uite cine-i aici! 

Tocmai coborau treptele pentru a ajunge în stradă, cînd Lisa le ieşi în cale. Se 
juca, radioasă, cu poşeta ei, învirtind-o prin aer, şi zîimbea lăsînd să se înţeleagă că i-a 
trecut supărarea. 

- Plecaţi undeva? o întrebă ea pe Paula. 

- Vrem să facem o plimbare, îi răspunse repede Tweed. Avem ceva secret de 
vorbit. 

- Pot să vin cu voi? 

- Pari foarte obosită, îi spuse Paula, eschivîndu-se. Mai bine te-ai băga în pat şi 
ai dormi... 

Se aflau în stradă, îndreptîndu-se spre docuri. Lisa alergă după ei şi îl prinse din 
urmă pe Tweed: 

- Imi pare nespus de rău că mi-am ieşit din fire. Nu am vrut... 

- Lisa, izbucni Paula, întoarce-te la hotel şi culcă-te! Nu l-ai auzit pe Tweed 
spunînd că avem ceva secret de vorbit? 

Lisa clipi, se întoarse pe călciie, se îndreptă spre hotel şi urcă treptele. Stătu 
acolo cîteva momente, apoi se uită după ei. 

- Nu v-aţi purtat prea frumos, spuse Newman. Aş fi putut să scap de ea într-un 
mod mult mai politicos. Se încruntă. Cred că relaţia cu Lisa s-a deteriorat. V-aţi certat? 

- S-a purtat foarte urit cu Tweed în camera lui, îi spuse Paula. 

- Nu e vorba de asta, spuse Tweed, privind peste umăr. Vreau să văd cit efort va 
depune pentru a ne intra din nou în graţii. lată şi un taxi... 

Uitîndu-se pe o hartă, el îi explică şoferului unde dorea să îi lase. Şoferul se uită 
la ei surprins, apoi dădu din cap. 

- Nu cred că i s-a părut o idee prea bună, şopti Paula. 

Ei încetară să mai discute, iar Paula privi pe fereastră în timp ce taxiul se 
deplasa cu viteză prin Hamburg. Clădiri imense se înălţau deasupra lor, iar pe stradă 
nu era nici o persoană. Din cînd în cînd, la intervale lungi, străzile erau luminate de 
felinare înalte, apoi iarăşi intrau în umbră. Paula îşi băgă mîna dreaptă în geantă 
pentru a se asigura că pistolul automat îi era la îndemînă. Tweed urmărea traseul pe 
hartă. 

- Cei de pe-aici se duc tare devreme la culcare, observă Newman. Nu e nici 
ţipenie de om! 

- Muncesc din greu, se trezesc devreme, îi spuse Paula, vorbind pentru a se 
calma. 

Taxiul se opri într-un loc ce le era străin. Erau înconjurați de clădiri înalte, 
moderne. Şoferul se uită în spate, şovăitor, ţinînd motorul în funcţiune. 

- Aici doreaţi să ajungeţi? îi întrebă în germană. 

- Da, îi răspunse Tweed. 

- Sînteţi sigur? 

Modul în care vorbea şoferul îi neliniştea. Paula observă că acesta nu 
deschisese uşile. El se uită la ea, încruntîndu-se. 

- Chiar aici este locul, spuse Tweed, plătind cursa şi lăsîndu-i taximetristului un 
bacşiş bun. 

- Mulţumesc, spuse şoferul. Vă întoarceţi? îi întrebă şi îşi mîzgăli numele pe o 
carte de vizită pe care erau scrise numele firmei şi numărul de telefon. 

Tweed puse cartea de vizită în portmoneu. Taxiul plecă repede de acolo. 

- Am auzit un motociclist în spatele nostru, remarcă Newman. Acum s-a oprit pe 
undeva. 

- E Harry, îi spuse Paula. Mă bucur că a venit. 

Trecură pe lîngă clădirile ciudate care îi aminteau Paulei de nişte sculpturi 
moderne gigantice. Era linişte, iar aerul era umed. Simţi un miros vag de petrol. 

- Cît de departe e Elba? întrebă ea. 

- Puțin mai încolo, îi spuse Tweed, împăturind harta. Coborau acum panta într-o 
linişte desăvirşită. Strada era goală. Ea se uită înapoi, sperînd să îl vadă pe Harry în 
spatele lor. Nu văzu nimic. Dar, cînd Harry urmărea pe cineva, se comporta de parcă 
ar fi fost Omul Invizibil. Liniştea era de-a dreptul enervantă, dar, cînd ajunseră la 
capătul străzii, Paula auzi clipocitul slab al apei. Ajunseseră la docurile de pe Elba. 
Tweed le făcu semn s-o ia la dreapta. Ea văzu o plăcuţă pe care scria numele unei 
străzi - Elbstr. 

In stînga, Paula zări pentru prima dată râul, care era aproape la fel de lat ca 
Tamisa. Deasupra capetelor lor se puteau vedea nişte macarale impresionant de 
înalte. La jumătatea scheletelor imense văzură cabinele de control. Erau o mulţime de 
macarale, toate nemişcate. Paulei i se păru că seamănă cu nişte marţieni care tocmai 
aterizaseră. Ea văzu în apropiere scheletul uriaş al unei macarale, aşezat pe nişte şine 
astfel încît să poată fi deplasat cînd barjele ancorau în port. Luminile poziţionate 
undeva, sus, făceau ca priveliştea să fie ireală, scoţind în evidenţă umbrele negre. 
Luna nu se vedea - cerul era acoperit de nori. Se simţea mică, iar monştrii de metal pe 
sub care trecea o nelinişteau. 

- Germanii ăştia nu se joacă atunci cînd construiesc, şopti. 

- Uite aşa au construit şi tancurile Panzer pe care le-au folosit în al Doilea Război 
Mondial, spuse Tweed. Le-am văzut în poze. Erau deosebit de eficiente şi ne-au 
provocat pagube importante în timpul debarcării din Normandia. 

- Numai să nu ne trezim cu vreunul venind spre noi, îi răspunse Paula. 

- E puţin probabil, o asigură Newman. 

In depărtare, pe malul rîului, Paula văzu un alt grup de macarale, luminate de la 
înălţime. Două nave comerciale fuseseră trase la mal pe timpul nopţii împreună cu mai 
multe barje. 

- Se întind la nesfirşit, comentă ea. 

- Portul acesta este al doilea ca mărime din Europa, îi spuse Tweed. Primul este 
Europort, în Olanda. Dar docurile astea îi fac o concurenţă serioasă. 

In noapte se auzi zăngănitul unui lanţ. Paula aproape îngheţă de frică. Era 
primul zgomot pe care îl auzeau de cînd îşi începuseră lunga plimbare pe Elbstrasse. 

- E doar o barjă mişcată de curenţi, o linişti Newman. Trebuie să fi fost lanţul cu 
care era ancorată. 

- E cam sinistru pe aici, spuse Paula. 

Ea se oprise, iar acum se uita în sus, la macarale. Observă că deja se obişnuise 
cu prezenţa acestora. Cel puţin, nu se mişcau. Tweed ridică o mînă şi îi arătă ceva în 
faţă: 

- lată dealul acoperit de iarbă şi şirul de case de pe el. Acolo trebuie să 
locuiască doctorul Kefler. Uite şi cărarea pe care ne-a spus să urcăm. Tot ce mai avem 
de făcut este să găsim casa cu numărul 23. 

- Are o privelişte superbă, spuse Paula. Cred că este încîntat de macaralele care 
se înalţă cu mult deasupra caselor. 

Cu Tweed în frunte, începură să urce pe cărare. Şirul de case mici şi vechi care 
erau îngrămădite pe culmea dealului nu arăta prea bine. Paula se întreba cum de 
locuia într-o astfel de zonă un om detalia lui Kefler. 

Casa cu numărul 23 se afla în apropiere de locul unde părăsiseră cărarea, chiar 
pe vîrful dealului. Tweed privi o fereastră luminată, cu perdelele trase, aflată la etaj. 
Unul dintre geamuri se deschise. Inainte ca Tweed să desluşească silueta care se 
apleca în exterior, o rază puternică de lumină îl lovi în ochi. Lumina fu stinsă repede. 

În curând, auzi paşi grăbiţi pe scări. În spatele lui, Newman se foia nerăbdător. 

Poziţia în care se aflau era foarte expusă, fiind chiar pe marginea dealului. Ochii lui 
cercetară mulţimea de macarale, dar nu văzură nici o mişcare. Apoi, cele două yale 
noi pe care le observase Tweed în uşa de lemn a casei lui Kefler fură descuiate. Uşa se 
deschise spre interior, iar din întuneric se ivi o siluetă micuță. De ce nu fusese aprinsă 
nici o lumină? 

- Intraţi repede, vă rog, le spuse o voce baritonală în engleză. Intrară în casa 
cufundată în întuneric, uşa fu închisă, iar yalele - încuiate. Micul hol se lumină. Un om 
mic de statură şi îndesat îi întinse mîna lui Tweed. 

- Imi cer scuze, începu el, în engleză, pentru că v-am băgat lanterna în ochi. 
Trebuia să mă asigur că sînteţi dumneavoastră. Descrierea pe care v-a făcut-o Keith 
Kent vi se potriveşte perfect. Eu sînt doctorul Kefler... 

Tweed îşi prezentă însoțitorii. Paula fu de acord cu Keith Kent în privinţa faptului 
că, într-adevăr, Kefler semăna cu un ursulet de pluş. Neamţul avea păr castaniu tuns 
scurt şi ochi mici, care o priveau prin nişte ochelari cu cele mai groase lentile pe care 
le văzuse vreodată. El le zimbea călduros, iar ei i se păru drăgălaş şi, deşi acest cuvînt 
era caraghios, i se potrivea. Purta un sacou din catifea, nişte pantaloni de culoare 
bleumarin şi aproape ţopăia de bucurie în timp ce îi conducea într-o cameră de la etaj, 
cu vederea spre stradă. Urcară cu atenţie scările înguste. Paula presupuse că erau 
conduşi în biroul lui. 

- Am cumpărat un borcan cu cafea englezească, îi spuse el. Cea nemţească este 
foarte tare... 

- Foarte drăguţ din partea dumneavoastră, îi spuse ea. 

- Mi-a făcut plăcere. Am pus ibricul pe foc atunci cînd am coborit. Mă duc să îl 
aduc. Bine? Simţiţi-vă ca acasă. Mă duc să aduc ibricul. V-am pregătit documentele, 
Herr Tweed... 

Înainte ca Tweed să îl întrebe despre ce documente era vorba, Kefler se grăbea 
deja spre bucătărie. Paula se relaxa în fotoliu şi aruncă o privire prin cameră. Biroul 
unei persoane spune foarte multe despre ea. Pe un birou mare, care nu părea a fi 
nemtesc, se aflau un fax, un computer, o imprimantă şi o maşină de scris veche, 
marca Remington, care nu se potrivea cu decorul. Bănuia că echipamentul modern, 
foarte nou, era rareori folosit. Pe un perete se aflau rafturi pline cu cărţi. Ea se ridică 
să se uite la ele. Nu îmi place fotoliul pe care m-am aşezat, spuse Newman în şoaptă. 

- Eşti prea înalt, îi răspunse Paula, tot în şoaptă. 

Ceea ce era adevărat. Fotoliile erau joase, iar Newman trebuia să îşi întindă 
picioarele în faţă. Tweed, care şedea destul de confortabil, fu uimit de faptul că Kefler, 
care avea picioare scurte, îşi alesese mobila astfel încît să i se potrivească. Lipsa de 
consideraţie a acestuia faţă de potenţialii musafiri era de înţeles, de vreme ce 
confortul domestic trebuie să îi fi dat mari bătăi de cap. 

- Are şase volume vechi despre istoria familiei Frankenheim, îi informă Paula, 
arătînd spre bibliotecă. 

- Imi cer scuze că a durat atit de mult, spuse Kelfer, revenind şi aşezind o tavă 
pe o măsuţă joasă. 

Cafetiera, recipientul pentru frişcă, ceştile şi farfurioarele erau din porțelan de 
Meissein. „A scos serviciul din porţelanul cel mai fin", se gîndi Paula. 

- Vreţi să vă serviţi? In modul acesta veţi bea cafeaua aşa cum vă place, le 
spuse neamţul, zimbind în tot acest timp. 

Paula se servi prima. 

- Ştiţi ceva? spuse Kefler, aşezîndu-se pe un scaun. Aţi observat cele două yale 
noi de la uşa principală, domnule Tweed? 

- Da, chiar mă... 

- Refugiații. Turci, croaţi şi Dumnezeu mai ştie ce alte neamuri am mai lăsat să 
intre în ţară. Mulţi dintre ei sînt răufăcători. O casă din apropiere a fost jefuită în urmă 
cu o săptămînă. Au luat tot. Şi nu o să vă vină să credeţi... „Ursuleţul" avea un debit 
verbal impresionant. Dar au luat chiar şi un papagal! 

- Un papagal? E cam greu de transportat... spuse Paula. 

- Nu, chiar deloc... Kefler izbucni în rîs. Era un bibelou ieftin. Unde o să vîndă aşa 

ceva? Ce nebunie! E bună cafeaua? 

Toţi au fost de acord că era foarte bună. Kefler dădu sceptic din cap, de parcă 
ar fi vrut să spună că erau doar politicoşi. 

- Sînteţi foarte bine utilat, remarcă Paula, uitîndu-se spre biroul vechi. 

- Nu folosesc nici una dintre maşinăriile acelea. Deşi, trebuie să recunosc, îmi 
place Remington-ul. Oamenii de ştiinţă sunt periculoşi. Inventează lucruri fără să se 
gîndească la consecinţe. Bomba aceea cu ceas, internetul. Se spune că e minunat, că 
ajută lumea să se apropie. Naţiunile devin mult prea apropiate, nu sunt de acord unele 
cu altele, se ceartă, apoi îşi declară război. 

- Tind să fiu de acord cu dumneavoastră, spuse Tweed, profitiînd de momentul 
de repaus. Mai devreme aţi pomenit ceva despre nişte documente. 

- Ah! Banca Zurcher Kredit este cea mai bună, cea mai cinstită din lume! Ei 
bine, nu este aşa! Domnişoară Grey, v-aţi uitat la biroul meu vechi. Nu pare a fi 
german, nu-i aşa? L-am cumpărat de pe Portobello Street, la Londra. îmi place la 
nebunie. Dar m-am pierdut în divagaţii... Kefler îl fixă pe Tweed, vrînd parcă să se 
asigure că era o persoană de încredere. Sume importante de bani sînt spălate prin 
intermediul acestei bănci - sau poate că banii sînt luaţi de la clienţii bogaţi şi sînt puşi 
într-un cont secret din Vaduz, în Liechtenstein... 

- Sînteţi sigur de asta? interveni Tweed. 

- Nu, nein. Ştiu doar că au dispărut trei sute de milioane de mărci germane. 

Paula făcu un calcul rapid în minte şi fu uimită. Asta înseamnă aproape o sută 
de milioane de lire sterline. Erau bani, nu glumă! 

- Vă voi da documentele acum, spuse Kefler. 

El sări de pe scaun şi se aplecă sub biroul îndrăgit pe care îl achiziţionase de pe 
Portobello Street. De sub pupitru, mîinile lui grăsuţe smulseră ceva, apoi scoaseră la 
iveală un dosar mic, legat în piele, care, evident, fusese lipit de tăblie cu bandă 
adezivă. El îndepărtă banda adezivă cu atenţie, apoi îi dădu dosarul lui Tweed. 

- Deschideţi-l! Vă rog! 

Aproape că ţopăia de entuziasm. Tweed scoase un teanc de hirtii pliate şi le 
despături. Se părea că acestea erau extrase bancare purtînd antentul Zurcher Kredit 
Bank. Conţinutul hîrtiilor îl nelămuri - era şiruri de cifre, cărora le corespundeau 
diverse iniţiale, printre care şi GT. 

- Desigur, nu înţelegeţi ce scrie pe ele, îi spuse Kefler. Deci, va trebui să i le 
arătaţi inteligentului Keith Kent. El le va descifra... Am spus cumva trei sute de 
milioane de mărci? Cifrele englezeşti îmi joacă feste. Ar fi trebuit să spun şapte sute 
de milioane de mărci. A 

Paula mai făcu un calcul rapid în minte. Insemna aproximativ două sute treizeci 
de milioane de lire sterline! Ea se uită la Newman, care, de asemenea, făcuse 
conversia din mărci în lire sterline şi rămăsese mut de uimire. 

- Domnule Kefler, spuse Tweed pe un ton calm, aceste documente sînt într- 
adevăr pentru mine? 

- Bineînţeles! Dacă vă spun! Keith Kent le va descifra şi vă va arăta ce 
înseamnă. 

- Nu aveţi o servietă sau ceva de genul acesta, în care să pun dosarul? 

- Docurile. Ştiu la ce vă referiţi... 

Kefler se aplecă într-o parte a biroului lui şi scoase o servietă care nu mai era la 
modă în Marea Britanie. El o deschise, cotrobăi înăuntru şi se încredința că era goală. 
Işi săltă ambele picioare în sus şi jos, dorind să se dezmorţească, după cum îşi dădu 
seama Paula. Kefler merse la fereastră. 

- În timpul zilei priveliştea este interesantă. Nave comerciale mari vin în port. 
Feribotul de la Newcastle, din Marea Britanie, va ajunge la douăsprezece şi jumătate 
după-amiaza... 

Cuvintele lui răsunară deodată şocant de tare. Kefler se clătină şi căzu pe spate 
cu faţa în sus. Sîngele îi ţişni din piept, pătîndu-i sacoul. Newman se apropie de corpul 
care zăcea pe podea, ghemuindu-se astfel încît să nu depăşească pervazul ferestrei. In 
geam se putea vedea o gaură cu margini zimţate, iar perdeaua era găurită, de 

asemenea, în locul pe unde trecuse glonţul. 

- E cumva... 

Paula nu reuşi să ducă întrebarea pînă la capăt. 

- Nu mai are puls, îi anunţă Newman. E mort. Nu vă uitaţi! Partea stînga a 
craniului a fost spulberată. A fost un glonţ cu explozie. 

- O, Doamne! Nu! Paula îşi acoperi faţa cu miinile, apoi se ridică şi privi în jos, 
spre capătul celălalt al camerei. Ce oribil! Era un om atit de drăguţ... 

Newman reacţionă rapid. Avînd grijă să nu fie văzut de- afară, se tîrî şi trase una 
din cele două draperii grele, apoi pe cealaltă. Cînd se ridică în picioare, departe de 
fereastră, Paula stătea lîngă el, uitîndu-se la ce mai rămăsese lui Kefler. 

„A mai rămas doar o jumătate din ursuleţi", îşi spuse ea, apoi alungă gîndul, 
considerîndu-l deplasat. 

Se aşeză din nou în fotoliu şi, cu lacrimi în ochi, se uită la Tweed şi îi vorbi, 
aproape înecîndu-se: 

- Era un om atit de drăguţ, repetă ea. Nu ar fi făcut rău nimănui. Uneori, în 
viaţă, poţi întîlni o persoană despre care să ştii că e bună, deşi o vezi pentru prima 
oară. |ţi place. Ai încredere în ea. Lucrul acesta se întîmplă foarte rar. 

- E acelaşi mod de operare, aceeaşi situaţie, spuse Tweed pe un ton liniştit, la 
fel ca şi în cazul asasinării Helgăi Trent la adresa de pe Elbury Street. În timpul nopţii. 
O siluetă în spatele perdelelor, lumina venind din spate. Trebuia să îmi dau seama... 

- Eu cobor, spuse Newman, care îşi scosese revolverul. Trebuie să existe o ieşire 
în spatele casei. Pot să ies pe acolo... 

- Stai acolo unde te afli, îi ordonă Tweed. 

Newman îl ignoră şi tocmai se îndreptă spre uşa de la birou, cînd telefonul lui 
mobil sună. Îl scoase din buzunar, se întoarse cu faţa spre ei, stînd în pragul uşii. 

- Da? 

- Eu sînt, îi spuse Harry, vorbind foarte încet. Să nu plece nimeni din casă pînă 
cînd nu mă întorc. E un ordin... 

Newman, care încă mai ţinea în mînă arma, repetă ceea ce îi spusese Harry: 

- Atunci vom rămîne cu toţii aici pînă cînd ne va suna Harry, îi răspunse Tweed. 
Harry ştie ce face... 

Harry Butler, transpirînd în costumul lui de motociclist din piele neagră, se 
apropiase tîrîş de casa numărul 23 în care îi văzuse intrînd pe Tweed şi pe însoțitorii 
acestuia. Auzi un zgomot în faţa lui, care aducea cu scîrţiitul unei uşi de lemn care se 
deschidea. Uitîndu-se în sus, el văzu închizindu-se uşa cabinei de control a unei 
macarale aflate la o distanţă de cîţiva metri. 

Se afla de partea cealaltă a gardului metalic care despărţea Elbstrasse de 
docuri. Puțin mai devreme, el descuiase un lacăt cu ajutorul unui şperaclu, apoi 
deschisese o poartă. Continuă să se tîrască, ţinînd arma cu lunetă în mîna dreaptă, în 
timp ce cu mîna stingă pipăia terenul pentru a nu se împiedica de lanţuri sau de filtre 
de ulei. 

Ajungînd lîngă piciorul macaralei, care îi amintea de o versiune anemică a 
Turnului Eiffel, se uită la cabina care se înălța la o distanţă destul de mare deasupra 
capului lui. O scară cobora de la aceasta la pămînt. Nu ştia ce să facă. 

Era posibil să fi fost un spion care îl urmărea pe Tweed. Pe de altă parte, putea 
fi un huligan fără minte. Tweed şi însoțitorii lui se aflau de ceva vreme înăuntru. Se 
hotărî să aştepte. 

El îşi muta privirea de la cabină la casă şi invers. Din cabină nu se auzea nici un 
sunet şi nici o mişcare. Putea să fi fost vreun dependent de droguri - aceştia fac cele 
mai mari nebunii, sînt imprevizibili. Se uită din nou în direcţia casei. Geamul de la etaj 
era luminat, dar nu se vedea nici un semn că ar fi fost cineva înăuntru. 

Işi şterse palmele transpirate de pantaloni. Arma i-ar fi scăpat din mînă dacă ar 
fi trebuit să o folosească. Se uită din nou la casă şi văzu silueta unei persoane micuţe 
de statură, conturîndu-se în spatele perdelelor. El îşi ridică privirea spre cabină. Nu 
auzise nici un zgomot, dar văzu deodată ţeava puştii strălucind în lumină, se uită din 
nou în direcţia casei şi văzu silueta micuță dispărind. Ecoul unui foc de armă răsună 

peste Elba. 

Scoţindu-şi telefonul mobil, îl sună pe Newman şi îi dădu instrucţiuni. Aşezîndu- 
se la baza macaralei, îşi îndreptă arma în sus, spre cabină. Nu se întîmplă nimic. Se tîrî 
puţin mai departe de macara şi se uită în sus, pe scară. 

Uşa cabinei de control se deschise. Din cabină ieşi cineva, care stătu un 
moment pe platforma din dreptul acesteia şi închise uşa, care scîrţii din nou. Harry ar 
fi putut să îl împuşte pe individ, dar hotărî că ar fi fost mai bine să îl prindă viu şi să 
scoată nişte informaţii de la el. Tipul începu să coboare, mereu cu spatele la Harry şi 
cu arma pusă peste umăr, în stil vînătoresc. 

Harry aşteptă, ţinînd arma cu ambele miini. După ce coborise mai puţin de 
jumătate din scară, silueta se opri şi privi în jos. Se ţinea de balustradă cu mîna stingă, 
iar cu dreapta căuta ceva în haină. El scoase un pistol. 

„Bine, amice, facem cum vrei tu", îşi spuse Harry. 

În mai puţin de o secundă, silueta individului se afla în vizorul lui. Harry apăsă 
pe trăgaci. Ţinta lui se încorda, îşi dădu drumul şi căzu de la o înălţime destul de mare. 
Harry sări în lături, temîndu-se că individul ar fi putut ateriza peste el. Acesta căzu la 
pămînt în apropiere de scară, impactul fiind deosebit de puternic. Arma asasinului îi 
alunecase de pe umăr şi se rostogolise la o distanţă de cîţiva metri. 

Harry se îndreptă spre el cu arma aţintită. Niciodată nu puteai fi sigur. El îi luă 
pulsul. Nu simţi nimic. Cadavrul individului era întins pe spate, cu ambele picioare 
rupte. Harry fu surprins să vadă că acesta mai avea încă mîna dreaptă încleştată pe 
pistolul automat. 

El îi lumină faţa cu lanterna. Bărbatul avea pomeţi proeminenţi, un nas acvilin, 
gură cu contururi dure, păr lung. Harry îl sună pe Newman pe telefonul mobil. 

- Puteţi ieşi acum. Sînt pe cărare. O să mă vedeţi semnalizînd cu lanterna. 

În timp ce îi aştepta, îşi puse mănuşi din latex şi îl controla în buzunare pe 
individ, încercînd să îi găsească actele de identitate. Nu găsi nimic. Judecând după 
rănile pe care le avea individul, Harry era de părere că acesta se lovise cu capul de 
macara. 

El se îndreptă spre poarta pe care o deschisese şi aprinse lanterna atunci cînd îi 
văzu apropiindu-se. Tweed avea în mînă o servietă veche. Harry îi conduse spre locul 
unde se afla cadavrul, luminînd drumul cu lanterna pentru ca ei să nu se împiedice de 
lanţurile ruginite care fuseseră aruncate în iarbă. El îi făcu semn Paulei să nu se 
apropie, dar aceasta nu îl ascultă. 

Butler ridică din umeri. Cu Paula nu se putea vorbi. El îi conduse la baza 
macaralei şi stinse lanterna după ce aruncă o privire pe Elbstrasse. Paula nu fu 
impresionată de imaginea cadavrului care zăcea în iarbă. Acesta era omul care îl 
omorise pe doctorul Kefler. Butler îndreptă lanterna spre faţa celui mort. 

- Era în cabina de control, spuse el, arătînd în sus. A omorît pe cineva? 

- Da. Tweed se opri pentru un moment. Pe Kefler, cel pe care l-am vizitat. Cine 
e? 

- Nu am nici o idee. Butler îşi întinse mîinile, arătîndu-le că purta mănuși. L-am 
percheziţionat cît de bine am putut. Mă întrebi dacă are acte de identitate? Nu are nici 
unul. 

- Probabil e croat, interveni Newman. 

- Aşa mi-am zis şi eu, spuse Butler. îl arunc în Elba? Puşca lui e acolo. 

- Categoric nu, îi ordonă Tweed. Lasă totul aşa cum este. Poliţia va trebui să 
cerceteze locul, din cauza lui Kefler. Cei de la balistică vor dovedi că el l-a împuşcat pe 
Kefler de aici, motiv pentru care trebuie să lăsăm arma acolo. Dar nu vreau să 
complici investigaţiile, Harry. Nu şi dacă avem de ales. Aşadar, aruncă-ţi arma 
departe, în largul rîului. Sau e singura armă pe care o ai? 

- Mai am una la hotel. 

- Bine. Fă ce trebuie să faci repede, apoi întoarce-te la hotel! Unde ţi-e 
motocicleta? 

- E bine ascunsă la o distanţă de douăzeci de minute de mers pe jos. S-au aprins 
luminile în casa vecinilor lui Kefler. Şi sus, şi jos. 

- E timpul să plecăm de aici. Voi chema un taxi cînd vom ajunge în locul unde 
am fost lăsaţi mai devreme. Parcă nu te simţi bine. 

- Aşa e, fu Paula de acord. Harry, am nişte antivomitive care acţionează rapid. 

- N-am nevoie de nimic. E din cauza mirosului de motorină. Am plecat să scap 
de armă... 

Spre ghinionul lor, după ce Tweed telefona de pe mobilul lui Newman la firma 
de taxiuri al cărui număr îl avea de pe cartea de vizită primită la venire, sosi tot 
Eugen, şoferul care îi adusese acolo. 

- Sînteţi bine cu toţii? îi întrebă el în germană, cînd Tweed îi spuse să îi ducă 
înapoi pe Jungfernstieg. 

- De ce nu am fi? se răsti Tweed. Sintem armatori de profesie. Am dorit să 
vedem de ce facilităţi portuare dispune Hamburgul. 

- Sînt destul de bune, nu-i aşa? 

- Cred că preferăm Europortul... 

Paula a fost cea care l-a observat în timp ce Tweed îi plătea şoferului care îi 
lăsase în apropiere de Jungfernstieg. Nu mai avea nici un sens să îi ascundă unde 
locuiau. 

- Ce s-a mai întîmplat acum? întrebă el în timp ce taxiul pleca. 

- E Mark Wendover. larăşi lucrează pe cont propriu, la ora asta. 

Americanul se îndrepta spre ei, venind din direcţia Zurcher Kredit Bank. Avea la 
el camera de luat vederi. li conduse la hotel. 

- Văd că aţi fost la cumpărături, spuse, arătînd spre servieta lui Tweed. 

- E un fel de a spune. Tu ce ai făcut între timp? 

- Am verificat casetele de valori de la bancă. 

Tweed încremeni aproape. Se uită la Mark, din buzunarul căruia se vedea 
capătul unei căciuli închise la culoare. De fapt, Mark era îmbrăcat în negru din cap 
pînă în picioare. 

- Sper că glumeşti. 

- Nu glumesc deloc. Sistemul lor de alarmă e bun, dar nu extrem de bun. Am 
învăţat unele şmecherii pe vremea cînd colaboram cu CIA-ul. 

- Ce naiba credeai că faci? Mie îmi place să ştiu ce se întîmplă în echipa mea. 

- Ei bine, de vreme ce ţi-am spus, acum ştii, îi răspunse Mark. Am deschis 
aproape fiecare casetă. Nu o să îţi vină să crezi cît de multe bancnote de o mie de 
mărci sînt acolo. Ca să nu mai vorbesc de bijuterii, cu care ar putea să plătească 
răscumpărarea unui rege. 

- Şi te-ai servit cumva? 

- Nu am făcut aşa ceva. Căutam registrele băncii. Am găsit ceva în penultima 
casetă pe care am deschis-o. Nu am înţeles ce scrie. E un registru legat în piele 
albastră, plin cu informaţii codificate. O să ţi-o dau cînd ajungem la hotel. Dar iată că 
am şi ajuns... 

In timp ce se îndreptau spre ascensor, o femeie care şezuse pînă atunci în hol, 
într-un colţ întunecat, fumînd o ţigară, se ridică în picioare şi veni spre ei. Era Lisa 
Trent. 

Newman îşi spuse că Lisa era îmbrăcată extrem de sexi. Purta o rochie verde 
strîmtă, care se potrivea de minune cu părul ei roşcat. Ea zimbea în timp ce se apropia 
de Tweed, care se oprise pentru un moment. 

- Domnule Tweed, am nişte informaţii importante pentru dumneavoastră... 

- Nu acum. Am de dat un telefon urgent. 

Uşa de la lift se deschise. Tweed păşi înăuntru, urmat de Paula şi de Newman, 
care îi zîmbeau Lisei. Inainte ca uşile ascensorului să se închidă, Lisa se strecură 
înăuntru. Nimeni nu vorbi. Cînd uşile se deschiseră la etajul trei, Tweed ieşi, ţinînd în 

mînă cheia camerei sale, pe care o luase cu el. Descuie uşa apartamentului fără să 
privească în urmă. Paula îl urmă. Newman ezită, iar Lisa trecu pe lîngă el şi intră. 
Tweed, care încă mai avea haina pe el, se uită la ea. 

- Nu putem discuta în această seară. 

- Nu e prea frumos din partea ta, îi spuse ea blind. Am fost plătită ca să te 
spionez... 

- Povesteşte-mi despre asta miine dimineaţă. Te rog să pleci acum. 

- Bine, n-ai decit să fii încăpăţinat! Ea începuse să se enerveze din nou, Tweed 
se întorsese la uşă şi o aştepta pentru a i-o deschide. Mi s-a cerut să sun la un număr 
de telefon dintr-o cabină din gara centrală. In timp ce vorbea, Lisa căuta ceva în 
poşetă; aruncă o foaie de hirtie pe canapea. Poftim biletul, isteţule! în timp ce 
propunerea îmi era adresată la telefon - de către o voce pe care nu am recunoscut-o - 
un individ impulsiv mi-a vîrît plicul acesta în mînă. Onorariul pentru a te spiona. Ea 
aruncă un plic gros pe canapea. O sută de mii de mărci germane. Poţi să-i faci cadou 
cui vrei tu - probabil chiar ţie... 

Ea îi zîmbi lui Newman, îi aruncă Paulei o privire neprietenoasă, apoi ieşi pe uşa 
pe care i-o deschisese Tweed. Acesta încuie uşa, muşcîndu-şi buzele, apoi se grăbi să 
ajungă la telefon după ce se uită în cartea de telefon aflată pe masă şi găsi numărul 
pe care îl căuta - cel al poliţiei. Paula deschisese plicul sigilat, numărase repede 
bancnotele aflate înăuntru şi îi spuse lui Tweed cu voce tare: 

- Lisa a avut dreptate. In plic se află o sută de mii de mărci germane. E o 
avere... 

- E al naibii de isteaţă, îi răspunse el în timp ce forma numărul. E doar o tactică 
pentru a ne cîştiga încrederea... 

- Pentru numele lui Dumnezeu! protestă Paula. 

Ea ar fi dorit să spună mai multe, dar Tweed ridică mîna. Ea tăcu. 

- Polizei? începu Tweed. 

- Cu cine vorbesc? Şi de ce? îl întrebă în germană o voce aspră, care îi era vag 
familiară. 

- Mă numesc Tweed... 

- La naiba! Bănuiam eu că eşti tu, îi răspunse în engleză Otto Kuhlmann, şeful 
Poliţiei Federale. Tocmai aveam de gind să te sun - îţi dădusem de urmă. 

- Ce cauţi în Hamburg, Otto? Am sunat să anunţ că a avut loc o crimă... 

- Mă aflu la Hamburg pentru o altă problemă. Cine a fost omorît? 

- Un anumit doctor Kefler. Locuieşte la numărul 23... 

- Tocmai m-am întors de acolo. Ai fost acolo în jurul orei unsprezece seara? 

- Da, din această cauză am sunat... 

- A mai fost cineva cu tine? 

- Paula şi Bob Newman... 

- Se potrivesc cu descrierile pe care le am aici. Vin imediat să stăm de vorbă. 

- Poate că ar fi mai bine dacă am veni noi să te vedem, îi propuse Tweed. Nue 
prea departe. 

- E la o distanţă de cinci minute de mers pe jos. Mă aflu la sediul Districtului 12 - 
pe semnul de afară scrie Polizeirevier 12, sub o stea albă. E într-un corp din Rathaus. 
Din direcţia în care veniţi intrarea se află în spate şi o puteţi rata cu uşurinţă. 

- Plecăm chiar acum spre tine... 

Afară era ceva mai răcoare, dar aerul era încă umed. Trecuseră de docurile de 
la Jungfernstieg, cînd Paula făcu prima remarcă: 

- Ai fost destul de dur cu Lisa. 

- Ai uitat de avertismentul meu de mai devreme? în timpul acestei călătorii nu 
trebuie să avem încredere în nimeni, în absolut nimeni. 

Paula abandonă subiectul. Atunci cînd se aflau în apartament, Tweed spusese: 
„La naiba" de două ori. El înjura rar şi nu folosea cuvinte uriîte. Paula bănuia că Lisa îl 
enervase, aceasta fiind o performanţă pe care puţini o reuşeau. Traversară podul 
peste canalul care venea dinspre Binnenalster şi ajunseră, în sfîrșit, în dreptul Elbei. 
Apoi trecură printr-o piaţă suspect de goală din apropiere de Rathaus, ale cărei turle 

decorate se înălţau spre lună. Paula era încîntată de lumina lunii. Ei înconjurară 
clădirea, ajungînd în spatele acesteia. 

- Ce îi vom spune lui Otto? întrebă Paula. 

- Adevărul, dar numai aspectele esenţiale. Să nu suflaţi un cuvînt despre 
Rinocer... 

Kuhlmann nu se înşelase - intrarea putea trece neobservată, însă Tweed o zări. 
Era o arcadă suficient de largă încît să poată trece o maşină pe sub ea, iar în spatele 
ei se afla spaţioasa curte interioară mărginită de zidurile Rathaus-ului. Steaua mare, 
albă, şi inscripţia se aflau pe zidul din stînga şi, în timp ce ei păşeau pe sub arcadă, 
Kuhlmann le ieşi înainte, îmbrăcat în haine civile, ca de obicei. 

Şeful poliţiei era scund, bine făcut, cu umeri laţi, un cap mare şi o gură pe 
măsură, care îi aminteau Paulei de Edward G. Robinson, actorul pe care îl văzuse în 
nişte reluări ale unor filme vechi. El o îmbrăţişă pe Paula şi se uită fix la Tweed. 

- De data aceasta s-ar putea să ai necazuri mari, îi spuse. 

- Şi mie îmi pare bine că te revăd, îi răspunse Tweed. 

- Intraţi. Bob, parcă ai mai întinerit, îi spuse el lui Newman. 

- Mă înmoaie de la bun început, spuse Newman şi dădu din mînă. Cred că 
remarca asta ar fi trebuit să i-o adresezi Paulei. 

- Dar ea întotdeauna pare mai tînără... 

li conduse într-o cameră întunecoasă, în mijlocul căreia se afla o masă de metal. 
Patru scaune înalte, tapiţate, erau puse în dreptul fiecărei laturi a mesei. Tweed 
presupuse că aceasta ar fi putut să fie sala de interogatoriu, cu excepţia faptului că 
acele scaune nu ar fi trebuit să se afle acolo. în timpul unui interogatoriu obişnuit, 
suspectul era aşezat pe un scaun incomod, de metal. O femeie îmbrăcată în uniformă 
de poliţist le aduse o tavă pe care se aflau o cafetieră, o cupă cu frişcă, ceşti şi 
farfurioare. Ea se oferi să îi servească, însă Kuhlmann îi făcu semn să plece. Le turnă 
chiar el cafeaua în ceşti în timp ce oaspeţii luau loc, îi lăsă să îşi pună frişca singuri, 
apoi se aşeză şi el. 

- L-am găsit pe Kefler, începu el, întins pe spate cu un glonţ - cu explozie - în 
cap, sau, mă rog, în ceea ce mai rămăsese din el. L-am cunoscut şi era o persoană 
plăcută. Acum e rîndul tău, Tweed, încheie el, încrucişindu-şi braţele. 

Tweed începu să îi povestească, spunîndu-i despre informaţiile pe care le 
primise de la Keith Kent, la Londra, avînd grijă să nu pomenească numele acestuia, 
apoi îi explică tot ce se întîmplase în casă şi cum se întorseseră ei la hotel ca să 
anunţe poliţia. i 

- Ce poţi să îmi spui despre cel de-al doilea cadavru? Intrebă Kuhlmann, uitîndu- 
se la tavan. 

- Care al doilea cadavru? 

Tweed ar fi preferat să nu îl amestece pe Butler în această poveste. Dacă ar fi 
făcut-o, Harry ar fi putut fi reţinut la Hamburg timp de săptămîni întregi, interogat şi 
cine ştie cei s-ar mai fi putut întîmpla. 

- Vrei să îmi spui că nu l-ai văzut? întrebă neamţul, privindu-l în ochi pe Tweed. 

- Unde era? 

- In zona împrejmuită a docurilor, lîngă o macara. A fost împuşcat o singură 
dată. l-a fost de ajuns. Bănuiesc că acesta este individul care l-a omorit pe Kefler. 
Raportul balistic va confirma asta - avem arma. Părerea mea e că asasinul - care cred 
că este din Balcani - a tras din cabina de control a macaralei. In interiorul acesteia am 
găsit urme de bocanci care se potrivesc perfect cu cei pe care îi purta individul. Avea o 
vedere extrem de bună spre casa de la numărul 23. Unde se afla Kefler atunci cînd a 
fost omorit? 

- La fereastră, după perdea, şi lumina venea din spatele lui. 

- Atunci am dreptate. Sînt convins că asasinul părăsise cabina de control şi deja 
cobora scara, cînd a observat jos o altă persoană. Avea în mînă un pistol automat 
atunci cînd a fost împuşcat. De vreme ce partea posterioară a craniului e sfărâmată, 
presupun că se afla la o înălţime considerabilă. A fost mîna unui lunetist. Marler a 
venit şi el cu voi? 

Paula deja înţelese că Otto nu îşi pierduse flerul de poliţist după modul în care 
reconstituise evenimentele. întrebarea lui o îngrijora. 

- Da, spuse Tweed, Marler ne-a însoţit, dar nu era împreună cu noi atunci cînd 
am fost să îl vizităm pe Kefler. Avusese o zi grea şi l-am lăsat să doarmă în camera lui 
de la hotel. 

- Tweed, de ce v-aţi dus să îl vedeţi pe Kefler? Ştiu că mi-ai spus de ce, dar cred 
că ar mai fi şi altceva. 

- Mi-a dat nişte documente. 

- Pot să le văd? 

- Nu. 

Kuhlmann bău puţină cafea, apoi îşi duse mîinile la ceafă. 

- tii, aş putea obţine un mandat pentru ele. 

- Da, ştiu. Dar, dacă îmi vei confisca documentele, îmi vei îngreuna investigaţiile 
- fapt care ţi-ar afecta propriile investigaţii. 

- La ce anume te referi? 

- La problema pe care ai amintit-o la telefon - cea care te-a adus la Hamburg. 

- O, acea problemă! 

- Da, spuse Tweed pe un ton sever. Şi mă îndoiesc că îmi vei vorbi despre 
aceste investigaţii. 

Neamţul zîmbi şi izbucni în rîs, apoi se uită la Paula. 

- Ştii ceva, Paula? Cînd vorbeşti cu şeful tău e ca şi cum te-ai rătăci în labirintul 
de la Hampton Court sau ca şi cum ai juca şah verbal. De ce pierd întotdeauna? 

- Aşadar, ai de gînd să îi vorbeşti despre celelalte investigaţii? 

Kuhlmann îşi dădu scaunul înapoi, se ridică în picioare şi începu să se plimbe 
încet în jurul mesei. Nu se uita la nici unul dintre musafirii lui, iar miîinile sale puternice 
erau încleştate la spate. Aşezînd-se din nou, mai bău puţină cafea, îşi umplu din nou 
ceaşca, privi în jur şi văzu cum toţi aşteptau ca el să vorbească. 

- Se întîmplă ceva foarte ciudat în Germania, începu el în şoaptă. O echipă a 
forţelor noastre speciale, asemănătoare cu SAS-ul din Marea Britanie, a fost convocată 
în secret în anumite suburbii ale acestui oraş. 

- E vorba de alte incidente violente? întrebă Paula. 

- Nu. Am auzit de la unele persoane influente... El tăcu pentru un moment. Asta 
va rămîne numai între noi. Nu veţi mai spune nimănui altcuiva. Se zvoneşte că în 
curând va avea loc o întîlnire secretă la nivel înalt între anumite personalităţi ale 
scenei politice internaţionale, întîlnire ale cărei rezultate nu vor fi date ulterior 
publicităţii. 

- Oficialităţi de la Londra, Washington şi Paris, spuse Tweed, ca şi cum ar fi 
vorbit pentru sine. 

- Şi dintr-o altă capitală a unei anumite ţări, o ţară importantă. 

- Întîlnirea va avea loc în Insulele Bahamas. 

Paula nu se simţea prea bine. Incerca să se stăpinească, astfel încît să nu se 
poată citi nimic compromiţător. Tweed încălcase înţelegerea pe care o făcuseră în 
prealabil. Avea grijă să nu se uite în direcţia lui Newman, deoarece îşi amintise că 
acesta le sugerase că ar fi fost vorba despre Insulele Bahamas atunci cînd se aflau la 
Londra. 

- Am auzit şi eu despre asta, spuse Kuhlmann încet. Zvonul acesta circulă 
printre reprezentanţi importanţi ai presei şi ai organelor de securitate. E un paravan 
foarte bine conceput, astfel încît să se ascundă adevăratul loc al întâlnirii. Cineva joacă 
rolul de intermediar între cei care vor participa la întîlnire şi presă. Cineva pe care nu îl 
pot identifica. Bineînţeles, trebuie să existe şi intermediari la un nivel mai jos, de la 
care începe totul. E un rol destul de riscant. 

- Jason Schultz, Jeremy Mordaunt, Louis Lospin, spuse Tweed. 

- Am spus că e riscant, spuse Kuhlmann, uitîndu-se din nou la tavan. lar acum 
sînt morţi cu toţii. Ştiau prea multe. 

- Dar ce legătură au toate astea cu incidentele violente? întrebă Paula cu voce 
tare. 

- Ce doamnă isteaţă! Kuhlmann tăcu pentru cîteva momente. Nimeni nu 
îndrăzni să rupă tăcerea. Am o teorie. Nu e nimic mai mult decit o teorie. Să 
presupunem că ar exista şi un al doilea val de violenţe - unul mult mai impresionant, 
care să cuprindă mult mai multe ţări decît precedentul. Care credeţi că ar fi reacţia 
publică din Vest? 

- Ei, bine... Paula se întrebă dacă nu cumva vorbea prea mult. Oricum, e totuna 
dacă tăcea sau vorbea. Cetăţenii acelor ţări care vor fi cuprinse de aceste violenţe vor 
dori o înăsprire a măsurilor de securitate, o reinstaurare în forţă a ordinii şi a 
securităţii. 

- Ce doamnă isteaţă! repetă neamţul. Dar nu trebuie să vă ţin treji toată 
noaptea. Tăcu, apoi se uită la Tweed. Ai auzit de Insula Sylt, aflată la nord de 
Schleswig Holstein şi de Hamburg? 

- Da, îi răspunse Tweed. Nu poţi ajunge acolo decit cu trenul, după ce traversezi 
un rîu foarte lat. Pot ajunge acolo şi maşini, dar numai dacă se află la bordul unor 
vagoane speciale. 

- Aşadar, în condiţiile astea, mă întreb de ce sînt rugaţi unii locuitori din Insula 
Sylt să îşi părăsească reşedinţele pentru o lună? spuse Kuhlmann, visător. Lucru pe 
care aceştia îl fac în schimbul sumelor mari de bani care le-au fost promise. 

Kuhlmann se ridică şi îşi întinse braţele. Discuţia luase sfîrşit. Cînd toţi erau în 
picioare, el se duse la Paula şi o îmbrăţişă încă o dată. 

- E vorba despre putere, nu-i aşa? 

- Ce doamnă isteaţă! spuse Kuhlmann pentru a treia oară. El îl privi pe Tweed, 
care se îndreptase spre uşă şi îi aştepta. Mi-ar plăcea să o am în echipa mea. 

- Speră în continuare, îi răspunse Tweed. 

Reveniră în Piaţa Rathaus. Mergind înaintea lor, Paula hotărise să facă o 
plimbare pe faleza din apropierea docurilor, ca să vadă lacul noaptea. O barcă mică, 
aflată la cîţiva metri de ea, se îndepărtă de mal, avînd la bord o singură persoană care 
pescuia. 

- Intermediar, spuse Paula. A folosit cuvîntul acesta de mai multe ori. Ar putea fi 
vorba de Lisa. 

- Acum faci speculaţii, îi spuse Tweed. 

Zgomotul unui foc de armă se auzi în noapte. Glonţul rase suprafaţa apei, apoi 
dispăru, lăsînd în urma lui rotocoale. Tweed o apucă pe Paula, trăgind-o după sine pe 
faleză şi puniînd-o la adăpost în spatele unui chioşc de bilete. Newman rămase în 
mijlocul falezei, cu pistolul în mînă, cercetînd clădirile de pe trotuarul celălalt. Glonţul 
trecuse la cîţiva metri de Paula. Pescarul singuratic folosi o vislă pentru a ajunge în 
dreptul docurilor. El flutura un plic în aer. Newman alergă spre el, se aplecă, îi smulse 
plicul din mînă, apoi îl deschise. 

- Cine ţi-a dat asta? strigă el. 

Era prea tîrziu. Pescarul se îndepărtase de mal cu ajutorul unei căngi şi nu mai 
putea fi tras la mal. Porni motorul bărcii şi îşi cîrmi ambarcaţiunea spre mijlocul Lacului 
Alster. Alb la faţă, Newman îi întinse lui Tweed biletul, care fusese bătut la maşină pe 
o foaie albă. Tweed îl citi, apoi îl vîri în buzunar. Mesajul era clar, agresiv: 


Duceţi-vă acasă. Părăsiţi Germania în următoarele douăzeci şi patru de ore. 
Următorul glonţ îi va spulbera capul Paulei. Mai devreme am ratat intenţionat. 


Tweed o apucă de mînă pe Paula, o ridică în picioare şi se îndreptă spre stradă 
cu ea. Newman rămăsese pe faleză, cu pistolul în mînă, cercetînd fațadele caselor de 
vizavi şi încercînd să întrezărească vreo mişcare. Apoi, li se alătură lui Tweed şi Paulei, 
care acum era protejată de cei doi. Se grăbiră să ajungă la hotel. 

- Ce scria în bilet? întrebă Paula. 

- Era o ameninţare. Ne-au declarat război. Aşadar, începînd de miine, ne vom 
război cu ei aşa cum se cuvine. 

Ea nu îl mai văzuse niciodată atit de furios, de îndirjit, iar privirea lui nu mai 
fusese niciodată atît de cruntă. 

Cei trei tocmai se întorseseră la hotel, iar acum se îndreptau spre ascensor, cînd 
un bărbat înalt, cu o înfăţişare distinsă, apăru în hol. Era Bernard, Brigadierul, care 
încă mai era îmbrăcat în frac. Se îndreptă spre Tweed. 

- Eşti exact persoana cu care doream să stau de vorbă. Te aştept în salon. Care 
e băutura ta preferată? 

- Mulţumesc, dar nu pot în seara aceasta. Trebuie să dau nişte telefoane. Poate 
reuşesc să îmi fac timp miine-seară. Puțin mai devreme, desigur. 

- Atunci chestiunea va trebui să aştepte. Nu prea era mulţumit de refuz. Ne 
vedem miine în salon, la ora 18. 

- Nu i-a plăcut! remarcă Paula în ascensor. 

- Totuşi, să nu uităm că a fost general de brigadă. E obişnuit ca lumea să îi 
execcute ordinele... 

Newman le ură noapte bună, iar Paula şi Tweed se îndreptară spre camerele lor. 
Tweed se opri pentru cîteva momente în faţa uşii şi se uită de-a lungul coridorului gol. 

- Sînt îngrijorat din cauza ta. Glonţul acela a trecut la cîţiva metri de tine. Sunt 
convins că nu voi putea dormi în această noapte. îmi vijiie mintea. Nu te-ai simţi mai 
bine dacă ai folosi dormitorul meu? Eu voi sta în camera de zi. Dacă mi se va face 
somn, voi dormi pe canapea, deşi nu cred că va fi cazul. 

- M-aş simţi mai în siguranţă, recunoscu Paula. Imi voi aduce lucrurile din 
camera mea... Reveni repede cu o trusă de voiaj în care îşi pusese ţinuta de dormit şi 
cosmeticele; uitîndu-se la canapea, se încruntă. Nu cred că e o idee bună. Nu vei 
putea dormi pe canapea. Cred că mă voi duce înapoi în camera mea. 

- Du-te în dormitorul meu şi trage draperiile. Somn uşor! El se aşeză la birou, 
scoase documentele pe care i le dăduse Kefler şi începu să le studieze. In scurt timp îşi 
dădu seama că nu avea rost - nu era contabil. Şi ar fi avut nevoie de un contabil 
extrem de bun pentru a rezolva misterul. II sună pe Keith Kent. Ştia că acesta se afla 
la birou noaptea. N 

- Keith, sînt Tweed. Sînt la Hamburg, stau la Hotelul Four Seasons. li spuse lui 
Kent numărul apartamentului său. Sînt în posesia unor documente contabile destul de 
complicate, pe care mi le-a dat prietenul tău german şi aş vrea să le studiezi. Au 
legătură cu instituţia pe care ai menţionat-o în timpul conversaţiei de la Londra. 
Presupun că nu ai putea veni aici... 

- Stai un pic... 

Tweed adună hirtiile, le puse înapoi în dosar, apoi Kent reveni la telefon: 

- Voi veni cu prima cursă de miine. Ar trebui să ajung acolo în jurul orei 
prânzului. Cam pe la amiază sau după-amiază devreme, să zicem. 

- Îţi sînt recunoscător. Îţi voi rezerva o cameră la hotel. 

- Ne vedem în curînd... 

Tweed şedea cu faţa spre unul dintre pereţii camerei, reconstituind de la 
început succesiunea evenimentelor. După o jumătate de oră, Paula reapăru îmbrăcată 
cu un halat pe care şi-l pusese peste cămaşa de noapte şi care îi atîrna peste papuci. 
Se aşeză pe un scaun aflat în apropierea biroului. 

- Nu pot să dorm. Te deranjez cumva? 

Cineva bătu la uşă. Paula reacţionă cu rapiditate. Se ridică în picioare şi dispăru 
în dormitor. Inainte de a părăsi camera de zi, ea îi şopti lui Tweed: 

- Nu vreau să se înţeleagă greşit. Ştii cum sînt oamenii... 

In timp ce se apropia de uşă, Tweed îşi strecură mîna în buzunar şi strînse 
pistolul automat Walther. Inainte de a scoate lanţul şi de a descuia uşa, el se apropie 
de peretele de lîngă aceasta, puse mîna pe clanţă şi deschise uşa. Mark Wendover 
stătea în prag, avind în mînă un plic. Intră, Mark. 

- Am ciocănit şi mai devreme, dar erai plecat, explică Mark în timp ce Tweed 

încuia uşa: 

- Am fost plecat. Cu ce te pot ajuta? 

- M-am gindit că ar trebui să îţi aduc asta de îndată, spuse el şi îi înmînă plicul. E 
registrul legat în piele albastră pe care l-am luat din caseta de valori de la Zurcher 
Kredit Bank. 

- Mulţumesc. Ai făcut foarte bine. Tweed puse plicul pe birou, apoi se întoarse 
spre Mark. Eşti sigur că nu te-a văzut nimeni intrînd sau ieşind din bancă? 

- Da. In ambele dăţi nu se afla nimeni pe stradă. Am fost foarte atent. Au un 
sistem de alarmă destul de avansat, dar în Statele Unite avem cele mai bune sisteme 
din lume. Am dezactivat fiecare alarmă. 

- Şi ce ai făcut cu camerele de luat vederi? 

- Am luat cu mine pistoale de jucărie cu apă, însă, în loc de apă, le-am umplut 
cu o substanţă pe care am pulverizat-o pe fiecare cameră. Lentilele au fost complet 
acoperite. 

- Cum te-ai descurcat cu paznicii? 

- Erau numai trei, spuse Mark, zîmbind. Am trecut pe lîngă camera de 
securitate. Se uitau la televizor, la un meci de box. Nici măcar nu au observat că li s- 
au înnegrit ecranele. 

- Pari a fi foarte sigur pe tine, îi spuse Tweed, cu scepticism. 

- Nu sînt sigur pe mine, ci doar precaut. Am fost al naibii de precaut în timp ce 
mă aflam înăuntru. 

- Te-ai descurcat bine. Mai bine te-ai duce la culcare... 

Paula reapăru după ce Mark plecă şi se aşeză pe acelaşi scaun. Ea se uită fix la 
pistolul pe care Tweed îl pusese pe masă după ce rămăsese singur: 

- Nu vrei să rişti, nu-i aşa? 

- Se pare că aceasta este cea mai periculoasă misiune pe care am avut-o 
vreodată. Acum, să facem o mică recapitulare. Totul a început la Alfriston, odată cu 
investigaţiile legate de decesul lui Jeremy Mordaunt... 

- Ai omis ceva. înainte de asta am luat cina împreună cu Lordul Barford, iar 
acum acesta a apărut din senin în acest hotel. Tot atunci şi-a făcut apariţia pentru 
prima oară Lisa Trent. 

- Ai dreptate. Uitasem de acel episod. lar Lisa locuieşte, de asemenea, în acest 
hotel. Cînd am mers la Alfriston, Bogle a încercat să spună că a fost o sinucidere - 
această idee i-a fost inoculată de către Gavin Thunder. Sergentul Pole ne-a povestit 
despre „Omul Invizibil" - Rondel. Am vizitat Eagle's Nest, bizara reşedinţă a lui Rondel, 
şi am văzut o antenă-satelit înălţindu-se din tumul acesteia. Ne-am întors la Park 
Crescent... 

- După ce s-a tras asupra ta prin geamurile maşinii. 

- Exact! Mark Wendover ajunge, pleacă şi acţionează pe cont propriu. 

- După cum a făcut şi aici, la Zurcher Kredit Bank. 

- Lasă-mă să termin. M-am întîlnit cu Gavin Thunder, care, deşi s-a lăsat greu 
convins, a recunoscut că Mordaunt a fost asasinat. Sora Lisei, Helga, a fost împuşcată 
mortal. Probabil că adevărata ţintă fusese Lisa însăşi... 

- lar tu încă nu ai încredere în ea. 

- Serios? Tweed se arătă surprins: Eu credeam că tu nu ai încredere în ea. 

- Uitasem de Helga. 

- Dar asta nu dovedeşte absolut nimic... 

- Ea ne-a dat lista locurilor care ar fi urmat să fie atacate - şi a avut dreptate, îi 
aminti Paula. 

- Se prea poate să fi fost o altă stratagemă pentru a ne cîştiga încrederea şi 
pentru a se infiltra în SIS. Personajul cu care ne confruntăm - oricine ar fi el - e destul 
de îndrăzneţ. Acum să vedem dacă acţionează. Newman a auzit despre o întîlnire 
secretă la nivel înalt care va avea loc în Insulele Bahamas... 

- lar acum se pare că întîlnirea va avea loc pe Insula Sylt, dacă e să luăm în 
seamă spusele lui Kuhlmann, interveni Paula. 

- Cred că această situaţie are trei factori-cheie, concluzionă Tweed. Unul dintre 

aceştia îl constituie sumele care au dispărut din Zurcher Kredit. Keith a spus că e 
vorba de miliarde de mărci. Al doilea este această întrevedere secretă a persoanelor 
influente, care va avea loc undeva, în lume. Al treilea factor-cheie îl constituie însuşi 
personajul care se află în spatele acestei afaceri. Incă sînt convins că două forţe 
deosebit de puternice se află în plină confruntare. Problema e că nu ştiu care din forţe 
e de partea binelui şi care e de partea răului. Cert este că cele două tabere sînt 
împărțite. 

Paula îşi duse mîna la gură, înăbuşind un căscat. Tweed, care îşi scosese 
carneţelul cu notițe, observă, evident, acest lucru. 

- Cred că ar trebui să te duci să te culci şi să mă laşi pe mine să mă gindesc la 
toate astea. Cred că acum o să poţi adormi. 

- Şi eu cred asta. Se ridică în picioare. Toţi - Gavin Thunder, Lisa, Rondel, Lordul 
Barford - sînt personaje misterioase. Uneori pînă şi Mark Wendover mă pune pe 
gînduri. 

- Du-te să te culci. 

- Şi, continuă ea, totul a început cu asasinarea lui Jason Schultz la Washington, 
ca să nu mai vorbesc de cea a lui Louis Lospin la Paris. 

- Te rog, du-te să te culci! 

Ea lipăi spre dormitor, apoi se întoarse spre el. 

- Şi nu uita despre povestea cu internetul care a speriat-o de moarte pe Monica. 
lar telefoanele nu au funcţionat în tot acest timp. 

- Ce vrei să spui? Monica a dat telefoane peste tot în lume să vadă dacă acelaşi 
lucru li s-a întîmplat şi altora. 

- Asta s-a întîmplat mai tîrziu. Ea mi-a spus că a ridicat receptorul după ce 
internetul şi-a revenit şi că telefonul nu a funcţionat pentru cel puţin două minute. 
Credeam că internetul funcţionează independent de liniile telefonice. Am mai discutat 
despre asta. 

- Cum spui tu, mormăi el. 

- Şi mă tot gîndesc la omul din ascensor, care, atunci cînd ne-a văzut, a urcat 
din nou. Eu mă aflam ceva mai aproape de el. Ochii lui erau ascunşi în spatele unor 
ochelari cu rame aurii. Era energic, avea o voinţă puternică, era plin de personalitate. 

- Îţi spun pentru ultima dată: du-te la culcare. Ceea ce îmi doresc eu este să-l 
localizăm şi să-l întîlnim pe Rinocer. 

Tweed tresări şi se trezi. Neştiind încă unde se află, rămase nemişcat, cu ochii 
întredeschişi. Lumina dimineţii pătrunsese prin ferestrele apartamentului lui. Cineva 
trăsese draperiile, iar el era întins pe canapea, cu o pernă sub cap. Ascultă, nu auzi 
nimic, apoi se ridică în picioare. 

Se întinse şi îşi aminti că, înainte de a se lungi pe canapea, îşi scosese haina şi 
pantofii, dar nu se sinchisise să îşi pună o pernă sub cap. îşi mai aminti că simţise ceva 
sub pernă. Uitîndu-se sub aceasta, descoperi revolverul Walther, documentele şi 
registrul pe care i-l adusese Mark. Fusese atît de obosit, încît le ascunsese acolo. 

- Paula! strigă el. M-am trezit. 

Nu îi răspunse nimeni. Trase cu ochiul printre draperiile care despărţeau camera 
de zi de dormitor. Nu era nici urmă de Paula! Masîndu-şi gitul, văzu două plicuri pe 
covor, care fuseseră, probabil, strecurate pe sub uşă. Verifică uşa. Era încuiată. Tweed 
se aplecă şi ridică plicurile. N 

Unul din ele avea antetul hotelului. îl deschise. Inăuntru se afla cheia de la 
cameră. Bineînţeles, Paula se trezise înaintea lui şi se întorsese în apartamentul ei 
după ce încuiase şi strecurase cheia pe sub uşă. Deschise cel de-al doilea plic, care 
era alb şi pe care nu scria nimic. Citi mesajul din interiorul acestuia: Te invit la Turm să 
bem o cafea şi să-ţi dau raportul. Turm, Lagerstrasse 2-8. Lisa. 

Se încruntă. Numele „Lisa" fusese, de asemenea, dactilografiat. Nu se semnase 
de mînă! 

După ce se uită la ceas - era ora opt dimineaţa - se gîndi la acest lucru. Apoi 
făcu un duş, se bărbieri şi îşi puse un alt costum. Băgă biletul într-un buzunar şi 
pistolul în celălalt. Cobori cu ascensorul, solicită o casetă de valori şi, după ce 
completă formularul, fu condus de către un membru al personalului hotelului spre un 
şir mic de trepte. 

Bărbatul scoase o cheie şi deschise o uşă care ar fi putut trece cu uşurinţă 
neobservată. Odată ajunşi înăuntru, bărbatul închise uşa, care se încuie automat. Il 
conduse pe Tweed într-o altă cameră, ai cărei pereţi erau acoperiţi cu rafturi unde se 
aflau casete de valori de diferite mărimi. Folosi o cheie specială pentru a deschide 
cutia, apoi îl invită pe Tweed să nu se grăbească şi se făcu nevăzut pentru a-i oferi 
intimitate clientului său. 

Tweed folosi o altă cheie, scoase cutia de metal şi îi deschise capacul. Depozită 
înăuntru documentele pe care le primise de la Kefler şi registrul pe care îl furase Mark. 
Puse caseta la locul ei, răsuci cheia în yală, apoi încercă să o deschidă din nou fără a 
utiliza cheia. Nu reuşi. Compartimentul fusese încuiat automat şi nu putea fi scos decit 
cu ajutorul cheii speciale. Măsurile de securitate erau excelente. 

Depusese, de asemenea, şi plicul cu cele o sută de mii de mărci de la Lisa. Intră 
în salonul în care se servea micul dejun. La masa la care se aflau Paula, Newman, 
Mark şi Lisa era o adevărată petrecere. Se auzeau risete, atmosfera era destinsă, iar 
cei de acolo se simțeau bine. Lisa purta o bluză fără mîneci de culoare verde-deschis, 
o fustă albă plisată şi o pereche de pantofi sport. 

- Bine ai venit la micul dejun, îi spuse Paula, zîimbindu-i cu căldură. Ai dormit 
bine? 

- Ca un om fără conştiinţă, îi răspunse el şi se aşeză pe scaunul liber de lîngă 
Lisa, cu faţa spre Paula. 

- Nici chiar aşa, îl tachina Lisa. Poate voiai să spui ca un om care nu are nimic 
pe conştiinţă. Ea se uită la el dintr-o parte. Sau mă înşel? continuă ea, zimbind. 

Tweed îşi comandă micul dejun - suc de portocale, cafea, piine prăjită şi gem. 
Scoase biletul despre întîlnirea de la Turm şi i-l arătă. 

- Mi-ai strecurat cumva asta pe sub uşă? 

- Bineînţeles că nu, îi răspunse ea indignată după ce se uită în treacăt peste el. 
Ce se întîmplă? Şi mie mi-a fost strecurat un bilet pe sub uşă. Citeşte-l! 

Ea scoase un plic alb, identic cu cel pe care îl primise Tweed. Mesajul era 
dactilografiat: Du-te de urgență în Gara Centrală. Aşteaptă în cafeneaua mică. Un 
bărbat cu o garoafa roşie la butonieră te va aborda. Aşteaptă acolo pînă cînd va veni. 

- Nu a fost semnat, spuse Tweed. 

- Exact, spuse ea. Am hotărît să nu mă duc. Acum mă întreb dacă nu cumva 
cineva încerca să mă ţină departe de tine, ca să nu mă poţi întreba despre bilet. 

- Asta e şi presupunerea mea. 

- Vă rog să mă scuzaţi pentru cîteva momente, spuse ea. Am vărsat cafea pe 
fusta mea nouă. Mă voi schimba repede. 

După ce Lisa plecă, Tweed îşi cobori tonul. Mai întîi de toate, se uită în jur să se 
asigure că nu se afla nimeni prin preajmă. g 

- Paula, am spus aseară că eram pregătit de război. Şi sunt pregătit. Intîlnirea 
de la Turm - care înseamnă rum - ne oferă o şansă să ripostăm în forţă. Uite care ar fi 
planul... 

După ce le explică, se ridică de la masă ca să sune la Hotelul Renaissance. Vorbi 
cu Pete Nield, care îl informă că Harry Butler tocmai ajunsese în camera lui. 
Instrucţiunile lui fură clare şi concise. Intorcîndu-se la masă, văzu că Lisa se întorsese, 
îmbrăcată cu o altă fustă albă. 

- Imi cer scuze, a trebuit să dau un telefon, îi spuse el. 

- Ţi se răceşte sucul de portocale, îi spuse ea, zimbind. 

La unsprezece dimineaţa, toţi şase coboriră treptele hotelului şi văzură că erau 
aşteptaţi de două Mercedesuri bej, pe care Newman le închiriase pentru ei. Puțin mai 

devreme, în timp ce se aflau în salon şi luau micul dejun, Tweed îl chemase pe Marler 
de la masa din colţ la care stătea şi îi făcuse cunoştinţă cu Lisa. 

- Eu mă ocup de treburile jenante, cum ar fi, de exemplu, căratul bagajelor, îi 
spusese Marler. 

- Nu am mai văzut niciodată un hamal atit de elegant, îl complimentase ea şi îi 
zimbise, întinzîndu-i mîna. 

Marler purta un costum din in, deschis la culoare, o cămaşă albastră şi o cravată 
Valentino. El îi zimbi Lisei în timp ce lua loc la masa lor. 

- Bagajul pe care trebuie să îl car este costisitor, adăugă el. în consecinţă, are 
nevoie de un hamal cu pretenţii, glumi el. 

- Tu rizi de mine, îi spusese ea, apoi izbucnise în ris. 

Pe trotuar, un portar în uniformă deschisese uşa din spate a primului Mercedes. 
Tweed îi făcu semn Lisei să se aşeze pe bancheta din spate. Paula îl prinse pe Marler 
de braţ. 

- Ce mai aştepţi? Aşază-te lîngă ea! Te place. 

- Dacă spui tu. 

După ce portarul închise portiera, Paula îi mulţumi, îi lăsă un bacşiş şi îi spuse 
că nu mai aveau nevoie de serviciile lui. Rămasă singură cu Tweed, ea îi şopti: 

- Conduci tu? Mă gindeam eu! Spune-mi care e adevăratul scop al acestei vizite 
la Turm. 

- Deja i-am explicat lui Newman, care se va afla împreună cu Mark în cealaltă 
maşină. El se schimbă la faţă. Am ajuns la concluzia că ar trebui să ne abordăm 
inamicii într-un mod foarte dur. Trebuie să scoatem cît mai mulţi din joc. 

- Aşadar, eşti de acord cu mine că această invitaţie la Turm este, de fapt, o 
capcană? 

- Da. Dar le vom întoarce planurile împotriva lor. 

- Nu cumva are de-a face cu glonţul pe care l-au tras asupra mea ieri-noapte? 

- In mare parte. Dar e vorba şi despre o strategie... 

Paula se afla în dreapta lui Tweed în timp ce se îndreptau spre destinaţie. În 
spatele lor, Marler o făcea pe Lisa să rîdă din nou. Mergeau de ceva timp, iar Tweed 
verifica frecvent oglinda retrovizoare. 

- Nu sîntem singuri, şopti el. Newman este urmărit de două BMW-uri, de la 
distanţă. Sînt sigur că şi Bob le-a observat. 

- Unde sînt Harry Butler şi Pete Nield? întrebă Paula. 

- Ne aşteptau pe trotuarul din faţa hotelului, ascunşi în spatele maşinilor 
parcate. De îndată ce am plecat, s-au urcat în Mercedesul condus de Bob. 

- Ce tot şuşotiţi acolo? îi întrebă Lisa. E vorba despre ceva intim? sugeră ea, pe 
un ton glumeţ. 

- Nu pot să o interpretez decît ca pe o glumă, de vreme ce vine din partea 
voastră, care vă giugiuliţi acolo, în spate, îi răspunse Paula, izbucnind în rîs. 

- Cel puţin noi păstrăm aparențele, îi replică Lisa. 

- lar aici se află Fernsehturm, spuse Tweed pe un ton firesc. Eu l-am mai văzut, 
dar tu, Paula, nu cred că ai avut ocazia să îl vezi. 

Paula deja se uita pe fereastră, complet uimită de privelişte, în apropiere de ei 
se înălța un turn alb, ascuţit ca un ac, care ajungea la o înălţime impresionantă. In vîrf 
se afla o platformă, care înconjura turnul de jur împrejur. Puțin mai sus, se înălța o tijă 
la capătul căreia se aflau beculeţe roşii şi albe. 

- Aici e restaurantul care se roteşte, spuse Tweed. Durează aproximativ o oră 
pentru a face o rotaţie completă, aşa că nu se simte nici o mişcare. Deşi nu e permis, 
voi parca aici. 

Coborîră din maşină şi păşiră pe trotuarul deja încins de razele puternice ale 
soarelui dimineţii. Marler întinse mîna, iar Tweed îi dădu cheia. Lisa se uită la el. 

- Nu vii cu noi? 

- Nu. Eu voi sta în maşină... 

Tweed îi conduse pe o alee care traversa peluza proaspăt tunsă şi care ajungea 
la baza turnului. El înainta repede, mecanic, iar Paula se întreba de ce se grăbea. 

Privind în urma lor, Paula văzu maşina lui Newman, care era parcată la o distanţă 
destul de mică faţă de cea a lui Tweed. Bob şi Mark se aflau pe trotuar, însă Harry şi 
Pete nu se vedeau pe nicăieri. Se gîndi că aceştia se ascundeau pe undeva, prin 
apropiere. De ce, oare? 

După o plimbare lungă, ajunseră în faţa intrării. Tweed cumpără trei bilete, iar 
recepţionera îi spuse că liftul tocmai se pregătea să urce. Intrară în lift şi constatară că 
erau singurii care urcau. Paula se încorda, pregătindu-se pentru o ascensiune rapidă 
asemenea celei de la New York, cînd urcase pe acoperişul lui Empire State Building. Se 
înşelă. Ascensorul urcă într-un ritm constant, fără să pornească brusc. Liftiera se uită 
la Tweed. 

- Doriţi să ajungeţi la cafenea? întrebă ea în limba engleză. 

- Acolo... 

Uşile liftului se deschiseră, iar ei păşiră direct în cafeneaua circulară şi 
spațioasă, cu geamuri mari, în mijlocul căreia se afla un podium, cu mese acoperite cu 
feţe de masă. Tweed urcă pe podium şi alese o masă mai retrasă. O fată apăru de 
îndată ce se aşezară, iar Tweed comandă cafea pentru toată lumea. 

- la ăsta, îi spuse Lisa, scoţind un binoclu din geantă. E foarte bun. 

- Tu cum o să te descurci? 

- Mai am unul. Vezi? Se uită la Paula. Putem să îl folosim amîndouă. 

Tweed cobori de pe podium, se îndepărtă de ele, privi în jos şi focaliză lentilele 
binoclului. Paula şi Lisa îi urmară exemplul. Paula îşi ţinu răsuflarea în timp ce privi în 
gol. Cele două Mercedesuri parcate păreau două jucării. 

- E o înălţime destul de mare, spuse ea. Bine că nu sufăr de vertij. 

Paula luă binoclul pe care i-l oferise Lisa, îl focaliză şi văzu figura lui Newman, 
care aştepta destul de pasiv. Mark se plimba înainte şi înapoi. Cele două BM W-uri care 
îi urmăriseră nu se vedeau prin preajmă. Ocupanţii lor, de asemenea, nu dădeau nici 
un semn că ar fi fost prin apropiere. Ea îi comunică toate astea lui Tweed: 

- Nu se grăbesc, îşi pregătesc atacul pe îndelete. Şi eu aş face la fel, dacă aş fi 
în locul lor. Haideţi să bem o cafea... 

Paula îşi bău cafeaua stînd în picioare. Admira priveliştea prin geamurile din 
partea opusă. In spatele frunzişului verde al parcurilor se puteau vedea unduirile 
albastre, infinite parcă ale apei care strălucea în lumina soarelui. Triunghiuri mici, albe 
- iahturi pesemne - punctau întinderea albastră. 

- Aceea e Elba? întrebă ea. 

- Nu şi dacă se văd iahturi pe ea. Este Lacul Aussenalster, spuse el, ridicîndu-se 
în picioare şi venind lîngă ea. Alster-ul din afară. Binnen înseamnă „dinăuntru". Dar de 
ce îţi spun eu toate acestea? Tu ştii germană. 

- E raiul pe pămînt, spuse ea, visător. E, într-adevăr, raiul pe pămînt. 

Lisa îşi băuse cafeaua şi pusese ceaşca pe o masă aflată în apropiere de locul 
din care priviseră în jos. Stătea în dreptul geamului, cînd, deodată, îi strigă, uitîndu-se 
jos cu binoclul: 

- L-am văzut pe omul cu cămaşă roz. Vă mai aduceţi aminte de el? Cel de pe 
Cheiul Reefers. Acum e îmbrăcat cu o cămaşă de un galben ţipător. Oare coordonează 
o operaţiune? Pare a fi livid de furie şi tocmai s-a uitat la ceas... 

- Unde e? 

Tweed veni lîngă ea, Paula urmîndu-l îndeaproape. 

- Vezi şoseaua care o ia la dreapta - puţin mai departe de maşinile noastre? E 
pe jumătate ascuns de un copac de pe trotuar. 

- L-am văzut. 

Tweed se uita prin binoclul pe care i-l dăduse Lisa, iar Paula îl folosea pe 
celălalt. 

- Da, el e, spuse Tweed. Se ţine departe de cîmpul de luptă. Şi sînt de acord cu 
tine - se comportă ca şi cum ar coordona o operaţiune. 

- Nu m-aş fi aşteptat să îl văd pe nemernic tocmai aici, interveni Paula. Se mută 
lîngă Tweed deoarece Lisa se îndepărtase de acesta. Oare el e ? spuse ea pe un ton 
liniştit. 

- E posibil, dar nu avem de unde să ştim. 

- Au apărut, îi anunţă Lisa. Dă-mi binoclul! Mulţumesc. Ea nu schimbă poziţia în 
care acesta fusese fixat, iar următoarele ei cuvinte fură aproape şuierate: 

- Nu pot să cred. Doi bărbaţi, înarmaţi cu baroase. Sînt Barton şi Panko, cei care 
m-au urmărit la Londra şi de care de-abia am scăpat în Piaţa Bedford. 

- Nu îmi place cum arată indivizii aceia care se îndreaptă încoace, spuse Paula, 
privind prin binoclu. 

- Poate că ar trebui să coborîm şi să dăm o mînă de ajutor, propuse Lisa. 

- Cum să te pui cu o astfel de gaşcă? întrebă Paula. 

- Uite ce mi-a dat Marler. 

Ea îşi deschise poşeta. Cînd Paula se uită în geanta Lisei, văzu un pistol Beretta 
de calibrul 6,35 mm. 

- Am şi muniţie, continuă Lisa. 

- Lisa are un Beretta, îl avertiză Paula pe Tweed. 

- Rămînem aici, le ordonă Tweed pe un ton aspru. Newman a dat instrucţiuni 
clare să nu folosim sub nici o formă armele de foc. Cadavrele din oraş i-ar crea 
probleme lui Kuhlmann, care are şi aşa destule pe cap. El privi în jos. Se vor descurca 
ei. 

În timp ce Barton şi Panko, aflaţi în fruntea atacatorilor, se apropiau înarmaţi cu 
baroase, fiind urmaţi îndeaproape de amicii lor străini, Newman rămase pe loc cu 
braţele încrucişate. Mark îşi puse ceva deasupra degetelor miinii drepte. Era un box. 

Barton se îndreptase spre cea de-a doua maşină şi tocmai îşi ridica arma, cînd 
portiera din spate se deschise brusc spre trotuar. Aceasta îl lovi, iar Barton îşi pierdu 
echilibrul cînd Butler sări afară din maşină. Piciorul lui drept se destinse ca un resort şi 
Butler îl lovi pe Barton cu bocancul între picioare. Barton scăpă barosul, gemu de 
durere şi se aplecă în faţă. Butler îl apucă de păr, îl învirti şi îl dădu cu capul de 
maşină. Lovitura răsună de parcă ţeasta i s-ar fi crăpat. 

Panko dădu drumul barosului pe care îl ţinea în mînă şi scoase un cuţit cu o 
lamă lungă. Rînjea. Newman îşi surprinse agresorul dintr-o parte. Incordîndu-şi mîna 
dreaptă, îl izbi pe Panko într-o parte a gitului lui subţire, aplicîndu-i o lovitură de 
karate. Panko se prăbuşi, în apropiere de Barton, care era inconştient. 

înconjurați de bandiții străini, lupta se transformă repede într-o adevărată 
încăierare. arler apăru din spatele lor. Puțin mai devreme, înainte de a parca, văzuse 
pe trotuar un stilp vechi de metal îndoit, care fusese lovit, probabil, de o maşină. EIl 
trase de stilp, îl îndoi şi îl smulse de acolo. Venind în fugă din spatele atacatorilor, se 
aplecă şi îl lovi peste picioare pe unul dintre huligani. Acesta urlă, căzu la pămînt şi se 
zvîrcoli pe trotuar. Marler îi aplică acelaşi tratament altui borfaş. 

Un bandit cu o figură feroce mînuia un şiş. El flutură cuțitul, pregătindu-se să îi 
dea lui Mark o lovitură care i-ar fi retezat capul de pe umeri. Boxul lui Mark îl lovi în 
plină faţă, îi sparse nasul şi îi rupse unul din pomeţi. Sîngele începu să îi şiroiască pe 
faţă. Mark nu terminase încă - îşi mai înfipse boxul în falca acestuia şi i-o rupse. Pete 
Nield sărise afară, pe cealaltă parte a maşinii, şi se lupta cu restul găştii. Doi bătăuşi 
stăteau aproape unul de altul, spate în spate, pentru a se apăra. Nield îi apucă de păr, 
îi despărţi şi îi apropie din nou, lovindu-i cap în cap. Ambii se prăbuşiră pe trotuar. 

Un alt bandit, înarmat cu un cuţit, îl surprinsese pe Newman şi tocmai se 
pregătea să îi înfigă cuțitul în spate. Marler îl lovi cu bara de fier, forţindu-l să îşi 
coboare braţul şi îl lovi peste cot, rupîndu-i-l. Acesta urlă de durere şi scăpă cuțitul. 
Newman se întoarse şi îl lovi peste faţă pe banditul care se dădu înapoi, cu mîna 
dreaptă beteagă. Newman îl urmări şi îi mai cără cîteva lovituri. Huliganul căzu pe 
spate. 

Primul bandit cu care avusese de-a face Marler încă mai urla, zviîrcolindu-se la 
pămînt. 

- Faci prea multă gălăgie, amice, îi spuse Mark. 

Aplecîndu-se, îl lovi pe borfaş cu boxul într-o parte a capului. Acesta încetă să se 
mai zvircolească şi rămase nemişcat şi tăcut pe trotuar. 

Newman îşi frecă mîinile, satisfăcut, şi privi în jur. Nu mai era nimeni de doborit 

şi nu se vedea nici un trecător prin preajmă, îşi aminti că citise într-o revistă din holul 
hotelului că în aceea zi urma să aibă loc o expoziţie cu tematică erotică. El îşi imagină 
cozi imense de oameni care aşteptau să intre în expoziţie. 

- E timpul să facem curăţenie. Ştie careva unde şi-au parcat BMW-urile? 

- Chiar după colţ, spuse Mark. Vino cu mine! Harry, strigă Newman. Pune-ţi 
mănuşile! Noi o să chemăm ambulanţele. = 

Harry îşi ridică mîinile, arătîndu-i că deja îşi pusese mănuşile din latex. li urmă 
pe Marler şi pe Newman. Maşinile erau parcate la cîţiva metri de locul incidentului. 
Cheile se aflau în contact în ambele maşini. Newman presupusese că le lăsaseră aşa 
ca să poată să dispară cu uşurinţă. 

Acţionară repede. Operaţiunea „Debarasarea" începu din momentul în care 
parcară BMW-urile în spatele maşinilor lor, cu portierele dinspre trotuar deschise. 
Bandiţii, toţi în viaţă, dar inconştienţi, fură aruncaţi în BMW-uri fără prea multe 
politeţuri. Portierele fură închise. Butler le sugeră că ar fi fost cazul să adauge o notă 
personală. impreună cu Pete, el luă baroasele care nu fuseseră întrebuințate şi sparse 
parbrizele. 

- Am terminat, anunţă Newman. 

Privind în jos de la fereastra cafenelei din Turm, Lisa şi Paula urmăriseră, 
temătoare la început, apoi uimite, scena de jos. 

- Incidentul de pe Cheiul Reefers a fost floare la ureche în comparaţia cu acesta, 
comentă Lisa. 

Tweed îşi îndreptase binoclul spre bărbatul cu cămaşa roz, acum galbenă, şi 
văzuse cum acesta privise debandada cu braţele încrucişate. Cînd totul luă sfîrşit, el îşi 
aşeză haina 
şi dispăru. Tweed era intrigat de expresia feţei lui. Furie? Nu. Dezamăgire? Nu. 

- Haideţi să coborîm, spuse Paula. Newman ne face semn cu mîna. 

- Trebuie să coborim şi să plecăm de aici cît se poate de repede... 

Cînd reveniră la hotel, Newman îl rugă pe portar să le parcheze maşinile. Tweed 
urcă scările în fugă, urmat de Paula. El se uitase la ceas. Keith Kent îi aştepta în hol. 

- Bine ai venit, Keith. Iţi voi aduce materialele din seiful hotelului. 

După ce spuse acestea, observă că un om stătea într-un colţ întunecat al 
holului, cu faţa spre treptele care duceau spre seif. Brigadierul şedea pe scaun în 
capul oaselor, nemişcat ca o statuie, şi urmărea întoarcerea lor. 

- M-am răzgîndit, spuse el deodată. Vom urca în apartamentul meu... 

Newman urcase împreună cu ei, iar Lisa se strecurase în ascensor exact înainte 
ca uşile să se închidă. Kent, care avea la el doar o servietă, spuse că îşi ocupase 
camera cu citeva momente înainte de a veni Tweed. 

- Individul acela care şedea singur în hol, continuă el în timp ce se îndreptau 
spre apartament, era cumva Lordul Barford? 

- Chiar el. 

Tweed se întoarse spre Lisa, care îl anunţase că se ducea în camera ei: 

- Putem să ne vedem peste zece minute? Te voi chema eu în cameră. 

- De-abia aştept... 

- Mi se pare că e o persoană deosebit de inteligentă, observă Kent odată ajuns 
în apartament. E o apariţie. Şi e şi atrăgătoare. 

- Ţine-ţi mîinile acasă, îi spuse Newman pe un ton amical, dîndu-i un ghiont. 

- Lordul Barford, începu Tweed. 

- Ai răbdare, îl întrerupse Paula. Ce ai dori să bei, Keith? Conducerea hotelului 
ne-a trimis o altă sticlă de şampanie la gheaţă. Vrei un pahar? 

- Ce drăguţ din partea ta! Doar un pahar, te rog. El acceptă invitaţia lui Tweed 
de a lua loc, apoi ridică paharul pe care i-l întinsese Paula. Pentru succesul 
investigaţiilor actuale - şi pentru înfrîngerea huliganilor. 

- Tocmai asta am făcut în dimineaţa aceasta, spuse Newman. 

- Pe Lordul Barford, începu Tweed din nou, am avut senzaţia că l-ai cunoaşte. 

- Am auzit de el, îi răspunse Kent. Este membru al unei organizaţii deosebit de 
selecte, Institutul pentru Securitatea Corporaţiilor - ca şi mine, de altfel. Numărul 

membrilor Institutului a fost redus la douăzeci, iar tu ai contribuit la luarea acestei 
decizii. Nu ştiu de ce mă întrebi. 

- Ai vorbit cu Barford? Noi îi spunem Brigadierul. 

- Un pic, la întîlnirile Institutului. El pozează într-un adevărat general de brigadă, 
un militar de carieră, dar rolul lui nu se reduce numai la asta. Ştie multe în legătură cu 
ceea ce se petrece în lume. Are informatori influenţi acasă, în Europa şi în Statele 
Unite. Am auzit că este consultat în situaţii de criză. Călătoreşte mai peste tot în lume. 

- Să mă duc jos şi să văd dacă mai e acolo? se oferi Newman. 

- Dacă ai vrea, Bob... îi răspunse Tweed. 

Newman reveni repede şi îi făcu semn că totul era în regulă: 

- A dispărut. Probabil s-a dus să ia masa de prînz. 

- Atunci mă voi întoarce într-un minut... 

- Keith, spuse Paula, gînditoare, tocmai mi-am amintit de un incident care a 
avut loc atunci cînd Tweed şi cu mine l-am cunoscut pe Gavin Thunder, într-un club de 
pe Pall Mall. După ce întrevederea a luat sfîrşit, iar noi părăseam biblioteca, m-am 
uitat în urma noastră. Thunder îşi ridica haina, dar sacoul pe care îl purta nu i se 
potrivea. Reverul din dreapta al sacoului era răsfrînt. în interior era prins un simbol 
confecţionat din metal, care, la prima vedere, mi s-a părut a fi de origine grecească, 
dar, dacă stau bine să mă gîndesc, nu cred că era aşa. Arăta ca un „E", dar era întors 
invers... 

- Ai putea să îl desenezi? 

Atitudinea relaxată şi calmă a lui Kent dispăru. Se încordă şi se aplecă înainte. 
Şi adoptase o mină serioasă, preocupată. Newman se apropie - el remarcase, de 
asemenea, schimbarea de atitudine a lui Kent. Paula luă o foaie de hirtie, se gîndi un 
moment, apoi desenă simbolul: 3 

- Dumnezeule! exclamă Kent. E unul dintre membrii Clubului Elite... 

Tweed se întoarse puţin timp după aceea, ţinînd în mînă un plic mare unde se 
aflau documentele de la Kefler şi registrul legat în piele albastră pe care îl furase Mark. 
El sesiză imediat că atmosfera se schimbase. Kent era şocat. Paula avea o expresie 
nedumerită. Newman dădu din mînă, vrînd parcă să spună: „Nu am nici cea mai vagă 
idee ce se întîmplă". 

- S-a întîmplat ceva? întrebă Tweed pe un ton liniştit, aşezîndu-se cu faţa spre 
Kent. Arăţi ca şi cum ar fi căzut cerul pe tine. 

- Asta s-a şi întîmplat. Mai întîi de toate, Paula, vrei să îi povesteşti şi lui Tweed 
ce mi-ai spus mie? 

Ea începu cu momentul în care părăsiseră clubul din Pall 
Mall. Povesti cum se uitase înapoi, ce văzuse şi cum uitase să îi spună despre asta 
deoarece se grăbea să ajungă la întîlnirea ei cu Aubrey de la Martino. Ea îi arătă lui 
Tweed foaia de hîrtie cu simbolul pe care îl desenase şi cită exclamaţia lui Kent de mai 
devreme. 

- Ce vrea să însemne asta? îl întrebă pe Kent. Ce este acest Club Elite? Nu am 
auzit niciodată de el. 

- Puţini au auzit, îi răspunse Kent, posomorât. Eu am auzit de el din întîmplare, 
cînd cineva a băut prea mult - acel cineva era Jeremy Mordaunt. 

- Vrei un pahar cu apă, Keith? interveni Paula. Au lăsat o carafă la gheaţă. Eşti 
Palld. 

- Da, te rog. 

Il aşteptară pe Kent să termine de băut apa, după care acesta mai ceru un 
pahar. 

- E îngrozitor de periculos, spuse el. 

- De ce? insistă Tweed. Ce este Clubul Elite? 

- E un club restrîns. Lui Kent îi tremură mîna atunci cînd puse paharul pe masă: 
Am înţeles că are cinci sau şase membri, selectaţi dintre persoanele cele mai influente 
din lume. Sunt oameni care ar face orice pentru a obţine ceea ce vor. Oameni 
diabolici. Sînt convins că, dacă ar şti ce s-a vorbit în camera asta, în următoarele 
douăzeci şi patru de ore nici unul dintre noi nu ar mai fi în viaţă. 

Urmă un lung moment de tăcere. Kent o refuză cu un gest politicos pe Paula, 
care îi oferise încă un pahar cu şampanie. Stătea cu mîinile încleştate şi îşi mişca 
degetele nervos. Tweed îşi dăduse seama că specialistul lor în finanţe era într-o 
ipostază pe care nu o mai văzuseră pînă atunci. Era înfricoşat. Tweed îi vorbi cu mult 
calm: 

- Keith, linişteşte-te! 

- Singurul lucru pe care mi-l doresc acum e să mă trezesc miine dimineaţă ca de 
obicei: în viaţă. 

Tweed scoase un pachet de ţigări. El luă o ţigară şi scoase din buzunar o 
brichetă încrustată cu pietre preţioase pe care i-o făcuse Paula cadou cu ocazia 
însănătoşirii lui după ce îi fusese scos un glonţ din piept. 

- Ştiu că fumezi rar, Keith, spuse el pe acelaşi ton liniştit. Keith se uită lung. Luă 
o ţigară, iar Tweed i-o aprinse. Trase un fum, expiră, apoi se uită din nou la Tweed. 

- Crezi că sînt un laş. 

- Prostii. Numai un prost nu s-ar teme de un pericol atît de mare. 

- Mulţumesc. Işi umezi buzele. Nu aveam idee că slujba mea are şi astfel de 
implicaţii. M-au cam trecut fiorii. Vorbea acum pe un ton normal, iar culoarea îi 
revenise în obraji. Nu ţi-am mai povestit niciodată despre ei, Tweed, pentru că 
niciodată nu mi s-a părut că ar fi fost momentul potrivit. 

- Cine sînt „ei"? 

- Cu excepţia lui Gavin Thunder, nu ştiu cine sînt ceilalţi. Mordaunt băuse 
într-adevăr prea mult în acea seară. A făcut o singură remarcă. Membrii Clubului Elite 
nu sînt neapărat preşedinţi de stat sau prim-miniştri. Ei sînt oameni puternici. Ti-am 
reprodus textual spusele lui Mordaunt. Citeva minute mai tîrziu, el şi-a pierdut 
cunoştinţa. Cred că era alcoolic. 

- Ce situaţie jenantă pentru tine, Keith! remarcă Tweed. 

- In cercurile în care mă învirt eu se întîmplă des astfel de situaţii. Am chemat 
un taxi, l-am urcat în maşină cu ajutorul barmanului şi l-am dus la apartamentul lui din 
Easton Square. 

Bineînţeles, nu şi-a găsit cheia şi, de vreme ce lumina era aprinsă înăuntru, am 
sunat la sonerie. Ne-a deschis o blondă superbă, dar cu un creier de găină. L-am dus 
în pat împreună şi l-am culcat îmbrăcat. Mi-a spus că avea să îl dezbrace mai tîrziu. 

- Probabil că era obişnuită cu asta, spuse Newman. 

- Pînă să apuc să mă dumiresc, continuă Kent, blonda îmi spune că are chef de 
distracţie şi mă întreabă cine sînt. l-am spus că eram un prieten de-al lui. Care era 
numele meu? l-am spus că mă numeam Morrison şi că trebuia să plec la o întîlnire cu 
un om de afaceri care urma să sosească din străinătate. Am răsuflat uşurat cînd am 
ieşit de acolo. 

- Şi asta a fost tot? 

- Nu chiar, spuse Kent, făcînd o grimasă. A doua zi am fost căutat la birou. Era 
Mordaunt, care mă sunase de la un telefon public. M-a întrebat dacă telefonul meu nu 
era ascultat. l-am spus că nu şi l-am întrebat ce dorea de la mine. El se gindise că îşi 
pierduse cunoştinţa în seara precedentă. Nu îşi amintea nimic din ce îmi spusese şi 
dorea să afle ce anume discutase cu mine. l-am spus adevărul - şi anume că încercase 
să obţină ponturi de la mine în ceea ce privea bursa. l-am povestit că nu m-am arătat 
interesat de subiect şi că nici măcar nu am vrut să aud despre aşa ceva, după care nu 
am mai avut cu cine vorbi - leşinase. A părut uşurat şi a închis imediat - obişnuia să se 
comporte aşa. 

- Dar, mai întîi de toate, cum l-ai cunoscut pe Jeremy Mordaunt? 

- L-am întîlnit cu o seară înainte de petrecere. Kent zîmbi. Ni s-a făcut 
cunoştinţă în grabă. Idiotul care m-a prezentat a spus că eram un geniu în materie de 
operaţiuni financiare, iar Mordaunt a şi sărit pe mine. A insistat să ne vedem în seara 
următoare la acel bar pretenţios. Era un loc destul de liniştit. M-am întîlnit cu el, 
deoarece îmi spusese că era subsecretar de stat în cadrul Ministerului Inarmării. 
Credeam că aş fi putut obţine unele informaţii, dar, în loc de asta, mi-a aruncat 
această bombă. 

- Mai auziseşi pînă atunci de Clubul Elite? întrebă Tweed. 

- O singură dată, de la un informator în care nu prea aveam încredere. Aşadar, 
nu am dat atenţie informaţiilor. Dar Mordaunt... Kent se cutremură. El este - sau a fost 
- un apropiat al acestui nucleu de oameni importanţi. L-am crezut. Se uită la Tweed. 
Voi lua acum documentele, mă voi întoarce în camera mea şi le voi studia. 

- Uite despre ce este vorba, îi zise Tweed şi îi întinse plicul. 

- Nu lăsa pe nimeni să vadă registrul albastru. Nici un membru al personalului, 
nici o altă persoană. Şi nu părăsi hotelul cu nici un chip. Dacă sună telefonul, 
răspunde, spune că eşti ocupat şi trînteşte receptorul. 

- Nu-ţi face probleme. Kent se ridică în picioare. Voi cere o cutie de valori pentru 
documente atunci cînd voi cobori să iau masa. 

- Te conduc eu în cameră, spuse Newman. 

- Nu e nevoie... 

Tonul lui nu era deloc convingător. Cînd luase plicul, urme de transpiraţie se 
imprimaseră pe acesta. Incă mai tremura. 

- II voi suna pe Kuhlmann, spuse Tweed după ce plecară. Omul cu cămaşa roz 
m-a îngrijorat - cel puţin comportamentul lui, din momentul în care a realizat că atacul 
de la Turm a dat greş. Tu te pricepi la oameni. Mai că te-aş pune să... 

- Bună dimineaţa, Tweed, se auzi în receptor vocea groasă a lui Kuhlmann. 
Tocmai voiam să te sun. Ai fost astăzi la Turm? Un martor care locuieşte în apropiere a 
văzut o confruntare violentă în stradă, chiar înainte de amiază. Ştii ceva despre asta? 

- Da. Mă aflam în cafenea, împreună cu Paula. Am urmărit totul de sus. Un grup 
de străini a fost bătut măr. 

- Nu cumva au fost implicaţi şi oamenii tăi în asta? 

- Ce întrebare îmi pui, Otto! De vreme ce tot vorbim despre asta, trebuie să îţi 
spun că am văzut un individ ciudat care se ţinea departe de încăierare, dar se 
comporta de parcă el era şeful huliganilor. Am avut un binoclu. Paula ţi l-ar putea 
descrie mai bine decît mine. Ţi-o dau la telefon... 

Paula vorbi timp de cîteva minute. Tweed îşi turnă un pahar cu apă şi se uită pe 
fereastră. Razele soarelui se furişau în cameră, iar lacul părea pe punctul de a fierbe. 
Canicula îşi făcea simțită prezenţa. Paula îl chemă: 

- Vrea să vorbească din nou cu tine. 

- Spune, Otto... 

- Paula e grozavă. Face nişte descrieri extrem de amănunțite. Mi-a dat atît de 
multe detalii, încît mi-am amintit de un anumit individ: Oskar Vernon. Oskar cu „k". 
Are o înfăţişare care sare în ochi. II cunoaştem, după cum se spune. 

- In ce sens? 

- E un personaj destul de misterios. Are o groază de bani şi se îmbracă într-un 
mod extravagant, dar numai cu lucruri de bună calitate. E suspectat că ar fi creierul 
din spatele unei operaţiuni de spălare a banilor la nivel internaţional. De asemenea, se 
spune că ar aduce refugiaţi în ţară pe căi ilegale. Sunt două milioane de turci în 
Germania. Nu m-ar deranja, dar două milioane... 

- Arestează-l! 

- Nu pot. Nu am nici o dovadă. Colaborează cu o reţea întreagă de indivizi. E 
puternic, dur, inteligent. 

- Operează de unul singur? 

- Nu cred, dar s-ar putea să mă înşel. Călătoreşte prin lume şi cunoaşte multe 
persoane influente. Nu îmi cere să-ţi spun vreun nume. Nu ştiu nici unul. Dacă aş avea 
o fotografie, aş fi sigur că e vorba de Oskar Vernon. Stă mult timp în Marea Britanie şi 
în Statele Unite. 

- Ce naţionalitate are? 

- Călătoreşte cu un paşaport britanic, dar sînt al naibii de sigur că nu e englez. 
Poate fi de oriunde. 

- Otto, poate reuşesc să îţi fac rost de o fotografie a lui. 

- Ar fi elementul decisiv. Tweed, dacă ai de-a face cu el, fii atent! Mulţi dintre 
agenţii care l-au urmărit au ajuns în spital. 

- Revin la Turm. Ce am văzut noi a fost un adevărat măcel. Era o mulţime de 
oameni, care zăceau pe caldarîm. Erau răniţi, după părerea mea. Presupun că i-ai luat 
în custodie? 
întrebă Tweed. 

- Pe naiba! Cînd am ajuns la faţa locului, nu am mai văzut decit sîngele de pe 
trotuar şi nimic mai mult. Dacă ai dreptate şi e vorba de Vernon, sigur a prevăzut că 
vom veni acolo şi a aranjat în aşa fel încît să facă să dispară dovezile cît mai repede. 

- Aşa cred şi eu. 

- Să nu îţi păzeşti numai spatele, ci şi faţa şi părţile laterale. Să nu faci nici o 
greşeală în ce-l priveşte pe Oskar. Atît aşteaptă... 

Tweed puse jos receptorul. îi povesti Paulei tot ce îi spusese Kuhlmann, iar 
aceasta rămase pe gînduri. 

- E posibil ca el să fie ? întrebă ea, sugestiv. 

- Du-te şi găseşte-l pe Newman. Explică-i situaţia. în cazul în care Oskar încă 
mai stă la Hotelul Renaissance, Harry ar putea să îi facă o poză. Dar va avea nevoie de 
aparatul tău de fotografiat. Apoi, te rog, rămii în camera lui Newman pînă cînd te voi 
chema. Trebuie să stau de vorbă cu Lisa, spuse Tweed. 

- Ai face bine să ai grijă în privinţa ei, de asemenea. E isteaţă. 

- Poate prea isteaţă... 

După ce plecă Paula, Tweed se uită la ceas. Lisa avea să sosească în două 
minute. Bineînţeles, ea ajunse exact la timp. Tweed o invită să ia loc şi îi oferi un 
pahar cu şampanie. 

- Mulţumesc, îi zimbi. Nu voi bea prea mult. Nimic nu este mai dezgustător decît 
o femeie beată. 

Lisa era îmbrăcată cu aceleaşi haine, însă îşi prinsese părul. Avea în jurul frunţii 
o eşarfă verde şi se fardase discret, folosind puţin ruj şi rimel. Se aşeză pe fotoliu şi îşi 
întinse braţele dezgolite pe rezemătoare. Newman ar fi spus că Lisa era foarte 
atrăgătoare în acel moment. Lui Tweed însă nu îi păsa, fiind într-o dispoziţie destul de 
proastă. Se aşeză cu faţa la ea, fiind despărțiți de o măsuţă joasă. 

- Lisa, trebuie să îţi pun cîteva întrebări. Sînt legate de mediul din care provii. 
Asta numai în cazul în care doreşti să colaborăm în continuare. 

- Sigur că da... 

- Unde ţi-ai făcut studiile? 

- Am cîştigat o bursă la Roedean. Mi-am făcut prieteni acolo, însă atmosfera mi 
s-a părut prea apăsătoare. Ulterior, am obţinut o altă bursă, de data asta la Oxford... 

- Şi ce anume ai studiat acolo? 

- Limbi străine. Franceza şi germana. Eram un personaj destul de ciudat - nu 
prea ieşeam împreună cu colegii mei. M-am concentrat asupra studiului. Prea mulţi îşi 
făceau de cap pe acolo. Am avut cea mai mare medie de absolvire la ambele 
discipline. 

- Impresionant! Tweed zîmbi şi se relaxa în mod intenţionat, pentru a-i cîştiga 
încrederea. Ce ai făcut după ce ai plecat de la Oxford? 

- Am devenit însoţitoare de zbor ca să pot călători. Dacă respecţi regulile şi 
programul, nu prea apuci să vezi mare lucru. Am ratat mai multe zboruri de retur ca să 
pot explora locurile. New York, Singapore, Paris, Hamburg. Absenţele mi-au fost 
trecute cu vederea o perioadă pentru că îmi făceam bine meseria. Apoi am fost 
concediată. Povestea asta a durat aproape doi ani. 

- Ce ai făcut după aceea? 

- Am plecat la New York şi am lucrat pentru o agenţie de pază şi protecţie timp 
de cîţiva ani. 

- În ce calitate? 

- Urmăream oameni de afaceri suspectaţi de delapidare. Am învăţat un pic de 
contabilitate ca să mă descurc mai bine - studiam noaptea în apartamentul meu. 

- L-ai mai văzut pe Mark Wendover înainte de a-l cunoaşte la Londra? 

- Poftim? 

- Te-am întrebat dacă l-ai mai văzut pe Mark Wendover înainte de a face 

cunoştinţă cu el în biroul meu din Park Crescent. 

- Nu. 

Tweed era convins că, dacă Lisa ar fi fost supusă unui test cu detectorul de 
minciuni, acul aparatului ar fi sărit. Simţea pentru prima dată că aceasta îl minţise. 
Expresia lui rămase neschimbată. El reluă discuţia şi schimbă subiectul. 

- Cu ce se ocupa tatăl tău? 

- Era membru al Serviciului de Securitate. A fost împuşcat în spate la puţin timp 
după ce a fost transferat în Cipru. Mama mea l-a însoţit la bordul avionului, în timp ce 
se afla în drum spre casă. Avionul s-a prăbuşit, iar tatăl meu a murit. Mama mea a 
supravieţuit accidentului şi s-a recăsătorit ulterior. 

- Trebuie să fi fost un şoc destul de puternic pentru tine. 

- Intr-adevăr. Ea tăcu o clipă. Aşa a fost. Dar la momentul acela eram destul de 
matură, devenisem stewardesă, văzusem lumea şi învăţasem să mă eschivez în faţa 
propunerilor nedorite din partea bărbaţilor. Am mai lucrat cîteva luni, după care am 
fost concediată. 

- Unde te-ai născut? întrebă Tweed pe un ton calm. 

- În oraşul Pinner, din Middlesex. Am locuit acolo mult timp, pînă cînd am plecat 
la Roedean. Adresa de acolo era Shoals Cottage, Orchard Tree Road. 

Tweed zîimbi. Ea anticipase întrebarea pe care urma să i-o pună. El nu lua notițe 
deoarece acest lucru îi inhiba pe suspecți în timpul interogatoriului. 

- Te înţelegeai bine cu sora ta, Helga? 

- Nu. Eram precum cîinele şi pisica. Fiind mai mare, credea că poate să-mi dea 
comenzi. Sinceră să fiu, cred că acesta era temperamentul ei. Mama mea s-a 
recăsătorit cu un profesor german care locuia la Freiburg şi a plecat să locuiască acolo 
împreună cu el. Nu ştiu de ce a făcut asta. 

- Aşadar, am trecut peste această parte fără să îţi provoc neplăceri, spuse 
Tweed, zimbindu-i amabil. 

- Imi pare rău pentru comportamentul meu de mai devreme. Mă pierd cu firea 
uneori, mai ales cînd sînt încordată, dar niciodată în caz de urgenţă. 

- Şi ştii cum să foloseşti un pistol Beretta, spuse el în treacăt. 

- Bine, chicoti ea, atît cît să nu mă împuşc singură în picior. Se întinse după 
paharul cu şampanie pe care i-l turnase Tweed mai devreme. Şi ştiu să folosesc şi un 
Walther, şi un Browning. 

- Unde ai învăţat asta? 

- Am învăţat din întîmplare. Am avut un prieten căruia îi plăcea la nebunie 
sportul ăsta. M-a dus la un poligon de tir din Londra şi mi-a arătat ce putea să facă - 
performanţă care putea fi depăşită cu uşurinţă. Mi-a dat un Beretta. Am nimerit ţinta 
de trei ori, iar de şase ori am tras chiar în centru. Mi-a spus că am avut noroc. Ne-am 
întors acolo a doua zi. Am nimerit de şase ori în mijlocul țintei şi o dată pe margine. 
Mi-a spus că e vorba de norocul începătorului. Aşadar, am mai încercat o dată. Am 
lovit ţinta de şase ori în centru. Ne-am întors la apartamentul meu de pe Elbury Street 
şi ne-am certat îngrozitor - el a început. Nu suporta să fie înfrînt de o fată în nici o 
competiţie. Acesta a fost sfârşitul relaţiei noastre. Unii bărbaţi sînt aşa. 

- lar acum lucrezi pentru Rinocer? 

Ea chicoti din nou, se aşeză picior peste picior şi mai bău puţină şampanie. 

- Intr-un interogatoriu, întrebarea-cheie trebuie lăsată întotdeauna la sfârşit. Se 
uită la el, fixîndu-l cu ochii ei verzi. Dacă doriţi să ştiţi, domnule Tweed, nu am nici cea 
mai vagă idee pentru cine lucrez. Insă salariul este satisfăcător, iar cauza merită 
efortul. 

- Ce vrea să însemne asta? 

- Sînt convinsă că două forţe puternice sînt pe cale de a se confrunta. Una este 
bună, alta este foarte rea. Eu sînt de partea îngerilor, ca să zic aşa. 

Tweed îşi aprinse una dintre puţinele lui ţigări. Aceasta era prima confirmare a 
teoriei lui referitoare la cele două forţe opuse aflate într-o confruntare. El o privi pe 
Lisa, iar aceasta se aplecă spre el, cu braţele încrucişate, aşteptînd. 

- Ai auzit vreodată de Rinocer? întrebă el, în cele din urmă. 

- Am auzit o remarcă, pe care nu ar fi trebuit să o aud la momentul respectiv. 
Nu am idee cine e sau unde locuieşte. 

- Cum îţi sînt transmise instrucţiunile? Cum eşti plătită? 

- Mi se strecoară pe sub uşă un bilet dactilografiat, pus într-un plic - a început 
aşa pe vremea cînd locuiam în apartamentul de pe Elbury Street. Trebuie să mă aflu 
într-o anumită cabină telefonică, la o anumită oră. În Londra a trebuit să intru într-o 
cabină telefonică din Gara Waterloo, atunci cînd era mai puţin aglomerată. Aici, într-o 
cabină din gara centrală. El foloseşte numele de Olaf, vorbeşte încet, pronunţînd clar 
fiecare cuvînt. Uneori vorbeşte în germană, alteori - în engleză. 

- Mă întreb... Tweed scoase un rotocol de fum. Cum de a aflat de tine? 

- Nu am idee. Am studiat la Oxford, am avut cea mai mare medie la două limbi 
străine, am fost însoţitoare de zbor, apoi am lucrat pentru o agenţie de pază şi 
protecţie din New York. Probabil a fost de părere că eram omul potrivit pentru genul 
acesta de slujbă. 

- Sînt convins că a avut dreptate, spuse Tweed, ridicîndu-se în picioare şi bătînd 
din palme. lţi mulţumesc că ai avut răbdare cu mine. 

El se ridică, ea înfoie perna pe care se aşezase şi se îndreptă spre uşa pe care 
Tweed o descuiase. li puse o mînă pe umăr pentru a-l face să se oprească un moment. 

- Acum, spuse ea, zimbindu-i afectuos, ai o mulţime de date despre mine pe 
care să le verifici. Eu voi pleca la cumpărături. Am nevoie de nişte pantofi mai 
rezistenți. Puteţi să îmi daţi drumul, domnule... 

Tweed rămase în picioare lîngă uşă după ce fata plecă. Era destul de nelămurit. 
„Ai o mulţime de date despre mine pe care să le verifici", îi spusese ea, iar Tweed asta 
şi intenţiona să facă. 


Oskar Vernon stătea în picioare în salonul unei clinici particulare unde tocmai îi 
dăduse doctorului o sumă mare de bani pentru a-şi ţine gura. Delgado, proaspăt ras, 
tuns scurt şi îmbrăcat într-un costum elegant, asculta absent în timp ce Vernon vorbea 
cu doctorul. 

Barton şedea pe marginea patului. Puțin mai devreme, Delgado îl ajutase să se 
aşeze în această poziţie. El îşi pipăia cu grijă un bandaj dintre picioare, aflat pe sub 
pantalonii de pijama. Un alt bandaj îi acoperea fruntea, în locul în care fusese lovit cu 
capul de Mercedes. Panko, complet îmbrăcat, se mişca încet prin salonul spaţios pe 
care îl ocupaseră. În jurul gitului avea un guler de ghips, acolo unde primise lovitura 
de karate care îl doborise. 

- Vreau ca aceşti oameni să fie apți pînă miine, izbucni Vernon. Apti pentru 
orice. 

- Ar fi nevoie de un miracol pentru asta, îi răspunse doctorul. 

- Din această cauză te plătesc atît de bine - pentru a face miracole. 

Vorbeau între ei în engleză. Doctorul, un bărbat scund, gras şi cu ochi lacomi, 
purta un halat alb, iar la piept îi atîrna un stetoscop. Delgado simţi că era momentul să 
agite spiritele. El se îndreptă spre Barton. 

- De ce tot gemi? Ai primit o lovitură în punctul sensibil? Nu-i nimic. Mi s-a 
întîmplat şi mie - l-am omorît pe cel care a avut curajul să mă lovească. 

- Capul meu... 

- S-a pupat cu maşina. Te doare? Pe toţi ne doare capul. Mişcă-te, lua-te-ar 
naiba! Acum! 

Barton se ridică, făcu vreo cîţiva paşi şi începu să se clatine. Delgado îl apucă 
de braţ şi îl forţă să se mişte. Panko rînjea fioros. El se îndreptă şi începu să se plimbe 
prin salon, ajustîndu-şi gulerul. 

- Lasă-mă singur cu ei, îi spuse Vernon doctorului. Vor pleca miine de aici 
sănătoşi tun. 

Doctorul dădu din cap, luă teancul de bancnote din mîna lui Vernon, îl v 
buzunar, apoi părăsi salonul cu o expresie abătută. 

- Acum! strigă Vernon pe un ton sever. Ascultaţi-mă şi ascultaţi-mă bine! Atunci 

cînd îi vom atrage pe Tweed şi echipa lui în afara oraşului, îi vom omori pe toţi. Am 
zece oameni bine pregătiţi care au venit cu feribotul de la Newcastle. 

- Au ajuns? întrebă Delgado, neîncrezător. Au ajuns fără să aibă necazuri? Cum 
aşa? : 

- Tu cum crezi? Au ajuns la mal ca marinari. In perioada asta a anului feribotul 
este plin de pasageri de la Newcastle, iar echipajul este numeros. 

- Sînt numai refugiaţi bine pregătiţi? 

- Nu vei reuşi niciodată să faci ce am făcut eu. 

Vernon îşi aprinse o ţigară, sfidînd astfel semnul pe care scria „Fumatul 
interzis", şi scoase pe nas un nor gros de fum. Au fost antrenați în tabere secrete din 
Slovacia. Atunci cînd va trebui să îi omorîm, tu, Barton şi Panko îi veţi conduce. li veţi 
împărţi în trei grupuri, iar fiecare grup va fi condus de către unul dintre voi. 

- Şi cum îi vom atrage în afara oraşului? 

- Eu mă voi muta la Hotelul Atlantic. Voi trei veţi locui la Renaissance. Vă voi 
vizita eu. Voi nu veţi putea veni să mă vedeţi. 

- Şi cum atragem echipa lui Tweed în afara oraşului? insistă Delgado. 

- Cum? Zimbetul lui Vernon era sinistru. O vom folosi pe Lisa drept momeală. 

Tweed era singur în apartamentul lui de la hotel. Lisa plecase „la cumpărături" 
în urmă cu aproximativ zece minute. Ridică receptorul şi formă numărul lui Mark 
Wendover. Nu îi răspunse nimeni, deşi lăsase telefonul să sune de multe ori ca să aibă 
suficient timp să iasă de sub duş. Renunţă. 

Aşezîndu-se pe scaun, îşi aprinse o altă ţigară. Aşadar, Lisa ieşise „la 
cumpărături", iar Mark nu se afla în camera lui. 

- Mă pune pe gînduri, spuse el tare, cu o jumătate de voce. Se ridică din nou, îşi 
scoase carneţelul cu însemnări, se duse din nou la telefon şi o sună pe Monica. El se 
exprimă cu atenţie, lăsînd să se înţeleagă că „Trent" ar fi susţinut un interviu pentru 
un post, iar el dorea acum ca Monica să îi verifice referinţele. 

- O să mă interesez imediat, îi răspunse Monica. Te sun eu... 

După asta, Tweed se hotări să facă o plimbare. Mersul pe jos îl ajuta să 
gîndească mai bine. Aproape că ajunsese pe faleză, cînd un Opel, la volanul căruia se 
afla Pete Nield, parcă într-un loc ce tocmai fusese eliberat. Nield se grăbi să îl ajungă 
din urmă pe Tweed şi merse cîţiva paşi împreună cu el. 

- Nu ar trebui să ieşi neînsoţit. Oraşul acesta este foarte periculos. 

- Mă faci să mă simt de parcă aş face parte din familia regală, bombăni Tweed. 
Ce ai mai făcut în ultima vreme? 

- Am vizitat oraşul şi am fost cu ochii în patru. Acum cunosc Hamburgul pe 
dinafară. Asta s-ar putea să ne fie de folos. Care e următoarea mişcare? 

Tweed se îndrepta spre Zurcher Kredit Bank: 

- Trebuie să mă întîlnesc în această seară la ora şase cu Brigadierul ca să bem 
ceva. „La orele optsprezece" imită Tweed modul în care vorbea Brigadierul. Nield rise; 
puţini oameni ştiau că Tweed imita perfect unele persoane. Apoi, la opt şi jumătate 
seara, Paula şi Bob mă vor însoţi la cina cu misteriosul Rondel - numai că nu vom cina 
cu acesta. A rezervat o masă pentru noi, iar el va lua cina la o altă masă, împreună cu 
partenerul lui de afaceri. 

- Ce idee ciudată! Nield îşi luă o scamă de pe costumul lui elegant. Nu înţeleg. 

- Nici eu. Va trebui să aşteptăm şi să vedem ce o să se întîimple. 

Tweed tăcuse, iar acum se uita la sediul Zurcher Kredit Bank din imediata 
apropiere. In spatele unei balustrade de la etajul întîi se afla o cameră bine ascunsă, 
care supraveghea intrarea principală. 

- Mark a intrat prin efracţie în acea bancă aseară, îşi aminti el. A deschis fiecare 
cutie de valori şi se pare că a găsit ceva într-una dintre ele - un registru cu informaţii 

codificate, care poate îl va ajuta pe Keith Kent să descifreze documentele pe care mi 
le-a dat Kefler. 

- Harry mi-a povestit că doctorul Kefler a fost asasinat în zona docurilor. Cred că 
Mark a riscat destul de mult atunci cînd a intrat în bancă. 

- A neutralizat alarmele şi a acoperit lentilele camerelor de supraveghere. 
Antrenamentul în cadrul CIA l-a ajutat. Sper că a observat şi camera de sus, din 
spatele balustradei. Nici ziua nu poate fi observată cu uşurinţă, darămite noaptea... 

Ajunseseră în dreptul străzii Grosse Belichen. Uitîndu-se în lungul străzii, care 
ducea spre Hotelul Renaissance, Tweed înlemni. Nield rămase şi el nemişcat, din 
instinct. Puțin mai jos de ei, pe stradă, o singură rază de soare lumina faţada hotelului. 
Oskar Vernon stătea în soare, cu braţele încrucişate. Paula se afla în apropierea 
acestuia. 

Lăsa impresia că se uită la clădirea de pe trotuarul opus în timp ce aştepta ceva 
sau pe cineva. Ceea ce îl făcuse pe Tweed să înlemnească, cu nervii întinşi la 
maximum, era scena care se desfăşura în faţa ochilor lui. Vernon îşi coborise privirea, 
iar acum se uita la un om mic de statură, cu umeri laţi, care scormonea într-o pubelă. 
Harry Butler era îmbrăcat cu o geacă ponosită şi cu o pereche de pantaloni rupti, 
părînd un vagabond în căutarea unei comori. 

Tweed îşi ţinu respiraţia. Purtînd o pălărie de paie trasă bine pe ochi, scosese 
aparatul de fotografiat şi Paula îl fotografia pe Vernon în timp ce Butler îi distrăgea 
atenţia. Era de ajuns ca Vernon să privească în stînga lui şi ar fi văzut-o. 

„Paula, durează prea mult timp. Se va întoarce şi te va observa", îşi spuse 
Tweed. 

Răsuflă uşurat cînd Paula dispăru pe alee. Chiar în momentul în care un portar 
ieşea din Hotelul Renaissance, un taxi parcă în faţa acestuia. Vernon se urcă în maşină 
şi îi făcu semn portarului să îi dea geanta. 

Un bărbat bine făcut, apăru de sub o arcada aflată puţin mai jos, vizavi de hotel. 
Purta, de asemenea, o pălărie de paie şi ochelari cu lentile închise la culoare. După 
mers, Tweed îşi dădu seama că era Newman - aşadar, acesta o însoţise pe Paula în 
misiunea ei. 

Tweed se dădu după un colţ în timp ce taxiul se apropia de ei, trecînd prin 
dreptul unor maşini şi camioane parcate. Harry băgă în buzunar un pachet gol de 
ţigări pe care îl luase din coşul de gunoi şi se îndreptă repede spre faleză. 

- Pete, îi spuse Tweed, ai putea să urmăreşti taxiul care vine de pe Grosse 
Bleichen? 

- Floare la ureche... 

Nield traversă în fugă strada unde maşinile se opriseră la semafor. El continuă 
să alerge pînă cînd ajunse în dreptul Opelului său şi se urcă la volan. Taxiul în care se 
afla Vernon plecă, o luă la stînga şi se îndepărtă de faleză, apoi făcu la dreapta pe 
Neuer Jungferstieg şi trecu prin faţa Hotelului Four Seasons. Nield întoarse printr-un 
loc nepermis, mascat de o dubiţă de culoare albă, care se afla în spatele taxiului, şi 
începu să urmărească dubiţa şi taxiul. 

Tweed văzu toate acestea dintr-un magazin în care intrase. Stătea cu faţa la 
stradă, lăsînd impresia că studiază mărfurile expuse în vitrină. De îndată ce maşina lui 
Nield se făcu nevăzută, el ieşi, o luă în jos pe Grosse Bleichen, chiar la timp pentru a 
se întîlni cu Paula care venea grăbită spre el. 

- Ai riscat al naibii de mult, o certă el. 

- Mai taci! Ea jubila. Am şase poze cu nemernicul ăla. M-am hotărit să folosesc 
aparatul de fotografiat mic, gen Polaroid, pe care l-au inventat geniile din Park 
Crescent. Uită-te la astea! 

Tweed privi cele şase fotografii pe care i le dăduse Paula. Ridică din sprîncene. 
Aplecîndu-se spre ea, o sărută pe obraz. 

- Mă aşteptam la mai mult, îi spuse ea, zimbind. 

El se aplecă şi o sărută şi pe celălalt obraz. îi dădu lui Newman trei fotografii, 
apoi îi făcu semn lui Harry să se apropie. Butler îşi scosese geaca ponosită şi, deşi mai 
purta încă perechea de pantaloni rupţi, arăta rezonabil. 

- Harry, în spatele Rathaus-ului se află o secţie de poliţie. Nu e uşor de 
remarcat... 

- Am văzut-o. în timp ce Pete dădea o raită cu maşina prin oraş, eu m-am 
plimbat pe jos. De ce vrei să ajung la secţia de poliţie? 

- Pentru că vreau să îi dai astea lui Otto Kuhlmann. 

li dădu două fotografii. Paula scotoci în geantă, scoase un plic, luă fotografiile, le 
puse înăuntru, scrise „Otto Kuhlmann" pe plic, apoi i-l dădu lui Harry. 

- Nu, spuse Tweed, i le înmînezi personal lui Kuhlmann. 

- Te-am auzit de prima dată. 

- S-ar putea să nu poţi trece de inferiori. 

- Eu? Harry era indignat. Glumeşti! O să îi fac una cu pămîntul. 

El plecă, mergind repede spre Rathaus. în drum spre hotel, Tweed o strînse pe 
Paula de braţ: 

- Eşti grozavă! 

- Ştiu. Dar e frumos să ţi se spună asta din cînd în cînd... 

Se plimbară agale pe marginea Lacului Alster. Tweed îi informă rapid asupra 
interogatoriului la care o supusese pe Lisa şi le spuse că o sunase pe Monica. 

- Lisa mă pune pe gînduri, le mărturisi el în apropiere de hotel. A ieşit la 
cumpărături... 

- Cred că asta are voie să facă, îi răspunse Paula, indignată. 

- Tocmai ţi-am spus că sînt aproape sigur că m-a minţit atunci cînd mi-a răspuns 
că nu îl cunoştea pe Mark Wendover înainte de a se alătura echipei noastre. Ei, bine, 
după ce a plecat, la cinci minute l-am sunat pe Mark. Nu mi-a răspuns nimeni. 

- inţeleg. Asta aruncă o umbră de îndoială asupra ei. Nu putem avea încredere 
în nimeni? Nu. Ne-ai avertizat mai devreme. Putem avea încredere numai în membrii 
echipei. l-am povestit lui Bob ce a spus Kuhlmann despre Oskar Vernon. 

- Aşadar, omul cu cămaşa roz este Oskar Vernon, remarcă Newman în faţa 
scărilor de la intrarea în hotel. Ceea ce înseamnă pericol cu „P" mare. 

In capătul scărilor apăru Brigadierul, care, evident, se îndrepta spre cafeneaua 
hotelului. 

- Orele optsprezece, îi strigă Tweed. Fix! 

Brigadierul se opri, îi aruncă o privire, deschise gura, apoi o închise din nou, 
neştiind parcă dacă să îi răspundă sau nu. Dădu din cap, apoi se îndreptă spre 
cafenea. 

- El de partea cui o fi? se întrebă Newman cu voce tare. 

- Nu am nici cea mai vagă idee... încă! 

Telefonul suna atunci cînd Tweed intră în apartamentul lui de la hotel. 
Răspunse. 

- Otto la telefon. Vreau să îţi mulţumesc din suflet pentru poze - sînt primele 
poze cu el pe care le avem. 

- Poate îi vei mulţumi Paulei cîndva. Ea le-a făcut în nişte împrejurări destul de 
periculoase. 

- Transmite-i complimentele mele... 

- Ar mai fi ceva, interveni Newman. Cînd l-am condus pe Kent în camera lui, el a 
aruncat o privire pe hiîrtiile acelea şi pe registru. Mi-a spus că s-ar putea să dureze o 
săptămînă pînă cînd va afla situaţia financiară - şi că registrul îi va fi de mare ajutor. 

Paula turnă în trei pahare apă proaspătă din carafa care le fusese adusă în 
cameră. Se aşeză şi bău paharul pînă la fund. 

- Căldura asta devine insuportabilă. Prognoza meteo spune că se va face şi mai 
cald. O să plec în camera mea peste cîteva clipe să fac un duş. 

- Aşadar, care e următorul pas? întrebă Newman. 

- Cred că am început să îl citesc pe Oskar Vernon, spuse Tweed, plimbîndu-se 
între balcon şi birou. l-am văzut faţa foarte bine cînd ne aflam în Turm. Am văzut cum 
a reacţionat cînd oamenii lui au fost bătuţi. Cred că va încerca să ne scoată în afara 
oraşului ca să ne elimine. 

- După ce s-a întîmplat cu oamenii lui, nu cred că i-au mai rămas mulţi, comentă 

Newman. 

- Nu fi prea sigur! îl avertiză Tweed. îşi va aduce întăriri, dacă nu le-a adus deja. 
Cred că va avea loc o confruntare pe lîngă care cea de azi-dimineaţă va părea joacă 
de copii. Una mortală, de data aceasta. 

Tweed şi Newman erau pe punctul de a ieşi din cameră, cînd sună telefonul. Era 
Monica şi tocmai îşi încheiase investigaţiile despre Lisa. 

- Toate informaţiile au fost confirmate, îi spuse ea lui Tweed. Singurul loc pe 
care nu am putut să îl verific a fost agenţia de la New York, de vreme ce nu-i ştiu 
numele. 

- Mă uimeşte promptitudinea ta. Nu ştiu cum reuşeşti. 

- Mă apuc imediat de treabă şi vorbesc repede. Aveţi grijă de voi... 

- Hai să ieşim, hotărî Tweed. E ca o baie turcească aici. Mergem să ne plimbăm 
pe malul lacului. 

Tocmai coboriseră scările de la intrare, cînd Tweed văzu un Opel parcat în 

apropiere, chiar pe marginea Lacului Alster. Butler se afla pe scaunul din dreapta, iar 
Nield la volan. Subordonaţii lui reacționară cu prudenţă. în loc să vină spre el, 
rămăseseră în maşină. 
Tweed se uită în dreapta şi în stînga şi nu văzu nici o persoană suspectă. Traversară 
strada şi se plimbară pe trotuarul de lîngă lac. Se părea că afară era mai cald decit în 
apartamentul de la hotel. Tweed simţea cum îi curge transpiraţia pe sub cămaşă. 
Atunci cînd ajunseră în dreptul Opelului, deschise portiera din spate şi se urcă în 
maşină, urmat de Newman. 

- Am veşti noi, îi anunţă Nield. Aveam de gînd să te sun pe telefonul mobil şi să 
ţi le transmit codificat. Acum pot să vă spun că Oskar Vernon s-a mutat la un alt hotel 
de cinci stele, Hotelul Atlantic, din apropiere de Aussenalster. 

- Oare de ce a făcut asta? se întrebă Newman. 

- Haideţi să facem o plimbare, sugeră Tweed. 

- Te însoțesc, spuse Nield pe un ton hotărît. Te voi urmări de la distanţă. 

- Nu. Vino cu noi. Te voi pune la curent cu ce s-a mai întîmplat între timp. 

- Eu rămîn la maşină, spuse Butler în timp ce aceştia coborau. A, Otto Kuhlmann 
mi-a spus că va face copii după fotografiile lui Oskar Vernon, pe care le va distribui 
tuturor ofiţerilor de poliţie din Hamburg. 

- Mă aşteptam la aşa ceva, îi spuse Tweed. Acum avem poliţia de partea 
noastră. 

- Inainte să pleci, continuă Harry, trebuie să mai ştii că mi-a spus că operaţiunea 
de supraveghere se va desfăşura cu discreţie. Nu trebuie să se apropie nimeni de 
Oskar... 

- E din ce în ce mai bine... 

Incepuseră să se plimbe pe faleza aproape goală, Tweed fiind flancat de 
Newman şi de Nield. Căldura din acea după-amiază de vară era insuportabilă. Cerul 
era senin, iar feriboturile veneau şi plecau din port, tulburînd suprafaţa liniştită a apei. 
Frunzişul verde al copacilor umbrea trotuarul pe care se plimbau. In dreptul unui pod, 
Tweed îi convinse să traverseze strada, apoi s-o ia pe o alee şerpuitoare şi să treacă 
printr-un pasaj care ducea spre parcul de pe marginea lacului. 

- Deci, aşa trec feriboturile pe lacul ăsta mare, remarcă Nield. Nu reuşeam să 
îmi dau seama. Trec pe sub podul de pe şosea. 

- Care funcţionează şi pe post de pod de cale ferată. Bob, am avut la dispoziţie 
două Mercedesuri bej, care erau, mai degrabă, limuzine. 

- Nu am ştiut cîţi aveam să fim. 

- Dar Oskar le-a văzut parcate în apropiere de Turm. Aşadar, vreau să duci 
înapoi una dintre limuzine şi să închiriezi alta, de culoare albastră. Parcheaz-o în cel 

mai apropiat garaj subteran. Vom continua să folosim numai Mercedesul bej. 

- Pot să te întreb de ce? 

- Pentru că avem un plan de bătaie - parcă aşa spun militarii sau, cel puţin, aşa 
spuneau. 

- Tot nu mi-ai răspuns la întrebare: de ce s-a mutat Vernon la Atlantic? 

- E foarte deştept, deci şi foarte periculos. Cînd şi-a dat seama că ştim unde 
locuieşte, şi-a luat tălpăşiţa în altă parte. 

Continuară să meargă pe aleea de pe marginea lacului. O femeie corpolentă, 
îmbrăcată într-o rochie înflorată, cu părul vopsit în nuanţe de albastru, se lăsase pe 
vine şi dădea de mîncare unor rațe. Ochelarii pe care îi purta aveau lentile groase, iar 
cînd îşi ridică privirea, se uită la Tweed şi continuă să îl fixeze. Buzele ei subţiri 
schiţară un zîmbet. 

- Ce zi minunată, îi spuse Tweed. 

- E un colţ de rai. 

Femeia vorbea engleza cu accent străin. Newman privi înapoi, însă aceasta îşi 
îndreptase din nou atenţia asupra rațelor. El se încruntă. 

- Femeia aceea te studia, spuse el. 

- Nu e genul meu, îi răspunse Tweed, jovial. 

- Nu, chiar te studia, insistă Newman. Şi a observat Walther-ul pe care l-ai 
ascuns în buzunarul de la pantaloni. 

- E doar o persoană care locuieşte prin zonă. Tweed îşi scosese haina mai 
devreme, iar acum o purta pe braţ. Pe cămaşa lui se puteau vedea urme de 
transpiraţie. Tu vezi duşmani oriunde. Nu fi paranoic! R 

- S-ar putea ca Bob să aibă dreptate, interveni Nield. Inainte să ajungem în parc, 
am văzut-o coborînd dintr-o maşină şi traversînd parcul pentru a ajunge în locul în 
care ne-am întîlnit cu ea. 

După cîteva minute, Tweed le propuse să se întoarcă. El trebuia să ajungă la 
întîlnirea cu Brigadierul. La întoarcere, femeia corpolentă nu se mai afla în locul în care 
se întîlniseră. Nield se uită printre copaci, în direcţia drumului. Maşina ei dispăruse, de 
asemenea. Newman se aplecă şi ridică o pungă maro din hîrtie, plină cu firimituri de 
pîine. 

- Tipa cu rochie înflorată nu a mai stat mult timp după ce s-a uitat la tine din 
cap pînă în picioare. Punga este încă plină cu firimituri. Ei, bine, nu o să hrănim noi 
rațele. 

- Nu înţelegi? Newman era de-a dreptul enervat. Ne-a văzut mai devreme, cînd 
ieşeam din hotel, ne-a urmărit, apoi a plecat cu maşina înaintea noastră. Acum te va 
recunoaşte cu o altă ocazie. în ziua de azi femeile ştiu să folosească o armă de foc. Nu 
numai Paula ştie... 

Inainte de a se întîlni cu Brigadierul, Tweed urcă în camera lui, îşi scoase 
hainele, făcu un duş, se schimbă într-un alt costum, iar pe cel pe care îl purtase i-l 
dădu unui angajat al hotelului pe care îl chemase şi îi ceru să i-l dea la curăţat. 

li mai rămîneau zece minute pînă la orele optsprezece. El ridică telefonul care 
apucase să sune numai o dată. Era Kuhlmann, care spumega de furie: 

- Ce s-a întîmplat, Otto? 

- Se zvoneşte că Blue l-a asasinat pe Jason Schultz la Washington în urmă cu 
cîteva săptămîni şi a încercat să însceneze o sinucidere. Apoi, el l-a omorât pe Jeremy 
Mordaunt, în Sussex. In continuare, Bleu, după cum îi spun francezii, l-a ucis pe Louis 
Lospin la Paris. Cică ar fi fost vorba tot de o sinucidere. Toţi aceşti oameni erau 
consilieri apropiaţi, confidenţi ai unor membri importanţi ai guvernelor din ţările 
respective... 

- la-o mai uşor, Otto. Doar nu eşti locomotivă... 

- Acum! urlă Kuhlmann. Herr Blau l-a asasinat pe Kurt Kruger la Berlin, în cursul 
dimineţii de astăzi. larăşi a încercat să facă să pară că ar fi fost vorba de o sinucidere. 
Modul în care degetele erau încleştate pe armă era însă foarte puţin convingător. 
Nimeni nu ar ţine aşa un pistol ca să tragă cu el... 

- Stai puţin. Cine este sau, mai degrabă, cine a fost Kurt Kruger? 

- Mîna dreaptă şi consilierul cel mai apropiat al vicecancelarului. Călătorea peste 
tot în lume, la ordinele şefului lui. 

- Ai spus că a fost asasinat la Berlin. Unde anume? 

- In Grădina Zoologică - Zoologischer Garten. Era o zi liniştită din cauza căldurii 
- a duhorii animalelor. Kruger, care era căsătorit, îşi dăduse întîlnire cu amanta sa într- 
un loc mai retras. A fost găsit prăbuşit la rădăcina unui copac. - într-un parc - la fel ca 
şi în cazul lui Jason Schultz. 

- Kruger se întîlnea frecvent cu amanta lui acolo? 

- Credem că da. Fata a recunoscut acest lucru. 

- Aşadar, Herr Blau trebuie să îl fi urmărit o perioadă ca să se convingă că era 
ceva obişnuit? 

- Da! Voiam să spun da. E iadul pe pămînt. Voiau să plec la Berlin, dar am 
refuzat şi am desemnat un alt detectiv care să conducă investigaţiile. 

- Ai vreo pistă? întrebă Tweed. 

- AŞ, nici cît negru sub unghie... Kuhlmann era foarte mîndru de modul în care 
stăpînea expresiile englezeşti. Herr Blau este un asasin foarte prudent. Am verificat 
asta apelind la nişte cunoştinţe din lumea interlopă. Ceea ce mă nelămureşte este că 
nu pare un asasin care poate fi angajat de cineva. El îşi alege singur ţintele, lucru care 
mi se pare foarte ciudat. 

- E foarte ciudat, într-adevăr. Acesta ar putea fi răspunsul la toate acţiunile lui. 

- Spune, te ascult. 

- Trebuie să reflectez mai întîi la asta. 

- Mulţumesc mult... 

Tweed ajunse la bar exact la timp. Brigadierul era aşezat la o masă retrasă. 
Tweed aproape că se aştepta ca acesta să îl cronometreze. Spre surprinderea lui, 
Brigadierul era îmbrăcat cu un sacou nemţesc, o pereche de pantaloni nemţeşti şi cu o 
cămaşă nemţească, descheiată la guler. 

- Două porţii duble de scotch. Şi grăbeşte-te! se răsti gazda lui Tweed la 
barman. 

In timp ce se aşeza, Tweed observă pe masă un pahar aproape gol. Brigadierul 
nu era la prima duşcă. Acesta era aprins la faţă, iar nasul îi era brăzdat de vinişoare 
roşii. 

- Te-am căutat în timpul zilei, dar nu erai în cameră, remarcă Tweed. 

- Am fost la Bremen. Am mers pe Weser. Mi-au arătat un distrugător nou, cu tot 
felul de aparate. Am făcut pe prostul şi i-am lăsat să se laude cu noua lor navă. A 
durat mai mult decît m-am aşteptat. 

- Dar tu nu lucrezi în Marină! 

Tweed fu de părere că interlocutorul lui dădea mai multe explicaţii decît de 
obicei: 

- Ştiau asta. Tocmai din acest motiv au stat de vorbă cu mine. Am acasă un 
iacht, pe care îl folosesc atunci cînd am timp. Noroc! 

Tweed de-abia gustă din băutură, în timp ce Brigadierul bău jumătate din 
conţinutul paharului. Tweed credea că lordul nu era beat, dar nici treaz. 

- Ai fost la Berlin? întrebă Tweed. 

- La Berlin? 

- Da. Noua capitală a Germaniei. 

- Ştiu asta. A fost destul de ciudată excursia pînă acolo. Arhitectura e în stil 
modernist. Ce termen oribil! E un adevărat haos. Nu mai termină de construit. Tuburi 
ciudate şi cuburi ameţitoare se înalţă la cer. Ai vertij numai uitîndu-te la ele. 

- Călătoria cu avionul de aici la Berlin trebuie să dureze destul de puţin. 

- Da? Presupun că vorbeşti din experienţă. Brigadierul părea neliniştit. El se uita 
din cînd în cînd spre intrarea în bar, de parcă s-ar fi aşteptat să vadă pe cineva. 

- Cum merg investigaţiile? întrebă Brigadierul după ce comandă încă două porţii 
duble de scotch. 

- Nu şi pentru mine, spuse Tweed hotărît. Acesta este paharul meu. 

- Vei accepta tot ce îţi propun, spuse Barford pe un ton cu care probabil se 

adresa unui subaltern derutat în popota ofiţerilor. Te-am întrebat cum evoluează 
investigaţiile. 

- Ce investigaţii? n 

- Ei, hai, spuse Brigadierul pe un ton aspru. Intotdeauna eşti implicat pînă peste 
poate într-o investigaţie sau într-alta. 

- Ce părere ai despre incidentele violente cu care ne-am confruntat de curând? 
îl întrebă Tweed deodată. 

- Despre incidentele violente? El luă o înghiţitură de scotch - probabil pentru a 
avea timp să reflecteze cum să reacționeze, îşi spuse Tweed. Eu i-aş fi împuşcat pe 
toţi - şi nu cu gloanţe de cauciuc. Am devenit slabi. Avem nevoie de un guvern 
puternic. Avem... 

Uită ce voia să spună. Tweed simţi că atinsese un punct sensibil. Cineva intră în 
bar. Brigadierul îşi ridică uşor capul pentru a vedea cine era - doar barmanul din tura 
următoare. Brigadierul se relaxă într-un mod evident. Tweed se ridică în picioare. 

- Trebuie să plec acum. Mulţumesc pentru invitaţie. 

- Ne mai vedem. în curînd... 

Pentru prima dată de cînd se afla în compania acestuia, Tweed îl suspecta pe 
Brigadier că nu era atît de beat pe cît pretindea că este. Cînd ajunse în dreptul uşii, 
Tweed se întoarse exact la timp pentru a-l vedea pe Barford ridicîndu-se în picioare şi 
îndreptîndu-se spre bar pentru a mai comanda ceva. Mersul lui nu era împleticit, ci, 
dimpotrivă, la fel de drept ca pe vremea cînd era în armată. 


În apartamentul lui, Tweed tocmai făcuse un alt duş şi se îmbrăcase pentru 
masa de seară, cînd auzi bătăi în uşă. Paula purta o rochie care îţi tăia respiraţia, de 
culoare albastră, strîmtă, cu cordon în talie, cu o despicătură care îi dezgolea piciorul 
pînă la genunchi şi un guler înalt. 

- Arăţi formidabil! spuse Tweed. 

- Toată lumea mi-a spus asta. Tonul ei era autopersiflant. Asta înseamnă că Bob 
mi-a spus ceva asemănător. Cum vom ajunge acolo? 

- Vom lua un taxi, îi anunţă Newman. 

- Cum? exclamă Paula. Vom merge cu taxiul în zona docurilor? 

- Linişteşte-te! Newman îi puse o mînă pe umăr. In spatele nostru se vor afla 
două maşini. Într-una vor fi Harry şi Marler, iar în cealaltă, Nield şi sper că şi Mark. 

- Dar ce naiba s-a întîmplat cu Mark? întrebă Tweed. Incep să nu mai suport 
atitudinea lui independentă. 

Se auzi o bătaie în uşă, iar cînd Newman deschise, Mark intră în cameră, 
zimbind. 

- Ce faceţi, oameni buni, îi salută el. Pun pariul că m-aţi vorbit de rău, continuă 
uitîndu-se la Tweed. 

- Eu, unul, da. Pe unde ai fost? De acum înainte ori îmi spui ce faci, ori pleci 
acasă. Mi se pare destul de corect. 

- Nu plec acasă. Mă întrebam dacă nu cumva aţi început să vă resimţiţi din 
cauza vîrstei... 

- Ce vrei să spui cu asta? îl repezi Newman. 

- In caz că ai uitat, i-am bătut măr pe nemernicii aceia de la Turm. Parcă am fost 
şi eu de faţă sau mi s-a părut? 

- Ce tot îndrugi acolo? insistă Newman. 

- Mi-am petrecut timpul stînd cu ochii pe Hotelul Renaissance. Cine credeţi că a 
ajuns acolo în această după-amiază? Doi domni de care s-ar putea să fi auzit: Barton şi 
Panko. Au băut ceva la bar, apoi au plecat undeva pe jos. l-am urmărit. Aţi fost atenţi 
pînă acum? spuse el, rînjindu-i lui Newman. 

- Da, îi răspunse Newman scurt, stăpînindu-se. 

- După cum v-am spus, i-am urmărit. S-au dus la o sală de sport din apropiere. 
Am plătit taxa şi m-am ascuns sus, la etaj. Apoi l-am văzut pe Barton antrenîndu-se la 
sacul de box. Avea un joc de picioare teribil. In timp ce acesta boxa, Panko stătea 

întins pe spate şi ridica o halteră. Cu alte cuvinte, amicii noştri pun la cale ceva. 

- Nu pot să cred, spuse Newman. 

- Ai face bine să crezi, îi spuse Mark. 

- Oamenii lui Vernon sînt bine antrenați, spuse Tweed calm. El îi povesti pe scurt 
lui Newman cine era Oskar Vernon şi îi spuse că acesta se mutase la Hotelul Atlantic. 
Apoi, el îl rugă pe Newman să-l pună pe Mark la curent cu plecarea la Fischereihafen. 

- Imi imaginez că atunci cînd veţi ajunge la restaurant, noi vom rămîne afară, ne 
vom împrăştia şi ne vom ocupa poziţiile, astfel încît să putem supraveghea intrarea. 
Am vizitat docurile. E preferabil să nu te afli acolo în timpul nopţii. 

- Intr-adevăr, spuse Paula. 

- Trebuie să vă mai spun ceva înainte de a pleca, începu Tweed. Le relată 
conversaţia cu Kuhlmann şi apoi, despre asasinarea lui Kurt Kruger, consilierul 
vicecancelarului. Apoi se uită la Paula şi la Newman. Vă daţi seama ce înseamnă asta? 

- Nu, spuse Paula, în timp ce Newman dădea din cap, fiind de acord cu ea. 

- Atunci daţi-vă seama! se răsti Tweed şi se îndreptă spre uşă. Dispuneţi de 
aceleaşi informaţii ca şi mine... 

Paulei nu îi făcea plăcere plimbarea spre docuri. Se uită înapoi de mai multe ori 
şi începu să se simtă mai bine atunci cînd văzu cele două maşini în spatele taxiului 
care tocmai intra pe Elbstrasse. 

Din nou, o copleşi sentimentul că macaralele imense aveau să se prăbuşească 
peste ei. Nu se uită în direcţia casei cu numărul 23, fosta locuinţă a lui Kefler. în 
schimb, Tweed se uită şi observă că accesul pe proprietate încă mai era restricţionat 
de poliţie. 

Luna nu se zărea printre nori, iar umiditatea începuse să îşi facă simțită 
prezenţa. Ajunseră în dreptul unui depozit, aflat pe malul râului, iar taxiul se opri. 
Şoferul le arătă o intrare laterală luminată. Tweed îi conduse înăuntru, unde văzură o 
săgeată care le indica drumul, pe scări. Tweed urcă treptele. înainte de a intra, Paula 
privise înapoi şi îl văzuse pe Marler îndrumîndu-şi oamenii să-şi ocupe poziţiile. 
Maşinile dispăruseră. 

- Ţi-ai dat seama? îl întrebă ea pe Newman. Tweed a spus că avem toate 
informaţiile. Vorbea cumva despre Rinocer? 

- Nu am idee, îi răspunse Newman în stilul lui nepăsător. 

- Sau se referea la Clubul Elite? 

- Nu am nici cea mai vagă idee. 

- Nici măcar nu încerci, îl învinovăţi ea. 

Tweed aştepta în dreptul recepţiei, chiar la capătul scărilor. Şeful de sală 
îmbrăcat în smoching îl întîmpină. 

- Domnul Tweed, prietenul domnului Rondel? Bine aţi venit! Vă rog să mă 
urmaţi... 

Paula fu impresionată cînd păşiră în interiorul depozitului reamenajat. 
Restaurantul era imens şi avea două niveluri. Unul din acestea se afla jos şi avea 
ferestre largi prin care se putea vedea râul Elba noaptea. Nivelul superior, un fel de 
mezanin îngust, era mai mic. Restaurantul era plin, iar bărbaţii erau îmbrăcaţi în 
smochinguri sau în costume, în timp ce femeile purtau rochii de seară scumpe, multe 
dintre ele foarte atrăgătoare. In restaurant era o forfotă continuă - chelnerii se mişcau 
repede printre mese. Atmosfera era plăcută, oaspeţii restaurantului discutau şi se 
putea auzi clinchetul paharelor. Au fost conduşi la mezanin, la o masă dintr-un colţ 
retras, şi au luat loc. Scaunul lui Tweed se afla aproape de balustradă. Paula şedea în 
faţa lui, iar Newman în dreapta ei. Tweed acceptă sugestia chelnerului de a servi 
şampanie. 

Uitîindu-se în sala de la parter a restaurantului, el îl văzu pe blondul Rondel, care 
şedea cu spatele la ei. În faţa lui se afla un om scund, bine făcut, îmbrăcat în 
smoching, la fel ca Rondel. Tweed avu sentimentul că îl mai văzuse cu o altă ocazie, 
apoi îşi aminti personajul de la Hotelul Four Seasons, care coborise cu ascensorul şi 
urcase din nou atunci cînd îi văzuse. Bărbatul îşi ridică privirea şi îl observă, apoi îi 
spuse ceva lui Rondel. El încă se mai uita la Tweed, care simţea că acela era, cu 


114 


siguranţă, un moment decisiv. 

Tweed continuă să îl privească pe individ. Ochii acestuia erau ca două mărgele 
de sticlă, însă privirea lui nu părea lipsită de omenie. El doar îl studia pe Tweed, care 
se simţea de parcă acesta i-ar fi putut citi gîndurile. Puțin mai devreme, în timp ce îl 
asculta pe Rondel, arunca ocheade rapide spre mesele din jur. Acum, ochii îi 
rămăseseră nemişcaţi, fixîndu-l pe Tweed. 

Bărbatul avea în jur de un metru şaizeci înălţime, umeri laţi şi un piept pe 
măsură. Capul îi era mare, avea o culoare sănătoasă, iar pielea lui era fină. Părul alb 
era pieptănat cu atenţie. Avea sprîncene groase, albe, un nas proeminent, o gură cu 
trăsături ferme, buze mici şi maxilare puternice. Avea cincizeci de ani, poate şaizeci 
sau mergea pe şaptezeci? Era greu de spus. 

In cele din urmă, acesta îşi cobori privirea şi scoase o cutiuţă de argint. 
Ridicîndu-i capacul, scoase o scobitoare şi folosi cutia pentru a-şi masca gesturile. 
Paula se uitase în jos şi îşi dăduse seama că scobitoarea era din fildeş. Rondel îşi ţinea 
mîinile pe masă ca şi cum ar fi vrut să se ridice. Insoţitorul lui îi spuse ceva, iar Rondel 
se ridică în picioare şi dispăru. Uitîndu-se la persoana care rămăsese singură la masă, 
Tweed îşi aminti că Paula îi spusese că acesta radia energie. Era de acord cu ea. 
Tweed gusta din şampanie cînd apăru Rondel. 

- Bine aţi venit la Fischereihafen. Eu, personal, cred că este cel mai bun 
restaurant din Germania. Pot să iau loc? Se aşeză lîngă Tweed. Partenerul meu vă 
transmite salutări. Da, voi gusta şampania, îi spuse el, iar chelnerul îi aduse un pahar. 
O privi pe Paula şi îi zimbi. Vreau să văd dacă este bună. 

- Pot să vă spun că este minunată, îi răspunse Paula, zimbindu-i amabil. 

- Atunci mă înclin în faţa gusturilor dumneavoastră, am convingerea că sînt 
deosebite. El îi zimbi din nou şi luă o înghiţitură. Am avut dreptate - aveţi gusturi 
rafinate, domnişoară Grey. 

- Vă rog, spuneţi-mi Paula. 

- lar eu sînt Victor. El îi zîmbi lui Newman, apoi se întoarse spre Tweed. lar acum 
am ajuns la delicata problemă a alegerii meniului, care va trebui să vă depăşească 
aşteptările, astfel încît să vă amintiţi cu plăcere de acest restaurant. Desigur - rise el - 
trebuie neapărat să încercaţi peştele. Aici au diverse sortimente. Chelner, te rog, mai 
adu-ne încă o sticlă cu şampanie. 

Paula credea că Rondel era un bărbat frumos. Lumina discretă făcea ca părul lui 
blond să strălucească. Nasul lui şi celelalte trăsături îi aminteau de un bust al lui Apollo 
pe care îl văzuse odată. Insă atracţia principală o constituia personalitatea lui 
efervescentă, manierele lui, modul în care pronunţa cuvintele în limba engleză. „Ar fi 
compania perfectă", se gîndi ea. 

Paula comandă supă, apoi calcan la felul doi. Ea iniţiase un adevărat curent. 
După ce studiară meniul, Tweed şi Newman comandară aceleaşi feluri de mîncare. 
Tweed îl mai privi o dată pe însoţitorul lui Rondel. Acesta încă mai ţinea cutia de argint 
în dreptul gurii în timp ce îşi curăța dinţii. Ochii acestuia scrutară iarăşi restaurantul, 
oprindu-se cînd şi cînd. 

- Vă rog să ne scuzaţi lipsa de sincronizare, îi spuse Rondel lui Newman. Noi am 
ajuns mai devreme şi eram teribil de flămînzi, aşadar, am cinat înainte de sosirea 
voastră. Imi cer scuze. Partenerului meu de afaceri îi place teribil de mult să îşi 
savureze cafeaua, continuă el, privindu-l pe Tweed după ce se uitase jos, în sală. Bea 
cafea în cantităţi enorme. Sunt convins că nu se va supăra dacă va rămîne singur 
pentru o vreme. Va avea timp să-şi pună ordine în gînduri. Tot timpul se gîndeşte la 
ceva. 

- Locuieşte în apropiere? întrebă Tweed. 

- Bună întrebare, îi răspunse Rondel, aplecîndu-se pentru a umple din nou 

paharul Paulei. Locuieşte peste tot în lume. Călătoreşte foarte mult. Londra, Paris, New 
York, San Francisco. Se străduieşte destul de mult să-şi păstreze intimitatea. Domnule 
Tweed, mi se pare că sînteţi o persoană care pune mare preţ pe intimitate. 

- Şi da, şi nu. Depinde de circumstanţe. 

- Poate fi extrem de flexibil, spuse Paula. Depinde de persoana care îl însoţeşte 
şi, bineînţeles, după cum a spus-o şi el, de circumstanţe. 

Paulei îi plăcea modul în care se desfăşura conversaţia. Rondel îi imprimase o 
anumită fluenţă prin modul lui de a-i implica pe toţi în discuţie. 

- Partenerul dumneavoastră are o locuinţă la Hamburg? întrebă Tweed după ce 
comandaseră. 

- Da, are. Pe şoseaua care duce spre Blankenese, dacă ştiţi la ce mă refer. 

- „Şirul Milionarilor”. ` 

- Da, încă i se mai spune aşa. Rondel râse cu delicateţe. Insă vremurile s-au 
schimbat. Eu i-am spus „Şoseaua Escrocilor". 

- Au ajuns şi aici astfel de oameni? 

- Mi-e teamă că da. După cum ştiţi, proprietăţile din acea zonă sînt destul de 
costisitoare. Însă unii nouveau riche, ca să mă exprim aşa, au acumulat averi prin 
mijloace dubioase. S-au apropiat de marginea prăpăstiei, după cum ar spune 
partenerul meu. 

- Două rînduri de registre, spuse Tweed. 

- Poftim? 

- Există unele corporaţii, unele destul de importante chiar, care se folosesc de 
contabili pentru a crea două rînduri de registre în care să figureze activitatea 
financiară a companiilor respective. Unul din registre este pentru Fisc, celălalt, pentru 
corporaţiile în sine. 

- Înţeleg, spuse Rondel chicotind. Da, sînt convins că este o practică destul de 
comună în zilele noastre. El se uită la Paula în timp ce supa le era servită. Ştii să 
călăreşti la fel de bine cum ştii să mînuieşti armele de foc, Paula? 

- Ce te face să crezi că ştiu să folosesc o armă, Victor? 

N Newman o felicită în gînd pentru modul în care făcea faţă conversaţiei. 
Intrebarea îi fusese pusă fără nici o introducere. 

- Răspunsul la această întrebare este simplu. Rondel îi zîmbi cu amabilitate. 
Treaba noastră este, printre altele, să aflăm lucruri despre persoanele importante de 
pe această planetă. Informaţiile sînt mult mai valoroase decît diamantele. 

- Nu ştiam că sînt o persoană importantă, ripostă ea. 

- Dar tu eşti asistenta personală şi una dintre persoanele apropiate domnului 
Tweed. Trebuie să mai adaug ceva? 

- Dacă vrei, poţi. Sînt fascinată. 

„Felicitări din nou, Paula, îşi spuse Newman în sine. E deştept, dar tu îi 
depăşeşti aşteptările." 

Paula începuse să-şi mănînce supa. Ea îl privi pe Rondel, ridică din sprîncene şi 
îl invită să îşi continue conversaţia. El îi zîmbi şi dădu din cap de parcă ar fi vrut să 
spună: „Ai cîştigat". 

- S-a făcut linişte, remarcă Tweed în timp ce mînca. 

- S-ar putea să mă simt în largul meu dacă am discuta despre situaţia 
internaţională, începu Rondel. Se zvoneşte că incidente şi mai violente decît cele 
recente vor avea loc în curând, în toată Europa de Vest. 

- Tot timpul circulă diverse zvonuri, îi răspunse Tweed. 

- Avem informatori foarte buni, insistă Rondel amabil. 

- Aceşti informatori nu v-au avertizat în legătură cu iminenta asasinare a lui 
Jason Schultz la Washigton sau cu cea a lui Jeremy Mordaunt, la Alfriston? 

- Din nefericire, nu. Dar ştiţi cum e America - în fiecare zi sînt împuşcaţi oameni 
acolo. 

- Şi în Europa. Care este următorul obiectiv, ca să zic aşa? 

- Anarhia, în cazul în care vor avea loc incidente de proporţii. 

- lar apoi? întrebă Tweed. 

- Vom pleca cu toţii şi ne vom muta în Nepal. 

Tweed aruncă o privire în jos, spre masa din salon. Partenerul lui Rondel îşi 
pusese o pereche de ochelari cu rame aurii. Verifica nota de plată. Fără a se uita sus, 
el schiţă un gest spre masa lui Tweed, apoi semnă şi se rezemă de spătarul scaunului 
în timp ce chelnerul se îndepărta cu nota. 

Partenerul meu ar dori să vă întilniţi cu el la locuinţa sa de pe şoseaua spre 
Blankenese, spuse Rondel deodată. Scoase un carneţel, scrise ceva cu un stilou de 
aur, rupse foaia şi i-o dădu lui Tweed. 

- Aceasta este adresa lui. Locuinţa se află pe partea dreaptă a drumului, cum vă 
duceţi spre Blankenese. Puteţi veni la orice oră doriţi. Tot ce vă pot spune e că 
partenerul meu este nerăbdător să vă cunoască. 

- Ora unsprezece dimineaţa ar fi o oră potrivită? 

- Perfect. Minunat. Sînt convins că partenerul meu va fi încîntat. Paula şi Bob 
Newman vor fi bine veniţi, de asemenea. 

Paula se uita la masa din salonul de jos. Scaunul care fusese ocupat mai 
devreme de omul cu ochelarii cu rame aurii era gol. Acesta dispăruse, ca o fantomă în 
zori. A 

- Inainte de a pleca, spuse Rondel, ridicîndu-se în picioare, vreau să vă spun că 
mi-a făcut o deosebită plăcere să mă aflu în compania dumneavoastră, a tuturor. El îşi 
întinse mîna, aplecîndu-se spre Paula. Poate vom găsi o activitate pe care să o avem 
în comun. Tenis de masă, de exemplu. 

- Te voi bate măr, îi răspunde Paula, zîmbind. 

- Au fost suficient de multe evenimente violente! spuse Tweed. Rondel dădu 
mîna cu Tweed, îi puse mîna pe umăr lui Newman în timp ce trecea pe lîngă el, apoi se 
făcu nevăzut. 

- Nu discutaţi nimic atîta timp cît încă ne mai aflăm aici, îi avertiză Tweed. 


leşiseră din Fischereihafen şi tocmai se aflau pe punctul de a se urca în taxi, 
cînd Marler îşi făcu apariţia, îl luă pe Tweed de-o parte şi îi vorbi pe un ton calm. 

- La naiba, iarăşi a făcut-o. Mark Wendover a plecat de unul singur. 

- A spus unde pleacă? 

- Da. La hotel. l-a intrat în cap ideea că Keith Kent ar trebui păzit. Pe de-o parte 
îi dau dreptate: Kent lucrează la descifrarea documentelor. Dar nu mi-a cerut 
permisiunea să plece, ci m-a anunţat că pleacă. Mi-a spus că vei fi de acord, deci nu i- 
am mai spus nimic. 

- A plecat de mult timp? 

- Imediat după ce aţi intrat în restaurant. 

- O să stau de vorbă cu el. Ultimul lucru pe care şi l-ar dori Keith, după ce i-am 
dat să studieze documentele acelea, ar fi să aibă un gardian care să îi pîndească 
fiecare mişcare... 

Pe drum, la întoarcere, nimeni nu vorbi, probabil din cauza avertismentului lui 
Tweed de mai devreme. La ora aceea, Elbstrasse era pustie, însă luna ieşise din nori. 
Sub lumina ei, macaralele păreau şi mai amenințătoare. Paula se trezi uitîndu-se la 
casa cu numărul 23. Proprietatea încă mai era înconjurată de benzile galbene care 
restricţionau accesul, iar în faţa casei se afla un poliţist - de parcă aceasta ar fi fost de 
vreun folos. 

In apropierea hotelului, urcînd pe Neuer Jungferstieg, Tweed observă că o 
porţiune a trotuarului din faţa hotelului era încercuită cu benzi galbene. Pe trotuarul de 
vizavi erau parcate maşini de poliţie, cu girofarurile aprinse. Tweed avu o presimţire 
rea. 

- Aşteptaţi-mă, le spuse el celorlalţi în timp ce plătea taxiul. Urcă repede scările, 
urmat îndeaproape de Paula şi de Newman. Indreptîndu-se spre ascensor, văzu figura 
unei persoane cunoscute, care era aşezată pe un scaun în colţul opus al holului. Otto 
Kuhlmann era însoţit de un sergent de poliţie în uniformă. 

Un lift aştepta cu uşile deschise. Kuhlmann sări în picioare, în timp ce intrau în 

ascensor, neamţul se strecură în spatele lor şi aşteptă pînă cînd uşile se închiseră. 
Tonul lui era la fel de sumbru ca şi expresia feţei lui: 

- Aş dori să veniţi cu toţii în apartamentul lui Tweed. 

- Ce s-a întîmplat? întrebă Newman. 

Kuhlmann nu îi răspunse ci, în loc să facă asta, se uită spre tavanul 
ascensorului. Cînd ajunseră în apartament, Tweed îi făcu semn lui Kuhlmann spre 
canapea, însă acesta se aşeză pe un scaun şi aşteptă pînă cînd luă loc toată lumea. 

- Mi-e teamă că veţi fi şocaţi, dar eu întotdeauna spun lucrurilor pe nume. Cred 
că îl cunoaşteţi pe americanul Mark Wendover. A fost împuşcat mortal pe trotuarul din 
faţa hotelului - armă de vînătoare, glonţ cu explozie. 

- O, nu! 

Paula îşi acoperi faţa cu mîinile. Tweed îi turnă un pahar cu apă şi i-l ţinu în timp 
ce ea bea, tremurînd. Femeia se uită la el după un timp, cu o privire recunoscătoare, 
apoi îl trase de mînecă. El îi zîmbi, îi mai turnă un pahar cu apă şi i-l întinse cu cealaltă 
mînă. Ea bău apa, apoi vorbi: 

- Era un om de treabă, spuse ea, pe un ton răguşit. 

- Unul dintre cei mai buni, spuse Newman, care se aşezase lîngă ea, pe 
canapea. 

Işi dădu seama că Otto Kuhlmann, care era aşezat pe scaun, o urmărea cu 

atenţie. Ea se îndreptă. 

- Mi-e mai bine acum, spuse pe un ton mai convingător. 

- Trebuie să vă pun unele întrebări, începu Kuhlmann. Paula, poate ar fi mai 
bine să te retragi în camera ta. Dacă vrei, poţi însă să stai. 

- E ultimul loc în care m-aş duce acum, de una singură. 

- De unde s-a tras? întrebă Tweed, stînd în picioare. 

- De pe trotuarul de vizavi. După toate probabilitățile, lunetistul s-a ascuns în 
spatele unei maşini parcate pe malul lacului. Am cercetat zona. Nu am găsit nimic. 

Stînd în picioare în spatele lui Kuhlmann, Tweed se încruntă la Paula. Ea pricepu 
imediat despre ce era vorba. Nu trebuia să spună nimic despre spargerea Zurcher 
Kredit Bank - asta l-ar fi făcut pe Kuhlmann să le ceară registrul pe care îl furase Mark 
şi de care Kent avea nevoie pentru a descifra documentele. 

- Ai idee la ce oră a fost împuşcat? continuă Tweed. 

- Acum două ore. Portarul a sunat imediat la poliţie. El susţine că nu a văzut 
nimic suspect înainte de a auzi împuşcătura. Tweed, vreau să îmi spui tot ce ştii 
despre Wendover - care, din întîmplare, avea asupra lui o legitimaţie CIA. În concluzie, 
mă aştept să înceapă un adevărat balamuc atunci cînd vestea va ajunge la 
Washington. 

Tweed se plimbă prin cameră şi îi povesti lui Kuhlmann cum ajunseseră să îl 
cunoască pe Mark Wendover. El sublinie faptul că acesta nu mai colabora cu CIA-ul de 
ceva timp şi îi spuse că îşi înființase propria agenţie de detectivi particulari, la New 
York. 

- Asta e tot ce ştiu, încheie el. 

- Aşadar, începu Kuhlmann, tu te aflai la restaurantul Fischereihafen, împreună 
cu echipa ta, care supraveghea tot ce se întîmplă. De ce s-a întors Wendover aici, de 
unul singur? 

- După cum ţi-am spus, lui Mark îi plăcea să acţioneze de unul singur. Am înţeles 
că s-a întors ca să vadă ce se întîmplă aici. La urma urmei, hotelul este sediul 
operaţiunilor noastre la Hamburg. 

- Şi, dacă ar fi să faci presupuneri, cine ai spune tu că se află în spatele acestei 
crime? 

- Imi vin în minte Oskar Vernon şi amicii lui. Oskar s-a mutat la Hotelul Atlantic. 
Poate că a vrut să nu se afle prin preajmă dacă se ivea ocazia să-l elimine pe unul 
dintre noi. 

Kuhlmann se ridică în picioare. Se uită la Tweed de parcă ar fi ştiut că nu i s-a 
spus întreaga poveste - lucru care era adevărat, îşi muşcă buzele înainte de a vorbi 
din nou: 

- Trebuie să meargă cineva la morgă ca să-l identifice pe Wendover. Nu eo 
privelişte prea plăcută. 

- Voi merge eu, răspunse Newman şi sări în picioare. 

- Mulţumesc. Te voi ruga atunci să cobori împreună cu mine pentru a-ţi face 
cunoştinţă cu sergentul Brand. Vreau să cercetez trotuarul de vizavi. Nu am întîlnit 
niciodată un poliţist suficient de meticulos... 

- De ce crezi că l-au împuşcat pe Mark? întrebă Paula, cînd rămase singură cu 
Tweed. 

- După părerea mea, pentru că a ratat o cameră - pe cea din spatele balustradei 
de la etajul întîi al băncii, aflată în exterior. E greu de depistat ziua şi probabil că e 
imposibil de văzut noaptea. De asemenea, cred că dispoziţia lui Oskar s-a schimbat. A 
devenit mai nemilos, mai îndrăzneţ. Acum ne vinează unul cîte unul. Dar, în egală 
măsură, s-ar putea ca cineva să îi fi ordonat să îl omoare pe Mark deoarece nu i-a 
convenit că a pus mîna pe registrul acela. 

- Mi se pare ciudat că totul s-a petrecut în timp ce ne aflam la restaurantul 
pescăresc. Sînt curioasă dacă cina nu a fost cumva o diversiune, care să ne ţină 
departe de locul evenimentelor. 

- M-am gindit şi eu la asta, însă am respins ipoteza. Nu ar fi putut anticipa faptul 
că Mark se va întoarce aici de unul singur. Tweed se hotărî să schimbe subiectul 
pentru ca Paula să nu se mai gîndească la cele petrecute. Cum ţi s-a părut gazda 
noastră din această seară? 

- Mi-a plăcut Victor Rondel. Cred că e foarte inteligent şi foarte charismatic. 
Chiar mi-a plăcut. 

- Am observat. 

- A fost atît de evident? O, Doamne, va trebui să învăţ să mă controlez ceva mai 
mult. Te rog, ia loc! 

El se aşeză pe canapea în locul în care stătuse mai devreme Newman, iar ea îl 
apucă de mînă, apoi îi dădu drumul. El bău puţină apă şi o îndemnă să facă acelaşi 
lucru. 

- Nu a fost deloc evident, o linişti el. Pur şi simplu te cunosc foarte bine. Ţi-a 
plăcut cina? 

- A fost cea mai bună cină pe care am miîncat-o vreodată. E un restaurant 
minunat! 

- Şi ce impresie ţi-a făcut însoţitorul lui Rondel? 

Ea ezită şi se rezemă cu spatele de o pernă. Paula reflectă îndelung. 

- Mi s-a părut ciudat faptul că Rondel s-a referit la el tot timpul numindu-l 
„partenerul meu" şi nu ne-a dezvăluit identitatea lui. A fost de o discreţie absolută. 

- Am observat asta. Poate că vom afla mai multe miine, cînd îl vom vizita la 
locuinţa lui de pe şoseaua spre Blankenese. Mi s-a părut că e un om deosebit, genul 
de persoană pe care o întîlneşti foarte rar. Dar cum ţi s-a părut relaţia dintre ei? 

- Bună întrebare. Imi e greu să îţi răspund. 

- La prima vedere, mi s-a părut că parteneriatul ar fi egal. Dar, dacă stau bine şi 
mă gîndesc, s-ar putea ca lucrurile să stea altfel. Iti voi putea spune mai multe după 
ce vom vedea ce se va întîmpla miine. lar acum cred că ar fi cazul să te duci la 
culcare. 

- Sinceră să fiu, pic de somn. Ne vedem miine-dimineaţă... 


Newman reveni la hotel puţin mai tîrziu. El se îndreptă spre bar, îl deschise şi 
scoase o sticlă cu scotch. 

- Scuză-mă, dar am nevoie de o tărie. 

- Asta a fost tot? spuse Tweed. 

- Pot să vorbesc acum, de vreme ce Paula a plecat. El îşi turnă un pahar cu 
scotch, îl bău pe jumătate, apoi se aşeză. Nu a fost deloc uşor. 

- Povesteşte-mi. 

- Bietul Mark! Partea stînga a feţei şi a capului i-au fost spulberate. Kulhmann a 

spus că a fost vorba de un glonţ cu explozie. A avut dreptate. Nu a fost o privelişte 
prea plăcută, după cum ne-a avertizat. 

Tweed se aşezase în faţa măsuţei de lîngă canapeaua pe care se prăbuşise 
Newman. El luă mobilul pe care Paula îl uitase din cauza şocului. Căută în memoria 
telefonului numărul de mobil al lui Pete Nield. 

- Tweed la telefon. Unde eşti? 

- La mai puţin de zece metri de hotel. 

- Poţi să urci în camera mea acum? Te aştept... 

- Dintr-o dată te-ai schimbat la faţă, remarcă Newman. Parcă tocmai ai luat o 
decizie importantă. Am dreptate? 

- Da. Ai răbdare pînă cînd vine Nield. 

Peste cinci minute Nield ciocăni la uşă şi intră în cameră. Tweed îl invită să ia 
loc şi îl întrebă dacă nu dorea ceva de băut. Ca de obicei, Nield se aşeză picior peste 
picior şi refuză, dînd din cap. g 

- Sînt la volan. îmi pare rău pentru Mark. Imi pare foarte rău. 

- De unde ştii că Mark a fost împuşcat? 

- V-am urmărit pînă la intrarea în hotel atunci cînd v-aţi întors de la restaurantul 
pescăresc. Nu m-aţi văzut. După ce Kuhlmann s-a urcat cu voi în lift, m-am dus la 
sergentul care stătuse cu el, i-am arătat legitimaţia mea şi l-am întrebat ce s-a 
întîmplat. Mi-am dat seama că era vorba de Mark după descrierea pe care mi-a făcut-o 
sergentul. Acum, ce vrei să fac? 

- Intoarce-te la Butler. Spune-i să fie gata să aducă armele de care a făcut rost 
Marler - grenadele, gazul lacrimogen, fumigenele şi tot armamentul - mai puţin 
lucrurile de care are nevoie Harry. Ce avem? Mai spune-mi o dată. 

- Trei Uzi, multe puşti şi o groază de pistoale. Numai Dumnezeu ştie ce s-o mai 
găsi pe acolo. 

- Va trebui să le avem la îndemiînă pe toate atunci cînd vom acţiona. Unde stă 
Marler? 

- S-a mutat cu noi la Hotelul Renaissance, de vreme ce Oskar a plecat. 

- Sfătuieşte-te cu Marler. Poate că o să mai vrea să achiziţioneze şi alte arme. 
După toate probabilitățile, vom fi depăşiţi ca număr. Aşadar, vom compensa asta prin 
dotări. Asta a fost tot. 

- Bine. Am plecat... 

- Tu pui la cale un atac deschis, comentă Newman. Asasinarea lui Mark te-a 
făcut să reacţionezi în felul acesta? 

- Presupun că asta m-a determinat. Tweed se ridică în picioare şi începu să se 
plimbe. Gestul acesta a scos în evidenţă pericolul pe care îl reprezintă Vernon. Şi cred 
că am început să îmi dau seama care sînt taberele. Voi fi mai sigur în această privinţă 
după întîlnirea noastră de miine cu Rondel şi cu partenerul lui de afaceri. 

Newman deschisese uşa ca să plece, cînd se înclină şi se întoarse spre Tweed, 
făcîndu-i semn din ochi. 

- Ai un musafir. Nu sta treaz toată noaptea. 

Lisa intră în apartamentul hotelului în timp ce Newman ieşea, închizînd uşa cu 
grijă în urma lui. Tweed se uită mirat la ea şi se ridică în picioare. Purta o rochie albă 
de seară fără bretele. în jurul taliei avea o centură verde din piele de şopiîriă, de care 
atîrna un ornament metalic. Ţinea în mînă o poşetă verde, care nu era mai mare decit 
un plic obişnuit. 

- Am trecut testul, domnule? întrebă ea cu un zîmbet năstruşnic. 

Tweed îşi dădu seama că Lisa se afla într-o dispoziţie bună, care contrasta cu 
starea în care fusese după recenta tragedie. Reuşi totuşi să-i zimbească stînjenit. 

- Nu e rău. Ai dori să bei ceva? 

Ea se aşeză pe canapeaua de la perete, picior peste picior, iar despicătura 
rochiei îi dezgoli unul din picioare pînă aproape de şold. Prividu-l pe sub genele ei 
lungi, se prefăcu indignată. 

- Nu e rău? Asta e tot ce poţi să spui? Da, aş bea ceva. Uitîndu-se pe masă, ea 
văzu sticla pe care o lăsase acolo Newman. Aş dori un scotch dublu. Vă rog, domnule! 

El găsi un pahar curat pe un raft aflat sub masă şi începu să îi toarne încet în 
pahar. 

- Spune-mi cînd să mă opresc. 

- Nu te opri. 

El turnă în continuare. Tweed se uită la ea şi văzu că îl privea amuzată, 
sprijinindu-se cu unul din braţele ei goale de speteaza canapelei. li puse gheaţă în 
pahar în speranţa că îi va mai dilua băutura, după care puse paharul pe masă, în faţa 
ei. 

- Dacă l-aş pune puţin mai aproape, spuse el, l-ai vărsa pe această rochie 
superbă cu care eşti aproape îmbrăcată. 

- Aşa e mai bine. Mult mai bine. Nu bei cu mine? Nu îmi place să beau de una 
singură. 

Tweed mai scoase un pahar curat şi-l umplu pe jumătate. Ea îi arătă sugestiv 
locul de lîngă ea, ridică din sprîncene, apoi i-l mai arătă o dată. 

- Sper că vei sta lîngă mine. 

„Nu cred, îşi spuse el. Dacă mă apropii de ea acum, cine ştie unde o să se 
ajungă." Se aşeză pe un scaun şi ridică paharul. 

- Noroc! 

El luă o înghiţitură mică. 

- Pe unde ai umblat în ultimele ore? 

- Nu m-ai văzut. Imi place. 

- Unde ai fost? mirii el. 

- Îmi place cînd mirii. 

Incepuse să-şi dea seama că urma să aibă o conversaţie dificilă. Şi decise să 
nupomenească despre moartea lui Mark. Era convins de faptul că ea nu auzise încă 
nimic. 

- Ce caută poliţia pe trotuarul din faţa hotelului? îl întrebă ea. 

- Probabil a avut loc un accident de circulaţie. Lisa, unde ai fost? 

- Aţi cinat în oraş în seara asta fără mine. Ea se bosumflă, apoi făcu un gest cu 
mîna şi îşi luă expresia de dinainte. Din această cauză m-am îmbrăcat aşa. Speram şi 
eu... 

Lisa îşi schimbă dispoziţia. Tweed observă pentru a doua oară că îi era foarte 
greu să se înţeleagă cu ea, dar nu avea de gînd să îşi ceară scuze. El îi spuse că nu 
fusese un moment potrivit. 

- A fost o cină privată. O cină de afaceri... 

- Referitoare la iminenta criză? întrebă ea repede. Aveam ciudata impresie că 
fac parte din grup. Acum vă ascundeţi de mine? Se enervase. Dă-mi o ţigară! 

El scoase un pachet de ţigări şi i-l întinse, apoi se aplecă spre ea şi îi aprinse 
ţigara. Ridicîndu-se în capul oaselor, ea îi mulţumi şi trase în piept cîteva fumuri, apoi 
îşi stinse ţigara cu atenţie în scrumiera de cristal. Tweed tăcu pînă cînd ea reuşi să îşi 
stingă ţigara şi se lăsă pe spate, rezemiîndu-se de o pernă, cu braţele încrucişate la 
piept. 

- Despre ce criză vorbeşti? întrebă el liniştit. 

- Criza cea mare... care va izbucni din senin. Ea vorbea repede: Criza pentru 
care ar trebui să te pregăteşti... deşi, după cum te cunosc, cred că te-ai pregătit deja. 

Tweed trebuia să se concentreze ca să o poată urmări. Era curios dacă Lisa s-ar 
fi enervat încă o dată dacă ar fi întrebat-o pe unde fusese. Era sigur că aşa s-ar fi 
întîmplat. Se părea că ea îi citise gîndurile. 

- Cînd mi-am dat seama că nu am fost inclusă în program, am plecat în oraş. O, 
probabil, te întrebi cum de am ştiut că veţi ieşi să luaţi masa în oraş. 

Tweed tocmai la asta se gindea. 

- L-am văzut pe Newman pe hol cînd ieşeam din camera mea. Stătea în faţa 
unei oglinzi, îmbrăcat într-un costum nou, cu o cămaşă apretată, pantofi noi şi îşi 
potrivea cravata Chanel. M-am gîndit că ieşea să ia masa în oraş, apoi m-am întrebat 
de ce Tweed nu m-a anunţat şi pe mine. Simplu: pentru că nu făceam parte din 
program. 


121 


- Ei, bine, acum ştii de ce nu ai fost inclusă în planuri, spuse el pe un ton calm. 
Sînt de acord cu tine în privinţa faptului că ne vom confrunta cu o criză majoră, dar ce 
te face să crezi asta? 

- Al şaselea simţ, ripostă ea. 

- Sper că poţi să fii mai explicită. 

- „Lisa - spune el - poţi să fii mai explicită de atît", îl imită ea. Bine, cum vrei tu. 
Ea îi zîmbi cu o jumătate de gură. M-am plimbat pe Reeperbahn - nu te uita aşa la 
mine. Aşteaptă pînă cînd termin de povestit. Am luat cîteva taxiuri ca să mă mişc de la 
un bar la altul. 

- In ţinuta asta? întrebă el pe un ton îngrijorat. 

- Ai răbdare. 

Ea scoase din micuța sa poşetă de seară nişte agrafe de păr, apoi îşi ridică 
părul, îl răsuci într-un coc în vîrful capului şi îl prinse cu agrafele. Luă eşarfa cu care 
venise şi pe care o lăsase pe unul din braţele canapelei, şi-o puse pe cap şi o legă sub 
bărbie. Următorul obiect care îşi făcu apariţia din poşetă fu o pereche de ochelari cu 
lentile mari şi cu rame subţiri de baga. Şi-i puse pe virful nasului. In sfîrşit, scoase o 
tabacheră şi luă o ţigară lungă şi subţire pe care şi-o puse în colţul gurii. Lisa era de 
nerecunoscut şi nu mai era prea atrăgătoare. 

- Ei, bine? întrebă ea. 

- Sînt uimit. Presupun că ai învăţat aceste trucuri pe vremea cînd lucrai pentru 
agenţia aceea de la New York. 

- Aveţi perfectă dreptate, domnule. 

Ea îi spuse acestea cu un accent american autentic. Tweed bătu din palme în 
semn de admiraţie. 

- În al şaselea bar am avut noroc, spuse ea, după ce îşi scosese ţigara din gură. 
În celelalte baruri nici măcar nu m-am atins de băuturi. Acolo m-am pomenit lîngă 
omul cu cămaşă albastră, roz, mă rog... 

- A fost identificat drept Oskar Vernon, iar acum locuieşte la hotelul de cinci 
stele Atlantic, de pe malul Lacului Aussenalster. 

- Şi-abia acum îmi spui! Ea zîmbi. Ei, bine, Oskar vorbea în şoaptă cu vechiul 
meu prieten, Barton, pe care l-am văzut ultima dată în Bedford Square, cînd mă aflam 
în compania amicului meu, vagabondul. Am un auz foarte bun. Oskar i-a spus: „O să îl 
măcelărim pe ticălosul de Tweed împreună cu echipa lui. O să îi radem de pe faţa 
pămîntului în curând. Trebuie doar să îi atragem în afara oraşului. M-am gindit cum o 
să procedăm". După ce am auzit astea, m-am gindit că ar fi bine să îmi iau tălpăşiţa. 
O, am uitat: Oskar era îmbrăcat cu o cămaşă mov. Era oribilă! 

- Aşadar, acum am aflat. 

Lisa se întinse după paharul cu scotch care era pe jumătate gol, apoi îl puse pe 
masă, neatins. Işi dădu jos eşarfa de pe cap şi îşi scoase ochelarii care o făceau să 
semene cu o profesoară. Arăta de parcă reprezentaţia i-ar fi stors şi ultimul strop de 
energie. Lisa se clătină. Tweed o ţinu de umeri. Ea închise ochii, apoi îi deschise din 
nou. 

- Sînt terminată, spuse ea cu o voce obosită. Nu îmi pot mişca picioarele. Somn. 
Trebuie să dorm... pentru o săptămînă... 

Se clătină din nou. Era pe jumătate adormită. Tweed nu apucă decit să iao 
pernă şi să şi-o pună în poală înainte ca Lisa să se prăbuşească peste el. Aplecîndu-se, 
el o apucă de genunchi şi îi întinse picioarele pe canapea. Ochii ei verzi se deschiseră 
pe jumătate, iar ea se uită la el. 

- Mulţumesc, şopti ea. Ştiu că bietul Mark a murit. l-am văzut cadavrul pe 
trotuar cînd mă întorceam la hotel... 

După ce spuse acestea, adormi. Tweed înţelegea acum schimbările de 
dispoziţie prin care trecuse. Faptul că îl văzuse pe Mark zăcînd pe trotuar, cu capul pe 
jumătate spulberat, o zguduise destul de puternic şi explica schimbările ei bruşte de 
comportament. Se întinse şi el la celălalt capăt al canapelei şi adormi repede. 

Dimineaţă, cînd se trezi, Tweed văzu că Lisa încă mai dormea, cu capul în poala 
lui. Lumina pătrundea prin draperiile trase. Işi simţea spatele înţepenit, însă dormise 

neîntors în tot acest timp. Nu se putea mişca fără a o deranja, aşadar rămase acolo 
pînă cînd, peste cîteva minute, ea deschise ochii, se uită la el şi zimbi. Ridicîndu-şi 
capul, ea se sculă şi îşi puse picioarele pe podea. 

- Un duş, spuse ea, înăbuşind un căscat. Dau regatul meu pentru un duş. 

Tweed îi arătă unde era baia, îi spuse să nu se grăbească pentru că el avea să 
facă duş abia după ce pleca ea. Voi comanda micul dejun în cameră, strigă el. 

- Dar nu o să se spună cumva că... 

- Cui îi pasă ce-o să se spună? Ce vrei să măniînci? 

După ce intră în baie, el comandă suc de portocale, cafea, piine prăjită, omletă, 
roşii, cornuri şi gem pentru două persoane. Apoi îşi netezi hainele, se uită în oglindă şi 
îşi spuse că nu avea suficient timp să se bărbierească, dar că arăta destul de bine. 

- Poţi să intri în baie, îi spuse ea, ieşind mai repede decit îşi închipuise. Ea îşi 
pusese un halat alb pe care îl găsise în baie şi îşi reluase înfăţişarea obişnuită; îi zîmbi. 
Îmi cer scuze pentru halat. Totuşi, să ştii că sînt îmbrăcată cu rochia pe dedesubt. 

- Mai bine te-ai grăbi. Micul dejun va sosi în curând... 

In prima parte a mesei, nu vorbiră prea mult. Lisa spusese că era hămesită. Mai 
tîrziu, Tweed încercă să evite subiectele serioase şi îi descrise Aussenalster-ul, 
povestindu-i cum feriboturile se perindau pe lac, trecînd de la un debarcader la altul, 
luînd şi lăsînd pasageri. El îi mai spuse cum lacul se îngusta, pînă ce ajunge cît un 
pîrîu, mărginit de sălcii pletoase şi de parcuri mici. 

- Pare un loc minunat, spuse ea, privindu-l. 

- Trebuie să mergem odată acolo, propuse el. 

- Mi-ar plăcea la nebunie! Din cîte mi-ai spus, cred că e un loc foarte liniştit. 
Acum mă voi duce în camera mea. Ea duse halatul înapoi în baie, îşi netezi rochia 
şifonată, se îndreptă spre uşă, apoi privi înapoi. Incă mai fac parte din echipă? 

- Nici un moment nu te-am considerat în afara echipei. 


Paula bătu la uşa Lisei. O auzi descuind uşa şi aprobă faptul că era 
prevăzătoare. Lisa deschise uşa, se arătă încîntată că o vede şi o invită înăuntru: 

- Nu sînt aranjată, spuse ea. la loc. între timp o să încerc să mă fac cît de cît 
prezentabilă. 

- Arăţi bine, îi spuse Paula aşezîndu-se lîngă masa pe care se afla telefonul. 

- Nu simt că aş arăta aşa. 

- Ai auzit... începu Paula sugestiv. 

- Te referi la faptul că Mark a fost împuşcat aseară? Oribil, nu-i aşa? L-am văzut 
întins pe trotuar. Cred că m-am întors la puţin timp după ce a fost omorit. Mi s-a făcut 
rău. 

Telefonul sună. Lisa o rugă pe Paula să răspundă pentru ca ea să poată să-şi 
termine machiajul. Paula ridică receptorul şi tocmai era pe punctul de a întreba cine 
era la telefon, cînd auzi o voce care îi dădu fiori: 

- Oskar la telefon. Am veşti... 

Paula puse jos receptorul ca şi cum s-ar fi fript. Ea avu grijă să nu se uite la Lisa, 
care se întorsese spre ea de pe scaunul de la măsuţa de toaletă. 

- Era Tweed? 

- Era o greşeală. 

- Tweed m-a sunat în urmă cu cîteva minute să mă anunţe că va pleca lao 
întîlnire de afaceri însoţit de tine şi de Newman. Mi-a spus că vă veţi întoarce peste 
cîteva ore. Ştii, încă mă resimt după ce l-am văzut pe bietul Mark. Nici tu nu prea arăţi 
bine. 

- Mă simt bine. Ar fi timpul să plec. Am trecut doar ca să întreb dacă ai auzit 
despre Mark şi să văd cum te simţi. 

Paula era în stare de şoc. De ce o suna Oskar Vernon - căci era sigură că acesta 
fusese la telefon - tocmai pe Lisa? Nu mai adăugă nimic, de teamă că vocea ar fi 
trădat-o şi ieşi. 

Pe hol, acelaşi om de serviciu plinuţ, îmbrăcat în uniformă, dădea cu aspiratorul. 

Ea observă că pantalonii îi atîrnau peste pantofi, dar că jacheta i se potrivea perfect. 
Paula se îndreptă spre apartamentul lui Tweed. 

- Bună dimineaţa, spuse ea cînd trecu prin dreptul omului de serviciu. 

El mormăi ceva şi nu îşi ridică privirea, lucru care i se păru ciudat. Poate că era 
un proaspăt angajat. Bătu la uşa apartamentului lui Tweed. Deja îmbrăcat cu un 
costum nou şi purtînd pe braţ un pardesiu, o pofti înăuntru. 

- Nu vei avea nevoie de haină pe vremea asta, îi spuse ea. Afară s-a făcut deja 
extrem de cald. 

- Ai dreptate. Nici nu ştiu de ce am scos pardesiul din dulap. Probabil mă 
gîndeam la altceva. 

„La moartea lui Mark", îşi spuse ea în gînd. Sau, mai curând, la o strategie de 
abordare a lui Rondel şi a partenerului de afaceri al acestuia. Ea se aşeză şi rămase 
tăcută. Oare să îi spună despre telefonul ciudat pe care îl primise Lisa? 

- Lisa, spuse el, nu a suportat prea bine moartea lui Mark. Ea chiar i-a văzut 
cadavrul întins pe trotuar cînd se înapoia la hotel. După cîte mi-a povestit Bob cînd s-a 
întors de la morgă, trebuie să fi fost o imagine destul de şocantă pentru ea. 

- Îmi închipui! 

Cînd Newman intră în cameră, Paula încă încerca să se hotărască dacă să îi 
spună lui Tweed sau nu. Newman îi zimbi şi îi puse mîna pe umăr: 

- Ar fi foarte bine dacă ziua de astăzi ar decurge fără incidente neplăcute. Care 
sînt planurile pentru această dimineaţă? 

- Eu voi vorbi cu ei, îi răspunse Tweed. Voi doi veţi sta cu ochii în patru. Poate 
veţi descoperi ceva interesant. 

Apoi se uită la ceas. 

- Ar fi cazul să plecăm. Nield i-a spus portarului să pregătească Mercedes-ul 
pentru noi - cel bej, bineînţeles. 

Cînd ieşiră pe hol, Paula observă că omul de serviciu care dădea cu aspiratorul 
dispăruse, însă o porţiune destul de mare din mochetă încă mai aştepta să fie 
curățată. Tweed o luase înaintea lor şi se întoarse spre Paula: 

- Mă duc să stau puţin de vorbă cu Lisa, apoi cu Keith... 

El ciocăni la uşa Lisei şi rămase în prag cînd aceasta îi deschise. Paula auzi 
fiecare cuvint din conversaţie: 

- Lisa, eu plec la o întîlnire împreună cu Paula şi cu Newman. Cred că ne vom 
întoarce peste două ore şi jumătate. Sper că vei putea să iei masa de prînz cu noi. 
Poţi? Bine. 

Se grăbi să ajungă în dreptul camerei lui Keith şi le făcu semn Paulei şi lui 
Newman să îl însoţească. Kent, care avea cearcăne la ochi, îi invită înăuntru, După 
părerea Paulei, acesta nu dormise toată noaptea. Pe biroul lui Kent erau împrăştiate 
documentele pe care le primiseră de la Kefler şi un registru mic, deschis la o pagină pe 
care se aflau o groază de cifre. Scoase carneţelul albastru din sertar, care avea un 
semn de carte în interior. 

- Nu ştiam cine era la uşă, spuse el, şi l-am ascuns. 

- Cum merge? îl întrebă Tweed. 

- Am descifrat o parte din el, dar nu am terminat. Carneţelul pe care ni l-a adus 
Mark mi-a fost de mare ajutor. 

Paula îşi dădu seama: Keith nu ştia că Mark fusese împuşcat. Kent îşi pusese 
mînecile de contabil, iar pe o masă din apropiere se puteau vedea o cană cu cafea şi 
resturi de cornuri. Tweed se uită la masă. 

- De cînd nu ai mai mîncat ca lumea? 

- Nu îmi aduc aminte. Am stat treaz toată noaptea. Munca asta te solicită. 

- Coboară şi mănîncă la Condi, îi spuse Tweed. 

- Nu pot lăsa documentele nesupravegheate, nici măcar dacă le-aş pune sub 
cheie... 

- O poţi chema pe Lisa şi le va păzi ea în timp ce măniînci, îi sugeră Tweed. 

- Lisa e foarte obosită, se grăbi Paula să intervină. Mi-a spus, minţi ea, cănua 
dormit deloc toată noaptea - probabil din cauza evenimentelor de ieri. 

Tweed o privi uimit. Nu mai putea să spună nimic, pentru că orice ar fi spus l-ar 
fi compromis. El se uită în spate şi văzu că Newman stătea în apropiere de uşă, apoi se 
întoarse spre Keith: 

- Poţi să îmi spui ce ai aflat pînă acum? 

- Lipsesc o groază de bani, dar încă nu pot spune cu exactitate dacă se mai află 
în bancă sau au fost transferați în altă parte. De asemenea, nu ştiu cine-i responsabil 
pentru toate astea. îi voi da de capăt, dar mai am nevoie de cîteva zile. 

- Promite-mi că îţi vei comanda un mic dejun adevărat în cameră după ce vom 
pleca. 

- Aşa o să fac. Tocmai mi-am dat seama că îmi e foame... 

Maşina de culoare bej îi aştepta în faţa hotelului, iar Newman trecu la volan. 
Paula se aşeză în dreapta lui, iar Tweed ocupă locul din spate. Tweed mai fusese la 
Blankenese şi le dădea indicaţii. 

Peste puţin timp, lăsară în urmă clădirile maiestuoase ale Hamburgului şi se 
aflau pe un drum de ţară, mărginit de copaci. Paula observă de o parte şi de alta a 
drumului reşedinţe impunătoare, în faţa cărora se întindeau peluze bine îngrijite. 
Stilurile arhitectonice variau - unele case aveau un aer conservator, fiind pătrate şi 
solide, în vreme ce altele abordau stiluri inovatoare, cu frontispicii mari, acoperişuri 
neconvenţionale şi turnuri ciudate, ca nişte minarete. După Paula, fiecare proprietate 
de acolo costa o avere. 

- Marler şi Nield sînt într-un Opel, nu departe de noi, remarcă Newman. S-ar 
părea că nu e o idee rea. E cam pustiu pe aici. 

- Ne apropiem, îi avertiză Tweed din spate. Văd deja indicatorul pentru drumul 
lateral. Taxusweg. Rondel ni l-a dat drept reper cînd mi-a dat adresa. 

Newman încetini, apoi semnaliză la dreapta. El îl avertiză astfel pe Marler că 
ajunseseră în apropiere de destinaţie. După cum îşi imaginase, Marler intră pe 
Taxusweg - probabil pentru a parca într-un loc în care nu ar fi trezit suspiciuni. 

- E casa aceea imensă, le spuse Tweed. Intră pe alee. 

Newman pătrunse prin intrarea largă, străjuită de două coloane împodobite cu 
un felinar elegant. Grădina arăta ca un parc în miniatură, cu peluze şi copaci de 
diferite specii. „Porţile nu sînt acţionate de sisteme electronice de securitate şi nu 
există paznici, îşi spuse Paula. Poţi să intri aşa, pur şi simplu." 

Alte felinare aflate la capătul unor stîlpi de metal fuseseră presărate printre 
copaci. Paula se gîndi că priveliştea trebuie să fi fost spectaculoasă noaptea, cînd 
felinarele erau aprinse. Newman parcă în apropiere de intrarea în reşedinţa 
impunătoare, construită din piatră, cu uşi grele din lemn de stejar. 

- Ei, bine, spuse Tweed înainte de a cobori din maşină, să sperăm că aici vom 
afla răspunsul tuturor întîmplărilor misterioase care se petrec. 

Ambele uşi le-au fost deschise ceremonios de către un şofer înalt, în uniformă. 
Un Daimler era parcat în apropiere de colţul casei. Tweed îl studie pe şofer cu atenţie. 
Acesta nu era un şofer obişnuit, nici măcar pentru cei care lucrau pentru cei bogaţi. 
Avea în jur de treizeci de ani, părul castaniu tuns scurt, cu trăsăturile feţei puternice, 
dar ochii lui îi atraseră atenţia lui Tweed. Erau sclipitor de inteligenţi. Şi se deplasa cu 
lejeritatea unui atlet. 

- Da, eu sînt Tweed. 

- Sînteţi aşteptat, domnule, îi răspunse şoferul într-o engleză ireproşabilă. Vă 
rog să aşteptaţi în hol cîteva momente... 

li lăsă singuri în holul spaţios, iar Tweed observă o valiză marca Louis Vuitton, 
aşezată lîngă un perete. El se aplecă. Cineva pusese în jurul mânerului un Bordkarte, 
adică un permis de îmbarcare Lufthansa pe care scria „De la Berlin la Hamburg" şi 
care era datat din ziua precedentă. Cineva tocmai venise din Berlin în după-amiaza în 

care Kuhlmann le spusese că asistentul vicecancelarului Germaniei, Kurt Kruger, 
fusese asasinat. 

Tweed ţinea în mînă permisul de îmbarcare cînd Rondel intră ca o furtună, 
îmbrăcat într-un costum de călărie. 

- Bine aţi venit! Bine aţi venit! 

El se înclină, luă mîna dreaptă a Paulei, i-o sărută, apoi o privi şi îi zimbi. 
Aceasta nu se simţi flatată, ci, dimpotrivă, ar fi preferat un altfel de gest. Tweed ridică 
eticheta. 

- Am găsit pe jos acest permis de îmbarcare. Cred că s-a desprins de pe 
mânerul geamantanului. 

- E al lui Danzer, şoferul care v-a întîmpinat. leri a plecat cu avionul la Berlin şi 
s-a întors în aceeaşi zi. Rondel zimbi. Are o nouă prietenă. Se comportă cu prietenele 
lui de parcă ar fi cărţi de joc... Vă rog să îmi scuzaţi ţinuta. Am promis că voi participa 
la o şedinţă de echitație. Vrei să mă însoţeşti? O întrebă el pe Paula. 

- Nu am mai călărit de mult. Mulţumesc pentru invitaţie, dar cred că îmi voi 
petrece ziua într-un mod ceva mai liniştit. Ziua de ieri a fost îngrozitoare. Totuşi, mi-a 
făcut plăcere cina de la restaurant. 

- Nu cred că a fost o plăcere mai mare decit cea de a sta de vorbă cu tine... Nu 
am putut dormi azi-noapte... Imaginea ta îmi revenea mereu în minte... El îi vorbea la 
fel cum o făcuse la restaurant, cu replici surprinzătoare, care demonstrau o iuţeală a 
minţii deosebită; le făcu semn să intre. Partenerul meu vă aşteaptă. Mai bine zis, ar 
dori să îl vadă pe Tweed între patru ochi, dacă nu vă deranjează... Paula, tu şi Bob 
puteţi veni cu mine... vom bea ceva împreună. Sper că Bob, renumitul corespondent 
însărcinat cu afacerile externe, ne va putea spune ce se mai întîmplă în lume. Vă rog, 
făceţi-vă comozi în acest salon... Şi îi conduse în dreptul celei mai apropiate uşi: Voi 
reveni imediat. El se întoarse spre Tweed, care, între timp, pusese la loc permisul de 
îmbarcare. Domnule Tweed, vă rog să mă urmaţi... 

Paula rămase în picioare, în mijlocul camerei în care fuseseră conduşi ea şi 
Newman. Ea îşi aminti mesajul pe care Lisa de-abia îl putuse rosti după ce suferise 
acea contuzie, cînd Delgado o lovise pe Cheiul Reefers. 

„Ham... Dan... Four S." 
„Ham" însemna Hamburg, iar „Four S" - Hotelul Four Seasons. Oare „Dan'" se referea 
la Danzer, şoferul care îi întîmpinase? 

După ce deschisese o uşă aflată la capătul holului, pe pereţii căruia erau 
atirnate portrete ale unor bărbaţi aparţinînd generaţiilor trecute, Rondel îl însoţise pe 
Tweed pe un hol lung, la capătul căruia se afla o altă uşă. Aceasta se deschidea într-o 
seră plină de plante de diferite specii. Partenerul de afaceri al lui Rondel era aşezat 
într-un scaun de răchită, cu o spetează foarte înaltă. 

In faţa scaunului se afla o măsuţă de sticlă pe care erau resturile unui prînz 
copios. Partenerul lui Rondel ţinea cutiuţa de argint în dreptul gurii în timp ce folosea 
una dintre scobitorile din fildeş. El închise repede capacul cutiuţei şi o vîri în buzunarul 
hainei din pînză cu care era îmbrăcat. 

- Domnul pe care de-abia aşteptai să îl cunoşti, spuse Rondel. 

- Mulţumesc. Nu îi lăsa pe însoțitorii lui să plece. Vreau să îi salut mai tîrziu, 
spuse bărbatul aşezat pe scaun. Haideţi să mergem în grădină, domnule Tweed, îi 
sugeră apoi partenerul lui Rondel, ridicîndu-se în picioare şi întinzindu-i mîna. Pot să vă 
ofer ceva de băut? 

El vorbea încet, pronunţînd clar fiecare cuvînt. Tweed fu de părere că făcea asta 
nu din cauza vîrstei pe care o avea, ci a temperamentului lui. Era o persoană 
prudentă: 

- Puţină apă, vă rog... 

Gazda lui deschise o uşă şi, ţinînd în mînă paharul cu apă al lui Tweed, îl 
conduse pe acesta în ceea ce părea a fi mai degrabă un parc superb, plin de flori - în 
special, de hortensii. Alei pietruite şerpuiau în toate direcţiile. Incepuseră să se plimbe 
încet, iar Tweed rămase tăcut în speranţa că gazda lui avea să aleagă un subiect de 
conversaţie. 

- Vă voi spune un lucru pe care foarte puţini îl ştiu. Numele meu este Milo 
Slavic. Aceasta demonstrează faptul că am încredere în dumneavoastră. 

- De ce aţi avea? îl întrebă direct Tweed. 

- Pentru că, înainte de a mă apropia de cineva, îl verific cu meticulozitate. 
Aproape că  silabisise cuvintul „meticulozitate". Am strîns informaţii despre 
dumneavoastră de pe două continente. Sînteţi un om remarcabil. Eu nu fac niciodată 
complimente. 

- Aşadar, ce doriţi de la mine? 

- Sînt şi direct, de asemenea, Sînteţi de părere că avem nevoie de o guvernare 
mai puternică acum, avînd în vedere situaţia actuală a guvernelor din Europa de Vest? 

- Depinde cît de puternică. In secolul trecut i-am avut pe Adolf Hitler, Benito 
Mussolini, losif Stalin. Avem nevoie de oameni la fel de puternici ca aceştia? 

- A fost un dezastru cînd s-au aflat la putere. Populaţia era înspăimiîntată şi avea 
nevoie de sprijin. Oare se va întîmpla din nou? 

- Sînteţi rudă cu unul dintre membrii Dinastiei Frankenheim? întrebă Tweed 
deodată. 

- Ah! Gazda lui Tweed chicoti, scoţîind un sunet ciudat: Uneori, istoria se repetă, 
într-adevăr. Din cîte văd, aţi auzit de familia Frankenheim. Primul Frankenheim a 
preluat numele, s-a dat drept evreu şi a făcut în aşa fel încît i-a devenit indispensabil 
lui Mayer Amschel, geniul care a creat Rothschild. Asta s-a întîmplat cam prin 1790. 
Frankenheim, după cum şi-a spus în continuare, a învăţat apoi toate trucurile meseriei 
de la mentorul său, pe care apoi l-a părăsit pentru a-şi fonda propria bancă la Paris. 
Acum să revenim la vremuri mai recente, la anul 1940. Cînd eram foarte tînăr, l-am 
întîlnit pe ultimul descendent al familiei Frankenheim, care nu avea nici un moştenitor. 
Eu eram un talent deosebit în materie de matematică şi contabilitate şi am reuşit să 
rezolv o problemă care lui i 
se părea de nerezolvat. El mi-a făcut rost de un paşaport elveţian, după cum îşi făcuse 
rost şi lui, şi în scurt timp am devenit directorul băncii sale din Zurich. Cînd a murit, 
am aflat că eu eram unicul lui moştenitor. V-am prezentat o versiune simplificată a 
unei poveşti complicate. 

- Aşadar, de unde sînteţi de origine? 

- Din Slovenia. 

- Statul din nordul fostei lugoslavii, pe vremea mareşalului Tito. Are graniță cu 
Austria. Şi-a proclamat de curînd independenţa. 

- Puţină lume ştie toate acestea. Vă îngrijorează evenimentele din ultima 
vreme? 

- Da. Se pare că situația va deveni catastrofală. 

Tweed îl privi pe Slavic. Acesta avea umerii mult mai laţi decît i se păruse cînd îl 
văzuse la restaurant. Slavic părea a fi într-o formă fizică şi mintală excelentă. Tweed 
mai avea încă nelămuriri: 

- Şoferul dumneavoastră şi al lui Rondel este o apariție neobişnuită, remarcă el. 

- Danzer. El este şoferul meu. Blondei preferă să îşi conducă singur automobilul 
Bugatti, Maserati sau, mă rog, care o mai fi ultima lui jucărie. Ne întoarcem? Sîntem 
aproape de casă. 

- Aţi spus „Blondei". Credeam că numele partenerului dumneavoastră este 
Rondel. 

- Ah... Slavic chicoti dezagreabil. Vanitatea asta... Părul lui este blond, deci îşi 
detestă numele adevărat. Işi spune Rondel. Tatăl lui a fost de origine franceză, iar 
mama, de origine germană. Trebuie să ne mai întîlnim. Reşedinţa mea se află în nord. 
Imi place să mă bucur de intimitate. 

- Dar cum voi şti unde vă veţi afla? 

- Eu, domnule Tweed, voi şti întotdeauna unde vă veţi afla. 

- Va trebui să mă adresez cumva dumneavoastră atunci cînd ne vom afla în 
compania membrilor echipei mele. Ce nume să folosesc? 

- Spuneţi-mi Milo, pur şi simplu. Se pare că se simt extrem de bine. 

Se apropiaseră de o intrare laterală, care dădea spre parc. Tweed o auzea pe 

Paula rîzînd împreună cu Rondel. O femeie între două virste, cu părul vopsit în nuanţe 
de albastru, apăru din senin, avind braţele pline de hortensii. Milo Slavic îi făcu semn 
să plece. Ea se îndepărtă dezamăgită. 

- Aceea era doamna Gina France, contabila-şefă. Este o profesionistă în meseria 
ei, dar are un temperament vulcanic. El se opri pentru un moment. Atunci, credeţi într- 
o politică a pumnului de fier? 

- Depinde cît de puternic este, îi răspunse Tweed. 

- Trebuie să ne mai întîlnim şi altă dată. Slavic îi vorbi pe un ton serios: Vă voi 
contacta la momentul oportun. Atunci va trebui să vă prezentaţi de urgenţă. 

Vocea lui se schimbă şi redeveni blindă cînd intrară în camera în care se aflau 
Rondel, împreună cu Paula şi Newman. Slavic rămase în picioare. 

- Cred că ar fi timpul să plecăm, spuse Tweed. 

- Atît de devreme? sări Rondel. Această doamnă încîntătoare şi cu mine de-abia 
am început să ne cunoaştem mai bine. 

- Vor mai fi şi alte ocazii, Victor, îi spuse Paula zîmbind, în timp ce se ridica în 
picioare, urmată de Newman. 

Tweed se întoarse ca să îi mulţumească gazdei sale, însă bărbatul din Slovenia 
dispăruse. | se adresă lui Rondel: 

- Vă rog să îi transmiteţi partenerului dumneavoastră că discuţia noastră a fost 
de-a dreptul o revelaţie. De-abia aştept să o reluăm cu o altă ocazie... 

Rondel îi conduse în interiorul casei, urmînd un traseu complicat, pînă cînd 
ajunseră din nou în holul de la intrarea cu uşi duble. În timp ce se aflau acolo, o siluetă 
îşi făcu apariţia într-un colţ întunecat al holului şi începu să îi urmărească. Era Danzer, 
şoferul. 

- Călătorie plăcută, le ură Rondel, iar ei ieşiră. Conduceau încet pe alee, cînd 
Tweed se uită înapoi şi o văzu pe doamna France grăbindu-se să îi ajungă din urmă, cu 
braţele încă pline de hortensii. 

- Opreşte maşina, spuse el şi cobori geamul. 

- E femeia cu rochia înflorată, spuse Newman, privind înapoi. Tipa care le dădea 
de mîncare rațelor şi care a schimbat cîteva cuvinte cu tine cînd ne aflam pe malul 
Lacului Alster. 

Doamna France aproape că îşi pierduse răsuflarea atunci cînd ajunse în dreptul 
maşinii. Ea îi dădu florile prin geamul deschis, iar Paula le luă. li zimbi doamnei plinuţe 
şi roşii la faţă. Doamna France se uită la ei prin ochelarii cu lentile groase. 

- Sînt foarte frumoase. 

- E un gest frumos din partea dumneavoastră, spuse Tweed, zimbind. 

Femeia îşi băgă capul pe fereastră. Era foarte neliniştită, iar mîinile îi tremurau. 
Ea încercă să vorbească, dar nu reuşi, apoi mai încercă o dată: 

- Domnule Tweed, trebuie să vorbesc personal cu dumneavoastră. Se întîmplă 
ceva foarte grav şi ar trebui să aflaţi şi dumneavoastră. Presupun că sînt urmărită de 
cei din casă. 

- Hotelul Four Seasons, spuse Tweed repede, întorcîndu-se cu spatele la casă. El 
îi dădu numărul apartamentului în care stătea: Vreţi să veniţi să mă vedeţi în această 
după-amiază? Vă convine la ora trei? 

- Voi veni la ora trei. Vă mulţumesc foarte mult. Sunteţi extrem de amabil. 
Trebuie să plec acum. Îmi vor pune întrebări. Le voi spune că, atunci cînd aţi venit, am 
auzit-o pe domnişoara Grey spunînd cît de mult îi plăceau hortensiile. 

- Îmi plac foarte mult... începu Paula. 

Doamna France nu o auzi. Se îndrepta deja grăbită spre casă. 

- Doamna aceea era foarte speriată, spuse Newman. 

În ziua în care Tweed vizitase „Şirul Milionarilor", la Londra, Gavin Thunder se 

afla în biroul lui de la Whitehall şi îi dădea instrucţiuni lui Montagu Carrington, 
asistentul care îl înlocuise pe Jeremy Mordaunt: 

- Te vei ocupa personal de toate problemele care vor apărea cît timp voi lipsi. 
Plec în străinătate pentru cinci zile. Incercaţi să nu întoarceţi totul pe dos în absenţa 
mea. 

Căldura devenise insuportabilă, iar Thunder era îmbrăcat într-un costum uşor, 
de vară. Trăsăturile lui ascuţite păreau şi mai accentuate, din cauza încordării. Era 
într-o dispoziţie foarte proastă. 

- E o decizie neaşteptată, domnule, comentă Carrington, un om Palld la faţă, 
care avea înjur de treizeci de ani şi care se considera o persoană importantă. Pot să vă 
întreb unde plecaţi ca să vă pot contacta în caz de necesitate? 

- Bineînţeles că nu. Cum mă voi putea bucura de o vacanţă liniştită dacă voi fi 
deranjat de persoane ca tine? Destinația mea mă priveşte personal şi, în plus, e 
secretă. Ai înţeles? 

- Pot să aranjez în aşa fel încît să plecaţi la aeroport cu o limuzină... 

- Nu ai să faci asta. Voi conduce eu însumi. Bine? Carrington, care era îmbrăcat 
cu un costum gri, inadecvat pentru vremea de afară, se încruntă. El îşi schimbă 
poziţia, mutîndu-se de pe un picior pe altul. 

- Dar dumneavoastră sînteţi ministru, domnule. Ar trebui să fiţi însoţit de cel 
puţin doi agenţi de pază oriunde v-aţi duce. E cumva un loc exotic? 

- Ştiu că sînt ministru, idiotule! Ţi-a mai spus cineva vreodată că te comporţi 
exact ca un cîine care îşi roade osul? 

- Nu, domnule, nu mi s-a mai spus... 

- lţi spun pentru ultima oară... Gura lui Thunder era încleştată, iar ochii lui 
păreau că îl sfredelesc pe Carrington. Nu vreau agenţi de pază! Nu vreau nici o 
limuzină! Nu vreau nimic! Trebuie să îţi dau în scris? 

- Nu e nevoie, domnule. 

Carrington fusese greşit informat că, în calitate de funcţionar public, trebuia să 
stea în picioare în faţa unui ministru. 

- Presupunînd că se va ivi o situaţie de criză în timp ce veţi fi plecat... spuse el 
pe un ton umil. 

- O situaţie de criză! izbucni Thunder. Mă gîndisem că ar fi trebuit să ştii cum să 
reacţionezi într-o astfel de situaţie. Evident, nu ştii. Te duci direct la prim-ministru, urlă 
el, apoi tonul lui reveni la normal. Dacă mai aud astfel de prostii de la tine după ce mă 
întorc, te concediez! Oricum, s-ar putea să fii concediat cînd mă voi întoarce. Acum 
ieşi afară! 

Rămas singur, deschise un dulap, îşi scoase valiza şi părăsi încăperea. leşi prin 
uşa din spate şi se urcă la volanul modestului Ford care îl aştepta parcat, apoi demară. 

Fiind conştient că avea să fie recunoscut, datorită faptului că deseori îi repezise 
pe reporterii care încercaseră să îi ia interviuri - un lucru care prindea la public, el 
parcă pe o stradă laterală pustie în drum spre Heathrow. Işi puse pe cap o tichie 
evreiască şi îşi ascunse părul. Işi verifică paşaportul eliberat pe numele fals de Rosen, 
apoi îşi acoperi ochiul stîng cu un petic negru. Uitîndu-se în oglinda retrovizoare, îşi 
spuse că nu avea să fie recunoscut, apoi plecă spre aeroport. 

După ce trecu prin vamă, se uită la monitorul pe care erau afişate cursele de 
zbor. Avionul lui avea să decoleze peste cincisprezece minute. Urma să plece la 
Hamburg. 


- L-am văzut pe Marler în timp ce mă plimbam împreună cu gazda noastră prin 
parcul din spatele reşedinţei, spuse Tweed pe drumul spre hotel. Am crezut că era o 
umbră, apoi, chiar cînd se făcea nevăzut, i-am recunoscut mersul. 

- Are grijă de tine, remarcă Paula. 

- Partea cea mai ciudată e că la început nu am văzut agenţi de pază. O 
persoană atît de importantă ar trebui să aibă aşa ceva. Apoi, am observat cîțiva 
grădinari. Unul dintre ei era aplecat şi i se putea vedea arma. 

- Dacă tot veni vorba, spuse Newman de la volan, Marler şi Nield sînt în spatele 
nostru, în Opel. j 

- Cum ţi s-a părut partenerul de afaceri al lui Rondel? Intrebă Paula. Ai avea 
încredere în el? 

- Nu pot spune asta din mai multe motive. Am vorbit despre situaţia actuală. Mi- 
a spus că avem nevoie de o guvernare puternică. l-am răspuns amintindu-i de Hitler, 
Mussolini şi Stalin. Reacţia lui a fost destul de ambiguă. 

- Vrei să spui că a aprobat metodele celor trei dictatori? 

- Intr-un fel, se pare că da, dar ţi-am spus că a fost ambiguu. Vrea să ne întîlnim 
din nou. Mi-a spus că reşedinţa lui se afla în nord. Asta ar putea însemna la nord de 
Hamburg sau în nordul continentului... poate în Scandinavia. 

- Nu ţi-a spus prea multe, observă ea. 

- E un personaj destul de viclean. A, numele adevărat al lui Rondel este Blondei 
- tatăl lui e de origine franceză, iar mama, de origine germană. Milo a spus că e vorba 
de vanitate şi că lui Blondei nu îi place să i se spună aşa din cauza părului său blond. 

- Deci, va trebui să am grijă data viitoare, spuse ea. Va trebui să îi spun Rondel, 
şi nu Blondei. Poate că ar fi mai sigur dacă i-aş spune Victor, pur şi simplu. 

- ţi place, nu-i aşa? o întrebă Tweed. 

- E fermecător. 

- Niciodată nu am avut încredere în persoanele fermecătoare. Poate din cauză 
că mie îmi lipseşte farmecul. 

Tweed luă masa de prînz în Cafeneaua Condi, împreună cu Lisa, Paula şi 
Newman. El sesiză că Lisa nu se simţea în largul ei, deşi discuţia cu Paula era destul 
de însufleţită. Mîncau, cînd îşi făcu apariţia Brigadierul. Acesta îşi trase un scaun la 
masa lor. 

- Vă deranjează dacă stau cu voi? 

- Deja faci asta, îi spuse Tweed, zimbind. Şi eşti bine venit. Pari cam îngîndurat. 

Paula îl aprobă pe Tweed. Brigadierul, care purta haine în stil cazon, de culoare 
kaki, avea o expresie autoritară. Ei i se păru că faţa alungită a acestuia era mai mare 
şi mai amenințătoare decit ultima dată cînd îl văzuse. Erau deja la cafea, iar 
Brigadierul spuse că dorea şi el una. Rămase tăcut pînă cînd i se aduse cafeaua. 

- Aţi auzit că o persoană a fost împuşcată mortal aici, aseară? spuse el deodată. 

- Da, îi răspunse Tweed. 

- Am văzut cadavrul cînd m-am întors de la plimbare. Se poate să fi fost primul 
care l-a văzut. Capul îi fusese distrus în totalitate. 

- Ştim, spuse Tweed, deranjat de descrierea brutală pe care o făcuse Brigadierul 
în prezenţa Paulei şi a Lisei. 

- Am anunţat poliţia. El tăcu un moment. 

- Ce mai rămăsese din el semăna cu unul dintre oamenii tăi. 

- Aşa şi este. 

- Poate că ar fi mai bine dacă v-aţi întoarce acasă. Hamburgul a devenit un loc 
periculos. 

- Mi se pare ciudat că tocmai tu ne sugerezi aşa ceva. Cred că ai văzut scene şi 
mai oribile pe vremea cînd te aflai în armată. Tweed se aplecă. Mult mai oribile. 
Aşadar, de ce eşti aşa de nerăbdător să plecăm din Hamburg? 

- Nerăbdător? Brigadierul bău puţină cafea: Eu nu sînt niciodată nerăbdător. Dar 
ceea ce am văzut pe trotuar mi-a sugerat că Hamburgul este - sau s-ar putea să fie - 
un oraş periculos pentru oricare dintre voi. 

- Sînt destul de obişnuit cu situaţii periculoase, spuse Tweed pe acelaşi ton 
calm. 

- Tu eşti. Dar doamnele aici de faţă? 

- Ce e cu ele? întrebă Paula, vizibil deranjată. Nu vreau să par dură, dar ne-am 
asumat riscurile meseriei. 

- E o meserie foarte periculoasă, îi spuse Brigadierul. 

- Cît de periculoasă? întrebă Tweed. Poate vrei să ne spui şi nouă, de vreme ce 
eşti implicat în povestea asta. 

- Eu mă aflu aici într-o călătorie de afaceri. Se ridică în picioare. Trebuie să plec 
acum. 

Newman îl tot studiase în acest timp pe Brigadier. Aşteptă pînă cînd acesta ieşi 
din cafenea. 

- Foarte ciudat! Ne-a vorbit de parcă ne-ar fi dat ordine. Nu prea mi-a plăcut 
tonul lui. 

- Mie nu mi-a plăcut el, spuse Lisa. Cînd ne aflam în Sussex, pe domeniul 
Barford, a fost politeţea întruchipată. E ca doctorul Jekyll şi domnul Hyde. Astăzi era 
controlat de domnul Hyde. Eram în hol cînd v-am văzut intrînd şi am venit să iau masa 
cu voi. E îngrozitor de cald! Mă duc în camera mea, să fac un duş. Vă mulţumesc 
pentru prînz şi pentru companie... 

- Ca să schimbăm subiectul, începu Paula, cel puţin partenerul lui Rondel nu ne- 
a spus să plecăm din oraş. Dimpotrivă, ţi-a sugerat că ar vrea să vă mai întîlniţi, nu-i 
aşa, Tweed? 

- Da, aşa e. Mă întreb de ce vrea să mă vadă doamna France. Milo mi-a spus că 
e contabila lui şefă. 

- Milo? întrebă Paula. E a doua oară cînd foloseşti numele acesta ciudat. 

- Aşa mi-a sugerat partenerul lui Rondel să-i spun. 

- Pare a fi un nume din Balcani, comentă Newman. 

- A spus că e din Slovenia. E o ţară îndepărtată. 

- Şi e greu să verifici dacă cineva e, într-adevăr, de acolo. Crezi că ar putea să 
fie ? 

- Eu aş paria că e Brigadierul, spuse Paula. 


Gavin Thunder se afla în apartamentul lui de la Hotelul Atlantic. Puțin mai 
devreme, după ce coborise din avion, se dusese la toaletă şi se încuiase într-o cabină, 
scoţindu-şi tichia de pe cap şi peticul negru de pe ochi. Trecuse deja de controlul 
vamal, deci îşi aruncă recuzita într-un coş de gunoi. Nu apăruse niciodată la 
televiziunea germană şi nici nu i se publicase fotografia în ziare, deci nu putea fi 
recunoscut. 

Luă un taxi spre Hotelul Atlantic, se înregistra la recepţie sub numele de A. 
Charles şi fu condus în camera lui. De îndată ce rămase singur, se uită la ceas. 
Musafirul lui avea să sosească în scurt timp. Işi turnă un pahar cu scotch, se uită în jur 
şi se hotărî că ar fi dominat discuţia dacă s-ar fi aşezat pe scaunul cu spătar înalt, aflat 
în spatele biroului. 

Apoi, se hotărî să se schimbe într-un costum mai elegant, dar subţire, pentru a 
sublinia faptul că el deţinea controlul asupra situaţiei. Se mişca repede amintindu-şi 
să-şi pună insigna cu E-ul întors pe dos pe partea interioară a reverului. Tocmai se 
aşezase din nou, cînd auzi bătăi puternice în uşă. Strigă: 

- Intră! 

Oskar Vernon intră, îmbrăcat cu o cămaşă portocalie şi cu un costum din piele 
de căprioară. Haina de la costum era descheiată în faţă şi accentua faptul că era 
corpolent. Thunder se uita la costumaţia musafirului lui, în timp ce acesta închidea uşa 
şi se uita în jur. 

- Cămaşa aia te face să atragi atenţia, îi spuse Thunder pe un ton critic. 

- Ah! E o cacealma. Lumea m-a remarcat la început în hotel, însă, după o 
vreme, oamenii s-au obişnuit cu înfăţişarea mea şi acum de-abia îmi mai dau atenţie. 
E o chestiune psihologică. 

- la loc, atunci. Nu avem toată ziua la dispoziţie. 

- Dacă va fi cazul, vom avea la dispoziţie tot restul zilei. Oskar nu era un om 
uşor de intimidat. Deja remarcase că Thunder se aşezase într-o poziţie strategică. Deşi 
fusese invitat să ia loc pe un scaun mai scund, din faţa biroului, el luă un alt scaun cu 
spătar înalt de lîngă perete şi îl aduse în faţa biroului, dînd la o parte scaunul scund. 
După ce se aşeză, îşi încrucişa picioarele dolofane şi îi zîmbi lui Thunder. 

- Principala problemă e Tweed, începu Oskar. El se află aici şi şi-a stabilit 

cartierul general la Four Seasons, la mai bine de un kilometru de centrul oraşului... 
Ştiu, îl întrerupse Thunder. Delgado m-a sunat acasă. Trebuie să terminăm cu el odată 
pentru totdeauna. Trebuie să ne pregătim... 

- Deja am început să ne pregătim să îi eliminăm pe Tweed şi pe cei din echipa 
lui. 

Oskar vorbea cu superioritate. 

- Cît de mulţi oameni sînt în echipa lui? se răsti Thunder, simțind că pierde 
controlul. 

- Nu ştiu asta, nu am nici o idee. Dar Delgado are douăzeci de oameni care ne 
sînt de ajuns pentru a ne face treaba. 

- Sper. 

- Va fi extrem de simplu, îl asigură Oskar. 

- Crezi? Thunder se aplecă peste birou, pierzîndu-şi calmul. Ascultă-mă, bufon 
plin de tine ce eşti! Tweed este foarte deştept, foarte experimentat, foarte periculos. 
Ridică tonul: Aşadar, asigură-te al naibii de bine că nu se va întoarce viu. 

- Eşti încordat, îi răspunse Oskar calm. Işi încrucişa braţele peste pieptul lui lat: 
încordarea te face să comiţi greşeli grave. Trebuie să te stăpîneşti. Nu le vor mai găsi 
niciodată cadavrele. 

- Asta ar fi cea mai bună soluţie. 

- M-am gîndit că îţi va face plăcere să auzi asta. Oskar îi zimbi din nou. Şi nu mă 
vei mai insulta niciodată folosind cuvîntul „bufon”. Niciodată! Ai înţeles? 

- Te-am auzit. In sinea sa, Thunder încerca din greu să se stăpînească - trebuia 
să îşi aducă aminte că acum era departe de casă: Acum putem discuta despre 
aranjamente? 

- Tocmai eram pe punctul de a detalia aceste aspecte. Tu vei rămîne în hotel în 
tot acest timp. Nu vei ieşi în oraş. Vei călători spre destinaţia ta - Insula Sylt - cu 
elicopterul... 

- Nu îmi place să zbor cu elicopterul. 

- De data asta îţi va plăcea, altfel nu vei ajunge la destinaţie. E un aparat de 
zbor imens, care va decola de pe o pistă retrasă a aeroportului. Un taxi va veni să te 
ducă acolo. Numele şoferului este Thomas. Ceilalţi patru membri... 

Oskar se opri, iar Thunder fu uimit. Cu siguranţă, Oskar nu avea de unde să fi 
aflat despre Clubul Elite şi cine erau membrii săi. 

- Membri? întrebă Thunder cu o voce răguşită. 

- Ceilalţi membri care vor participa la întîlnire vor ajunge la elicopter în maşini 
separate. Veţi ateriza pe un aeroport secret aflat în apropiere de Sylt. Acolo vă veţi 
urca în tren ca să ajungeţi la locul întîlnirii. Toate acestea s-ar putea întîmpla miine 
sau poimiine. 

Oskar se ridică în picioare şi îşi aranja ţinuta. Apoi duse scaunul cu spătar înalt 
înapoi lîngă perete şi îl aşeză pe cel scund în faţa biroului. 

- Asta a fost tot? întrebă Thunder. 

- Nu a fost de ajuns? îi răspunse Oskar şi ieşi din cameră. 

Tweed tocmai se întorsese în apartamentul lui de la hotel, însoţit de Paula şi de 
Newman, cînd cineva începu să bată în uşă cu putere. Newman le făcu semn celor doi 
să se dea înapoi şi se apropie de uşă cu revolverul Smith & Wessen pregătit. El 
întredeschise uşa, apoi o deschise larg. 

Pete Nield intră în cameră. Părea calm, ca de obicei, însă Tweed observă că îşi 
răsucea mustaţa. Gestul, la care se adăuga şi ciocănitul insistent de mai devreme, îi 
spuse lui Tweed că Nield era surescitat. 

- la loc, Pete, îi spuse Tweed. Relaxează-te! 

- Vrei un pahar cu apă rece? îl întrebă Paula. 

- Mulţumesc. Da, aş vrea. Chiar îmi e sete. Bău paharul din două înghiţituri şi 
acceptă şi al doilea pahar; apoi se rezemă de speteaza canapelei şi zimbi. Am o veste 
pentru voi. 

- Nu mi-aş fi închipuit, îl tachina Tweed. 

- Gavin Thunder a venit la Hamburg. Stă la Hotelul Atlantic. Urmă un scurt 
moment de tăcere. Newman se ridică în picioare şi îşi încrucişa braţele. Paula se aşeză 
pe canapea, îşi strînse picioarele sub ea şi fluieră: 

- Intr-o limuzină, cu surle şi trimbiţe, spuse ea. 

- Pe asta s-o crezi tu, îi spuse Nield. S-a strecurat în ţară ca un hoţ. A venit cu un 
taxi obişnuit. Cred că a plătit cursa în timp ce taxiul se apropia de hotel. L-a lăsat pe 
portar să îi ia bagajele, a urcat repede treptele şi s-a făcut nevăzut. 

- Eşti sigur că era el? întrebă Newman. 

- Imi pun pensia la bătaie. Imi parcam Opelul nu departe de intrarea în hotel, 
dar suficient de departe pentru a mă uita cu binoclul. El era! L-am văzut adeseori 
răstindu-se la reporterii de televiziune. Mai bine m-aş întoarce acolo ca să văd cine 
mai apare. 

- Te-ai descurcat bine, îi spuse Tweed. Da, du-te acolo şi stai cu ochii pe hotel. 

- Ei, bine, ăsta da eveniment neaşteptat! comentă Paula. 

- Vulturii au început să se adune, spuse Tweed, mai mult pentru sine, ieşind în 
balcon şi uitîndu-se în gol. 

In mai puţin de un minut, auziră o bătaie uşoară la uşă. Cînd Newman deschise 
uşa, Lisa intră repede în cameră cu o foaie de hirtie împăturită în mînă. 

- Nu o să vă vină să credeţi ce mi s-a strecurat pe sub uşă. E posibil să fi stat 
acolo ceva timp. Am stat cam mult sub duş. Uite! 

Ea îi întinse foaia de hirtie lui Tweed. El o desfăcu şi o studie cu atenţie. 
Expresia feţei lui nu trăda nimic din ceea ce ar fi putut conţine biletul dactilografiat: 
Du-te miine la Flensburg cu maşina. Acolo vei găsi informații importante. E foarte 
urgent. Lisa. 

EI îi întinse Paulei biletul. În timp ce aceasta citea, Lisa se plimba neliniştită prin 
cameră, neputînd să stea locului. 

- Singurul lucru în neregulă cu acest mesaj e că nu l-am scris eu, spuse ea. De 
ce s-ar semna cineva cu numele meu? 

- Poate că expeditorul nu te agreează, sugeră Tweed. Dar partea cea mai 
interesantă este că acest bilet, la fel ca şi mesajul anterior, care ne invita la Turm, a 
fost bătut la aceeaşi maşină de scris. ln ambele mesaje, litera „i' este poziționată 
puţin mai sus faţă de celelalte litere. 

- E o capcană! spuse Paula, cînd îi dădu biletul lui Newman. 

- Bineînţeles că e o capcană, spuse Tweed şi scoase o hartă dintr-un sertar. 
Dacă îmi mai aduc bine aminte de acum cîţiva ani, Autostrada 7 trece direct prin 
Schleswig-Hostein. Da, am dreptate, aşa e. Memorez foarte bine drumurile pe care 
merg. Aproape că vizualizez o parte din ele. Autostrada 7 spre Flensburg este aproape 
pustie. Nu vezi nimic altceva în afară de cîmpuri cultivate şi, din cînd în cînd, cîte o 
fermă singuratică. 

- O zonă ideală pentru ambuscade, observă Newman. 

- Aşa e. Dar am putea transforma asta într-un avantaj! 

- Mă credeţi cînd spun că mesajul ăsta nu are nici o legătură cu mine, nu-i aşa? 
întrebă Lisa pe un ton neliniştit. 

- Sigur că da, îi răspunse Tweed, zimbind. 

- Atunci cred că mă voi întoarce în camera mea. M-am îmbrăcat cu ce mi-a picat 
în mînă doar ca să vă aduc mesajul. Trebuie să mă îmbrac ca lumea. Ea ezită un 
moment. Pot să cinez împreună cu voi în această seară? 

- Mai întîi de toate, trebuie să ne asigurăm că nu se va mai întîmpla ceva. Mai 
vorbim... 

Paula, care se aşezase din nou pe canapea cu picioarele strînse sub ea, încerca 
să ia o hotărîre. „Nu pot să mai amân", îşi spuse ea. 

- Acum, de vreme ce Lisa a plecat, trebuie să vă spun ceva... 

O ascultară tăcuţi cînd le povesti despre vizita pe care i-o făcuse Lisei în camera 
ei, cum răspunsese la telefon şi cum auzise vocea care spusese „Oskar" înainte ca ea 
să pună jos receptorul. 

- In plus, în timp ce Lisa se afla aici, i-am sugerat că am pune la cale o 
ambuscadă, concluziona ea. 

- Acum văd o mulţime de lucruri într-o altă perspectivă, comentă Newman pe un 
ton grav. Avem printre noi un spion care ştie mult prea multe. 


În subsolul imens al unui depozit abandonat de pe malul Elbei erau adunaţi 
douăzeci de oameni de diferite naţionalităţi. Camera întunecoasă avea un tavan vechi, 
susţinut de grinzi enorme. Podeaua era acoperită de dale vechi de piatră, iar 
atmosfera apăsătoare era întregită de picurul apei care se infiltra printre găurile unui 
zid masiv din piatră, care părea că se afla acolo de sute de ani. Un sentiment de 
nelinişte plutea printre locatarii depozitului. Aşezat pe o ladă grea de lemn, Delgado se 
uita la ei, întreţinînd suspansul în mod intenţionat. Barton fu primul care rupse tăcerea 
apăsătoare: 

- Nu îmi place locul ăsta. Dacă se prăbuşeşte peretele acela? 

- Ne înecăm. A 

Delgado rînji fioros atunci cînd văzu expresia de pe faţa lui Barton. li plăcea 
această metodă de a-şi controla gaşca violentă. In ciuda înfăţişărilor lor ciudate - acolo 
se aflau slovaci, croaţi şi alţii din diferite colţuri ale lumii, de care majoritatea 
europenilor din vest nu mai auziseră niciodată - toţi fuseseră bine antrenați în folosirea 
armelor de foc. Toţi primiseră sume mari de bani şi li se promiseseră sume şi mai mari 
după ce-şi vor fi îndeplinit misiunea. 

- Miine vom acţiona, spuse Delgado. Aici, spuse, arătînd cu un deget lung şi gros 
spre harta regiunii Schleswig-Holstein, care era desfăşurată pe o tablă din apropiere. 
Apoi le indică autostrada care ducea spre Flensburg şi se uită la Barton şi la Panko. 

- Aţi făcut rost de maşini? 

El se referea la patru autoturisme de teren Discovery Land Rover, care puteau 
merge pe orice tip de teren. 

- Sînt în garajul pe care l-ai închiriat, îi răspunse Barton pe un ton pasiv. 

- Dar cum vom şti că se vor afla pe autostradă? Intrebă Panko vioi. 

- E drumul cel mai scurt. O vor lua pe acolo. 

- Ce le vom face? întrebă Barton. Vom proceda ca la Turm? Era sarcastic, 
amintindu-i lui Delgado de eşecul operaţiunii. 

Acesta l-ar fi lovit peste ochi cu plăcere, dar se abţinu, inspiră adînc, apoi le 
spuse: _ j 

- li vom omori pe oamenii lui Tweed. li vom omorî. Aţi înţeles? 

Oamenii adunați în fața lui mormăiră în semn de aprobare, ca nişte animale de 
pradă. Mulţi dintre ei îşi ridicaseră mîinile în aer, ca nişte gheare. Ce e cu tine, Barton? 
întrebă Delgado, fixîndu-şi victima. 

- Lumea de afară ne-ar putea auzi. 

- Crezi? Delgado rînji din nou fioros. Hai să te întreb ceva, isteţule! Auzi sirenele 
vapoarelor? 

- Nu. 

- În spatele peretelui de acolo se află Elba. Vapoare trec pe acolo tot timpul şi îşi 
folosesc sirenele. Nu le auzi? Nu ne poate auzi nimeni. Idiotule! Delgado tăcu un 
moment. Aşadar, iată ce vom face miine... 


Se înserase atunci cînd Tweed îi chemă pe Marler, Butler şi Nield în 
apartamentul lui de la hotel unde se aflau deja Paula şi Newman. Rămas numai în 
cămaşă şi stînd cu ferestrele larg deschise, Tweed desfăşurase pe o masă harta 
regiunii Schleswig-Holstein. 

- Am primit o invitaţie misterioasă să vizităm miine oraşul Flensburg, le spuse 

el. E o capcană, dar le vom face jocul. Marler, tu te vei ocupa de neutralizarea 
atacatorilor noştri odată pentru totdeauna. Ca să folosesc o expresie cunoscută, nu 
vom lua prizonieri. 

Paula era speriată. Ea nu îl mai auzise niciodată pe Tweed dînd astfel de ordine. 
Îl privi în timp ce el se ridica în picioare şi se îndrepta spre hartă cu braţele întinse. 
Dispoziţia lui demonstra că avea o voinţă de neclintit: 

- Vom pleca, continuă el, cu Mercedesul bej în care s-a obişnuit inamicul nostru 
să ne vadă. Vom pleca cu toţii, mai puţin tu, Harry. Tu vei pleca mai tîrziu cu o 
jumătate de oră şi vei merge în urma noastră pe Autostrada 7, în Mercedesul albastru. 
Vei avea la tine unul dintre telefoanele mobile performante, ca să îl poţi contacta pe 
Marler în cazul în care vei vedea ceva suspect. Ne vei supraveghea de la distanţă. 

- Să înţeleg că mergem pe acest drum? întrebă Marler. El arătă cu degetul pe 
hartă autostrada care începea de la nord de Hamburg şi ajungea pînă la Flensburg. 

- Acesta este drumul. 

- Aşadar, de aici pînă la Flensburg sînt... 

- O sută optzeci de kilometri, îl completă Tweed. Dacă vom conduce în mod 
normal, şi nu ca nebunii vom ajunge la Flensburg în două ore. 

- Cum e traficul? se interesă Marler. 

- Nu va fi aglomerat - nici măcar în perioada asta a anului - de îndată ce vom 
ieşi din Hamburg şi din suburbii. Drumul nu e prea circulat. _ 

- Să sperăm că ne vor urmări într-un fel de convoi. În cazul acesta, vor depăşi 
Mercedesul lui Harry, iar el ne va putea avertiza că se îndreaptă spre noi. Sau poate că 
nu vor proceda aşa. E posibil să organizeze o ambuscadă pe drum. 

- Eu voi conduce, spuse Newman. 

- Dacă vei fi prins în ambuscadă, îi ordonă Marler, vei da înapoi, indiferent de 
obstacole. În cazul în care se va afla o pădure prin apropiere, vei intra în ea şi numai 
acolo vom abandona vehiculul. 

- Arme? întrebă Newman. 

- Vom avea cu toţii grenade, butelii cu gaz lacrimogen, arme automate, 
revolvere şi trei Uzi. Unul pentru tine, Newman, altul pentru Nield, iar al treilea îl voi 
lua eu. 

- Mi-ar trebui şi mie un Uzi, se amestecă Harry. Eu mă voi afla în spatele vostru 
şi poate că voi ajunge la timp ca să îi surprind din spate. 

- Sînt de acord. Poţi să îl iei pe al meu. Cît despre strategia de luptă... 


Se înnoptase de-a binelea atunci cînd toţi ieşiră din cameră, cu excepţia lui 
Tweed şi a Paulei. Butler şi Nield mergeau să aducă restul armelor pentru a le ascunde 
în Mercedesul albastru. Paula se uită la ceas: 

- Nu cred că doamna France mai are de gînd să apară. Trebuia să ajungă acum 
cîteva ore. N 

- Poate că întîrzie sau poate că s-a răzgîndit şi nu mai vine. În cazul în care va 
veni, deja l-am avertizat pe Keith în privinţa ei. l-o voi prezenta după ce mă voi 
convinge că nu îşi bate joc de noi. Am observat că Marler este un bun strateg. S-a 
interesat de relieful regiunii, iar tu i-ai spus că e neted ca în palmă. Mi s-a părut că l-a 
bucurat acest lucru. 

- Asta pentru că îşi dă seama că va avea de-a face cu o armată improvizată, dar 
totuşi bine antrenată. Insă indivizii au fost antrenați în Balcani sau în Munţii Tatra din 
Slovacia, deci sînt obişnuiţi să aibă la dispoziţie stînci, de la adăpostul cărora să tragă. 
Atunci cînd vor fi obligaţi să lupte în cîmp deschis, antrenamentul lor s-ar putea să 
devină inutil. Se opri un moment. Ce părere ai despre o eventuală confruntare? 

- Sînt cam neliniştită, dar nu te îngrijora. Cînd ne vom afla în faţa lor, mă voi 
stăpîni. Ne-am fi putut descurca mai bine dacă l-am fi avut şi pe Mark Wendover, 
adăugă ea cu tristeţe. 

- Am vorbit cu Cord Dillon în Statele Unite atunci cînd am rămas singur. A fost 
şocat. Dar trebuie să ne ocupăm şi de aranjamentele mai puţin plăcute. Am vorbit şi 

cu Kulhmann, de asemenea. Acum, după ce i s-a făcut autopsia, Kuhlmann a aranjat 
repatrierea corpului neînsufleţit al lui Mark. Dillon îl va prelua de la Aeroportul Dulles. 
Telefonul sună. Paula răspunse şi îl chemă pe Tweed: 

- E doamna France. Se află jos, în holul hotelului. Am invitat-o să urce. Mă duc 
să o conduc... 

Doamna France intră în cameră la fel de dezorientată ca de obicei, ţinînd un 
dosar sub braţ. Dădea din miini agitată şi era îmbrăcată cu o rochie înflorată. 

- O, domnule Tweed! Cum să îmi cer scuze? îmi pare rău că am întirziat atît de 
mult. Recunosc că am fost extrem de nepoliticoasă, dar nu am avut de ales. Rondel 
mi-a dat ceva de lucru şi a insistat să mă apuc imediat de treabă. l-am spus că doream 
să ies la cumpărături, dar mi-a replicat că pot merge mai tîrziu. Mă veţi putea scuza? 

Tweed aşteptă pînă cînd musafira lui dolofană îşi pierdu de tot suflul. Apoi, el o 
aşeză pe canapea, iar ea puse dosarul pe măsuţa care se afla în faţa ei. O întrebă 
dacă nu dorea ceva de băut. 

- Un gin cu apă tonică? 

- Ar fi minunat, absolut minunat! Sînteţi foarte amabil. Am ştiut din momentul în 
care v-am văzut că sînteţi un om amabil. 

Paula îi turnă în pahar. Mina ei alunecă în lături şi îi turnă ceva mai mult gin 
decit intenţionase. îi întinse paharul şi îi zîimbi. 

- S-ar putea să fie prea tare. Am făcut o greşeală. Pot să vă prepar o altă 
băutură, mai slabă... 

Ea tăcu. Doamna France băuse jumătate de pahar dintr-o suflare şi ochii îi 
sclipiră de plăcere în spatele lentilelor groase. 

- Mă simt mult mai bine acum. A trebuit să mă grăbesc să ajung aici cu 
Volkswagen-ul meu. Şi a trebuit să fiu atentă să nu fiu urmărită. 

- Cine v-ar putea urmări? o întrebă Tweed, aşezîndu-se pe un scaun din faţa ei. 

- Şoferul. Danzer! Se furişează prin casă şi mă ia prin surprindere ca o fantomă. 
E un individ ciudat. Nu e genul de persoană pe care mi-aş fi închipuit-o în postura de 
şofer. E un om dificil, dar inteligent. 

- Aveţi ceva să îmi spuneţi, să îmi arătaţi? 

- Da. Ceva este în neregulă la Zurcher Kredit. Deschise dosarul şi scoase un 
teanc de extrase bancare. Nu aş îndrăzni să vorbesc cu nici o persoană din Germania 
despre asta. 

- Doamnă France, spuse Tweed, ridicîndu-se în picioare. Un prieten apropiat de- 
al meu se află aici pentru douăzeci şi patru de ore. V-ar deranja dacă ni s-ar alătura? 

- Bineînţeles că nu. Dacă este un prieten apropiat de-al dumneavoastră, atunci 
este o persoană de încredere. Increderea este un lucru atît de important... 

Tweed îl sună pe Keith Kent şi îl invită în camera lui. Atunci cînd acesta ajunse, 
Tweed le făcu prezentările: 

- Aceasta este doamna France, contabila-şefă a băncii Zurcher Kredit. Doamnă 
France, acesta este Peter, directorul financiar al unei companii din Londra. 

- Imi face plăcere să vă cunosc, spuse Kent, luînd loc lîngă ea. Vă asigur că tot 
ce ne veţi spune va rămîne confidenţial. 

- Sînteţi prietenul domnului Tweed, deci am încredere în dumneavoastră. Dar 
trag prea mult de timp. Ea împrăştie extrasele bancare, unele dintre acestea fiind 
încercuite cu pixul. Acestea sînt fotocopii pe care le puteţi păstra. Sume importante de 
bani au fost scoase din conturile unor clienţi importanţi. Dacă mă urmăriţi, aceşti bani 
au fost transferați electronic unei bănci din Insulele Bahamas. Partea cea mai ciudată 
e că banii au fost returnaţi imediat - tot electronic - lui Zurcher Kredit, la Hamburg. 
Extrasul iniţial avea acest simbol. Aceasta înseamnă că transferul era o greşeală şi că 
banii trebuiau înapoiaţi imediat - lucru care s-a şi întîmplat. Mă înţelegeţi? 

- Da, spuse Kent, după ce studie documentele. Cred că da. 

- Se poate întîmpla aşa ceva? întrebă Tweed. 

- Da, îi răspunse Kent. Nu toată lumea ştie cum să facă această operaţiune, dar 
văd că asta s-a petrecut aici. 

- De ce s-ar complica cineva cu o astfel de operaţiune? întrebă Tweed. 

- E foarte misterios, îl aprobă Kent. El se gîndi un moment. Este posibil ca 
menţiunea „returnaţi de urgenţă" să fi fost adăugată în ultimul moment, chiar înainte 
de a avea loc transferul. 

- De către o altă persoană? insistă Tweed. Alta decit cea care a iniţiat 
transferul? 

- E posibil. Adăugarea menţiunii în ultimul moment presupune un gest rapid şi 
discret. 

- Cărei persoane din cadrul băncii i-ar fi familiară această procedură, doamnă 
France? 

- Celor doi parteneri. Ea îşi atinse dinţii de marginea paharului ei pe jumătate 
plin. Bineînţeles, Danzer are un cont substanţial la bancă. 

- De ce l-aţi amintit pe Danzer? o întrebă Tweed. 

- Pentru că dispune de multe talente. Odinioară a fost contabilul-şef al unei alte 
bănci, este inginer, de asemenea, şi expert în explozibili. Această ultimă informaţie am 
auzit-o accidental. 

- Explozibili? se miră Tweed. S-a folosit vreodată de această specializare de cînd 
lucrează pentru Rondel şi pentru partenerul acestuia? 

- Din cîte ştiu eu, nu. Ea se uită la ceas, îşi termină băutura şi se ridică în 
picioare. Sper că mă veţi scuza. Trebuie să plec acum, ca să pot cumpăra ceva înainte 
de a se închide magazinele cu program prelungit. Acesta a fost pretextul pentru a veni 
aici. Se uită la Kent. Vă rog, păstraţi aceste documente pentru domnul Tweed. Acum, 
chiar trebuie să plec. Domnule Tweed, vă sunt recunoscătoare. Pur şi simplu trebuie 
să plec... 

După ce doamna France plecă, Kent se retrase în camera lui, luînd cu el 
fotocopiile. Puțin mai tîrziu, Tweed o sună pe Lisa. 

- Tweed la telefon. Noi vom pleca miine-dimineaţă, devreme. Vrei să îţi 
împachetezi cîteva lucruri? Poţi face asta în cinci minute? Bine. Vom lua masa 
împreună mai tîrziu... 

- Aceasta e o greşeală, spuse Paula. E o mare greşeală să o luăm cu noi. 

- Nu, nu este. în felul acesta vom putea sta cu ochii pe ea. Paula deschise 
prudentă uşa atunci cînd bătu cineva. Nield intră în cameră, iar felul în care se 
comporta le dădu de înţeles că se grăbea. 

- În primul rînd: l-am văzut pe Oskar Vernon în urmă cu cîteva ore intrînd în 
Hotelul Atlantic. 

- S-a aflat vreo clipă în compania lui Gavin Thunder? 

- Nu. El a ajuns cu mult după Gavin Thunder. Insă o altă persoană influentă - un 
american de această dată - a sosit incognito. 

- Incognito? Ce vrei să spui cu asta? 

- A fost adus în hotel cu liftul de serviciu. Erau foarte mulţi agenţi de pază. Unul 
dintre ei s-a apropiat de mine şi m-a întrebat: „Mai stai mult?" Eu mîncam un măr şi 
mă prefăceam că citesc o carte. M-am răstit la el şi i-am spus că îmi aşteptam 
prietena, nu că ar fi fost treaba lui. M-a lăsat în pace. Trebuie să mă întorc acum. 
Poate o să văd mai multe... 

Tweed ieşi pe terasa apartamentului, urmat de Paula. Noaptea se lăsase, iar pe 
malul celălalt al lacului clădirile erau luminate difuz, lucru care dădea un plus de 
farmec peisajului. Pe malul opus, clopotniţele înalte ale unei biserici străluceau în 
noapte, iar felinarele se reflectau în apa lacului, ca nişte săgeți mici de lumină. Ei 
rămaseră acolo, admirînd frumuseţea peisajului. 

- E ca un tablou impresionist, spuse Tweed, mai mult pentru sine. lar acum 
Gavin Thunder şi o personalitate importantă din America au sosit incognito la 
Hamburg şi stau la Hotelul Atlantic. Mai mult, Oskar a venit la hotel puţin timp după ce 
a ajuns şi Thunder. Ştii ceva? Cînd mă uit la peisajul acesta minunat, puţin neclar, mă 
întreb dacă nu cumva am interpretat greşit întreaga situaţie. 

Nield era la volanul Opelului cînd a fost luat prin surprindere. Geamul maşinii 
era deschis, deoarece căldura părea a fi insuportabilă în acea zi. Ţeava unui revolver 
Magnum apăru în dreptul geamului. Nield îngheţă. 

- Acum coboară foarte încet din maşină. Şi ţine-ţi mîinile afară din buzunare, 
altfel nu răspund de ce ţi se va întîmpla. 

Nield deschise portiera cu atenţie, în timp ce ţeava revolverului se retrase cu 
cîţiva centimetri. Alb la faţă, el îl recunoscu pe cel care i se adresase. Era acelaşi 
american care se apropiase de el mai devreme. 

Cînd ajunse pe trotuar, Nield îşi dădu seama că agentul de pază, îmbrăcat în 
haine civile, avea constituţia atletică a unui fundaş dintr-o echipă de fotbal american. 
Avea peste un metru optzeci înălţime, iar expresia feţei lui era foarte dură. Nu era 
adversarul pe care să nu îl iei în seamă. 

- Acum, amice, întoarce-te cu spatele la mine. Din nou, foarte încet. Fără 
mişcări bruşte. Mişcările bruşte mă neliniştesc şi mă fac să apăs pe trăgaci. 

Nield se întoarse încet şi se opri atunci cînd ajunse cu spatele la american. Simţi 
cum acesta îi îndeasă ţeava revolverului în spate. Nield nu văzu pe nimeni pe strada 
pustie. Inspiră adînc pentru a se calma. 

- Acum, amice, te voi percheziţiona. Mai întîi vreau să văd dacă porţi armă, apoi 
vreau să aflu cine eşti. Ai înţeles? Pentru că, dacă nu ai înţeles, ţi se va întîmpla ceva 
rău. Nu vrem să facem pe vitejii, nu-i aşa? Arma se află în mîna mea dreaptă şi va 
rămîne acolo. Aşadar, va trebui să te percheziţionez cu stînga. Prietena ta ar fi trebuit 
să ajungă mai devreme de atît... mult mai devreme... 

Nield rămase în picioare încordat. Pistolul lui Walther era ascuns sub bordul 
maşinii. Nu fusese atent cît stătuse în maşină, urmărind intrarea în hotel. Ticălosul se 
furişase prin spatele maşinii lui. 

- Ajunge o singură mişcare şi s-a zis cu coloana ta. 

Se auzise vocea altcuiva. Era Harry, care era teribil de prost dispus. 

- Prietene, ceea ce simţi acum în spate e un pistol automat. Cred că ar fi cazul 
să scapi de armă. Pune-o pe trotuar! Acum! 

Arma se izbi de trotuar cu un sunet sec. Auzind asta, Nield se întoarse pe 
călcîie, se aplecă repede, ridică pistolul şi îl apropie de faţa americanului. Expresia de 
pe chipul acestuia îl sperie. Nu se putea citi nici o urmă de emoție! 

- Acum, începu Nield, să lămurim ceva înainte de a-ţi zbura creierii. Păzeşti pe 
cineva important care stă în Hotelul Atlantic. Vrem să aflăm cine este acesta. 
Vorbeşte! 

- E strict secret, se bilbii agentul. 

Ţeava propriului pistol se apropie de ochiul lui drept, iar el clipi. Nimeni nu ştia 
mai bine decit el efectele devastatoare ale unei apăsări pe trăgaci în acel moment. 

- Te mai întreb o dată, repetă Nield pe acelaşi ton neutru. Pe cine ai escortat 
înăuntru, folosind liftul de serviciu? Este posibil să avem aceeaşi misiune. Noi facem 
parte din Brigada Specială, care e controlată de Scotland Yard. Spune-ne pe cine 
protejezi şi îţi vom spune pe cine protejăm. Facem tîrgul? Sau apăs pe trăgaci? Te 
putem arunca în lac oricînd. E aproape. 

- Rămîne între noi? Agentul de pază îşi umezi buzele: Dacă aud colegii mei, mă 
aşteaptă Curtea Marţială. 

- Rămiîne între noi. Incepe să mă măniînce degetul de pe trăgaci. 

- E vorba de Secretarul de Stat. Voi pe cine protejaţi? 

- Pe Winston Churchill. 

Nield stătea la cîţiva paşi de americanul care părea teribil de furios. El ştia că 
Harry încă se mai afla în spatele acestuia, cu Walther-ul lipit de spatele lui. Goli 
încărcătorul revolverului, aruncînd gloanţele unul cîte unul în parcul de vizavi, în 
direcţii diferite. Americanul era scandalizat. 

- Cum îi voi spune sergentului că mi-am pierdut gloanţele? 

- Simplu. Nu îi vei spune. Nu te poţi strecura în depozitul vostru de muniţie şi să 


138 


îţi încarci arma? 

- Cred că pot face asta. Americanul îşi recuperă pistolul de la Nield şi îl puse în 
tocul din interiorul hainei. Brigada Specială? Am auzit de voi. 

- Cum să nu fi auzit CIA-ul! 

- Aşa e... 

Agentul tăcu brusc. Tocmai divulgase numele organizaţiei din care făcea parte. 
Se întoarse la hotel, mergînd încet. Cînd ajunse în dreptul intrării, urcă scările în fugă 
şi dispăru. Nu se mai uitase înapoi nici măcar o dată. 

- Dar ştiu că vorbeşti, nu glumă, îi spuse Harry. 

- Trebuia să îl intimidez ca să vorbească. Acum mă duc să îi spun vestea lui 

Tweed. Cred că va dori o confirmare. 

- Te duc cu maşina la Four Seasons, apoi preiau eu misiunea de supraveghere. 
Dar va trebui să parchez în alt loc. 

- Modul discret în care s-a strecurat Gavin Thunder în hotel a fost tipic britanic, 
remarcă Nield în timp ce Harry pornea motorul. În schimb, Secretarul de Stat e păzit 
de o mică armată. 

Nield ajunse în faţa uşii apartamentului lui Tweed în acelaşi timp cu Paula, care 
avea în mînă o broşură colorată. 

- Am veşti pentru Tweed, spuse ea. 

- Şi eu am citeva... 

Tweed, încă în cămaşă - umiditatea devenise şi mai apăsătoare între timp - îi 
invită pe amîndoi înăuntru. Nield bău două pahare cu apă şi oftă, uşurat. 

- Avem veşti, îi spuse Paula. Cred că Pete ar trebui să vorbească primul. 

- Secretarul de Stat al Statelor Unite se află la Hotelul Atlantic, îl informă Nield. 
Aşadar, povestea începe să se lege! Paula, dacă îţi aminteşti, aşa s-a mai întîmplat şi 
în alte dăţi. Dintr-o dată, evenimentele încep să se succeadă din ce în ce mai repede, 
pînă cînd se ajunge la punctul culminant. Ei, bine, acum ne aflăm în această etapă. 

Nield îi povesti circumstanţele în care obținuse informaţiile. Tweed nu spuse 
nimic, însă rămase încruntat după ce acesta îşi încheie raportul. 

- Pete, nu crezi că agentul CIA va vorbi atunci cînd se va afla în compania 
colegilor lui? 

- Pun pariu că nu o va face, interveni Paula. Nu şi cînd e cariera lui la mijloc. 

- Sînt de acord, spuse Nield. Acum m-aş duce să mă culc. 

- Harry ar trebui să doarmă şi el, spuse Tweed. Cheamă-l şi duceţi-vă amîndoi 
să vă culcaţi. 

După ce Nield plecă, Tweed se întoarse spre Paula: 

- Te gîndeşti la ceva? 

- iți aduci aminte cînd Lisa se afla la clinică şi încerca din toate puterile să ne 
spună ceva? „Ham... Dan... Four S"? Am crezut de curînd că dorea să ne spună numele 
lui Danzer, şoferul. Mă uitam pe nişte broşuri pe care le-am luat de jos, din hol. Uite! 

Ea îi arătă o broşură colorată. Aceasta se desfăşură, însă ea o plie la loc. Pe 
prima pagină se aflau trei litere mari: DAN. Ea deschise broşura şi apăru cuvintul 
complet: DANEMARCA. 

- Se scrie altfel în germană, îi spuse ea. Cred că asta încerca Lisa să ne spună. 
Se întîmplă ceva important în Danemarca. 

- Mai bine o întrebăm pe ea personal miine dimineaţă, cînd ne vom afla în 
maşină. S-ar putea să ai dreptate. Danemarca se află la nord de Germania, iar Milo a 
spus că reşedinţa lui se află tot în nord. 

Paula de-abia teminase de vorbit cînd apăru Marler. Deşi arăta de parcă ar fi 
dormit opt ore, de fapt, acesta nu dormise deloc. Se uită la Tweed. 

- Ai avut timp să te gîndeşti la planul de bătaie pe care l-am întocmit. Ai vreo 
îndoială? 

- Nici una. E un plan flexibil, ne permite să acţionăm în diferite situaţii. în cazul 
în care Delgado va conduce atacul, cred că ne vom confrunta cu cincisprezece pînă la 
treizeci de oameni. lar noi sîntem numai şase. 

- Şapte, îl corectă Marler. Lisa va veni şi ea cu noi şi i-am dat un revolver 

Beretta, cu muniţie suficientă. Am dus-o la o sală de tir pe care o cunosc. A nimerit 
ţinta de şase ori în centru în primele două reprize, iar în a treia de cinci ori în centru şi 
doar o dată numai în interior. Nu e rău. Am fost uimit. 

- Cum spui tu. 

Tweed nu se uită la Paula. Ştia că aceasta ar fi afişat o figură sceptică. Apoi, mai 
primiră o vizită. Atunci cînd Paula deschise uşa, observă că Nield se întorsese: 

- Am alte veşti. Tocmai mă urcam în Opelul pe care Harry îl parcase în altă 
parte, cînd am văzut pe cineva ieşind din Hotelul Atlantic şi întorcîndu-se aici în mare 
grabă. Nu veţi ghici niciodată cine era! 

- Spune, odată! se răsti Tweed. 

- Brigadierul. Bernard, Lordul Barford! 

- Probabil a dorit să bea ceva în altă parte. 

- Atunci de ce căra o servietă demodată? 

Tweed ieşi pe terasă după ce plecă Nield. Paula i se alătură în timp ce el privea 
în depărtare. Tweed bău restul de scotch dintr-un pahar pe care îl luase de pe undeva 
şi îşi aprinse o ţigară. 

- Nu mi se mai pare că am interpretat greşit situaţia, spuse el în cele din urmă. 
Cît despre ziua de miine - pregăteşte-te pentru iadul pe pămînt. 

Mercedesul bej rula pe autostradă cu viteza legală. Pasagerii lui lăsaseră de 
mult Hamburgul şi suburbiile acestuia în urmă, iar drumul lat care traversa cîmpiile 
era pustiu. Traficul din oraş şi din imediata apropiere a acestuia - camioane imense şi 
cîteva automobile - se relaxase, iar acum şoseaua le aparţinea în exclusivitate. 

Newman conducea limuzina, avîndu-l în dreapta sa pe Marler. Imediat în spatele 
lor se aflau Tweed şi Paula, iar pe locurile din spate, Nield şi Lisa. Atmosfera din 
maşină era destul de tensionată şi nimeni nu mai scosese un cuvint de ceva timp. 
Paula îşi tot ştergea palmele transpirate cu şerveţele ca să nu îi alunece de pe 
revolverul Bowning atunci cînd ar fi fost nevoie. 

Soarele dogorea necruţător deasupra lor pe un cer senin şi, deşi aerul 
condiţionat funcţiona, căldura începuse să se simtă în interiorul Mercedesului. Paula 
privea cîmpurile cultivate care se întindeau pînă în depărtare. 

- Porumb, spuse Tweed. Sute de acri de porumb. Şi, din cauza valului de 
căldură, e gata de recoltat. E foarte înalt. 

- Asta ar putea fi în avantajul nostru? întrebă ea. 

- Ar putea fi - asta în cazul în care ambuscada nu ne-a fost pregătită undeva, 
înaintea noastră. 

- Eu aşa aş fi procedat, spuse Marler. Ar putea întoarce sorții împotriva noastră. 

Newman continua să conducă. O maşină trecu pe lîngă ei, venind din direcţia 
opusă - era prima pe care o vedeau de o bucată de vreme. Apoi, autostrada redeveni 
pustie, iar ei mai parcurseră cîţiva kilometri. 

- Cît de departe sîntem de Flensburg? întrebă Lisa. 

- Destul de departe. Mai avem cel puţin o oră de mers, îi răspunse Tweed. 
Sîntem la dracu-n praznic. 

- Am văzut doar cîte o fermă ici-colo, remarcă Lisa. 

Paula îşi îndreptă din nou atenţia asupra cîmpurilor. Acestea ajungeau pînă 
aproape de marginea autostrăzii. Porumbul avea tulpini groase şi frunze late, aşa că 
între plante nu existau spaţii libere. Era o masă compactă şi verde. Ea nu mai văzuse 
niciodată astfel de culturi. 

- Văd că nu se grăbesc, remarcă Paula. 

- Ai răbdare, o sfătui Tweed. Vor veni. 

La cincisprezece minute în spatele lor, Harry conducea relaxat Mercedesul 
albastru cu geamuri fumurii. El nu vedea limuzina de culoare bej - aceasta se afla cu 

mult înaintea lui. Deşi se uita permanent în oglinda retrovizoare, nu zărea nimic. Pe 
scaunul din dreapta lui se afla mitraliera Uzi - aceasta era încărcată. 

Mai privi o dată în oglinda retrovizoare şi îngheţă. O maşină de teren apăruse de 
nicăieri. Era un Discovery Land Rover. Acesta se îndrepta spre el în mare viteză. Apoi, 
Harry văzu un alt automobil de aceeaşi marcă gonind în urma primului vehicul, urmat 
de un al treilea şi de un al patrulea. 

Harry păstră viteza constantă. Prima maşină era pe punctul de a-l depăşi. Privi 
în direcţia şoferului în momentul în care automobilul ajunse în dreptul lui şi văzu că 
acesta purta o beretă de culoare neagră şi o jachetă de camuflaj. Era Delgado. 

Harry fu depăşit de cea de-a doua maşină de teren, apoi de a treia şi de a patra. 
Toate autovehiculele Land Rover erau pline de oameni cu înfăţişări neprietenoase. Unii 
dintre ei ţineau în miini arme automate. Harry îşi luă telefonul mobil şi îl sună pe 
Marler. 

- Harry la telefon. Patru Land Roveruri pline cu bandiți vin din spatele vostru. Se 
mişcă foarte repede. L-am văzut pe Delgado la volanul primei... g 

- Mulţumesc, Harry, îi răspunse Marler cu o voce calmă. In cît timp ne vor 
ajunge din urmă? 

- Cam în cinci minute. Poate chiar mai devreme... Marler raportă avertismentul 
lui Harry tuturor ocupanților maşinii. In acest timp, Tweed studia topografia zonei. In 
dreapta lor se afla lanul de porumb, iar în stînga, o dumbravă. 

- Indreaptă-te spre dumbrava aceea, îi ordonă el lui Newman. Parchează maşina 
la vedere. După ce vom cobori, ne vom ascunde cu toţii în lanul de porumb în trei 
grupuri separate, aşa cum am stabilit... 

Paula îşi verifică mîinile şi constată că erau uscate. Se simţea stăpînă pe ea. 
Newman ajunse în pădurice şi parcă Mercedesul într-un desiş, lăsînd totuşi să se vadă 
de pe autostradă capota maşinii. Lăsaseră uşile deschise. în momentul în care părăsiră 
maşina, îi întîmpină căldura infernală a soarelui care dogorea deasupra lor. Intrară în 
lanul de porumb prin locuri diferite. 

Newman şi Marler ocupaseră flancul drept, care dădea spre autostradă. Tweed 
şi Paula se aflau în mijloc. Nield şi Lisa, aflaţi la o distanţă apreciabilă, se aflau pe 
flancul stîng, care dădea tot în autostradă. Cu o clipă înainte de a se face nevăzută în 
lan, Paula auzi, iar mai apoi văzu un elicopter care venea dinspre Hamburg. 

- Este şi un elicopter, strigă ea. 

- Pilotul ne-a văzut. îl va informa pe Delgado, strigă Tweed tare, ca să fie auzit 
de toată lumea. 

Ei îşi croiră drum prin lanul care era aproape la fel de înalt ca şi ei. Căldura era 
copleşitoare. Auziră elicopterul survolînd zona şi încercînd să le dea de urmă. Apoi, 
Paula auzi motoarele Land Rover-urilor şi zgomotul frînelor. 

Nu puteau vedea nimic, însă Delgado îşi continuase drumul pe autostradă, 
parcîndu-şi autovehiculul la o distanţă apreciabilă faţă de celelalte trei maşini, care 
fuseseră parcate în apropierea Mercedesului bej. Oamenii ieşiseră din maşini şi se 
îndreptaseră spre lanul de porumb de îndată ce văzuseră mişcare. Tweed scuturase 
cîteva plante pentru a le atrage atenţia. Douăzeci de oameni îşi croiau drum prin 
porumb în căutarea țintelor lor. 

Paula auzi elicopterul plecînd spre sud. Pilotul îşi făcuse datoria şi indicase locul 
în care se afla echipa lui Tweed. însă plecase prea devreme. Tweed şi echipa lui se 
îndepărtaseră de autostradă şi se afundaseră în lan pînă cînd ajunseseră la un şanţ 
îngust - probabil un canal prin care se scurgea apa în timpul anotimpului ploios. Ei se 
adăpostiră în şanţ. 

- Rămînem aici, spuse Tweed. 

Nici nu terminase bine de spus aceste cuvinte, că doi atacatori îşi şi făcură 
apariţia. Unul din ei agita un şiş, care descria o curbă periculoasă prin aer. El aproape 
că îşi decapita însoţitorul cînd Tweed îl împuşcă în piept. Paula trase de două ori 
asupra celuilalt. Amîndoi se prăbuşiră în lanul de porumb, apoi rămaseră nemişcaţi. In 
depărtare se auzi vocea lui Delgado care urla: 

- Omoriţi! Omoriţi! Omoriţi! 

- Bine, dacă aşa vrea el, spuse Tweed. 

In stînga lor, Lisa tocmai îşi ştergea palmele umede de blugi cînd un alt bandit 
înarmat cu un şiş o văzu, rînji bucuros şi îşi ridică arma deasupra capului. Nield îl 
împuşcă în gît. Atacatorul căzu la pămînt. 

Oamenii lui Delgado se mişcaseră în lan mai repede decit se aşteptaseră Marler 
şi Tweed. Marler îşi dădu seama că, în curînd, avea să înceapă o luptă strînsă, deci 
trebuia să facă ceva. Se ridică în picioare după ce scoase cuiul unei grenade. Patru 
indivizi cu  înfăţişări fioroase se apropiau umăr lîngă umăr, grăbindu-se să-şi 
împresoare inamicii. Marler aruncă o primă grenadă, scoase cuiul unei a doua şi o 
aruncă şi pe aceasta. Trei dintre atacatori căzură la pămînt. Al patrulea se feri, fiindcă 
înţelesese greşeala colegilor lui. A doua grenadă ateriza la picioarele sale. El îşi aruncă 
puşca în aer, apoi căzu. 

Marler luă două butelii cu gaz lacrimogen şi le aruncă pe amîndouă atunci cînd 
văzu lanul mişcîndu-se, apoi duse la ochi puşca cu lunetă Armalite. Doi agresori săriră 
în sus de parcă ar fi fost electrocutaţi, ducîndu-şi mîinile la ochi. Marler ţinti cu 
rapiditate şi îi împuşcă pe amîndoi. Aflat în apropiere de Lisa, Nield îşi schimbase 
Walther-ul cu o mitralieră Uzi. El făcuse acest lucru exact la momentul potrivit. Cinci 
indivizi îi asaltau frontal. Nield apăsă pe trăgaci. O ploaie mortală de gloanţe se abătu 
asupra lor. Toţi cinci fură seceraţi. O tăcere suspectă se aşternu deasupra cîmpului de 
bătaie. Nu se vedea nici o mişcare, nu se auzea nici un sunet. Paula încercă să se 
ridice în picioare, însă Tweed o apucă de umăr şi o trase înapoi. Era sigur că lupta nu 
luase sfârşit. 


După ce fusese depăşit de cele patru autovehicule Land Rover, Harry apăsă 
pedala de acceleraţie la maximum. Mercedesul se transformă într-un bolid. Cîteva 
minute mai tîrziu, 
văzu trei Land Roveruri parcate în dreptul unei pădurici şi auzi focuri de armă izolate. 

Frînă, opri motorul, apucă mitraliera Uzi şi ieşi din maşină. Se urcă pe capota 
Mercedesului. În dreapta lui, văzu cinci indivizi înarmaţi cu arme automate, care 
înaintau tîrîş. Işi dădu seama că aceştia urmau să îi ia prin surprindere pe Tweed şi 
echipa lui, venind din spatele lor. 

Harry îşi cobori capul şi intră în lanul de porumb. Cînd ajunse destul de aproape 
de cei cinci, se împiedică şi era cît pe ce să cadă într-un şanţ, dar se ridică repede în 
picioare şi le văzu spatele celor cinci atacatori care îşi pregăteau asaltul. El se furişă 
încercînd să nu facă prea mult zgomot. Harry se afla la cîţiva metri de ei. Unul dintre 
bandiți se întoarse şi îşi ridică arma. Harry trase o rafală lungă, mişcîndu-şi arma în 
dreapta şi în stînga. Toţi cinci se prăbuşiră nemişcaţi la pămînt, plini de gloanţe. Harry 
înainta cu atenţie şi se uită la cadavrele pline de sînge. li terminase. 

Apoi, Harry auzi zgomote în spatele lui. Cineva alerga spre autostradă, aşa că se 
grăbi să se întoarcă şi el. 

Delgado fusese precaut şi rămăsese în urmă, avind maşina parcată ceva mai 
departe, pe autostradă. El ajunsese la drum şi se aruncase din fugă în Land Rover. 
Tocmai intenţiona să introducă cheile în contact cînd auzi un zgomot. întorcîndu-se, îi 
văzu pe Barton şi pe Panko pregătindu-se să i se alăture. El le făcu semn să plece. 
Apoi, văzu cum Barton îşi îndreptase spre el pistolul automat. Injură cumplit, însă îi 
lăsă să se urce în maşină. Răsucind cheile în contact, apăsase pe acceleraţie la 
maximum, iar vehiculul porni ca din puşcă. 

Harry ajunse pe autostradă şi îi văzu demarînd în viteză. Se mişcau mult prea 
repede ca să îi mai poată nimeri. 


Mercedesul albastru se îndrepta spre Flensburg, fiind acum departe de locul în 
care se desfăşurase confruntarea din lanul de porumb. Autostrada era goală, atît în 
faţa cît şi în spatele lor. Butler se afla pe bancheta din spate, între Nield şi Lisa. Ţinea 
în mînă un sendviş pe care intenţiona să îl mănînce. 

- Ai avut o idee minunată, Lisa. Îmi place să mănînc la ore fixe atunci cînd se 
poate. 

- A fost o idee nemaipomenită să aranjezi cu bucătarii hotelului să ne facă un 
pachet cu sendvişuri, fructe şi sticle de un litru cu apă, zise Paula. 

- Cît mai mulţi litri de apă, spuse Marler, stînd în faţă, lîngă Newman, care 
conducea. E absolut necesară pe căldura asta! 

- Elicopterul a revenit, spuse Paula deodată. E destul de departe de cîmpuri şi 
nu pare a fi interesat de noi. Se pare că zboară spre Flensburg. 

- Asta e din cauză că ne aflăm în Mercedesul albastru, spuse Tweed. Cînd ne 
aflam la Hamburg, se obişnuiseră să ne vadă în două maşini bej. 

- Aşadar, ai prevăzut o astfel de situaţie, comentă Paula. Din această cauză ai 
schimbat una din ele cu maşina albastră. 

- Imi place să schimb cîte ceva din cînd în cînd. 

- Ei, bine, cel puţin vom avea parte de linişte pînă ajungem la Flensburg, 
remarcă Paula. 

- Să nu crezi asta, o avertiză Marler. L-ai auzit pe Harry descriindu-i pe cei trei 
care au fugit cu Land Rover-ul şi care au luat-o spre nord. Ai auzit cum i-a descris Lisa 
pe Barton şi pe Panko, iar Harry a recunoscut că i-a văzut urcîndu-se în maşină. L-a 
văzut şi pe Delgado la volanul acesteia. După părerea mea, cei trei sînt o combinaţie 
fatală. 

- Numai că, interveni Newman, nu s-ar aştepta să ne continuăm drumul spre 
Flensburg după confruntarea pe care am avut-o cu ei. Probabil cred că ne-am întors 
repede la Hamburg. 

- Poate, spuse Tweed. Poate. 

Flensburg. Nimic altceva decît un oraş vechi, un port, situat la graniţa 
Germaniei cu Danemarca. Işi ascunseră Mercedesul într-o parcare aglomerată, apoi se 
aventurară spre centrul oraşului. Paula era surprinsă de atmosfera de aici, care era 
diferită faţă de cea din Hamburg. În lipsa clădirilor înalte şi masive locul avea farmecul 
orăşelelor de provincie. Ei intrară pe Grosse Strasse, strada pe care nu aveau voie să 
circule maşini. Clădirile aveau numai trei sau patru etaje, iar parterele lor erau 
ocupate de magazinaşe. Multe dintre acestea aveau ferestre cu arcade pitoreşti, iar de 
o parte şi de alta se aflau copaci cu frunzişuri dese, ale căror trunchiuri erau protejate 
de gărduleţe metalice. 

Tweed le ordonase mai devreme să nu stea laolaltă, ci să se plimbe doi cîte doi, 
la o distanţă mică unul faţă de celălalt. Paula, care se afla la braţul lui Tweed, se 
bucura de aerul proaspăt care venea dinspre un fiord din apropiere, care dădea în 
Marea Baltică sau Ostsee - Marea de Est, cum o numesc germanii. 

- E un loc liniştit, spuse Paula. Nu prea este lume pe străzi, nici măcar turişti. 

- Uite din ce cauză, îi răspunse Tweed. 

El îi arătă afişul unui festival şi numele unei localităţi de care nu mai auziseră 
niciodată. 

- S-au dus cu toţii acolo, spuse el. Se distrează la festival. Să le fie de bine! 
Festivalurile înseamnă aglomeraţie şi zgomot. Mie îmi place aici. Priveliştea trebuie să 
fie minunată noaptea. Cred că e devis. 

Din cînd în cînd, treceau pe sub un stîlp de iluminat care avea în vîrf un glob 
mare de sticlă. În zonă se aflau multe tarabe, dar nu existau clienţi pentru mărfurile 
expuse. Paula se uită la elicopterul care zbura la joasă altitudine, pe deasupra 
capetelor lor. In carlingă, omul din dreapta pilotului cercetă locul printr-un binoclu. 
Apoi, aparatul de zbor se făcu nevăzut. 

- Ştii, spuse ea, voiam să îţi spun asta mai devreme, dar sînt convinsă: cel de-al 
doilea elicopter pe care l-am văzut nu era acelaşi cu cel care ne-a urmărit în lanul de 

porumb. Acum cred că al doilea elicopter, cel mic, tocmai a zburat pe deasupra 
noastră. 

- Am văzut multe elicoptere zilele astea. 

In spatele lor, Marler se plimba împreună cu Newman. El se opri deodată şi îşi 
duse mîna la pistolul Walther pe care îl ascunsese în haină. Era convins că tocmai îl 
văzuse pe Barton. Cînd persoana respectivă se întoarse cu faţa spre ei, îşi dădu seama 
că se înşelase şi îşi reluă plimbarea. 

- Alarmă falsă, comentă Newman şi zimbi. 

La o distanţă mică de ei, Nield vorbea cu Lisa. Avea prea multe lucruri într-unul 
din buzunare şi încerca să scoată ceva atunci cînd Walther-ul îi căzu pe trotuar. Lisa 
nu se opri să-l aştepte să-şi ridice arma dejos şi să şi-o pună în toc, acolo unde ar fi 
trebuit să se afle, de fapt. Nield se uită înjur, să vadă dacă cineva observase greşeala. 
Puţinii oameni care se aflau acolo priveau vitrinele magazinelor. 

Lisa se apropie de o arcadă care se afla în dreapta ei. Trecu pe sub aceasta şi 
intră într-un scuar mic şi părăsit, care avea o ieşire la capătul celălalt, trecu şi de 
Biroul de Turism din stînga ei, îşi continuă plimbarea şi părăsi scuarul. Străduţe 
înguste şi liniştite îi ieşeau în cale. Ea se uită de-a lungul unei alei pietruite, văzu că 
aceasta se intersecta la capăt cu altă alee şi presupuse că străduţa ar fi adus-o din 
nou pe Grosse Strasse. Lisa pătrunse printr-o uşă deschisă într-una din terasele lungi 
ale clădirilor vechi. Auzi un zgomot în spatele ei, apoi simţi o mînă înmănuşată 
acoperindu-i gura. Ea se luptă, dar era ca şi cum ar fi lovit trunchiul unui copac. După 
aceea văzu o altă mînă ţinînd o cîrpă, simţi un miros suspect şi trase aer în piept cu o 
secundă înainte ca nasul să îi fie acoperit cu cîrpa: simţise cloroformul. Apoi, cîrpa îi fu 
apăsată cu putere peste faţă. 

Agresorul ei îşi folosi o mînă pentru a ţine cîrpa, în timp ce cu cealaltă închidea 
uşa din lemn şi o încuia. Acum, ambele miini o ţineau de talie, iar ea se lăsă moale 
pentru a-l face să creadă că era inconştientă. Totuşi, nu putea gîndi limpede, iar atunci 
cînd individul aprinse o lumină slabă ea se simţi de parcă era în plin coşmar. Becul 
avea maximum patruzeci de waţi. Apoi, el o luă în braţe şi începu să urce o scară 
îngustă. Lisa putea auzi clămpănitul bocancilor lui grei pe treptele de piatră, care îi 
răsunau în cap de parcă ar fi fost sunetele unui clopot înfricoşător. 

El se opri pentru un moment şi împinse o uşă cu umărul. Totul părea că se 
petrece cu încetinitorul. Individul continuă să se mişte pe întuneric pînă cînd aprinse o 
altă lumină. Ea văzu camera ca prin ceaţă, apoi expiră încet aerul pe care îl ţinuse în 
piept atunci cînd omul îi luă cîrpa de pe faţă. Deşi inhalase foarte puţin cloroform, i se 
făcuse deja rău şi se simţea ameţită. 

Lisa de-abia acum îşi dădea seama că fusese aşezată pe un scaun şi se aplecă 
mai mult decit intenţionase. Era îngrozită şi furioasă. El o îndreptă şi o sprijini cu 
spatele de spătarul scaunului, apoi îi făcu ceva la miini. Simţi o pereche de cătuşe 
metalice în jurul încheieturilor. Cînd îi dădu drumul, Lisa observă că miinile îi erau 
unite de un lanţ de cel puţin treizeci de centimetri. 

După aceea simţi cum individul o leagă de glezne cu o funie. Apoi, o lăsă în 
pace. Auzi zgomotul paşilor îndepărtîndu-se de ea şi riscă, începînd să inspire adînc. 

Puțin mai tîrziu, răpitorul o stropi cu apă rece pe faţă, lucru care făcu să nu îi 
mai fie rău. Ea rămase în continuare nemişcată. Fără nici o avertizare, el îi dădu o 
palmă puternică peste obrazul drept, apoi peste cel stîng. Lisa îşi lăsă capul în voia 
loviturilor. Groaza ei era înlocuită acum de furie. Deschise ochii şi se uită la cel care o 
luase prizonieră. Era Delgado. 

Lisa dorea să îl omoare. Acest sentiment nu era unul de moment. Dacă ar fi 
avut vreodată ocazia, ea l-ar fi omorit prin orice mijloace. Profită de ocazie pentru a 
studia încăperea. Era o cameră veche, cu pereţi din lemn şi două uşi ciudate, tot de 
lemn, pe peretele din faţa ei. Lumina se strecura în încăpere printre scînduri. Ce naiba 
era asta? Se afla la primul sau la al doilea etaj? Delgado urcase multe scări cu ea în 
braţe. 

Lisa se uită înjur. Unica piesă de mobiler era o masă mare de lemn în faţa căreia 
stătea Delgado, la cîţiva metri de ea. In colţurile camerei se aflau lanţuri grele, scurte 

şi ruginite, care arătau de parcă s-ar fi aflat acolo de ani de zile. Într-un alt colţ 
fuseseră depozitaţi saci de pînză. Unul dintre aceştia se răsturnase, iar conţinutul lui 
se împrăştiase pe podea. Era chit. 

Observă multe bucăţi de chit asemănătoare celor pe care le văzuse odată într- 
un muzeu maritim şi care, în urmă cu ani de zile, erau folosite pentru a umple spaţiile 
goale dintre scîndurile de pe puntea corăbiilor, în combinaţie cu cîlţi şi smoală topită. 
Uşa prin care fusese adusă în cameră era ferecată cu un drug de lemn. Incăperea 
mirosea a mucegai, iar Lisa simţea că nu are scăpare. 

Işi mişcă atent degetele în pantofi pentru a-şi menţine şi a-şi îmbunătăţi 
circulaţia, apoi se uită la Delgado ca la o creatură josnică, după cum îl considera ea. 
Acesta avea o barbă neagră şi murdară, iar părul îi era slinos. Purta o cămaşă care 
fusese odată albă, cu miînecile tăiate puţin mai jos de umerii lui laţi, lăsînd să i se vadă 
părul de pe piept, cu blugi pe care se puteau vedea urme de mîncare şi poate chiar şi 
de bere. 

- Eşti gata să vorbeşti, cucoană? întrebă el, dispreţuitor. 

- Ce ai spus? Nu am auzit, minţi ea. 

Ar fi spus orice ca să tragă de timp şi să plănuiască modul în care avea să îl 
omoare. El înaintă spre ea şi o pălmui din nou. Lisa îşi înclină capul pentru a atenua 
forţa loviturilor. Faţa o ustura. Apoi, pentru prima dată, se gîndi la camarazii ei, care 
nu aveau să o mai găsească niciodată. Dorea să îşi sufle nasul. Cu puţin timp înainte 
de a fi răpită, intenţionase să facă asta, iar acum avea batista în mînă. Ea pufni, iar 
Delgado interpretă gestul ca fiind provocat de frică, apoi rînji, arătîndu-şi dinţii stricaţi: 

- Ai motive să fii îngrijorată. Eu joc dur, cucoană. El rînji din nou, înaintă, se 
aplecă, scoase un cuţit şi tăie funia cu care era legată de picioare, apoi îşi ridică 
privirea. Nu e bine să stai cu picioarele legate. O să ne încurce mai tîrziu, după ce o să 
termini de vorbit. 

Lisa l-ar fi scuipat în faţă, dar nu o făcu, deoarece ar fi fost o mişcare greşită, 
care l-ar fi putut întărâta. El se ridică în picioare şi se apropie din nou de masă. Ea 
avea grijă să nu îşi mişte picioarele proaspăt eliberate, dorind să îl facă să creadă că 
era terorizată, paralizată de frică şi că încă nu îşi revenise de pe urma cloroformului. 
Lanţul care unea cătuşele era suficient de lung ca să-şi poată pune miinile pe 
genunchi şi să îşi mişte degetele pentru a se asigura că au vigoare. 

- Vorbeşte, cucoană! Cîţi oameni are Tweed? 

- Mulţi dintre ei au fost împuşcaţi de oamenii tăi. 

- Bine, spuse Delgado, apoi ochii lui gălbui sclipiră suspicioşi. Veni din nou spre 
ea şi îşi ridică mîna păroasă, de parcă ar fi vrut să o lovească din nou. Minţi. 

- De ce aş face asta? La ce mi-ar folosi acum, de vreme ce m-ai prins? 

Lui Delgado îi plăcu această replică şi rînji. Işi frecă mîinile, asemenea cuiva 
care anticipează o mare plăcere. Ea îi citi gîndurile şi rămase la fel de lipsită de 
expresie. Trebuia să îl ţină de vorbă şi să tragă de timp. 

- Te-am prins, spuse el şi rînji din nou. Bine am făcut. 

- Bine. Ce mai doreşti să afli? 

- Cîţi oameni au venit aici, la Franzburg? 

„Porcul acesta ignorant nici măcar nu poate pronunţa Flensburg", îşi spuse ea. 
Ce să îi răspundă? Dacă ar fi spus că sînt prea mulţi, atunci l-ar fi îngrijorat şi l-ar fi 
provocat să o atace, apoi să părăsească încăperea aceea ciudată. 

- Numai unul. A plecat să ia un prînz prelungit. li era foame. Numai unul? 

Delgado îşi încleştă mîna ca o gheară. 

- O să îi rup gitul. Bine? 

- E înarmat. 

- Inarmat! Delgado izbucni într-un rîs grotesc, apoi scoase un cuţit cu o lamă 
lungă. O să îl tai în bucățele mici. Bine? 

- Cum doreşti. 

- Acum vorbeşte, nu minţi! Ai o faţă frumoasă, spuse el uitîndu-se la ea. Nu va 
mai fi frumoasă, dacă va fi arsă. După asta vei spune adevărul. 

El scoase un pachet de ţigări strivit şi o cutie cu chibrituri dintr-o haină aflată pe 

un colţ al mesei. Pentru un moment, Lisa fu cuprinsă de frică, apoi dorinţa de a-l omori 
învinse sentimentul de teamă. Il privi în timp ce el se juca cu chibriturile, avînd o 
ţigară în colţul gurii lui fioroase. Delgado îşi aprinse ţigara şi pufăi. Ţigara se stinse. El 
nu era fumător şi făcuse o greşeală - poate chiar două. 

Delgado îşi mai aprinse o ţigară, rînjind. Aceasta se stinse. El scăpă cutia cu 
chibrituri, se aplecă, o ridică şi se îndreptă. Picioarele Lisei erau deja încordate. Ea se 
ridică, sări la el şi îl făcu să îşi piardă echilibrul, apoi îl împinse peste masă. Işi ridică 
mîinile încătuşate, le puse în spatele gitului lui, le aduse în faţă şi îşi puse încheieturile 
una peste cealaltă. Lanţul cuprinsese gitul lui Delgado şi îi apăsa cu putere beregata. 
Ea îşi apropie încheieturile şi mai tare, strangulîndu-l. 

Lisa se afla deasupra lui Delgado, a cărui faţă fusese strivită de tăblia mesei; şi 
rămase deasupra lui în timp ce el se zbătea şi-şi ridică o mînă pentru a apuca cuțitul 
pe care îl lăsase pe masă. Degetele lui atinseră lama, împingînd-o jos de pe masă. Ea 
îl tinu în continuare pe loc, uitîndu-se la el în timp ce se sufoca, iar ochii îi ieşeau din 
orbite. 

- Ticălosule! strigă ea. Ticălosule! Ticălosule! 

Mîna cu care se întinsese după cuţit îi căzu pe masă cu un sunet sec. Mişcările 
lui deveneau tot mai încete. Scrişnind din dinţi, Lisa strînse lanţul şi mai tare. El îşi 
deschise gura să ţipe, însă nu scoase nici un sunet. Ea continuă să îl ţină imobilizat, 
stînd cu ochii pe el. Un firicel de salivă îi apăru pe buze. Delgado făcu un ultim efort de 
a o arunca de pe el, dar nu reuşi, apoi închise ochii şi rămase nemişcat. Lisa continuă 
să strîngă lanţul în jurul gitului lui învineţit pe care apăruseră urme de sînge. Ea se 
dădu jos de pe el numai atunci cînd se asigură că Delgado era mort. Rămase în 
picioare în mijlocul camerei. Efortul pe care îl făcuse fusese atit de mare, încît de-abia 
mai respira. încet, respiraţia îi reveni la normal. 

- Doamne! Aş da orice să pot face un duş şi să mă schimb! 

- Lisa a dispărut. Pur şi simplu s-a evaporat. Ar fi trebuit să o supraveghez mai 
cu atenţie. Trebuie să o găsim. 

Pete Nield se afla pe Grosse Strasse. Tweed nu îl mai văzuse niciodată atit de 
speriat. El se uita agitat în toate direcţiile. 

- Linişteşte-te, îi spuse Tweed în timp ce Paula şi Newman li se alăturau. 

Marler şi Harry ajunseră puţin mai tîrziu. 

- Unde se afla atunci cînd ai văzut-o ultima dată, Pete? 

- Mi-a căzut Walther-ul din buzunar, m-am aplecat să îl ridic înainte să îl observe 
cineva. Cînd m-am uitat după ea, dispăruse. Parcă îmi amintesc că a luat-o înainte. 

- Harry, Marler, veniţi cu mine, ordonă Tweed. Vreau ca restul să se plimbe în 
sus şi în jos în această zonă. E posibil să fi intrat într-un magazin. 

- Nu, nu ar fi făcut aşa ceva, protestă Nield. Cel puţin nu fără să îmi spună. 

- A luat-o înainte, repetă Tweed ceea ce îi spusese Nield. Aşadar, ne vom plimba 
încet pe acolo. 

O luă înainte, urmat îndeaproape de Harry şi de Marler. Tweed mergea încet, 
încercînd să reconstituie şirul evenimentelor. li trecuse prin cap că Delgado, Barton şi 
Panko s-ar fi putut afla în zonă. Se strecură sub o arcadă, se uită prin ea şi văzu micul 
scuar din spatele ei. 

- E un loc drăguţ. l-ar fi putut atrage atenţia. 

Tweed continuă să înainteze, uitîndu-se în jos în repetate rînduri. Trecu pe lîngă 
biroul unei agenţii de turism şi pe sub altă arcadă. Instinctele lui de pe vremea cînd 
fusese detectiv îi reveneau. Ochii lui nu scăpau absolut nimic. Se uitase deja în direcţi 
agenţiei de turism, dar nu se aşteptase să o vadă acolo. 

- A fost atrasă de farmecul scuarului, spuse el cu voce tare. Apoi a ajuns aici. Ce 
e aia? 

În apropiere de intrarea pe o alee se putea vedea o pată de culoare în faţa unei 
uşi de lemn închise. Tweed ridică o batistă cu margini de dantelă, care avea un 
clopoțel albastru brodat într-un colţ. El scoase din buzunar o batistă identică. l-o arătă 
lui Harry. 

- Am vrut să îmi suflu nasul în maşină şi am constatat că nu aveam batistă. Lisa 
mi-a dat una. E aici. Incercă să deschidă uşa, dar aceasta era de neclintit. Trebuie să 
intrăm aici şi trebuie să facem asta repede. 

Se îndepărtă puţin, atit cît îi permitea aleea, inspiră adînc, apoi se izbi cu toată 
greutatea în uşă. Aceasta cedă, ieşi din balamale şi căzu în interior, dezvăluind un şir 
de trepte. Tweed intră cu revolverul Walther în mînă, şi ascultă. Nu auzi nimic. Harry 
aprinse lanterna puternică pe care o scosese din geanta lui de umăr. La lumina 
lanternei, văzură o uşă la capătul scărilor. Tweed urcă treptele în fugă, urmat de Harry 
şi de Marler. Urcară scările din piatră făcînd mult zgomot. Aflat în dreptul uşii, Tweed 
auzi bătăi slabe, apoi o voce la fel de slabă: 

- Ajutor! Nu pot ieşi de aici. Ajutor... 

- Stai departe de uşă, strigă Harry. Cît de departe poţi... Nu avea spaţiu suficient 
de data asta, iar Tweed îi ţinea acum lanterna. Harry se propti cu umărul în uşă, apoi 
se lăsă pe ea cu toată greutatea. Balamalele nu cedară, în schimb lemnul se despică, 
iar uşa se deschise. Tweed păşi în încăpere şi o găsi pe Lisa stînd în picioare în capătul 
îndepărtat. Ea îi arătă cadavrul de pe masă. 

- E Delgado. L-am omorît. Avea de gînd să mă tortureze. L-am strangulat cu 
lanţul de la cătuşele pe care mi le-a pus la miini. Am găsit cheia în buzunarul lui şi m- 
am eliberat, spuse ea pe un ton care lui Tweed i se părea mult prea calm. 

- Marler, spuse el, du-o la Paula, apoi... întoarce-te aici repede... Aceasta este o 
problemă, îi spuse el lui Harry după ce Marler o escortă pe Lisa afară din clădire. li luă 
pulsul lui Delgado şi nu simţi nimic. Problema este că, dacă vede cineva uşa de jos 
doborită şi urcă, va găsi cadavrul. Va trebui să ne aflăm departe de Flensburg înainte 
de a se întîmpla asta. 

- Atunci, mai bine am scăpa de cadavru. 

- Cum? 

Harry cercetă sacul din pînză groasă care căzuse şi din care se împrăştiaseră 
bucăţi de chit, apoi se îndreptă spre ciudatele uşi duble aflate într-o parte a mesei. El 
se chinui să deschidă cremona ruginită, apoi deschise cu atenţie ambele uşi şi privi în 
jos. 

- Acesta e un depozit vechi, îi spuse el lui Tweed. Pe vremuri, se obişnuia ca 
marfa să fie adusă în vagoane trase de cai şi depozitată aici. 

Tweed se duse în dreptul uşilor şi privi prin deschizătura care dădea într-o 
stradă părăsită. Apoi, fără să-şi facă mari speranţe, învirti o manivelă care fusese 
montată pe zid. Aceasta era înţepenită, dar se mişcă totuşi. Rugina căzu pe podea, iar 
afară începu să coboare un cîrlig aflat la capătul unui lanţ. El încetă să mai rotească 
manivela. 

- Newman poate aduce maşina pe această stradă, sugeră Harry. O va parca aici, 
jos. Pot să pun cadavrul în sacul acela, să îl agăţ de cîrlig, apoi să îl cobor în 
portbagajul maşinii. 

- E riscant... 

- Ar fi şi mai riscant dacă am lăsa cadavrul aici... 

Trei sferturi de oră mai tîrziu, Newman reuşise să se descurce prin labirintul de 
străzi vechi şi parcă maşina sub scripete. Între timp, Tweed ţinuse sacul larg deschis în 
timp ce Harry băga cadavrul înăuntru. În plus, pusese înăuntru bucăţile de lanţuri 
vechi pe care le găsise pe podea. 

- De ce ai mai pus şi lanţurile? întrebă Tweed. 

- În apropiere se află un rîu sau un port. Lanţurile îngreunează sacul, aşa că se 
va scufunda imediat ce îl vom arunca în apă. 

- Nu va fi uşor... 

- Nimic nu e uşor, dar trebuie făcut... 

Marler îi explicase lui Newman situaţia: îl pusese pe Nield să stea de pază, 

dîndu-i un fluier pe care Harry îl scosese din geantă. El trebuia să dea alarma în cazul 
în care ar fi văzut vreo persoană apropiindu-se. Harry legase sacul la gură cu bucăţi de 
sfoară pe care le găsise pe jos. Acum, ei ajunseseră la partea cea mai dificilă a 
operaţiunii, care presupunea coborirea sacului ataşat de cîrlig în portbagajul deschis al 
maşinii parcate sub scripete. Tweed pusese în sac cătuşele cu care fusese imobilizată 
Lisa. Harry se uita în jos, în timp ce îi dădea lui Tweed indicaţii cum să manipuleze 
scripetele. Sacul fu împins în afara uşilor deschise, iar Tweed începu să rotească 
manivela. Avea să funcţioneze scripetele? Nu avea să se înţepenească la un moment 
dat, lăsînd sacul suspendat în aer? în timp ce învîrtea manivela, Tweed îşi dorea să nu 
fi fost de acord cu această idee nebunească. Sacul se balansa în aer şi rămase acolo. 
Tweed apucă manivela cu ambele miini şi o învîrti cu putere. 

Brusc, mînerul începu să se rotească repede, iar Tweed fu nevoit să îi dea 
drumul. Sacul plonjă în gol şi se opri exact deasupra portbagajului cu o smucitură 
puternică. Sacul şi povara acestuia se desprinseră singure din cîrlig. Newman închise 
portbagajul cu grijă, avînd mîinile transpirate. Tweed se uită în jos, neputînd să creadă 
că reuşiseră. 

Apoi, el încercă să rotească manivela şi să ridice lanţul. Minerul nu voia să se 
mişte din loc. Harry, care îşi pusese mănuşi pentru a se ocupa de cadavru, apucă 
mînerul şi îl forţă, dar lanţul nu se clinti nici măcar un centimetru. 

- Nu putem să lăsăm lanţul suspendat în mijlocul străzii, spuse Tweed. 

- Nu putem face nimic altceva, îi spuse Harry. Să plecăm naibii de aici ca 
Newman să ne poată duce la râu, oriunde o fi el. Coboară acum şi du-te la maşină! Eu 
voi închide uşile. 

- Unde sînt Lisa şi Paula? îl întrebă Tweed pe Marler care tocmai revenise în 
încăpere. 

- Intr-un restaurant din zona destinată pietonilor. Lisa se simte mai bine acum. 
Mă duc să le iau. 

- Să nu sufli un cuvînt despre ce se află în portbagaj, îl avertiză Tweed. 

- leşiţi odată din camera asta afurisită! miîrîi Harry. 

După ce plecară cei doi, Harry închise cu atenţie uşile duble, nedorind ca 
acestea să cedeze şi să prăbuşească în stradă. Răsuflă uşurat cînd le văzu închise. 
Cînd ieşi din încăpere, Harry rămase un moment pe ultima treaptă a scării şi deschise 
încet uşa pe care o spărsese. Aceasta încă se mai ţinea în balamale şi se închise fără 
nici o problemă, deşi lemnul era crăpat. Apoi a aprins lanterna ca să vadă treptele. O 
gleznă luxată ar fi fost ultimul lucru de care ar fi avut nevoie în acel moment! 

In timp ce Harry păşea peste uşa principală a imobilului, Marler se întorcea 
împreună cu Paula şi cu Lisa. Tweed le deschise portiera, ca să urce în maşină. Lisa se 
uită la cîrligul de la capătul lanţului care se balansa chiar deasupra capului ei. 

- Ce e asta? 

- Nu pune întrebări tîmpite, îi spuse Harry pe un ton liniştit. Urcă-te în maşină! 
Plecăm din Flensburg. 

Urmînd indicaţiile lui Tweed, care avea harta zonei desfăşurată în faţă, Newman 
îi aduse în apropiere de hafen - care înseamnă „port" în germană - şi de Hafendamn. 
intraseră într-o altă lume. Oraşul se întindea pe partea cealaltă a rîului, iar pe acest 
mal se aflau foarte puţine clădiri. Locul lor fusese luat de căsuțe vechi, care se înălţau 
pe marginea apei şi erau proaspăt vopsite şi bine îngrijite. 

- Cadavrul se află în portbagaj, nu-i aşa? întrebă Lisa deodată. Tweed se 
întoarse şi se uită la ea. Lisa părea să îşi fi revenit. Mintea îi mergea repede. 

- Da, ai dreptate, spuse el. L-am coborit în portbagaj cu ajutorul unui scripete 
vechi după ce l-am pus într-un sac de pînză. Apoi, nu am reuşit să ridic lanţul din nou - 
cel pe care l-ai văzut atîrnînd în stradă. 

- Cum aveţi de gînd să scăpaţi de el? 

- O să îl aruncăm în port, de asta ne aflăm aici. 

- Aşadar, va dispărea, spuse ea, uşurată. Pentru totdeauna... 

Puțin mai încolo, trecură pe lîngă nişte bărci de pescuit şi vaporaşe de 
agrement. Nu se zărea nimeni pe malul părăsit. Newman mai conduse un pic, apoi 

încetini. În apropiere de şosea, înspre port, se afla un şir de colibe şi de şoproane 
dărăpănate. Opri în spatele acestora pentru a nu putea fi văzuţi din casele de pe malul 
opus. 

- Aţi văzut ce am văzut şi eu? întrebă el. 

- Da, îi răspunse Harry. Era o barcă mare cu visle, ideală pentru scopul nostru. 
Haideţi să terminăm odată... 

La sugestia lui Tweed, Paula ieşi din maşină şi începură să se plimbe împreună 
pe şosea. În spatele lor se aflau Lisa şi Nield. Cele două cupluri ar fi motivat oprirea în 
cazul în care i-ar fi observat cineva de pe malul opus. Marler rămăsese în urmă, pentru 
a-i ajuta pe Newman şi pe Harry. Mai întîi, ei inspectară barca cu visle care se afla în 
spatele primei colibe. 

- Pare a fi cam şubredă, observă Newman. Fundul ar putea ceda. 

- Va trebui să ne asumăm acest risc, îi răspunde Marler, deschizînd capota 
portbagajului. 

Ei ridicară împreună greutatea şi o transportară în barcă. Harry verifică gura 
sacului. Cînd îl coboriseră, la aproape doi metri de sol, sacul căzuse din cîrlig. Tot 
atunci scripetele încetase să mai funţioneze. Harry observă că legătura rămăsese 
neatinsă, 

- In apropiere se află o plajă îngustă, raportă Newman, dar e alcătuită din 
pietricele care ar putea să distrugă fundul bărcii înainte să ajungem în port. 

Harry găsise o pereche de cizme vechi de cauciuc în spatele colibei şi reuşise să 
se încalţe cu ele. Se întorsese exact la timp pentru a auzi remarca lui Newman. 

- Aşadar, le spuse el, va trebui să cărăm barca în apă. Eu mă voi ocupa de 
partea din spate, iar voi de laturi. Haideţi să ne apucăm odată de treabă! 

Pe căldura aceea înăbuşitoare, cei trei trecură printr-un adevărat calvar pînă 
reuşiră să aducă barca în apropiere de mal. Cînd partea din faţă a bărcii ajunse, în 
sfîrşit, în apă, Newman şi Marler îi dădură drumul. Harry, încălţat cu cizmele de 
cauciuc, continuă să o împingă, apoi îi făcu vînt cu putere şi fu cît pe ce să cadă în 
apă, deoarece ţărmul era abrupt, dar se retrase repede, apoi li se alătură celorlalţi doi, 
care priveau de pe mal. 

- Doamne, spuse Newman, înaintează şi se îndreaptă spre malul opus! Golful 
acesta se deschide în Marea Baltică. S-ar putea să fi fost luat de curent. 

Nervii le erau întinşi la maximum în timp ce barca traversa încet golful. Newman 
scosese un binoclu, iar acum cerceta ţărmul de vizavi. Nu se zărea nimeni în faţa 
căsuţelor îngrijite, însă în apropiere se afla un restaurant plin de persoane care erau 
aşezate la mese. Din fericire, jaluzelele opace îi împiedicau să vadă ceva, însă acest 
lucru nu le-ar fi fost de ajutor dacă barca ar fi ajuns la mal. 

- Scufundă-te, afurisenie! Scufundă-te! mormăi Harry. Dorinţa lui se împlini 
deoarece, privind prin binoclu, Newman văzu cum fundul bărcii cedează, iar sacul 
dispare în adîncuri. Neavînd fund, barca începu să se dezmembreze şi, în curând, din 
ea nu mai rămăseseră decît bucăţi de lemn care pluteau pe lac. 

- Propun să plecăm, spuse Harry. Unde a plecat Tweed? El privi de-a lungul 
drumului şi văzu siluetele celor patru în depărtare. Paula se întoarse, iar Harry îi făcu 
semn să vină spre el. 

La întoarcere, Tweed i se alătură lui Nield, fiind urmaţi de la distanţă de Paula şi 
de Lisa. Tweed se gindise că unul dintre avantajele plimbării fusese faptul că Lisa nu 
văzuse ceea ce se întîmplase cu cadavrul. În ciuda calmului ei aparent, era convins că 
vor trece cîteva zile pînă va putea depăşi experienţa oribilă pe care o avusese cu 
Delgado. 

- Lisa, spuse Paula pe un ton liniştit, voiam să te întreb ceva şi cred că voi 
profita de ocazie, dacă nu te deranjează. 

- Te rog. 

- După ce ai suferit acea contuzie şi ai fost dusă la clinică, în Londra, ai încercat 
să ne spui ceva. Efortul tău a fost admirabil. Ai spus ceva de genul „Ham... Dan... Four 
S". Intr-un final, ne-am dat seama că „Ham'" se referea la Hamburg, iar „Four S" la 
Hotelul Four Seasons. Dar ce însemna „Dan"? 

- Am spus aşa ceva? Nu îmi aduc aminte. Lisa se uită la Paula. Înţeleg partea cu 
Hamburgul şi cu hotelul, deşi incidentul mi-a dispărut complet din minte. 

- E posibil ca „Dan'" să se fi referit la Danzer, şoferul unuia dintre partenerii care 
controlează Zurcher Kredit? 

- Nu am auzit niciodată de Danzer. Şoferul cărui partener? Al celui cu ochelari cu 
rame aurii? 

Acest amănunt aproape că îi scăpase Paulei. Din cîte ştiau ei, Lisa nu fusese 
informată de existenţa celor doi parteneri, iar singura dată cînd Paula îl văzuse pe Milo 
purtînd ochelarii cu rame aurii fusese la restaurantul Fischereihafen, de pe malul Elbei, 
atunci cînd acesta achitase nota de plată. Ea trebuia să spună ceva. 

- Nu ştiu exact şoferul cui este - mă refer la Danzer. E un detaliu. 

In timp ce se întorceau la maşină, Paula fu năpădită de vechile suspiciuni în 
privinţa Lisei. Era profund şocată. 


Elicopterul Sikorsky urma să decoleze peste o jumătate de oră de pe pista 
retrasă a aeroportului din Hamburg. Cei patru pasageri extrem de importanţi se aflau 
la bordul acestuia şi aşteptau ca turnul de control să le dea permisiunea de decolare, 
ca să-şi poată începe călătoria. Aeronava era dotată cu fotolii luxoase din piele, iar 
agentul de pază înarmat adusese pe culoarul larg un cărucior cu toate băuturile 
posibile. Gavin Thunder ceru un coniac. 

El se aşezase lîngă Secretarul de Stat american, un bărbat mic de statură, cu o 
frunte înaltă şi o faţă dură, exprimînd o inteligenţă sclipitoare. In mod nesurprinzător, 
prim-ministrul Franţei şi vicecancelarul Germaniei şedeau împreună, cîteva rînduri mai 
în faţă. 

- Mi se pare că eşti neliniştit, Gavin, remarcă americanul. 

- Nu prea îmi plac elicopterele. 

- Eu le folosesc frecvent. Sînt utile pentru călătorii de urgenţă în Statele Unite. 
Ai ceva important în servieta pe care o ţii acolo? 

- Nimic altceva în afară de planul operaţional complet. Thunder îşi deschisese 
servieta, iar în interiorul acesteia se afla un vraf de hirtii dactilografiate şi capsate 
astfel încît existau şapte copii ale documentului. El luă o foaie de hirtie, iar restul se 
desprinseră din capsă şi se împrăştiară. Thunder îi înmînă foaia colegului lui. 

- Aceasta conţine esenţialul. Restul reprezintă detaliile. Americanul citi cu 
atenţie pagina dactilografiată mărunt, împărţită pe secţiuni. El citea repede: 

- Imi place. Gîndim la fel. Ţi-ai divizat ţara în şase zone, fiecare dintre ele fiind 
controlată de un guvernator cu prerogative sporite. Un aparat secret de informatori le 
va raporta guvernatorilor despre protestatarii periculoşi. În plus, îi va fi înaintată 
Parlamentului o lege specială, care va susţine legea marţială fără a părea că face asta. 
Cine este acest guvernator general - generalul de brigadă Barford? 

- Un militar de carieră experimentat, care s-a ocupat de Brigada Specială - 
echivalentul britanic al FBl-ului. Punctele sale de vedere coincid cu ale noastre. 

- Aşadar, nu mai avem nevoie decit de nişte incidente violente nemaipomenite - 
care se vor produce în curând. Apoi, Clubul Elite va prelua conducerea. Presupun că 
pregătirile sunt destul de avansate. Am fost informat în acest sens. 

- Sînt extrem de avansate. Aceste revolte reprezintă punctul forte al planului 
nostru - populaţia din ţările noastre va fi atît de înspăimîntată de aceste incidente, 
încît va accepta orice. Situaţia va fi similară cu venirea la conducere a lui Hitler 
datorită clasei germane mijlocii care dorea cu orice preţ să îi împiedice pe comunişti 
să preia puterea. L-am înlocuit pe cel care s-a ocupat de revoltele iniţiale. O persoană 
în care am mare încredere a fost martoră la evenimente şi a fost de părere că nu au 
avut suficientă amploare. Acum l-am desemnat pe acesta în fruntea operaţiunilor. 

- E o persoană cunoscută? 

- Mă îndoiesc. E un om cu o minte excepţională, care se numeşte Oskar Vernon. 
Nu putem da greş cu Vernon şi cu Barford la conducerea operaţiunilor. 

- Uite o moară de vînt, spuse Paula, iar paletele se învîrtesc. 

- Asta e din cauză că, pentru prima dată de cînd am ajuns în Germania, bate 
vintul, îi spuse Tweed. E un vînt din sud, deci e cald. Nu te aştepta să se mai 
răcorească. 

- E atît de încurajator tot ce-mi spui! Unde ne îndreptăm acum, de vreme ce am 
plecat din Flensburg? 

- Incercăm să ajungem cît mai aproape de Insula Sylt din Marea Nordului - sau 
Nordsee, după cum îi spun germanii. Sylt este ultima insulă din lanţul insulelor 
germane. Imediat la nord de ea se află Danemarca. 

- De ce mergem tocmai acolo? 

- Pentru că vreau să văd dacă se fac aranjamente speciale pentru o întîlnire a 
unor oameni de stat de talie internaţională. N 

- Vrei să spui politicieni, nu-i aşa? interveni Newman, care se afla la volan. In 
zilele astea nu mai există oameni de stat. A 

- ţi voi lua în considerare obiecţia. Acum ne aflăm pe Autostrada 199. În curând, 
vom ieşi de pe autostradă şi o vom lua pe drumuri de ţară. lţi voi da indicaţii în 
continuare. 

Paula admira peisajul rural pîrjolit de soare. Monotonia lanurilor nesfârşite de 
porumb fusese înlocuită de curbele împădurite ale dealurilor, care sugerau intimitate 
şi dădeau o notă de varietate. Traficul era din nou lejer, iar Paula savura liniştea 
oferită de sentimentul că nimic rău nu li se putea întîmpla acolo. Tweed se întoarse şi 
se uita la Lisa. 

- Mi se pare că ai revenit la normal. 

- Să îi spun de ce? o întrebă Paula, chicotind. 

- Te rog, îi răspunse Lisa. De ce nu? A fost amuzant. 

- După incident, noi am intrat într-un restaurant de pe Grosse Strasse, începu ea 
cu mult tact. Am comandat două cafele, însă, evident, Lisa ar fi dat orice să se spele 
din cap pînă în picioare. Aşadar, s-a prefăcut că nu se simte bine, iar eu am condus-o 
la toaletă, apoi am rămas afară pentru a nu lăsa pe nimeni să intre înăuntru. O 
doamnă destul de nesuferită, între două virste, a încercat să treacă de mine. l-am 
explicat situaţia în limba germană şi i-am spus că trebuia să îşi găsească un alt loc, 
apoi aceasta a dispărut. 

- Între timp, preluă Lisa şirul evenimentelor, eu m-am dezbrăcat şi m-am spălat 
din cap pînă-n picioare. M-am simţit mult mai bine după ce m-am şters, deşi a trebuit 
să mă îmbrac cu aceleaşi haine. 

- A fost o idee bună, spuse Tweed. 

- O, dar mai e ceva, spuse Paula pe un ton grav, amintindu-şi brusc. Sînt 
convinsă că, în timp ce stăteam acolo şi mă uitam pe fereastră, am văzut o persoană 
cunoscută. Nu ai să crezi una ca asta. 

- Pune-mă la încercare. 

A - Pun pariu că l-am văzut plimbiîndu-se pe stradă. Mersul lui mi-a atras atenţia. 
Intodeauna poţi recunoaşte o persoană după felul în care merge. 

- Pe cine ai văzut, pentru numele lui Dumnezeu? Intrebă Tweed, exasperat. 

- Pe Brigadier. Lordul Bernard Barford. 

- Ce Doamne iartă-mă e construcţia aceea imensă, care seamănă cu un 
apeduct? întrebă Paula. 

Parcurseseră deja o distanţă destul de mare pînă să le apară în faţa ochilor 
masivul edificiu. La poalele dealului staţiona un tren. 

- Acela, spuse Tweed, este faimosul Baraj Hindenburg, care este traversat de o 
cale ferată - singura modalitate de acces pe Insula Sylt. Se pare că trenul aşteaptă 
ceva, ceea ce mi se pare destul de ciudat. 

- Se aude zgomotul unui aparat de zbor în depărtare, spuse Lisa. 

- Bob! Comanda lui Tweed trebuia executată de urgenţă. Fă la dreapta aici! 
Suntem aproape. 

Newman încetini şi întoarse maşina cu îndemînare exact la timp pentru a începe 
să urce pieptiş o şosea mărginită de o parte şi de alta de tufişuri. 

- Mergi în continuare, îi spuse Tweed. 

- Ce fac acum? strigă Newman cînd ajunse la o răscruce. 

- la-o la dreapta. 

Paula se aplecă în faţă. După părerea ei, acel drum ar fi trebuit să îi aducă în 
apropierea morii de vînt. Ajunseră în vîrful unui deal şi văzură o pădurice în imediata 
apropiere a morii de vînt, care se afla pe marginea şoselei. 

- Du maşina sub copacii aceia, apoi opreşte motorul! li ordonă Tweed. 

- Nu vrei să şi întorc? întrebă Newman. 

O luă printre copaci, ajunse într-un luminiş, apoi întoarse maşina astfel încît 
acum să se afle cu faţa spre drumul pe care veniseră, la adăpostul copacilor. Acum, ei 
puteau auzi zgomotul unui aparat de zbor de mari dimensiuni care se pregătea să 
aterizeze. Tweed luă binoclul, şi-l puse în jurul gitului, ieşi din maşină şi o rugă pe 
Paula să îi aducă aparatul de fotografiat. 

Locul în care se ascunseseră era puţin mai înalt, iar de acolo puteau vedea o 
altă pădurice. Paula privi prin binoclu, apoi şterse lentilele şi le apropie din nou de 
ochi, încercînd să le focalizeze în aşa fel încît să vadă marginea pădurii aflate puţin 
mai jos de ei. | se tăie respiraţia. 

- Uite, în dreptul copacilor de acolo stă un om înalt. Nu e îmbrăcat în uniformă, 
dar sînt convinsă că este Danzer. 

- Unde? întrebă Tweed. 

- Acum a dispărut. L-am văzut numai o clipă. A intrat în pădure şi s-a făcut 
nevăzut. 

- E puţin probabil ca Danzer să se afle în partea aceasta a lumii. 

- Ştiu că era Danzer, se încăpăţină ea. Avea acelaşi păr închis la culoare, 
aceeaşi alură, stătea la fel de drept şi se mişca la fel ca Danzer. Ce vrei mai mult de 
atit? 

- O fotografie m-ar ajuta... 

- Dacă am fi ajuns aici mai devreme, poate că aş fi reuşit să îi fac şi o poză! 

- Linişteşte-te, o sfătui Newman. Ai vedea mult mai multe dacă te-ai uita cu 
binoclul. 

Elicopterul imens ateriza lent pe o pistă circulară. Apoi, din senin, o mulţime de 
americani, unii îmbrăcaţi în uniforme, alţii în haine civile, îşi făcură apariţia pe pistă în 
fugă. Aceştia aşteptară pînă ce rotoarele se învirtiră din ce în ce mai încet şi se opriră. 
Vîntul începu din nou să sufle cu putere. Paula îi simţi căldura pe faţă. Acum, 
americanii înaintau pe pistă. 

- Nu cred că nemţii ar fi bucuroşi să audă că o mulţime de trupe americane în 
uniformă se află pe teritoriul lor, remarcă Newman. Poate doar dacă ar avea 
permisiunea lor. Toţi au arme automate. Am face bine dacă am rămîne pe loc. 

Tweed şi Paula îşi îndreptară binoclurile spre aparatul de zbor. Uşa acestuia se 
deschise şi o scară începu să coboare încet. Vîntul împrăştia părul Lisei în toate 
direcţiile. Un bărbat care avea în mînă o servietă cobora scara cu atenţie. La un 
moment dat, servieta se deschise şi din ea zbură o hîrtie, care fu luată de vînt şi 
purtată pînă în apropiere de dealul pe care se aflau Tweed şi însoțitorii lui. 

- Aduceţi-mi hîrtia, dacă se poate! se răsti Tweed. 

Harry plecă imediat. în apropierea drumului pe care veniseră se afla un şanţ 
prin care se scurgea apa cînd ploua. Harry cobori în şanţ, dispărînd din raza lor 
vizuală, ajunse la foaia buclucaşă, o luă şi ieşi din şanţ. El i-o întinse lui Tweed, care, 
avind într-o mînă binoclul, luă foaia cu cealaltă mînă, o împături şi o strecură în 
buzunar. N 

- Cel care a pierdut foaia de hîrtie era Gavin Thunder. In spatele lui se află 
Secretarul de Stat american, urmat de vicecancelarul Germaniei şi de prim-ministrul 
Franţei. Grupul s-a reunit. Clubul Elite e tot aici. 

- Sînt aşteptaţi de o limuzină, raportă Newman, care îi va duce pe Insula Sylt. La 
coada trenului se află o rampă pe care se poate urca limuzina. Staţi puţin... înainte de 
a urca în limuzină, Gavin Thunder îi dă nişte indicaţii unui individ mic de statură, 
îmbrăcat în haine civile; tipul arată în direcţia noastră. 

Limuzina plecă, îndreptîndu-se spre rampă. Un grup de indivizi îmbrăcaţi cu 
salopete şi şepci îşi făcu apariţia. Personajul în haine civile se apropie de ei şi le arătă 
pădurea în care se ascunseseră Tweed şi echipa lui. Cîţiva dintre oamenii îmbrăcaţi în 
salopete începură să urce dealul, însoţiţi de trupe în uniformă. In acel moment, pilotul 
elicopterului îşi verifică motoarele şi puse în funcţiune rotoarele. Zgomotul pe care îl 
scotea aparatul de zbor era asurzitor. 

- Se îndreaptă spre noi, îi avertiză Newman. Mă duc să scot maşina pe partea 
cealaltă. 

- Şi-a ales un moment bun ca să mute maşina, spuse Paula, vorbind în dreptul 
urechii lui Tweed. Zgomotul rotoarelor va acoperi motorul maşinii, aşa că ar fi cazul să 
plecăm... 

Americanii, în frunte cu individul mic de statură, urcau dealul destul de repede. 
Tweed şi ceilalţi se afundară în pădure pe urmele Mercedesului care dădea înapoi cu 
viteză. Ajungiînd la liziera pădurii, se urcară în maşină. 

- Indreaptă-te spre moara de vînt, ordonă Tweed. Nu avem unde în altă parte să 
ne ascundem. 

Paula îl aprobă. La poalele dealului se afla o cîmpie vastă, care se întindea pînă 
în depărtare, unde, după părerea ei, ar fi trebuit să fie Danemarca. In stînga lor se 
puteau vedea apele albastre ale Mării Nordului, care ajungeau pînă la linia orizontului. 

- E posibil ca moara de vint să fie ocupată, spuse Newman. Paletele nu se 
învîrtesc, deşi vîntul bate destul de tare. 

- Du-ne acolo, ordonă Tweed. Tipii aceia vor ajunge aici într-un minut şi nu vor fi 
prea încîntaţi să ne vadă. 

Moara de vint era foarte mare şi avea şase laturi, iar parterul avea ferestre. 
Tweed îşi închipui că acolo se aflau spaţiile de locuit. Capetele paletelor imense 
rămăseseră nemişcate la cîţiva metri de pămînt - cel puţin două dintre ele se aflau în 
această poziţie. Uşa de la intrare era închisă. Tweed fu de părere că moara era 
abandonată. 

- La parter locuiesc oamenii, îi spuse el Paulei. De asemenea, în interior se află 
un mecanism care înviîrte paletele morii atunci cînd bate vintul. 

- Vorbeşti ca şi cum ai mai fi fost vreodată în interiorul unei mori. 

- Am fost. Odată am stat douăzeci şi patru de ore împreună cu un prieten care 
avea o moară în estul Angliei. 

- În apropiere se află un şopron mare, spuse ea. Poate reuşim să parcăm maşina 
acolo. 

- Cu condiţia să fie gol, îi spuse Newman. 

- Grăbeşte-te! se răsti Tweed, care între timp se uitase în urma lor. 

Americanii nu ieşiseră din pădure, însă Tweed era convins că aceştia aveau să 
apară în scurt timp. 

- Merg cît se poate de repede pe terenul acesta accidentat, ripostă Newman. 

Nu avea mult timp la dispoziţie să se ascundă, în cazul în care moara ar fi fost, 
într-adevăr, un loc propice pentru asta. Newman trase maşina aproape de uşile mari, 
duble ale şopronului. Tweed ieşi din maşină, iar Paula îl urmă. Ajungînd în dreptul uşii 
de lemn a şopronului, căută o sonerie. Nu exista nici una, aşa că întoarse mânerul, 
împinse uşa în interior şi fu imediat izbit de mirosul de mucegai. Tweed făcu cîţiva paşi 
pe podeaua de lemn, apoi strigă: 

- E cineva aici? Sîntem englezi. 

O tăcere apăsătoare domnea în spaţiul obscur luminat. Nu se auzea nici un 
zgomot. Într-un astfel de loc lemnul ar fi scîrţiit dacă s-ar fi mişcat cineva. 

- Cred că nu e nimeni aici, şopti Paula. Veniţi cu toţii aici. Mişcaţi-vă cît puteţi de 
repede, strigă Tweed din prag. 

In timp ce echipa se înghesuia înăuntru, Marler deschise ambele uşi ale 

şopronului care era gol, din fericire. Se dădu la o parte şi îi făcu semn lui Newman să 
intre. De îndată ce Mercedesul se află înăuntru, închiseră uşile şi le încuiară cu un 
dispozitiv improvizat, alergară spre moară, iar Tweed închise uşa de intrare. 

- Aveţi grijă, le spuse el. Mecanismele de aici sînt periculoase. 

- Ne ducem sus, spuse Nield. 

Urmat îndeaproape de Nield, începuse să urce pe o scară veche de lemn, care 
înconjura de jur împrejur pereţii morii. Scara nu avea balustradă, iar pe măsură ce 
urcau, simțeau cum îi trec fiorii. Nu ar fi fost o idee bună să privească în jos. 

- Nu staţi în dreptul ferestrelor, strigă Tweed de jos. Ajungiînd pe platforma de 
sus, care, de asemenea, nu avea bară de protecţie, Nield aruncă o privire printr-un 
gemuleţ acoperit cu o perdea. El îi făcu semn lui Harry: 

- Tu vezi ce văd eu? 

Temerile lor se adeveriseră. Americanii în uniformă, conduşi de individul scund 
apăruseră la marginea pădurii, toţi purtind arme la şold. Un soldat cu o statură 
impunătoare îi atrase atenţia lui Nield. Era americanul cu care se întîlnise la Hamburg 
pe trotuarul din apropierea Hotelului Atlantic. 

- Unul dintre soldaţi ne-ar putea recunoaşte pe mine şi pe Harry! strigă el de pe 
platformă. 

- Taci. Nu te mişca. Nu scoate nici un sunet, îi răspunse Tweed care îi văzuse 
venind în timp ce se uita prin geamul de la parter, din spatele unei perdele extrem de 
murdare. 

Tweed găsise o pălărie de paie şi şi-o pusese pe cap. Paula clipi cînd el îşi 
scoase jacheta şi rămase în cămaşa cu miîneci scurte. 

- Arăţi ca un fermier. 

- Asta ar fi ideea! 

- Ce e chestia aceea? 

Paula îi arătă o roată uriaşă din lemn care era montată deasupra podelei şi avea 
nişte zimţi care arătau fioros, montați la intervale regulate. Un par gros de lemn din 
centrul acesteia se ridica în plan vertical şi dispărea undeva sus, la înălţime. In 
apropiere se aflau mai multe manete din lemn. 

- Roata aceea pune în funcţiune pietrele morii atunci cînd paletele sînt învirtite 

de vînt - odată am tras de una dintre acele manete. Acum taci, pentru numele lui 
Dumnezeu! V-aţi ascuns cu toţii? 
El privi în jur şi nu văzu pe nici unul dintre membrii echipei lui. Paula zări un şorţ vechi 
acolo unde Tweed găsise pălăria. Evident, la un moment dat locuise o femeie acolo. Ea 
îşi dădu repede jos blugii şi se înfăşură cu şorţul, care, din fericire, aparținuse unei 
femei corpolente. Tweed privi din nou pe fereastră. 

Soldaţii aproape ajunseseră. Individul îmbrăcat în haine civile care se afla în 
fruntea lor se îndrepta spre intrare. Tweed deschise uşa înainte ca acesta să apuce să 
ajungă în faţa ei. El ieşi afară, avînd pălăria de paie pe cap şi zimbi, apoi începu să 
vorbească vrute şi nevrute, iar Paula nu înţelese nici măcar un cuvînt. Se părea că 
Tweed rostea multe cuvinte care conţineau litera „k". Bărbatul scund de statură 
rămase nemişcat, apoi scoase o legitimaţie. 

- FBI. 

- Ce e FBI? întrebă Paula, care apăra lîngă Tweed. 

- Cunoaşteţi limba engleză, doamnă? întrebă agentul FBI. Ce limbă vorbeşte 
dumnealui? întrebă el, arătînd spre Tweed. 

- Poftim? Paula se prefăcu nelămurită. Ce spuneţi? 

- Ce limbă vorbeşte dumnealui? 

Agentul FBI îşi mişcă buzele repede, prefăcîndu-se că vorbeşte, şi arătă din nou 
în direcţia lui Tweed. 

- A! Paula zimbi. Vorbeşte? El? El vorbeşte daneza. 

- Isuse! Agentul FBI făcu un pas înapoi. S-ar putea să fi intrat în Danemarca. 
Granița se afla la nord de Sylt. Nu vrem să provocăm un incident internaţional, avînd 
în vedere ce se petrece la Sylt zilele astea. 

In timp ce spunea acestea, el se uită la soldatul american cu un fizic 

impresionant care se afla lîngă el. Soldatul o privea pe Paula cu interes, iar ea de-abia 
reuşea să îşi păstreze imaginea de femeie modestă. Ea îşi dădu seama că americanul 
era agresiv şi că era obişnuit să folosească forţa pentru a obţine ce voia. 

- Eu cred că ar trebui să cercetăm magherniţa. Trebuie să găsim hirtia. 

- Aţi văzut vreo foaie de hirtie purtată de vînt? Intrebă agentul FBI. 

Tweed începu din nou să turuie neinteligibil. Dădea din braţe în semn de 
prietenie, apoi îşi deschise ambele palme şi îi împinse cu un gest cît se poate de 
prietenos. El continuă să vorbească. 

- Cred că vrea să ne spună că nu ar trebui să ne aflăm aici, spuse agentul FBI. 

- Eu zic să intrăm şi să întoarcem totul pe dos, îi răspunse soldatul. 

Americanul făcu doi paşi înainte, iar Tweed realiză că trebuiau luate măsuri mult 
mai drastice pentru a scăpa de ei. Capul şi umerii laţi ai soldatului se aflau la un metru 
de una dintre aripile morii. Tweed îi spuse ceva Paulei, apoi dispăru în interiorul morii. 
Paula nu ştia ce avea de gînd să facă, dar trebuia să îl împiedice pe american să intre 
în moară. Ea încă îi mai zimbea în timp ce îi spuse: 

- El lucrează. Lucrează. Ştii să lucrezi? 

- Da, păpuşă, îi răspunse soldatul. Noi lucrăm, dar ne place să ne mai şi distrăm 
din cînd în cînd. 

Inăuntru, Tweed se uita la cele trei manete din lemn, încercînd să îşi aducă 
aminte din timpul scurtei sale şederi în estul Angliei care era cea potrivită. Nu reuşi, 
aşa că închise ochii şi întinse o mînă, apucă o manetă şi trase de ea. 

Roata scîrţii şi începu să se învirtească. Tweed deschise ochii şi văzu că stilpul 
vertical începuse şi el să se învirtească. Afară, aripile morii se roteau, mişcate de vînt. 
Paleta care se afla aproape de soldat îl lovi în cap. Acesta strigă, îşi ridică automat 
mîinile, prinse paleta şi încercă să o oprească, dar fu ridicat de la pămînt, iar aripa 
morii începu să se ridice din ce în ce mai sus. 

Tweed se uită pe fereastră şi văzu ce se întîmplase. „Foarte bine, asta ai vrut, 
asta ai", îşi spuse el. Apoi, mai aşteptă un timp, după care trase din nou de manetă. 
Roata şi stîlpul vertical încetară să se mai învirtească. Tweed auzi afară un țipăt, apoi 
risete, aşa că ieşi în fugă. Aripa morii se oprise la cea mai mare înălţime. Soldatul 
american era agăţat de ea şi privea îngrozit în gol. Jos, ceilalţi soldaţi se prăpădeau de 
râs, înghiontindu-se şi arătînd spre camaradul lor care urla de frică. 

- Daţi-mă jos de aici! Nu mai rezist mult timp... 

Tweed privi în sus, apoi se uită la agentul FBI care încerca să îşi mascheze un 
zîmbet şi reîncepu să vorbească în limba aceea neinteligibilă şi să dea din braţe de 
parcă ar fi întrebat cum ajunsese soldatul acolo sus. Tweed păru uimit, apoi intră din 
nou în moară. Apucînd maneta pe care o folosise mai devreme, o împinse cît putu de 
tare, apoi fugi afară. 

Aripa morii cobori cu o viteză uimitoare, iar soldatul căzu la pămînt cu o 
bufnitură puternică, dădu drumul paletei, iar aceasta îşi reluă ascensiunea rapidă. 
Nimeni nu îl ajută să se ridice. Americanul era bătăuşul unităţii. El se ridică în picioare 
cu dificultate. 

- Trebuie să mi se dea primul ajutor, reuşi el să spună. Mi-am rupt umărul... 

Nu, nu s-a rupt, se răsti agentul FBI. Luaţi-l de aici, pentru numele lui 
Dumnezeu! A făcut destule prostii. z 

Doi soldaţi îl luară pe rănit şi aproape îl tîrîră spre pădure. In acest timp, un alt 
individ în haine civile îşi făcu apariţia. El îl strigă pe agentul FBI: 

- A cincea persoană nu a ajuns. A trimis un mesaj în care spunea că nu va putea 
veni. 

- Atunci să uităm de Numărul Cinci. El se întoarse către Tweed şi Paula, iar pe 
faţa lui cu trăsături dure se putu zări pentru prima dată un zîmbet vag. Bine. Plecăm. 
Bine? 

- Da, spuse Paula. 

Cei doi îl petrecură cu privirea pe agentul FBI pînă cînd acesta dispăru în 
pădure. Paula răsuflă uşurată. 

- Ce aiureli spuneai tu acolo? 

- Bine spus aiureli. Am auzit odată limba finlandeză, aşa că am încercat să imit 
sunetele. Finlandeza e o înşiruire de „k" - fără această literă, practic, nu există. lar 
rolul tău a fost fantastic. Nu aş fi putut reuşi fără tine. Hai să intrăm. 

Tweed trase de manetă pînă cînd aripile morii încetară să se învirtă cu o viteză 
ameţitoare şi începură să se mişte normal. Harry cobori şi li se adresă fără ocolişuri: 

- Trebuie să plecăm repede de aici. Haideţi să vă arăt ceva. Această moară are 
un locatar. El trase cu atenţie un sertar, făcîndu-l să alunece lin - înăuntru se afla o 
cutie de metal mare şi neagră, din care ieşeau o mulţime de fire. Aceasta, le spuse 
Harry, este o bombă foarte puternică, dotată cu fişii magnetice pentru a putea fi 
ataşată de ceva. E ca una dintre bombele care sînt montate pe automobile, dar e mult 
mai mare. Ar mai fi ceva, spuse şi închise sertarul cu aceeaşi delicateţe, pentru a 
deschide apoi un altul. 

- Ce naiba e asta? întrebă Paula. 

- O salopetă de mecanic, model american, şi o şapcă. Nu o mai scot încă o dată. 
A trebuit să o împăturesc la loc, aşa cum am găsit-o. De asemenea, am găsit sub 
masă un corn destul de proaspăt, pe jumătate mîncat. Nu credeţi că ar trebui să 
plecăm acum? 

- Ba da, încuviinţă Tweed. 

Se străduiră să lase locul exact aşa cum îl găsiseră. Uşa morii fu închisă, la fel şi 
uşile duble de la şopron, din care Newman scosese maşina. 

Harry reveni după ce verificase drumul pe care veniseră prin pădure şi raportă 
că nu îl mai puteau folosi. 

- Mecanici îmbrăcaţi în salopete roiesc în jurul elicopterului. 

Tweed studia harta în maşină. Newman se uită peste umărul lui. 

- Putem ieşi prin altă parte? 

- Da. Dacă mergem înainte, vom da peste un drum de ţară care ne va duce 
direct la Tonder. 

- Şi unde se află Tonder? 

- Peste graniţă, în Danemarca. Am petrecut o noapte acolo cu mult timp în 
urmă. E unul dintre cele mai frumoase sate pe care le-am văzut vreodată. Şi oamenii 
sînt primitori. Este întruchiparea liniştii şi a calmului. 

- Ce cuvinte minunate! spuse Newman. 

Aparatul de zbor cu o emblemă albastră în partea din spate se apropie de pista 
de aterizare de la Tonder. Oskar Vernon se afla în faţa unei clădiri, urmărind cu braţele 
încrucişate aterizarea perfectă. Maşinăria atinse în treacăt solul, apoi se opri, elicea se 
învârti din ce în ce mai încet, apoi rămase nemişcată. 

- Barton e un pilot bun, îşi spuse Oskar, totuşi e membru al unui club de aviaţie 
din Marea Britanie... 

Barton, îmbrăcat într-un costum de aviator şi ţinînd în mînă o geantă şi casca de 
pilot, traversă pista urmat de Panko. Acesta coborise agil din carlingă, avind, de 
asemenea, o geantă. Nepoliticos ca de obicei, Barton nu îl salută pe Vernon atunci 
cînd intră în clădire şi verifică dacă aceasta era ocupată. Panko se duse ţintă la 
Vernon. 

- Am ajuns la timp, îi spuse el lui Oskar. 

- Aşa şi trebuia. 

- Am pierdut echipa lui Tweed în Flensburg. Delgado a dispărut. 

- Tacă-ţi fleanca! se răsti Barton care ieşise exact la timp pentru a auzi ce 
spusese Panko. Eu sînt cel care dă raportul. 

- Atunci raportează, îi ordonă Oskar. Ce vrea să însemne: „Delgado a dispărut"? 

- A insistat să cerceteze Flensburgul de unul singur. Spera să o găsească 
neînsoţită pe una din prietenele lui Tweed, deoarece plănuia să o tortureze ca să 

scoată informaţii de la ea. Nu s-a mai întors. 

- Ciudat. Ei, bine, nu ne putem pierde timpul cu el. L-aţi văzut pe Tweed în 
Flensburg? 

- Da, îi răspunse Barton cu o uşoară ezitare. Se plimba pe stradă împreună cu 
cîţiva dintre oamenii lui. Ne-am strecurat pe o alee ca să nu fim văzuţi. Cînd am ieşit 
de acolo, dispăruseră. Nu i-am mai văzut. 

- Trebuia să îi omoriţi pe toţi în drum spre Flensburg. Din cîte mi-ai spus, înţeleg 
că nu aţi făcut-o. 

- Am fost depăşiţi numeric, se grăbi Barton să se explice. Am fost atraşi într-o 
ambuscadă şi ne-au omorît toţi oamenii. Am scăpat numai noi doi şi Delgado. 

- Nu zău? tonul lui Oskar era sceptic. Aţi fost depăşiţi numeric, iar acum vă aflaţi 
aici, departe de orice pericol. El bătu cu degetele în telefonul lui mobil. Miine voi primi 
indicaţii în privinţa locului unde veţi fi trimişi. V-am rezervat camere la Hotelul 
Touderhus. Maşina Audi de pe drum e a mea. Vă voi duce la hotel. 

- Vei rămîne şi tu acolo? întrebă Barton. 

- Nu. Eu voi locui la un prieten danez, care nu are idee cu ce mă ocup. După ce 
veţi mînca, vă veţi putea plimba puţin prin orăşel. E destul de drăguţ. Dar să vă culcaţi 
devreme. Miine va trebui să acţionaţi şi veţi avea nevoie de toată energia disponibilă. 
Haideţi să vă duc la hotel! 


Newman conducea relaxat, iar ei aveau o vedere panoramică a şesurilor vaste. 
Puțin mai departe de mare, Paula văzu o structură imensă din beton care părea un 
şanţ situat în apropiere de apă. 

- Ce e aceea? întrebă ea. 

- Tonder, îi explică Tweed, cunoscut drept capitala ținuturilor mlăştinoase, este, 
de fapt, doar un sat ceva mai mare. Cu mulţi ani în urmă a fost o furtună puternică, iar 
marea a inundat ţinuturile din apropiere. Danezii au luat măsuri în acest sens - au 
construit acel şanţ pentru a preveni o altă catastrofă. Ca şi olandezii, de altfel, sînt 
ingineri foarte buni. 

- Seamănă cu o masă de biliard imensă, care se întinde spre nord cît vezi cu 
ochii. 

Pe drum, Tweed scoase din buzunar hiîrtia care zburase din servieta lui Gavin 
Thunder. Paula îl privi în timp ce o citea. Se posomoră, împături foaia şi o puse la loc în 
buzunar: 

- E vreo problemă? întrebă ea. 

- Mai degrabă o catastrofă. Ne confruntăm cu cea mai periculoasă situaţie cu 
care am avut de-a face vreodată, ca să nu mai vorbesc de faptul că adversarii noştri 
sînt persoane extrem de influente. 

- Sună încurajator. 

- Vă voi explica mai tîrziu. Tweed se uita pe hartă. Bob, va trebui să facem la 
stînga. Presupun că vom intra pe un drumeag îngust. 

In curând, pe marginea şoselei apărură păduri dese, blocînd priveliştea spre 
şesurile vaste despre care Tweed spusese că alcătuiesc provincia din vest a 
Danemarcei, Jutland. Ajunseră la un post de frontieră marcat de un stîlp cu dungi roşii 
şi albe. Acolo nu se afla nici un ofiţer. 

- Acum ne aflăm în Danemarca, remarcă Tweed. 

- Mă simt mult mai în siguranţă, spuse Paula. 

- Sîntem destul de aproape de destinaţie. Va trebui să găsim un hotel în care să 
ne petrecem noaptea. Eu prefer Hotelul Hostrups - are o privelişte încântătoare, dar s- 
ar putea să fie ocupat în întregime. Dacă va fi aşa, atunci vom sta la Touderhus. 

- Oare cine o fi Numărul Cinci? întrebă Lisa. 

- Numărul Cinci? repetă Tweed, cu mintea în altă parte. 

- Da. Atunci cînd americanii erau pe punctul de a pleca de la moara de vînt, un 
soldat şi-a făcut apariţia în fugă din pădure - nu, era un civil - şi l-a strigat pe agentul 
FBI, spunîndu-i că Numărul Cinci nu mai venea. In concluzie, agentul i-a spus să uite 

de Numărul Cinci. 

- Ai dreptate, fu Tweed de acord, asta a spus. Pînă acum sunt patru. Gavin 
Thunder, Secretarul de Stat al Statelor Unite, vice- cancelarul Germaniei şi prim- 
ministrul Franţei vor participa la întîlnirea secretă de la Sylt. Aşadar, cine ar putea fi 
Numărul Cinci? 

- Rinocerul, şopti Paula. 

Hotelul Hostrups îşi avea sediul într-o clădire impunătoare cu trei etaje, albă, 
amplasată pe malul plin de trestii al unui rîu. Acesta se afla la marginea orăşelului 
Tonder. Tweed ieşi din maşină împreună cu Paula, să vadă dacă mai erau camere 
libere. 

- Dacă nu au, atunci putem merge oricînd la Touderhus, îi reaminti el. 

- Imi place cum arată... 

Recepţionera, care vorbea impecabil engleza, le spuse că aveau camere 
suficiente pentru ei toţi. 

- Nu am avea în mod normal, le explică ea, dar multe persoane călătoresc în 
locuri exotice ca Thailanda sau Insula Sfînta Lucia, unde-o mai fi şi asta. Aţi dori să 
luaţi masa după ce veţi urca în camere? 

- Da, vă rog, îi răspuse Paula. Imi e îngrozitor de foame. După ce intrară toţi în 
hotel, Lisa întrebă dacă nu putea să măniînce un pic mai tîrziu. 

- Vreau să fac cea mai lungă baie pe care am făcut-o vreodată. Paula o înţelese. 
După experienţa avută cu Delgado, Lisa dorea să se spele şi să se schimbe. Restul 
lumii votă pentru a lua masa. 

După ce fură conduşi în camerele lor şi făcură un duş, ei se reuniră în 
restaurantul spaţios şi plăcut al hotelului. Atmosfera sugera o curăţenie desăvirşită. 
Masa fusese delicioasă, iar ei mîncară aproape fără să scoată o vorbă. Paula observă 
că Tweed de-abia îşi ridicase ochii din farfurie şi că expresia feţei lui era deosebit de 
serioasă. El vorbi pentru prima oară abia atunci cînd îşi beau cu toţii cafeaua: 

- Dacă vă mai simţiţi în stare, veniţi cu toţii în camera mea ca să vorbesc cu voi. 
Bine? 

In timp ce urcau, ei se întîlniră cu Lisa, care cobora. Ea era îmbrăcată cu alte 
haine şi avea în mînă un sac pentru lenjerie. 

- Mîncarea e formidabilă, spuse Paula. 

- Minunat. Aş putea mînca şi un mistreţ. Pun pariu că nu e inclus în meniu. Bob, 
am pus toate hainele pe care le-am purtat în acest sac şi vreau să scap de el. 

- Dă-mi-l mie. Voi găsi un loc în care să îl arunc... 

In camera lui Tweed unii dintre ei se aşezară pe scaune, iar alţii, pe marginea 
patului dublu. Tweed închise fereastra, se întoarse spre ei, apoi începu să le 
vorbească: 

- Există trei factori importanţi pe care va trebui să îi avem în minte în orice 
moment. Primul dintre aceştia este Clubul Elite care acum s-a reunit la Sylt sau, mai 
bine-zis, care complotează la Sylt pentru a instaura dictatura în fiecare dintre ţările de 
provenienţă ale membrilor lui. Al doilea factor este reprezentat de banii - o sumă 
semnificativă - care lipsesc din Zurcher Kredit Bank de la Hamburg. Mă îndoiesc că 
aceşti bani nu vor fi folosiţi pentru finanţarea numeroaselor grupuri de agitatori pe 
care le-au alcătuit. Al treilea factor este internetul. 

- Ce vrei să spui cu internetul? întrebă Newman. 

- Cineva a găsit o metodă de a manipula reţeaua, o metodă de a transmite, prin 
intermediul ei, mesaje codificate grupurilor de agitatori. Este posibil ca aceste mesaje 
să conţină informaţii referitoare la locul şi la momentul în care trebuie să acţioneze. 

- Nu putem face prea multe în această privinţă, după părerea mea, spuse Nield. 

- Vom vedea. Există şi un al patrulea element - Rinocerul. Cine este el? Ce rol 
joacă în operaţiune? Oare el e Numărul Cinci? Mai există şi alţi factori, însă v-am 
prezentat pe scurt pericolul, subliniind aspectele importante. 

- Nu văd cum se leagă toate aceste amănunte, spuse Nield. 

- Se vor lega. Vă voi citi pasaje din documentul pierdut de Gavin Thunder. 
Acesta este clar, metodic. Din nefericire, Gavin are o minte excepţională. Tweed 

scoase foaia din buzunar şi o despături: 


Unu: pentru a instaura o guvernare autocratică în ţările noastre trebuie să 
creăm un haos de proporții, astfel încît populația să accepte orice sistem care va 
readuce pacea. Acest obiectiv a fost pregătit - iminenta instaurare a haosului 
pretutindeni. 

Doi: fiecare ţară trebuie divizată în regiuni întinse, aflate sub control militar, 
fiecare dintre acestea fiind condusă de un guvernator puternic. 

Trei: orice manifestare de opoziție trebuie înfrintă imediat şi fără milă. Se vor 
înființa închisori speciale pe insule aflate departe de continent. 

În cazul Marii Britanii, un Act de împuternicire va fi înaintat de urgenţă 
Parlamentului cu scopul de a spori prerogativele guvernului. Guvernatorii celor şase 
regiuni militare se vor subordona unui guvernator suprem în persoana generalului de 
brigadă - Lordul Bernard Barford. 


- Asta e tot, încheie el. 

- Dumnezeule! exclamă Newman. E o dictatură bazată pe legea marţială. lar 
Barford se numără printre conspiratori. 

- Acum vedeţi şi voi cît de gravă e situaţia, spuse Tweed. Sper că aţi observat 
folosirea cuvîntului „iminent" - deci, avem foarte puţin timp la dispoziţie. 

- Sînt uimită, spuse Paula. Care e pasul următor? 

- Sînt convins că există o a doua forţă extrem de puternică şi care acţionează 
pentru a dejuca această conspirație. Aştept să fiu contactat de un reprezentant al 
acestei forţe în orice moment. 

- Dar cum va afla această a doua forţă că sîntem aici, la Tonder? întrebă ea. 

- Aproape tot timpul a ştiut unde să ne găsească. Am auzit un alt aparat de zbor 
atunci cînd am plecat de la moara de vînt. Dar nu trebuie să îi subestimăm pe Gavin 
Thunder şi pe amicii lui. Acum, odată cu căderea serii, vreau să cercetaţi satul cu 
atenţie în căutarea inamicului. Vom fi înarmaţi şi ne vom împărţi în trei grupuri. Eu voi 
pleca împreună cu Paula, Newman îl va însoţi pe Marler, iar Butler, pe Nield. Toţi vom 
pleca în direcţii diferite. Nu vom intra în nici un hotel, bar sau restaurant. E prea 
riscant! O voi convinge pe Lisa să se ducă la culcare. Trebuie să doarmă. Aveţi 
întrebări? 

Nimeni nu întrebă nimic. Paula se uita la Tweed, impresionată şi puţin uimită de 
modul categoric în care le vorbise. Tonul lui îi crease impresia că se aflau pe punctul 
de a lua parte la o confruntare. 

Cele trei perechi părăsiră hotelul şi se îndreptară în direcţii diferite. Tweed alese 
să meargă pe Sondergade Street, ştiind că aceasta îi va duce în centrul orăşelului, 
apoi se aventură pe străduţe laterale înguste. Din cînd în cînd, acestea erau luminate 
de felinare mici, însă între acestea se aflau spaţii complet umbrite. Străduţele laterale 
erau pietruite. Era linişte şi nu se vedea ţipenie de om. 

- Tonderul e minunat, casele sînt deosebite! remarcă Paula. 

Puțin mai mari decit nişte case obişnuite, clădirile erau aşezate pe terase. Unele 
dintre ele aveau pereţi de cărămidă, altele erau acoperite cu ipsos şi fuseseră vopsite 
în diferite culori - ocru, roz, albastru sau galben. Mai erau şi case care aveau la parter 
bovindouri, iar deasupra cîte o lucarnă. Peste tot domnea o linişte absolută, tulburată 
numai de zgomotul paşilor lor, care răsunau pe piatra cubică. 

- E un orăşel de vis, spuse Paula. Chiar nu îmi pot imagina pericole într-un astfel 
de loc. 

- Doar mă cunoşti - îmi iau toate precauţiile necesare, întîmplarea de pe 
autostradă, cînd ne aflam în drum spre Flensburg, ne-a demonstrat cît de tare îşi 
doresc inamicii noştri să ne elimine. 

- Sîntem departe de ei acum. Ne aflăm în Danemarca. 

Ei urmară un traseu destul de complicat. Tweed luase o hartă a oraşului de la 
recepţie, iar acum o revedea în minte. 

Cei doi se plimbau prin labirintul de străduţe, iar Paula se simţea relaxată. Nu şi 

Tweed însă, după cum observă ea. Temperatura de afară coborise, iar el îşi băgase 
mîna dreaptă în haină, strîngîndu-şi revolverul Walther. Paula credea că el 
exagerează. Se apropiau de marginea oraşului atunci cînd Paula îi arătă ceva în faţă. 

- Uite! Clădirea aceea mare şi roşie - e celălalt hotel pe care l-ai menţionat, 
Tonderhus. 

In timp ce ei doi înaintau, un bărbat înalt, corpolent, care fuma un trabuc şi se 
uita în direcţia opusă, ieşi din hotel şi se opri în lumina felinarului. Paula îl apucă pe 
Tweed de braţ, iar el, de talie. Se refugiară pe o altă stradă. 

- Nu pot să cred! spuse Paula. Era Oskar Vernon. 

- Cu siguranţă, era el. Ce spuneai mai devreme? Că te simţi în siguranţă în 
Danemarca? 

- Cum de-a ajuns tocmai aici? 

In timp ce Paula spunea asta, parcurseră în grabă străduţa laterală, apoi intrară 
pe altă alee, care se îndepărta de hotel. Paula respira cu dificultate, aproape în stare 
de şoc. 

- Trebuie să fie o coincidenţă la mijloc, spuse ea în cele din urmă. 

- Ştii că eu nu cred în coincidenţe. 

- Va veni odată şi vremea cînd se va întîmplă o coincidenţă, se împotrivi ea. 

- Acolo unde este Oskar, insistă Tweed, sînt şi Barton, şi Panko. 

- Voiam să îl împuşc, spuse ea pe un ton agitat. 

- Nu vom împuşca pe nimeni cît timp se va putea evita asta. Cred că ar fi cazul 
să ne întoarcem la hotel. 

- E un orăşel minunat! protestă ea. Nu e pentru ticăloşi ordinari de genul lui 
Oskar. 

Traversară rîul, iar luna răsări, reflectîndu-se în apă. Paula îşi spuse că era un 
adevărat paradis - un paradis pierdut din cauza apariţiei acelui asasin odios. „Ar fi fost 
atit de romantic!" gîndi ea cu părere de rău. Da, ar fi putut să îl împuşte pe porc. 
Traverară rîul încă o dată şi ajunseră în faţa hotelului. Tweed o trase înăuntru după el, 
apoi comandă un coniac pentru Paula şi un pahar de vin pentru el. Urcară în camera 
lui Tweed, unde Paula îşi dădu drumul pe canapea. Ea îşi muşcă buzele, apoi se 
îndreptă şi bău puţin coniac. 

- Imi pare rău că m-am pierdut cu firea, spuse ea. 

- Nu te-ai pierdut. Ai reacţionat şi m-ai prins de braţ, încercînd să mă protejezi. 
Priveşte lucrurile din acest punct de vedere - noi l-am văzut, însă el nu ne-a observat. 

Se auzi o bătaie la uşă. Cu Walther-ul în mînă, Tweed descuie şi întredeschise 
uşa, ca să o deschidă apoi larg. Newman intră în cameră însoţit de Marler. Amîndoi 
aveau figuri îngrijorate. 

- Avem veşti proaste, le spuse Tweed. Tocmai l-am văzut pe Oskar Vernon 
ieşind din Hotelul Tonderhus. 

- Avem şi noi... 

Newman se opri, observînd că Paula era mai Palldă decit de obicei. Ea se uită la 
el şi zimbi. 

- Termină ce ai început să povesteşti. 

- Bine. Avem şi noi veşti proaste. l-am văzut pe Barton şi pe Panko într-un bar, 
ei însă nu ne-au văzut. 

- Asta e prea de tot! comentă Paula. Pe de altă parte, nu e oare mai bine că ştim 
că se află în oraş? 

- Aşadar, ce facem acum? întrebă Newman. 

- Vă voi spune ce veţi face voi trei acum, îi răspunse Tweed bine dispus. Vă veţi 
duce în pat şi veţi dormi, apoi vă veţi trezi mîine dimineaţă şi vom lua împreună un 
mic dejun copios... 

Newman şi Marler plecaseră, iar Paula se pregătea să se ducă în camera ei 
atunci cînd sună telefonul. Tweed ridică receptorul şi constată că la celălalt capăt al 
firului se afla recepţionera. 

- Cine aţi spus că se află aici şi doreşte să mă vadă? întrebă el. 

Intrigată, Paula se opri un moment înainte de a deschide uşa să plece. Acum 

Tweed îi punea recepţionerei să îi transmită vizitatoarei lui să urce, urmînd ca el să o 
întîmpine la capătul scărilor. Puse jos receptorul, apoi se uită la Paula. 

- Poţi să rămii în timp ce mă văd cu această doamnă, dacă mai rezişti. 

- Pot să rezist toată noaptea dacă trebuie. Cine e? 

- Doamna Gina France, contabila Băncii Zurcher Kredit, cea care a venit să ne 
vadă cînd ne aflam la Hotelul Four Seasons. E doamna care ţi-a dat buchetul de 
hortensii atunci cînd plecam de la locuinţa lui Rondel de pe şoseaua spre Blankenese. 
Mă întreb dacă nu cumva a sosit persoana despre care spuneam că urma să ne 
contacteze. 

- Ar putea face parte din tabăra inamică, îl avertiză Paula. 

Paula o privea cu suspiciune pe musafira lui Tweed. Ea se aşteptase să vadă o 
persoană agitată, prietenoasă şi confuză, însă doamna France era de nerecunoscut. 

îmbrăcată într-un costum de aviaţie şi încălţată cu cizme, avînd pe cap o cască 
de sub care ieşeau cîteva şuviţe rebele de păr vopsit în albastru şi purtînd ochelarii ei 
cu lentile groase, păşi vioaie în cameră, cu o ţinută dreaptă şi hotărită. Ea o salută pe 
Paula, acceptă invitaţia lui Tweed de a bea o cafea, apoi se aşeză pe spătarul unui 
scaun. 

- Mi-aţi dat ceva bătăi de cap pînă v-am găsit! Am încercat mai întîi la Hotelul 
Tonderhus... 

- Aţi folosit numele noastre? întrebă Tweed. 

- Dumnezeule, nu! Am cercetat doar parcarea, uitîndu-mă după un Mercedes 
albastru. L-am găsit aici. 

- Sper că nu vă va deranja întrebarea mea, dar de unde ştiaţi că aceasta era 
maşina cu care călătorim? spuse Tweed pe un ton calm în timp ce îi întindea o ceaşcă 
cu cafea. 

- Nu mă deranjează ciîtuşi de puţin. Noi am ştiut că aţi schimbat maşina de 
culoare bej cu una de culoare albastră chiar din momentul în care aţi părăsit Hotelul 
Four Seasons de la Hamburg, 

- Aţi spus „noi" - pot să vă întreb cine sînteţi dumneavoastră? 

- Da, înţeleg la ce vă referiţi. Ea zimbi cu amărăciune şi îşi legănă un picior. Am 
fost căsătorită odată, apoi am fost nevoită să divorţez după ce am aflat că făceam 
parte dintr-un trio. Aşadar, vorbesc adesea la plural, în amintirea trecutului. 

- Şi cum aţi reuşit să ne găsiţi tocmai la Tonder? 

- V-am zărit din nou la Flensburg şi am încercat să vă urmăresc de acolo - 
Flensburgul are un mic aeroport. V-am pierdut urma, apoi v-am văzut îndreptîndu-vă 
spre Danemarca, apoi iarăşi v-am pierdut din ochi. Aşadar, am survolat întreaga 
regiune Jutland pînă cînd v-am văzut pe şoseaua care ducea spre Tonder, spuse şi 
zîimbi. Dar călătoriţi, nu glumă! Cafeaua aceasta este exact lucrul de care aveam 
nevoie. 

- Cum ce vă putem ajuta? 

- Inainte să abordez acest subiect aş dori să vă avertizez că în Tonder se află 
cîţiva indivizi puşi pe fapte mari. l-am văzut pe doi dintre ei într-un bar. Cu siguranţă, 
nu erau danezi. l-am mai văzut la Hamburg tîrziu, într-o seară, după ce am plecat de la 
hotelul unde locuiaţi pentru a cumpăra ceva de la un magazin. Dacă se aflau acolo, iar 
acum se află aici - la fel ca şi dumneavoastră - nu cred că ar fi o idee bună să vă 
plimbaţi seara tîrziu. 

- Mulţumim că ne-aţi avertizat. 

- Trebuie să vă spun că, în scurt timp, în Vest se va dezlănţui iadul pe pămînt. 
Cred că dumneavoastră sînteţi unica persoană care poate ajuta la prevenirea acestei 
situaţii. 

- De ce credeţi dumneavoastră că Tweed este omul potrivit pentru această 

misiune? interveni Paula. 

- Pentru că avem o reţea vastă de informatori şi cunoaştem bine dosarul 
personal al lui Herr Tweed. Cum am construit această reţea? Doamna France se lăsă 
pe spate şi zîmbi. Banii vorbesc - anumite persoane, cînd sînt plătite, vorbesc. De 
asemenea, ştim că Herr Tweed este un individ integru. în zilele noastre nu întîlnim des 
astfel de oameni. 

Paula nu îşi revenea din uimire. Doamna France stăpînea admirabil limba 
engleză, spre deosebire de modul sacadat în care se exprimase la Hamburg, iar 
accentul de atunci dispăruse cu desăvirşire. 

- Ce ne sfătuiţi să facem? o întrebă ea. 

- Rămiîneţi aici peste noapte. Dimineaţă veţi pleca spre Travemünde. Doamna 
France se uită la Tweed. Ştiţi unde se află? 

- Pe coasta Mării Baltice, la est de Lubeck. Am vizitat ambele localităţi. 

- E puţin cam departe, dar, judecând după cît de repede aţi ajuns aici de la 
Flensburg, nu cred că veţi avea probleme. Aveţi grijă la eventualele atacuri de miine. 
Sunt convisă că Herr Tweed şi echipa acestuia vor face faţă oricăror incidente. 

- Cînd doriţi să plecăm acolo? o întrebă Paula. N 

- V-aş sugera să plecaţi după-amiaza, tîrziu. Ea zimbi din nou. În orice caz, avînd 
în vedere distanţa pe care va trebui să o parcurgeţi, probabil, veţi ajunge după-amiaza 
tîrziu în 
zona portuară. 

- De ce trebuie să ajungem în zona portuară? întrebă Tweed. 

- Tocmai voiam să vă explic. De-a lungul rîului Trave se află o porţiune a 
promenadei care se numeşte Vorderreihe. Se află aproape de secţia de poliţie, la mică 
distanţă de Ostsee, 
în spatele ei se află un restaurant mare, care are o terasă spațioasă, cu mese 
acoperite de un parasolar. Cînd veţi ajunge acolo, vă veţi aşeza la o masă de pe 
terasă, în apropiere de promenadă. Vă va contacta cineva. 

- Cine? Tweed îşi manifestă pentru prima dată nerăbdarea. Nu vom face acest 
drum fără să ştim cu cine ne întîlnim. E vorba de dumneavoastră? 

- Nu. Vă va aştepta Herr Rondel, pe care deja l-aţi cunoscut. 

- Despre ce e vorba? continuă Tweed pe acelaşi ton nerăbdător. Ce se întîmplă? 
Vreau să ştiu ce ştiţi dumneavoastră. 

- O, mi s-a spus că sînteţi o persoană dificilă. Doamna France se aşeză pe 
scaun. Asistăm la cea mai periculoasă conspirație de la cel de-al Doilea Război Mondial 
încoace, la care participă politicieni influenţi, printre care şi unul din ţara 
dumneavoastră. În acest moment, aceştia iau parte la o întîlnire secretă de pe Insula 
Sylt. Ei trebuie opriţi, omoriţi înainte de a fi prea tîrziu. Vă rog să nu le spuneţi celor 
doi parteneri că v-am dezvăluit această informaţie. 

- Ştiam deja. 

- Trebuia să mă fi aşteptat la asta! 

- Sînteţi contabila-şefă a lui Milo? înţeleg. Trebuia să mă conving. Acesta este 
rolul dumneavoastră principal? 

- Nu chiar. 

Doamna France bău puţină cafea din ceaşca pe care i-o turnase Tweed. 

- După cum aţi observat, sînt pilot de aviaţie. In plus, sînt şi expertă în internet. 
Acesta este un lucru important. 

- Vasăzică, spuse Tweed zimbind, aţi aflat că teroriştii folosesc internetul pentru 
a le transmite mesaje codificate camarazilor lor din întreaga lume, instruindu-i unde şi 
cînd să lanseze o nouă serie de revolte îngrozitoare? 

- O, aşadar, sînteţi la curent şi cu acest aspect, spuse doamna France uimită. 

- Ştiu mai multe decit vă închipuiţi, doamnă France. 

- Vă rog, spuneţi-mi Gina. 

- Ei, bine, Gina, Danzer este o persoană de încredere? 

- Danzer? 

- Zău, aşa, Gina! Trebuie să fim sinceri unul cu celălalt! izbucni Tweed. Danzer e 

de încredere? 

- Bineînţeles, domnule Tweed. Milo nu se îndoieşte că el va îndeplini cu succes 
misiunea în care a fost trimis. 

- Aşadar, acum se află într-o misiune. Vorbeşte limba engleză? 

- Fluent. A petrecut cîţiva ani la Londra, studiind pentru a-şi obţine diploma în 
inginerie. 

- Numai dumneavoastră sînteţi de vină că vă pun aceste întrebări, spuse el, 
zimbind. Atunci cînd ne-aţi vizitat la Hotelul Four Seasons din Hamburg, v-aţi străduit 
să ne daţi cît mai multe amănunte despre Danzer. Nu eram sigur dacă voiaţi să ne 
avertizaţi în privinţa lui sau pur şi simplu ne informaţi. A 

- Vă informam. În acel moment nu doream să vă spun prea multe. Îi voi povesti 
despre conversaţia noastră cînd mă voi întoarce, dar numai cu permisiunea 
dumneavoastră. 

- Spuneţi-i. Ea se ridică în picioare după ce se uită la ceas, apoi îi zimbi Paulei. 

- Mi-a făcut plăcere să mă aflu în compania amîndurora. Trebuie să mă întorc 
acum pe pista de zbor şi să decolez. 

- Dar nu puteţi decola pe întuneric! protestă Tweed, care între timp se ridicase 
în picioare. 

- Ba pot. Pista este dotată cu lumini de balizaj care pot fi aprinse din interiorul 
punctului de control. Intreaga fişie este luminată. 

- Nu vă veţi duce de una singură pe pista de zbor. Aşteptaţi un moment... 

Tweed se duse la telefon şi îl sună pe Newman, îl întrebă dacă mai era 
îmbrăcat, apoi îl rugă să vină în camera lui, apoi se întoarse. 

- Va veni Newman. Vă va conduce pînă acolo. E înarmat, deci vă veţi afla în 
siguranţă. 

- Sînteţi atît de drăguţ, atît de amabil! Dar insist să plec neînsoţită. Sînt o 
persoană independentă. Ea se îndreptă spre Tweed şi îl sărută pe ambii obraji, cu 
lacrimi în ochi, apoi scoase o batistă pe care şi-o băgă pe sub ochelarii ei hidoşi. Vă 
rog să mă scuzaţi. Uneori sînt atît de emotivă! 

- Cu toţii sîntem, spuse Paula zimbind. 

Newman intră în cameră, iar Tweed îi explică situaţia, spunîndu-i că doamna 
France prefera să plece neînsoţită şi că era de părere că ar fi fost bine să îi respecte 
dorinţa. 


Oskar intră în barul în care Barton şi Panko şedeau la o masă şi beau. Cînd se 
aşeză, îi răsturnă lui Barton paharul cu bere. Gestul îl făcu pe acesta să îi arunce o 
privire neprietenoasă. 

- Acum va trebui să îmi faci cinste cu o altă bere. 

- Vorbeşte mai încet, îi spuse Oskar pe un ton calm. Voi beţi în loc să dormiţi ca 
să fiţi odihniţi miine. Aţi fi atît de uşor de înlocuit! Trupurile voastre ar pluti în largul 
mării, în cazul în care v-ar mai găsi cineva vreodată. 

Lui Barton nu i se făcea uşor frică, însă, în timp ce Oskar îl fixa cu ochii lui 
bulbucaţi, păli. 

- Nu sîntem aici de mult timp... începu el. 

- Nu ar fi trebuit să vă atingeţi de alcool. Acum mă veţi însoţi la hotel şi vă veţi 
culca. Vă voi da nişte instrucţiuni pe drum. 

El îşi ridică privirea cînd chelneriţa se apropie de masă şi începu să şteargă 
berea vărsată. Dispoziţia lui Oskar se schimbă radical atunci cînd se uită la ea zimbind 
şi îi dădu o bancnotă daneză. 

Ea se uită întrebătoare la Oskar. 

- E prea mult pentru o bere, spuse ea. 

- Nu, nu este. Am inclus şi bacşişul. 

- Sînteţi generos. Vă mulţumesc. 

Vernon continuă să se uite la ea, iar fata îi zimbi. O mulţime de femei îl plăceau 
pe Oskar. In drum spre hotel, Barton se exprimă cu atenţie: 

- l-ai lăsat un bacşiş enorm. 

- Aşadar, toată lumea e fericită şi nimeni nu va vorbi despre noi. Miine veţi 
urmări Mercedesul albastru în care se vor afla Tweed şi echipa lui. El le dădu numărul 
de înmatriculare. In timp ce voi vă îmbătaţi, eu am dat o raită prin parcările din oraş. 
Locuiesc la Hotelul Hostrups. 

- Ne ducem acolo chiar acum, spuse Barton, dornic să îşi repare greşeala. Vrei 
să îi omorîm în somn? 

Panko rânjea numai la acest gînd şi deja îşi scosese cuțitul. 

- Ascunde scobitoarea, idiotule! tună Oskar. Veţi veni cu mine la Tonderhus şi 
vă veţi culca. Vă veţi trezi miine dimineaţă devreme, apoi vă voi duce la pista de zbor, 
unde vă veţi ascunde pînă cînd vă voi suna pe telefonul mobil ca să vă anunţ că 
pleacă. Apoi, îi veţi urmări de la bordul elicopterului, oriunde s-ar duce. Veţi păstra 
legătura cu mine prin intermediul telefonului şi îmi veţi transmite unde s-au dus. Imi 
veţi raporta la intervale regulate, astfel încît să îi pot urmări cu maşina mea. Vom 
hotărî ce vom face cu ei atunci cînd vor ajunge la destinaţie. Nu zburaţi prea aproape 
de maşina lor, păstraţi distanţa. Panko, foloseşte binoclul. Nu mai am nimic să vă 
spun. 

- Cînd luăm micul dejun? întrebă Barton. 

- La şase dimineaţa. Dacă nu îl servesc la ora aceea, atunci veţi pleca flămînzi. 
Poate că asta vă va ajuta să gîndiţi mai bine. 


De îndată ce Newman plecă împreună cu doamna France, Paula îl aborda direct 
pe Tweed. Ea îi vorbea pe un ton dojenitor: 

- Nu înţeleg ce ai de gînd să faci. Ai uitat de discreţie şi de precauţie în timp ce 
vorbeai cu doamna France. l-ai dat detalii despre conspirație - detalii pe care le-am 
aflat în timp şi pentru care am riscat mult. Sper să nu te superi că îţi spun asta, dar ai 
făcut greşeala carierei tale. 

- Chiar crezi asta? 

Tweed se amuza, în timp ce şedea pe canapea cu o ceaşcă de cafea în mînă: 

- Bineînţeles, spuse el în treacăt, ai dreptul la o opinie. 

- Nu mă iei în serios. Ea bătu din picior. Sînt în joc vieţile noastre. 

- Sînt de acord cu asta. i 

- Atunci de ce ai făcut-o, pentru numele lui Dumnezeu? Íl întrebă ea. 

- Pentru că, în sfîrşit, am rezolvat misterul celor două tabere şi sînt de părere că 
forţele binelui sînt de partea noastră, deşi pînă acum au fost invizibile. 

- Chiar? Paula era uimită. Se aşeză pe un scaun cu faţa la el. Nu înţeleg, spuse 
ea. 

- Cred că ai observat miraculoasa schimbare de personalitate a doamnei 
France. Cum ai descrie înfăţişarea şi comportamentul ei? 

- Ei, bine, atunci cînd am văzut-o la Hamburg era o doamnă drăguță, dar extrem 
de confuză, care semăna cu o florăreasă. Nu mi-a venit să cred cînd am auzit că era 
contabila-şefă a Zurcher Kredit Bank. Crezi că m-am înşelat? 

- Nu. Impresia ta nu e departe de a mea. lar acum ce părere ai despre ea? 

- Am fost uimită. Nu semăna deloc cu persoana pe care am cunoscut-o. Mi s-a 
părut deosebit de competentă în diverse domenii. Acum înţeleg de ce este contabilă- 
şefă, dar, în acelaşi timp, este, pilot de aviaţie şi cred că e expertă în internet. S-a 
purtat ca o adevărată femeie de afaceri, iar costumul pe care îl purta o făcea să pară 
mai slabă. 

- Aşadar, ce anume te îngrijorează? 

- Faptul că i-ai oferit atît de multe informaţii şi că ai fost atît de sincer cu ea. 

- M-am comportat aşa, deoarece am considerat că se află de partea forţelor 
binelui. Eu îmi dau seama cînd o persoană este de încredere, iar ea este o persoană în 
care putem avea încredere. Din această cauză am întrebat-o despre Danzer. Ceea ce 
mi-a spus despre el mi-a confirmat faptul că spunea adevărul. 

- Îmi cer scuze că mi-am ieşit din fire. Am interpretat greşit întreaga situaţie. 

- Toţi facem asta, îi spuse Tweed. Cel puţin ştiu că eu, unul, o fac. Însă acum 
suntem în mare pericol. Dacă aş fi în locul inamicului nostru, aş încerca acum mai mult 
ca niciodată să scap de noi definitiv şi încă repede. 

- Te referi la ceva anume cînd spui asta? 

- Da. Tweed îşi termină de băut cafeaua. Mă refer la faptul că îl au de partea lor 
pe Brigadier, pe Lordul Barford. Cred că el a fost cel care a pus la cale atacul de pe 
autostradă în timpul căruia am avut senzaţia că în spatele acţiunii se află un strateg. 
Am fi putut muri dacă Harry nu ar fi apărut în ultimul moment şi nu ar fi văzut ce 
aveau de gînd cei cinci care ne-au luat prin surprindere, venind din spatele nostru. 

- Crezi că vom fi ţinta unui alt atac? 

- Sînt convins de asta. lar de data asta va fi unul mult mai bine pus la punct. 


Inselende era numele unei case impunătoare şi retrase, situate pe coasta de 
vest a Insulei Sylt. Aceasta avea două aripi cu acoperişuri de paie, care erau unite la 
mijloc printr-o secţiune circulară, în traducere, numele casei însemna „capătul 
insulei"; ea era înconjurată de mlaştini şi se afla în apropiere de stîncile acoperite de 
nisip de pe ţărmul Mării Nordului - era un loc ideal pentru a găzdui o întîlnire 
ultrasecretă. 

Casa era bine păzită de agenţi FBI, postați în puncte-cheie şi dotați cu arme 
automate pe care le ascunseseră în vegetaţia din apropiere. Trupe în uniformă 
patrulau prin faţa casei, iar la capătul unicului drum care ducea spre aceasta fuseseră 
ridicate baricade. 

Mai fuseseră luate şi alte măsuri de precauţie. Deşi stîncile de pe țărm nu ar fi 
putut fi escaladate decit de alpinişti profesionişti, bărci americane dotate cu mitraliere 
patrulau coasta. 

In plus, elicoptere militare cu reflectoare de supraveghere survolau casa şi zona 
din apropiere. Razele reflectoarelor se roteau încontinuu în căutarea intruşilor. Un 
preşedinte de stat s-ar fi aflat în siguranţă acolo. 

In interiorul lui Inselende o lungă întîlnire a celor patru participanţi - în absenţa 
secretarilor lor - tocmai se suspendase pentru cină. Unul dintre cei patru nu se alătură 
celorlalţi pentru a lua masa. Gavin Thunder îl conduse pe Lordul Barford într-o cameră 
mică antifonată unde se puteau consulta. 

- Am veşti foarte proaste, începu Barford. în ciuda eforturilor noastre, Tweed şi 
echipa acestuia sînt încă în viaţă. 

- Credeam că ai aranjat să fie eliminaţi, izbucni Thunder, nervos. Ştiu ce 
reputaţie are Tweed şi am auzit despre succesele lui din trecut. E o persoană care ne- 
ar putea zădărnici planurile. 

- Sînt de acord, spuse Barford. Şi eu îl cunosc bine. Trebuie să facem un ultim 
efort pentru a-l distruge, înainte de a ne distruge el pe noi. Nu avem mult timp la 
dispoziţie. 

- Presupun că nu ai idee unde se află, comentă Thunder, sarcastic. 

- In acest moment se află la Tonder. 

- Unde naiba e asta? 

- Nu departe de aici, pe continent. E un orăşel din Danemarca, aproape de 
graniţă. 

- Eşti sigur? insistă Thunder. Cum ai aflat? 

- Sînt foarte bine organizat. Am primit un telefon din partea lui Barton în urmă 
cu mai bine de o oră. M-a informat că Tweed şi însoțitorii lui se află la Tonder. Ştiu 
pînă şi numele hotelului în care îşi petrec noaptea - Hotelul Hostrups. 

- De ce te-a sunat Barton, şi nu Oskar? 

- Pentru că lui Oskar îi place să îşi asume meritele. Trebuie să îţi spun că sînt 
absolut convins că Oskar a pregătit un nou atac. 

- Credeam că tot Oskar a pregătit şi atacul de pe autostrada spre Flensburg, 
care a fost un adevărat fiasco. 

Barford crezu că e mai bine să nu-i spună că el însuşi elaborase planul atacului. 

Thunder nu prea trecea cu vederea greşelile: 

- Nu, Delgado a fost cel care a stabilit strategia. M-am întîlnit cu el la Flensburg 
şi mi-a spus că Tweed ajunsese în oraş, apoi a dispărut împreună cu întreaga lui 
echipă. 

- Nu îmi place asta. Thunder se ridicase în picioare şi se îndreptase spre bar de 
unde aduse două pahare cu coniac, apoi se aşeză din nou: Nu îmi place cîtuşi de puţin, 
continuă el. Tweed călătoreşte prin tot nordul Germaniei. Mai întîi şi-a făcut apariţia la 
Hamburg, apoi la Flensburg, iar acum a trecut graniţa în Danemarca. Pune ceva la 
cale. Americanii şi-au adus aici Brigada Specială, dar nu au nevoie de aceştia. Avem 
mai mulţi gardieni decît e necesar. 

Barford luă o înghiţitură din coniacul lui. Era îngrijorat. Brigada Specială era 
alcătuită dintr-un număr restrîins de militari bine antrenați, care fuseseră ataşaţi 
Serviciilor Secrete însărcinate cu paza preşedintelui, însă beneficiau de o mai mare 
libertate. El auzise că aceştia erau folosiţi pentru a elimina persoane incomode ale 
căror activităţi nu erau pe placul guvernului Statelor Unite. De asemenea, Barford 
aflase că membrii ei erau responsabili pentru un „accident" fatal care se soldase cu 
decesul unui senator. In plus, Brigada Specială nu avea să se afle sub controlul lui. 

- E o măsură puţin cam drastică, spuse el. Am auzit de metodele pe care le 
întrebuinţează. Nu se obosesc să mai scape de cadavre. 

- M-am hotărît! Thunder se ridică din nou în picioare după ce îşi golise paharul. 
Voi discuta cu Secretarul de Stat. Sînt convins că va fi de acord să ni-i împrumute. 

- Doar dacă eşti convins că e o idee bună. 

- La naiba! 

Thunder trînti paharul pe masă. 

- Tweed trebuie eliminat. Şapte oameni din Brigada Specială vor îndeplini 
această misiune. Sînt extrem de duri. Se vor deplasa pe continent cu maşini de teren 
din autobază. Tweed nu va avea nici o şansă în faţa unor astfel de oameni. 

Tweed era încă treaz şi studia drumul complicat din Tonder pînă în îndepărtatul 
Travemünde. Din instinct, căuta drumuri alternative în cazul în care ar fi întîmpinat un 
obstacol. Cineva bătu la uşă, iar atunci cînd o deschise, Paula stătea în prag, complet 
îmbrăcată. 

- Sînt cumva o pacoste? întrebă ea. 

- Niciodată nu poţi fi aşa ceva. la loc. Vrei o cafea? 

- Nu, mulţumesc. Nu voi mai putea adormi. După cît se vede, ai băut cafea în 
cantităţi enorme. N 

- Mă ajută să mă concentrez. Ce te-a adus aici? Intrebă Tweed. 

- Mă tot gîndeam la călătoria la Travemünde. Nu ar putea fi o capcană? 

- Ba da. însă, dacă vrem să rezolvăm misterul, va trebui să plecăm acolo. 

- Nu e vorba că nu aş avea încredere în Gina, comentă Paula. Am ajuns la 
concluzia că ai dreptate. 

- Totul se reduce la vechea teorie de tip cocon. 

- Tip cocon? întrebă ea, nedumerită. 

- Ei, bine, toată lumea trăieşte într-un cocon. Viaţa de zi cu zi, modul de gîndire, 
reacţiile se desfăşoară în interiorul acestuia. Mulţi trăiesc în interiorul unui mic cocon. 
Se duc la serviciu cu acelaşi mijloc de transport, stau la acelaşi birou, gîndurilelor se 
concentrează numai asupra slujbei sau a familiei, în cazul în care au una. Nu îi 
interesează ce se întîmplă în lumea din afară. E bine dacă acest mod de viaţă ermetic 
le aduce satisfacţii. Alţi oameni trăiesc în interiorul unui cocon mai mare - cum ar fi, de 
exemplu, cei din mediul de afaceri, generalii de armată, cei care trebuie să se 
familiarizeze cu diferite părţi ale lumii, deoarece ar putea fi trimişi oriunde în lume 
într-o situaţie de criză. Atunci cînd stau de vorbă cu cineva - de exemplu, cu doamna 

France - încerc să îmi dau seama de dimensiunile coconului în care trăieşte. 

- lar coconul doamnei France...? 

- Are dimensiuni foarte mari: ea este preocupată de soarta lumii. Are un spectru 
de acţiune foarte larg - e pe urmele sumelor importante de bani care lipsesc din cea 
mai mare bancă din lume, urmăreşte şi înregistrează instrucţiunile codificate 
transmise prin internet şi are de-a face cu doi oameni remarcabili. Are principii morale 
şi este o persoană de încredere. În cazul în care călătoria noastră la Travemünde se 
dovedeşte a fi o capcană, aceasta ne va fi întinsă de altcineva. 

- E un punct de vedere. 

- Am hotărît ca toată lumea să se trezească şi să fie gata de plecare pînă la şase 
şi jumătate dimineaţa. Nu mă întreba de ce - pot să îţi spun doar că e vorba de un al 
şaselea simţ. l-am sunat pe toţi şi, din fericire, erau treji. Cred că va fi o zi destul de 
dificilă. 

- Mai bine aş pleca... Paula căscă. Trebuie să mă culc. Lisa vine cu noi? 

- Da. Nu putem să o lăsăm aici. 

Ea îi povesti despre incidentul în care Lisa pomenise de un individ cu ochelari cu 
rame aurii, spunînd că acesta ar fi fost unul dintre parteneri.. 

- De unde a ştiut? întrebă ea. 

- Acesta face parte din tabloul celor două forţe importante pe cale de a se 
confrunta. Îţi voi explica mai tîrziu. Du-te la culcare. 

Paula se întoarse spre uşă şi, înainte de a o deschide, îi atrase atenţia: 

- Şi tu ai nevoie de somn, deci sper că te vei duce în pat de îndată ce voi pleca. 

Ea îi transmise bezele şi ieşi. Tweed îşi scoase ochelarii şi se frecă la ochi, apoi îi 
dădu dreptate Paulei. 


La Inselende, Barford luase cina împreună cu agenţii FBI care păzeau reşedinţa. 
El stătuse lîngă comandantul acestora, care i se păru a fi un om inteligent şi 
interesant. Acum, rămăseseră singuri şi îşi beau cafeaua. Cordell, şeful FBl-ului, nu 
părea grăbit să plece: 

- Mi se pare dificil, recunoscu el, să îi protejez pe Secretarul de Stat şi pe 
celelalte trei personalităţi. Aş fi preferat ca această întîlnire să fi avut loc în locuri mai 
familiare. 

Cordell era un om de statură mijlocie, bine făcut şi se afla într-o formă fizică 
excelentă. Trăsăturile lui erau dure, însă zîmbea călduros ori de cîte ori avea ocazia. 
Se părea că îl simpatizează pe Brigadier şi că nu se grăbea să se ridice de la masă. 

- În curînd se va termina, îi spuse Barford, Cite zile au mai rămas? 

- Nu au fost expliciţi, din motive de securitate. Trei sau patru zile, conform 
versiunii oficiale. Pun pariu că vom pleca de aici peste o zi sau două. Tăcu un moment 
şi îşi aprinse o ţigară. Am auzit că au pus Brigada Specială pe urmele unor amăriţi. 

- Aşa e. Nu pari încîntat de asta. 

- Nici nu sînt. E o adunătură de nemernici. Fac lucruri pe care nici măcar nu ni le 
putem imagina. Am auzit de un caz în care ţinta vizată era un bancher necooperant. 
Doi oameni s-au ocupat de această treabă. L-au urmărit şi au constatat că nu se 
abătea de la un anumit program. leşea la aceeaşi oră pentru a lua masa de prînz. 
Aşadar, unul din nemernici intră în bancă purtînd ochelari fumurii - întotdeauna poartă 
ochelari fumurii. S-a învirtit pe acolo timp de cîteva minute, în timp ce amicul lui îl 
aştepta afară. Bancherul apăru şi se îndreptă spre bancă, ajungînd în dreptul uşii. 
Agentul din Brigada Specială care se afla înăuntru îl împuşcă în spate. In acelaşi timp, 
cel de afară îl împuşcă în cap. Amîndoi au ieşit pe trotuar, s-au urcat în maşina care îi 
aştepta şi s-au făcut nevăzuţi. Noi nu am folosit niciodată metode de genul acestora. 
Asta e crimă cu sînge rece! Cordell făcu o pauză. 

Sînt convins că toate acestea vor rămîne între noi, din motive lesne de înţeles. 

- Nu voi sufla un cuvint. iți promit. 

- Ar fi cazul să ies și să văd cum stau lucrurile... 

Brigadierul mai rămase cîteva minute, apoi ieşi din salon. 

Afară, pe hol, aproape se ciocni de Gavin Thunder. 

- Cina a luat sfîrşit. Am stat mult de vorbă. Toţi au fost de acord. Sînt foarte 
mulţumit. 

- Putem sta de vorbă? 

- De ce nu? Ne vom întoarce în camera unde am vorbit mai devreme. 

Odată ajunşi în cameră, Thunder se îndreptă spre bar şi se întoarse cu două 
pahare şi o sticlă cu coniac. Barford refuză politicos invitaţia de a mai bea un pahar. 
Thunder îşi turnă coniac cu generozitate, fiindcă era într-o dispoziţie excelentă. 

- Pentru succesul planurilor noastre măreţe! El ridică paharul apoi observă 
expresia de pe faţa lui Barford: Nu pari prea bucuros. 

- Nu mă încîntă deloc ideea cu Brigada Specială. Nu sînt de acord cu ea. 

- Nu eşti de acord cu ea! Thunder ridică tonul: Ştii ceva? Nu ştiam că trebuia să- 
ţi dai consimţămiîntul. Decizia a fost luată. Vreau să îi însoţeşti pe ambarcaţiunea care 
îi va duce miine pe uscat, să te asiguri că se vor urca în cele trei maşini de teren cu 
care se vor deplasa şi să le urezi noroc. 

- Mă voi afla cu ei pe ambarcaţiune. Dar ţin să subliniez că nu sînt de acord cu 
măsura luată. Te rog să anulezi ordinul. 

- Să îl anulez! Ştii ceva, Bernard, începu Thunder enervat, încă nu ai ajuns în 
funcţia de guvernator general al regiunilor militare în care va fi divizată Marea 
Britanie. 

- Sînt conştient de asta. 

- Dragul meu Bernard... 

Atitudinea lui Thunder se schimbă, devenind deodată prietenos: 

Nu te acuză nimeni pentru că nu ai reuşit să îl elimini pe Tweed. E un individ 
viclean. Ai lucrat în condiţii de stres şi înţeleg acest lucru. Din întîmplare, doi membri 
ai Brigăzii Speciale sînt britanici - au făcut parte din SAS. Au plecat în Statele Unite, au 
obţinut cetăţenia americană şi au fost recrutaţi de Brigada Specială. Faptul acesta ar 
trebui să te facă să priveşti operaţiunea cu alţi ochi. 

- Sînt obosit. Cred că mă voi duce la culcare. 

- Te rog. Te vei simţi mult mai bine miine dimineaţă. După ce Barford plecă, 
Thunder îşi savura coniacul. intotdeauna ştiuse cum să atragă lumea de partea lui. 


Tweed încă mai era treaz şi şedea la birou cu carneţelul cu însemnări în faţă, cu 
mult după ce primise vizita doamnei France, urmată mai tîrziu de cea a Paulei. El 
adăugase numele doamnei France pe carneţel şi îl încercuise, apoi îl unise cu o linie de 
numele Lisei. Imaginea începuse să se contureze din ce în ce mai clar. Telefonul lui 
mobil începu să sune. Trase o înjurătură, apoi răspunse: 

- Da? 

- Domnul Tweed? 

- Da. Cu cine vorbesc? 

- Miine vă veţi afla într-un pericol de moarte. Veţi avea noroc dacă veţi 
supravieţui. 

Vocea părea a fi unei femei sau a unei persoane care îşi schimbase vocea şi 
pusese o batistă de mătase deasupra telefonului. 

- Mulţumesc mult, spuse Tweed. 

- E cît de poate de serios. Şapte asasini profesionişti vă vor urmări în trei maşini 
de teren, iar atunci cînd se va ivi un moment propice, vă vor elimina. Sînt asasini 
antrenați pentru genul acesta de operaţiune. 

- Unde sînt încartiruiţi? i 

Tweed se hotărâse să ia telefonul în serios. In receptor se auzi un zgomot, apoi 
legătura se întrerupse. „Cine ar fi putut să fie?" se întrebă el, relaxîndu-se pe scaun. 
Mult prea multă lumea avea numărul telefonului lui mobil. Insă avertismentul reuşise 
să îl tulbure. Ar fi dorit să îl sune pe Harry, dar nu voia să îl trezească la ora aceea, în 
ciuda faptului că acesta dormea foarte puţin. Se pare că dorinţa i se îndeplini, 
deoarece auzi bătăi uşoare la uşă. El deschise, avînd revolverul Walther în mînă, iar 

Harry intră în cameră, îmbrăcat complet. 

- M-am gîndit eu că nu dormi. Voiam să stăm de vorbă despre strategia de 
astăzi. 

- Ar trebui să dormi puţin. 

- Somnul amorţeşte mintea. 

Tweed îi oferi cafea sau o băutură alcoolică, însă Harry refuză. Voia să treacă 
imediat la subiect. Tweed se hotări să îi povestească despre avertismentul ciudat pe 
care îl primise. Harry se aplecă înainte pe scaun şi îl ascultă: 

- Crezi că ar putea fi ceva serios? întrebă, după ce Tweed îşi termină relatarea. 

- La început, m-am gîndit că e vorba despre o metodă de intimidare psihologică, 
apoi am remarcat exactitatea cu care vorbea interlocutorul. A menţionat şapte oameni 
şi trei maşini de teren. Acum am început să mă gîndesc serios la asta. Va trebui să 
căutăm pe drum un loc asemănător cu o fortăreață în care să ne adăpostim, un loc în 
care să fie nevoiţi să intre pentru a ne ataca. 

- Am făcut rost de o motocicletă, spuse Harry. 

- Cum naiba ai făcut rost de ea la Tonder, în miezul nopţii? 

- Mă tot învirteam pe aici în căutarea inamicului, cînd am dat peste un individ 
care îşi ungea motocicleta în faţa garajului. L-am întrebat cît cere. A crezut că glumesc 
şi mi-a spus un preţ. l-am propus o sumă dublă şi a fost de acord. Cred că era danez, 
dar vorbea bine englezeşte. Am scos nişte mărci, am făcut calculul, i-am dat banii şi 
am plecat pe motocicletă. 

- Nu încetezi să mă uimeşti! 

- Uneori mă uimesc pe mine însumi, răspunse Harry, făcînd una dintre rarele lui 
glume. Ce vreau să spun e că pot să merg în urma maşinii şi, din cînd în cînd, să vă 
depăşesc şi să merg înaintea voastră. Aş putea fi iscoada voastră. 

- Asta ne va ajuta enorm. Mă îngrijora faptul că va trebui să ne înghesuim din 
nou cu toţii într-o singură maşină. Aş vrea să plec acum. Vreau să mai lucrez un pic la 
motor. Ne vedem miine dimineaţă la şase. Se întoarse în pragul uşii. O, şi voi avea şi 
mitraliera Uzi la mine... 

Tweed se hotărî să facă un duş, apoi să se culce. Cînd stinse lumina şi îşi puse 
capul pe pernă, mintea lui era încă preocupată de numeroase întrebări la care, 
deocamdată, nu putea să răspundă. 

Cine era Numărul Cinci, despre care se pomenise în schimbul de replici dintre 
agentul FBI de la moara de vînt şi individul care ieşise din pădure? Avertismentul pe 
care îl primise prin intermediul telefonului mobil ar fi trebuit să îl sperie sau să îl 
alerteze? Cine era persoana care ştia numărul lui de mobil? Toate acestea l-au dus cu 
gîndul la Monica, care insistase ca numărul lui să fie dat unor persoane importante. Ea 
îi prezentase lista persoanelor respective, iar el, reticent, îi dăduse permisiunea de a-şi 
pune planul în aplicare. Acum însă era atît de obosit, încît nu îşi putea aduce aminte 
numele de pe listă. Cine era ? 

Deodată, gîndurile încetară să i se mai învirtă în minte şi căzu într-un somn adînc. 


Soneria telefonului mobil îl trezi pe Oskar la miezul nopţii. Aprinse veioza de pe 
noptieră înjurînd şi răspunse la telefon: 

- Da? Cine naiba mă sună la ora asta? 

- Gavin Thunder. Şi mi-ar plăcea să fii ceva mai politicos atunci cînd mi te 
adresezi. 

- Chiar eşti Gavin Thunder! 

Oskar nu avea chef să fie conciliant sau respectuos, nici dacă ar fi vorbit cu 
preşedintele Statelor Unite din Biroul lui Oval. 

- Ţin să subliniez că nu trebuie să îl pierzi pe Tweed. Sunt sigur că va părăsi 
Tonderul astăzi. Trebuie să îl urmăreşti. Acum ai înţeles ordinul? 

- Deja m-am ocupat de asta. Barton şi Panko îl vor urmări din zbor. 

Oskar îşi închise mobilul. Lui Thunder îi plăcea să dea acelaşi ordin de trei ori. 
„Mai bine ar lua un somnifer", îşi spuse Oskar, apoi stinse lumina şi se culcă. 

El bătu la uşa lui Barton dimineaţa, devreme. Nu îi răspunse nimeni. încercă 
clanţa, apoi intră. în cameră nu mai era nimeni. Patul fusese lăsat în dezordine. Nu era 
nimic în baie. Apoi, observă că bagajele acestuia dispăruseră. Cobori la recepţie să se 
intereseze de cei doi prieteni ai lui. 

- Au cerut să li se pregătească micul dejun la pachet şi un termos cu cafea. Au 
părăsit hotelul de ceva timp. Recepţionera îşi îndreptă poziţia. De asemenea, au spus 
că veţi achita dumneavoastră nota de plată. 

- Aşa voi face... 

Oskar intră în restaurantul hotelului şi îşi prelungi intenţionat micul dejun în stil 
englezesc. Se trezise prea tîrziu - sau prea devreme - şi încă îi mai era somn. Bău două 
pahare mari cu suc de portocale şi îşi mai reveni, apoi achită nota şi urcă în cameră, 
să-şi împacheteze lucrurile. 

Cu o oră mai devreme, în zori, Barton şi Panko plecaseră spre aerodrom. Nefiind 
încîntat de ideea de a fi duşi de Oskar, Barton îl convinsese pe portar să îi conducă 
acolo. Se urcaseră într-o Skoda veche care piriia din toate încheieturile, dar care îi 
dusese la destinaţie. In timp ce maşina se îndepărta, Barton se apropie de aparatul de 
zbor. 

Aerul era suprinzător de rece în acea dimineaţă. O urmă de ceaţă acoperea 
vîrfurile copacilor, dar avea să se risipească atunci cînd soarele avea să răsară. 
Barton, bine făcut şi musculos, scrută cîmpul părăsit. El se strecură în punctul de 
control avînd în mîna dreaptă un Colt 455. Arma aceea îi plăcea, deoarece se încărca 
automat şi avea şapte gloanţe în încărcător. 

Barton era un asasin prudent. El verifica totul. Odată urmărise o persoană timp 
de zece săptămîni înainte să îndeplinească misiunea. Barton apăsă uşor pe clanţă, 
apoi deschise brusc uşa şi sări în interior, îndreptînd arma în toate direcţiile. Locul era 
gol. Se gîndise la asta, dar nu risca niciodată. 

Panko, care cărase ambele genţi din Skoda, îl urmărise de la distanţă, 
considerînd că precauţiile pe care şi le luase Barton erau inutile. Il aşteptă pînă cînd 
acesta se îndreptă spre avion. Cu o seară înainte, atunci cînd coboriseră din aparatul 
de zbor, el închisese uşa şi lipise cu o bucată de bandă adezivă pragul de jos al uşii şi 
o parte din fuselaj. Banda încă mai era acolo, însă se strînsese din loc în loc din cauza 
căldurii din seara precedentă. O scoase, deschise uşa, se urcă în aparat şi se aşeză pe 
scaunul pilotului. 

Panko îl urmă, aducînd cele două genţi, şi se urcă după ce se asigură că acestea 
nu aveau să cadă în timpul zborului. El se aşeză lîngă Barton, presupunînd că acesta 
era fericit că scăpase de Oskar şi că îşi recăpătase independenţa. Barton dori să 
pornească motorul, însă mîna îi rămase suspendată în aer. 

Uitîndu-se în jur, observase un obiect mic şi negru care fusese pus sub pedală şi 
care nu ar fi trebuit să se afle acolo. Barton scoase o lanternă mică din buzunar, se 
aplecă şi examina obiectul la lumina lanternei, apoi se îndreptă şi se uită la însoţitorul 
lui. 

- Nu ar fi timpul să decolăm? întrebă Panko nerăbdător. 

- O, şi ce-am mai fi decolat, dacă aş fi apăsat pedala aceea. Am fi zburat în aer 
într-o mie de bucățele. Cineva ne-a pus o bombă la bord în timpul nopţii... 

- O bombă! 

Panko deschise uşa, sări din avion şi fugi pînă cînd ajunse la adăpostul unui 
trunchi gros de copac. Barton rînji fără pic de bucurie. Faptul că Panko fugise ca un 
iepure speriat îi convenea de minune. Acum se putea concentra. El aflase de pe 
internet cum să asambleze o bombă şi se pare că nu fusese singurul. Dispozitivul era 
destul de rudimentar, însă ar fi putut fi detonat. Amintindu-şi schema de pe internet, 
care, printre altele, îi arătase şi cum să dezamorseze o bombă, căută întrerupătorul. 
Un led roşu clipea intermitent în spatele bombei. După ce inspiră adînc, el apăsă pe 
întrerupător, iar beculeţul se stinse. Cîteva minute mai tîrziu, Barton cobori din avion 
cu atenţie, avind în mînă cutia neagră din care ieşeau o mulţime de fire. O duse în 
pădure, o ascunse cu grijă sub nişte tufişuri şi se întoarse la aparatul de zbor: 

- Poţi ieşi acum, curajosule! strigă el. Bomba nu se mai află la bord. 

Panko înainta încet, ezitînd. Barton îi aruncă o privire piezişă. El scoase Coltul, 
tinti, apoi trase: 

- Mişcă-te mai repede, altfel te împuşc! 

Panko fugi. Barton se afla din nou în dreptul manetelor de control, în timp ce 
Panko urca la bord şi închidea uşa. Barton se uită la el, dezgustat. 

- Ştii ceva? începu el. Unii oameni l-ar mulţumi lui Dumnezeu dacă m-ar avea 
drept pilot. 

- Faci treabă bună. Eşti un pilot minunat. Eşti cel mai bun pilot din lume. Eşti 
fantastic. 

- Nu exagera, mirii Barton pornind motorul. Tăcu un moment, apoi adăugă: Aş 
vrea să ştiu cine a pus bomba. Dacă o să aflu vreodată cine a fost, o să îl omor. O să 
moară lent... 

Elicea începu să se învirtească şi puse în mişcare aparatul de zbor. Acesta 
înainta, apoi se ridică de la sol înainte de a ajunge la capătul pistei şi luă altitudine. 
Barton îşi propusese să zboare în afara oraşului Tonder şi să se îndrepte spre sud pînă 
cînd avea să vadă Mercedesul lui Tweed în mişcare. El era convins că maşina avea să 
părăsească Danemarca, îndreptîndu-se spre sud, spre Germania. Tot ce aveau de 
făcut era să păstreze distanţa şi să o urmărească pînă la destinaţie. Barton intenţiona 
să îl contacteze pe Thunder ca să îi comunice locul în care se va afla Tweed. Puteau să 
facă singuri treaba şi să cîştige o mulţime de bani. 

Cine era domnul Blue, după cum era cunoscut în Marea Britanie şi în Statele 
Unite, sau Bleu, cum i se spunea în Franţa, sau Herr Blau, în Germania? Tweed se trezi 
dimineaţă şi clipi, înţelese că această întrebare îl urmărise tot timpul cît dormise. 

Se uită la ceas şi se dădu jos din pat, făcu un duş, se bărbieri şi se îmbrăcă, apoi 
îşi strânse lucrurile în cinci minute - el împacheta mult mai repede decît Paula. Această 
deprindere o avea de ani de zile, de pe vremea cînd trebuia să îşi stringă lucrurile şi să 
părăsească locul în care se afla în doar cîteva minute pentru a rămîne în viaţă. 

El îi găsi pe toţi luînd micul dejun în restaurantul hotelului, cu excepţia lui Harry. 
Tweed comandase un mic dejun complet, în stil englezesc, cînd auziră cu toţii 
zgomotul unei motociclete care tocmai era parcată afară. Harry, cu casca de 
motociclist în mînă, intră, îşi scoase mănuşile şi luă loc. 

- Voi servi acelaşi lucru, îi spuse el chelneriţei. 

- De unde ai făcut rost de motocicleta aceea? îl întrebă Paula. 

Harry le povesti întimplarea pe un ton glumeţ, apoi continuă spunîndu-le cum 
tocmai îl convinsese pe proprietarul unui garaj auto să îşi deschidă atelierul ca să-i 
facă plinul cu combustibil. 

- Danezii se trezesc devreme, încheie el. 

- Dar nu chiar atît de devreme, obiectă Nield. Cum l-ai convins? L-ai strîns de git 
pe bietul om? După cum te cunosc, probabil că aşa ai făcut. 

- Şi de unde ai casca? întrebă Tweed. 

- Am cumpărat-o aseară de la individul care mi-a vîndut motocicleta. El se uită 
la Tweed. Nu ar fi mai bine dacă le-ai explica strategia? 

Tweed le spuse că Harry avea să îi protejeze atit din faţă cît şi din spate, 
aflindu-se în permanenţă în apropierea maşinii. Apoi, avînd în vedere siguranţa 
tuturor, nu numai pe cea a lui Harry, Tweed le povesti despre avertismentul ciudat pe 
care îl primise noaptea trecută pe telefonul mobil, apoi le spuse că se hotărise să îl ia 
în serios. 
N - Şi eu care mă gîndeam că avea să fie o călătorie de agrement! glumi Newman. 
In schimb, se pare că inamicul se regrupează. 

- Mi se pare că ştie întotdeauna unde ne aflăm, interveni Lisa. 

- Aşa e, îi răspunse Paula, aruncîndu-i o privire. 

- Trebuie să fim pregătiţi să facem faţă unui atac cu adevărat violent, îi avertiză 
Tweed. 

- Ei bine, adăugă Paula pe un ton ceva mai vesel, am aranjat aseară să ni se 
pregătească pachete cu mîncare şi fructe. In plus, vom avea la noi sticle cu apă. 

- Poate că pînă la urmă o să ne simţim bine, sugeră Lisa. 

- Poate, fu Tweed de acord. Nu trebuie să ne lăsăm intimidaţi. Pe asta contează 
adversarii noştri... 

După ce terminară micul dejun, Tweed desfăşură o hartă pe masă, arătîndu-i lui 
Newman traseul pe care aveau să îl urmeze în drum spre Travemünde, apoi i-l 
prezentă şi lui Harry, care trase concluzia că ruta părea destul de directă. 

- Dimpotrivă, îi spuse Tweed. Sînt o mulţime de drumuri de ţară, iar la un 
moment dat vom părăsi intenţionat autostrada şi ne vom continua călătoria pe 
drumuri alternative... 

În timp ce se urcau în Mercedesul albastru, căldura începuse să îşi facă simțită 
prezenţa. Toţi se aşezară pe locurile pe care le ocupaseră în ziua precedentă. 
Newman, la volan, iar Marler, lîngă el. Pe cel de-al doilea rînd şedeau Tweed împreună 
cu Paula, iar în spatele acestora, Nield şi Lisa. Paulei i se păru că Nield începuse să se 
ataşeze de Lisa. 

Harry plecă primul pe motocicleta sa. Cînd traversară rîul, Paula se uită pe 
fereastră şi văzu un bărbat pescuind. Ea şi-ar fi dorit să mai fi rămas şi îi părea rău că 
plecau din Tonder. 

Orăşelul fu lăsat în urmă, iar Tweed studia cu atenţie harta pe care o avea în 
faţă, dindu-i indicaţii lui Newman. In curând peisajul se schimbă, fiind dominat de 
coline pe care se putea vedea din cînd în cînd cîte o pădure. Paula privea înainte, cînd 
Harry dispăru după un deal. 

- Ce are Harry în geanta aceea mare? dori ea să afle. 

- Un Uzi, îi răspunse Tweed, Are un număr mare de focuri pe minut. Celelalte 
două mitraliere sînt la Nield şi la Lisa, deoarece ei se află în spate. Acum, vreau să vă 
uitaţi cu toţii după o fortăreață. 

- Nu am văzut nici un castel, spuse Lisa. De ce am avea nevoie de aşa ceva? 

- Se pare că sînt destul de rare în această regiune, recunoscu Tweed. Vreau să 
descoperim un loc în care să le putem ţine piept adversarilor noştri şi să îi facem să 
vină spre noi, astfel încît să îi putem vedea bine. 

- Ai nevoie de mult noroc pentru asta, spuse Marler. 


Pe continent, pe malul dinspre Insula Sylt, în apropiere de calea ferată, erau 
parcate trei maşini de teren, una în spatele alteia. Şapte indivizi îmbrăcaţi în uniforme 
de camuflaj aşteptau, toţi înarmaţi cu arme automate. 

Gavin Thunder îşi făcu apariţia, împreună cu Brigadierul. Lordul Barford 
acceptase cu reticenţă să îl însoţească. Acesta, printre altele, era îngrijorat de faptul 
că cei doi soldaţi care făcuseră parte din trupele SAS s-ar fi putut afla sub comanda lui 
în timpul Războiului din Golf. 

- Acela este Ed Miller, conducătorul grupului, îi şopti Thunder Brigadierului. 

Americanul la care se referise purta aceeaşi uniformă de camuflaj ca şi oamenii 
lui, avea aproximativ un metru nouăzeci înălţime, umeri laţi, păr alb care îi apăruse 
prematur şi o faţă care parcă fusese sculptată în piatră. Barford îl studie şi constată că 
trăsăturile acestuia nu aveau nici o urmă de umanitate. 

- A fost puşcaş marin, spuse Thunder din nou în şoaptă. E un conducător 
înnăscut. 

„Mai degrabă un asasin înnăscut”, gîndi Barford. Americanul îi făcu impresia 
unui individ căruia îi făcea plăcere slujba pe care o avea şi care îşi conducea oamenii 
fără pic de milă. Victimele trebuie să fi fost ceva obişnuit în programul fiecărei zile a 
acestui om. Ochii lui reci îl fixară pe Barford, însă acesta îi susţinu privirea pînă cînd 
Miller cedă. 

- Care sînt cei doi foşti membri SAS? întrebă Barford. 

Miller îl auzise şi rînji ca o viperă. Americanul se aşeză cu faţa spre grup, iar 
soldaţii adoptară o poziţie rigidă, fiind atenţi la el. Miller se uită fix la ei un minut, timp 
în care nimeni nici nu respiră măcar, dădu ordinul cu o voce aspră, de parcă ar fi 
lătrat: 

- Britanicii să facă doi paşi înainte. 

Doi soldaţi executară ordinul şi rămaseră nemişcaţi ca nişte statui. Barford se 
văzu nevoit să recunoască în sinea lui că disciplina era impresionantă. Ceea ce îl 
îngrijora era personalitatea lui Miller, care, evident, comanda după principiul fricii 
absolute. Barford răsuflă uşurat cînd constată că nu îi mai văzuse niciodată pe cei doi. 
Se gîndise că era puţin probabil să îi mai fi văzut, dar dorise să se asigure. 

- Nu i-am mai văzut, îi spuse el în şoaptă lui Thunder. 

Incă o dată, Miller prinse din zbor fiecare cuvînt. El trecu în poziţie de pe loc 
repaus şi îi lăsă pe soldaţi să rămînă în poziţia de drepţi. Americanul nu-i lăsa nici un 
moment să uite că el este cel care comandă. Mai trecu un minut, iar oamenii rămaseră 
la fel de nemişcaţi. 

- Acum faceţi doi paşi înapoi! tună Miller. Se întoarse pe călciie spre Thunder şi 
spre Barford, ignorîndu-l pe acesta din urmă şi adresîndu-i-se numai lui Thunder: 
Domnule, timpul trece. Cer permisiunea de a pleca în misiune. Nu vom lua nici un 
prizonier. 

- Nu se poate lupta aşa, izbucni Barford, nemaiputîndu-şi reţine indignarea. 

Miller îl fixă şi, încă o dată, Barford îi susţinu privirea afişind o expresie dură. 
Această confruntare nonverbală dură mai mult decît precedenta. Barford detecta o 
undă de sfidare în privirea lui Miller. 

- Domnule, spuse Miller în cele din urmă, uitîndu-se la Thunder. Cer permisiunea 
de a pleca în misiune, repetă el. 

- Plecaţi odată, spuse Thunder. 

Intorcîndu-se spre Barford pentru a-i spune ceva, văzu că acesta se îndepărtase 
deja. Spatele îi era drept, iar persoanele care îl cunoşteau ar fi recunoscut ţinuta lui 
rigidă, pe care o adopta în mod intenţionat. Incercînd să îşi stăpînească furia, 
sentiment pe care-l încerca destul de rar, blestemă faptul că fusese de acord să îl 
însoţească pe Thunder. In afară de cele petrecute acolo, era deranjat de unele decizii 
care fuseseră luate în cadrul întrunirilor de la Sylt. Acestea merseseră mult prea 
departe însă, cel puţin, îl avertizase pe Tweed cu telefonul lui anonim de la miezul 
nopţii. 

Miller organizase micul convoi într-un timp foarte scurt, urmînd să călătorească 
în maşina de teren din fruntea acestuia, în dreapta şoferului şi împreună cu un al 
treilea om. Adjunctul lui, Ollie, fusese repartizat în vehiculul din coada convoiului. Ollie 
avea să se afle la volanul maşinii de teren, însoţit de un alt individ. Cealaltă maşină 
urma să aibă doi ocupanţi. Miller se plimba prin faţa lor, în timp ce dădea ordinele cu o 
hartă în mînă: î 

- Vom păstra distanţa între noi. Intre maşina în care mă voi afla şi cea din spate 
vor fi o sută de metri. Ollie, vei păstra o distanţă de patru sute de metri faţă de cea 
de-a doua maşină. 

- Care e traseul, domnule? întrebă Ollie. 

- Thunder şi cu mine am petrecut seara trecută încercînd să descifrăm planurile 
lui Tweed. Am ajuns la concluzia că acesta va părăsi Tonderul şi va pleca în sud, spre 
graniţa dintre Danemarca şi Germania. Va folosi Autostrada 5 pentru a pleca din 
Tonder. În apropiere de Klixbull o va lua pe DN 199, îndreptîndu-se spre autostradă. 
Trebuie să îl interceptăm înainte de a ajunge la Klixbull! 

- Aveţi idee cînd va pleca din Tonder? întrebă Ollie. 

- Dacă ai fi avut răbdare, aş fi ajuns şi acolo. Miller se uită la ceas. Mă îndoiesc 
că a părăsit oraşul atît de devreme. 

- Ce mijloc de transport va folosi? întrebă Ollie. 

- Ştii ceva, Ollie? Miller făcu o pauză şi se uită fix la adjunctul său. Mă gindesc să 
îţi acopăr gura aia spartă cu o bucată de bandă adezivă. 

Ollie era un individ impunător, puţin mai scund decît Miller. Acesta tremura în 

sinea lui în timp ce Miller îl fixa. Nu procedase bine. „Nu mai spune nimic", îşi zise el. 
Odată, în timpul unei instrucţii în Carolina, un soldat îndrăznise să îi răspundă lui 
Miller. Pumnul de fier al acestuia îi rupsese falca insubordonatului. Miller aşteptase 
cîteva ore, pînă cînd antrenamentul luase sfârşit, şi abia atunci chemase ambulanta. 

- Tweed e un nebun, îi anunţă Miller. Va călători împreună cu întreaga lui echipă 
într-un Mercedes albastru. Îl vom localiza pe drum, vom traversa regiunea, apoi îl vom 
aştepta. Ollie, tu vei veni din spate şi îi vei ciurui fundul. Aţi înţeles? Atunci urcaţi-vă în 
maşini şi haideţi să ne mişcăm... 


Newman conducea pe Drumul Naţional 6, acesta fiind cel mai scurt drum pe 
care ar fi putut ieşi din Tonder, iar acum se aflau din nou pe teritoriul Germaniei. Harry 
îi depăşise pe motocicletă, iar acum dispăruse de sub privirile lor. Paula se uită pe 
fereastră şi observă că înaintau printr-o regiune deluroasă. 

- Am văzut un aparat de zbor în spatele nostru, în stînga, spuse ea. Se pare că 
zboară în paralel cu noi. 

- Sînt multe aparate de zbor în această parte a lumii, îi răspunse Tweed. Am 
văzut multe aeroporturi aici. 

- Încotro ne îndreptăm? întrebă ea. 

- Într-un loc de care nu am mai auzit niciodată - Klixbull. 

- Sigur nu o luăm pe autostradă? 

- Sigur. Vom traversa regiunea şi vom ajunge într-un alt loc de care nu am mai 
auzit - Bad Bramstedt. Acolo, ne vom afla pe DN 206 care ne va duce spre autostradă 
şi ne vom îndrepta spre Lübeck, apoi vom trece de acesta şi vom merge direct la 
Travemunde. 

- Nu pare aşa departe. E destul de departe. Newman, aerul condiţionat 
funcţionează la capacitate maximă? A început să se încălzească aici, în spate. 

- Nu merge mai tare de atît. Harry se întoarce. Ne va spune dacă drumul este 
liber în faţa noastră. 

El cobori geamul, încetini, apoi opri atunci cînd Harry ajunse în dreptul lor. 
Acesta îşi scoase casca, apoi îşi şterse transpiraţia de pe faţă cu o batistă. 

- Drumul pare liber, raportă el. De fapt, e foarte liniştit, fără trafic. Acum mă duc 
să verific în urma voastră, să mă asigur că nu vom fi luaţi prin surprindere. Mă întorc 
repede... 

- Are o misiune dificilă, îl compătimi Paula. Aparatul acela de zbor şi-a schimbat 
direcţia şi se îndreaptă încoace. 

- Se întoarce pe pistă după ce şi-a făcut zborul de dimineaţă, înainte de a se 
face prea cald, spuse Tweed şi îşi îndreptă atenţia spre hartă. 


Barton îşi folosise binoclul pentru a cerceta maşina. Acesta era destul de sigur 
că îl văzuse pe Tweed pe bancheta din mijloc, îl sună pe Oskar de pe telefonul mobil şi 
încercă de trei ori, însă nu îi răspunse nimeni. 

- Să îl ia naiba! izbucni el. Eu îl sun pe Thunder. O să le transmită el informaţiile 
celor din Brigada Specială. 

- Nu îi văd pe nicăieri, observă Panko. 

- Vor veni ei. 

Barton avu dificultăţi atunci cînd încercă să îl contacteze pe Thunder, însă 
insistă şi, după cîteva minute, reuşi să vorbească cu acesta: 

- Vorbesc cu Gavin Thunder? Bine. Barton la telefon. Mercedesul albastru al lui 
Tweed a ieşit din Danemarca, iar acum se află pe Drumul Naţional 7, pe la mijlocul 
acestuia. Vă las să îi informaţi pe oamenii dumneavoastră. Am încercat să îl contactez 
pe Oskar, dar nu mi-a răspuns. li voi urmări în continuare... 

El se îndepărtă de şosea ca să nu atragă atenţia. Barton rînji spre Panko. 

- Chestia asta îl va face pe Thunder să aibă încredere în mine. Intre timp trebuie 
să păstrăm distanţa. Vom vedea foarte bine de aici cum Tweed şi echipa lui vor fi 

eliminaţi. 

- Au supravieţuit pînă acum. 

- Panko, te înşeli dacă socoteşti că unii pot supravieţui la infinit. Ţi se va arăta 
ce se poate întîmpla atunci cînd te părăseşte norocul. 


Harry îi descoperi înainte ca aceştia să îşi dea seama că se afla în preajmă. EIl 
mergea cu viteză pe culmea unui deal şi aproape că se ciocni de două maşini de teren, 
aflate la mai puţin de o sută de metri una de cealaltă. Un bărbat impunător, cu păr alb, 
îmbrăcat într-o uniformă de camuflaj, stătea lîngă şofer. Harry îi făcu semn cu mîna în 
timp ce depăşea prima maşină. 

Maşina lui Tweed se afla la o distanţă apreciabilă de cele două vehicule, aşadar 
Harry depăşi şi cea de-a doua maşină de teren, făcînd din nou cu mîna. Dar unde era 
al treilea vehicul? Tweed pomenise de trei maşini. Harry trebuia să o găsească pe cea 
de-a treia. El apăsă pedala de acceleraţie. In scurt timp trebuia să se întoarcă pentru 
a-l avertiza pe Tweed că erau urmăriţi. 

Harry nu reuşi să afle ce se întîmplase cu al treilea vehicul din cauza unei curbe. 


Maşina aflată sub comanda lui Ollie se afla la o distanţă destul de mare de 
celelalte două. Ollie fuma un trabuc atunci cînd văzu în oglinda laterală o maşină 
neagră care venea din spatele lor. El îşi dădu seama imediat că maşina de culoare 
neagră le-ar fi putut crea probleme. 

- Incetineşte, îi ordonă el şoferului. Apoi întoarce maşina în mijlocul drumului, 
astfel încît să blochezi automobilul din spatele nostru. 

Şoferul execută ordinul imediat. El se opri pe contrasens, apoi dădu înapoi pînă 
cînd bloca ambele sensuri, în aşa fel încît să nu poată trece nici un vehicul de ei. Ollie 
îşi scoase arma din toc, se ridică în picioare, cu faţa spre maşina care venea 
apoi aşteptă. 

Maşina neagră încetini. Ollie de-abia putea să-l vadă pe şoferul care purta o pălărie de 
paie cu boruri late. Nu îi plăcea căldura. Maşina se opri la o sută de metri de ei. Ollie 
puse pistolul automat la spate, îşi ridică mîinile şi făcu un gest care dorea să spună că 
nu se putea înainta. Drumul e blocat. Exerciţiu militar. Mergeţi înapoi pe drumul pe 
care aţi venit. 

Şoferul se supuse instrucţiunilor şi îl salută, apoi îşi întoarse maşina. Şoferul maşinii de 
teren puse mîna pe arma sa. Ollie îl înghionti: 

- Lasă arma! Mă ocup eu de el. Nu vrem să avem martori. O să aştept pînă cînd 
va ajunge într-o poziţie favorabilă ca să pot ochi. 

Şoferul, care îşi coborise geamul, nu se pricepea la întoarceri. Mai întîi i se opri 
motorul. Cel aflat la volan îl porni din nou. incepu să dea încet înapoi, iar această 
primă tentativă îl aduse de-a curmezişul drumului. 

- Să-l ia naiba de amator! spuse Ollie. O să îi ia toată ziua. Ar face bine să 
nimerească de data asta, ca să îl nimeresc şi eu. 

Şoferul lui Ollie privea acum cu braţele încrucişate. Miinile îi transpiraseră din 
nou, aşa că şi şi le şterse de pantaloni. Motorul maşinii închise la culoare se opri din 
nou. Individul de la volan le făcu din mînă de parcă ar fi dorit să le spună: „Nu mă 
pricep la asta". 

- Nu va reuşi... începu Ollie. 

El nu mai apucă să termine propoziţia. Ţeava unei arme semiautomate Heckler 
& Koch apăru pe geamul deschis al maşinii. Nici Ollie, nici şoferul lui, nu auziră ploaia 
de gloanţe care se abătu asupra lor. Ollie căzu mort în timp ce camaradul lui se 
prăbuşea. 

Şoferul automobilului de culoare neagră cobori şi alergă spre cei doi. El ridică 
trupul unuia din ei, apoi pe cel al celuilalt, şi le aruncă în şanţul de pe marginea 
şoselei, apoi se sui la volanul maşinii de teren, băgă în marşarier, porni motorul şi sări 
din maşină. Vehiculul ajunse în şanţ, acoperind parţial trupurile celor doi. 

Individul se întoarse la maşina lui şi se urcă la volan. El întoarse maşina cu 
îndemînare spre sensul din care venise, apoi demară şi dispăru după coama unui deal, 
cu puţin timp înainte ca Harry să ajungă la faţa locului, să încetinească, să oprească 
motocicleta şi să privească uimit scena. El cobori pintenul pentru a-şi imobiliza 
motocicleta, se dădu jos din şa, luă mitraliera Uzi din geantă şi se apropie cu atenţie. 
Privind de pe marginea şanţului, se convinse că cei doi oameni în echipament de 
camuflaj pe jumătate ascunşi sub maşina de teren erau morţi. Harry văzuse suficient 
din trupurile lor ciuruite de gloanţe ca să fie sigur de asta. 

Doi dintre oamenii trimişi să îl omoare pe Tweed erau ei înşişi morţi. Dar de ce 
fusese pusă maşina de teren peste corpurile acestora? Harry îşi spuse că nu avea timp 
să se gindească la cele întîmplate. El trebuia să se întoarcă în timp util pentru a-l 
avertiza pe Tweed că două maşini de teren se aflau pe urmele lor. Işi puse mitraliera 
înapoi în geantă, porni motorul, întoarse motocicleta şi demară în trombă. Harry spera 
din tot sufletul să ajungă la timp. 

Înainte de a vedea cele două maşini de teren, Harry îşi dădu seama că ar fi 
putut fi recunoscut aşa că se opri, îşi scoase casca - un gest foarte riscant - şi îşi puse 
o pereche de ochelari de soare cu lentile închise la culoare pentru a-şi schimba 
înfăţişarea. Ochelarii de soare i-ar fi fost de folos mai devreme, deoarece strălucirea 
soarelui aproape îl orbise. 

Harry acceleră din nou, îngrijorat de faptul că ar fi putut ajunge prea tirziu. De 
pe culmea unui deal văzu cele două maşini în faţă, apoi acceleră şi mai mult. Cel puţin 
Mercedesul încă nu se zărea. 

Aflat la bordul primei maşini, Miller îl văzu venind în oglinda laterală şi se 
încruntă, trăsăturile feţei sale devenind parcă şi mai dure. Se uită la şoferul care 
observase şi el motocicleta. 

- Nu îmi place asta, îi spuse Miller. Un motociclist a trecut pe lîngă noi şi mai 
devreme. 

- Nu e acelaşi individ, îi răspunse şoferul. Nu poartă cască şi are ochelari de 
soare. 

- Eu nu îmi asum riscuri inutile, izbucni Miller. O să îi fac felul. 

Îşi scosese pe jumătate revolverul Magnum 357, cînd motociclistul îi depăşi cu 
viteză şi dispăru. Miller rămase uimit. 

- Cred că merge cu peste o sută treizeci la oră. O să iasă de pe carosabil şi o să 
rezolve problema pentru noi... 

Harry se făcuse nevăzut după o altă colină. El zări Mercedesul albastru al lui 
Tweed cam la un kilometru în faţă. 

Ambala motocicleta şi zbură ca vintul. Cînd ajunse în dreptul Mercedesului care se 
oprise pentru el, Harry era leoarcă de transpiraţie. 

- Două maşini de teren în care se află cinci indivizi în haine de camuflaj sînt în 
spatele vostru... îl avertiză el pe Tweed de-abia mai putînd să respire. 

- Bob, ordonă Tweed de îndată, intră în cariera de nisip pe lîngă care am trecut. 
Aceea va fi fortăreaţa noastră. Du-ne acolo! 

Cîteva momente mai devreme, ei trecuseră prin faţa unei intrări mari, încadrate 
de tufişuri, care ducea spre un spaţiu larg, semicircular, cu pereţi nisipoşi. Locul arăta 
ca un amfiteatru mare şi fusese părăsit. Un lanţ de care fuseseră ataşate mai multe 
găleți de metal atîrna de pe culmea muntelui de nisip pînă jos, ajungînd în dreptul 
unor şoproane dărăpănate, aflate în dreapta lor. In timp ce Mercedesul părăsea 
şoseaua, pe coama dealului apărură cele două maşini. 

- Parchează maşina aproape de peretele acela, ordonă Marler. Vreau să fie 
foarte aproape de el. Harry, strigă el pe geam, urcă pe partea dreaptă a muntelui şi ai 
grijă să nu fii văzut! 

- Mă duc sus, îi răspunse Harry şi plecă. 

- Sînt aproape de noi, îi anunţă Tweed. 

Newman se apropie în viteză de baza amfiteatrului, iar roţile maşinii lăsară în 
urmă un nor de nisip. Intoarse maşina cu faţa spre drumul pe care veniseră, aproape 
de peretele nisipos, înalt de peste trei sute de metri. 

Marler dădu alte ordine şi arătă în diferite direcţii: 

- Eu mă voi afla în firida din dreapta, la jumătatea peretelui. Newman, tu o vei 
lua pe Lisa şi vă veţi ascunde în spatele acelei grămezi de nisip din stînga. Tweed, 
Nield, Paula căţăraţi-vă în deschizătura din stînga. Ţineţi-vă capetele jos. Toată lumea 
să se înarmeze. Hai! 

Nield luă geanta grea pe care o lăsase Harry pe bancheta din spate şi îi desfăcu 
fermoarul. Lisa luă o grenadă. Paula se aplecă în timp ce Harry îi întindea geanta şi 
evită fumigenele, alegîndu-şi o altă grenadă. 

- Grăbiţi-vă! se răsti Tweed. 

Marler, avînd în mînă puşca sa Armalite, îi strigă de la cîţiva metri de maşină: 

- Trebuie să facem tot posibilul să protejăm maşina... 

Se dădură jos din maşină şi închiseră portierele, alergind spre poziţiile care le 
fuseseră indicate. Tweed, în ciuda faptului că era cel mai în vîrstă, se afla în faţa lor, 
ajunse la zidul care se înclina şi în care se afla o crăpătură ca o peşteră şi începu să se 
caţere, urmat de Paula. Privind în urmă, el văzu că aceasta alunecase şi căzuse. 
Tweed se întoarse, o apucă pe Paula de braţ, o ajută să se ridice în picioare şi începură 
să escaladeze împreună panta, în timp ce Nield îi urmărea îngrijorat. 

- Te-ai lovit? întrebă Tweed. 

- Nu, îi răspunse Paula. 

Ea încă mai strîngea în mîna dreaptă grenada căreia alţii i-ar fi dat drumul dacă 
ar fi căzut. Ei i se alăturară lui Nield. Tweed se uită în jur, surprins în mod plăcut de 
ceea ce vedea. La un moment dat, dintr-un motiv oarecare, un excavator săpase în 
stîncă o cavitate destul de încăpătoare pentru toţi trei. 

- Ingenuncheaţi sau aşezaţi-vă, le spuse el, dar rămîneţi ascunşi. 

Tweed auzea acum motoarele celor două maşini care se apropiau încet. El 
cercetă amfiteatrul. Marler îi direcţionase în cîteva secunde în diferite locuri, astfel 
încît acum acopereau întregul spaţiu, iar Harry, de pe creasta muntelui de nisip, ar fi 
văzut orice mişcare a inamicului. Tot ce trebuiau să facă era să aştepte. Işi găsiseră 
fortăreaţa. 


Miller îi spusese şoferului lui să încetinească şi să se oprească în faţa intrării. 
Tufişurile din dreapta şi din stînga ar fi putut ascunde cu uşurinţă maşinile lor. Miller 
cobori înarmat cu un pistol-mitralieră şi avînd o grenadă în mîna dreaptă. 

El aruncă o privire de la adăpostul tufişurilor, luă cunoştinţă de topografia 
locului şi se întoarse acolo unde cei patru oameni ai lui stăteau culcaţi la pămînt. Un 
zîmbet crud îi apăru pe faţă. 

- l-am prins. Idioţii s-au băgat într-o capcană fără ieşire. Ştiţi că prefer atacurile 
fulger, însă nu putem aplica o astfel de strategie aici. Intîi de toate va trebui să îi 
localizăm, apoi ne vom împrăştia, îi vom urmări şi îi vom elimina unul cîte unul. 

- l-ai putut vedea? întrebă şoferul. 

- Nu. însă îşi vor da de gol poziţiile cînd vor deschide focul. Atunci vom pune 
mîna pe ei. Le-am văzut maşina. Mă voi ocupa de ea imediat. 

Miller scoase cuiul unei grenade şi ieşi din ascunzătoarea lui, postîndu-se la 
intrarea în carieră, cu braţul drept bine întins, pe punctul de a arunca grenada spre 
maşină. Harry, aflat pe creastă, trase cu mitraliera sa Uzi. O rafală de gloanţe ateriza 
la cîţiva centimetri de picioarele lui Miller. Grenada pe care acesta o ţinea în mînă 
avea să explodeze dintr-un moment în altul. În timp ce sărea înapoi, el aruncă grenada 
peste drum, în spatele tufişurilor de pe margine, şi se lipi de pămînt. Grenada explodă, 
aruncînd în jur bucăţi de pămînt şi plante din cultura de pe cîmp. Miller se întoarse la 
maşinile de teren: 

- Nu ai reuşit să le distrugi vehiculul, îi spuse şoferul lui, lipsit de tact. 

- Am ceva mai important de făcut. Am aflat poziţia lunetistului lor. E undeva 
acolo, sus, pe culme. Aşadar, trebuie să fim cu ochii pe el. 

Miller simţea cum îi curge transpiraţia pe spate. El nu crezuse necesar să le 
spună oamenilor lui că era singurul care avea vestă antiglont pe sub uniformă. 
Aceasta ar fi încetinit mişcările oamenilor lui, însă Miller era atît de musculos, încît nu 
îl îngrijora acest aspect. Şi, în afară de asta, vesta îi oferea un plus de protecţie. 

- Trebuie să îi facem să îşi deconspire poziţiile, hotărî el. Putem face asta doar 
dacă le oferim o ţintă în care să tragă. Brad, îi spuse el şoferului său, vreau să 
ambalezi motorul şi să apeşi pedala de acceleraţie, astfel încît maşina să zboare ca o 
rachetă spre intrare. Eu mă voi afla în faţa tufişurilor de pe partea cealaltă ca să văd 
unde se află. 

- lar în tot acest timp se va trage cu mitraliera asupra mea. 

- Dacă te vei mişca suficient de repede, nu te vor nimeri, îi răspuse Miller. După 
ce vei trece de intrare, vei merge cîteva sute de metri, apoi vei întoarce maşina şi vei 
reveni aici. 

- De ce nu mă duci direct în faţa plutonului de execuţie? 

- Ce? Miller îşi încorda pumnul masiv. Dacă mai vorbeşti mult o să-ţi pierzi cîţiva 
dinţi. 

El şi-ar fi pus ameninţarea în practică, însă ducea lipsă de oameni şi încă se mai 
întreba ce se întîmplase cu cea de-a treia maşină, în care se mai aflau încă doi membri 
ai echipei şi care ar fi trebuit să ajungă pînă acum. Miller luă repede o decizie: 

- Maşinile noastre sînt prea aproape de ei. Vreau să le mutaţi cu cîţiva metri mai 
încolo. Nu porniţi motoarele, ci băgaţi-le în viteză şi le vom împinge... 

De pe poziţia lui de la jumătatea urcuşului, Harry privi în jos spre Marler, care 
stătea ghemuit în firida lui, strîngînd în mînă puşca Armalite. Harry reacţionase repede 
atunci cînd Miller apăruse în dreptul intrării, dar nu suficient de repede. Dacă ar fi 
ridicat ţeava mitralierei cu un centimetru mai sus, l-ar fi omorît pe nemernicul acela 
înalt şi grizonat. 

El se gîndi că ar fi fost mai bine dacă ar mai fi urcat puţin, astfel încît să se afle 
pe marginea carierei, însă Marler îi ordonase să ocupe poziţia aceea aşa că se 
ascunsese într-un şanţ mic şi îi plăcea ascunzătoarea lui: avea să rămînă acolo. Din 
locul în care se afla, nu putea vedea maşinile atacatorilor. Nu putea să facă nimic în 
această privinţă. 

in mod cu totul surprinzător, lui Marler îi scăpase un amănunt atunci cînd 
stabilise poziţiile echipei: nu repartizase pe nimeni pe cealaltă pantă a muntelui de 
nisip. Dacă cineva ar fi urcat pe acolo, ar fi depistat cu uşurinţă locurile în care se 
ascunseseră Tweed şi Newman. Insă Marler ştia că ar fi fost o greşeală dacă şi-ar fi 
mutat oamenii odată ce aceştia deja se instalaseră la posturile lor. Era o greşeală care 
se dovedea adeseori fatală, aşadar se hotărî să lase lucrurile aşa cum erau. 

Puțin mai devreme, înainte ca Harry să deschidă focul, el îl sunase pe Tweed pe 
mobil. Legătura fusese foarte bună. 

- Tweed? Harry la telefon. Ar fi trebuit să îţi spun că am găsit cea de-a treia 
maşină de teren la mare distanţă faţă de celelalte două. Era răsturnată într-un şanţ, 
peste cei doi nenorociţi, care fuseseră împuşcaţi. 

- Ce ciudat... 

- Asta înseamnă că noi sîntem şapte contra cinci. Deci, sorții sînt de partea 
noastră. 

- Nu te lăsa influenţat de asta, îl avertizase Tweed. Sunt soldaţi bine antrenați, 
asasini profesionişti. 

Aflat în ascunzătoarea sa din peretele muntelui, împreună cu Nield şi cu Paula, 
Tweed îi putea vedea foarte bine pe Newman şi pe Lisa, care se ghemuiseră în spatele 
grămezii de nisip. Se părea că Lisa vorbea cu Newman: 

- Nu se întîmplă nimic, îi şopti ea. Oare ce plănuiesc? E atît de linişte! Mare 
păcat că Harry nu l-a nimerit pe individul acela solid şi grizonat. 

- E posibil ca aceasta să facă parte din strategia lor, îi spuse Newman. Aşteaptă 

şi nu fac nimic. E un fel de război psihologic. Vor să se joace cu nervii noştri şi să ne 
provoace să facem o greşeală. Trebuie să avem răbdare. 

Marea ironie consta în faptul că Miller nici măcar nu se gîndise că, dacă ar fi 
aşteptat suficient de mult şi nu ar fi acţionat, aceasta le-ar fi putut distruge nervii. 

- Îţi e sete, nu-i aşa? o întrebă Newman pe Lisa, care tocmai îşi umezise buzele. 

- Nu, îmi e bine. 

- Bine am făcut că, atunci cînd am plecat de la maşină, am luat o sticlă cu apă. 
Poftim! Bea puţin, îi atrase el atenţia. Va trebui să ne ajungă o vreme. 

Lui Newman îi păru rău pentru ceilalţi care nu aveau deloc apă la ei. Soarele 
dogorea necruţător deasupra lor. Dacă adversarii lor ar fi fost inspirați, ar fi aşteptat 
pînă cînd rezistenţa lor ar fi slăbit. El refuză atunci cînd Lisa îi întinse sticla. Se hotărise 
să reziste cît se putea de mult pe căldura aceea. 

Deasupra lor, Nield nu se uitase intenţionat la ei în timp ce beau apă. El spera 
ca ticăloşii să îşi pună în aplicare planul, oricare ar fi fost acesta. 


Miller îşi ajutase cei patru camarazi să împingă maşinile de teren cîţiva metri 
mai în spate, la adăpostul tufişurilor. El fusese de părere că ar fi trebuit să îşi protejeze 
vehiculele în cazul în care Tweed ar fi aruncat cîteva grenade peste tufişuri. 

În timp ce şoferul lui se pregătea pentru o cursă demnă de Le Mans pentru a 
intra în carieră, Miller găsi o spărtură în gardul viu de pe partea cealaltă a şoselei. 
Odată ajuns în cîmpul de dincolo de tufişuri, se deplasă cu atenţie. Tîrîndu-se în patru 
labe, trecu prin dreptul unei alte spărturi din gard, însă aceasta nu putea fi văzută din 
dreptul intrării. El continuă să înainteze. 

Ar fi dorit să îşi scoată vesta antiglonţ, însă amină momentul. Miller avea un 
binoclu în jurul giîtului, care acum îi atîrna la spate, lovindu-l cînd şi cînd, însă ignora şi 
acest lucru. Găsi o altă spărtură în gard, prin care putea vedea intrarea în carieră. 
Locul era perfect. Miller scoase o batistă şi se aşeză, aşteptind, apoi îşi şterse 
transpiraţia de pe git şi de pe palme. Batista era udă după ce termină. Auzea cum 
şoferul ambala maşina. „li 
este frică." Atunci cînd îţi e frică începi să te mişti - cel puţin aşa făcea Miller. 

Şoferul acceleră, bine ascuns sub bordul maşinii. Avu noroc şi intră în carieră 
înainte ca oamenii lui Tweed să îşi dea seama ce se întîmplă. In timp ce acesta înainta 
cu viteză, Harry deschise focul şi ciurui una dintre aripile maşinii de teren. Newman 
trase încontinuu cu arma automată pe care o luase înainte de a ieşi din maşină. Lisa 
se ridică în picioare şi aruncă o grenadă, care ateriza la cîţiva metri de vehicul, 
ratîndu-l. 

Miller, care începuse din nou să se tirască pe cîmp, jubila, zimbind diabolic. 
Bucăţi din grenada pe care o aruncase Lisa ajunseseră pînă pe partea cealaltă a 
drumului şi pe cîmpul de pe marginea acestuia, dar nu l-au atins pe Miller, care acum 
se felicita pentru că fusese inspirat să se retragă suficient de mult. 

Jubila deoarece reuşise să localizese poziţiile adversarilor lui. Lunetistul se afla 
în acelaşi loc, ascuns undeva, la jumătatea versantului. Un alt individ, probabil însoţit 
de alţi cîţiva, se ghemuise în spatele grămezii de nisip din stînga. In acelaşi loc se afla 
şi o femeie. Ceea ce nu ştia Miller era că Marler, înarmat cu puşca sa Armalite şi cu o 
mulţime de alte arme, era ascuns în firida din peretele drept al carierei. 

În timp ce aştepta ca şoferul lui să se întoarcă, Miller duse binoclul la ochi şi 
privi în ambele direcţii. Nu văzu nimic. Nu era nici o mişcare şi nu se vedea nimeni. 
Toţi îşi lăsaseră capetele în jos. 

Miller plănuia strategia atacului său final. Era convins că apărarea adversă avea 
un punct slab, deoarece nu văzuse nici o persoană pe versantul din stînga, ca replică a 
lunetistului de pe partea cealaltă. 

Miller îşi auzi şoferul întorcîndu-se. Privi din nou prin binoclu în ambele direcţii. 
Maşina părea că se întoarce cu o viteză şi mai mare. Miller presupuse că suflul 
exploziei grenadei o împingea de la spate. 


179 


Marler îşi folosise mobilul pentru a-i avertiza pe Newman şi pe Tweed să nu 
reacționeze dacă maşina va trece prin faţa lor, cu excepţia cazului în care aceasta ar fi 
intrat în amfiteatru. In această situaţie ar trebui să facă tot posibilul să o oprească. 

Harry aşteptă, ascultind zgomotul motorului pentru a-şi da seama cît de 
aproape era vehiculul, apoi trase o rafală de gloanţe, ţintind peste drum. Maşina trecu 
în viteză. Din nefericire, lui Harry îi transpiraseră mîinile, iar ţeava armei fu îndreptată 
ceva mai jos decit intenţionase. Gloanţele găuriră partea inferioară a caroseriei, iar 
maşina dispăru. 

- Fir-ar să fie! spuse Harry. Fir-ar să fie! Fir-ar să fie! 

- Ce crezi că plănuiesc să facă? întrebă Lisa. 

- Încearcă să ne facă să ne dăm de gol poziţiile, îi spuse Newman. Probabil au o 
persoană ascunsă în tufişurile de peste drum, care ne urmăreşte. Hai să zicem că a 
fost vorba de o repetiţie. 

Puțin mai devreme, Newman îi transmisese Lisei ordinul lui Marler de a rămîne 
nemişcaţi, ascunşi, şi de a nu trage. Ordinul nu fusese primit cu prea mare entuziasm. 
Nici unul din ei nu îl respectase. 

Aflat în ascunzătoarea sa, Tweed asculta, încercînd să audă ceva care să îi dea 
un indiciu în legătură cu intenţiile inamicului. Nu auzi nimic. Liniştea era deprimantă. 
Ceva mai jos, în spatele movilei de nisip, Lisa începea să simtă acest lucru. 

- Se pare că le ia o veşnicie să acţioneze, mormăi ea. 

- Uneori se întîmplă şi aşa, îi răspunse Newman calm. Probabil nu ştiu cum să 
procedeze în continuare. Poziţiile noastre sînt foarte bune. 

Newman nu credea în ceea ce tocmai îi spusese Lisei ca să o liniştească. El era 
sigur că partea adversă plănuia atacul final. Deasupra lor, în cavitatea din peretele 
carierei, Tweed era îngrijorat de faptul că apărarea lor avea o breşă. Nu se afla nimeni 
pe creasta muntelui de nisip. El nu îl învinovăţea pe Marler, care în cîteva secunde 
organizase defensiva, însă era îngrijorat. Nield remarcă expresia de pe faţa lui. 

Miller stătea în picioare în spatele celor două autoturisme de teren, ţinînd în 
mînă un carneţel şi un creion. Ceilalţi patru membri ai echipei lui se supuseseră 
ordinului pe care li-l dăduse cu o voce joasă şi se adunaseră în spatele lui, uitîndu-se la 
schema pe care o desenase. 

- Acesta este planul nostru de acţiune. Succesul operaţiunii depinde de timpul în 
care este realizată, deci ne vom sincroniza ceasurile mai tîrziu. Brad, ai făcut o treabă 
bună cînd ai intrat şi ai ieşit din carieră. El se uită la maşina pe care o condusese Brad. 
E puţin avariată de gloanţe, dar tu nu ai păţit nimic, ceea ce dovedeşte că putem să o 
scoatem la capăt. 

- Ce să scoatem la capăt? întrebă Brad. 

In mod normal, Miller l-ar fi desfiinţat pentru că îndrăznise să pună o astfel de 
întrebare, dar cînd era pe punctul de a începe o operaţiune, acesta se stăpiînea şi 
vorbea pe un ton calm. Ar fi fost o strategie psihologică proastă dacă şi-ar fi bruscat 
oamenii înainte de un atac. 

- Brad, vei avea ajutoare şi vei crea o diversiune. Te vei urca în maşină 
împreună cu Stu şi te vei întoarce în carieră. Va trebui să ambalezi maşina în prealabil. 
Stu va avea armă automată şi grenade. După ce vei intra în carieră, te vei îndrepta 
spre Mercedesul albastru, în timp ce Stu va trage la nimereală. Cînd vei ajunge în 
dreptul vehiculului, te vei da jos din maşină şi te vei duce în spatele Mercedesului. 
Dacă o să vrea să tragă în propria maşină - unicul mijloc de transport care îi poate 
scoate de acolo - să o facă. Vei deschide focul din spatele port- bagajului. Ai înţeles? 

- Da. 

Brad îşi umezi buzele: 

- Ai spus ceva despre o diversiune. 

- Moke, continuă Miller, întorcîndu-se spre un soldat cu trăsături mongolice. Ai 
văzut pe unde m-am strecurat în tufişurile de vizavi? 

- Da, am văzut. 

- Te vei duce pe cîmpul de peste drum cu o armă automată şi cu muniţie din 
plin, te vei ghemui în apropiere de spărtura din dreptul intrării în carieră şi, la 
momentul potrivit, vei începe să tragi încontinuu. Ţinteşte spre movila de nisip pe care 
am marcat-o aici, pe hartă. Semicercul acesta mare reprezintă partea din spate a 
carierei. în felul acesta, dacă ţinteşti spre grămada de nisip, în spatele căreia probabil 
se află cîţiva oameni, nu vei lovi maşina lui Brad. Ai înţeles? 

- Floare la ureche. 

- Moke, numai asta nu va fi. Miller de-abia se mai putea stăpini: Vă spun că va fi 
o misiune destul de dificilă. Îi vom omorî pe toţi, dar nu va fi uşor. În grupul lor se află 
şi o femeie. 

- Nu trebuie să-ţi faci griji în privinţa ei, spuse Brad. 

- Presupun că nu. Miller tăcu un moment: Ea a aruncat grenada care te-ar fi 
putut face praf. Acum, Alan, în timp ce eu voi înainta pe partea aceasta, tu vei urca pe 
versantul opus şi îl vei elimina pe lunetist. 

Alan făcu cîţiva paşi şi se uită la partea pe care avea să o escaladeze Miller, o 
cercetă cu atenţie, apoi vorbi: 

- Ar trebui să meargă, cu condiţia să fie la fel de multă vegetaţie ca şi pe partea 
ta. Trebuie să mă apropii pe nesimţite de lunetist pentru a-l putea elimina. 

- Tu îl vei urma pe Moke în spatele tufişurilor, te vei târî prin iarba înaltă pînă 
cînd vei ajunge într-un loc de unde să poţi traversa pentru a ajunge la baza 
versantului. Asta a fost tot. Eu mă voi urca pînă pe culme, de unde îi voi putea vedea 
pe toţi. Ar trebui să fie un masacru. Trebuie să acţionăm exact la timp. Aşadar, haideţi 
să ne sincronizăm ceasurile întîi de toate... 

După aceea, le spuse momentul exact în care să acţioneze. Intervalele de timp 
variau. De exemplu, Moke trebuia să aştepte pînă cînd Alan ar fi traversat şoseaua şi 
ar fi ajuns sus, pe munte, înainte de a începe să tragă din dreptul intrării. 

- Ar fi bine dacă aţi bea puţină apă înainte să plecăm... 

El scoase sticlele de apă din prima maşină de teren şi le împărţi, apoi le strînse. 
Membrii unei trape de asalt nu trebuiau să aibă nimic altceva asupra lor în afară de 
arme. 

Miller îşi mai verifică o dată ceasul, în timp ce Brad se urcă la volanul maşinii 
destul de reticent. Stu îl urmă. Alan şi Moke traversară şi se făcură nevăzuţi prin 
spărtura din gardul viu, începînd să se tîrască repede prin iarbă. 

Miller, avînd revolverul Magnum la şold, luă o puşcă, verifică mecanismul şi o 
încărcă, apoi începu să urce cu prudenţă, mişcîndu-se cu paşi mari. Brad începuse să 
ambaleze maşina. 


Atmosfera în carieră devenea din ce în ce mai încărcată. Tweed se uită la ceas, 
avind grijă să nu fie văzut de cei doi însoțitori ai lui. Soarele arzător avea să apună 
peste cîteva ore. Totul depindea acum de curaj. 

Uitîndu-se la cei din spatele movilei de nisip, el o văzu pe Lisa vorbind cu 
Newman. Tweed aproape că îşi dorea ca Paula să fi rămas împreună cu Lisa ca săo 
calmeze pe aceasta. El se uită la Paula, care îi răspunse făcîndu-i un semn din ochi, 
apoi figura ei redeveni imobilă. Ea se sprijinea de peretele buncărului lor improvizat şi 
nu dădea nici un semn că ar fi aşteptat cu nerăbdare să se întîmple ceva. 

- Asta îmi aminteşte, spuse Lisa, de momentele pe care le-am petrecut în 
demisolul în care locuia vagabondul acela. Nu a suflat o vorbă atunci cînd Barton şi 
Panko au vorbit cu el. 

- Asta se întîmpla în Bedford Square, comentă Newman. E cam departe de aici. 

- Dar cel puţin mă aflu în compania ta. Mă gîndeam la întîmplarea de pe Cheiul 
Reefers, atunci cînd m-a lovit Delgado şi am fost dusă la clinică. Eram atit de frustrată 

de faptul că eram imobilizată la pat şi nu puteam vorbi. 

- Dar ai vorbit. Ne-ai dat indicii că se va întîmpla ceva la Hamburg. Informaţiile 
acelea au fost extrem de importante. 

Newman era de părere că trebuia să o ţină de vorbă, ca să îi distragă atenţia de 
la căldura şi de la situaţia în care se aflau. 

- Apoi, îi aminti el, nu cred că ţi-a fost prea uşor cînd ai fost răpită de Delgado la 
Flensburg. Dar ai reuşit să te salvezi. 

- Mă bucur că l-am sugrumat cu cătuşele acelea, spuse ea. Unii ar fi marcați de 
o astfel de experienţă, însă eu nu sînt. Era care pe care şi am preferat să moară el în 
locul meu. Cred că aşa aş fi făcut şi în Bedford Square. Dacă Barton ar fi coborit, aş fi 
luat sticla vagabondului, aş fi spart-o de un perete şi i-aş fi tăiat mutra aia de 
nenorocit. 

- Mă îndoiesc că ne vom mai întîlni cu ei. 


Aparatul de zbor pilotat de Barton, însoţit de Panko, zbura acum la o distanţă 
destul de mare faţă de carieră. Această manevră era una intenţionată. 

- Unde naiba e Mercedesul albastru? întrebă Panko. 

- Să sperăm că va reapărea pe şosea. Vom păstra distanţa în tot acest timp. 

Barton era la fel de nedumerit ca şi Panko. Puțin mai devreme, Mercedesul se 
aflase pe şosea, iar acum dispăruse. Asta se întîmplase în timp ce Barton se îndepărta 
de drum pentru a nu fi văzuţi. 

Atunci cînd reveniseră în apropiere de locul unde ar fi trebuit să se afle, maşina 
dispăruse. Barton nu zărise cariera şi nu îşi putea imagina unde se dusese. Mercedesul 
fusese ascuns, iar el nu îşi dădea seama unde anume. în zonă nu existau hambare în 
care să se fi putut strecura. Nu se vedea nici o clădire la orizont. Barton se înălţă şi 
mai mult: 

- Il anunţăm pe Thunder? sugeră Panko. 

- A, da, asta ar fi exact ce ne trebuie! Sunăm o persoană atît de importantă să îi 
spunem că ne pare rău, dar i-am pierdut pe Tweed şi echipa lui. Nu cred că va fi prea 
încîntat să audă aşa ceva. 

- li dăm telefon lui Oskar? 

- Sigur că da. li dăm telefon lui Oskar, care ne-ar lua pînă şi capul de pe umeri 
cînd greşim. Mai ai multe idei din astea geniale, Panko? Dacă da, păstrează-le pentru 
tine. 

- Incercam să mă fac util... 

- Panko, îţi spun eu cum să te faci util. Stai locului şi ţine-ţi gura! 


Moke îl urmase pe Alan prin spărtura din gardul viu, se tîrîse prin iarba înaltă, 
iar acum se afla în dreptul intrării în carieră. El avea să deschidă focul după ce Alan, 
care se căţăra cu o viteză impresionantă, avea să ajungă la poalele versantului pe 
care se ascundea Harry. Alan traversase strada în fugă, se oprise la poalele urcuşului, 
privise în sus şi, nevăzînd nimic, îşi începuse ascensiunea pe jumătate aplecat, cu 
puşca în mîna dreaptă. 

Intre timp, Brad, împreună cu Stu, ambalase motorul. El îi făcu un semn lui Stu 
ca să îl avertizeze că era gata şi acesta ridică o armă automată şi pregăti o grenadă, 
ţinînd-o în poală, puţin mai sus de genunchi. 

Miller ajunsese la jumătatea urcuşului pe partea cealaltă a muntelui, 
ghemuindu-se. El intenţiona să ajungă pe creastă în timp ce maşina de teren ar fi 
intrat în amfiteatru, iar adversarii ar fi rămas în ascunzătorile lor. Acesta ţinea puşca 
automată cu mîna stîngă - era stîngaci. Miller auzi maşina demarînd şi ar fi dorit să o 
vadă, dar nu riscă să-şi dea de gol poziţia. 

In tot acest timp Moke începuse să tragă în rafale asupra grămezii de nisip din 
stînga. El se opri înainte ca maşina de teren să apară în faţa lui şi să înainteze spre 
carieră, apoi începu să tragă din nou încontinuu. Moke era de părere că operaţiunea se 

desfăşura conform planului. 


Paula, auzind motorul maşinii, se ridică brusc în picioare şi începu să se caţere 
pe panta nisipoasă care se întindea deasupra ascunzătorii lor, înainte ca Tweed să 
poată să o oprească sau să apuce să-i spună un cuvînt. 

Ea urca panta cu rapiditate, strîngînd în mîna dreaptă grenada. Marler şi Butler 
urmăreau de pe partea cealaltă silueta care avansa din ce în ce mai sus. Amîndoi erau 
paralizaţi de frică. Ea era expusă în totalitate. Nebuna dracului! spuse Marler cu voce 
tare, uimit, cu convingerea că Paula nu avea să supravieţuiască. 

Tweed se uită în sus, fiind pentru prima dată speriat de moarte. Nu se mai 
simţise niciodată atît de neajutorat, de îngrijorat, şi se gîndi chiar să urce după ea. 
Nield, care privea în sus, intui ce gîndea Tweed. 

- Stai naibii acolo! izbucni el. Marler ne-a spus să nu ne mişcăm de aici, deci aici 
rămînem. 

Spunînd acestea, el îl prinse pe Tweed de braţ pentru a-l reţine în ascunzătoare. 
Tweed aproape că îl lovi ca să se elibereze din strînsoarea lui, însă înţelese că Nield 
avea dreptate. Continuă să privească, neputîndu-şi lua ochii de la ea. 

Paula făcu un ultim efort şi ajunse în virf, fără suflare, dar cel puţin nu mai 
putea fi văzută din interiorul carierei. Ea privi în jos, apoi în sus şi văzu un bărbat înalt, 
cu o constituţie atletică, grizonat. Acesta se afla puţin mai sus, la aproximativ o sută 
de metri de ea. Paula se rostogoli ca să nu fie văzută, apoi se ridică în picioare, scoase 
cuiul grenadei şi ridică braţul ca pe vremea cînd juca volei la şcoală. Ceva îl făcu pe 
Miller să se uite în jur. El o văzu şi văzu grenada care fusese aruncată spre el, se culcă 
la pămînt şi se îndepărtă de ea rostogolindu-se, simţi panta sub el şi continuă să se 
rostogolească după creastă. Grenada ateriză în partea cealaltă şi explodă, aruncînd 
bucăţi în aer. Una dintre ele îl nimeri în piept, însă vesta antiglonţ îl salvă. Cu toate 
acestea, el simţi că îl durea coasta în care ricoşase proiectilul şi care îi găurise 
uniforma. Dar cui îi mai păsa de durere? 

Miller se ridică, scoase revolverul Magnum de la şold şi se întoarse. Paula se uita 
în sus. Capul şi trupul lui reapărură la mai puţin de o sută de metri de ea. in acel 
moment ea îşi aminti că lăsase geanta în care avea Browning-ul în ascunzătoare. 

Miller îndreptă pistolul spre ea. Paulei i se păru că ţeava acestuia semăna cu 
cea a unui tun. Incremeni şi rămase în aşteptare. Ochii lui păreau inumani. El apăsă pe 
trăgaci. Nu se întîmplă nimic. Mecanismul armei se înţepenise. 

- O să primeşti ce ţi se cuvine mai tîrziu, scumpo! 

El începu să urce grăbit. Şi-ar fi putut folosi arma automată ca să termine cu ea, 
însă căţeaua îl încetinise, iar orarul lui se dusese naibii. Miller auzea focuri de armă 
venind din interiorul carierei şi scrişnet de roţi. 

Aflaţi în spatele movilei de nisip, Lisa şi Newman nu văzuseră nimic din cele 
petrecute deasupra capetelor lor. Maşina de teren îşi făcuse apariţia ca un bolid. Stu 
trăgea încontinuu, în diferite direcţii, ciuntind pereţii carierei. Brad se îndreptă spre 
Mercedesul albastru care fusese parcat lîngă unul dintre ziduri. 

Newman se ghemuise la capătul grămezii de nisip, cu patul puştii pe umăr. 
Rafalele lui Moke loveau în capătul celălalt al movilei. Nisipul era atît de dens, încît nici 
un glonţ nu ajunsese la Lisa. 

Newman ţinti către şoferul maşinii, în timp ce Marler, din firida sa, ochise capul 
acestuia, iar Tweed, care între timp se ridicase în picioare în ascunzătoarea lui, îşi 
îndreptase arma spre pieptul lui. Cei trei traseră în acelaşi timp. 

Glonţul lui Newman îl lovi în piept, cel al lui Marler, în cap, iar al lui Tweed, în 
gît. Brad căzu într-o parte, peste Stu, care îşi scăpă arma din mînă. Stu încercă să 
preia controlul. El ridică trupul lui Brad şi văzu cu groază că piciorul acestuia apăsa în 
continuare pe acceleraţie. 

Maşina scăpă de sub control şi îşi pierdu direcţia, gonind cu viteza maximă. Stu 
nu reuşi să ajungă la volan. Vehiculul se îndreptă spre Mercedes. Tweed îşi ţinu 
respiraţia. Dacă maşina lor ar fi fost lovită, atunci ei ar fi rămas izolaţi în regiunea 

aceea pustie. În cazul în care ar fi supravieţuit atacului şi ar fi mers pe jos, ei ar fi fost 
pîrjoliţi de soare. 

Maşina îşi continuă traiectoria în zigzag, în jurul amfiteatrului, apoi se îndreptă 
din nou spre Mercedesul lor. Bolidul îşi schimbă direcţia în ultimul moment, trecu 
razant pe lîngă maşina lor, apoi se duse spre peretele din spate al carierei. Ţinîndu-se 
cu mîinile de parbriz, Stu privea cu groază cum peretele se apropia din ce în ce mai 
tare de ei. Partea din faţă a maşinii se izbi puternic de perete, iar vehiculul se opri, cu 
capota şi scaunele din faţă 
strivite din cauza impactului. Autoturismul fu îngropat în nisip, arătînd de parcă ar fi 
trecut printr-o furtună în deşert. 

În timp ce toţi rămăseseră cu privirile aţintite asupra mormanului de fiare 
contorsionate, Miller ajunsese în vîrf, cu arma pregătită. Din poziţia în care se afla îşi 
văzu inamicii. El îl zări pe Tweed şi hotărî că acesta avea să fie prima lui ţintă. 
„Omoară liderul, iar restul îşi vor pierde curajul", îşi spuse el. Miller ochi cu atenţie. 

Marler era singurul care nu se lăsase distras de accident şi care observă cu 
coada ochiului că în vîrf se afla cineva. Era un bărbat impunător, grizonat, care îşi 
îndreptase arma către capătul celălalt al carierei. Marler îşi ridică puşca Armalite şi 
văzu în lunetă pieptul uriaşului, apoi trase. Glonţul îl lovi în plin pe Miller. Vesta 
antiglonţ îl salvă şi de data aceasta, impactul îl făcu însă să se clatine şi simţi o durere 
şi mai ascuţită în coaste. El încă mai avea puşca în mînă. Lovitura i-ar fi făcut pe mulţi 
să se prăbuşească, însă el făcu doar doi paşi înainte, apropiindu-se de marginea 
carierei şi îl ochi din nou pe Tweed. 

Marler clipi. „Poartă vestă antiglont", îşi spuse şi cu multă atenţie îşi ridică 
puşca. El văzu în lunetă faţa uriaşului, apoi apăsă pe trăgaci. Glonţul îi spulberă 
jumătatea inferioară a feţei. Miller căzu înainte, peste marginea carierei, cu capul în 
jos. Corpul i se lovi de pămînt cu o bufnitură înfundată, apoi rămase nemişcat. 

Harry încă se mai afla pe poziţii. Moke trăgea în continuare de pe partea 
cealaltă a şoselei. Harry trase o rafală în direcţia aceea, apoi ridică ţeava puştii puţin 
mai sus. Moke înţelesese ce îl aşteaptă şi se ridicase în picioare, dorind să fugă, dar fu 
ciuruit de gloanţe şi căzu. Liniştea se aşternuse brusc. Spre deosebire de ceilalţi, Harry 
numărase victimele. Cinci oameni îi urmăriseră în acel loc. Doi dintre ei se aflaseră în 
maşină, iar acum zăceau pe jumătate îngropaţi în nisip. Marler îl împuşcase pe 
individul impunător care îşi făcuse apariţia pe creastă. El însuşi îl împuşcase pe cel 
care trăsese încontinuu de pe partea cealaltă a şoselei, prin dreptul intrării. Asta 
însemna că patru dintre ei fuseseră eliminaţi. Dar unde era al cincilea? 

In timp ce Miller se grăbise să urce după ce nu reuşise să o omoare pe Paula, 
Alan îşi continuase ascensiunea cu prudenţă, în iarbă se aflau pietre de diferite 
dimensiuni. Alan nu ştia cu siguranţă unde anume se afla lunetistul, aşadar trebuia să 
fie cu ochii în patru. 

Harry încă mai avea simţurile în alertă şi auzi cum liniştea profundă este 
tulburată de zgomotul unei pietre care căzuse undeva, în spatele lui. Pregătindu-şi 
mitraliera Uzi, se ridică în picioare, cu faţa spre locul respectiv. Alan era la cîţiva metri 
de el şi se ridicase pentru a vedea mai bine, cu puşca îndreptată spre silueta care 
apăruse brusc dintre tufişuri. Harry trase o rafală scurtă. Alan, deja mort, căzu pe 
spate şi se rostogoli pînă la poalele dealului, rămînînd nemişcat. 

Capul şi umerii Paulei se iviră pe marginea carierei. Ea strigă spre cei aflaţi jos, 
iar vocea ei răsună în întregul amfiteatru: 

- Hei, voi de colo! Pot să cobor acum? întrebă, pe un ton vesel. 

Tweed se simţi invadat de un sentiment de uşurare. 

Tweed şi echipa lui se aflau acum în maşină, mergînd pe drumuri de ţară. 
Newman era la volan, iar în spatele lui Tweed se uita pe hartă, dindu-i indicaţii. Paula 

ar fi dat orice să poată face un duş: transpirase din cap pînă în picioare. Privi în spate, 
la Lisa, zîmbi şi îşi trecu degetele peste palmele umede. 

- Şi eu am păţit acelaşi lucru, îi spuse Lisa. Dar vom ajunge odată şi-odată 
înapoi în lumea civilizată. 

- Astăzi, dacă s-ar putea... 

Inainte de a părăsi cariera, Tweed şi Marler verificaseră toate corpurile 
victimelor: se dovedise a fi o formalitate. Nu putuseră să facă nimic altceva decit să le 
lase acolo unde se aflau. |n faţa lor, Harry de-abia se mai putea vedea în şaua 
motocicletei lui. Atunci cînd parcaseră Mercedesul sub panta muntelui, Harry îşi 
ascunsese vehicul în spatele acestuia. ; 

- Următoarea noastră oprire va fi la Travemünde, îi anunţă Tweed. |lţi voi da 
indicații, Bob, astfel încît să trecem prin Lübeck. 

- Va trebui să mergem la cafeneaua pe care ne-a descris-o doamna France, 
unde sper că vom găsi nişte pahare mari cu apă, spuse Lisa. 

- Va veni şi doamna France acolo? întrebă Marler. 

- Nu, îi răspunse Tweed. A spus că Rondel ne va aştepta acolo... 

Parcurseseră deja o distanţă destul de însemnată, traversaseră autostrada şi 
trecuseră de Bam Bramstedt, revenind în zona rurală, cînd Tweed îi sugeră lui 
Newman să tragă pe dreapta, în iarbă. 

- Trebuie să îmi întind picioarele, pretextă el. Paula, vrei să mă însoţeşti într-o 
plimbare? 

- Mi-ar face plăcere. O să am crampe musculare dacă mai stau mult timp 
nemişcată... 

Newman parcă maşina şi cobortră cu toţii, se dezmorţiră şi se plimbară în jurul 
maşinii, cu excepţia lui Tweed şi a Paulei care presupuse că şeful dorea să îi spună 
ceva între patru ochi. Cei doi de-abia îşi începuseră plimbarea, cînd Harry reveni pe 
motocicleta lui şi opri. 

- Ne ducem să facem o plimbare, îi explică Tweed. 

- Veţi fi în siguranţă în direcţia în care mergeţi. Am parcurs kilometri întregi şi 
nu am văzut nimic, nici măcar alte vehicule. Acum mă voi duce să verific dacă nu s-a 
furişat careva pe urmele noastre... 


- E destul de ciudat, începu Tweed, că nimeni nu este ceea ce pare a fi. 

- E destul de descurajant. Cine crezi că i-a trimis pe asasinii aceia să ne 
urmărească? Oskar Vernon? întrebă Harry. 

- E posibil. Mai degrabă a fost însă mîna lui Gavin Thunder - el se pierde de 
obicei în amănunte. Şi mă întreb dacă nu cumva Danzer este cel care se ascunde în 
moara de vînt din apropiere de Sylt. 

- De ce ar face aşa ceva? interveni Paula. Cine nu este cine pare a fi? 

- Doamna Gina France. Nu îmi iese din cap ideea că am mai văzut-o în altă 
parte, spuse Tweed. 

- Într-adevăr, ai mai văzut-o atunci cînd a venit să ne viziteze la Four Seasons. 
Ai văzut-o atunci cînd părăseam reşedinţa lui Rondel. A venit şi mi-a dat hortensiile 
acelea superbe, îi aminti Paula. 

- Nu, înainte de toate acestea. Pur şi simplu nu pot să îmi aduc aminte. 

- Ei, bine, arăta cu totul altfel atunci cînd am întîlnit-o la reşedinţa lui Rondel. 
Era mai corpolentă şi ceva mai zăpăcită, dar se prea poate să fi fost din cauza rochiei 
înflorate pe care o purta. Sau poate că ochelarii aceia oribili o făceau să arate aşa, ori 
pălăria aceea pleoştită. înfăţişarea ei era cu totul alta atunci cînd a venit să ne vadă la 
hotel. Pînă şi personalitatea ei era alta. Era îmbrăcată în costum de pilot, purta nişte 
ochelari enormi şi vorbea pe un ton foarte hotărît. 

- E ciudat! spuse Tweed. 

- Dar ne-a explicat de ce făcea toate acestea, îi aduse aminte Paula. Nu îl 
agreează pe Rondel, de aceea se comportă atît de ciudat atunci cînd el este în 
preajmă. Mă îndoiesc însă că acesta o vizitează des la banca din Hamburg. Pun pariu 

că atunci cînd se duce acolo este o adevărată profesionistă, cum se spune astăzi. Ce 
expresie stupidă! Vine din America. Eşti mulţumit acum? 

- Nu. Am mai văzut-o înainte de aceste două ocazii pe care le-ai menţionat, dar 
nu pot să îmi aduc aminte nicicum unde anume, insistă Tweed. 

- Oare unde o fi Oskar în acest moment? Ne aşteaptă împreună cu un comitet 
de primire la Travemunde? Aparatul acela de zbor a revenit. Uite-l acolo! 

- Nu ai nici un motiv să crezi că e acelaşi cu cel de mai devreme. 

- Ba da, e acelaşi. Are o emblemă albastră pe coadă, la fel ca şi avionul pe care 
l-am văzut cînd ne apropiam de Tonder pentru a petrece noaptea acolo. Se ţine scai 
de noi. Presupun că Barton şi Panko nu s-ar putea afla la bordul lui, spuse Paula. 

- E puţin probabil. Cred că cei doi se mai află încă în Tonder. Dacă îţi mai 
aminteşti, Harry i-a văzut pe Barton şi pe Panko urcîndu-se în maşina lui Delgado după 
confruntarea din lanul de porumb. Acum ştim că Delgado era la Flensburg - Lisa a trăit 
o experienţă îngrozitoare cu acesta. Sînt convins că acolo Barton şi Panko îl urmau pe 
Delgado peste tot. Nu au cum să ne urmărească dintr-un avion. 

Paula se opri, rămase nemişcată şi bătu din picior, extrem de enervată: 

- Tot timpul te grăbeşti să îmi desfiinţezi teoriile. Ea îl lovi peste braţ: Ce naiba 
ai? A 

- Imi cer scuze, dar am fost şocat atunci cînd ai părăsit ascunzătoarea şi ai 
început să te caţeri pe dealul acela. Mi s-a părut că ai lipsit îngrozitor de mult timp. 
Apoi am auzit grenada explodînd. Ce s-a întîmplat acolo, sus? întrebă Tweed. 

- Nu vrei să afli. 

- Ba da, vreau să aflu, spuse el pe un ton calm. Aşadar, te rog să îmi spui. 

- A fost un moment destul de neplăcut. 

Paula tăcu un moment, amintindu-şi cum arăta individul impunător care îşi 
îndreptase arma spre ea - arma a cărei ţeavă i se păruse că seamănă cu ceaa unui 
tun. Ea îi povesti totul, iar Tweed ascultă nemişcat lîngă ea, muşcîndu-şi buzele în timp 
ce îşi imagina experienţa prin care trecuse Paula. După ce termină, Paula cedă nervos 
şi începu să plingă, tremurînd din tot corpul, apoi îşi aruncă braţele în jurul gitului lui şi 
îl îmbrăţişa. Tweed o strînse în braţe şi o mîngiie pe păr. Ea îi vorbea acum, iar capul ei 
stătea pe umărul lui. 

- Imi pare atît de rău că mi-am ieşit din fire. Tu porţi cea mai mare povară. Ştiu 
că te simţi responsabil pentru soarta fiecăruia dintre noi. Toată treaba asta e ca o 
tortură pentru tine şi nu ştiu cum o mai poţi suporta. 

Tweed scoase o batistă, îi ridică bărbia şi îi şterse lacrimile în timp ce îi vorbea 
cu blîndeţe: 

- Ceea ce simţi acum este reacţia la ce s-a întîmplat la carieră. Şi eu simt multe 
acum, dar nu trebuie să fiu văzut de ceilalţi într-o astfel de stare. Moralul lor depinde 
de mine. 

Tweed îi şterse lacrimile care i se înnodaseră în bărbie, iar Paula stătea aproape 
nemişcată şi îl privea în ochi. Se oprise din tremurat. Cînd îi întinse batista, Paula se 
aplecă şi îl sărută pe obraz, apoi se dădu înapoi. 

- Mulţumesc, îi spuse ea pe un ton normal. lţi mulţumesc pentru că eşti atit de 
înţelegător. 

In acel moment mobilul lui Tweed începu să sune, iar el îl scoase din buzunar, 
strimbîndu-se: 

- Alo, cu cine vorbesc? 

A - Sînt eu, Monica. Mulţumesc lui Dumnezeu că, în sfîrşit, am reuşit să dau de voi. 
Incerc de foarte mult timp să vă găsesc. Am veşti importante. Am descifrat mesajele 
de pe internet. Acestea au fost trimise de la Seattle, de pe coasta Pacificului, de către 
un individ pe nume Ponytail. Am înţeles că trupele din Vest sunt deja pe poziţii, 
pregătite pentru a distruge totul în calea lor. Nu ştiu unde anume se află. Ce e 
important e că acestea aşteaptă alte mesaje codificate care se le spună orele exacte 
la care să declanșeze ostilitățile. Aceasta se va întîmpla cel mai tîrziu peste două zile. 
Noile incidente vor fi înspăimîntătoare. Trebuie să faceţi în aşa fel încît să îl împiedicaţi 
pe Ponytail să mai trimită mesajele astea. 

- De unde ştii că se află la Seattle? 

- A făcut o greşeală. De obicei, se semnează cu numele de „Ponytail", însă, 
probabil, a fost obosit şi a semnat unul dintre mesaje cu „Seattle". 

- Se pare că ai devenit expertă. 

- Tot ce fac este să stau pe internet. Am început să înţeleg modul în care 
foloseşte reţeaua. Am rugat pe altcineva să răspundă la telefon în locul meu, astfel 
încît să mă pot ocupa doar de această problemă. Howard mă ajută extrem de mult, 
deoarece se ocupă de birou în absenţa voastră. 

Howard era directorul SIS. 

- Cînd ai mîncat ultima dată? 

- Cine are nevoie de mîncare? 

- Tu ai... 

Legătura se întrerupse. Tweed îşi puse mobilul în buzunar şi repetă ce îi 
spusese Monica. Paula îşi revenise complet. 

- Nu putem face nimic în privinţa situaţiei de la Seattle, nu-i aşa? 

- Absolut nimic. Însă ce putem face este să ajungem la Travemunde în cel mai 
scurt timp posibil. Să ne întoarcem la maşină. 

Paula începu să alerge. Tweed o ajunse din urmă şi o apucă de braţ: 

- Nu alerga pe căldura asta. S-a făcut şi mai cald, în cazul în care nu ai observat. 
Ne vom întoarce la pas. Să nu le pomeneşti nimic celorlalţi despre veştile pe care ni le- 
a dat Monica. 

- Ai dreptate. 


La Inselende, pe Insula Sylt, avea loc o nouă întrunire a celor patru persoane 
influente în camera izolată fonic. Thunder prezida această întîlnire, iar tonul lui era vioi 
şi categoric: 

- Am luat legătura cu persoana de la Seattle. Domnilor, ne apropiem de punctul 
culminant al acţiunilor şi dezideratelor noastre. Lui Thunder îi plăcu felul în care se 
exprimase. După cum spuneam, am luat legătura cu persoana de la Seattle. Peste 
douăsprezece ore va trimite mesajul codificat care va conţine informaţiile referitoare 
la ora locală a atentatelor... 

- Parcă ar fi trebuit să se întîmple ceva mai tîrziu, obiectă vicecancelarul. Avem 
nevoie de timp pentru a ne întoarce acasă înainte de începerea conflictelor. 

- Nu chiar, spuse Thunder, zîmbind conciliant. in momentele respective va 
trebui să ne aflăm în drum spre casă - în acest fel populaţia va fi deja cuprinsă de 
panică. Insă, cel mai important, guvernele noastre vor fi cuprinse de panică şi vor dori 
cu disperare o conducere puternică - conducerea noastră. 

- Planul pare a fi destul de bun, îl aprobă Secretarul de Stat american. 

- Aşadar, cînd vom părăsi această închisoare? întrebă prim-ministrul francez. 

- Peste citeva ore vom pleca la Hamburg cu un elicopter, apoi vom lua avioanele 
oficiale spre capitalele noastre la momentul oportun. 

- Se pare că ai stabilit un program destul de bine pus la punct, spuse 
vicecancelarul. De la Hamburg voi ajunge la Berlin într-un timp foarte scurt. 

- Dar nu vei pleca prea devreme, insistă Thunder. Nu poate spune nimeni cu 
exactitate în cît timp populaţia va deveni demoralizată. Asta depinde de cît de repede 
le vor ceda nervii membrilor guvernelor noastre. 

- Totul depinde de situaţia din Seattle, sublinie americanul. Eşti convins că acele 
mesaje vitale vor fi transmise la timp? 

- Putem conta pe Seattle, spuse Thunder pe un ton hotărît. Am refuzat din 
motive de securitate să dezvăluim adresa clădirii din care vor fi expediate mesajele. 
Acum, în cazul în care nu mai aveţi şi alte întrebări, propun să suspendăm şedinţa şi 
să ne retragem în salon pentru a ciocni în cinstea succesului operaţiunilor. 

Thunder se ridică în picioare imediat după ce spuse acestea. Ultimul lucru pe 
care şi-l dorea în acel moment ar fi fost o prelungire a discuţiilor. 

Aflat la bordul aparatului de zbor, Barton zări dintr-odată Mercedesul albastru 
care înainta pe acelaşi drum pe care îl văzuse şi ultima dată. Puțin mai devreme, 
păstrase distanţa între ei şi vehicul, aşadar nu văzuse Mercedesul intrînd în carieră, 
urmat de cele două maşini de teren. 

- Uite-l, izbucni el. Unde naiba s-a ascuns? 

- L-am prins. Minunat, spuse Panko. Unde s-o fi ducînd? 

- Trece prin Lubeck. Barton studie harta pe care o cumpărase la Flensburg. Se 
îndreaptă spre Travemünde. E unicul loc spre care se pot îndrepta de pe şoseaua pe 
care se află acum. 

Barton se gindea dacă să îl sune sau nu pe Thunder. El renunţase la Oskar, de 
care nu putea să dea, şi se hotărise să îl sune pe ministru. 

Thunder se relaxa în apartamentul său. El încerca să-şi revină după discuţiile şi 
tacticile de manipulare la care se văzuse nevoit să recurgă în timpul şedinţei pentru a- 
i face pe ceilalţi să adopte punctul său de vedere. Telefonul lui mobil începu să sune. 
Injură, apoi răspunse: 

- Da? _ 

- Barton vă deranjează, domnule. Incă mai urmărim Mercedesul din aer. Tweed 
se află în... 

- Incă îl mai urmăriţi! 

Thunder era surprins. El întrebase de cîteva ori dacă echipa lui Miller se 
întorsese, lucru care ar fi trebuit să se întîmple cu cîteva ore în urmă, şi îl iritase faptul 
că aceştia nu fuseseră văzuţi. lar acum Barton îi spunea că Tweed îşi continua 
călătoria. Vestea îl încurca teribil. Erau atît de aproape de victorie! Oare Tweed avea 
vreo şansă de a le da planurile peste cap? 

- Unde se află maşina acum? se răsti Tweed. 

- Trece prin Lübeck. Nu se poate îndrepta decit spre Travemünde. 

Lübeck? Travemünde? Thunder era uimit că Tweed ajunsese atît de departe. 
Evident, acesta se ducea la Travemünde cu un scop. În vocea lui se simţi încordarea 
atunci cînd dădu ordinul: 

- Trebuie să îi elimini pe Tweed şi echipa acestuia la Travemünde. Ai înţeles? 
Şterge-i de pe faţa pămîntului! 

- Am înţeles. Dar avem o problemă. La Travemünde nu există nici un aerodrom. 
M-am uitat pe hartă. Va trebui să aterizăm la Lübeck, dar asta înseamnă că Tweed se 
va afla înaintea noastră... 

- Pune-ţi creierul la contribuţie! urlă Thunder. Contactează turnul de control de 
la Lubeck - oricum va trebui să o faci înainte de a ateriza. Spune-le că ai o persoană 
importantă la bord şi să îţi pregătească o maşină. Fă-o acum! Şi ţine legătura cu 
mine... 

Thunder închise şi aruncă mobilul la capătul celălalt al canapelei pe care şedea, 
apoi goli paharul cu coniac şi îşi mai turnă unul. Să îi anunţe pe ceilalţi? Se hotărî să 
nu o facă. l-ar fi neliniştit. Işi mai turnă încă un pahar. Avea o presimţire sumbră. Ceva 
o să le stea în cale - un obstacol pe nume Tweed. 

Tweed şi echipa sa ajunseseră la Travemünde şi parcaseră maşina în apropierea 
gării. Pe stradă existau semne de „Parcarea interzisă", însă Tweed scosese un permis 
vechi pe care i-l dăduse Kuhlmann odată. Pe acesta scria în germană cuvîntul 
„Doctor". Permisul era folosit de agenţii sub acoperire care doreau să se asigure că 
vehiculele lor nu aveau să fie remorcate. El lipi permisul pe partea din interior a 
parbrizului. Harry îşi legase motocicleta cu un lanţ de bara de protecţie din spate. 

Ei traversară în linişte o alee şi intrară în orăşelul de pe malul rîului, apoi trecură 
prin dreptul unei clădiri mici, din cărămidă roşie, în care se afla sediul poliţiei. 

Atmosfera liniştită din timpul călătoriei acolo fu înlocuită de îndată ce ajunseră pe 
malul rîului. 

Sezonul concediilor se afla de abia la început. Tweed le spuse că în perioada 
aceea a anului veneau acolo oamenii bogaţi, înainte ca oraşul să fie luat cu asalt de 
restul lumii. 

- Doar nu trebuie să se amestece cu proletariatul! Spuse Newman pe un ton 
sarcastic. 

Paula se bucura de forfota din jur în timp ce se plimba alături de Tweed şi de 
Lisa. Rîul Trave era aproape la fel de lat ca Tamisa în dreptul Westminsterului. Şalupe 
şi ambarcaţiuni luxuoase, care probabil costau o avere, erau ancorate în dreptul 
cheiului. Tweed se opri şi îşi împărţi echipa: 

- Ar fi suspect dacă am merge prea mulţi împreună, le explică el. Harry şi Pete, 
voi veţi merge în susul apei pînă cînd veţi ajunge în dreptul docurilor unde sînt 
ancorate bărcile de pescuit. Noi ne vom afla în restaurantul pe care vi l-am descris în 
maşină. Newman, tu vei rămîne prin zonă şi vei fi atent la orice mişcare. Eu, împreună 
cu Paula şi cu Lisa, voi merge să găsesc locul întîlnirii, în cazul în care îmi va ieşi 
vreodată în cale. 

- Vă voi însoţi, spuse Marler pe un ton hotărît. Vă voi urmări de la distanţă... 

Oraşul nu era foarte aglomerat, însă acolo se aflau o mulţime de germani 
îmbrăcaţi în haine de vară, care se plimbau sau şedeau la mese. Atmosfera era 
festivă, iar lumea se bucura de vacanţă. Strada principală, paralelă cu rîul, era îngustă, 
avînd de o parte şi de alta magazine, cafenele şi restaurante. 

Clădirile erau joase, majoritatea fiind vechi şi avînd trei sau patru etaje. Multe 
dintre ele aveau garduri vopsite în alb, iar în spatele lor se aflau foişoare în care lumea 
stătea la mese. Tweed le arătă, pe partea cealaltă a rîului, un mal împădurit unde 
două bacuri duceau şi aduceau maşini. 

- Aceea este Insula Priwall. Am citit undeva cum, la sfârşitul celui de-al doilea 
Război Mondial, un batalion de artilerie britanic a ajuns acolo, iar la jumătatea insulei a 
întîlnit tancuri ruseşti venind din direcţia opusă. Ruşii au încercat să revendice 
întreaga insulă, însă comandantul britanic a fost foarte ferm în timpul discuţiilor cu 
omologul său rus. S-a ajuns la un compromis - noi am păstrat jumătatea aceasta a 
insulei, iar ruşii - cealaltă. După cum vedeţi, s-a dezvoltat destul de mult, dac-ar fi să 
ne luăm după blocurile acelea albe. 

- Mi-a plăcut mult la Tonder, spuse Paula, însă locul acesta are şi mai mult 
farmec! E atît de multă mişcare şi atita veselie! 

- Cred că acesta este locul pe care l-a descris doamna France, spuse Tweed. Va 
trebui să aşteptăm aici. 

Locul respectiv era un restaurant luxos, cu o terasă mare plină de mese cu 
umbreluţe de soare, cu privelişte spre râu. Marler îi ajunsese din urmă şi auzise ce 
spusese Tweed: 

- Nu îmi place că trebuie să staţi acolo, interveni el. E prea expus. Vă sugerez să 
vă aşezaţi peste drum, la mesele de pe terasă. 

Ei traversară strada şi luară loc pe terasa cafenelei pe care le-o indicase Marler, 
apoi comandară suc de portocale şi apă. Marler bău repede un pahar, se ridică în 
picioare şi se uită la intrarea de lîngă ei, prin care se putea zări un şir de trepte din 
piatră. Acesta încă mai avea la el geanta încăpătoare în care îşi ţinea puşca Armalite. 

- Cred că mă voi duce să explorez împrejurimile. Mă întorc repede. 

- Uitaţi-vă la chestia care trece pe râu, îi atenţiona Paula. 

Un vas alb, cu şase punți, trecu prin faţa lor. Bărcile de salvare atîrnau peste 
punți, la înălţime. Vasul continuă să înainteze în amonte, umbrind oraşul, făcîndu-l să 
pară minuscul. 

- Probabil e un feribot pentru maşini care vine din Suedia, spuse Tweed. Va 
ancora puţin mai sus pe râu, într-un loc numit Scandinavienkai. Trenul care se întoarce 
la Lübeck se opreşte în dreptul unui peron lung pentru ca pasagerii să poată merge la 
Hamburg sau la Rostock. 

Newman îşi făcuse apariţia şi făcu o grimasă la auzul vorbelor lui Tweed. 

- Nu pomeni de Rostock. Îţi aduci aminte cînd m-ai trimis în spatele Cortinei de 
Fier, în perioada Războiului Rece? 
- Da. Nu a fost o experienţă prea plăcută pentru tine... 


Marler, ţinînd în mînă geanta sa încăpătoare, urcă tiptil treptele de piatră 
prăfuite, care probabil nu erau folosite prea des şi ajunse pe un Paller, ascultă, nu auzi 
nimic, apoi apăsă clanţa unei uşi vechi de lemn. Uşa se întredeschise şi văzu o cameră 
cu podele de lemn, mobilată cu cîteva scaune. Se duse la fereastră şi o deschise. 
Balamalele scîrţiiră, însă zgomotul fu acoperit de sirena feribotului imens. 

Marler îşi trase un scaun în dreptul ferestrei şi se aşeză cu atenţie, testîndu-i 
rezistenţa, apoi îşi deschise geanta şi scoase puşca Armalite. Dacă privea în jos, îi 
putea vedea pe cei trei aflaţi la adăpostul umbrelei. De asemenea, avea o vedere 
bună spre malul opus. 


- Cred că mă voi duce să caut o toaletă, spuse Lisa, ridicîndu-se de la masă. Nu 
voi lipsi mult. 

- Eu am profitat de tufişurile din spatele carierei înainte să plecăm de acolo, 
spuse Paula. Tocmai mă ridicasem în picioare, cînd a apărut Newman. l-am spus: „Nu 
poţi să ai pic de intimitate aici". Ticălosul a zîmbit şi mi-a spus: „Nu, în schimb poţi 
face chestii intime". îmi venea să îl omor! Acum iarăşi a dispărut, la fel ca şi Lisa, de 
altfel. Nu e plăcut că ne putem relaxa aici? Mă întreb dacă va veni cineva la întîlnirea 
asta. 


Aparatul de zbor ateriză pe aeroportul din Lubeck, la sud de oraş şi de port. 
Barton completă documentele legale pentru avionul lui şi pentru automobilul Audi pe 
care îl închiriase şi care îi aştepta. Odată plecaţi de pe aeroport, zburară ca vintul. 

Barton conducea ignorînd limitele de viteză, îndreptîndu-se spre Travemünde şi 
avu norocul să nu întîlnească maşini de poliţie pe drum. Cînd ajunseră, parcă maşina 
într-un loc care tocmai fusese eliberat, privi în jur şi se grăbi în direcţia opusă, însă 
profesionistul care îl antrenase cu ani de zile în urmă îl avertizase întotdeauna în 
această privinţă: „Atunci cînd urmăreşti o ţintă, niciodată să nu te mişti repede. 
Oamenii observă mişcările bruşte mai repede decît aud zgomotele neaşteptate." 

- Ce s-a întîmplat? întrebă Panko. 

Acesta era pe punctul de a privi în direcţia în care se uitase Barton, însă 
partenerul lui îl apucă de braţ şi îl strânse tare. Strinsoarea fu atît de puternică, încît 
Panko intenţiona să protesteze, dar Barton i-o luă înainte: 

- Rămii nemişcat. Am dat de aur! Tweed şi păpuşica lui sunt aşezaţi la o masă 
pe terasa de pe trotuar. Ne vom întoarce la pas pe drumul pe care am venit. 

- De ce? 

- Pentru că aşa spun eu... N 

Barton trebui să se stăpînească. In timp ce el şi Panko ar fi făcut cale întoarsă, 
Tweed ar fi putut dispărea din locul în care se afla. Cînd intrase în Travemunde, 
văzuse o barcă cu motor pe care scria ceva în germană. El ştia suficiente cuvinte încît 
să desluşească semnul care spunea: „De închiriat". 

Apropiindu-se de pescarul care şedea singur pe marginea bărcii, Barton zîmbi. 
Acesta nu îi răspunse. Nu îi plăceau înfăţişările celor doi, deşi aceştia îşi cumpăraseră 
haine de vară la Flensburg. 

- Cît vreţi? întrebă Barton, sperînd că pescarul vorbea engleza. 

- Pentru ce? îi răspunse omul, uitîndu-se în direcţia rîului. 

- Ca să închiriem barca pentru două sau trei ore. Pescarul îi spuse o sumă care 
aproape îl făcu pe Barton să cadă din picioare. Dacă ar fi fost vorba să se tocmească, 
pescarul începuse cu o sumă exorbitantă. Barton se uită tînjind la barcă. Cabina de 
comandă se afla lîngă proră şi avea geamurile deschise. Barton îşi aminti ce îi spusese 


190 


Thunder: 

- Cu banii ăştia am putea cumpăra barca în loc să o închiriem, spuse el calm. 
Putem să aruncăm o privire? 

- Vă gîndiţi să o cumpăraţi? 

Atitudinea pescarului se schimbă. Acesta era mai puţin neprietenos, iar ochii lui 
străluceau acum lacomi: 

- Bine aţi venit la bord. Nu aşa spuneţi voi în Marea Britanie? 

- Ba da. 

Pescarul le făcu semn să-l urmeze. Traversară pasarela şi apoi coboriră în 
cabină. Draperiile fuseseră trase peste geamuri, probabil pentru a nu intra căldura. In 
timp ce proprietarul bărcii se întorcea cu faţa spre ei, Barton îl lovi puternic într-o 
parte a gitului. Pescarul îşi pierdu cunoştinţa. Barton îl luă de păr, îi trase capul pe 
spate, apoi îl lovi de lambriu cu toată puterea. Victima căzu şi nu se mai mişcă. 

- L-ai omorît! spuse Panko. 

- Hai să punem în mişcare chestia asta. Barton scoase o puşcă automată dintr-o 
geantă uzată pe care o avea în mîna stingă: Să mergem în cabina căpitanului! 

- Ce facem cu el? 

Panko puse această întrebare în timp ce Barton urca în fugă scara şi dispărea în 
cabina de control. Panko alergă după el. 

- Ştii să conduci o barcă? întrebă el nerăbdător. 

- M-am jucat cu o chestie ca asta pe braţul Norfolk. Coboară pe doc, dezleagă 
funia cu care e legată de mal, urcă-te la bord şi trage pasarela. Mişcă-te, pentru 
numele lui Dumnezeu! 

Barton porni motorul al cărui zgomot îi spuse că se afla într-o stare excelentă, 
ceea ce îl încîntă. Panko dezlegase funia, iar acum alergase înapoi pentru a se sui în 
barcă şi trase pasarela. Se strecură în cabina de jos şi îi luă pulsul pescarului, dar nu 
simţi nimic, apoi se duse la Barton care încerca să îndepărteze barca de chei şi să o 
scoată în larg. Panko apăru în uşă. 

- Ce facem cu omul pe care l-ai lovit? E mort. 

- Putem scăpa de el dacă îl aruncăm în rîu. 

- Care e planul? 

- Uită-te cum manevrez chestia asta. Urmăreşte-mă cu atenţie! Tu ai numai un 
pistol. Eu va trebui să am mîinile libere ca să îi pot elimina pe Tweed şi pe prietena lui 
folosind puşca. Nu se vor aştepta să fie atacați de pe rîu. Am spus să te uiţi la 
mişcările pe care le fac. 

- Bine. Cit îţi va lua? 

- Ca să îl omor pe Tweed? Cinci minute, începînd din acest moment. 


Pe Insula Berg, undeva, în largul Mării Baltice, Milo Slavic şedea în biblioteca sa, 
fumînd unul dintre trabucurile lui scurte. El se uită la ceasul lui modest, apoi îşi mută 
privirea asupra lui Victor Rondel, care stătea în dreptul peretelui din sticlă al camerei 
dreptunghiulare. 

- E timpul să te întîlneşti cu Tweed, spuse el calm. 

- E puţin cam devreme. Rondel se uită la ceasul lui Rolex. Trebuie să respectăm 
programul pentru a lua turiştii la bord. 

- Vom avea mulţi turişti astăzi. Milo vorbi pe un ton şi mai calm, rostind rar 
cuvintele: Din cauza caniculei. 

- Voi pleca acum... r 

- Victor, strigă Milo în timp ce Rondel se îndrepta spre uşă. In cazul în care 
Tweed e însoţit de membrii echipei lui, adu-i şi pe ei! 

- Asta şi intenţionam... 

Deschizind o altă uşă de la capătul unui coridor lung şi spaţios, Rondel ieşi pe o 
alee care ducea spre coasta aflată departe, jos. Milo îşi construise castelul în apropiere 
de vîrful 
stîncii cu mult timp în urmă. În stîncă se afla un lift, însă atleticul Rondel începuse să 

coboare într-un ritm alert pe aleea şerpuitoare şi abruptă. 

La capătul aleii îl aştepta un vas cu trei punți, ale cărui motoare fuseseră puse 
în funcţiune. El traversă în fugă pasarela, apoi îi dădu un ordin căpitanului care îl 
aştepta: 

- Porneşte! Sîntem în întîrziere. 

In biroul lui, Milo se uita la ceas. Spre deosebire de alte dăţi, Rondel plecase 
destul de tîrziu. Milo îşi stinse trabucul, apoi ridică un revolver argintiu din spatele unei 
grămezi de cărţi aflate pe biroul lui: 

- Vei ajunge aici în curând, domnule Tweed. 


Tweed comandă încă trei pahare cu suc de portocale şi se relaxa sub 
umbreluţă, bucurîndu-se de umbră, ferit de razele soarelui arzător. 

- Mă întreb unde se află Lordul Barford acum, spuse Paula. Oare ce rol o fi avînd 
în întregul complot? 

- Foaia de hirtie care a zburat din servieta lui Thunder a pus lucrurile într-o 
lumină destul de clară. Ceea ce mă nelămureşte pe mine este identitatea lui Blue sau 
Bleu, după cum este cunoscut în Franţa, ori Blau, cum i se spune în Germania. E un 
asasin ciudat, care omoară fără să fie plătit sau contractat. 

- Nu prea are sens, comentă Paula. 

- Am o ipoteză. Nu mă întreba despre asta - încă mai lucrez la ea. 

- E atît de reconfortant! Ea îşi întinse picioarele. Aş putea sta aşa toată viaţa. 

Paula se uită la Tweed. Acesta stătea pe scaun într-o poziţie rigidă, nemişcat, 
privind spre râu. Ea se uită în aceeaşi direcţie şi îşi ţinu respiraţia. O şalupă cu punte 
înaltă înainta încet în paralel cu malul apei. Paula recunoscu un om mic de statură - pe 
Panko - care se afla la cîrmă, în timp ce celălalt pasager al bărcii - Barton - ţinea în 
mînă o puşcă îndreptată spre ei. Tweed o apucă de braţ şi o trase după el la pămînt. 
Ea încă mai privea în direcţia ambarcaţiunii, cu bărbia sprijinită de pămînt, cînd auzi 
şuierînd patru gloanţe, trase unul după altul. Apoi, Paula rămase mută de uimire. Un 
alt vas cu şase punți apăruse din stînga, iar sirena acestuia se auzea urlînd încontinuu. 
Prora masivă a vasului spintecă şalupa în două, trecu peste rămăşiţe şi le sfărmă, 
urmîndu-şi traiectoria. 

Tweed o ajută să se ridice în picioare, apoi ea se uită la fereastra din spatele lor. 
Sus, în geam, cu mult deasupra locului unde stătuseră ei, se aflau patru găuri cu 
margini zimţate, în formă de stea. 

- Ce e vasul acela imens? întrebă Paula cu o voce sugrumată. 

- E feribotul de la Helsinki, din Finlanda. Odată aflate în mişcare, chestiile astea 
nu pot fi oprite cu uşurinţă datorită inerţiei şi mărimii lor. 

Marler reveni, după ce îşi ascunse puşca Armalite în geanta lui încăpătoare. 
Coborise deja în fugă scările: 

- L-am avut pe Barton în bătaia puştii. Am văzut cu coada ochiului nava aceea 
monstruoasă care acroşase barca lor. Şi el a văzut-o. Impactul l-a făcut să îşi ridice 
arma puţin mai sus. lIdiotul naviga pe partea greşită a rîului. Cînd te îndrepţi spre 
Marea Baltică trebuie să foloseşti culoarul din planul îndepărtat, iar atunci cînd te 
întorci de pe mare, trebuie să foloseşti culoarul din planul apropiat, aşa cum a făcut 
feribotul. 

Oamenii care stătuseră pe terasa de pe partea cealaltă a drumului se ridicaseră 
în picioare şi alergau pe malul rîului ca să vadă ce s-a întîmplat. Una dintre femeile din 
mulţime ţipa din toate puterile. 

- Cred că ar fi cazul să plecăm de aici înainte să ni se aducă sucurile, spuse 
Tweed, ridicîndu-se în picioare. Uitaţi-vă la curioşii care speră că vor vedea cadavrele 
în Trave. 

- Ne-am uitat, spuseră Paula şi Marler în acelaşi timp. 

- Vom pleca spre ţărmul Mării Baltice, hotărî Tweed şi începu să se îndepărteze. 
Persoana pe care o aşteptăm ar trebui să vină din această direcţie - asta în cazul în 
care va veni cineva. Uite-o pe Lisa! Să nu îi spuneţi nimic despre incident. Şi iată-l şi 

pe Rondel, care aleargă mîncînd pămîntul, spuse Paula cînd intrară pe o alee îngustă. 
Dumnezeule, dar se mişcă, nu glumă! 

- Să nu îi spui nimic nici lui, îi şopti el Paulei. 

Lisa se afla în spatele lor, însoţită de Marler. Paula se opri. 

- Ce s-a întîmplat cu Harry şi Pete? 

- Vin şi ei, îi strigă Marler. Uite-l pe Newman, care se plimbă în spatele gazdei 
noastre. 

Rondel se opri brusc, îi zîmbi Paulei cu afecţiune, o îmbrăţişă şi o sărută pe 
obraji, după care i se adresă lui Tweed: 

- Imi cer scuze că am întîrziat. A trebuit să îmi fac loc prin mulţimea de pasageri 
care aşteptau feribotul spre Insula Berg... 

- Pasageri? întrebă Paula. 

- O să îţi povestesc mai tîrziu despre ce e vorba. Nu e prea departe, mulţumesc 
lui Dumnezeu, deci vom putea merge pe jos pe căldura aceasta. Avem la bord multe 
răcoritoare. Călătoria vă va face plăcere... Vorbea mult, ca de obicei, şi le zimbea în 
acelaşi timp. Marea Baltică e ca un lac. Lipsa brizei va fi compensată de aerul 
condiţionat din salonul care ne va aparţine în întregime. Nu ne putem amesteca doar 
cu proletariatul, nu-i aşa? Motoarele navei sînt puternice, deci se va mişca repede şi 
vom ajunge acolo în scurt timp. lat-o! Nu am avut mult de mers, nu-i aşa? Rondel o 
ţinea pe Paula de braţ. Sîntem aşteptaţi. Căpitanul nu poate pleca, fără mine - 
indiferent cît de mult ar trebui să mă aştepte... 

Nava era destul de mare, avea două coşuri şi trei punți, fusese vopsită în alb. La 
pupa fluturau cinci pavilioane. Nu se simţea nici o adiere de vînt. 

- De ce are cinci steaguri diferite? întrebă Paula. N 

- Germania, Suedia, Norvegia, Danemarca şi Germania. Iți voi explica totul cînd 
ne vom face comozi în salon. Permiteţi-mi să vă conduc la bord. 

Rondel încă o mai ţinea de braţ în timp ce traversau pasarela largă, urmînd să 
ajungă pe punte. Mulțimea de pasageri care se aflau pe puntea superioară se uitau la 
ei, probabil întrebîndu-se cine erau pasagerii privilegiați. Rondel deschise o uşă, iar 
Paula intră într-un salon luxos, în care nu se afla nimeni, cu excepţia unui ospătar. 
Ceilalţi o urmară înăuntru, iar pasarela fu ridicată la bord, odgoanele, dezlegate, apoi 
nava începu să înainteze în largul rîului Trave. În timp ce Rondel îi elibera braţul, Paula 
se uită la el: era mult mai bronzat decit atunci cînd îl văzuse la Hamburg şi purta un 
costum alb, iar pe cap, o şapcă de marinar. Il găsea extrem de atrăgător. 

Paula avu un şoc după ce feribotul se îndepărtă de chei, îndreptîndu-se spre 
apele Mării Baltice. Ducîndu-se în dreptul unui hublou, ea aruncase o ultimă privire 
spre ceea ce se mai zărea din Travemunde - clădirea înaltă şi albă a Hotelului Maritim. 
Pe malul apei se afla un om înalt şi corpolent, cu o pălărie de paie pe cap. Era Oskar 
Vernon. Pe faţă i se putea citi satisfacția. In acel moment Paula începu să se 
îngrijoreze. 

Thunder, aflat în apartamentul lui din Inselende, pe Insula Sylt, începuse să se 
enerveze: încercase de mai multe ori să îl contacteze pe Barton, dar nu îi răspunsese 
nimeni. În disperarea lui, el îl sună pe Oskar pe telefonul mobil. 

- Tu eşti, Oskar? 

- Da. 

- Care e numele tău complet? 

- Oskar Vernon, pentru numele lui Dumnezeu! Eu îţi pot recunoaşte vocea, tu de 
ce nu poţi face la fel? 

- Bine, bine. S-a întîmplat ceva cu Tweed? Nu am reuşit să vorbesc cu Barton. 

- Mi se pare că eşti îngrijorat. Nu e cazul. L-am văzut urcîndu-se la bordul unei 
nave, împreună cu toată echipa lui. Nava se îndreaptă spre o insulă din Marea Baltică. 

Acesta va fi ultimul lui voiaj. 

- Eşti sigur? 

- Nu, nu sînt sigur. Oskar tăcu un moment, ţinîndu-l pe Thunder în suspans. Sunt 
extrem de sigur! Nu va mai fi văzut vreodată. Pur şi simplu va dispărea. 

- Cu asta vrei să spui că va muri? 

- În cîte feluri vrei să îţi explic? Va muri - kaput, după cum spun germanii. Pot să 
îţi spun asta şi în franceză, şi în spaniolă, dacă vrei. 

- Nu e necesar... 

Thunder termină conversaţia. El şi-ar fi dorit ca Oskar să fi fost ceva mai 
reverenţios, însă acum simţea că ar fi fost momentul să sărbătorească, aşadar îşi 
turnă încă un pahar cu coniac. 


În salonul de pe feribot, Paula şedea pe o canapea de piele, cu spatele la 
peretele lambrisat. Se aşezase aproape de Tweed, izolaţi de restul, care urmaseră 
instrucţiunile şefului lor şi se răspîndiseră prin încăperea spațioasă. 

Puțin mai departe de cei doi, Lisa stătea de vorbă cu Nield care părea să îi 
soarbă fiecare cuvînt. Newman discuta cu Butler şi cu Rondel în celălalt capăt al 
salonului. Marler se aşezase ca de obicei în apropiere de ieşire şi se uita în jurul lui, 
aparent absent. 

- L-am văzut pe Oskar pe chei cînd am plecat, şopti Paula. Părea a fi foarte 
mulţumit de sine, de parcă totul s-ar fi desfăşurat conform planului. In timp ce mă 
întorceam cu faţa spre voi, el a făcut cu mîna în direcţia navei. Nu mi-a plăcut acest 
gest. 

- Ei, bine, măcar ştim unde este şi că nu se află la bordul feribotului, îi spuse 
Tweed pentru a o calma. N 

Paula tăcu. Avea presimţirea sumbră că fuseseră atraşi într-o capcană. li venea 
greu să stea locului. Ridicîndu-se în picioare, se uită pe fereastră. Rondel veni lîngă ea. 

- Cînd se va vedea Insula Berg? întrebă ea. 

- În curînd, după ce nu vom mai vedea malul german. Acum sîntem încă 
departe. 

- Se poate vedea vreun țărm de pe insulă? 

- Nu. Poate că ar trebui să vă povestesc ţie şi lui Tweed cum a ajuns Milo să 
cumpere insula. 

El o conduse spre canapeaua pe care şedea Tweed şi luă loc între cei doi. Pe 
mese se puteau vedea sendvişuri, cafetière şi ceşti, frapiere cu gheaţă în care 
fuseseră puse sticle cu şampanie. Paula mîncase cîteva sendvişuri şi băuse numai apă. 

- În urmă cu mulţi ani, începu Rondel, drepturile asupra Insulei Berg erau un 
subiect de dispută între Germania, Suedia, Danemarca, Finlanda şi chiar Norvegia. 
Unica problemă consta în faptul că insula nu se afla în apropiere de apele teritoriale 
ale nici uneia. Aceste ţări pur şi simplu nu doreau să cedeze una în faţa celeilalte. Milo 
a auzit controversa, a vizitat fiecare capitală şi a avansat o ofertă fiecărei ţări. El s-a 
oferit să le plătească despăgubiri, astfel încît guvernele să se înţeleagă între ele. În 
schimbul acestora, insula avea să îi aparţină. La cererea guvernelor respective, Milo a 
fost de acord să permită accesul turiştilor, dar numai pe un sfert din suprafaţa insulei, 
iar aceştia ar fi trebuit să călătorească spre insulă cu feribotul de la Travemünde. El a 
cumpărat pînă şi feribotul, pentru a deţine controlul asupra situaţiei. Din aceste 
motive suntem însoţiţi de turişti. 

- Pe ce perioadă a fost încheiată înţelegerea? întrebă Tweed. 

- Pînă la sfîrşitul lunii viitoare. Apoi nu vom mai admite turişti, iar Insula Berg ne 
va aparţine în exclusivitate. 

- Milo e inteligent, comentă Tweed. Există vreo rută comercială prin apropiere? 

- Nici una. 

Rondel se ridică în picioare, îi zîmbi Paulei, apoi o rugă să îl însoţească: 

- De ce? dori ea să afle. 

- Ca să vezi insula. Uită-te pe fereastră! Germania a dispărut, nu se mai poate 

vedea. Vino cu mine. 

Tweed, deşi nu fusese invitat, îi urmă. Rondel îi conduse pe coridorul din afara 
salonului, merseră puţin, apoi ajunseră la o pasarelă care îi scoase pe punte. El le 
arătă un geam imens, apoi se dădu înapoi. 

Paula era uimită de privelişte. La mai puţin de o jumătate de kilometru 
depărtare, părea că se înalţă un munte din mare. Acesta era neaşteptat de verde, iar 
în apropiere de vîrf se afla un castel masiv. Intr-o parte, puţin mai sus de culme, se 
afla o construcţie pătrăţoasă de piatră, care semăna cu un horn. Pe măsură ce se 
apropiau de insulă, văzură palmieri şi cactuşi. Aproape de aceştia se aflau nişte 
structuri conice din sticlă. 

- Arată ca un adevărat paradis tropical, spuse ea, visătoare. Dar cum 
supraviețuiesc iarna plantele tropicale? 

- A fost ideea lui Milo. Structurile acelea din plexiglas au radiatoare în interior. 
Atunci cînd temperatura de afară scade, agenţii de pază acoperă palmierii şi cactuşii 
cu conurile, apoi dau drumul la radiatoare. 

- Agenţii de pază? întrebă ea, uitîndu-se la Rondel. 

- Ocazional, diverşi oameni încearcă să ajungă pe insulă. Oamenii de pază sînt 
înarmaţi cu puşti încărcate şi trag deasupra capetelor lor. 

- Dar unde găsiţi agenţi de pază, de vreme ce trăiţi atît de izolaţi? 

- Sînt slovaci. Ştiu suficientă engleză ca să înţeleagă ordinele noastre. Trebuie 
să plec - vom ancora în curînd. 

- Paula, spuse Tweed în şoaptă odată rămaşi singuri, trebuie să stai mereu în 
preajma mea începînd din acest moment. 

- Insula te nelinişteşte? 

- E doar o măsură de precauţie... 

După ce feribotul ancoră pe chei, aşteptară pînă cînd turiştii au fost escortaţi la 
mal. Ei îl auziră pe Rondel dîndu-le instrucţiuni în mai multe limbi. Aceştia trebuiau să 
nu se îndepărteze de aleile marcate cu săgeți şi să nu se aventureze dincolo de 
indicatoarele pe care scria: Verboten. 

Rondel îi conduse pe un şir de trepte care se termina în dreptul peretelui abrupt 
al muntelui. Paula privi în sus şi simţi că ameţeşte. Făcînd o reverență, Rondel le arătă 
uşile mari şi duble de la poalele stîncii. Apăsă patru butoane pe un panou de control. 
Paula îl urmări cu atenţie. 3591. Uşile se deschiseră şi dezvăluiră un ascensor de 
dimensiunile unui lift de marfă. Pereţii cabinei erau acoperiţi de oglinzi, iar podeaua, 
cu o mochetă groasă. Acestea îi aminteau de liftul unui hotel de cinci stele. Suiră în 
ascensorul încăpător, care începu să urce încet de îndată ce uşile fură închise. 

La un moment dat, uşile se deschiseră şi păşiră într-un salon spaţios. Rondel îi 
conduse în dreptul unei uşi, apoi ciocăni, o deschise şi intrară în bibliotecă. Peretele de 
la capătul îndepărtat era făcut în întregime din sticlă, oferind o privelişte panoramică a 
apelor de un albastru intens ale Mării Baltice. 

Milo Slavic stătea aşezat la un birou aflat la cîţiva metri de fereastră şi se ridică 
în picioare: 

- Bine aţi venit pe Insula Berg, domnule Tweed. Trebuie să vorbim. V-ar deranja 
dacă am ieşi afară acum? 

- Mi-ar plăcea să ieşim. Paula, asistenta mea, poate să mă însoţească? 

- Domnişoara Grey va fi bine venită. Vă rog să mă urmaţi. El se întoarse înainte 
de a ieşi din birou. Blondei, te rog, ai grijă de oaspeţii noştri! 

Blondei! Paula observă o urmă de enervare pe faţa francezului care îşi înăbuşi 
reacţia, apoi se înclină. 

„Acum e acum", îşi spuse Paula în gînd. 

Milo Slavic, care era mai bine făcut decit Tweed, părea înalt atunci cînd stătea 
în picioare. Purta o jachetă şi pantaloni din pînză de in, de o culoare discretă, şi o 
cămaşă cu guler înalt. Imaginea lui îi amintea Paulei de pozele unor comisari pe care 
le văzuse odată. 

leşiră din bibliotecă pe o altă uşă, care se închise automat, şi fură conduşi pe un 
coridor larg, cu camere spaţioase de o parte şi de alta şi cu ferestre care îţi permiteau 

să vezi înăuntru. Slavic se opri în faţa unei ferestre, iar Paula privi prin aceasta şi văzu 
o cameră imensă în care fete în halate albe stăteau aşezate în faţa unor computere. 

- E laboratorul meu de decodificare, le explică Milo. Ele navighează - ce cuvînt 
oribil! - pe internet încontinuu, căutînd mesaje codificate, pe care le descifrează şi mi 
le prezintă. În Occident se va produce o catastrofă, în cazul în care nu vom acţiona 
repede. Am înţeles din conversaţia noastră de mai devreme că nu agreeaţi metodele 
dictatoriale, cum ar fi cea a pumnului de fier, pe care Gavin Thunder intenţionează să 
o pună în aplicare în ţările din Vest. 

- Nu. 

- O mulţime de persoane inteligente sînt de părere că avem nevoie de mai 
multă disciplină - în şcoli, în cadrul sistemului sanitar, pe străzi. Sînt de acord. Thunder 
exploatează această idee pentru a prelua puterea. Totul se reduce la putere. Trebuie 
să îl oprim, iar pentru asta am lucrat zi şi noapte la elaborarea unei arme care va 
distruge vicleanul internet. Veniţi cu mine! 

El se opri în faţa unei uşi închise aflate la capătul celălalt al coridorului. Uşa era 
din metal şi avea un panou de control asemănător celui din dreptul ascensorului, însă 
ceva mai mare. Milo îl privi pe Tweed, apoi pe Paula. 

- Urmăriţi-mă cu atenţie şi memoraţi codul. 

Paula îl repetă în minte în timp ce Milo apăsa încet tastele. 8925751. Ea scoase 
un carneţel şi îl notă. Milo ridică din sprîncenele lui stufoase. Paula îi arătă carneţelul 
pe care notase numerele în ordine inversă. 

- Foarte inteligent, spuse el, zimbindu-i. 

Uşa se deschise automat. Milo apăsă imediat un buton roşu care se afla într-o 
deschizătură a uşii şi care nu putea fi observat decit dacă uşa era deschisă. 

- Atunci cînd folosim sistemul, în laboratorul de decodificare se declanşează 
alarme puternice. Personalul este evacuat imediat, astfel încît să nu aibă de suferit de 
pe urma a ceea ce se întîmplă pe ecrane. Am dezactivat alarmele apăsînd butonul 
roşu. Permiteţi-mi să vă fac o demonstraţie... 

Incăperea era mică şi fusese ocupată în întregime de o maşinărie ciudată, care 
avea trei manete. Uşa se închise în urma lor, iar ei se îndreptară spre maşinărie. 

- Urmăriţi-mă din nou cu atenţie! Dar, înainte să uit, poftiţi un duplicat al cheii 
pentru a avea acces aici. 

El îi întinse cheia lui Tweed, care o luă şi o ţinu puţin în mînă, apoi îi puse o 
întrebare: 

- De ce aş avea nevoie de aşa ceva? 

- E o măsură de precauţie în cazul în care mi s-ar putea întîmpla ceva. 

Milo rostise aceste cuvinte pe un ton calm, ca şi cum ar fi fost o chestiune care 
nu îl interesa. Paula fu înspăimîntată de spusele lui. Studie faţa hotărită şi plină de 
riduri a lui Slavic. Bărbatul îi amintea de ceva - de pozele profeților din Vechiul 
Testament. Dar la ce serveşte această cheie? întrebă Tweed. 

- Vă voi demonstra imediat. Se uită la Tweed. Apropiaţi-vă amindoi. 

Milo se îndreptă spre maşinăria ciudată: 

- Vă rog să mă urmăriţi din nou cu atenţie. Ordinea este importantă. 

În loc să tragă de prima manetă din stînga, după cum îşi imaginase Paula, Milo 
trase de ultima manetă din dreapta, apoi de cea din stînga. Maneta din mijloc era 
singura care avea miner roşu. El le spuse să privească în sus în timp ce trăgea cu 
atenţie de maneta din mijloc numai pînă la jumătate. 

Paula se uită în sus şi observă pentru prima oară luminatorul boltit din tavan, 
prin care se putea zări structura asemănătoare cu un horn pe care o văzuse atunci 
cînd se apropiau cu feribotul de insulă, O tijă groasă de metal ieşi din virful acesteia şi 
se înălţă, apoi se opri. La capătul tijei se aflau o mulţime de antene parabolice 
îndreptate în diferite direcţii. Din fiecare antenă ieşeau o grămadă de fire. 

- Acum vă rog să fiți atenţi, spuse Milo. El le arătă maneta din mijloc, care 
rămăsese într-o poziţie perpendiculară faţă de podea: Atunci cînd voi trage acea 
manetă în jos, mecanismul se va pune în funcţiune şi va distruge orice sistem de 
operare prin internet din Vest, precum şi o parte din cele din est. Aţi înţeles? 

- Da. E destul de clar cum funcţionează, îl asigură Tweed. Milo aduse manetele 
în poziţiile iniţiale. Paula privi în sus şi văzu cum tija şi antenele parabolice dispăreau 
în interiorul hornului. Se uită la Milo, care închisese uşa de la camera în care se afla 
maşinăria, o încuiase, apoi pusese cheia în buzunar. Tweed, care încă mai avea în 
palmă duplicatul cheii, se uită la el. 

- Chiar vreţi să o păstrez? 

- Insist. 

Milo îl luă pe Tweed de braţ şi îl strînse cu blîndeţe. 

- Sînteţi unul dintre puţinii oameni în care pot avea încredere. V-am urmărit 
activitatea timp de ani de zile. Acum, haideţi să mergem în grădină şi să stăm cu toţii 
de vorbă. 

Slavic tocmai închisese uşa de metal, după ce apăsase din nou butonul roşu, 
cînd îşi făcu apariţia Lisa. Milo o luă de braţ. 

- Ne vei însoţi şi tu. Mergem să facem o mică plimbare. Cum se simt cei din 
bibliotecă? 

- Foarte bine. Rondel tot spune glume şi nu mai putem de ris. Ea făcu o pauză. 
O, Harry Butler a spus că doreşte să ia o gură de aer şi a ieşit. 

„Lui Harry nu îi place atmosfera, gîndi Tweed. A ieşit ca să îşi găsească o poziţie 
favorabilă, astfel încît să poată interveni în caz de nevoie. Mă întreb de ce." 

Milo deschise o uşă la capătul coridorului şi ieşiră cu toții afară. Paula îşi ținu 
respiraţia. Aleea şerpuitoare înainta printr-o adevărată junglă de plante exotice, 
fiecare dintre ele avînd în apropiere un con din plexiglas. Milo îi conduse pe creasta 
muntelui. De o parte şi de alta a balustradei, panta cobora vertiginos spre mare. Ea 
privi mai întîi în dreapta şi fu şocată. Nu putea să îşi creadă ochilor. Paula văzu cheiul 
pe care ancorase feribotul cu care veniseră. Vasul dispăruse. Milo se afla înainte, 
împreună cu Tweed. Lisa se afla în spatele lor, în faţa Paulei. Ea îşi spuse că trebuie să 
îl avertizeze pe Tweed. 

- Milo! strigă ea. Feribotul a dispărut. Trebuia să ne întoarcem cu el la țărm. Ce 
se întîmplă? 

Milo se opri, se întoarse şi zîmbi ciudat, uitîndu-se la Tweed, care între timp se 
întorsese spre Paula. 

- Paula nu ştie ce să creadă. Crede că vă voi ţine prizonieri pe insulă. Pot citi 
asta pe faţa ei. Dar nu s-a uitat în partea cealaltă. 

Paula privi repede de partea cealaltă a balustradei. Ea văzu un alt perete 
abrupt, însă, în loc să fie o plajă de care să se spargă încet valurile, era o platformă 
largă din beton, care se întindea spre est. La capătul acesteia se afla un avion 
Gulfstream. 

- lată cum veţi părăsi Insula Berg, strigă Milo către ea. Dacă Tweed va dori să vă 
întoarceţi direct la Hamburg, Gulfstream-ul vă va duce acolo. Blondei îl foloseşte des. 
Te simţi mai bine acum, Paula? Ţi-ai recăpătat încrederea în mine? 

- Desigur. Pur şi simplu... Se simţea confuză: De vreme ce am venit cu 
feribotul... 

- Am înţeles de ce ai fost surprinsă. Presupun că turiştii au fost de părere că era 
prea cald acolo, jos, şi au hotărit să se întoarcă mai devreme... 

Tweed încă mai privea înapoi, cînd Lisa începu să danseze de bucurie: dădea 
din mi:ini, ridicîndu-şi-le sus spre cerul senin. Tweed continuă să o privească, iar Lisa 
încetă să se mai manifeste. Merseră cu toţii ceva mai departe şi intrară într-o 
dumbravă mărginită de palmieri. O banchetă circulară înconjura dumbrava pe 
jumătate. Pe masă se aflau pahare acoperite de şerveţele, sticle şi sendvişuri 
ambalate. Luară toţi loc. 

- Milo, începu Tweed, atunci cînd ai spus că internetul va fi distrus de sistemul 

tău avansat voiai să se înţeleagă că acesta va mai putea fi reparat - mă refer la 
internet. 

- Va fi afectat timp de ani de zile. Internetul este legat de reţeaua telefonică. 
Sistemul de telefonie va fi distrus la rândul lui şi va fi reparat în ani de zile. Ştii, unii 
sateliți aflaţi pe orbita Pămîntului sînt, de asemenea, legaţi la reţeaua telefonică. 
Aceşti sateliți nu vor mai putea fi folosiţi. Ne vom întoarce la anii de dinainte de 1900, 
ceea ce va fi un lucru bun. 

- De ce? 

- Tu eşti atît de ocupat, încît mă îndoiesc că ai timp să te plimbi - sună mai bine 
decît „să navighezi" - pe internet. Ştim că Thunder, împreună cu amicii săi, foloseşte 
reţeaua pentru a trimite instrucţiuni codificate sutelor de borfaşi care aşteaptă să 
întoarcă lumea pe dos. În curînd sistemul va fi folosit de terorişti pentru a-şi organiza 
campaniile lor sîngeroase şi anarhice. Apoi, nu mai vorbesc de programele explicite cu 
teme sexuale care apar acolo şi care au transformat internetul într-un mijloc de 
comunicare între pedofili. Internetul este un lucru malefic - oare este bine ca naţiunile 
să poată comunica între ele în doar cîteva secunde? Eu, unul, nu cred. Asta va încuraja 
apariţia conflictelor. 

- Ai argumente puternice în această privinţă. Tweed se uită la Lisa: Ce părere 
aveţi, doamnă France? Eu cred... 

Lisa tăcu, aparent jenată, neştiind cum să îi răspundă, şi se făcu roşie la faţă. Ea 
şedea şi se uita la Tweed. 

- Ne-a aflat secretul, spuse Milo şi chicoti. Trebuia să îmi dau seama că se va 
întîmpla aşa. Paula? 

- Sînt derutată, nu îmi dau seama ce se întîmplă. 

- Atunci te voi lămuri eu, spuse Tweed. Cînd am văzut-o prima dată la reşedinţa 
din apropiere de Hamburg, Lisa se deghizase îmbrăcîndu-se cu haine largi şi purtînd o 
pălărie de paie mare, sub care şi-a ascuns faimosul păr roşcat. Cînd a venit să ne vadă 
la Tonder, în camera de hotel, a folosit o altă deghizare. Sînt convins că şi-a strîns 
părul la spate şi şi-a pus o perucă de culoare neagră. Purta ochelari de profesoară şi îşi 
pusese lentile de contact pentru a-şi schimba culoarea ochilor. E posibil să îşi fi 
exersat talentele de actriţă. 

- Am urmat cursurile unei şcoli de actorie cît timp m-am aflat la Londra, spuse 
ea încet. Milo mi-a dat ideea. Intotdeauna îmi împachetez echipamentul de zbor, în 
speranţa că voi avea ocazia să pilotez. După ce am plecat din camera ta, Newman s-a 
retras în a lui, iar eu m-am întors în a mea şi mi-am schimbat hainele. Cum de ţi-ai dat 
seama, Tweed? 

- După gesturi, spuse el. 

- Lisa este fiica mea, spuse Milo. Timp de ani de zile am fost preocupat de 
Zurcher Kredit şi nu am avut timp să mă gîndesc la căsătorie, apoi am cunoscut o 
nemţoaică remarcabilă, a cărei inteligenţă şi înfăţişare m-au fermecat. Helga a fost 
primul nostru copil - dar era mai puţin sclipitoare. Lisa este al doilea copil care a 
rezultat din această căsătorie. Mi-am pierdut soţia în urmă cu cîțiva ani, în împrejurări 
neaşteptate. 

- Milo, spuse Lisa, s-a gindit că te voi putea evalua mai bine dacă nu vei şti 
adevărata mea identitate. Puţini oameni o cunosc. j 

- Cînd intenţionaţi să vă puneţi sistemul în aplicare? Intrebă Tweed după ce se 
uită la ceas. 

- Din cîte am aflat din mesajul de la Seattle pe care l-am descifrat, avem doar 
două sau trei zile la dispoziţie. 

- Atunci am veşti proaste pentru tine. Ultimul mesaj pe care l-am primit de la 
Londra ne-a avertizat că data operaţiunilor a fost modificată. Două sau trei zile? Avem, 
mai degrabă, două sau trei ore. 

Milo sări în picioare, neliniştit, cu o expresie îngrijorată pe chip şi le propuse 
tuturor să se întoarcă în biblioteca sa. 

- Ştii că acum are loc o întrevedere pe Insula Sylt? întrebă Milo în timp ce se 
întorceau. 

- Am aflat tot ce se putea despre aceasta. Thunder şi alte trei persoane 
influente s-au reunit acolo. 

- Am făcut unele aranjamente în ceea ce priveşte evenimentele de la Sylt. 

- Ce aranjamente? întrebă Tweed. 

- Vom discuta mai tîrziu despre acestea. Escrocii ăia patru... 

- Nu ştiai că există şi un al cincilea, pe care încă nu l-am identificat? în timp ce 
mergeau grăbiţi pe alee, Tweed îi povesti în mare scena la care asistase cînd se 
ascunsese la moara de vînt. Aşadar, există cu siguranţă o a cincea persoană, 
concluziona el. 

- Dumnezeule! Milo se lovi peste frunte. Atunci ne aflăm într-un mare pericol. 

Toţi se întoarseră la castel şi intrară pe coridor, iar Milo, care pînă atunci se 
grăbise, încetini. Avea un corp voluminos şi picioare scurte, iar acum îşi reluase mersul 
obişnuit, înaintînd cu paşi mici. Paulei i se părea că seamănă cu un tigru care îşi 
pîndeşte prada. Ea începu să se simtă tensionată şi se întreba de ce. 

- Acesta este laboratorul în care lucrează oamenii de ştiinţă, spuse el. 

Paula se uită pe geam şi văzu o cameră spațioasă în care se aflau indivizi 
îmbrăcaţi cu halate albe. Pe mese cu tăblii de metal se aflau dispozitive sofisticate, pe 
care ea nu le recunoștea. 

- Nu uitaţi să apăsaţi butonul roşu, îi avertiză Milo în timp ce treceau prin 
dreptul uşii metalice. Puteţi să faceţi excepţie doar în caz de urgenţă, altfel fetele vor 
trebui să se îndepărteze de ecrane extrem de repede. 

Tweed se uită la ceas. El spera ca Milo să îşi pună sistemul în funcţiune rapid. 
Nu mai aveau mult timp la dispoziţie. Ei intrară în bibliotecă şi fură întîimpinaţi de 
murmurul conversaţiei. Rondel se dădea în spectacol ca de obicei, făcînd-o pe Paula să 
ridă în timp ce mergea punîndu-şi un picior în faţa altuia, fără a se dezechilibra. 

- Avem ceva de discutat, spuse Milo pe un ton grav. 

- Distracţia ia sfârşit acum, doamnelor şi domnilor, îi anunţă Rondel. Lucrurile 
importante nu suferă amînare... 

- Blondei, te rog să te abţii, spuse Milo sever. Nu e cazul să glumim acum. 

- Toată lumea să fie atentă, continuă Rondel. 

Milo îl ignoră şi se aşeză la biroul care se afla în apropiere de peretele de sticlă 
de la capătul încăperii. Paula observă că pe masa lui de lucru se afla un teanc mare de 
cărţi. Ea îngheţă. Milo luase un trabuc şi şi-l pusese în colţul gurii, iar acum ţinea în 
mînă un revolver automat argintiu. El îşi mută privirea şi observă că Paula îl privea. 

- Nu trebuie să te alarmezi, draga mea. El îndreptă revolverul spre peretele de 
sticlă, apoi apăsă pe trăgaci, iar din ţeava acestuia ieşi o mică flacără; Milo duse 
revolverul la capătul trabucului şi începu să pufăie, apoi ascunse „arma" în mormanul 
de cărţi. E doar o brichetă. Soţia mea a comandat-o pentru mine la Londra. Este unul 
dintre obiectele mele cele mai dragi. 

- E o idee originală, spuse Paula. 

- Şi aceasta este o idee originală, interveni Rondel, ca şi cum ar fi dorit să 
atragă atenţia publicului. El arătă spre panoul de sticlă încastrat în perete. Credeai că 
e confecţionat din sticlă obişnuită? 

- Da... 

- Milo l-a comandat în Republica Cehă şi a fost făcut după indicaţiile proprii. 
Stratul de sticlă este destul de subţire, dar deosebit de rezistent. Dacă aş arunca un 
prespapier prin el, gaura din geam ar avea forma prespapiemlui. Deci, ar fi foarte uşor 
de reparat, cu condiţia să fie folosit acelaşi tip de sticlă. 

- Am observat că sticla este deosebit de clară. 

- Avem de discutat probleme importante, interveni Milo. Tweed mi-a spus că 
mesajul final care îi va informa pe bandiți asupra orei la care să acţioneze va fi trimis 

peste cîteva ore. 

- Chiar aşa? 

In tonul lui Rondel se putea simţi o urmă de scepticism. 

- Cu alte cuvinte, nu mă crezi? întrebă Milo, sugestiv. 

- Cred că i-ai arătat sistemul pe care l-ai construit în interiorul hornului - 
sistemul diabolic. 

- Diabolic? repetă Tweed. 

Toţi, inclusiv Tweed, se aşezară pe bancheta aflată de-a lungul peretelui opus 
celui de sticlă. Ei fuseseră conduşi spre această canapea de către Rondel, atunci cînd 
intraseră în bibliotecă. In faţa banchetei se afla o masă lungă pe care fuseseră aşezate 
farfurii Meissen cu chenare aurite şi tacîmuri din aur. In fiecare farfurie se afla un fel 
de mîncare deosebit. Pe masă mai erau pahare de diferite mărimi şi frapiere cu 
şampanie la gheaţă, sticle de vin alb la rece, coşuleţe împletite în care stăteau 
înclinate sticle de vin roşu şi carafe cu apă. 

- Diabolic! spuse Rondel. Probabil v-a spus că este un sistem care a fost 
elaborat pentru a distruge internetul. Sînt convins că nu v-a spus altceva: Milo crede 
că lumea a devenit un loc al pierzaniei. Sistemul care se află în încăperea aceea 
sigilată este echipat cu rachete cu rază mare de acţiune. Cele patru rachete au 
destinaţii diferite: Londra, Paris, Berlin, Amsterdam. Fiecare rachetă conţine gaze 
toxice. 

Paula fixa locul liber de lîngă ea, pe care probabil ar fi trebuit să se afle Harry. 
Paralizase la auzul spuselor lui Rondel. Paula se uită la Milo care stătea ghemuit în 
spatele biroului lui, nemişcat, şi se holba la peretele gol din faţa lui. „Dumnezeule, 
gîndi ea, am interpretat totul în mod greşit." 

Afară, în aer liber, Harry stătea în picioare, rezemat de un zid. În spatele lui se 
afla geamul special pe care el nu avea cum să îl vadă. Puțin mai jos de balustrada de 
care se sprijinea se afla versantul muntelui care cobora vertiginos spre Marea Baltică. 
La picioarele lui se afla geanta în care avea mitraliera Uzi. 

Pe Harry îl plictisise conversaţia. Acesta prefera acţiunea sau discuţiile despre 
ce trebuia să facă în continuare. Nu auzea nici un sunet din interiorul biroului antifonat 
şi îi părea bine. 

Harry nu suferise niciodată de rău de înălţime, aşadar privea frecvent în gol, 
uitîndu-se la spuma albă a valurilor care se spărgeau de stînci. Briza începuse să adie. 
Era impresionat de abisul din faţa ochilor lui. 

Se îngrijorase puţin mai devreme, cînd văzuse că era pustiu cheiul pe care 
ancorase feribotul. Vaporul dispăruse. Apoi, mai tîrziu, el îi zărise pe Tweed şi pe Paula 
plimbîndu-se pe alee împreună cu gazda lor şi cu Lisa. 

De asemenea, văzuse cum Tweed şi Paula se uitaseră pe rînd la cheiul gol, însă 
îşi continuaseră plimbarea. De vreme ce Tweed observase dispariţia feribotului şi 
părea că totul era în regulă, Harry încetase să îşi mai facă griji. Probabil mai exista şi 
un alt doc în partea de nord a insulei, pe care el nu îl vedea şi unde se afla un alt vas 
care să îi ducă acasă. 

Soarele încă mai ardea, iar Harry suporta greu căldura. Din cînd în cînd închidea 
ochii şi aproape că adormea în picioare. 


Milo mai trase un fum din trabuc, privind peretele din faţa lui. îşi scutură 
scrumul deasupra unei scrumiere de cristal, apoi mai trase un fum. Tăcerea din 
cameră era apăsătoare. Nimeni nu îndrăznea să spună nimic. 

Paula îl privi pe Tweed, care stătea nemişcat, cu ochii pe jumătate închişi. Paula 
dorea să îi facă un semn, să fie mai atent, să vorbească, să spună ceva, orice. Ea se 

uită la Milo. Slavic stătea la fel de nemişcat, cu excepţia momentelor în care îşi folosea 
o mînă pentru a scutura scrumul trabucului. Cum de putuseră să comită greşeala 
fatală de a avea încredere în acest om ciudat? Paula îşi aminti că îl văzuse pe Oskar pe 
ţărmul de la Travemünde, cînd acesta făcuse din mînă - un gest care acum îi spunea 
atit de multe. Parcă şi-ar fi luat rămas-bun pentru totdeauna. Oskar ştiuse adevărul. 

Paula îşi mută privirea spre Rondel. El stătea cu braţele încrucişate. Silueta lui 
înaltă şi trăsăturile lui atrăgătoare se conturau pe peretele din sticlă. De ce nu spunea 
nimic? 

Apoi ea avu un alt gînd înspăimîntător. Cheia pe care i-o dăduse Milo lui Tweed 
putea să nu fie un duplicat, ci o cheie falsă, cu care nu ar fi reuşit să deschidă uşa 
aceea masivă. Milo era inteligent, foarte inteligent, şi inventiv. El îndepărtase toate 
suspiciunile pe care le-ar fi putut avea Tweed. Toate elementele se adunau în timp 
ce gândurile i se învălmăşeau în minte. Lumea pierzaniei trebuia distrusă. Aceasta 
fusese ideea principală a discuţiei dintre Milo şi Tweed. Izolat pe stînca lui sinistră, Milo 
reflectase la starea lumii şi concluzionase că aceasta nu merita să mai existe. Da, totul 
avea sens. 

- Gaze toxice? spuse deodată Milo pe un ton liniştit. 

- Te suspectez de ce e mai rău, îi răspunse Rondel. Unii dintre savanții tăi au 
făcut experienţe cu virusul ciumei bubonice. M-am întrebat de ce se implicaseră într- 
un astfel de proiect. Acum am înţeles totul, dar e prea tîrziu. Unele rachete - sau 
poate chiar toate - vor răspîndi ciumă bubonică. 

Gîndul acesta o îngrozi pe Paula. Milo îşi fuma calm trabucul. Indiferenţa 
bărbatului aproape cocoşat în spatele biroului o uimea. Incepuse să creadă că el 
trebuie să fi fost cea mai diabolică fiinţă de pe faţa pămîntului. După ce rachetele ar fi 
explodat, sute de avioane ar fi decolat ca să scape de calamitate, ducînd virusul în 
America, în Orientul îndepărtat sau Dumnezeu ştie unde altundeva. Paula se simţea 
paralizată. Poate că Tweed stătea atît de nemişcat tot din această cauză - gindurile 
acestea îngrozitoare probabil că îi treceau şi lui prin cap. 

Ea îşi aminti de agenţii de pază slovaci, înarmaţi cu puşti, pe are îi văzuse. 
Aceştia trebuiau să se afle sub comanda lui Milo. Poate că el vorbea fluent limba lor. 
Doar le spusese că era din Slovenia, care nu se afla prea departe de Slovacia. Milo 
Slavic era un nume balcanic. Aparent nici una dintre rachete nu fusese îndreptată spre 
Balcani. Apoi, Milo, care îşi fumase trabucul pe jumătate, vorbi, rostind cuvintele mai 
rar decît de obicei, de parcă şi-ar fi pierdut minţile: 

- Blondei se pricepe să povestească basme amuzante. 

- Bineînţeles că trebuia să spună asta, strigă Rondel. Ne-a păcălit pe toţi, pînă şi 
pe fiica lui, Lisa. 

Paula întoarse încet capul şi o privi pe Lisa pentru prima dată. Aceasta stătea, 
de asemenea, nemişcată, iar privirea ei era lipsită de orice expresie în timp ce se uita 
la Milo. Paula îşi spuse că Lisa se afla în stare de şoc. Nici nu era de mirare. Ea o văzu 
pe Lisa umezindu-şi buzele în timp ce-şi privea tatăl. 

Deodată, Paula avu senzaţia că trăia un coşmar. Toată lumea rămăsese 
pierdută, nimeni nu spunea nimic, nimeni nu făcea nici o mişcare. Ea îşi aminti reacţia 
pe care o avusese atunci, în carieră, cînd uriaşul grizonat îşi îndreptase arma spre ea, 
arma cu ţeava ca de tun: îngheţase atunci la fel cum îngheţase acum. 

- Unul din ei minte, spuse Tweed, vorbind pentru prima dată. întrebarea este: 
cine? 

- Poţi decide singur, îi răspunse Milo, calm. 

„E prea calm", gîndi Paula. El şedea la birou purtîndu-se de parcă ar fi fost 
stăpîn pe situaţie. Această atitudine o înspăimînta şi mai mult. Numai un nebun ar fi 
reacţionat în felul acela. Ea îşi dădu seama că acolo, pe acel munte, Milo îşi închipuia 
că este un zeu din Olimp. Cu nebunia nu era de glumit! 

- Blondei întotdeauna a ştiut cum să atragă lumea de partea sa, observă Milo, 
uitîndu-se în continuare la peretele gol din faţa lui. 

- Mă numesc Rondel, nu Blondei, spuse bărbatul înalt pe un ton stăpinit. 

- E din cauza părului lui blond, le explică Milo, ca şi cum ar fi discutat despre un 

amănunt nesemnificativ. 

- Sînt nelămurit, spuse Tweed. 

- În ce privinţă? întrebă Rondel. 

- Nu înţeleg cum sistemul respectiv ar putea lansa rachete, în momentul în care 
a fost înălţat, nu am văzut nimic care să fi sugerat asta. 

- Inălţat? Acum Rondel părea a fi cel nedumerit. Vrei să spui că l-a înălţat în 
timp ce vă aflaţi în camera secretă? 

- Da. Nu sînt expert în rachete, dimpotrivă, însă mi s-a părut că antenele acelea 
complicate alcătuiau un sistem radio sau unul electronic. Nu poate fi vorba de rachete. 
Nici pe departe. 

Paula îl privi pe Milo care îşi termina trabucul. Pe faţa lui se putea zări un zîmbet 
vag, aproape ironic. El strivi mucul trabucului în scrumieră. 

Rondel dădu din miini, vrînd parcă să spună că nu înţelegea unde anume bătea 
Tweed, apoi mîna lui dreaptă scoase un pistol automat de sub braţ, pe care îl îndreptă 
spre Lisa. 

- Toată lumea, cu excepţia lui Milo, să se ridice în picioare. Acum! Altfel o 
împuşc pe Lisa. 

Toţi se ridicară repede şi îşi duseră mîinile la ceafă. Newman se gindise să îşi 
folosească revolverul, însă arma pe care Rondel o ţinea cu ambele miini era un 
Browning 32, asemănător cu pistolul pe care îl avea Paula în poşetă. Încărcătorul 
acestuia avea nouă gloanţe - mai mult decit suficiente ca să îi omoare pe toţi: cîte 
unul pentru fiecare. Pe deasupra, ochiul lui antrenat observase modul în care Rondel 
ţinea arma. l-ar fi fost uşor să o îndrepte de la o ţintă la alta în timp ce apăsa pe 
trăgaci. 

- Ce mai faceţi, domnule Blue, sau preferaţi, mai degrabă, numele de Bleu? Sau 
vreţi să vă spun Herr Blau, după cum sînteţi cunoscut în Germania? îl întrebă Tweed 
pe Rondel. 

In privirea lui Rondel se putu citi uimirea. Părea surprins, însă revolverul 
Browning nu se clinti, fiind aţintit în continuare spre Lisa, apoi îi vorbi răstit lui Milo: 

- Rămii nemişcat, bătrîne, spuse el. Rondel îi vorbi apoi lui Tweed, neluîndu-şi 
ochii de la Lisa: Despre ce naiba vorbeşti? 

- Eşti Blue, Bleu sau Blau. Am sunat-o pe secretara mea de la Londra şi am 
rugat-o să îl contacteze pe prietenul meu, şeful personalului de pază de pe Aeroportul 
Heathrow, şi să îl roage să verifice listele de pasageri. A reuşit să facă asta extrem de 
repede cu ajutorul computerului. Mi-a prezentat informaţii despre un oarecare domn 
Blon. A fost un act de curaj din partea ta... Tweed intenţionase să spună „aroganţă", 
însă decisese că ar fi fost prea riscant în acel moment, cînd Rondel era extrem de 
încordat. Numele acesta a apărut pe o listă de zbor spre Washington, cu o săptămînă 
înainte ca Jason Schultz, consilierul Secretarului de Stat american, să fie asasinat. 
Apoi, domnul Blon a luat avionul spre Paris, cu cinci zile înainte ca Louis Lospin, 
consilierul prim-ministrului Franţei, să moară în condiţii suspecte. În continuare, 
domnul Blond a plecat de la Hamburg la Berlin cu o zi înainte ca Krager, consilierul 
vice- cancelarului Germaniei, să fie asasinat. Moartea lui Jeremy Mordaunt nu a ridicat 
probleme - l-ai atras la Alfriston, în apropiere de reşedinţa ta, şi l-ai omorît în tunel. De 
ce? 

- Ai fost harnic ca o albină, spuse Rondel. 

- De ce reprezentau ei un pericol pentru tine? 

- Deoarece ei le-au transmis mesaje confidenţiale şi compromiţătoare şefilor lor. 
Am decis să acţionez atunci cînd am considerat că aflaseră prea multe, iar şefii lor 
deveniseră neliniştiţi. 

- Am rezolvat cazul asasinului care se angaja pe sine însuşi. 

- E un mod interesant de a interpreta situaţia, îl aprobă Rondel, cu o undă de 
mîndrie. 

- Cel puţin ai obţinut o parte din banii necesari finanţării derbedeilor care urmau 
să instaureze haosul, dar nu pe toţi. 

- Despre ce naiba vorbeşti? întrebă Rondel. 

- O parte din bani trebuiau expediaţi din altă parte, altfel ar fi fost suspect. Banii 
au fost luaţi dintr-un anumit cont. 

- Ce cont? 

- Un prieten de-al meu, contabil - Tweed nu dorea să pomenească numele lui 
Keith Kent - a studiat extrasele bancare ale Zurcher Kredit şi a aflat că Gavin Thunder 
avea acolo un cont secret, destul de substanţial. Sînt convins că îl crease pentru a 
eluda taxele. Banii acestuia au fost expediaţi. 

- De către cine? 

- E irelevant. 

- De către mine, spuse Lisa pe un ton liniştit. l-am golit contul. 

- Ce ai făcut? 

Rondel strînse revolverul şi mai tare. Pentru o clipă, Tweed avu impresia că 
avea să apese pe trăgaci. 

- Ce doamnă inteligentă! rînji Rondel. 

- De asemenea, continuă Tweed, sînt convins că tu eşti cea de-a cincea 
persoană. 

Tweed încerca să tragă de timp, ţinîndu-l de vorbă pe Rondel, în speranţa că se 
va întîmpla ceva şi acesta va scăpa arma din mînă. Işi dorea acest lucru cu disperare, 
deşi ştia că o diversiune ar fi fost imposibilă în acel moment. 

- A cincea persoană? întrebă Rondel. 

- Da. Tweed îi povesti discuţia la care asistase cînd se aflau la moara de vînt din 
apropiere de Sylt, atunci cînd personajul îmbrăcat în haine civile îl informase pe 
agentul FBI că a cincea persoană nu sosise. Cel de-al cincilea membru al Clubului Elite, 
conchise el. 

Expresia lui Rondel se schimbă, iar asta o nelinişti pe Paula. Acesta rînji cu o 
jumătate de gură. Zîmbetul lui satanic nu avea nici o urmă de bucurie, ci sugera 
numai aroganță şi triumf. Pentru cîteva secunde, Rondel ţinu revolverul numai cu mîna 
dreaptă, în timp ce cu stînga îşi întorcea reverul hainei unde se afla simbolul Clubului 
Elite, „E"-ul întors pe dos, care aducea cu o literă grecească. _ 

Apoi, strînse din nou revolverul cu ambele miini şi îl îndreptă spre Lisa. In tot 
acest timp, Newman se gîndise să îl imobilizeze pe Rondel, însă renunţase la idee, 
dîndu-şi seama că un astfel de gest ar fi fost sinucidere curată. Distanţa dintre el şi 
Rondel, care stătea în faţa peretelui de sticlă, era prea mare. Ar fi putut muri cu toţii. 

- Am aflat planurile voastre, îl informă Tweed pe Rondel. 

începuse să rămînă fără subiecte de conversaţie care să-i fi atras atenţia lui 
Rondel. 

- Am planul lui Thunder în buzunarul hainei. Este semnat cu inițialele G.T. - 
Gavin Thunder. 

- Nu te cred! izbucni Rondel. Vorbeşti numai de dragul de a vorbi. Speri să se 
întîmple ceva, dar nu se va întîmpla. 

- Pot să îţi arăt documentul, dacă îmi vei permite să îl scot încet din buzunar. 

- Foarte încet, îi ordonă Rondel. O mişcare greşită şi Lisa se alege cu un glonţ. 
Tweed băgă cu atenţie mîna în buzunar şi trase uşor de colţul foii împăturite. Ochii lui 
Rondel erau aţintiţi asupra lui însă din cînd în cînd, se uita şi la ceilalţi. Tweed scoase 
hîrtia în întregime, apoi o mototoli şi o aruncă pe biroul lui Milo. 

- Lasă-l pe Milo să o citească şi apoi să ţi-o dea, sugeră Tweed. 

- Da, citeşte-o, Milo, se învoi Rondel. Intotdeauna ai fost de părere că sînt un 
bun organizator. 

- Presupun că o parte a planului a fost elaborată chiar de tine, adăugă Tweed, 
flatîndu-l pe Rondel. 

- O, da! Ceilalţi membri ai Clubului Elite au făcut unele modificări, însă au fost 
nesemnificative. Practic, planul îmi aparţine în exclusivitate. Milo, te rog, citeşte-l! 

Bărbatul ghemuit în spatele biroului luă un alt trabuc, apoi despături foaia de 
hîrtie cu mişcări lente şi începu să citească, mult mai încet decit ar fi citit un document 
în mod normal. El ridică bricheta în formă de revolver, apoi termină de citit şi dădu 
din cap. 

- Într-adevăr, planul este genial. Sînt convins că va funcţiona. Te felicit! 

Paulei i se făcu rău. Din nou interpretaseră greşit întreaga situaţie. Bineînţeles 
că aşa se întîimplase. Cei doi erau parteneri în cadrul operaţiunilor criminale care 
aveau să se desfăşoare în scurt timp în lume. Milo apropie bricheta de trabuc, apoi cu 
o mişcare rapidă pe care Paula de-abia o sesiză, îndreptă revolverul spre Rondel şi 
apăsă pe trăgaci. Pieptul lui Rondel fu străpuns de patru gloanţe. 

Rondel ridică braţele în aer, scăpă din mînă Browningul şi căzu pe spate, prin 
peretele de sticlă, dispărînd. Contururile siluetei lui Victor Rondel, care căzuse cu 
braţele ridicate în aer, se puteau vedea perfect în sticla specială. Paula crezu că 
acesta era cel mai sinistru epitaf pe care îl văzuse vreodată! 

Harry fu singurul care văzu sfîrşitul lui Rondel. Auzi sticla spărgindu-se şi văzu 
corpul acestuia căzînd în gol şi rotindu-se în aer. Harry îl urmări cu privire pînă cînd 
trupul dispăru în apele Mării Baltice, la poalele muntelui. Acesta lovise suprafaţa apei, 
apoi se scufundase, lăsînd în urmă cerculeţe albe de spumă, care dispăruseră imediat. 
Marea îşi recăpătase calmul de dinainte. 

Deşi biroul de deasupra lui era izolat fonic, lui Harry i se păru că auzise 
zgomotul a patru focuri de armă. El năvăli în birou, cu mitraliera Uzi în mînă. Tweed îi 
strigă: 

- Situaţia este sub control, Harry! Totul este în ordine. Milo încă mai ţinea în 
mînă revolverul argintiu, iar Tweed se speriase că Harry ar fi putut trage în el. El lăsă 
în jos ţeava mitralierei şi o puse pe o masă din apropiere. Uitîndu-se în jur, făcu o 
remarcă în stilul lui caracteristic: 

- Persoana care a ieşit prin geamul acela a făcut o săritură al naibii de 
periculoasă. 

- Am două revolvere, le explică Milo. Unul dintre ele este bricheta pe care mi-a 
făcut-o cadou soţia mea. M-am hotărît să comand o replică fidelă a brichetei, care să 
fie încă o armă adevărată. M-am gîndit că poate aveam să o folosesc într-o bună zi. 

- Ai folosit-o astăzi, spuse Tweed. Nu ar fi timpul să punem sistemul în 
funcţiune? 

Ai dreptate. însoţeşte-mă, te rog! Paula, vino şi tu cu noi. Pe ceilalţi îi invit să 
mănînce şi să bea ceva... 

Aflîndu-se în faţa uşii metalice, Milo o rugă pe Paula să urmărească dacă tasta 
corect codul de acces. Pînă în acel moment, ea fusese impresionată de calmul de care 
dăduse dovadă Milo, însă acum înţelese că acesta îşi ascunsese doar foarte bine 
încordarea în tot acest timp. 

Ea îl urmări în timp ce forma corect codul. După ce deschise uşa masivă, Milo se 
uită la butonul roşu, însă nu îl apăsă şi se întoarse spre Paula, punîndu-şi mîna în 
buzunar: 

- Poate îţi va face plăcere să urmăreşti sfîrşitul internetului. Stai departe de uşa 
laboratorului de informatică. Personalul de acolo va ieşi în fugă. lată-le! 

Alarma se declanşase în interiorul camerei. Vreo douăzeci de fete îmbrăcate cu 
halate albe îşi părăsiseră locurile din faţa computerelor, sărind de pe scaune şi 
îndreptîndu-se în fugă spre uşa pe care Paula o deschisese pentru ele. Ele dispăruseră 
pe coridor, alergind. Privind înăuntru, Paula fu de părere că decorul arăta ciudat - 
monitoarele funcționau, însă nu mai rămăsese nimeni în cameră. 

- Pune-ţi ochelarii aceştia fumurii şi dopurile acestea în urechi, îi spuse Milo. 

Ea făcu întocmai în timp ce Tweed şi Milo intrară în cameră şi închiseră uşa. 
Paula se uită la ceas. Din experienţa anterioară, presupuse că sistemul avea să se 
înalțe prin horn în mai puţin de cinci minute. 

Paula şi-l închipui pe Milo deschizînd uşiţa maşinăriei, apoi trăgînd manetele din 
dreapta şi din stînga. Sistemul avea să apară în timp ce bărbaţii ar fi privit prin 

luminator. Din nou, ea şi-l imagină pe Milo aşteptînd cîteva momente înainte să tragă 
pînă la capăt maneta cu miner roşu. Ulterior, Tweed avea să îi spună că Milo nu 
aşteptase în prealabil. 

Ea privea laboratorul, după ce închisese uşa, imaginea fiind întunecată din 
cauza ochelarilor fumurii pe care îi purta. Paula se uită din nou la ceas. Nu se întîmpla 
nimic. Oare Rondel sabotase sistemul? Era posibil să fi făcut asta, dacă ar fi ştiut cum. 

Se dezlănţui iadul pe pămînt. Paula clipea, deşi îşi protejase vederea cu 
ochelarii fumurii. Monitoarele înnebuniseră. Era mult mai grav decît „scurtcircuitul" la 
care asistaseră în Park Crescent şi care acum i se părea că se petrecuse în urmă cu 
atit de mult timp. Torpile mult mai mari traversau ecranele, venind din diferite direcţii. 
Unele ecrane nu mai funcționau. Apoi, Paula văzu monitoarele explodînd, iar părţile lor 
componente se împrăştiară pe podea. Deşi îşi pusese dopuri în urechi, Paula auzea 
totuşi un zgomot infernal. Haosul cuprinsese reţeaua care fusese idolatrizată de lumea 
occidentală şi care se dedase la atitea îndeletniciri perverse. 

Paula se gîndi la Monica, văzu un telefon montat pe perete şi ridică receptorul 
pentru a suna în Park Crescent. Telefonul nu funcţiona deoarece fusese, de asemenea, 
distrus. 

In Park Crescent, Monica şezuse pînă atunci în faţa monitorului, însă, amintindu- 
şi de experienţa anterioară, părăsise camera de îndată ce sunetele asurzitoare 
începuseră să devină din ce în ce mai ascuţite. Ea închisese uşa în urma ei. 

Paula continuă să privească în interiorul camerei în timp ce alte monitoare erau 
distruse. In unele cazuri, componentele acestora rămaseră intacte. Ecranele lor afişau 
acum pînze de păianjen. Cineva o atinse pe braţ, iar ea tresări. Era Tweed. 

El îi făcu semn să se întoarcă în bibliotecă, în timp ce Milo apăruse în spatele lui. 
Atunci cînd ajunseră din nou în bibliotecă, toţi, inclusiv Harry, şedeau pe banchetă, 
mîncau şi beau de parcă ar fi flămînzit zile întregi. Milo reveni la birou, îşi stinse 
trabucul care încă mai fumega şi îşi aprinse altul. 

- Totul a luat sfîrşit, spuse Paula şi se aşeză. 

- Nu chiar, îi răspunse Milo. Aştept veşti de la Danzer. Se află în apropiere de 
Insula Sylt. 


Tweed ar fi fost impresionat dacă l-ar fi putut vedea pe Danzer ascuns în 
spatele unui copac din pădurea aproape de locul unde aterizase elicopterul Sikorsky 
care îi transportase pe cei patru de la aeroportul din Hamburg pe Insula Sylt. Danzer 
aşteptase răbdător vreme de cîteva zile, în timp ce în Inselende aveau loc acele 
întîlniri secrete. El se uita direct la elicopterul aflat la sol, observîndu-l prin desişul 
tufişurilor. 

Danzer mai aţipise din cînd în cînd, însă supraveghease zona ore întregi, 
urmărind programul agenţilor de pază americani care făceau de gardă lîngă aparatul 
de zbor. Exact cum se aşteptase, noaptea, după ce fuseseră extrem de vigilenţi peste 
zi, agenţii deveneau neglijenţi. In loc să patruleze în jurul elicopterului, se aşezau cu 
toţii puţin mai departe de acesta şi jucau cărţi. 

De asemenea, Danzer observase că un mecanic venea în fiecare seară pentru a 
verifica aparatul de zbor. Inainte de a se urca la bord, mecanicul scotea din buzunar o 
sticlă, bea puţin din conţinutul acesteia, apoi urca scara care rămăsese coborită. 
Securitatea lăsa de dorit. 

In cea de-a treia noapte de stat la pîndă, după cum socotise Danzer - începuse 
să piardă şirul timpului - mecanicul se apropiase de aparat, împleticindu-se. Evident, 
îşi luase doza de alcool ceva mai devreme. Danzer îşi spuse că sosise, într-adevăr, 
momentul mult aşteptat. Işi luă geanta, cobori panta şi se furişă în spatele 
mecanicului care se oprise pentru a mai lua o înghiţitură din sticlă. Danzer presupuse 
că acesta bea bourbon. Il lovi puternic pe mecanic în cap cu un instrument îmbrăcat în 
piele şi acesta căzu nemişcat la pămînt. 

Luîndu-i pulsul, Danzer respiră uşurat văzînd că-i bătea cu regularitate. Ridică 
sticla pe care o scăpase mecanicul şi turnă puţin din conţinutul acestei pe salopeta 

victimei lui, apoi luă mapa pe care acesta o avusese sub braţ. De îndată ce termină 
inspecția, bifă căsuţa din dreptul datei respective, confirmînd astfel faptul că verificase 
aparatul de zbor. Un creion gros fusese ataşat de mapă, iar acum atiîrna în gol. Afară 
mai era încă lumină, aşa că Danzer putu bifa căsuţa aşa cum făcea de obicei 
mecanicul. 

Aruncînd o ultimă privire spre locul în care se aflau paznicii care cîntau de zor, 
Danzer se urcă la bordul aparatului, luînd geanta cu sine. Işi făcu treaba repede, ştiind 
că nu ar fi avut nici o modalitate de scăpare în cazul în care s-ar fi apropiat vreun 
paznic. 

Scoase cu atenţie din geantă o cutie lungă şi neagră din care ieşeau o mulţime 
de fire, apoi o plasă într-un loc în faţa cabinei de control, sperînd că nu va fi 
descoperită. Apoi ridică o antenă mică, inspiră adînc şi apăsă butonul care activa 
dispozitivul. Un led roşu, care de-abia putea fi observat, începu să clipească. 

Danzer se ridică, luă geanta care era acum goală, se uită afară, apoi cobori în 
linişte scara telescopică. El urcă repede dealul pe care stătuse ascuns atît de mult 
timp. Privi înapoi de la adăpostul copacilor şi tresări atunci cînd îl văzu pe mecanic 
ridicîndu-se în picioare şi frecîndu-şi ceafa. Cu puţin noroc, acesta va asocia durerea 
cu mahmureala. Danzer îl văzu clătinîndu-se, apoi ridicîndu-şi mapa. El se uită în 
direcţia elicopterului, aprinse o lanternă şi o îndreptă spre fişă. Evident, omul nu îşi 
putea aduce aminte dacă verificase sau nu aparatul. Se uită îndeaproape la mapă. 
Aparent mulţumit de faptul că bifase căsuţa, el se îndepărtă de elicopter, împleticindu- 
se. 

Danzer răsuflă uşurat şi se îndreptă spre un deal care se afla mai aproape de 
Danemarca. Odată ajuns în păduricea de pe culmea acestuia, scoase un binoclu din 
buzunarele încăpătoare ale jachetei lui închise la culoare şi şi-l puse în jurul gitului, 
apoi îl duse la ochi. 

A doua zi, fu trezit de nişte voci aspre. Se făcuse deja dimineaţă şi începuseră 
să se petreacă o mulţime de lucruri. Danzer văzu o remorcă încărcată cu bagaje care 
fusese dusă în apropiere de scara aparatului de zbor. Soldaţii transportau bagajele la 
bordul elicopterului. 

Cîteva minute mai tîrziu, o limuzină de culoare neagră ajunse la faţa locului şi 
se opri în dreptul aparatului de zbor. Ofiţeri de armată în uniforme deschiseră uşile. 
Danzer, care privea prin binoclu, identifică pasagerii în timp ce aceştia se urcau la 
bord. Mai întîi urcă Gavin Thunder, care acceptase pentru ultima dată să zboare cu 
elicopterul, urmat de Secretarul de Stat american, apoi de vicecancelarul Germaniei şi 
de prim-ministrul Franţei. Danzer văzu faţa unuia dintre ei. 

El luă în mînă o cutiuţă mică şi roşie, cu trei butoane - două albe şi unul 
albastru, apoi ridică antena în timp ce scara telescopică era ridicată. Apoi, spre marea 
spaimă a lui Danzer, acesta văzu un soldat american înarmat cu o puşcă, urcînd dealul 
şi îndreptîndu-se spre el. Danzer îngheţă. Orice mişcare ar fi putut atrage atenţia. 
Soldatul se ascunse după un tufiş, iar Danzer îşi dădu seama că acesta nu făcea 
altceva decit să răspundă unei necesităţi fiziologice. 

Rotorul principal de pe fuselajul elicopterului Sikorsky şi cel din coada aparatului 
începură să se învirtească încet, apoi din ce în ce mai repede. Pilotul începu să ridice 
în aer maşinăria la bordul căreia se afla preţioasa încărcătură. O trupă de soldaţi 
stăteau la sol în poziţie de drepţi, salutîndu-i pe pasagerii aflaţi la bordul aparatului. 

Elicopterul se ridicase la aproximativ şaptezeci de metri atunci cînd Danzer 
apăsă pe butonul albastru al dispozitivului pe care îl avea în mînă. Aparatul de zbor 
explodă, împrăştiind în jurul lui bucăţi din rotoare şi fuselaj. Maşinăria se prăbuşi, iar 
mormanul de fiare contorsionate rămase nemişcat. Danzer se aşteptase să 
izbucnească în flăcări, însă, timp de cîteva secunde, nu se întîmplă nimic. Apoi, 
rezervorul cu combustibil explodă, iar în aer se înălţară flăcări mari, portocalii, urmate 
de un fum negru şi gros. 

Danzer puse telecomanda în geantă, apoi alergă prin pădure spre locul în care 
îşi parcase automobilul Volvo. Motorul porni imediat, iar el îşi începu lunga călătorie 
spre nord, în Danemarca, spre regiunea Jutland. 

Tweed şi echipa sa părăseau Insula Berg. Coborînd din ascensor - ascensorul al 
cărui puț fusese săpat în stâncă. - Lisa îi conduse mergiînd alături de Nield. Ea o luă la 
dreapta, îndpărtîndu-se de aleea ce ducea spre cheiul în care ancorase feribotul. 
Cărarea şerpuitoare ocolea muntele, ajungînd în partea de nord a insulei. 

Lisa şi Nield erau urmaţi de ceilalţi, care mergeau cîte doi. Ultima pereche era 
formată de Tweed şi de Milo. Aflat în faţa lor, Harry aruncă o ocheadă spre locul în 
care Rondel fusese înghiţit de apa mării. Nu se vedea nimic. Rondel trecuse prin lume 
şi acum o părăsise. 

- Mult timp, îi spuse Milo lui Tweed, l-am considerat pe Blondei succesoral meu, 
tratîndu-l ca pe propriul fiu. Acum, într-o bună zi, Lisa va fi cea care va prelua Zurcher 
Kredit Bank. 

- E persoana potrivită pentru asta, remarcă Tweed. 

- Soţia mea, mama ei, a fost o femeie excepţională. Copiii moştenesc rar 
capacităţile intelectuale ale mamei. Asta s-a întîmplat în cazul Lisei. 

- Intre timp... 

- Trebuie să îl sun pe Danzer, îl întrerupse Milo. El îşi scoase telefonul mobil, 
apoi zimbi: Dar ce fac? Sistemul de telefonie mobilă a fost şi el distrus. Nu e un lucru 
rău. Telefoanele mobile erau folosite adesea pentru a purta conversații inutile. 

Milo îşi aruncă mobilul în mare şi privi cum acesta dispărea sub apă. 

- Ce vei face între timp? continuă Tweed. 

- Voi studia registrele tuturor filialelor băncii mele. Lisa mă va ajuta. Am fost 
suficient de precaut şi am organizat documentele în dosare cu opise, aşa cum se făcea 
odinioară. Computerele au devenit inutile acum. 

- Aşadar ne-am întors la 1900, într-o lume mai liniştită. 

- Da. lar eu sînt Rinocerul. Nu mă îndoiesc că ai ghicit şi acest lucru. 

- Nu eram sigur, spuse Tweed. Conversaţia pe care am purtat-o în grădina 
reşedinţei din apropiere de Blankenese a eliminat unele dubii în această privinţă. 

- Numele „Rinocerul", aşa cum sînt numit de către anumite personalităţi de talie 
mondială, îşi are originea în simbolul Dinastiei Frankenheim, pe care l-am moştenit de 
la ultimul membru al familiei, care nu avea moştenitori. Acesta dispusese ca pe pereţii 
filialelor importante ale băncii să fie încastrate plăci de metal reprezentînd un rinocer. 
Nu am respins niciodată acest apelativ din motive copilăreşti. Supremaţia Dinastiei 
Frankenheim a continuat sub un alt blazon, atunci cînd am preluat controlul asupra 
Zurcher Kredit. 

- In Sussex, la Eagle's Nest, se află un dispozitiv telescopic ciudat. 

- M-am ocupat de asta. L-am trimis pe Danzer acolo în timp ce Rondel se afla 
aici. La întoarcere, Danzer, care e şi inginer printre altele, mi-a spus că acel sistem 
care ar fi trebuit să îl neutralizeze pe al meu nu ar fi funcţionat, dar, oricum, l-a 
dezasamblat. 

- Această confruntare a fost o adevărată saga, comentă Tweed. 

- Şi a provocat victime nevinovate. Trebuie să îţi spun că eu am fost cel care l-a 
angajat pe bietul Mark Wendover. 

- De ce? 

- Pentru a se infiltra în echipa ta. 

- Ca să mă spioneze? întrebă Tweed, zimbind. 

- Ca să îmi aducă o ultimă confirmare a faptului că erai o persoană integră. 
Lucru pe care l-a şi făcut înainte ca viaţa să îi fie curmată de un ticălos. 

- Oskar Vernon? întrebă Tweed pe un ton ciudat. 

- Nu. Trebuie să ne întoarcem la Gavin Thunder, un personaj destul de violent, 
cu un apetit insaţiabil atunci cînd vine vorba de putere - de puterea dictatorială. 

- Aşadar, Mark Wendover îţi raporta unde mă aflam, iar Lisa a preluat această 

misiune? 

- Exact. S-a descurcat de minune. Aproape tot timpul am ştiut unde te aflai - în 
călătoria ta pentru aflarea adevărului. Te-ai comportat admirabil şi ai fost deosebit de 
curajos. 

- Face parte din datoria mea. lar numele Trent reprezintă o identitate falsă a 
Lisei? întrebă Tweed. 

- Nu. Şi-a schimbat numele atunci cînd s-a hotărît că vrea să studieze în Marea 
Britanie. S-a inspirat dintr-un roman poliţist de succes - Ultimul caz al lui Trent, de E.C. 
Bentley. 

- Şi cum l-aţi descoperit pe Wendover? continuă Tweed. 

- Informatorii mei din Statele Unite mi-au povestit că a părăsit CIA-ul deoarece 
nu a fost de acord cu unele metode folosite de Agenţie, apoi, a înfiinţat cea mai bună 
agenţie de detectivi particulari din America. De asemenea, Mark Wendover avea o 
reputaţie deosebită, fiind cunoscut pentru onestitatea lui - o virtute rară în această 
lume zbuciumată. Avionul Gulfstream poate să vă ducă oriunde în lume. Hamburg? 
Londra? 

- Aş aprecia dacă pilotul ne-ar duce la Hamburg. Putem pleca de acolo cu o 
cursă obişnuită spre Heathrow. 

- li voi transmite. Milo duse o mînă la buzunar, apoi rise: Ne va lua ceva timp 
pînă cînd ne vom obişnui să supravieţuim fără blestemăţiile acelea de telefoane 
mobile. Dar pilotul şi personalul aeronavei vă aşteaptă la bord şi le veţi transmite 
personal indicaţiile. 

- Cum rămîne cu agitatorii care aşteaptă în diferite colţuri ale lumii instrucţiunile 
pentru a instala haosul? 

- Vor aştepta pînă cînd se vor sătura şi se vor împrăştia. Individul de la Seattle, 
căruia i se spuse Ponytail din cîte am înţeles, cred că a abandonat computerul şi nu a 
mai trimis mesajele respective. 

Ei parcurseseră o distanţă destul de mare pe faleza de care se spărgeau încet 
valurile, iar acum ajunseseră aproape de Gulfstream. Lisa stătea în dreptul scării 
avionului, ca o stewardesă, cu părul ei roşcat despletit pe spate, întimpinîndu-i la bord. 
Nield stătea lîngă ea cu braţele încrucişate. Inainte de a urca la bord, Tweed se opri, 
iar Milo îi urmă exemplul. Cei doi se priviră: 

- Mi-a făcut plăcere să te cunosc, spuse Tweed. 

- In ţara mea se obişnuieşte ca prietenii să se îmbrăţişeze la despărţire. Ştiu că 
englezii nu se comportă aşa. 

- La naiba cu eticheta englezească! îi spuse Tweed. 

Milo îl îmbrăţişă afectuos pe Tweed. În timp ce se despărţeau, Tweed văzu că 
acesta avea lacrimi în ochi. În ciuda atitudinii sale glaciale, Milo avea un suflet cald. El 
îşi şterse lacrimile repede, apoi ascunse batista. Tweed o îmbrăţişa pe Lisa înainte să 
urce pe scara avionului, strîngînd-o în braţe. 

- Ai grijă de tine, Lisa! 

- Imi cer scuze că am minţit atunci cînd am spus că tatăl meu era de origine 
engleză. 

- Te voi invita să luăm masa în cel mai rafinat restaurant din Londra. 

El se grăbi să ajungă la bord, fără a avea curajul să se uite în urmă. Pilotul 
pornise motoarele, iar el luă loc alături de Paula. Avionul decolase deja cînd Tweed 
privi în spate, uitîndu-se la ceilalţi pasageri. 

- Unde Dumnezeu e Pete Nield? întrebă el. 

- El va mai rămîne un timp, îi explică Paula. Lisa vrea să o însoţească la 
Stockholm. Tweed, uneori nu eşti suficient de perspicace cînd vine vorba de relaţiile 
dintre oameni. 

- Aaa! Tweed tăcu în timp ce avionul decola încet, apoi începu să ia altitudine. 
Mai bine i-aş spune pilotului că vreau să ne ducă pe aeroportul din Hamburg. 

- Deja ştie asta. Cînd urcai la bord, Milo i-a făcut semn cu mîinile, mimînd litera 
„H". Pilotul a confirmat imediat că va zbura la Hambrug, conform indicaţiilor. 

- Aha, spuse Tweed. 

În timp ce avionul se îndrepta spre coasta Germaniei, Paula nu îşi putu lua ochii 
de pe hublou. Se vedea castelul de pe creasta muntelui, dumbrava înconjurată de 
palmieri şi de cactuşi enormi în care stătuseră de vorbă. Simţea că lăsa în urmă ceva 
care avea să îi lipsească. 


Epilog 


După ce Tweed intră în biroul său din Park Crescent, urmat de restul echipei 
sale, văzu două ziare împăturite care fuseseră aşezate pe masa lui de lucru. Monica se 
grăbi să ia unul din ele. Tweed se aşeză pe scaun, bucuros că revenise acasă, apoi 
deschise ziarul. Titlurile articolelor erau şocante. 

DEZASTRU AVIATIC 
Patru politicieni de talie internaţională au murit în timpul unui zbor cu elicopterul. 
Gavin Thunder se numără printre victime. 

Tragedia de pe insula germană Sylt 

COMUNICAŢII GLOBALE 
Fără internet. Fără telefoane. 

- Aşadar, Danzer a instalat o bombă la bordul elicopterului. l-a asasinat pe 
ticăloşii princiPall, spuse el în timp ce îi întindea Paulei ziarul. 

- Cine este Danzer? întrebă Monica. 

- Cineva de care am auzit în timp ce ne aflam în străinătate. Văd că monitorul 
tău a dispărut. 

- larăşi s-a întîmplat - torpilele, zgomotul înfiorător. Am plecat din cameră. Cînd 
am revenit, încă nu se terminase, aşadar, am scos computerul din priză. Am luat un 
taxi ca să ajung la o firmă unde lucrează nişte cunoscuţi de-ai mei. Nu am putut folosi 
telefonul. E mort. Acelaşi lucru li s-a întîmplat şi prietenilor mei. & 

Internetul nu-şi mai revine. Nu ştiu ce să spun despre telefon. In concluzie, l-am 
chemat pe George şi i-am spus să ia computerul şi să îl arunce. Cînd s-a întors, mi-a 
povestit că lada de gunoi era plină de computere. 

- Mă bucur că ai ieşit la timp din cameră. Eram îngrijorat în privinţa ta. 

- Aflaseşi despre asta? 

- Am auzit nişte zvonuri. 

- Buchanan m-a sunat la Hamburg. Aflase că adevărata doamnă Mordaunt 
primise o alarmă falsă. De asemenea, mi-a spus că i-au arestat pe refugiații pe care îi 
văzuse Marler la Dorset - i-au găsit răspîndiţi în Dartmoor. 

- Acum pot să văd ziarul pe care l-ai luat de pe biroul meu? 

- Pregăteşte-te pentru un şoc. 

Monica îi aduse celălalt ziar, i-l dădu, iar Tweed îl deschise la o pagină din 
interior. Acesta rămase uimit, uitîndu-se la titlu, apoi citi rar textul de sub acesta: 


LORDUL BARFORD S-A SINUCIS 

Distinsul general de brigadă, Lordul Barford, a fost găsit mort în camera sa de la 
Hotelul Four Seasons din Hamburg. El ţinea în mînă revolverul de la care a venit 
lovitura fatală. Nu a fost descoperit nici un bilet care să motiveze gestul. 


- Există o scrisoare, şopti Monica. îţi este adresată, dar, în absenţa ta, mi-am 
permis să o deschid. lat-o! 

Tweed, care de obicei citea repede, citi scrisoarea rar, de trei ori. El privi pe 
fereastră de parcă ar fi vrut să vadă ceva, apoi se ridică, se îndreptă spre biroul Paulei, 
îi dădu scrisoarea şi reveni la biroul lui, privind în zare. Paula citi scrisoarea la fel de 
atentă ca şi Tweed: 


Dragul meu Tweed, 
Probabil că vei fi aflat deja decizia mea atunci cînd vei citi această scrisoare. De 

ce am făcut-o? Deoarece, după o carieră lungă şi onorabilă, am comis o greşeală 
regretabilă. Gavin Thunder, care speră să ajungă prim-ministru şi probabil că va ocupa 
această funcţie după evenimentele care vor avea loc, m-a convins să accept postul de 
guvernator general al Marii Britanii, atunci cind aceasta va fi divizată în şase regiuni 
militare. Reflectind asupra acestor aspecte, am înțeles că, deşi credeam că vieţile 
noastre aveau nevoie de o schimbare, ceea ce mi se propusese - şi ceea ce 
acceptasem - era o crimă. Am considerat că unicul mod de a-mi îndrepta greşeala 
fatală era să părăsesc această lume fragilă. Iti sint recunoscător pentru prietenia pe 
care mi-ai purtat-o în toți aceşti ani. Rămas-bun. 


Scrisoare era semnată „Bernard Barford". Paula împături foaia de hirtie, apoi se 
uită la Tweed: 

- E îngrozitor! Bietul om! Nu ştiu ce să spun. 

- Era unicul mod în care îşi mai putea salva reputaţia, îi răspunse Tweed vorbind 
atit de încet, încît Paula de-abia îl putu auzi. A fost o persoană remarcabilă. Voi 
participa la funeralii, în cazul în care acestea vor avea loc. 

Scrisoarea le-a fost arătată tuturor. După ce o citiră cu toţii, în cameră se 
aşternu o tăcere adîncă, nimeni neavînd curajul să o tulbure. Interfonul pe care Monica 
tocmai îl instalase în cameră sună. Ea răspunse, se încruntă, apoi se uită la Tweed. 

- În holul de la intrare se află cineva care nu doreşte să îşi dezvăluie numele. 

- Sînt Tweed. A, tu erai! Urcă, te rog! George te va conduce. Tweed privi în jurul 
lui. „Asta îi va uimi", îşi spuse el. Le zise: 

- Să nu vă alarmaţi cînd va sosi oaspetele nostru. Veţi avea o surpriză. 

Uşa fu deschisă de către George, care se dădu în lături pentm a face loc cuiva. 
Toţi, mai puţin Tweed şi Monica, rămaseră uimiţi în timp ce persoana respectivă intra 
în cameră. 

Oskar Vernon zîmbea, ca de obicei. El purta o cămaşă verde, un costum de un 
galben pal şi o cravată albă, decorată cu lămii. Şi ţinea în mînă o pălărie de paie. 

- Faceţi cunoştinţă cu Oskar, spuse el, persoana care m-a ajutat teribil de mult 
în dezlegarea misterului. 

- Nu pricep, spuse Paula. 

- inţeleg mirarea Paulei, comentă Oskar. El se uită la Tweed, care îi făcu semn 
să ia loc. Poate că ar fi cazul să le explici cum au stat lucrurile. 

- Oskar, începu Tweed, m-a ţinut la curent cu mişcările inamicului ori de cîte ori 
s-a putut. Ştiind că avea relaţii în lumea interlopă, i-am sugerat să se folosească de 
reputaţia pe care o avea pentru a se infiltra în cadrul organizaţiei adverse... 

- Grozavă reputaţie! pufni Marler, rezemîndu-se de perete. 

- Lui Oskar i-au trebuit ani de zile, continuă Tweed, pentru a-şi face o reputaţie 

în mediile poliţiştilor, ale membrilor serviciilor de securitate şi ale lumii interlope, 
dîndu-se drept creierul care se afla în spatele tuturor tipurilor de ticăloşii. Dar nu e 
aşa. El îi detestă pe toţi cei pe care trebuie să îi impresioneze. 
A - li urăsc de moarte, interveni Oskar. Aşadar, mai întîi îi păcălesc, apoi îi distrug. 
In urmă cu mulţi ani am aranjat să fie răspîndite zvonuri în legătură cu activităţile 
mele criminale, dar acestea nu au putut fi niciodată dovedite. Vreau să spun că nu au 
putut fi dovedite de poliţie, deoarece nu eu le-am comis. 

- Ai mai făcut şi altceva ca să ne ajuţi? întrebă Tweed. 

- Ei, bine... continuă Oskar, îndreptîndu-şi cravata... am încercat să îi elimin pe 
Barton şi pe Panko. In miezul nopţii, pe aerodromul din Tonder, le-am pus o bombă la 
bordul aparatului de zbor. Cred că au descoperit-o de vreme ce au reuşit să decoleze. 
Pe de altă parte, i-am împuşcat pe cei doi soldaţi din Brigada Specială care se aflau în 
cea de-a treia maşină de teren, urmărindu-i cu maşina mea Audi de culoare neagră şi 
omorîndu-i chiar înainte de a mă omori ei pe mine. 

- Asta ne-a fost de mare ajutor, comentă Tweed. Altfel am fi avut de înfruntat la 
carieră şapte adversari în loc de cinci. De asemenea, Oskar m-a sunat după ce 
rămăsesem singur în camera mea de la hotel şi mi-a dezvăluit planurile inamicului. Nu 
am fi reuşit să supravieţuim fără el. 

- Mă nelămureşte un singur lucru, spuse Paula. În timp ce mă aflam în camera 
Lisei, cineva a sunat şi s-a recomandat drept Oskar. 

- Nu am fost eu. Oskar părea surprins. S-a mai întîmplat ceva ciudat atunci? 

- Pe coridor se afla un om de serviciu care dădea cu aspiratorul. Nu părea a face 
parte din personalul hotelului şi a dispărut la puţin timp după aceea. 

- Ah! Oskar zîmbi. Trebuie să fi fost vorba despre o încercare de-a lui Thunder 
de a o discredita pe Lisa. Dorea să vă facă să nu aveţi încredere în ea. Impostorul şi-ar 
fi folosit mobilul pentru a spune asta tuturor persoanelor pe care le-ar fi contactat în 
camera ei. 

- Pentru început, ar fi cazul să te invităm la restaurant, propuse Paula. Ai făcut 
atit de multe pentru noi! 

- iți mulţumesc, îi răspunse Oskar. Dar va trebui să refuz invitaţia. Zimbi din 
nou. Reputația mea ar avea de suferit dacă aş fi văzut în compania unor cetăţeni atît 
de onorabili! Trebuie să plec acum. Mi-a făcut plăcere să colaborez cu voi. 

Oskar se ridică în picioare. 

- Aveţi grijă de voi... 

- Fir-aş al naibii! spuse Newman după ce Oskar plecă. 

- Ţi-am spus eu, Paula, zise Tweed, zimbind. 

- Ce anume? 

- Că nimeni nu este ceea ce pare a fi. 

